
Prologas 


Tą dieną, kai buvo paskelbtas karas, į grindinio akmenis Nau- 
jajame Petrograde užbarbeno telefoninis lietus. Dalis telefonų 
skrosdami atmosferą mažne išsilydė, kiti sparčiai vėsdami ryto 
žvarboje skimbčiojo ir traškėjo. Prie vieno prisiartinęs smalsus ba- 
landis pakreipė galvą, kaptelėjo į žvilgantį korpusą ir susyk atšoko, 
mat prietaisas sučirpė ir prabilo metaliniu balsu: 

- Alio! Kuo mus pralinksminsite? 

Rošarą aplankė Šventė. 

Naujosios Respublikos kolonijos ekonomikai buvo suduotas 
rimtas smūgis, ir pirmąja jo auka tapo perkaręs berniūkštis. Su pra- 
dvisusiu maišu ant liesų pečių, it kareivis - su žygio čiužinuku, kiū- 
tindamas į darbą Rudis - nei koks jo tėvavardis, nei kas jo tėvas, 
niekas, suprantama, nežinojo - nutekamajame prišnerkšto skersgat- 
vio latake pastebėjo telefoną. Šis tviskėjo tartum gerai išvalytas pis- 
toletas. Berniokas susigūžęs apsidairė: o kas, jeigu jį pametęs tur- 
čius sukiojasi kur nors netoliese? Telefonas sučirpė ir vos neišsprū- 
do persigandusiam Rudžiui iš rankos. "Prietaisas!" 

Prietaisais galėjo naudotis tik aukštuomenė, juos akylai saugojo 
pilkamunduriai paniurėliai. Bet jeigu Rudis šį daikčiuką parneštų na- 
mo, dėdė Šmuelis jį iškeistų į kalną sotaus maisto: odų raugykloje 
tiek neuždirbtum, šunų šūdo pririnkęs net ir pilną maišą. Kol ber- 
niūkštis vartė telefoną, galvodamas, kaip užtildyti čirpimą, metalinis 
balsas vėl ištarė: 

- Alio! Kuo mus pralinksminsite? 

Jei ne smalsumas, Rudis būtų sviedęs prietaisą šalin ir nukūręs sau. 

- O kam reikia? 

- Pralinksminkite mus, ir gausite ko panorėję. 

Berniukas net išsižiojo. Abiem rankomis laikomas metalinis kor- 
pusas vylingai žvilgėjo. Vaikis iškart prisiminė įstabias pasakas, ku- 
rias taip mėgo sekti vyresnioji sesuo, kol dusulys nuvarė ją į ka- 
pus. Tėvas Borozovskis tuos pasakojimus apie stebuklingas lem- 


5 


pas, burtininkus, džinus būtų kaipmat paskelbęs bedieviškais pais- 
talais ir prakeikęs. Troškimas pabėgti nuo nykios, žiaurios kasdie- 
nybės Rudžio širdyje susigrūmė su pesimizmu, kurį beveik dešimtį 
metų maitino sekinantis darbas. Nugalėjo realizmas. Berniūkštis pa- 
sakė ne "noriu skraidančio kilimo", ne "noriu piniginės, prikimštos 
auksinių rublių", ne "noriu virsti kunigaikščiu Michailu ir gyventi 
rūmuose", o štai ką: 

- Ar mano namiškius pamaitinsi? 

- Taip. Linksmink mus, ir mes maitinsime tavo šeimą. 

Nesumodamas, už kurio galo imtis tokios keistos užduoties, 
Rudis išnaršė visas visutėles savo smegenų kerteles. Galiausiai susi- 
vokė: juk akivaizdu! Pakėlęs telefoną prie lūpų, kuždomis paklausė: 

- Gal pasekti tau pasaką? 

Vakarop, kai iš orbitos pabiro dangiškoji mana, ir žmonių sva- 
jonės suvešėjo tarsi dykumų vijokliai po lietaus, Rudis ir jo namiš- 
kiai - pasiligojusi motina, girtuoklis dėdė ir septyni vaikai - buvo jau 
ištrūkę iš politinės-ekonominės Naujosios Respublikos sistemos. 

Karas prasidėjo. 


Statybinis Šventės laivynas tam tikras struktūras tolimos 
žvaigždžių sistemos gelmėse kūrė iš negyvos masės. Jokių krovi- 
nių su savimi jis negabeno. Bet kokį greitesnį už šviesą žmonių lai- 
vą kosminiai Šventės burlaiviai palikdavo toli užnugaryje. Jiems 
priartėjus prie tikslo, sužibdavo sintezės moduliai. Panašiai žaiža- 
ruoja dirbtinė vabzdiška gyvybė šaltuose periferinių galaktikų aki- 
varuose. Kai tik gyvenamosios bazės atsidurdavo orbitoje netoli 
numatytosios planetos, Šventės keliauninkai išsyk pakirsdavo iš va- 
saros miego, pasirengę klausytis ir mainikauti. 

Rošaras buvo kolonijinis Naujosios Respublikos užkampis, ne 
itin perspektyvi postdiasporinės epochos Žmonių nausėdija. Ir šiaip 
ribotas galimybes čia dar varžė įstatymai, tad vietinė pramonė var- 
giai galėjo pritraukti investicijų, nenuostabu, kad atskrendančių lai- 
vų mažai kas dairydavosi. Po dangų, ir tat daugiau sistemos ribose, 
žvalgėsi tik geostacionariojoje orbitoje pakibusio kosmouosto tar- 
nybos. Kol Imperijos Transporto Kontrolė teikėsi sukrusti, Šventės 
laivynas, jau spėjęs išardyti dujinės milžinės mėnulį bei tris kome- 
tas, kibo į dar vieną palydovą ir rengėsi iš orbitos pažerti telefonų 


lietų. 

Iš pradžių tvyrojo siaubinga sumaištis. Nors Naujoji Respublika 
centro pasauliams nepriklausė, vis dėlto nuo jų buvo nelabai toli. O 
Šventės ištakų reikėjo ieškoti gerokai už Naujosios Respublikos 
šviesos kūgio, daugiau nei už tūkstančio šviesmečių nuo senosios 
anarchistų Žemės. Ir nors jų - Naujosios Respublikos ir Šventės - 
protėviai buvo bendri, abi civilizacijos daugybę metų vystėsi skir- 
tingomis kryptimis, tad viskas jose - nuo ryšių sistemų iki politinių 
ekonomikų, jau neminint genomų - esmingai skyrėsi. Nieko nuo- 
stabaus, kad Šventės orbiteriai lėtus monochrominius Imperijos 
Transporto Kontrolės mirksnius iškart pastebėjo (tik nėmaž jų ne- 
paisė). Sunkiau suvokti, kodėl niekas Hercogo rūmuose nesusipro- 
tėjo paimti vieno gausiai pabirusių apsilydžiusių telefonų ir pasido- 
mėti: "Kas esate ir ko jums čia prireikė?" Kita vertus, gal ir nekeis- 
ta, mat į vakarą Naujajame Petrograde jau siautėjo beveik nebesu- 
tramdomas piliečių maištas. 


Buria Rubinšteinas, radikaliosios pakraipos žurnalistas, agitato- 
rius už demokratiją, buvęs politinis kalinys, dabar priemiestyje gy- 
venantis tremtinys (grįžti į gimtąją planetą, pas žmoną ir sūnų, jam 
buvo užginta mažiausiai dešimčiai metų), mėlynu pirštu - parkeris 
leido rašalą - pabaksnojo į sidabraspalvį daikčiuką ant stalo. 

- Tad sakote, tokie byra visur? - paklausė grėsmingai ramiai. 

Markas Volfas linktelėjo. 

- Visame mieste. Miša iš kaimo atsiuntė telegramą - ten irgi tas 
pat. Hercogo vyrai zuja su maišais ir šluotomis, rankioja tą šlamštą, 
bet jo jau per daug. Byra ir kitokia velniava. 

- Kitokia. 

Buria lyg ir neklausė, tačiau iš kilstelėtų antakių buvo akivaiz- 
du, kad tai ir yra būtent klausimas. 

- Iš dangaus krinta įvairiausi daiktai, ir tai jums ne koks nors 
varlių lietus! - Olegas Timoševskis žvaliai stryktelėjo ir vėl atsisėdo, 
nuo virtuvinio stalo vos nenudrėbęs šrifto dėžės - neregistruotą 
spausdinimo techniką, rizikuodamas gauti dar dešimt metų, buvo 
suveikęs Rubinšteinas. - Tie daikteliai, regis, telefonai. Jei į juos 
kreipiesi - atsiliepia. Kartoja tą patį per tą patį: "Pralinksminkite 
mus, apmokykite, ir gausite ko panorėję!" Ne tik žada, bet ir duo- 
da! Pats mačiau, kaip iš dangaus dviratis nudribo! Georgijus Pavlo- 
vičius pasisakė norįs dviračio, o laukdamas tam aparatui papasako- 

jo Rolando istoriją. 

- Sunku patikėti. Verčiau imkime ir patikrinkime... - Buria 
vyptelėjo it vilkas, ir Markas prisiminė, kaip vos prieš dvylika metų 
Burios krūtinėje liepsnojo ugnis, ranka gniaužė revolverį, 0 jo Žo- 
džio klausė dešimt tūkstančių darbininkų iš statybininkų-geležinke- 
liečių Sąjungos. Tiesa, Spalio perversmas jiems nepavyko. - Jeigu 
mįslingieji mūsų geradariai dviračiais atsilygina už senas pasakas, 
įdomu, ką jie duotų už bendrąją postindustrinės politinės ekonomi- 
jos teoriją. 

- Su velniu išėjęs obuoliauti, gali likti ir be kraitelės, ir be obuo- 
lių, - atsargiai perspėjo Markas. 

- Nesibaimink, aš tik šio to paklausiu. - Rubinšteinas paėmė te- 
lefoną ir smalsiai jį apčiupinėjo. - O kur... ak štai. Aparate! Girdi 
mane? 

- Girdime. 

Šiek tiek dainingame balse buvo justi keistokas akcentas. 

- Gerai. Kas jūs tokie, iš kur, ko jums reikia? 

- Mes - Šventė. 

Visi trys disidentai taip staigiai palinko prie telefono, kad maž- 
ne susitrenkė galvomis. 

- Nuskridome daugelį du šimtai penkiasdešimt šešiukių švies- 
mečių, aplankėme daugelį šešiolikių gyvenamų planetų. Mes ieško- 
me informacijos. Prekiaujame. 

- Prekiaujate? 

Buria atrodė nusivylęs. Tarpžvaigždiniai biznieriai-kapitalistai. 
Nė kipšo jam tokių nereikia! 

- Duosime jums, ko panorėsite. O jūs mums - ką nors. Ką 
nors, ko mes dar nežinome. Tapyba, matematika, dramaturgija, li- 
teratūra, biografijos, religija, genetika, dizainas. Ką ketinate mums 
pasiūlyti? 

- Kai sakote "ko panorėsite", ką tai reiškia? Amžinąją jaunystę? 
Laisvę? 

Rubinšteino balse šmėstelėjo patyčia, bet Šventė neišsidavė už- 
jutusi. 

- Abstrakčiąsias sąvokas perprasti nelengva. Keistis informa- 
cija taip pat nelengva - menkas pralaidumas, prieigos nėra. Tačiau 
mes galime sukurti ir numesti iš orbitos bet kokius jūsų norimus 
daiktus. Gal norite naujų namų? O gal savaeigio vežimo, kuris dar 

ir skraidytų bei plaukiotų? Arba drabužių? Gaminame viską. 

Timoševskiui atkrago žandikaulis. 

- Turite automatinį gausybės ragą? - mažne dusdamas pasitei- 
ravo jis. 

Buria prikando liežuvį. Verčiau Timoševskis būtų nesikišęs... 
nors suprasti jį galima. 

- Taip. 

- Ir mums vieną tokį galite perleisti? Su naudojimosi instrukcija 
ir kolonijinio stiliaus biblioteka? - paklausė Rubinšteinas jausdamas, 
kaip į smilkinius muša kraujas. 

- Gal ir galėsime. O ką duosite mainais? 

- Hm... ką sakytumėte, jei pasiūlytume postmarksistinę po- 
sttechnologinės politinės ekonomijos teoriją ir įrodymą, jog dinas- 
tinė aristokratija išsilaiko tik sistemingai engdama darbininkus ir in- 
žinierius bei žlunga liaudžiai įvaldžius savaime pasidauginančias ga- 
mybos priemones? 

Kol aparatas tylėjo, Timoševskis giliai atsiduso ir jau Žiojosi 
kažką sakyti, bet staiga telefonas vis dėlto prašneko. Balsas buvo 
keistai panašus į varpo: 

- Taip ir sutarsime. Savo teoriją išdėstysite šitam mazgui. Šiuo 
metu jau ruošiamasi klonuoti daugintuvą ir biblioteką. Klausimas: 
kokios jūsų galimybės įrodyti, kad teorija teisinga? 

- Ar jūsų daugintuvas gali pasidauginti pats? Ir ar jam įdiegtos 
termobranduolinių bombų, karinių lėktuvų bei šaunamojo ginklo 
gamybos sistemos? 

- Atsakymas ir į klausimą, ir į paklausimius teigiamas. Klausi- 
mas: kokios jūsų galimybės įrodyti, kad teorija teisinga? 

Timoševskis strapaliojo po kambarį, kumščiais maldamas orą. 
Net flegmatikas Volfas šypsojosi kaip pamišėlis. 

- Aprūpinkite darbininkus tokiomis gamybos priemonėmis, ir 
teoriją mes įrodysime, - atsakė Rubinšteinas. - Mums reikia pasi- 
tarti. Po valandos grįšime su jūsų prašomais tekstais. - Išjungęs 
aparatą jis užkriokė: - Štai taaip! 

Timoševskis apsiramino per porą minučių. Buria atlaidžiai pa- 
lūkėjo - nors, teisybę pasakius, ir pats jautėsi taip pat. Vis dėlto kaip 
sąjūdžio lyderis ir kaip valstybininkas, kas, tupėdamas tremtyje ši- 
tame sumautame užkampyje, beveik ir buvo, privalėjo mąstyti per- 

spektyviai. O apgalvoti reikėjo išties daugel. Jis žinojo, kad neilgtru- 
kus grindiniu pasius riedėti galvos: Šventė, kad ir kas ji - ar tai - bu- 
vo, regis, nesuvokė, jog už popiergalį atiduoda kalėjimo raktus. K2* 
lėjimo, kuriame vergvaldžiai-aristokratai vardan ramybės ir tradicijų 
šimtus metų kalino dešimtis milijonų vergų. 

- Draugai! - prabilo Rubinšteinas iš jaudulio virpančiu balsu. - 
Tikėkimės, kad tai nėra pikta apgaulė. Ir jeigu mūsų nemulkina, pa- 
galiau sudorosime šiurpią šmėklą, kuri Naująją Respubliką persekio- 
ja nuo pat šios gimimo. Tikėjausi pagalbos iš kitur, bet šis šaltinis - 
jei tik jis patikimas - kur kas geresnis. Markai, sukviesk visus ko- 
miteto narius - visus, kiek rasi. Olegai, reikia parengti plakatą ir 
kuo skubiau išplatinti penkis tūkstančius egzempliorių - kol Politov- 
skis nesukruto ir nepaskelbė ypatingosios padėties. Šiandien ant 
laisvės slenksčio atsidūrė Rošaras, rytoj jau stovės visa Naujoji 
Respublika! 


Auštant kitam rytui, Hercogo rūmų sargybiniai ir virš senamies- 
čio stūksančios Kaukolės Kalvos įgulos kariai Turgaus aikštėje pa- 
korė šešis valstiečius ir technikus. Ši bausmė buvo pirma po pa- 
skelbto Hercogo įsako: "Už ryšius su Švente - mirtis". Veikiausiai 
kas nors - turbūt Priežiūros žinyboje - susigaudė, kokia pavojinga 
režimui gali būti Šventė, ir nutarė apsidrausti. Per vėlai. Demokra- 
tinės Revoliucijos Partija jau spėjo išklijuoti plakatus su Žinia - visur 
mieste mėtosi telefonai, ir priminė seną posakį: "Įduok žmogui Žu- 
vį, ir jis bus sotus visą dieną. Išmokyk žmogų žuvauti, ir jis neba- 
daus visą gyvenimą". Radikalesni šūkiai, raginę darbininkus iš 
Šventės reikalauti savaime pasidauginančių įrankių, palietė jautriau- 
sias kolektyvinės sąmonės stygas. Kad ir ko siekė režimas, liaudies 
atmintis buvo nemari. 

Priešpiet Plocke, už aštuoniasdešimties kilometrų į šiaurę nuo 
sostinės, keturi plėšikai užgrobė paštą. Ten nusiųstą policijos diri- 
žablį jie 1š nežinomo ginklo ištaškė į skutelius. Apie panašius inci- 
dentus bei kitokius neįtikimai įžūlius nusikaltimus policija ir saugu- 
mas pranešinėjo iš visos planetos; daugeliu atvejų nusikaltėliai nau- 
dojosi balažin iš kur atsiradusiais ginklais. Kartu tūkstančiuose 
valstiečių sodžių it grybai dygo keisti kupolo formos gyvenamieji 
būstai, patogesni ir prašmatnesni už paties Hercogo rezidencijas. 

Danguje sužybsėjo šviesos dėmelės, visas radijo transliacijas 

kelioms valandoms užgožė trikdžiai. Paskui tūkstantis kilometrų 
piečiau Naujojo Petrogrado aukštybėse ėmė švysčioti atmosferą 
skrodžiančios gelbėjimosi kapsulės. Tą pat vakarą karinio laivyno 
vadovybė sielvartingai paskelbė apie eskadrinio minininko "Sacha- 
linas" žūtį didvyriškoje kovoje su koloniją užpuolusio priešo laivynu. 
"Sachalinas" agresoriui pridarė nemažai žalos, bet vis tiek teko kau- 
zaliniu kanalu prašyti Imperijos sostinės paspirties. Jo Imperatoriš- 
koji Didenybė padėtį vertino itin rimtai. 

Per naktį vyko gaivališkos darbininkų ir kareivių demonstracijos, 
šarvuočiai stojo saugoti tiltų per Havą, kurios vienoje pusėje plytėjo 
miestas, o kitoje stūksojo Hercogo rūmai ir įgulos kareivinės. 

Lyg dar maža būtų bėdų, Šiaurinėje Paradų aikštėje sušurmu- 
liavo improvizuota mugė. Niekas joje nedirbo, niekas nemokėjo, 
mat ko tik panorėjęs (ir netgi tai, ko sveiko proto žmogus niekad 
neužsinorėtų) galėjai gauti už dyką - reikėjo tik paprašyti. 


Trečią antpuolio dieną Jo Didenybė Hercogas Feliksas Politov- 
skis, Rošaro gubernatorius, įžengė į Žvaigždžių menę pasitarti su 
savo palyda ir - skausmingai brangioje telekonferencijoje - papra- 
šyti Imperatoriaus pagalbos. 

Kresnas, žilas Politovskis buvo šešiasdešimt ketverių. Kontra- 
bandiniais vaistais nuo senėjimo jis nesisaugojo. Kai kas sakydavo, 
kad jam stinga vaizduotės ir kad hercogo, jei ne stulbinanti politinė 
įžvalga, niekas nebūtų paskyręs gubernatoriumi net į tokį gūdų už- 
kampį, kur išspirdavo vien ramybės drumstėjus ir jaunesniuosius 
sūnus. Vis dėlto net ir tokiam skurdžios vaizduotės kietakakčiui 
kaip Feliksas Politovskis pakako proto nejuokais susirūpinti. 

Jis įėjo į prabangiai įrengtą patalpą ir nužingsniavo už posėdžių 
stalo galo. Visi - ir uniformuoti kariškiai, ir oficialiai apsitaisę diplo- 
matai - stovėjo it pastirę. 

- Ponai, sėskite, - suniurzgė Politovskis ir klestelėjo į dviejų 
tarnų paslaugiai pristumtą krėslą. - Bekai, kokia padėtis? Raportuo- 
kite. Kas nutiko naktį? 

Pilietis Gerhardas fon Bekas, Priežiūros žinybos vietinės valdy- 
bos viršininkas, niauriai palingavo galvą. 

- Neramumai pietuose. Tiesa, kai pasiunčiau sargybos būrį, jie 
į grumtynes nesivėlė. Kareivinėse kovingą nuotaiką kol kas pavyks- 
ta išsaugoti. Molinskas atkirstas; raportų iš ten nesulaukiame nuo 

vakar. Siuntėme sraigtasparnį, bet jis dingo be pėdsako. DRP ap- 
link miestą užkūrė tikrą velnionę. Neatsiliko ir Radikalai. Įtariamuo- 
sius mėginau izoliuoti, bet jie pasipriešino ir paskelbė Ekstropijos 
sovieto valdžią. Patys aršiausi elementai įsitvirtino Grūdų biržoje už 
dviejų mylių į pietus, be paliovos posėdžiauja, kas valandą leidžia a£ 
platina revoliucinius atsišaukimus. Kursto žmones palaikyti ryšį su 
priešu! 

- Kodėl tad nepasiuntėte armijos?! - užbaubė Politovskis. 

- Jie sako turį atominį. ginklą. Jei tik imsimės kokių... - Bekas 
gūžtelėjo pečiais. 

- Ak štai kaip. - Susikrimtęs gubernatorius pasipešiojo vėplišką 
ūsą. - Kontradmirole Janačekai! Kokia padėtis laivyne? Raportuo- 
kite. 

Janeačekas atsistojo. Aukštaūgis laivyno karininkas palyginti 
su savitvardžiuoju fon Beku atrodė labai nervingas. 

- Išliko dvi "Sachalino" gelbėjimosi kapsulės. Abi surastos, iš- 
gyvenusieji apklausti. Pasak jų, "Sachalinas" prisiartino prie vieno 
iš didžiųjų įsibrovėlių laivų ir pareikalavo tučtuojau pasitraukti iš Žže- 
mosios orbitos bei pasiruošti muitinės apžiūrai. Įsibrovėlis niekaip 
nereagavo, tad "Sachalinas" perspėdamas iššovė statmenai jo kur- 
sui. Kas dėjosi paskui, nustatyti nelengva - tarp išgyvenusiųjų nėra 
nė vieno tiltelio karininko, be to, jų liudijimai prieštaringi, - tačiau 
atrodo, kad mūsų laivas susidūrė su kažkokiu svetimos prigimties 
objektu, ir šis eskadrinį minininką prarijo. 

- Prarijo? 

- Tikrai taip, Jūsų Šviesybe! - Janačekas nervingai nugurkė 
seiles. - Uždraustosios technologijos. 

Politovskis išblyško. 

- Bormanai! 

- Klausau, Jūsų Prakilnybe! - Adjutantas akimirksniu pasitem- 
pė. 

- Akivaizdu, kad be pagalbos neišsiversime. Kiek paštas dar turi 
nekauzalinių juostų mūsų telekonferencijai su sostine? 

- Ėė... hm... Jūsų Prakilnybe, užteks penkioms dešimtims mi- 
nučių. Kitą susietų kvantinių bitų siuntą iš Naujosios Prahos tara- 
ninis-kaušinis laivas atgabentų... ėė... per pusantrų metų. Pone, jei 
drįsčiau... 

- Kalbėkite. 

- Ar negalėtume sutaupyti minutę dažnių juostos - vien teksti- 
nėms žinioms? Suprantu, padėtis sudėtinga, bet jeigu kanalą išeik- 
vosime, kol atgabens kitą krovinį, nuo sostinės būsime visiškai at- 
kirsti. Ir dar. Kad ir kaip gerbčiau kontradmirolą Janačeką, abejo- 
ju, ar bent vienam mūsų laivui pavyks prasmukti nepastebėtam 
priešo. 

- Minutę išsaugokite. Bet ne daugiau. Visą kitą laiką skirkite te- 
lekonferencijai su Jo Aukštybe, žinoma, kai tik Aukštybei bus pa- 
togu. Kai pasiruošite konferencijai, praneškite man. Ir štai kas dar. 
- Politovskis palinko ir greitosiomis pasirašė ant popieriaus lakšto. 
- Šiuo, remdamasis Dievo ir Jo Imperatoriškosios Aukštybės man 
suteikta valdžia, skelbiu ypatingąją padėtį ir karą... Beje, su kokiu 
ten nelabuoju mes kariaujame? 

Fon Bekas atsikrenkštė. 

- Jūsų Prakilnybe, regis, save priešas vadina Švente. Deja, jo- 
kios informacijos apie jį neturime, nieko nelaimėjome ir užklausę 
Priežiūros žinybos archyvus. 

- Labai gerai... - Čia Bormanas pakišo Politovskiui raštelį, ir 
gubernatorius pašoko. - Ponai! Jo Imperatoriškosios Aukštybės aki- 
vaizdoje prašau atsistoti! 

Visi kaip vienas sukilo ir atsigręžė į ekraną tolimojoje salės sie- 
noje. 

Audra telkiasi 


- Norėčiau žinoti, kuo mane kaltinate, - pasakė Martinas. 

Pro stiklinį stogą įžambiai sunkėsi saulės spinduliai, ir jis ste- 
bėjo jų ruože už apvalainos Piliečio plikės sūkuriuojančias sidabri- 
nes dulkeles. Patalpoje buvo tylu, tik storą veleninį popierių skre- 
beno plunksna ir girgžčiojo ratukai - padėjėjas prisuko laikrodinį 
ant rašomojo stalo pastatyto analizuoklio mechanizmą. Trenkė alyva 
ir įsisenėjusia baime. 

- Ar mane išvis kuo nors kaltinate? - neatlyžo Martinas. 

Pilietis jo tarsi ir negirdėjo, rymojo prie savo dokumentų, ir 
tiek. Jaunasis padėjėjas, prisukęs aparatą, įniko iš šio traukti popie- 
rinę juostą. 

Martinas atsistojo. 

- Jei niekuo nekaltinate, dėl ko turėčiau čia kirmyti? 

Pagaliau Pilietis dėbtelėjo į jį. 

- Sėdėt! - užriko. 

Martinas atsisėdo. 

Buvo skaisti, bet vėsi balandžio popietė. Šv. Michailo cerkvės 
laikrodis ką tik išmušė keturiolika valandų. Penkiakampėje aikštėje 
savo amžinąją pantomimą tęsė garsusis trūkčiojantis hercogienės 
atvaizdas. Martiną baigė priveikti nuobodis. Naujojoje Respublikoje 
su visais jos įvykiais jis prisitaikė labai sunkiai; be to, siutino ne- 
įveikiama vietinė biurokratija. Jis kėksojo čia keturis mėnesius, iš- 
tisus keturis nykius mėnesius sugaišo darbui, kurį galėjo užbaigti 
per dešimt dienų! Jau kirbėjo abejonė: ar dar kada išvys Žemę? O 
gal taip ir susens čia? 

Laukti leidimo darbui jau buvo taip įgrisę, kad, šįryt iškviestas 
į biurą kažkur už plieninio Basilisko fasado, jis lengviau atsiduso - 
vis šioks toks paįvairinimas. Bet kuriam Naujosios Respublikos val- 
diniui toks iškvietimas būtų įvaręs klaikią paniką - o ką Priežiūros 
žinyba galėjo padaryti jam, inžinieriui tarpplanetininkui, pasirašiu- 
siam solidžią sutartį su pačiu Admiralitetu? Be to, jį net ne iškvie- 

tė, o pakvietė, ne suėmė naktį, o atsiuntė munduruotą kurjerį su vo- 
ku ant padėklo. Toks santūrumas reiškė tam tikrą, palankesnį, po- 
žiūrį, tad Martinas suglumusio užsieniečio korta nutarė lošti kiek 
galėdamas ilgiau. 

Praslinko dar minutė. Pilietis atidėjo plunksnakotį ir pažvelgė į 
pakviestąjį. 

- Kokia jūsų pavardė? - paklausė maloniai. 

Martinas sukryžiavo rankas ant krūtinės ir tarė: 

- Jei iki šiol jos nežinote, kodėl tuomet aš čia? 

- Kokia jūsų pavardė? Turiu įrašyti ją į protokolą, - su automa- 
to savitvarda, nėmaž nepakeldamas balso, pasakė Pilietis. Kalbėjo 
jis vietine prekybos kalba, beveik universalios anglų išvestine, tik su 
kažkokiu svariu, lyg ir vokišku, akcentu. | 

- Martinas Springfildas. 

Pilietis užsirašė. 

- O dabar sakykite, kokia jūsų pilietybė? 

- Mano kas? 

Martinas taip akivaizdžiai apstulbo, kad Pilietis net kilstelėjo Žy- 
lantį antakį. 

- Kokia jūsų pilietybė? Kieno vyriausybei jūs lojalus? 

- Vyriausybei? - Martinas išvertė akis. - Aš kilęs iš Žemės. Įsta- 
tymų ir draudimo klausimais prireikus kreipiuosi į Pinkertonus, be 
to, dėl visa ko turiu New Model Air Force draudimo liudijimą - jei 
mano teisės būtų pažeistos šiurkščiai. Dėl darbo specifikos esu įre- 
gistravęs asmeninę korporaciją ir abipusėmis sutartimis susisaistęs 
su įvairiomis įstaigomis, taip pat ir su jūsiškiu Admiralitetu. Esu, 
bet tai tik nostalgija, užregistruotas Vakarų Jorkšyro Liaudies Res- 
publikos pilietis, nors nebuvau ten gal dvidešimt metų. Vis dėlto ne- 
galėčiau sakyti, kad esu atsakingas kuriam nors iš paminėtųjų sub- 
jektų, išskyrus sutarčių partnerius; lygiai taip pat nė vienas tų sub- 
jektų neatsakingas man. 

- Bet juk jūs iš Žemės? - vėl kažką užsirašydamas perklausė Pi- 
lietis. 

- Taip. 

- Aha. Vadinasi, jūs - Jungtinių Tautų valdinys. - Pareigūnas 
skubomis paskrebeno plunksna. - Kodėl nepasisakėte? 

- Todėl, kad taip nėra, - atsakė Martinas, leidęs sau vos vos 
suirzti. (Bet tik vos vos: apie Piliečio valdžios mastą jis puikiai 
nutuokė ir nėmaž nenorėjo, kad tas ją pademonstruotų.) 

- Žemė. Aukščiausias planetos politinis organas yra Jungtinių 
Tautų Organizacija. Taigi, esate jos valdinys. Taip? 

- Anaiptol. - Springfildas palinko į priekį. - Pačiais kukliausiais 
paskaičiavimais, Žemėje - per penkiolika tūkstančių vyriausybinių 
organizacijų. Iš jų tik devyni šimtai turi atstovybes Ženevoje, tik 
vos septyniasdešimt nuolat atstovaujamos Saugumo Taryboje. Jo- 
kios nevyriausybinės organizacijos, nei atskiri piliečiai Jungtinėms 
Tautoms nėra pavaldūs, pastarosios yra tik arbitražinis organas. 
Aš - nepriklausomas pilietis ir nesu jokios valdžios turtas. 

- Aha, - ištarė Pilietis. Jis kuo atsargiausiai padėjo plunksnakotį 
ant stalviršio ir skvarbiai pažvelgė į Martiną. - Matau, nesuprantate. 
Tad štai: malonėsiu jums neišmatuojamą paslaugą ir apsimesiu, kad 
pastarųjų jūsų žodžių negirdėjau. Vasilijau! 

- Aš čia, - atsiliepė padėjėjas. 

- Išeik. 

Padėjėjas - uniformuotas vaikėzas, ir tiek - atsistojo ir nu- 
žingsniavo prie durų. Išėjęs stropiai jas uždarė. 

- Sykį pasakysiu ir nekartosiu. - Pilietis patylėjo, ir Martinas 
apstulbęs suvokė, kad tariamas jo abejingumas yra tik sandarus 
dangtis ant puodo su kunkuliuojančiu įniršiu. - Man nusispjauti, ko 
ta atsilikėlė Žemė prisigalvojo apie savo suverenumą. Man netgi nu- 
sispjauti, kad turiu klausytis jūsų, jauno, įžūlaus šunyčio užgaulių. 
Mūsų planetoje gyvensite pagal mūsų taisykles. Elgsitės tinkamai ir 
gražiai - taip kaip tai suprantama čia. Ar aiškiai kalbu? 

Martinas nustėręs tylėjo. Pilietis, nesulaukęs atsakymo, lediniu 
balsu tęsė savo monologą. 

- Į Naująją Respubliką atvykote Jo Didenybės administracijos 
kviečiamas, taigi ir elgsitės atitinkamai: gerbsite Jo Imperatoriškąją 
Aukštybę, laikysitės įstatymų ir mokėsite Imperijos Iždui mokes- 
čius. Atkakote dirbti, o ne organizuoti diversijų, skleisti priešiškos 
mums propagandos ar juodinti mūsų gyvenimo būdo! Supratote? 

- Juk aš nieko... - prasižiojo Martinas ir iškart prikando liežuvį 
- kalbėti reikėjo kuo diplomatiškiau. - Leiskite pasiaiškinti. Jei ką 
nors užgavau - nuolankiai atsiprašau, bet ar negalėtumėte paaiškin- 
ti, ką konkrečiai padariau negerai? Kad ateityje Žinočiau, kaip elgtis 
man nedera. Juk per neišmanymą galiu atsitiktinai ką nors įžeisti. 

- Ak nežinote? - Pilietis atsistojo, apėjo stalą ir, grįžęs prie 
krėslo, niršiai nužvelgė Martiną. - Regis, prieš dvi dienas viešbučio 

"Šlovingoji karūna" bare tokiam Vaclavui Hašekui pasakojote apie 
politinę savo gimtosios planetos sanklodą. Žinoma, tai tik propagan- 
diniai paistalai, bet tokia propaganda tam tikrus liumpen-proletaria- 
to elementus gundo. Užtat štai tokios jūsų replikos - nagi pažiūrė- 
kime, kokios? - "mokesčių koncepcija prilygsta turto prievartavi- 
mui" arba "prievarta primesta visuomeninė sutartis negali būti tei- 
sėta" - jau beveik kurstymas. Po ketvirto bokalo alaus jūs visai įsi- 
linksminote - pratrūkote postringauti apie socialinio teisingumo pri- 
gimtį. O tai jau problema, mat suabejojote Jo Imperatoriškosios 
Aukštybės teisėjų bešališkumu Karūnai iškeltose bylose. 

- Bet juk tai gryni niekai! Plepalai prie alaus. 

- Būtumėte Naujosios Respublikos pilietis, kokiems dvidešimčiai 
metelių keliautumėte į Jo Aukštybės pasienio koloniją, - šaltai atšovė 
Pilietis. - Vienintelė mūsų trumpo pasimatymo priežastis - jūs pagei- 
daujamas Karališkojoje Laivų Statykloje. Bet jei leisite sau dar kartą 
šitaip "paplepėti prie alaus", gali atsitikti taip, kad Admiralitetas liausis 
jumis rūpinęsis. Kaip manote, kur atsidursite tada, ką? 

Martinas susigūžė. Kad Pilietis prašneks taip tiesmukai, jis ne- 
sitikėjo. 

- Nejaugi politika čia iš tiesų tokia delikati tema? - paklausė. 

- Taip - kai šnekama viešumoje ir dar skelbiamos nenormalios 
tarpplanetininkų idėjos. Naujoji Respublika ne koks nors anarchinis 
jovalas, į kurį prasmego jūsiškė planeta! Įsikalkite į galvą. Jūs - 
naudingas užsienietis, todėl iš Jo Imperatoriškosios Aukštybės ga- 
vote tam tikrų teisių. Jei leisite sau peržengti tų teisių ribas, prispau- 
sime jums uodegą. Netgi ne prispausime, o pritrėkšime. Jeigu dar 
nesupratote, primygtinai patariu: laisvalaikiu verčiau kiurksokite 
viešbučio kambaryje - kad kur nereikia nepaleistumėte liežuvio. 
Klausiu trečią kartą: ar aiškų? 

Martinas atrodė tarsi nuplaktas rykštėmis. 

- Ttaip, - vos išspaudė. 

- Tuomet dinkite iš čia. 


Vakaras. 

Viešbučio kambaryje ant lovos užkloto apsirengęs gulėjo vidu- 
tinio ūgio ir vidutinio sudėjimo rusvaplaukis vyriškis trumpai pa- 
kirpta barzda. Jo vei Š 


is su pamušalu. Saulė slėpėsi už 
horizonto, ir tamsiu Įkttimu niša vėkaarį klaidžiojo šešėliai. 

Šnypštė dujinio sietyno tūtos. Lubas zirzdama milimetras po mili- 
metro tyrinėjo musė. 

Martinas nemiegojo. Buvo išleidęs laisvėn visą savo "blusų" at- 
sargą - tikrino, ar Priežiūros žinyba jo nesiklauso. Tiesa, robotukų 
jis turėjo nedaug: Naujojoje Respublikoje tokia įranga buvo griežtai 
uždrausta, ir šį rinkinį per muitinę teko gabentis užblokuotose rie- 
balų liaukose bei dantyse - ėduonies išgraužtose skylutėse. Dabar 
"blusos" darbavosi ieškodamos "blakių", o informaciją siuntė į aki- 
raištyje įtaisytus monitorius. 

Kai įsitikino kambaryje esąs vienas, Martinas išjungė "musės" 
jutiklius ir užmigdė "blusas". Atsistojęs nuleido žaliuzes ir užtrau- 
kė užuolaidas. Kaip dar Priežiūros žinybos vyrukai galėtų jo pasi- 
klausyti, Martinas nebeišmanė - nebent būtų spintoje pastatę me- 
chaninį fonografą. 

Iš apglamžyto, mat sugulėto, švarko kišenės ant krūtinės jis iš- 
siėmė plonytę oda įrištą knygelę. 

- Kalbėk. 

- Martinai, sveikas! Sistema veikia. Konfidencialumas - šimtas 
procentų. 

- Gerai. - Jis atsikrenkštė. - Rezervinį kanalą. Veik. Noriu pa- 
sišnekėti su Hermanu. 

- Ieškau. 

Knygelė nutilo, ir Martinas ėmė laukti. Ji buvo panaši į Asme- 
ninį Padėjėją - patikimą elektroninį šių dienų Žemės verslo konsul- 
tanto sekretorių. Tokius prietaisus būdavo galima įmontuoti bet 
kur - į baldus, drabužius, netgi dantų protezą, - tačiau Martinas sa- 
vajam išsaugojo senamadį - knygutės kietais viršeliais - pavidalą. 
Šiaip AP būdavo gaminami be kauzalinio kanalo , Juo labiau penkių 
petabitų talpos ir veikiančio devyniasdešimties šviesmečių atstumų. 
Ir nors du petabitai buvo išeikvoti jau tada, kai čionykštis reziden- 
tas prietaisą perdavė, tai yra paliko parke ant suoliuko, Martinui ši 
knygelė buvo neįkainojama. Slaptosios policijos aptikta, ji netgi ga- 
lėjo kainuoti jam gyvybę. 

Šviesos greičio neišvystantis krovininis laivas kvantinę juodąją 
kauzalinio kanalo branduolio dėžę iš Septyniakampio sistemos ga- 
beno kone šimtą metų; tos dėžės dvynė lygiai tokio pat laivo triu- 
me aštuoniasdešimt metų keliavo į Žemę. Dabar abi dėžės užtikri- 
no žaibišką ryšį tarp planetų; žaibišką - pagal specialiosios reliaty- 
vumo teorijos sampratą, - bet nepažeidžiantį kauzalumo, tai yra 

priežastingumo principo. Bendrąją kanalo talpą ribojo kvantinių bitų, 
iš kurių buvo sukurtos dėžės, kiekis. Kai tik tie penki milijardai me- 
gabitų išseks, kanalas užsivers visiems laikams - ar bent jau kol at- 
vyks kitas šviesos greičio neišvystantis krovininis laivas. 

(Retenybe tokių žvaigždėlaivių pavadinti negalėjai: pastatyti ki- 
lograminį laivą, galintį milžinišką daugiau nei šimto gramų svorį ga- 
benti daugybę šviesmečių, buvo ne ką sunkiau nei suręsti užmiesčio 
namuką, tačiau Naujosios Respublikos valdžios organai garsėjo li- 
guistai jautriu požiūriu į ryšius su ideologiškai nepatikimu išoriniu 
pasauliu.) 

- Alio, - ištarė AP. 

- AP, ar čia Hermanas? - paklausė Martinas. 

- Kalba AP. Ryšys su Hermanu užmegztas, tapatybės atpažini- 
mas atnaujintas. 

- Buvau iškviestas pokalbiui pas tokį Pilietį iš Priežiūros Žiny- 
bos, - pasisakė Martinas. - Jų kontora spirga dėl ardomosios mano 
veiklos. 

Per penkias sekundes - dvidešimt žodžių. Kokybiškam ryšiui 
užtikrinti - beveik pusė milijono bitų. Tekstinė transkripcija - maž- 
daug šimtas baitų; be nuostolių suspaudus, gali užtekti ir penkias- 
dešimties. Vadinasi, kontaktams su Žeme lieka penkiomis dešimti- 
mis baitų mažiau. Kita vertus, jeigu jis eitų į paštą, ten tektų kiaurą 
dieną kiurksoti eilėje ir mokėti po dolerį už žodį. Be to, pokalbį dar 
nuklausytų inspektorius. 

- Kas atsitiko? - pasiteiravo Hermanas. 

- Nieko ypatingo, bet esu griežtai perspėtas. Viską papasako- 
siu raporte. Mano tapatybe jie neabejoja. 

- Apie darbą kamantinėjo? 

- Ne. Kaip suprantu, nieko neįtaria. 

- Tad ko prikibo? 

- Čionykščiuose baruose knibžda skundeklių. Norėjo mane 
įbauginti. "Lorde Vaneke" dar nebuvau. Kontrolė laivų statykloje - 
itin griežta. Turbūt jie dėl ko nors sunerimę. 

- Gal buvo kokių nors neįprastų įvykių? Laivyno judėjimas? 
Pasirengimas tolimam skrydžiui? 

- Kiek Žinau, nieko panašaus. - Platesnį komentarą Martinas 
tiesiog prarijo: per nelegalų siųstuvą kalbėdamas su Hermanu, jis 
visada nervindavosi. - Stebėsiu toliau. Raportas baigtas. 

- Iki. 

- AP, išjungti ryšį. 

- Ryšys išjungtas. 

Martinas atkreipė dėmesį į tai, kad visą seansą girdėjo vien sa- 
vo balsą, mat AP tobulai pamėgdžiodavo savininką. Kauzaliniu ka- 
nalu siųsti garsą būtų neregėtas išlaidumas. 

Su savimi kalbėdamas į septyniasdešimties šviesmečių bedug- 
nę, Martinas jautėsi labai vienišas. Juolab kad nerimavo jis visiškai 
pagrįstai. Tiesa, kol kas sėkmingai vaidino paiką, palaidaliežuvį sve- 
timšalį inžinierių, dviems savaitėms nusamdytą patobulinti Jo Dide- 
nybės kosminio linijinio kreiserio "Lordas Vanekas" variklių. Pa- 
kliūti į Basiliską ir išeiti iš ten gyvam reikėjo išties neeilinio meistriš- 
kumo. Tačiau jeigu išaiškėtų, kam jis dirba, antrą kartą toks triukas 
jau nebepavyktų. 


- Manote, šnipas? - paklausė prokuroras-stažuotojas Vasilijus 
Miuleris. 

- Kiek žinau - ne. - Pilietis blausiai šyptelėjo, ir randas virš kai- 
riosios jo akies susimetė raukšlėmis - šėtoniškai išsiviepė. - Jei tu- 
rėčiau bent vieną įkaltį, tas inžinieriūkštis jau būtų ne tik nebe šni- 
pas. Būtų išvis niekas. Bet argi apie tai klausiau? - Pilietis prismeigė 
valdinį žvilgsniu, kokiu jau buvo sugniuždęs ne vieną šimtą vangiai 
mintijančių kursantų. - Verčiau atsakyk: kodėl jį paleidau? 

- Todėl, kad... - Stažuotojas suglumo. Šioje kontoroje jis tar- 
navo šešis mėnesius, ir tai, kad be gimnazijos, be dėstytojų globos 
dar neišbuvo nė metų, krito į akis. Tas šviesiaplaukis, mėlynakis 
jaunuolis, greičiau dar berniūkštis, socialinių niuansų neišmanė nė 
krislo: jo, kaip ir daugelio kitų gabių vaikinų, sugebėjusių nepražūti 
uždarose elitinėse mokyklose, intelektu: stigo guvumo. "Blogai, - 
galvodavo Pilietis, - bent jau slaptosios policijos pareigūnui toks 
bruožas nėmaž netinka: intelektą būtina mankštinti, kitaip naudos iš 
žmogaus nebus. Juolab kad vaikis, regis, paveldėjęs tėvo nuovoką. 
Jei dar paveldėjo ir šio lankstumą, o nelemto užsispyrimo - ne, va- 
dinasi, bus puikus operatyvininkas." 

Po valandėlės tylos Pilietis išrėžė: 

- Jaunuoli, atsakymas nepatenkinamas. Mėginkite dar kartą. 

- Na, paleidote todėl, kad jo liežuvis visiškai palaidas, taigi būtų 
neblogai pasekti, kas to svetimšalio klausosi. 

- Jau geriau, bet nevisai teisingai. Įsiminiau, ką sakei pirmiau. 
Kodėl manai, kad jis ne šnipas? 

Šįsyk Vasilijus prieš atsakydamas pagalvojo. Netikėti Piliečio 
viražai jį siaubingai glumino - net gėda. 

- Juk jis, pone viršininke, pernelyg plepus. O šnipai paprastai 
stengiasi neišsišokti, ar ne? Jiems tai nenaudinga. Štai kas dar: jis - 
inžinierius, nusamdytas darbui laivyne, o tą laivą statė jų pačių 
kompanija, tad ko jam ten šniukštinėti? Negali jis būti ir profesi0- 
nalus diversantas: Profesionalas viešbučio bare liežuvio nelaidytų. 

Jis, akivaizdžiai patenkintas savimi, nutilo. 

- Samprotauji puikiai. Tik gaila, kad aš su tavim nesutinku. 

Vasilijus nugurkė seiles. 

- Bet juk sakėte, kad jis ne... - Jis sutrikęs patylėjo. - Aa, norite 
pasakyti, kad jis ne šnipas prikišamai. Išsišoka bare, plepa apie poli- 
tiką, elgiasi taip, kaip joks šnipas nesielgtų - kad mes neįtartume? 

- Štai, jau geriau, - atsakė Pilietis. - Pamažu mokaisi mąstyti 
kaip prižiūrėtojas! O dabar prisimink: aš nesakiau, kad ponas 
Springfildas - ne šnipas. Neteigiau ir, kad jis - šnipas. Jis gali toks 
būti, bet lygiai taip pat gali ir nebūti. Užtat būsiu patenkintas tik ta- 
da, kai išsiaiškinsi, kaip nėra iš tikrųjų. Supratai? 

- Vadinasi, man reikia įrodyti neiginį? - Iš įstangos perprasti Pi- 
liečio mąstyseną Vasilijus vos neapžvairo. - Bet juk tai neįmanoma! 

- Būtent! - Pilietis šykščiai nusišypsojo ir patapšnojo valdiniui 
per petį. - Todėl tai, ką įrodinėsi, tau reikia kaip nors paversti tei- 
giniu. Toks bus tavo artimiausios ateities darbas, jaunesnysis pro- 
kurore Miuleri! Pamėginsi įrodyti, kad niežulį mums keliantis sve- 
čias nėra šnipas, arba surinksi užtektinai įkalčių jo areštui pateisinti. 
Nagi, imkis darbo! Juk pats sakei - rodos, aną savaitę, - kad būtų 
gerai ištrūkti iš šitos niūrios skylės ir pasižvalgyti po sostinę. Štai 
tau ir galimybė. Ir sugalvok, ką grįžęs papasakosi tai pupytei, pas- 
kui kurią sekioji nuo pat tos dienos, kai atvykai čionai. 

- Aš... man didžiulė garbė, - priblokštas išlemeno Vasilijus. Ka- 
rininkas jis buvo dar neapsiplunksnavęs, jaunatviškai naivios pasau- 
lėžiūros, tad į Pilietį žvelgė baimingai pagarbiai. - Pone, ar galėčiau 
paklausti, kodėl... na... kodėl dabar? 

- Todėl, kad jau metas tau tikro darbo mokytis - ne vien posė- 
džius protokoluoti, - atsakė Pilietis. Jo akys už akinių stiklų Žibėjo, 
ūsai vaškuotais galiukais trūkčiojo. - Kiekvienam karininkui anks- 
čiau ar vėliau ateina rimtos tarnybos laikas. Tikiuosi, be paliovos 
analizuodamas ataskaitas spėjai perprasti, kaip dirbama iš tikrųjų. 

Štai ir parodyk, ką sugebi. Na, užduotis, būkime atviri, ne itin pa- 
vojinga, nesiunčiu tavęs iškart gaudyti revoliucionierių, cha cha. 
Tad štai, po pietų eisi į antrąjį apatinį aukštą, užsirašysi lauko ope- 
racijoms, o rytoj pradėsi dirbti. Ir kad nuo porytojaus kiekvieną ry- 
tą ant stalo rasčiau ataskaitą! Parodyk, ką gali! 


Kitą rytą Martiną pažadino atkaklus beldimas į duris. 

- Telegrama ponui Springfildui! - pranešė pasiuntinukas. 

Martinas apsivilko chalatą ir pravėrė duris. Pro tarpą kyštelėjo 
vokas; adresatas, išsiėmęs telegramą, ant jo pasirašė ir grąžino pa- 
siuntinukui. Markstydamasis, dar apsimiegojęs, lakštą nusinešė prie 
lango ir pakėlė žaliuzes. Tai buvo staigmena, kurios jis laukė, nors 
taip anksti keltis dėl jos nevertėjo - darbo viza, saugumo tarnybos 
pasirašyta lojalumo pažyma ir raginimas šią dieną 18:00 atvykti prie 
Pietų Austrijoje esančio KKL kosmolifio, kuriuo jis galėsiąs pakilti 
į laivų statyklą geostacionariojoje orbitoje. 

"Telegrafas, galvojo Martinas, - tikra atgyvena, palyginti su 
elektroniniu paštu - šis tokioje ankstumoje neverčia tavęs iš lovos, 
kad pasirašytum. Deja, Naujojoje Respublikoje elektroniniu paštu 
beveik niekas nesinaudoja, o štai telegrafas paplitęs. Ką gi, elektron- 
paštis - priešingai nei telegrafas, dalykas decentralizuotas. O cen- 
tralizacija Naujojoje Respublikoje - pagrindų pagrindas." 

Nusiskutęs jis nulipo pusryčiauti. Vilkėjo vietiniu stiliumi - 
tamsus švarkas, bridžiai, batai, marškiniai nėriniuota apykakle, - ta- 
čiau šiek tiek senamadiškai, tarsi naujausios mados būtų jo dar ne- 
pasiekusios. Kadaise Martinas perprato, kad apsirengus tarpplane- 
tiniu stiliumi užmegzti ryšį su vietiniais būna nelengva, o šit jeigu 
atrodai tik šiek tiek neįprastai, tavo svetimumas nerėžia akies ir tam 
tikras smulkmenas žmonės tau atleidžia. 

Vis dėlto pritapti 1z0liuotoje Naujosios Respublikos bendruome- 
nėje buvo nelengva netgi tokiam prityrusiam keliautojui kaip Mar- 
tinas, nors paprasti Žmonės ir stengėsi jam padėti. 

Su vietiniais papročiais jis susipažino neblogai; patyręs eilinę 
užgaulę, stengdavosi, užuot suirzęs, iš jos pasimokyti. Durininko 
aristokratiška nosimi žvilgsniai iš aukšto ar visur zujančios drovios 
kambarinės stačiomis apykaklaitėmis buvo tik atskiros detalės mar- 
goje Respublikos realijų dėlionėje. Neįprato Martinas ir prie plastiko 
amžių ignoruojančios visuomenės kvapų - grindų vaško ir chlor- 

kalkių, anglinių katilinės dūmų ir oda aptrauktų valgomojo krėslų. 
Tačiau ne visi čionykščiai papročiai jį erzino. Tvarkingai perlenk- 
ti rytiniai laikraščiai ant pusryčių stalo žadino keistą, čia nėmaž ne- 
deramą jausmą - tarsi būtų ne nunėręs šimtą aštuoniasdešimt švies- 
mečių į kosmoso gelmes, o gimtojoje planetoje grįžęs į trijų šimtų 
metų praeitį. Nors tokios kelionės tam tikra prasme būtų buvusios 
tapačios. 

Pusryčiams buvo patiekta kazlėkų, keptų žąsies kiaušinių, pui- 
kiai paskrudintos raugintos ruginės duonos ir gera porcija arbatos 
su citrina. Pavalgęs Martinas nuėjo į registratūrą. 

- Man reikia išvykti, - kreipėsi į budintį tarnautoją. Šis pažvelgė 
atsajai, kaip žmogus, išplėštas iš gilaus susimąstymo. - Nuskrnisti iki 
kosmolifto Klamovkoje. Kuo greičiau. Su savimi imu tik rankinį 
bagažą. Nors vykstu kelioms dienoms, numerį norėčiau pasilikti. 

- Ak taip, pone, suprantu. Atsiprašau. 

Registratorius tučtuojau išnyko biurų ir tarnybinių patalpų labi- 
rinte už tamsios medinės pertvaros. Netrukus grįžo su administra- 
toriumi, aukštu, bet gunktelėjusiu žmogumi įkritusiais tarsi numirė- 
lio skruostais. Jis nuo galvos iki kojų vilkėjo juodai, laikėsi oriai lyg 
grafas ar kitas koks didikas. | 

- Pone, reikia suorganizuoti jums transportą? - paklausė admi- 
nistratorius. 

- Vykstu į laivyno bazę Klamovkoje, - lėtai ištarė Martinas. - 
Atsidurti ten man reikia kuo greičiau. Daiktus palieku čia. Dar ne- 
žinau, kiek laiko ten užtruksiu, bet numerį norėčiau pasilaikyti. 

- Suprantama. - Administratorius linktelėjo pavaldiniui. Šis vėl 
išnyko ir bemat grįžo su trimis storais leidiniais - regioninių trauki- 
nių judėjimo grafikais. - Deja, dirižablių į Klamovką šiandien nebus. 
Bet neabejoju: iki vakaro pakliūsite ten traukiniu - jeigu išvažiuosite 
tuojau pat. 

- Puiku, - atsakė Martinas. Nuojauta jam kuždėjo, kad yra tik 
du būdai atsidėkoti administratoriui - išvykti negaištant arba čia pat 
kristi negyvam. - Nulipsiu po penkių minučių. Gal jūsų padėjėjas 
galėtų tuo tarpu užsakyti man bilietą? Prašau įrašyti į sąskaitą. 

Akmenveidis administratorius santūriai nusilenkė 1r jausmingai 
pasakė: 

- Viešbučio vardu linkiu jums vaisingos kelionės. Markai, ap- 
tarnaukite poną. 

Kai jis didingai išstypino, registratorius atvertė vieną storųjų 
knygų ir nedrąsiai dirstelėjo į Martiną. 

- Pone, kuria klase? 

- Pirma. - Ką jau ką, o savotišką vietinių požiūrį į transporto 
klases Martinas buvo spėjęs įsidėmėti. - Privalau suspėti iki šeštos 
valandos. Grįšiu po penkių minučių. Jei būtumėte toks malonus ir 
per jas spėtumėte... 

- Žinoma, pone. 

Palikęs registratorių prakaituoti prie žemėlapio ir žinyno, Mar- 
tinas grįžo į savo numerį - tam reikėjo įveikti keturis laiptatakius. 

Kai lydimas du kelioninius krepšius tempiančio nešiko vėl nu- 
lipo žemyn, registratorius palydėjo jį iki laukujų durų. 

- Pone, štai jūsų kelionės sertifikatas. 

Puošnų, ornamentuotą it koks pasas dokumentą Martinas įsi- 
dėjo į kišenę. Garvežimis jau laukė. Jis įsėdo, kinktelėjo nusilenku- 
siam registratoriui, ir ekipažas nupukšėjo geležinkelio stoties link. 

Rytas buvo drėgnas, ūkanotas, prošal slenkančius įmantrius 
mūrinius valdžios pastatų fasadus Martinas pro langelį vos įžiūrėjo. 

Nors viešbučių kambariuose čia nebūdavo telefono, nors dėl 
politinių priežasčių buvo uždrausti tinklas, išmanieji daiktai bei ga- 
lybė kitokių patogumų, nors, kaip aštuonioliktame amžiuje Žemė- 
je, gyvavo klasinė sistema, vis dėlto viena neabejotina teigiamybė 
Naujojoje Respublikoje buvo: traukiniai važiuodavo pagal grafiką. 

Ekipažas užvažiavo ant platformos, prie kurios stovėjo trans- 
pusiasalio ekspresas. Nerangiai išsiropštęs Martinas apsidairė. Iki 
gremėzdo garvežio marmurine platforma būtų reikėję eiti ketvirtį 
kilometro, iki niūrių ketvirtos klasės ir pašto vagonų - antra tiek. 
Palydovas su tamsiai žaliu durtiniu auksinėmis juostelėmis ant ran- 
kovių užmetė akį į kelionės dokumentą ir palydėjo Martiną į kupė 
antrame aukšte. Kupė buvo aptaisyta mėlynai dažyta oda, čia sto- 
vėjo marmurinis stalas, ant virvelės kabojo skambutis - patarnau- 
tojui išsikviesti. Aplinka labiau nei visuomeninį transportą priminė 
viešbučio rūkyklą. 

Kai tik palydovas išėjo, Martinas nugrimzdo į gilų odinį krėslą, 
atitraukė užuolaidėlę - už lango išgaubtą stoties stogą laikė arkiniai 
ramsčiai - ir atsivertė knygelę-AP. Netrukus traukinys vos juntamai 
krūptelėjo ir pajudėjo. Kai jis išvažiavo iš stoties, Martinas taip ir 
prilipo prie lango. 

Naujoji Praha buvo išsidėsčiusi ant Viso upės kranto, šiek tiek 
aukščiau limano; lygioje vietovėje aukščiu išsiskyrė tik Basiliskas, 
rymąs ant dylančio vulkaninio granito masyvo. 

Važiuojant žemuma veikė tik vienas traukinio variklis. Martinas 
žinojo, kad antrasis reaktorius prabus tik privažiavus Apeninų pa- 
pėdes - ši kalnų grandinė pusiasalį skyrė nuo žemyninės Naujosios 
Austrijos dalies. Paskui dykumoje paklotais stygos tiesumo bėgiais 
sąstatas nesustodamas nudundės devynis šimtus kilometrų ir po še- 
šių valandų atvyks prie Klamovkos kosmolifto. 

Kraštovaizdis buvo visiškai neįprastas, ir Martinas žvalgėsi 
nuoširdžiai žavėdamasis. Kad ir nenorėjo sau prisipažinti, vis dėlto 
panėšėjo į paprasčiausią turistą, kuris vis ieško dar neregėtų grožy- 
bių, o vėliau patyliukais mėgaujasi prisiminimais. Žemėje nieko pa- 
našaus seniai jau nebebuvo. Beprotiškas dvidešimtas amžius ir įvy- 
kiai, nutikę dvidešimt pirmame, po Singuliarumo, iš esmės pakeitė 
visų visutėlių industrinių šalių kraštovaizdžius. Net po demografi- 
nio sprogimo nebegalėjai tikėtis, pirmiau nesusidūręs su vienbėgiais 
keliais, architektūrinėmis hiperkonstrukcijomis, karštosiomis radio- 
aktyviųjų dulkių dėmėmis ar šiurpokais Galutinės Struktūros kau- 
buriais, išvysti sklypą atviros erdvės, fermą, gyvatvorę ar iščiustytą 
kaimelį. Žemumų peizažas, kuriuo dabar važiavo transpusiasalio 
ekspresas, priminė ikipramoninę Angliją, bukolinį svajonių krašto- 
vaizdį 1š tų laikų, kai traukiniai niekad nevėluodavo, o imperijos 
saulė niekad nenusileisdavo. 

Vis dėlto reginiai už vagono lango veikiai įgrysta. Po pusvalan- 
džio traukinys jau lėkė tarp slėnius darkančių plieninių bei žalvarinių 
konstrukcijų, tad Martinas dėmesį nukreipė į savąją knygutę - ir 
dar taip įsigilino, kad nė nepastebėjo, kaip atsivėrė ir vėl užsivėrė 
durys. Susizgribo jis tik tada, kai priešais sėdinti nepažįstama mo- 
teris sukosėjo. 

- Atsiprašau, - pakėlęs akis ištarė jis, - ar tik nesupainiojote kupė? 

Ji linktelėjo. 

- Dėkoju už rūpestį, tikrai nesupainiojau. Atskiros neužsakinė- 
jau. O jūs - atskirą? 

- Maniau... - Martinas susirado kelionės dokumentą. - Ak taip, 
suprantu. 

Jis patyliukais išplūdo administratorių, išjungė AP ir atidžiau pa- 
žvelgė į moterį. 

- Maniau, kupė užsakyta man vienam. Pasirodo, klydau. Kuo 
nuolankiausiai atsiprašau. 

Moteris vėl grakščiai linktelėjo. Jos skruostikauliai buvo aukšti, 
akys rudos, ilgi juodi plaukai - surišti į kuodą. Tamsiai mėlyna 
suknelė, nors paprasta, vietiniais matais atrodė brangoka. "Matyt, 
vidurinės klasės namų šeimininkė", - pamanė Martinas. Vis dėlto 
jam stigo įgūdžio iš akies nustatyti žmogaus padėtį čionykštėje vi- 
suomenėje. Nelengva buvo atspėti ir moters amžių: sodrus makia- 
žas bei madinga apranga - rankovės su pūpsniais, aptempta viršu- 
tinė suknelės dalis bei pūsta apatinė - galėjo ir suklaidinti. 

- Ar toli važiuojate? - guviai pasiteiravo ji. 

- Iki pat Klamovkos, o paskui - aukštyn, - atsakė jis, kiek nu- 
stebintas tokio atviro smalsumo. 

- Koks sutapimas! Ir aš ten pat. Atsiprašau, kad klausiu: juk 
jūs ne vietinis? 

Toks domesys Martiną jau erzino. Jis gūžtelėjo pečiais ir su- 
murmėjo: 

- Ne vietinis. 

Vėl atsivertęs AP, pamėgino įsigilinti, bet neprašytajai bendra- 
keleivei tai buvo nė motais. 

- Sprendžiant iš akcento, jūs ne vietinis ir planetos mastu. O 
keliaujate į Admiraliteto laivų statyklą. Gal galiu paklausti, kokiu 
reikalu? 

- Negalite, - šiurkštokai atšovė Martinas 1r demonstratyviai įsi- 
stebeilijo į AP. 

Toks bent jau jos socialiniam luomui nederamas įžūlus smalsu- 
mas, iš pradžių lyg 1r nekaltas, dabar ėmė nervinti. Uždvelkė pavo- 
jumi. Ši moteris atrodė kažkuo įtartina. "Bene bus provokatorė?" - 
dingtelėjo Martinui, kuris nieku gyvu neketino dar kartą leistis pri- 
čiumpamas slaptosios policijos; tegul verčiau jie mano, kad jis pri- 
pažino savo klaidas ir nutarė pasitaisyti. 

- Hm... Kai įėjau, jūs skaitėte straipsnį apie reliatyvistinių laiko 
nuokrypių koregavimo algoritmų taikymą konstruojant žvaigždėlai- 
vių variklių kompensatorius. Vadinasi, jūs - inžinierius, Admiralite- 
to nusamdytas padirbėti prie laivų variklių. - Moteris nusišysojo, 
bet jos veido išraiška Martino nėmaž nenuramino: ir balti dantys, ir 
raudonos lūpos, ir elgesio manieros jam buvo tarsi užuomina apie 
gimtąją planetą, kur moterys - ne vien gražiai prinokę giminės me- 
džio vaisiai. - Atspėjau? 

- Komentarų nebus. - Jis užvertė AP ir pažvelgė į ją nepaten- 
kintas. - Kas esate ir kokio velnio jums reikia? 

Socialinė programa, kurią jis įsisavino prieš keliaudamas į Nau- 
jąją Respubliką, draudė su dama elgtis šitaip storžieviškai, bet šita 
- tokia pat dama, kaip jis Respublikos valstietis, taigi velniop tą so- 
cialinę programą. 

- Aš - Rachelė Mansur. Vykstu į karinio laivyno dokus, ir ma- 
no kelionės tikslas gali būti susijęs su jūsiškiu. Jei neklystu, - 0 jei- 
gu klystu, nuoširdžiai atsiprašau, - jūs esate Martinas Springfildas, 
sutartimi sų Naujosios Respublikos Admiralitetu asmeniškai pa- 
kviestas modernizuoti variklių valdymo schemų "Šveiko" klasės li- 
nijiniame kreiseryje "Lordas Vanekas". Taip pavadintame Ernsto 
Vaneko, Naujosios Respublikos Karinio Kosminio Laivyno kūrėjo, 
garbei. Nesuklydau? 

Martinas įsidėjo AP į švarko kišenę ir pažvelgė pro langą. Taip 
jis mėgino apsisaugoti nuo nežinia iš kur atūžusios ledinio siaubo 
bangos. 

- Ne. O kuo čia dėta jūs? 

- Manau, jums bus įdomu: prieš keturias valandas absoliučiuoju 
laiku New Model Air Force - su kurių padaliniu jūs pasirašėte drau- 
dimo sutartį - pasinaudojo Eschatono skirsniu ir peržiūrėjo strate- 
gines Respublikos garantijas. Tuo pat metu Nuolatiniam JT Dau- 
giašalio Tarpžvaigždinio Nusiginklavimo komitetui kažkas pašnibž- 
dėjo, kad Naujoji Respublika ginkluojasi patekusios į apgultį atokios 
kolonijos gynybai, kitaip tariant, karui. Ar jau sumokėjote už papi1l- 
domą draudimą - nuo Dievo bausmės? Mat standartiniu apsidrau- 
dėte tik nuo ligų ir traumų, na dar nuo vagių. 

Martinas pasisuko į moterį. 

- Ką, bene apkaltinsite mane šnipinėjimu? - Jis pažvelgė jai tie- 
siai į akis - tamsias, išmintingas ir visiškai neįskaitomas. - Po 
šimts, kas jūs? 

Nepažįstamajai iš rankovės, sakytum, pati išslydo kortelė. Ho- 
lografinėje miniatiūroje standartiniame fone plūduriavo šios pačios 
moters galva - tik plaukai buvo nukirpti trumpai. Staigmena tren- 
kė Martiną lyg elektra: nors panišką antinksčių reakciją slopino im- 
plantai, stuburu nuvirveno šiurpuliai. 

- Diplomatinė JT žvalgyba, ypatingųjų operacijų grupė. Esu 
pasiųsta ištirti padėtį, taigi man būtina žinoti, kaip Admiralitetas ke- 

tina paskutinę akimirką modifikuoti ekspedicinių pajėgų laivus. O 
jūs man padėsite, argi ne? 

Rachelė vėl, dar šalčiau, nusišypsojo - alkano šeško vypsnys, 
dingtelėjo Martinui. 

- Ėė... hm... - "Kokį velnią čia veikia Diplomatinė žvalgyba? 
Juk misijos plane tas nenumatyta!" - Viename tų reisų, ar ne? - Jis 
pasitrynė kaktą ir vėl pažvelgė jai į akis. Moteris laukė atsakymo. 
"Galvok, po šimts, sugalvok ką nors, kol ji dar neįtaria!" - Ar bent 
nutuokiate, ką jie čia padaro šnipams? 

Ji linktelėjo. Jau be šypsenos. 

- Puikiai žinau. Bet man tenka padėtį vertinti pragmatiškai. O ji 
tokia, kad gali baigtis karu. Mano darbas - kontroliuoti situaciją: ne- 
galime toleruoti neramumų taip arti Žemės. Žinoma, būti pasmaug- 
tai garota - malonumas menkas, tačiau būtų dar blogiau, jei kiltų 
tarpžvaigždinis karas arba patrauktume Eschatono dėmesį. Niekuo 
dėti bent kelių planetų gyventojai atsidurtų skyrelyje "antriniai nuo- 
stoliai". Štai kas man rūpi labiau. - Moteris pasižiūrėjo į jį baugina- 
mai įtaigiai. Holografinė kortelė tarsi ištirpo pirštinaitės nėriniuose. 
- Martinai, mudviem reikės susėsti ir pasišnekėti. Kai įsikursite do- 
kuose, jus susirasiu. Man nesvarbu, kam jūs pritariate, kam prieš- 
taraujate - rytoj vis tiek pasikalbėsime. Patikrinsiu jus ir patvirtin- 
siu, kad niekur nesate įsivėlęs, o draudikams pranešiu: jūs - visiš- 
kai patikimas. Aišku? 

- Mmm... taip. - Jis spoksojo į ją, dėdamasis pagaliau suvo- 
kęs, kad ši moteris - velnias, ir kad pats ką tik krauju pasirašė sie- 
los pardavimo sutartį. Martinas vylėsi ją patikėsiant, kad jis, naivus 
inžinierius, net pastėro akis į akį susidūręs su Aukščiausiųjų Orga- 
nų agente - mat kuo puikiausiai suvokė: jei ji nepatikės, jis bus 
įklimpęs giliai. Su Diplomatine žvalgyba Hermanas, švelniai tariant, 
nesibičiuliavo... 

- Ką gi, puiku. - Iš rankinuko ji išsiėmė apzulintą pilkšvą AP. - 
Pranešimas balsu. Siųsti: triušis žalias. Patvirtinta. 

AP atsiliepė: 

- Patvirtinta. Pranešimas išsiųstas. 

Martinas ne iškart susizgribo, kad AP šneka jo balsu. 

Moteris įsidėjo prietaisą į rankinuką ir atsistojo. 

- Na matote, - keistai šyptelėjusi pasakė jau prie durų, - gyve- 
nimas ne toks nuobodus, kaip jums atrodė. Iki malonaus... 

Pasirengimas žygiui 


Jo Imperatoriškoji Didenybė Ivanas Hašekas Trečiasis, Dievo 
Valia Naujosios Respublikos Liaudies Globėjas, irzliai suniurzgė: 

- Tempkite Admirolą iš patalo ir pasirūpinkite, kad atrodytų 
deramai. Pasikalbėti su juo man reikia tuojau pat - iki kabineto po- 
sėdžio vidurdienį. 

- Klausau, Šviesybe! Nuolankiai meldžiu leidimo pasišalinti, 
idant galėčiau skubiai vykdyti Jūsų Didenybės valią. 

Vyresnysis liokajus iš visos sveikatos nusilenkė ir spruko nuo 
telefono. 

- O ką reiškė tas "antraip"? - pasidomėjo hercogas Mihalas, 
Imperatoriaus brolis. - Supakuosi jį į geležį? 

- Vargu bau. - Imperatorius kukliai - kad nenukentėtų orumas 
- prunkštelėjo. - Jam jau per aštuoniasdešimt. Manau, kartkartėmis 
gali sau leisti ilgėliau pasivolioti pataluose. Bet jeigu jis toks ligotas, 
kad, Imperatoriaus pašauktas į karą, net nebeįstengia pakilti iš lo- 
vos, teks atstatydinti. Oho kaip tuomet sukirš Admiralitetas. Net 
neįsivaizduoji, kas bus, jei imsime siųsti admirolus į atsargą. - Jis 
vėl prunkštelėjo. - Netgi gali tekti jiems visiems išmokėti pašalpas! 
Kaip Tėvui - kai pasiūlėme atsižadėti sosto. 

Hercogas Mihalas mandagiai sukosėjo. 

- Vis dėlto kai kas galėtų ir atsistatydinti. Po antro priepuolio... 

- Žinoma. Žinoma. 

- Man vis dar atrodo, kad patikėti jam laivyną būtų neprotinga. 

- Jei manai, kad neprotinga, gal norėtum pamatyti, kokia bus 
Jų Laivyno Šviesybių reakcija, kai atsisakysiu jo paslaugų? 

Į šį keblų klausimą brolis atsakyti nespėjo, mat staiga subirbė 
pirmenybinis telefonas, ir livrėją vilkintis tarnas padavė Jo Dideny- 
bei iš platinos ir dramblio kaulo nulietą ragelį. 

- Jūsų Didenybe, lordas Admirolas Kurtcas pasirengęs su ju- 
mis kalbėtis. Jis žemai lenkiasi atsiprašydamas... 

- Gana. Duok šen tą šaunų vyruką. - Ivanas pirštais nervingai 

barbeno į alkūnramstį - pats krėslas, gremėzdiška medinė gotiškojo 
stiliaus konstrukcija, gerokai priminė kankinimo įtaisą. - Aa, Admi- 
role, jūs man labai reikalingas. Kaip malonu su jumis pasišnekėti! 
Na, kaip šiandien jaučiamės? 

- Šin... šen... šun... šiandien? - Variniais laidais atskriejo spi- 
gus, tirtantis balsas. - Ak taip, taip, šiandien! Žinia... mm... šian- 
dien. Jaučiuosi puikiai, dėkoju, mano ponia. Tikiuosi, chameleonų 
nepastebėjote? 

- Ne, Admirole, rūmuose chameleonų nėra, - ramiai, bet pri- 
mygtinai atsakė Imperatorius. - Ar žinote, su kuo kalbate? 

Stojusioje tyloje beveik galėjai išgirsti, kaip mirksi suglumęs 
Admirolas. 

- Aaa... eee... Jūsų Didenybe? Ivanai, mano berniuk! Jau im- 
peratorius? Ak, kaip bėga metai! 

- Taip, dėde, aš. Skambinu pasakyti... - ūmai Imperatoriui šo- 
vė viena mintis. - Ar jau pasveikote? 

- Ooo taip, aha, aha! Sėdžiu, taip, sėdžiu invalido vežimėlyje. 
Juk žinai, tos mano vargšės senutės kojos! Taip ištrupėjo... ištra- 
pėjo... Tenka apsikrauti užklotais, kad nesubyrėtų. Mano laikais 
kojos būdavo visai ne tokios, kur tau! Bet aš jau ne patale, oi ne. 

- Ką gi, puiku. Matote... - Imperatoriaus smegenys darbavosi 
net įkaitusios - jis karštligiškai svarstė variantus. Suprantama, apie 
Admirolo negalią žinojo, tik tiesiogiai su ja dar nebuvo susidūręs. 
Dingstis atsisakyti senuko paslaugų buvo svari ir akivaizdi: tas 
žmogus - sunkus ligonis. Patikėti jam tokio masto operaciją būtų 
tiesiog nesąžininga. Dar blogiau - nėmaž neatitiktų valstybės 1nte- 
resų. 

Kita vertus, jis - vyriausias iš reguliariojo laivyno admirolų, 
Naujosios Respublikos karo didvyris, Imperijos gynėjas, kitatikių 
naikintojas, mažiausiai trijų atsilikusių kolonijinių bukolinių pasaulių 
užkariautojas, be to - net jeigu tai ir ne svarbiausia, - tikras Impe- 
ratoriaus dėdė, pagimdytas antrosios senelio meilužės. Kadangi bu- 
vo įsišaknijusi senut senutėlė nuostata, esą atsargos admirolų nebū- 
na, pasirūpinti pašalpomis veteranams niekam ir į galvą neateidavo: 
juk įprastai jie mirdavo kur kas anksčiau. Pasiųsti admirolą į atsar- 
gą nevalia, bet tikėtis, kad jis galės vadovauti laivyno ekspedicijai... 
Ivanas grūmėsi su sąžine, patyliukais vildamasis, jog senukas atsi- 
sakys pats. Gėdos jis nėmaž neužsitrauktų - kasgi iš invalido veži- 

mėlyje kioksančio aštuoniasdešimtmečio senolio tikėtųsi, kad jis pa- 
norės Žūti už tėvynę, - o norinčių vesti laivyną į mūšį ilgai ieškoti 
nereikėtų: kaipmat pasišautų koks nors geltonsnapis puskvaišis. 

Imperatorius giliai atsiduso ir pagaliau ryžosi. 

- Iškilo šiokių tokių rūpesčių. Rošaras apgultas - šit kokia bjau- 
rastis. Ketinu siųsti laivyną. Ar liga jums nesutrukdytų jam vado- 
vauti? 

Jis viltingai pamerkė broliui akį. 

- Kaaraas! - Senis užkriokė taip galingai, kad Ivanas vos neap- 
kurto. - Tegyvuoja amžinai budrios teisuolių pajėgos ir nepaliauja- 
ma jų kova su Naujuoju Konservatizmu! Mirtis permainų šalinin- 
kams! Tūkstantis kančių Imperatoriaus šmeižikams! Kur tie niek- 
šai? Leiskite man juos prigriebti! 

Kažkas sutrinksėjo. Veikiausiai seniokas nubloškė šalin vaikštynę. 

Hercogas Mihalas pažvelgė į brolį susiraukęs. 

- Ką gi, į vieną klausimą atsakyta, - vien lūpomis ištarė jis. - 
Galėčiau paklausti: ar nesakiau? Tiek to, verčiau paklausiu kitko: 
kas stumdys jo vežimėlį? 


Nuo pusiaujo - beje, kaip specialiai pritaikyta gyventi žmonėms 
ši vandeninga planeta buvo pernelyg šalta - Naująją Prahą skyrė vos 
tūkstantis kilometrų, tad į Klamovkos stotį traukinys atvyko tuojau 
po pietų. Išlipęs Martinas sėdo į taksi. Rachelę - ar kaip ten ją va- 
dinti - jis demonstratyviai ignoravo. Tegul sau manosi pati: dabar ji 
buvo visiškai nepageidautina, galbūt net pragaištingiausia jo kompli- 
kacija. 

Kosmolifias virš karinio laivyno bazės stūksojo tartum begali- 
nis vėliavos stiebas. Keturi nusmailinti kūgiai iš deimantinių polime- 
rų siekė geostacionariąją orbitą ir dar šiek tiek toliau. Ši konstruk- 
cija Naujojoje Respublikoje buvo radikali technologijas varžančių 
apribojimų išimtis. Lynais be atvangos - aukštyn žemyn - šliaužiojo 
apvalianosės bronzinės kabinos. Kelionei į vieną pusę prireikdavo 
visos nakties. Čia nebuvo jokio /in de siecle būdingo balasto - vis- 
kas absoliučiai funkcionalu; panašiomis kuo tiksliausiai apskaičiuoto 
svorio miegamosiomis kapsulėmis senovėje naudodavosi Kobės 
klerkai. (Traukos jėgos modifikacijos, nors įmanomos, Naujojoje 
Respublikoje taip pat buvo uždraustos - bent jau naudoti taikioms 
reikmėms.) 

Martinas pasirinko pačią pirmą kapsulę ir, niekur nepastebėjęs 
Rachelės, lengviau atsikvėpė. Atvykęs į kosminę stotį, jis išlipo ka- 
riniame sektoriuje ir prisistatė karininkui kontrolės poste. Čia, pa- 
tikrintas primityviu skeneriu, vienu gaistu gavo spinduliuotės dozę, 
veikiausiai viršijančią leistiną metinę. Martinas buvo besusinervinąs, 
kai vyresnysis leitenantas paprašė parodyti AP. Laimė, užteko pa- 
aiškinti, kad jame - tik tokie užrašai, be kurių inžinierius dirbdamas 
neapsieitų. Paskui jis dar pusvalandį nuobodžiavo spartietiškai 
įrengtoje, valdiškai žaliai išdažytoje sargybinėje. 

Galiausiai atėjo kažkoks kareivis. 

- Variklininkas? Laukiame jūsų. 

- Ir aš laukiu, - sunkiai atsiduso Martinas. - Veskite pas savo 
viršininką. 

Naujoji Respublika Mėnulyje įsikūrusiam Mikojano-Gurevi- 
čiaus-Kvėrnerio Konstruktorių biurui užsakė suprojektuoti tokį 
kosminį linijinį kreiserį, kokiam būtų negėda suteikti laivyno įkūrėjo 
vardą. Šis kreiseris tiesiog negalėjo priminti kubisto vaizduotės vai- 
siaus - pasiutligės viruso, sukryžminto su nealkoholinio gėrimo skar- 
dine (deja, dauguma karinių laivų atrodydavo kaip tik šitaip). Stilius 
šiek tiek ribojo funkcionalumą, bet laivas vis tiek buvo vertas pagar- 
bos: įmantri raketinė jo įranga bei faziniai lazeriai galėjo naikinti taip 
pat patikimai kaip ir šiuolaikiškesni ginklai. O ir atrodė kreiseris šau- 
niai, tad "MiG" Konstruktorių biuras pasinaudojo proga nežmoniškai 
brangias jo kopijas iškišti visur privisusioms chuntoms. 

Martinas manė, kad "Lordas Vanekas" yra dalis tos pačios ko- 
miškos operos, kaip ir visa Naujoji Respublika. Operos, kuri juoki- 
na nebent tol, kol pakliūni jai į nasrus. Ceremonijos, vėliavos, Im- 
perijos herbai ant visų įmanomų paviršių, munduruoti salagos ir 
sudėtingas karinis etiketas - iš visko buvo matyti, kad ryžęsis šiam 
darbui jis pasielgė ne itin protingai. Ar neužteko kito įrodymo - ant 
Basilisko sienų pakartų disidentų? Dabar Springfildas mielai būtų 
grąžinęs bet kokią algą, kad tik galėtų grįžti namo - tačiau pareiga 
buvo pareiga. 

Ilgokai klaidžiojęs painiais dokų labirintais bei laivo koridoriais, 
Martinas stabtelėjo raudonai apšviestos aštuoniakampės patalpos 
tarpduryje: joje knibždėjo žmonių, pakoregavus fizikos dėsnius bu- 
vo sukurta nulinė trauka. Kresnas, pliktelėjęs karo inžinierius prie 
atviros prieigos plokštės rėkė ant persigandusio vaikigalio: 

- Paskutinį kartą be mano ar doko viršininko Otčenašeko leidi- 
mo kišai nagus kur tau nedera! Supratai, nezgribaila tu, Aupūtnagi 
neraliuotas?! Matai šitą plokštę? Tai, įsikalk sau į galvą, atsarginė 
pagrindinės šynos sekcija. O štai čia, - jis pirštu bedė į kitą, uždarą, 
plokštę, - atsarginė pagrindinio srovės pertraukiklio dėžė, kurią vir- 
šininkas tau ir liepė patikrinti. Jeigu būtum numygęs šį jungiklį... 

Martinas pažvelgė, kur rodo karininkas, ir krūptelėjo. Pasta- 
ruoju dėtas, jis būtų išsyk pasmaugęs pusgalvį šauktinį šio paties 
žarnomis. Kita vertus, jei anas būtų numygęs minėtąjį jungiklį, 
smaugti reikėtų apanglėjusį lavoną, kuriam jau niekas neberūpėtų. 

- Trečiojo rango inžinerijos kapitonas Krupkinas? - pasiteiravo 
Martinas. 

- Taip. Kas teiraujasi? A, jūs ir būsite tas variklių specialistas. 
- Krupkinas atsigręžė, ir nelaimėlis šauktinis kaipmat pasinaudojo 
proga išnykti. - Vėluojate. 

- Visos pretenzijos - Priežiūros žinybai! - atšovė Martinas ir iš- 
kart pasigailėjo nesusivaldęs. - Atsiprašau, sunki buvo savaitė. Tad 
kuo galėčiau padėti? 

- Aa, slaptoji policija... Iš tiesų, nemažai čia jų šmirinėja, - be- 
veik atjaučiamai suniurzgė Krupkinas. - Vadinasi, šituos žaisliukus 
išmanote? 

- "MiG" juos parduoda, jūsų vyrukai jais laksto ir laužo. Aš 
taisau. Jei tai norėjote sužinoti. | 

- Pradžia nebloga. - Karininkas netikėtai nusišypsojo. - Ką gi, 
paklausiu konkrečiau. Ką žinote apie korpusinius laiko nuokrypio 
kompensatorius? Tokius, kokie instaliuoti šiame modelyje K-340). 
Papasakokite, ką čia matote. 

Apie įvairiūs kompensavimo variantus Martinas pasakojo visą 
pusvalandį. Paskui Krupkinas parodė jam tikrąjį K-340, nebe tą at- 
grubnagių gamintą bandomąjį pavyzdį. Per darbinius priešpiečius 
karininkas toliau egzaminavo Martiną ir šiaip, ir anaip, o po to, 1!- 
gą darbo dieną, jie viską tikrino ir stropiai - kad būtų "pagal popie- 
rius" - registravo keistinas detales. Vakarop grįžo į bazę... 


Prieš porą valandų apsistojusi Klamovkos uostamiesčio viešbu- 
tyje, Rachelė Mansur dabar nuoga stovėjo ant rankų darbo kilimo, 
dengiančio pusę kambario. Net ir brangiame numeryje trenkė drėg- 
me ir trūnėsiais, kvepėjo karboliniu muilu ir malkomis. Pakaitomis 

įtempdama rankas ir kojas moteris mankštino raumenis. Kvėpavo 
lėtai ir ritmingai. Užuolaidos buvo užtrauktos, durys užrakintos, o 
už jų išdėstyti jutikliai turėjo perspėti apie nepageidaujamus svečius 
- tarnams, jei tie ją pamatytų, Rachelė nieko nenorėjo aiškinti. 

Žmonėms, tarp kurių pakliuvo, ji išvis daug ko nenorėjo pasa- 
koti. Naujojoje Respublikoje ją graužė kartėlis ir bejėgiškas pyktis - 
Rachelė tuos jausmus suvokė, žinojo, kaip jie nedera profesionalei, 
tačiau atsikratyti neįstengė. Tuščias žmogiškųjų galių švaistymas, 
Naujosios Respublikos egzistencijos pamatas, šią moterį žeidė - 
kaip ir viešas knygų deginimas ar niekuo dėtų žmonių žudymas. 

Nutolusi nuo Žemės per du šimtus penkiasdešimt šviesmečių, 
Naujoji Respublika gyvavo du šimtus penkiasdešimt metų. Tuneliu 
iškeldinęs iš Žemės devynis dešimtadalius gyventojų - ir net nesitei- 
kęs atskleisti priežasčių - Eschatonas surūšiavo juos etniniu, socia- 
liniu bei psichologiniu atžvilgiais. Naujajai Respublikai atiteko Ry- 
tų Europos tėchnofobų bei apie praėjusio šimtmečio vertybes svai- 
čiojančių rojalistų mišinys. 

Naujosios Respublikos kūrėjams masinės technologinės per- 
mainos buvo tikra kančia. Priešsinguliarinėje Žemėje jie buvo ma- 
tę, kaip į rinką orientuotose demokratinėse visuomenėse milijonai 
žmonių atsiduria istorijos sąvartyne. Gavę naują pasaulį ir svertus 
jam valdyti, jie kaipmat įvedė konservatyvią tvarką. Kai užaugo 
nauja karta, įsiplieskė nuožmus pilietinis karas tarp tų, kas ir toliau 
norėjo naudotis nanotechnologijų gausybės ragais - daiktais, gami- 
nančiais kitus daiktus, - ir tų, ką traukė paprastesnis gyvenimas - 
toks, kai niekas neišsišoka ir visiems pakanka vietos. Pažangos ša- 
lininkai pralaimėjo, ir Naujoji Respublika šimtui metų stabtelėjo - 
panašiai būtų atrodžiusi XX a. Europa, jei fizikos ir chemijos raida 
būtų nutrūkusi kokiais 1890 metais. Patentų biurų durys užsivėrė: 
svajotojai reliatyvistai nebeteko ten prieglobsčio. 

Nuoga stovėdama ant kilimo Rachelė bent trumpam išvaikė vi- 
sas šias mintis. Kol implantai įprasta eilės tvarka lavino savigynos 
įgūdžius, jai pavyko atsiriboti nuo pasaulio. Treniruotės eiga visada 
būdavo vienoda: iš pradžių kvėpavimo pratimai, paskui grumtynių 
valdymo sistemos kontroliuojami izometriniai raumenų grupių su- 
sitraukimai ir galiausiai - žaibiški koviniai judesiai, valdomi į nervus 
instaliuotų mazgų. Šitaip treniruodamasi dukart per savaitę po de- 
šimt minučių, Rachelė buvo puikiai pasirengusi apsiginti - Žmogus 

be implantų, kad jai prilygtų, būtų turėjęs mankštintis mažiausiai po 
valandą kasdien. 

Vartydamasi ir strykčiodama, tarsi tampoma už nematomų siū- 
lų, ji daužė ir triuškino nematerialius demonus - nukreipti į juos 
pyktį ir nuoskaudas buvo visai nesunku. Še tau už šiandien gatvėje 
matytą neregį elgetą! Pasaulyje, kur medicinos pažanga nedrau- 
džiama, jį būtų galima išgydyti. Še tau už valstiečius; čia laikomus 
ne žmonėmis, o tik ariamos žemės priedu! Še už moteris, kurios 
miršta gimdydamos nelaukiamus vaikus! Trinkt prietarus diegian- 
tiems kunigams, šniokšt čionykščių valdovų pakalikams, melagin- 
gai siūlantiems pomirtinio gyvenimo paguodą, kai tuo tarpu civili- 
zuotuose pasauliuose žmonės jokių kančių nebepatiria jau dabar! 
Še, še, še - visiems, kas laiko ją trečiarūše piliete! Pykčiui išreikšti 
reikėjo daugelio kata. | 

"Nenoriu šito pasaulio. Nepatinka man šitas pasaulis. Nereikia 
man šito pasaulio, nenoriu užjausti nei jo, nei jo gyventojų. Kad taip 
jiems manęs nereikėtų..." 

Už durų buvo nedidukė vonia - šioje visuomenėje brangi praš- 
matnybė. Ten Rachelė kuo kruopščiau nusiplovė prakaitą ir nešva- 
rumus, - ir prisiminimus. Iš dalies netgi pesimizmą. "Viskas turi pa- 
sikeisti į gerą, - priminė ji sau. - Juk tam čionai ir atvykau." 

Apdžiūvusi moteris grįžo į kambarį, atsisėdo ant lovos krašto ir 
išsiėmė aptrintą AP. 

- Sujunk mane su JT ambasadoriumi, - paliepė. 

„Naujojoje Respublikoje dirbo vienas JT ambasadorius - Džor- 
džas Čo, nuolatinis Saugumo Tarybos atstovas. Rachelė Mansur 
atsiskaitydavo tik jam. (Kokias nors įmantresnes politines Žemės 
organizacijas Naujoji Respublika atkakliai ignoravo.) 

- Jungiu... 

pypt pypt pypt 

- Rachele, atsiprašau, dabar kalbėti negaliu. Laukiu informaci- 
jos apie incidentą prie Rošaro. Gal malonėtum palikti Žinią po sig- 
nalo... 

pypt | 

- Sveikas, Džordžai, čia Rachelė. Aš Klamovkoje. Atskambink. 
Atrodo, man teks išeiti į viešumą, taigi prireiks diplomatinės para- 
mos. Reikia pasikalbėti. Žinutės pabaiga. 

Moteris išjungė AP ir niauriai užsižiūrėjo į tualetinį staliuką, ant 

kurio sujauktas gulėjo maskaradinis kostiumas. Kasdieniu to dra- 
bužio ji nė už ką nelaikė, nors dėvėjo ištisus mėnesius. Laukdama, 
kol galės veikti atvirai, tiesiog privalėjo elgtis pagal tam tikras tai- 
sykles, kur pridera lankytis su vizitais. "Kaip kokiose sumautose 
kareivinėse, - pagalvojo Rachelė. Gyvenimas Naujojoje Respubliko- 
je jai jau spėjo įgristi. - Jei nerasiu bent vieno civilizuoto žmogaus, 
paprasčiausiai iškvėšiu. Ak tiesa, reikia paskambinti tam inžinieriui. 
Šaltesnis už šaldytą žuvį ir ne itin draugiškas, bet aš būsiu ne aš, jei 
leisiu jam taip lengvai išslysti. Gal prie restorano staliuko per valan- 
dą iš jo išpešiu daugiau nei iš Admiraliteto kokteilių vakarėliuose ir 
oficialiuose susitikimuose - per mėnesį". 

Ji vėl išsiėmė AP. 

- Inžinieriaus Springfildo balso paštą. Tik tekstas. Noriu pa- 
siųsti jam žinią. Pranešimo pradžia... 


Džordžas Čo, JT Saugumo Tarybos įgaliotasis ambasadorius 
Jo Imperatoriškosios Didenybės Ivano Hašeko Trečiojo (Dievo va- 
lia ir taip toliau) rūmuose, sėdėjo prakaituojančiu po aukšta apykak- 
le sprandu ir mandagiai linksėjo. 

- Žinoma, Jūsų Aukštybe, puikiai suprantu. Vis dėlto, nors ši 
ginčytina teritorija ir aneksuota Naujosios Respublikos, esu privers- 
tas pareikšti, kad padėtis yra mūsų kompetencijos ribose, supran- 
tama, nebent tai būtų jūsų vidaus reikalas - bet juk ta Šventė nėra 
man dar nežinoma jūsų tradicija, ar ne? - taigi, tenka kalbėti apie tą 
nelemtą Devynioliktąjį skirsnį. 

Jo Ekscelencija Erchercogas Mihalas Hašekas papurtė galvą. 

- Mes netoleruosime, - pareiškė... 

Jis įsmeigė į Čo skvarbų traiškanotų akių žvilgsnį. "Neturi ką 
veikti tie svetimšaliai, šit ir kiša nosį kur nepridera", - pagalvojo. 

Kaip išsigimęs Žemės anarchistas-technofilas Čo buvo dar pu- 
sė bėdos. Mihalui jis priminė pėdsekį šunį: maišeliai po akimis, nuo- 
lat liūdna nuotaika ir protas tarsi plieniniai spyruokliniai spąstai. 

Džordžas Čo atsiduso ir pasimuistė krėsle. Jis žiūrėjo pro Er- 
chercogą - į šio tėvo portretą ant sienos. Į sostą sėdo keturiasde- 
šimties, mirė žiloje senatvėje, sulaukęs šešiasdešimties. Imperato- 
rius Hašekas Antrasis. Nepaprastai gabus žmogus, įstengęs išjudin- 
ti šį iki bukumo konservatyvų liūną. Išjudinti tiek, kad Naujoji Res- 
publika net įsitaisė karinį laivyną ir kolonizavo tris keturias labiau- 

siai atsilikusias planetas. Be to, jis gebėjo mokytis 1š istorijos. O tai 
jau pavojinga. 

- Matau, žiūrite į mano tėvą. Užsispyręs buvo žmogus. Mūsų 
šeimos bruožas, - kreivai vyptelėjęs prisipažino Mihalas. - Be to, 
nemėgstame, kad į mūsų reikalus kištųsi pašaliniai. Požiūris gal ir 
trumparegiškas, bet... 

Jis patraukė pečiais. 

- Suprantu, suprantu. - Čo vėl sutelkė dėmesį į Erchercogą. - 
Taip, žinoma. Vis dėlto man rūpi, ar pakankamai aiškiai nusakiau 
JT siūlomus privalumus. O pasiūlyti galėtume iš tiesų nemažai. Net 
nepradėčiau šnekos, jei abejočiau, ar jums bus naudinga. 

- Be naudos, dar būna ir šalutinio poveikio apraiškų. Kalbate 
apie ką nors konkrečiau? - Mihalas palinko į priekį. 

- Šiaip jau... taip. Tai irgi susiję su Devynioliktuoju skirsniu - 
draudimu naudoti ginklą, pažeidžiantį priežastingumo principą. 
"Kiekvienas, panaudojęs ginklą, galintį pažeisti... ir t. t. .. .laikyti- 
nas nusikaltusiu Žmonijai ir baustinas pagal tarptautinės bendrijos 
įstatymus". Mes puikiai suvokiame, kad prieš savo pačių pasaulius 
tokio ginklo niekada nepanaudotumėte. Bet mums stinga informa- 
cijos, iš kurios galėtume spręsti apie... hm... agresoriaus... tos 
Šventės ketinimus. Turimos žinios labai jau skurdžios, o tai kelia 
nerimą. Užtat aš ir manau, kad jums patiems būtų naudinga, jei eks- 
pedicijoje dalyvautų nepriklausomas JT stebėtojas, kuris galėtų pa- 
neigti Naujajai Respublikai metamus kaltinimus nusikaltimais žmo- 
nijai ir paliudytų, jeigu jūsų pačių karinės pajėgos būtų užpultos. 

- Aha. - Mihalas sugriežė dantimis ir nusišypsojo. - O kodėl 
jūs manote, kad rengiama ekspedicija? 

Savo ruožtu nusišypsojo ir Čo. Po dviejų bemiegių parų jis bu- 
vo mirtinai pavargęs: kadangi Naujosios Respublikos įstatymai di- 
plomatinio kontingento apimtį griežtai ribojo, dėlioti mozaiką - ana- 
lizuoti žvalgybinę informaciją bei Žiniasklaidos pranešimus - teko 
vienam. 

- Liaukitės, Jūsų Prakilnybe! Nejau manote, kad patikėsime, 
esą Naujoji Respublika tokį įžeidimą gali palikti be atsako, jau ne- 
kalbant apie tai, kad buvo įsibrauta į teritoriją? Aišku, kad vienokia 
ar kitokia reakcija neišvengiama. Čia laivyno gerokai sumažėjo, ba- 
zėse skelbiama parengtis, ypač justi suaktyvėjimas Klamovkoje, Li- 
bau, V-1 - iš visko matyti, kad ruošiamasi ekspedicijai. O gal pasi- 

tenkinsite tuo, kad kariai triskart sumuš kulnais ir išskanduos: "Na- 
mai pragarai, be namų negerai"? 

Mihalas, slėpdamas rūškaną grimasą, pasitrynė tarpuakį. 

- Jūsų spėlionių apie ekspediciją nei patvirtinsiu, nei paneigsiu. 

- Suprantama. - Čo linktelėjo. 

- Ojūs apie tą Šventę ką nors žinote? Arba apie tai, kas dedasi 
Rošare. 

- Beveik nieko. Juk patys viską slepiate - kas kad ne itin sub- 
tiliai. Manau, Ketvirtosios. Gvardijos Divizijos žinios apie žūtbūtinę 
kolonijos sostinės gynybą būtų kur kas įtaigesnės, jei prieš mėnesį 
nebūtume išgirdę apie tos pačios divizijos perdislokavimą iš Naujo- 
sios Prahos į Baikalą-4. Bet jūs slepiate ne tik tai. Apie Šventę mano 
darbuotojams nieko nepavyko atkapstyti, dėl ko iš tiesų neramu. 
Prašydami pagalbos mes netgi kreipėmės į Eschatoną, bet sulaukė- 
me tik štai tokios kriptogramos: "F. T. Barnemas* nesuklydo". 

(Kriptograma buvo užšifruota raktu iš slapto JT vienkartinio 
diplomatinio šaltinio, tad informacijos nutekėjimas saugumo tarnyj- 
boms sukėlė tikrą paniką.) 

- Įdomu, kas tas T. P. Barnis. Tiek to. Šventės veiklos pasek- 
mės Rošarui tiesiog pražūtingos. Ekonomika griūva, neramumai, 
maištai plinta lyg gaisras. O kai yra šitaip... - Erchercogas rūsčiai 
pažvelgė į ambasadorių - ...suprantate, kokia grėsmė kyla mūsų 
civilizacijos pamatams? 

- Aš - viso labo JT interesams Naujojoje Respublikoje atstovau- 
jantis pasiuntinys, - abejingai atsakė Čo. - Atvykau čionai ne skelb- 
ti savo nuomonės apie jūsų valstybę. Tai būtų pernelyg įžūlu. 

- Hm... Mes iš tikrųjų svarstome ekspedicijos galimybę, - nu- 
delbęs akis į rašomąjį stalą, pripažino Erchercogas, o Čo vos įsten- 
gė nuslėpti nuostabą. - Bet bus sunku. Toje sistemoje priešas jau 
įsitvirtinęs. Mes nežinome, iš kur jis atsibastė. Jei tiesiog pasiųsime 
ten laivyną, jį gali ištikti eskadrinio minininko likimas. Todėl apmąs- 
tome vieną... na, sakykime, rizikingą gudrybę. 

Čo pasviro į priekį. 

- Jūsų Prakilnybe, jei ketinate pažeisti priežastingumo principą, 
būsiu priverstas pareikšti... 

*Phineas Taylor Barnum - XIX a. amerikiečių antrepreneris, cirkininkas, 


keistenybių muziejaus savininkas, pagarsėjęs apsukria vadyba bei meistriškai 
organizuotomis mistifikacijomis, vadintas „apgaulės karaliumi". (Vert. past.) 

Erchercogas kilstelėjo ranką. 

- Pone ambasadoriau, užtikrinu jus, Naujosios Respublikos lai- 
vyno veiksmai priežastingumo principo globaliai nesulaužys. Pa- 
žeisti Devynioliktojo skirsnio mes nesikėsiname. - Jis šiek tiek su- 
siraukė. - Vis dėlto vietiniai priežastingumo principo pažeidimai kar- 
tais leistini - jeigu jie neišeina už taktinės situacijos, tai yra mūšio 
šviesos kūgio ribų: Manau, kad... hmm... taip. JT stebėtojas galė- 
tų visas suinteresuotas puses patikinti, jog mūsų veiksmai - teisingi 
1r teisėti. Juk patikintų? 

- JT stebėtojas bus skrupulingai objektyvus, - ūmai vėl supra- 
kaitavęs atsakė Čo. 

- Gerai. Tokiu atveju jūsų pageidavimą, manau, patenkinsime - 
jei ekspedicines pajėgas išvis siųsime. Į flagmaną įsileisime vieną 
inspektorių su skiriamaisiais raštais. Jis turės stebėti, kaip abi kon- 
flikto šalys naudoja tikrovės modifikavimo ginklus, ir visus civili- 
zuotus pasaulius užtikrinti: kelionėse laiku Naujoji Respublika ma- 
sinio naikinimo ginklų nenaudoja. 

Čo linktelėjo. 

- Sutarta. Nedelsdamas informuosiu inspektorę Mansur, kuri 
šiuo metu yra Klamovkoje. 

Mihalas vos pastebimai nusišypsojo. 

- Raštą atsiųskite į mano sekretoriatą. Perduosiu jį Admirolo 
Kurtco vadavietei. Užtikrinu, Admirolas bendradarbiaus kaip išga- 
lėdamas. 


Jaunesnysis prokuroras Vasilijus Miuleris iš Priežiūros žinybos 
stovėjo ketvirtajame stebėjimo skyriuje ir pro panoraminį langą 
žvelgė į šviesmečių bedugnę. Pro šalį, tarsi brangakmeniai ant be- 
sisukančio demonstracinio stalo, skriejo žvaigždės. Milžiniškoje 
stotyje buvo sukurta gana jauki beveik normalios - aštuoniasde- 
šimties procentų - traukos iliuzija. Už dvigubos sintetinio deimanto 
sienos plytėjo statykla; joje, kosminės grožybės fone, kybojo gi- 
gantiškas pilkas, ritinio formos erdvėlaivio korpusas. Jį ruožuojan- 
tys šešėliai nenatūraliai ryškiomis vakuume apybrėžomis atrodė tar- 
si amžinybės žymės. Korpuse tai šen, tai ten iš apžiūros angų at- 
vožtais dangčiais kyšojo išvirtę laivo vidurių fragmentai, kuriuos, 
apžergę nariuotomis galūnėmis, glėbė iš atstumo valdomi manipu- 
liatoriai. Buvo panašu į yrančią banginio maitą, ėdamą apspitusių 

gelsvai žalsvų krabų. Vis dėlto Vasilijus suvokė, kad laivas ne mi- 
ręs, o tik operuojamas. 

Erdvėlaivis buvo tarsi maratonininkas, prieš lemiamą bėgimą 
atitekęs chirurgams, kad šių rankose virstų tikru kiborgu. Vasilijus 
laivą iškart palygino su savo paties galva - radikalių permainų ir 
vienur, ir kitur reikėjo vardan būsimųjų kautynių sėkmės. Jis mig- 
lotai jautė naująją jungtį - tartum dar vienos galūnės, besiformuo- 
jančios kažkur už sąmonės ribų, fantomą. Dar trys dienos, šįryt 
pasakė gydytojas, ir tą svirtelę kaukolėje jis galėsiąs pradėti mankš- 
tinti. Be to, Vasilijus gavo visą lagaminėlį instrukcijų, nelabai didelį 
ir nelabai legalų (ką ir kalbėti apie didžiulę kainą) instrumentų rin- 
kinį bei teisę į orbitinę stotį pakilti ne lėtaeigiu liftu, o Kosminės 
Gynybos luotu. 

- Prokuroras Miuleris, ar ne? 

Jis atsigręžė. Už nugaros stovėjo pasitempęs vyrukas šviesiai 
žalia Jo Didenybės Laivyno uniforma su leitenanto antsiuvais. Va- 
silijus išreiškė pagarbą. 

- Laisvai. Aš - jaunesnysis leitenantas Zaueris, "Lordo Vaneko" 
saugumo karininkas. Jūs čia pirmą kartą? 

Vasilijus tik linktelėjo - netekęs žado atsakyti neįstengė. Zaueris 
pasisuko į langą. 

- Įspūdingas, tiesa? 

- Tikrai! - Miulerio krūtinę užliejo galinga pasididžiavimo ban- 
ga: šiuo milžinišku kariniu laivu skraido jo šalies Žmonės, tai jo šalies 
nuosavybė. - Mano įbrolis tarnauja tokiame pat. "Brangakmenyje". 

- O, tikras šaunuolis. Seniai tarnauja? 

- Ketvirtus... ketvirtus metus. Jaunesnysis ugnies kogęgavimo 
karininkas. Leitenantas, kaip ir jūs. | 

- Štai kaip. - Zaueris, pakreipęs galvą, skvarbiai nužvelgė Va- 
silijų. - Puiku. O kaip jums atrodo, ar šis laivas iš tiesų geras? Ar 
tikrai toks galingas? 

Vasilijus, vis dar priblokštas pirmąsyk regimo karinio laivo, net 
papurtė galvą. 

- Galingesnio nė neįsivaizduočiau! Argi kas nors įstengtų pa- 
statyti geresnį? X 

Zaueris šyptelėjo. 

- Juk jūs seklys - ne kosmonautas. Jei būtumėte studijavęs lai- 
vyno mokykloje, žinotumėte: dar ir kaip įstengtų. Atsižvelgdami į 

dabartinę padėtį, sakykime šitaip: jeigu šis laivas nebūtų geriausias, 
niekas senelio Ernsto Bebaimio vardu jo nepavadintų. Tiesa, kai 
kas žaidžia pagal kitokias taisykles. Todėl, manau, ir mes turime 
teisę lošti kitaip - būtent dėl to jūs ir atsidūrėte čia, dėl to mes ir 
kalbamės. Juk esate pasiryžęs ginti šį laivą ir Respubliką? 

Vasilijus energingai sulinksėjo. 

- Tikrai taip. Ar mano viršininkas pranešė, kodėl aš paskirtas 
čionai? 

- Viską žinau. Galimas grėsmes mes vertiname labai rimtai. 
Veikti uždarosiose zonose jūs negalėsite, tačiau nekontroliuojamose 
vaikščiokite kur tinkamas. Beje, manau, galėsime padėti jums pri- 
žiūrėti tą civilę beždžionę. Pasakysiu tiesiai: mums pasisekė, kad 
yra kam tą daryti. Rūpesčių ir šiaip pakanka, o dar turėtume gaišti 
patyliukais stebėdami samdytus svetimšalius. O jeigu ši problema 
bus išspręsta, koks skirtumas, kuriai žinybai atiteks nuopelnai. 

Ūmai Vasilijus suvokė, kad dedasi kažkas keisto, tačiau kas 
konkrečiai, nesusigaudė - stokojo patirties. O mygti Zauerio, juolab 
vos susipažinus, nenorėjo. Taigi tik paklausė: 

- Gal galėtumėte parodyti, kur Springfildas dirba? 

- Deja, - Zaueris skėstelėjo rankomis, - Springfildas šiuo metu 
laive. Juk žinote, jis dirba prie valdymo sistemų. 

- O! - Vasilijus mažne išsižiojo. - Norite pasakyti, eisiu į laivą? 

- Noriu pasakyti, kad į laivą kaip tik ir neisite - kol jūsų nepa- 
tikrins medicininė komisija, kol negausite saugumo tarnybos leidi- 
mo, neišklausysite trijų instruktažų ir šefas nepasakys "leidžiu" - 
anksčiau kaip rytoj nieko nesitikėkite. O dabar parodysiu, kur ap- 
gyvendiname komandiruotuosius karininkus - kol esate Admirali- 
teto Žinioje, jums suteikiamos jūrų mokyklos kursanto teisės. 

- Parodykite, - neprieštaravo Vasilijus. 


Tuo metu orbitą aplink Rošarą pasiekė pirmoji Šventės Kritikų 
grupė. 

Kilusi iš tos žmonių civilizacijos dalies, kuri kadaise persikėlė į 
kompiuterinį tinklą, Šventė buvo klajojanti pasiuntinybė, organi- 
zuojanti tarpžvaigždinius kultūrinės informacijos mainus. 1abiausiai 
ją domino kitos perkeltosios kultūros, tačiau iš bėdos tikdavo bet 
kokios. Tūkstančius žemiškųjų metų Šventė, be atvangos veržda- 
masi iš išorės vidun, blaškėsi tarp gyvenamų pasaulių ir visada jų 

gyventojų - nesvarbu, ar sutikta svetingai, ar įsibrovusi jėga - pra- 
šė vieno vienintelio dalyko: "Palinksminkite mus!" 

Informacijos tankis mažulyčiuose žvaigždėlaiviuose, gabenan- 
čiuose Šventę kosmoso bedugnėmis, pastarąją gerokai varžė. Kitaip 
nei normalios perkeltosios civilizacijos, savos realybės - pakanka- 
mai tikroviškos, kad išvengtų įprastų gyvenimo virtualiojoje visatoje 
pavojų - kurti ji nemokėjo; buvo lyg dykumų augalas, sėkliukės 
būsenos metų metus laukiantis, kol susidarys sąlygos, tinkamos 
audringo vešėjimo laikotarpiams. 

Kaip ir dauguma keliaujančių cirkų, Šventė pritraukdavo mi- 
nias pakeleivių, prielipų, sekėjų bei parazitų. Užšaldytuose žvaigž- 
dėlaivių smegenų branduoliuose pakako vietos milijonams keleivių, 
bet tarp sustojimų jie neturėdavo kur pamąstyti. Keliaujant nuo vie- 
nos civilizuotos planetos iki kitos, tikrieji protai dešimtmečiams už- 
mines valdymo sistemas. Kai Šventė pasiekdavo kelionės tikslą, jie 
sukurdavo tam tikras infrastruktūras, į kurias įkeldavo atšildytus 
tikruosius protus, o kai ji užmegzdavo ryšius ir pasirinkdavo veiks- 
mų strategiją, visiems keleiviams, tarp jų ir Kritikams, tapdavo pri- 
einamos visos likusios ertmės. 

Orbitoje aplink Sputniką, tolimąjį Rošaro mėnulį, kilo deiman- 
tinė puta. Dalyje jos burbulų maišėsi keistos emulsijos, virė nano- 
mechanizmų katalizuotų cheminių reakcijų terpė. Kiti putekšliai, 
mažne idealiai efektyviai siurbdami saulės energiją, pamažu juodo. 
Iš gavybos šaltinių sistemos paribiuose putos kryptimi chaotiško- 
mis orbitomis be paliovos keliavo žaliava. Įsikūnijusi burbuluose 
stingo gyvybė - ląstelės dauginosi ne natūraliais mitozės ciklais,o 
mechaniškai. Prabėgo tūkstančiai sekundžių, našiems surinkėjams 
- ištisa amžinybė, ir placentiniuose kunkuluose pačiame centre su- 
siformavo griaučiai: iš pradžių tik ažūrinės apybrėžos, paskui - ba- 
rokiškos koralinės išaugos. Sintetinius enzimus, DNR, ribosomas ir 
kitokias struktūras nanosurinkėjai pumpavo į lipidų pūsleles, ku- 
rioms buvo lemta tapti gyvomis ląstelėmis, ir galiausiai radosi 
kraujas, audiniai, dantys, organai. 

Netrukus Kritikų kūnai sukrusčiojo. 

Erdvės horizontas 


Atsivėrė kabineto durys ir įėjo livrėja vilkįs liokajus. 

- Komodoras Baueris - pas Admirolą, - paskelbė jis. 

- Kkvieskite šen. | 

Komodoras Baueris įžengė į kabinetą ir išreiškė pagarbą. Prie 
įspūdingo raudonmedžio stalo vidur erdvios patalpos (sienos čia 
buvo aptaisytos plokštėmis iš pasakiškai brangios importinės me- 
dienos, užuolaidos - iš žaliojo šilko, karnizus puošė nemaži auksiniai 
lapai) kiurksąs Admirolas pats atrodė ne itin įspūdingai - lyg per- 
džiūvęs vėžlys su vėplio ūsais, dreifuojąs sidabriškai mėlyno kilimo 
jūroje. Tačiau nusiteikęs buvo neblogai, vilkėjo mundurą su visų 
savo ordinų juostelėmis, sėdėjo tikrame krėsle. 

- Ka... ka... kapitone... Užeikite. Sėskite. 

Komodoras nužingsniavo prie stalo ir atsisėdo kur nurodyta. 

- Kaip gyvuoja jūsų tėtušis? Se... senokai jau jo nemačiau. 

- Gyvuoja jis puikiai, pone. "Kaip puikiai įmanoma gyvuoti 
žmogui, mirusiam prieš ketverius metus." | 

Baueris liūdnai nužvelgė savo vadą. Kadaise pats aštriausias 
Naujosios Respublikos arsenalo kardas rūdijo siaubingai sparčiai. 
Kas nors tikriausiai jau planavo jo Jaidotuves. Retsykiais Admirolo 
protas dar prašviesėdavo, kartais netgi ilgam, bet tas, kas privertė 
Kurtcą dalyvauti šitoje ekspedicijoje (o atsisakyti tokio paskyrimo, 
neprarasdamas posto, kariškis negalėjo), pasielgė iš tiesų Žiauriai. 
Argi Jo Didenybė galėjo nežinoti apie Admirolo būklę? 

- Pone Admirole, ar galėčiau pasiteirauti, kodėl mane pasikvie- 
tėte? | 

- O... a... taip, taip. - Kurtcas sutrūkčiojo lyg trenktas elektra. 
Jo veido raumenys staiga susitraukė. - Atsiprašau, kapitone, daug 
kas man čia neaišku. Norėjau su jumis aptarti forzitijų laivyną, tai 
yra, žinoma, laivyno dispoziciją. Aišku, kad rutiniškai vadovauti 
ekspedicijai teks jums. Žinoma, kai priartėsime prie Rošaro, būsite 
atsakingas ir už taktiką. O šit prie strateginio planavimo, tikiuosi, 

svariai prisidėsiu aš pats. - Admirolo lūpose šmėstelėjo vos paste- 
bima šypsenėlė. - Sutinkate? | 

- Tikrai taip, pone Admirole. - Padrąsintas Baueris linktelėjo. 
Gal didįjį vadą ir rietė senatvinė silpnaprotystė, tačiau nušvitimo 
akimirkomis jo protas vis dar būdavo aštrus it skustuvas. "Jeigu 
admirolas ketina, kol vadovausiu, kukliai pasėdėti kamputyje, vis- 
kas gali neblogai susiklostyti, - pagalvojo komodoras ir priminė sau, 
- žinoma, kol jis nebus pamiršęs, kas aš toks". Kadaise - įsiveržimo 
į Termidorą laikais - jiedu taip pat bendradarbiavo, ir jau tada jau- 
nesnysis leitenantas Baueris nuoširdžiai gerbė kapitono Kurtco in- 
telektą bei, žinoma, atkaklų jo ryžtą nenusileisti net pranašesniam 
priešui. 

- Man užsiminta, kad Vyriausioji vadavietė parengė kažkokį 
neįprastą planą apgulčiai pralaužti. Ar kalbate apie tai? 

- Taip. - Admirolas parodė į raudoną odinį aplanką ant stalo. - 
Ypatingasis planas "Omega". Prieš kokius dešimt metų prie firmi- 
nio... pirminio varianto ir aš prikišau pirštus, bet manau, kad, no- 
rint jį papersti... ee... paversti verks... veiksmingu planu, reikia jau- 
nesnių protų pagalbos. | 

- Ypatingasis planas "Omega"... - Baueris kiek patylėjo. - Re- 
gis, dėl teisinių kliūčių jis buvo nukištas į stalčių? 

Kurtcas linktelėjo. 

- Taip. Kaip antpuolio plienas. Virššviesiniu greičiu skraidyti 
uždara laiko kilpa mums draudžiama - kad neatsidurtume mūšio 
lauke, kol karas dar neprasidėjęs. Ir nesukeltume vi... visokių rū- 
pesčių. Kaimynai sako, nepatiktų Dievui. Paistalai, ir tiek. Šiaip ar 
taip, šį kartą užpuolė mus pačius. Taigi galime skristi į savo praeitį, 
bet tik į tą laiką, kai antpuolis jau prasidėjęs. Prisipažinsiu, man to- 
kia išlyga atrodo apgailėtinai, bet kitos išeities neturime. Štai jums 
planas "Omega". 

- Mat kaip... - Baueris siektelėjo raudonojo aplanko. - Galima? 

- Ži... ži... žinoma. " 

Komodoras įniko skaityti. Ž 


Žinia, išvystyti virššviesinio greičio neįmanoma. Bendroji relia- 
tyvumo teorija tai išaiškino dar dvidešimtame amžiuje. Vis dėlto nuo 
tų laikų sugalvota nemažai būdų greičio ribai pergudrauti; šiuo metu 
žinomi mažiausiai šeši metodai masei ar informacijai perkelti iš taš- 
ko A į tašką B, neatsižvelgiant į c. 

Pora tokių būdų pagrįsti kvantinėmis gudrybėmis, tai yra Bo- 
zės-Einšteino kondensacijos efektu - kai bitai verčiami kvantiniais 
taškais, kuriuos skiria šviesmečiai. Kaip ir naudojantis kauzaliniu 
kanalu, tokie taškai vienas nuo kito atskiriami mažesniu nei šviesos 
greičiu - ryšį palaikyti šiuo būdu galima, bet kūnams kilnoti jis ne- 
tinka. Kai kurie kiti metodai - tokie kaip Eschatono tuneliai - pa- 
grįsti principais, kurių nė vienas žmonijos fizikas paaiškinti kol kas 
negali. Vis dėlto yra dar dvi perspektyvios galimybės žvaigždėlai- 
viams išvystyti didesnį nei šviesos greitį: Lindės-Alkubiero erdvės 
suspaudimo-išplėtimo sistema bei šuolio variklis. Pirmuoju atveju 
varomoji jėga generuojama erdvę priešais laivą suspaudžiant, o už 
jo - išplečiant. Toks būdas visiškai paprastas, užtat labai pavojin- 
gas: per tirštą, daugialypį erdvėlaikį besiskverbiantį kosminį laivą at- 
sitiktinė dulkelė gali sudraskyti į skutus. 

Šuolio variklis, neminint kelių keistybių, yra kur kas patikimes- 
nis. Erdvėlaivis su tokiu varikliu galėtų didindamas greitį skrieti iš 
artimiausios žvaigždės gravitacinio šulinio. Atpažinęs to paties po- 
tencialo plokščiojo erdvėlaikio tašką, esantį netoli numatytosios 
žvaigždės, laivas įjungtų variklio lauko generatorių ir pranertų tarp 
dviejų taškų, iš tikrųjų tarp jų nė neatsidūręs. (Žinoma, su sąlyga, 
kad tuo metu, kai žvaigždėlaivis variklio lauką išjungs, žvaigždė, į 
kurią skrendama, tebebus maždaug ten pat ir maždaug tokios pat 
būklės. Jei ne, to laivo niekas niekada daugiau nebepamatys.) 

Vis dėlto kariniam laivui šuolio variklis netinka. Pirma, veikia jis 
tik plokščiajame erdvėlaikyje, labai toli nuo bet kokių žvaigždžių ar 
planetų, o tai reiškia, kad puolamas priešininkas artėjantį laivą grei- 
čiausiai spės pamatyti. Antra, šio tipo variklis netinka labai ilgiems 
šuoliams. Kuo šuolis ilgesnis, tuo didesnė tikimybė, kad sąlygos 
numatytoje paskirties vietoje - ne tokios, kokių tikimasi, taigi nuos- 
tolių prognostikų darbo sąnaudos bus didesnės. O svarbiausia - 
tarp vienodo potencialo erdvėlaikio taškų susidaro tunelis. Jei ap- 
skaičiuodamas šuolį bent kiek suklysi, gali atsidurti absoliučiojoje - 
ir starto, ir paskirties vietos atžvilgiu - praeityje. Ir tik grįžęs suži- 
noti, kad sulaužei priežastingumo principą. - 

Tokius žmonių poelgius Eschatonas vertindavo labai griežtai. 
Štai kodėl "Omega" Naujosios Respublikos laivyno bibliotekoje bu- 
vo vienas slapčiausių dokumentų. Ypatingasis planas analizavo ga- 
limybes išpešti strateginės naudos iš sulaužyto priežastingumo 

principo, tai yra iš kelionių laiku pasirinktosios atskaitos sistemos 
ribose. Nuo Rošaro iki Naujosios Austrijos buvo gerų keturiasde- 
šimt šviesmečių. Paprastai tokiam atstumui įveikti prireikdavo nuo 
penkių iki aštuonių šuolių - kelionė užtrukdavo tris keturias savai- 
tes. Dabar, vykstant karui, tiesioginės prieigos iš Naujosios Aust- 
rijos zonas Rošaras veikiausiai saugojo. Taigi buvo aišku, kad puo- 
lančiam laivynui teks šokinėti aplink Karalienės Galvą - iš esmės 
neprasiskverbiamą ūką su trimis keturiais besiformuojančiais pro- 
tožvaiždžių dariniais. O norint įgyvendinti ypatingąjį "Omegos" pla- 
ną ir atvykimo į Rošarą laiką kruopščiai suderinti sų pirmojo pavo- 
jaus signalo gavimo momentu - kad priežastingumo principas lik- 
tų nepažeistas, bet priešas vis tiek būtų užkluptas netikėtai, - pri- 
reiks dar daugiau šuolių; iš pradžių į tolimos ateities šviesos kūgį, 
paskui - atgal į praeitį, į įvykių horizonto erdvę. 

Baueris suvokė: tai bus stambiausio masto karinė operacija 
Naujosios Respublikos istorijoje. O jo darbas - su Dievo pagalba 
prisidėti prie jos sėkmės. 


Buria Rubinšteinas atsivėdėjęs suavėtu veltiniu tvojo į stalą iš 
netašytų rąstų. 

- Tylos! - užriko. 

Niekas sausakimšoje alinėje nekreipė į jį dėmesio. Suirzęs Buria 
išsitraukė pistoletuką, kurį jam buvo pagaminęs iškaulytas mecha- 
nizmas, ir šovė į lubas. Ginklas vos plekštelėjo, tačiau nuo lubų pa- 
birusio tinko auditorija negalėjo nepastebėti. Perrėkdamas kosulius 
ir keiksmus Buria suriaumojo: 

- Komitete, prašau laikytis tvarkos! 

- Velniop tą tvarką! - atsiliepė kažkoks įžūlėlis. | 

- Jeigu tuojau pat neužsičiaupsi, tą patį galėsi pasakyti ne man, 
o Politovskio goriloms, štai ir bus tau - velniop! Aš galiu tave ne- 
bent nušauti. O jeigu pakliūsi į nagus hercogui, turėsi dirbti kaip di- 
delis! - Buria nusikvatojo drauge su visais. - Dirbti jam! Mums pa- 
sitaikė galimybė - viena iš milijono! - sutraukyti prie žemės ir fab- 
rikų mus prikausčiusias ekonominės vergovės grandines ir sukurti 
kitokią, socialiai lanksčią šviesuolių visuomenę, kurioje visi galėtu- 
me tobulintis, triūsti bendram labui, mokytis dirbti prasmingiau bei 
gyventi garbingiau. Bet, draugai, nuožmios ak nė jėgos ne- 
snaudžia! Net ir šiuo metu kareiviai laivyno luotais keliauja į Išorinį 
Chelmą. Gviešiasi jį užgrobti ir paversti tvirtove. 

Įspūdingai suūžęs varikliukais, pakilo Olegas Timoševskis. 

- Et, pritrėkšime juos, ir tiek! 

Jis sumosavo kairiąja ranka, ir kumštis staiga tapo raketsvai- 
džio formos. Šokęs į neaprėpiamus tobulinimosi galimybių vande- 
nis, Timoševskis dabar galėjo varžytis su prigimtiniais kiborgais ar- 
ba pozuoti Transhumanistų Fronto ar net Kosmoso ir Laisvės Par- 
tijos plakatams. 

- Olegai, liaukis! - Piktai dirstelėjęs į bendražygį, Buria vėl krei- 
pėsi į klausytojus: - Mums nevalia siekti pergalės smurtu, - pasta- 
rąjį žodį jis pabrėžė. - Taip, tokia galimybė gundo - bet tik trumpa- 
regius. Turėtume suvokti: tokiomis pergalėmis masių autoriteto 
nepelnysime. Juk ko mus moko istorija? Ogi štai ko: jei nepritrauk- 
sime masių, nebus ir jokios revoliucijos. Privalome įrodyti, kad re- 
akcingąsias jėgas galime be jokio smurto sudaužyti taikiomis inicia- 
tyvomis bei pažangos jėgomis, mat jeigu griebsimės represijų, bū- 
sime tokie pat kaip priešas. Ar šito norite? 

- Nee! 

- Taaip! 

- Nee! 

Balsai alinėje nugriaudėjo taip galingai, kad Buria net krūptelėjo. 
Nušvitusi perspektyva patiems lemti savo likimą bei dykai - ir gau- 
siai - dalijami alus ir kvietinė (pastarieji veiksniai, nors ir imitacijos, 
nuo tikrų niekuo nesiskyrė) delegatus pastebimai kaitino. 

- Draugai! - sušuko prie durų stovįs šviesiaplaukis viduramžis 
vyriškis ligūstai gelzgana veido oda. - Prašau dėmesio! Reakcingo- 
sios imperialistų chuntos pajėgos supa Šiaurinę Paradų aikštę! 
Laisvajai rinkai gresia pavojus! 

- Nu b/ee! - suburbėjo Markas Volfas. 

- Gal nueitum pasižiūrėti? - paprašė jo Rubinšteinas. - Pasiimk 
drauge Olegą, kad galėčiau bent kiek nuo jo atsipūsti. Aš paplušėsiu 
čia ir vienas. Ir surask kokio darbo Jaroslavui. Tegul parodo kokių 
triukų ar pašaudo iš vandeninio pistoleto - kad tik nesipintų man po 
kojomis. 

- Taip ir padarysiu, viršininke. Bet ar tikrai mums nevalia... 
gerai jiems užtvoti? 

- Na... - Rubinšteinas gūžtelėjo pečiais. - Mielai apsieičiau be 
branduolinių ginklų, bet tu nesidrovėk - ko prireiks, to ir griebkis. 
Svarbu, kad padoriai atrodytume. Jei įmanoma. Nors peštynių 

mums dar nereikia - per anksti. Tu verčiau kokią savaitėlę palūkėk, 
matysi, galiausiai gvardiečiai spruks kaip žiurkės iš skęstančio laivo. 
O kol kas tiesiog pasistenk užvaldyti jų dėmesį. Aš tuo tarpu sukur- 
sių tokį atsišaukimą, kad turčių klasės liokajai nežinos kur dėtis. 

Volfas atsistojo ir nuėjo prie Timoševskio. 

- Olegai, eime. Turėsime darbo. 

Buria jųdviejų beveik nė nebematė: sėdėjo nosį įbedęs į teksto 
generatoriaus, gausybės rago numestą tiesiai jam ant kelių, instruk- 
ciją. Revoliucionieriui, visą gyvenimą rašiusiam tik ranka arba išti- 
kima sena mašinėle, šis prietaisas atrodė tikra juodosios magijos iš- 
pera. Kad taip dar privertus tą daikčiuką skaičiuoti žodžius pastrai- 
pose! Kaip kitaip susigaudysi, kiek švino reikia vienai skilčiai? 

Revoliucinis kongresas buvusioje Grūdų biržoje posėdžiavo 
jau tris dienas. Ant stogo it juodi metaliniai paparčiai augo keistos 
konstrukcijos. Saulės šviesą ir atmosferinius teršalus jos vertė elek- 
tra bei ryškiaspalviais plastikiniais daiktais. Už maisto tiekimą atsa- 
kingas Godunovas be paliovos piktai skundėsi stalo įrankių stygiu- 
mi (argi tikram revoliucionieriui galėjo rūpėti tokie niekai?), tad ga- 
liausiai Miša, kuris smegenų lygmeniu su Švente palaikė dar glau- 
desnį ryšį nei Olegas, neapsikentęs paragino ant stogo įsitaisiusius 
darinius. Kai jis išskubėjo tvarkyti kažkokių reikalų, neliko išma- 
nančių, kaip tą šaukštų-šakučių gamyklą sustabdyti. Laimė, nenu- 
trūko ir maisto bei amunicijos srautas. 

Regis, Burios blefas, esą Demokratinis sovietas turi atominę 
bombą, Hercogą įtikino, mat dragūnai bent jau kol kas laikėsi ato- 
kiau nuo geltonų plytų statinio Laisvės aikštės pakraštyje. 

- Buria! Greičiau prie durų! 

Rubinšteinas pakėlė akis nuo atsišaukimo juodraščio. 

- Kas ten nutiko? - suniurzgė. - Aiškiai sakyk! 

Prie jo stalo atskubėjęs Petrovas (ar kitas kuris draugas?) su- 
švokštė: 

- Kareiviai... 

- Aišku. - Buria atsistojo. - Jau šaudo? Dar ne? Tada aš su jais 
pasišnekėsiu. - Jis, vaikydamas nuovargį ir mankštindamas aptirpu- 
sius raumenis, pasirąžė. - Vesk. 

Prie Grūdų biržos durų įsiaudrinusi šurmuliavo negausi minia. 
Skaromis apsigaubusios valstietės, plieno lydytojai iš kito miesto 
pakraščio - likę be darbo, mat visas gamybines linijas pakeitė ste- 

buklingi, beveik organiniai, patys save nepaliaujamai tobulinantys 
robotai, - netgi sulysę, skustagalviai zekai iš pataisos-darbo kolo- 
nijos, kuri buvo įkurdinta už rūmų: visi tie žmonės supo būrelį nu- 
sigandusių kareivių. 

- Na ką? - įsakmiai paklausė Rubinšteinas. 

- Jie sako... 

- Tegul kalba patys. - Buria pirštu parodė į artimiausią kareivį. 
- Nagi štai tu, drauge. Tu į mus nešaudai, tad ko čia atėjai? 

- Ar aš? - suglumęs pasitikslino eilinis. 

- Mums jau pakyrėjo būti aristokratų pastumdėliais, dėl to ir at- 
ėjome, - atsiliepė greta jo stovįs išblyškęs, prakaulus žalga su aukš- 
ta kailine kepure, nėmaž nederančia prie munduro. - Tie sumauti 
parazitai rojalistai užsidarė pily, kliaukia sau šampaną ir įsivaizduoja, 
kad galvas už juos dėsim. O čia žmoneliai tarsi ir linksminasi, tad 
kaip yra - bene režimui galas bus atėjęs? Sakau, kas čia dedasi? 
Laisvė liberalioms pažiūroms, ar ką? 

Buria išskėtė rankas, lyg kviesdamas kareivius į glėbį. 

- Draugai! Sveiki atvykę! Taip ir yra! Su sąjungininkų, tai yra 
Šventės pagalba reakcingosios chuntos tironiją sutriuškinsime am- 
žiams! Gimsta naujoviška ekonomika: pridėtinės vertės nebėra, nuo 
šiol viskas, kas sykį pagaminta, gali pasidauginti savaime! Dėkitės 
prie mūsų! O dar geriau - atsiveskite čionai savo draugus, karei- 
vius ir darbininkus, ir visi įsiliekite į mūsų gretas! 

Spontanišką Rubinšteino prakalbą užbaigė driokstelėjimas ant 
Grūdų biržos stogo. Visi sužiuro aukštyn. Matyt sutrikus šaukštų- 
šakučių gamybos procesui, įvairiaspalviai plastikiniai stalo įrankiai 
šūsnimis pabiro ant grindinio tarytum postindustrinės visuomenės 
pranašai. Darbininkai ir valstiečiai iš pradžių spoksojo net prasižio- 
ję, o paskui šoko rankioti dulkėse besimėtančių spalvingų revoliu- 
cinių šaukštų-šakučių. Nugriaudėjo šūviai; Buria Rubinšteinas 1šsi- 
šiepė lig ausų ir iškėlęs rankas atsakė į Kaukolės Kalvos įgulos ka- 
rių pasveikinimą. 


"Vakarinės spaudos apžvalga. Krizė, kurią sukėlė į Rošarą įsi- 
veržusi vadinamoji Šventė, tęsiasi. Pastangos susitarti diplomatiš- 
kai ignoruojamos, todėl išvengti karinių veiksmų greičiausiai ne- 
pavyks. Naujienos iš okupuotos teritorijos mūsų beveik nepasie- 
kia, tačiau žinome, kad Hercogo Politovskio vadovaujama įgula 

vis dar didvyriškai gina Imperijos vėliavą. Turkaus pasiuntinys 
ponas Al Hakvas ankstesnėje mūsų laidoje išsakė savo vyriausy- 
bės nuomonę: ekspansionistinė vadinamosios Šventės politika ke- 
lia netoleruotiną grėsmę. 

„Paaiškėjo, kad prie Imperatoriaus rūmų tvoros prisirakinu- 
sią moterį jau seniai kamuoja psichikos negalia, paranojinė iste- 
rija. Prisirakinusioji reikalavo moterims suteikti balso ir nuosavy- 
bės teises. Šiandien Motinų Sąjungos vadovybė pareiškė, kad ši 
organizacija su tvarkos pažeidėjos veiksmais niekaip nesusijusi, ir 
minėtus veiksmus paskelbė nemoteriškais. Sulaikytoji bus apkal- 
tinta viešosios tvarkos drumstimu. 

„Dėl Senosios Žemės paskleistų gandų, esą Admiralitetas ren- 
giasi pertvarkyti mūsų karinį laivyną, kai kurios tarpplanetinės 
investicinės bendrovės skubiai pardavė akcijų paketus, todėl stai- 
giai krito valiutų kursai, kelios draudimo kompanijos pasitraukė 
iš Naujosios Respublikos rinkos. Imperijos banko prezidentas kol 
kas tyli, bet oficialūs Prekybos rūmų atstovai ketina pareikalauti 
paniką sukėlusių kompanijų atsakomybės. Jos kaltinamos neteisėtu 
karteliniu sandėriu, tariamai sustiprinsiančiu mūsų gynybą, pa- 
kenkusios Imperijos reputacijai. 

„„Keturis mirties bausme nuteistus anarchistus prieš pakariant 
Krumhofo kalėjime aplankė..." 

Spragt! 

- Sumauta planeta, kad ją kur, - patyliukais sušnypštė Marti- 
nas, grimzdamas į porcelianinę vonią. Doke įrengtame mažyčiame 
dviejų kambarėlių butuke, į kurį jį nukišo šeimininkai, tysoti vonio- 
je buvo vienintelis malonumas. (Tarp nemalonumų Martinas būtų 
galėjęs paminėti "blakes", kurių čia greičiausiai nestigo.) Jis spok- 
sojo į lubas poros metrų aukštyje ir mėgino išmesti iš galvos per ra- 
diją ką tik išgirstas naujienas. 

Subirbė telefonas. 

Martinas keiksnodamas išlipo iš vonios ir nesišluostęs nušlep- 
seno į svetainę. 

- Klausau! - mažne užriko. 

- Kaip praėjo diena? 

Moters balsą jis atpažino ne iš karto. 

- Šūdinai, - išraiškingai atsakė. "O išgirdus tavo balsą ji nė kiek 
nepagerėjo", mielai būtų pridūręs. Tas diplomatinis drumzlas Marti- 

no nėmaž neviliojo. Vis dėlto poreikis pasiguosti už erzulį buvo 
stipresnis. - Kranialiniai sietuvai čia - uždraustųjų technologijų są- 
raše. Tenka dirbti su tomis klaikiomis klaviatūromis ir virtualiosios 
tikrovės pirštinėmis, taigi dabar akyse mirguliuoja purpurinės mo- 
zaikos, gelia pirštus. 

- Ėė, regis, jūs tiesiog ilsėjotės. Ne taip kaip aš. Ar jau spėjote 
pavalgyti? 

- Dar ne. - Ūmai Martinas pasijuto ne tik nusinuobodžiavęs, 
bet ir išalkęs. - O ką? 

- Jums patiks, - žvaliai atsakė ji. - Žinau neblogą restoranėlį. 
Denis C, per du aukštus nuo penktųjų vartų saugumo zonos. Ket- 
virtas koridorius. Galiu pavaišinti jus vakariene? 

Martinas susimąstė. Šiaip jau jis būtų atsisakęs, sumojęs kaip 
atsikratyti JT prisidengusios šnipės. Bet buvo alkanas, be to, grau- 
žė ilgesys. Toks nerūpestingas kvietimas priminė tėvynę, kur žmo- 
nės galėjo kalbėtis niekieno nevaržomi. Pagunda praskaidrinti vie- 
natvę buvo stipri, tad Martinas ilgai negalvojęs apsirengė ir išėjo. 

Komandiruotųjų karininkų būstai buvo už bazės saugumo zo- 
nos ribų, tačiau norint patekti į civilių skyrius vis tiek reikėdavo per- 
eiti kontrolės punktą. Iš jo Martinas išėjo tiesiai į kairėn pamažėle 
sukantį nuožulnų pagrindinį koridorių, kuris sutapo su vidiniu sto- 
ties išlinkiu. Čia buvo daugybė durų ir skersinių praėjimų. Netru- 
kus jis atsidūrė gatvėje. 

- Martinai! - Moteris sugriebė jam už rankos. - Kaip smagu! 

Dabar ji vilkėjo žalią suknią siauru liemeniu, mūvėjo ilgas juo- 
das pirštinaites. Rankos aukščiau alkūnių ir pečiai buvo apnuoginti, 
bet ant kaklo ji ryšėjo kažkokią keistą juostą. Martino atmintyje su- 
spurdėjo miglotas prisiminimas iš instruktažo apie papročius. 

- Apsimeskite nudžiugęs, - sušnibždėjo moteris. - Pavaidinkite 
prieš kameras. Juk pakvietėte mane vakarienės. Be to, kitiems gir- 
dint vadinkite mane Liudmila. 

- Taip, žinoma. - Jis vargiai išspaudė šypseną. - Brangioji, 
sveika gyva! Kaip malonu tave matyti! - Martinas paėmė ją už pa- 
rankės. - Kur? - paklausė pusbalsiu. 

- Kaip mėgėjui jums visai neblogai sekasi. Trečia užeiga deši- 
nėje. Staliukas užsakytas jūsų pavarde, aš - palydovė vakarui. At- 
leiskite už kamufliažą. Bazės saugumo tarnyba akylai jus stebi ir, 
jeigu žaisčiau atvirai, kaipmat priskrestų kamantinėti. Tad geriau 
būsiu laisvo elgesio moteris. 

Martinas paraudo. 

- Aišku, - atsakė. 

Pagaliau jis prisiminė. Šioje puritoniškoje kultūroje nuogos odos 
žemiau smakro neslepianti moteris laikoma mažų mažiausiai ne itin 
padoria. Išvada: viešbutyje knibžda... 

- Nejaugi dar nepasinaudojote viešbučio siūlomomis paslaugo- 
mis? - kilstelėjusi antakius, pasidomėjo ji. 

Jis papurtė galvą. 

- Jeigu mane suimtų, vietine teisėtvarka nė už ką nepasitikė- 
čiau, - pratarė Martinas, slėpdamas sutrikimą. - O ir čionykščiai 
papročiai labai jau painūs. Kaip jie patinka jums? 

- Verčiau nekomentuosiu, - atsainiai pasakė ji ir spūstelėjo jo 
ranką. - Juk damai nedera plūstis. - Rachelė kilstelėjo suknios pa- 
lanką, mat Martinas jau atidarė jai duris. - Bet abejoju, ar tokia 
tvarka čia ilgai tvers. Pernelyg daug energijos reikia jai išlaikyti. 

- Atrodo, jos žlugimo nekantriai laukiate? - Jis parodė savo kor- 
telę padavėjui su livrėja. Šis nusilenkė ir išnyko restorano gilumoje. 

- Laukiu. O jūs nelaukiate? 

Martinas tyliai atsiduso. 

- Jei jau prakalbote... Raudoti, žinoma, neraudočiau. Bet iš tik- 
rųjų trokštu tik kuo greičiau pabaigti darbą ir grįžti namo. | 

- O, kad man viskas būtų taip paprasta. Negaliu sau leisti net 
įsiusti. Juk mano pareiga - ginti šią civilizaciją nuo jos pačios kvai- 
lumo pasekmių. Bet taip sunku kovoti su socialine neteisybe, kai 
žmonės, kuriems nori padėti, - gyvi numirėliai. 

- Pone, jūsų staliukas. - Vėl išdygęs padavėjas nusilenkė. 

Rachelė nerūpestingai sukikeno. Martinas nusivedė moterį pa- 
davėjui iš paskos. Kol jie susėdo atskiroje kabinoje ir užsisakė die- 
nos patiekalus, ji plepėjo visokius niekus ir surimtėjo tik tada, kai 
padavėjas vėl pasišalino. 

- Jums smalsu, kokia velniava čia dedasi ir kas aš tokia, - ra- 
miai pasakė moteris. - Be to, norite Žinoti, ar tikrai privalote man 
padėti ir kas jums iš to. Juk taip? 

Martinas linktelėjo. Kalbėti kol kas nenorėjo. Tik spėliojo, ar ji 
nutuokia, ką jis čia veikia iš tikrųjų. 

- Tiek to. - Rachelė mąsliai žiūrėjo į jį. - Kaip suprantu, jau ap- 
sisprendėte vietinei saugumo tarnybai manęs neišduoti. Martinai, tai 
būtų didžiulė klaida - skaudi gal net ne jums pačiam, o daugeliui ki- 
tų Žmonių. 

Jis įniko apžiūrinėti padengtą stalą. Sidabrinius įrankius, linines 
servetėles, beveik iki pat grindų krintančią iškrakmolytą staltiesę. Ir 
Rachelės krūtis, gerai įžiūrimas dėl suknios kirpimo. Na taip, juk ji 
- laisvo elgesio moteris. Tiesa, Martinas stengėsi įžūliai nestebeilyti. 
Verčiau įsižiūrėjo jai į veidą. 

- Čia kažkas dedasi, bet aš nieko nesuprantu, - pasakė. - Kas 
konkrečiai? 

- Viską paaiškinsiu. Bet pirmiau noriu pasakyti štai ką: išklau- 
sęs galite ramiai išeiti - jei nutarsite nesikišti. Kalbu rimtai. Tiesa, iš 
pradžių jus gerokai spaudžiau, bet iš tikrųjų būsite man reikalingas, 
tik jeigu veiksite laisva valia. Kol kas jus čia laiko paprasčiausiu in- 
žinieriumi, tik nenulaikančiu liežuvio. Bet jei susidomės manimi... - 
Ji prikando lūpą ir patylėjo. - Aš - moteris. Tai nereiškia, kad, ką 
nors suuodę, su manimi pasielgtų mielaširdingai. Laimė, jiems nė į 
galvą neateina, kad moteris gali būti slaptoji agentė, ir dar iš kari- 
nės žvalgybos. Po paros veikiausiai jau turėsiu diplomatinius doku- 
mentus ir galėsiu veikti atvirai. Tiek to. Pakalbėkime apie tai, kas 
čia dedasi. Tad kaip: išeinate susyk ar įsitraukiate į žaidimą? 

Martinas karštligiškai svarstė, kaip pasielgti būtų protingiausia. 
Nors atsakymas regėjosi akivaizdus. 

- Norėčiau šį tą išgirsti. Ir vakarienės. Sėdėti čia kur kas sma- 
giau nei kiurksoti toje susmirdusioje bazėje. 

- Gerai. - Moteris nerūpestingai atsilošė. - Pirmiausia - apie tai, 
kas čia vyksta. - Ji iškėlė vieną pirštą. - Nusakyti ne taip paprasta. 
JT jurisdikcija čia negalioja, tačiau, jei išaiškėtų, kad Naujoji Res- 
publika pažeidžia susitarimus dėl ginkluotės arba naudojasi už- 
draustomis technologijomis, mums pakaktų įtakos sužlugdyti pre- 
kybines jos sutartis su gera puse kaimynų. 

- Naujoji Respublika naudojasi uždraustomis technologijomis? 
- Martinas suprunkštė. 

- Nejau tikrai manote, kad jie nepasinaudotų galimybe patyliu- 
kais įgyti persvarą? Kalbu apie imperatoriaus šutvę. 

- Hmm... - Jis mąsliai pasitrynė smakrą. - Vadinasi, jie - kon- 
servatoriai-pragmatikai. Tai norėjote pasakyti? 

Ji gūžtelėjo pečiais. 

- Jei trumpai - taip. 

Martinas, akimirkai pamiršęs taurius ketinimus, vėl dirstelėjo 
Rachelei į krūtinę, bet tučtuojau prisivertė pakelti akis. 

- Mūsiški ginkluotės apribojimai čia negalioja, - tęsė ji, - bet ar- 
čiau mūsų namų padėtis visai kitokia, o didžioji Naujosios Respub- 
likos prekybos dalis ton pusėn ir nukreipta. Todėl jie priversti su 
mumis šiek tiek skaitytis: kai tik būsiu oficialiai akredituota, įgysiu 
ir diplomatinę neliečiamybę. Tik nežinia, ar, tarkime, sučiupta dar 
spėčiau pagyventi tiek, kad galėčiau ja pasinaudoti. Antra, - mote- 
ris atlenkė dar vieną pirštą, - ginkluotės kontrolė sergsti žmones, 
kad jie neprovokuotų Eschatono įsikišti. Tai aktualu abiems pu- 
sėms. Kol žmonės tenkinasi nuobodžiais niekniekiais, pavyzdžiui, 
reliatyvinėmis raketomis daužo planetas, žaidžia nervus paralyžiuo- 
jančiomis dujomis ar dar kuo nors, didysis E nesikiša. Bet kai tik 
kas nors panūsta uždrausto vaisiaus... pirmojo pokylio proga tėtušis 
jai padovanojo štai toookį smaragdą! - Ji kvailai išsiviepė, o Marti- 
nas suglumęs net atšlijo. Ir tuojau pat nenatūraliai nusišypsojo - lyg 
iš po žemių išdygęs padavėjas ant staliuko padėjo dubenį su sriuba. 
Dar įpylęs į taures vyno, vyrukas pasišalino. Rachelė vėl surimtėjo. 

- Na, kur mus nutraukė? Net neįsivaizduojate, kaip greitai pa- 
bosta vaidinti tuščiagalvę mergužėlę. Elgtis taip, lyg būčiau dešimt- 
metės protelio... Ak, taip, taip... Didysis E. Jam visai nepatinka, 
kai žmonės suskanta kurti autonominius ir savaime pasidauginan- 
čius ginklus arba įtaisus priežastingumo principui pažeisti, arba 
draudžiamus masinio naikinimo įnagius. Bakterijos? Negalima. Pil- 
kosios gleivės? Šiukštu. Kas nors panašaus į savimodifikuojančias 
valdymo programas? Nevalia. Visa tai - uždrausti antrosios katego- 
rijos ginklai. Kai tik civilizacija kurioje nors planetoje sumano tokiais 
pažaisti, Eschatonas išsyk prisistato pažiūrėti, kas dedasi - ir civi- 
lizacijos nebelieka. 

Martinas linksėjo, dėdamasis nieko panašaus iki šiol negirdėjęs. 
Jis net prikando liežuvį, kad netyčia nepataisytų paskutinio jos sa- 
kinio. Moteris kalbėjo su tokiu užkrečiamu įkarščiu, kad jam ne- 
lengva buvo susitvardyti neįsiterpus - mat šiuos reikalus ir pats ne- 
blogai išmanė. 

Rachelė paragavo sriubos. 

- Tas Didysis E kartais būna tiesiog žiaurus. Turime patikimų 
duomenų bent jau apie vieną atipinę supernovą, sprogusią maž- 
daug už penkių šimtų šviesmečių nuo mūsų - Žemės - šviesos kū- 
gio. Tai pateisinama, kai nori užkirsti kelią proporcingai besiple- 
čiančiai grėsmei, ir mes suvokiame, kam Eschatonui to prireikė. 

Šiaip ar taip, tikiuosi, sutinkate, kad leisti kaimynų mažyliui žaisti su 
strateginiais branduoliniais ginklais - ne itin išmintinga? 

- Na taip. - Linktelėjęs Martinas taip pat nugurkė šaukštą sriu- 
bos. - Per tokius žaidimus galite netekti premijos už laiku pabaig- 
tą darbą. 

Ji pažvelgė į jį prisimerkusi ir taip pat linktelėjo. 

- Be sarkazmo - nė žingsnio. Ir kaip jums pavyko dar niekur 
neįmaknoti? 

- Nepavyko. - Jis padėjo šaukštą. - Todėl ir sunerimau, kai jūs, 
labai atsiprašau, priskretote. Aš visai galiu apsieiti ir be vietinio ka- 
lėjimo. 

Rachelė atsiduso. 

- Atleiskite. Nežinau, ar labai giliai įmaknojote, bet... Kalbu la- 
bai rimtai. Ir noriu, kad į padėtį pažvelgtumėte globaliau. Nuo Nau- 
josios Respublikos iki Žemės vos du šimtai penkiasdešimt šviesme- 
čių. Jeigu Didysis E nutars čia driokstelėti supernova, mums teks 
evakuoti penkiasdešimt žvaigždžių sistemų. - Buvo akivaizdu, kad 
jai apie tai nejauku vien pagalvoti. - Štai kokie reikalai. Štai kodėl 
man reikėjo jus įkalbėti. 

Rachelė nudelbė akis ir įniko valgyti. Martinas į ją Žiūrėjo ne- 
įstengdamas atplėšti žvilgsnio - jam pačiam apetitas jau buvo išga- 
ravęs. Žinoma, šios moters pastangomis - ji aiškiai priminė, ko iš 
tikrųjų jis čia atėjo. Dėl tėvų Martinas beveik nesirūpino, tačiau 
Marse gyveno mylima sesuo, be to, jis labai brangino draugus ir 
prisiminimus, taigi toks pokalbis negalėjo būti malonus. Gerokai 
maloniau buvo stebėti, kaip Rachelė valgo, mėgautis nuostabios 
odos rausvumu ir viliojančia iškirpte... Jis sumirksėjo, paėmė taurę 
ir išlenkė vienu mauku. Ji pakėlė akis, perprato jo žvilgsnį, plačiai 
- netgi šiek tiek dirbtinai - nusišypsojo ir lėtai apsilaižė lūpas. Įspū- 
dis buvo pribloškiantis - Martinas sumišęs nuleido galvą. 

- O kad tau subinė užrūdytų! Vaišini mane vakariene, paskui 
tempsies namo ir negyvai uždulkinsi - štai kokį įspūdį mudu turime 
sudaryti, - tyliai pasakė Rachelė. - Tad gal teiktumėtės bent apsi- 
mesti, kad manimi domitės? 

- Atsiprašau, - pratarė iš nežinių užkluptas Martinas. - Aš ne 
aktorius. Ar mums tikrai reikia sukelti tokį įspūdį? 

“Moteris paėmė taurę. Ši buvo tuščia. 

- Įpilkite man vyno. Prašau. 

Ji pažvelgė į Martiną kažkaip keistai. Šis krūptelėjo, pasitempė 
ir įpylė į jos taurę vyno. 

- Nenorėjau sugadinti jums apetito. Be to, čia jūs - vienintelis 
civilizuotas žmogus. Poros tūkstančių mylių spinduliu. 

- Aš tik variklių inžinierius, - ištarė jis, įtemptai svarstydamas, 
ką dar pasakyti. "Kažin, į kokią velniavą painiojuosi?" - beviltiškai 
pagalvojo. 

Vos prieš porą valandų jį kankino nuobodulys ir vienatvė, ir 
štai - vakarieniauja su gražia, protinga moterimi. Dar ir šnipe. Ar- 
gi tai gali baigtis geruoju? 

- Man patinka dirbti su mechanizmais. Patinka žvaigždėlaiviai. 
O su... - jis užsikirto - ...su žmonėmis apsieiti nesugebu. 

- Tai jūsų problema? 

- Būtent. - Martinas linktelėjo ir smalsiai pažvelgė į Rachelę. Ši 
žiūrėjo su atjauta. - Nuolat klystu, mėgindamas suprasti vietinius. 
Tai yra negerai. Užtat iš savo urvo verčiau nė nosies nekišu. 

- Kol nuo lindėjimo tame urve, jei drįsčiau spėti, ėmė maišytis 
protas? 

- Po keturių mėnesių tokio gyvenimo... iš tiesų, galima pasakyti 
ir taip. - Jis gurkštelėjo vyno. - O kaip jūs? 

Moteris giliai atsiduso. 

- Jaučiuosi panašiai. Bet aš turiu užduotį. Veltis į nemalonumus 
man negalima. Privalau susitapatinti su vietiniais, o nuo to tikrai ga- 
lima išprotėti. Kaip tikriausiai suprantate, toks mudviejų pasimaty- 
mas instrukcijoje nenumatytas. Būtų buvę saugiau palikti jums 
"blusą" su pasiūlymu. + 

- Vadinasi, - jis blausiai nusišypsojo, - ir jūs neišvengėte kvank- 
telėjimo nuo vienatvės. 

- Aha. Kaip ir jūs. - Ji išsišiepė plačiau. 

- Namie jūsų kas nors laukia? - pasidomėjo Martinas. - Atsi- 
prašau, norėjau paklausti, ar jūs pati laukiate, kada galėsite pas ką 
nors sugrįžti. Ar turite kam išsipasakoti? Na, laiškais ar kaip ki- 
taip?.. 

- Et, Martinai... - Rachelė pažvelgė į jį susiraukusi. - Mano 
profesijos žmonės tuokiasi nebent su darbu. Kaip ir jūsų. Jei būtu- 
mėte vedęs, argi vežtumėtės šeimą į tokią skylę kaip Naujoji Res- 
publika? 

- Ne. Bet aš ne to klausiau... 

- Suprantu, suprantu. - Niaurią miną moters veide pakeitė mąsli. 
- Vis dėlto gerai, kad retkarčiais gali žmogus laisvai pasišnekėti. 

Martinas pasukiojo taurę tarp pirštų. 

- Iš tikrųjų, - pasakė jausmingai. - Pastaroji savaitė mane už- 
kniso... 

Jis nutilo. Ji žvelgė kažkaip keistai, atrodė, tuojau nusišypsos. 
Bet akyse tvenkėsi nerimas. 

- Šypsokitės, - prašneko. - Šitaip, šitaip, nesiliaukite šypsojęs. 
Mus stebi. Mikrofonų nebijokite, jais aš pasirūpinau, bet į mus iš 
antai ten spokso operatyvininkas. Mėginkite apsimesti, kad apie nie- 
ką daugiau negalvojate - tik kaip parsivesti mane namo ir gerai iš- 
dulkinti. Antraip jam parūps, ko čionai atėjome. Na, argi aš ne mei- 
lutė? 

Rachelė kuo plačiau bei kuo kvailiau išsišiepė, bet iš po tos pai- 
kos kaukės Martiną tyrinėjo skvarbus žvilgsnis. 

- Taip. - Jis stengėsi atrodyti apdujęs iš susižavėjimo. - Tu la- 
bai graži. - "Toks grožis be atitinkamos dietos 1r aukščiausio lygio 
medicininio aptarnavimo būtų neįmanomas", - pagalvojo ir taip pat 
plačiai išsišiepė. - Ak, iš tiesų graži ir viskam pasiryžusi. 

Pačiame šypsenų dvikovos įkarštyje priėjęs padavėjas nurinko 
tuščias sriubos lėkštes ir patiekė antrą. 

- O, atrodo neblogai. - Kiek apsiraminusi Rachelė paėmė peilį 
ir šakutę. - Mmm... Nesižvalgykite per petį. Mūsų prielipa šiuo me- 
tu Žiūri kitur. Beje, būti tokiu džentelmenu jums nelabai naudinga. 
Beveik visi šiame restorane sėdintys vyrai grabaliotų mane nieko 
nelaukdami. Kitaip tariant, nužymėtų teritoriją. 

- Per penkias šešias dešimtis metų dauguma vyrų atsikrato iliu- 
zijos, esą, jei abiem rankomis negriebsi, tai nieko ir nepagriebsi. 
Bet čia, šiame pasaulyje, nėra senėjimo procesą stabdančių vaistų. 
Štai kur problema... 

Martinas atrodė gerokai sutrikęs. 

- Suprantu. - Rachelė vėl, šįsyk nuoširdžiai, nusišypsojo. 

- Ar kas nors yra sakęs, kokia jūs patraukli, kai šypsotės? Min- 
kydamasis šitame mėšlyne jau spėjau pamiršti, kaip atrodo nuoširdi 
šypsena, nekalbant apie įdomų pokalbį su normaliu, subrendusių 
žmogumi. Šiaip ar taip... 

Frazės Martinas neužbaigė, mat Rachelės batelio nosis slyste- 
lėjo kairės jo kojos čiurna. 

- Atrodo, jūs man patinkate, - tyliai ištarė moteris. 

Jis akimirką nustėro, paskui linktelėjęs rimtai atsakė: 

- Manykite, kad ir aš sužavėtas. 

- Tikrai? 

Ji nusišypsojo, o batelis pakilo šiek tiek aukščiau. 

Martinas neteko žado. 

- Ką jūs darote?! Neišvengsime skandalo! - Jis apsidairė taria- 
mai pasibaisėjęs. - Tikiuosi, niekas nemato... 

- Jokio skandalo nebus. Kaip manote, kam ta grindis siekianti 
staltiesė? 

Abu tyliai sukikeno. Rachelė kalbėjo toliau: 

- Užbaikime reikalus ir galėsime pasimėgauti maistu. Rytoj 
"Lorde Vaneke" jūsų tikriausiai paklaus: ar nepageidaujate pratęsti 
sutartį ir šitaip užsidirbti daugiau? Jeigu norite prisikimšti kišenes, 
na, ir gal dar išgelbėti kelis milijonus gyvybių, sutikite. Atsitiktinai 
sužinojau, kad Admirolo vadavietė flagmanu paskyrė "Lordą Vane- 
ką". Skrisiu juo ir aš. 

- Kąą4? Kaip ketinate ten pakliūti? 

- Kaip stebėtoja iš diplomatinio korpuso. Privalau įsitikinti, kad 
Šventė nelaužo nė vienos iš šešių skirtingų sutarčių, o ir apie ją pa- 
čią norėčiau sužinoti daugiau. Be to, Naujosios Respublikos irgi 
negalima paleisti iš akių. Žinoma, neoficialiai. Šiokias tokias smul- 
kmenas jie vis nori nuo manęs nuslėpti; nors ne, visai ne smulkme- 
nas. Bet ar dabar mudviem verta gadintis apetitą? Jei neprieštarau- 
jate, galime eiti į tikrai saugius mano namus, ten viską ir papasako- 
čiau. O čionykščiai šiaziai tegul sau galvoja, kad smaginatės kaip 
įprasta į komandiruotę išvykusiems viengungiams inžinieriams. 
Žodžiu, namo iškeliautumėte su apvalia sumele ir dar padoria Di- 
plomatinės žvalgybos valdybos premija. Ir viskas būtų gerai. O da- 
bar gal jau gana tų reikalų? Verčiau pavalgykime, kol maistas ne- 
ataušo. * 

- Išmintingas pasiūlymas. - Martinas palinko į priekį. - Dėl tos 
legendos štaziams apmulkinti... 

- Sakykite, - paragino Rachelė, imdama šakutę. 

- Ar nebūtų ji dar įtaigesnė, jei pakeliui į jūsų namus nusičiup- 
tume butelį vyno? O paskui drauge atsipalaiduotume... 

- Gal ir neblogai... - Moteris žvilgtelėjo į Martiną, 1r šis paste- 
bėjo, kaip išsiplėtė jos vyzdžiai. 

- Jums reikia išsišnekėti, - lėtai ištarė jis. 

- Kad tiek ir tereikėtų... 

Rachelė padėjo šakutę. Jos batelio nosis po stalu vėl palietė 
Martino čiurną. Jis pajuto, kaip įsibėgėja pulsas, kaip kraujas muša 
į veidą. Moteris tuo tarpu jį stebėjo. Labai įdėmiai. 

- Kiek laiko čia kamuojatės? - tyliai paklausė Martinas. 

- Ilgiau nei keturis mėnesius, - ištarė ji ir atitraukė koją. 

- Verčiau pavalgykime, - pasiūlė jis. - Kad mudviejų legenda 
nenueitų niekais. 


- AP, saugų ryšį su Hermanu. 

- Ryšys tikrinamas... Sujungta. Martinai, sveikas. Kuo galiu 
padėti? 

- Turiu rūpestį. 

- Didelį? 

- Sulig moterimi. Tiesą pasakius, ji iš Žemės, tikra gražuolė, 
na ir... slapčia dirba JT Diplomatinei žvalgybai. Specializacija - 
priežastingumo principą sutrikdantys ginklai, nusiginklavimo sutar- 
čių laužymas ir panašiai. 

- Įdomu. Kas dar? 

- Vardas, pavardė - Rachelė Mansur. Dokumentai lyg ir tikri. 
Išduoti JT ginkluotės inspektorei. Vietinė ar provokatorė ji niekaip 
negali būti - nebent čionykščiai savo agentes apmoko kitose plane- 
tose. Ji tvirtina, kad Naujoji Respublika rengia karinio laivyno eks- 
pediciją, kuri turės pralaužti kolonijos apgultį. Be to, Mansur spėja, 
kad rytoj vietiniai pasistengs nusamdyti mane darbui jų laive karo 
veiksmų laikotarpiu. Ji nori, kad pasižvalgyčiau ir pašniukštinėčiau 
kokių nors neteisėtų veiksmų. Manau, ji įtaria, kad bus pažeistos 
sutartys dėl strateginės ginkluotės. Štai tokios tokelės. Spėju... 

- Nagi apsieikime be hipotetinių išvadų. Gal ten yra ir kitų JT 
inspektorių? 

- Tikrai nežinau, bet ji minėjo kažkokį vietinį užnugarį ir diplo- 
matinius savo įgaliojimus. Be to, sakė kaip stebėtoja dalyvausianti eks- 
pedicijoje. Manau, tas užnugaris - visas būrys slapta veikiančių JT 
operatyvininkų, kurie tikriausiai ieško galimybių patyliukais destabi- 
lizuoti padėtį. Mano galva, Naujoji Respublika, pradėjusi statytis ka- 
rinį laivyną, tokios reakcijos pati ir prisiprašė. Neabejoju, apie savo 
ketinimus ir tikslus ta moteris man nemelavo. Bet kai ką ir nutylėjo. 

- Mąstai teisinga kryptimi. Kaip judu išsiskyrėte?? 

- Sutikau padaryti ko prašomas. - Martinas trumpai patylėjo. 
Savo samprotavimus jis nesąmoningai cenzūravo. - Jei manai, kad 
bus naudinga, sutartį darbui karo veiksmų laikotarpiu pasirašyčiau. 
Žinoma, reikalaučiau ir priemokos už riziką. Ir daryčiau, ko prašo 
Mansur - šniukštinėčiau. Neprieštarauji? Kaip manai, ar padėtis la- 
bai prasta? 

- Gerokai prastesnė, nei tau atrodo. 

Martinas net ne išsyk suvokė. 

- Kaip suprasti? 

- Apie Rachelę Mansur aš žinau. Prašau, luktelėk. 

AP nutilo kone minutei. Martinas sėdėjo tamsoje ir įsitempęs 
laukė. Hermanas niekada nenutildavo. Šnekėdavo ramiai, tolygiai, 
lyg sklandžiai veikiantis aparatas, ir Martinui atrodydavo, kad kal- 
basi jis su savim. Kartais AP atsakydavo į klausimus, kartais neat- 
sakydavo, bet kad nutiltų... 

- Martinai, būk geras, paklausyk. Nepriklausomas šaltinis man 
patvirtino, kad Naujojoje Respublikoje iš tikrųjų slapčia veikia JT 
misija. Jai vadovauja specialioji agentė Rachelė Mansur. Tai reiškia, 
kad jie ten ruošiasi dideliems rūpesčiams. Ji - labai įtakinga ir be- 
veik metus niekur nesirodė, vadinasi, kone visą tą laiką praleido 
Naujojoje Respublikoje. Tuo tarpu agentūros atstovai Mėnulyje iš- 
pirko asmeninę tavo bylą ir derasi su "MiG" Konstruktorių biuru 
dėl tavo sutarties. Dar pasakysiu, kad duomenys iš esmės teisingi. 
Naujoji Respublika ruošiasi didžiuliu lankstu visą savo laivyną pa- 
siųsti prie Rošaro ir ten užpulti Šventę. Šįsyk pasirengimo darbai - 
itin stambaus masto, tad neįmanoma, kad tai būtų apgaulingas ma- 
nevras. Bet pats sumanymas visiškai netikęs, mat jie net nenutuo- 
kia, kas ta Šventė yra. Jei jie pastebės, kad panikuoji, gali atsidurti 
pavojuje. Nepamiršk, kaip akylai esi stebimas: mėginimą pabėgti ci- 
viliniu transportu jie laikys išdavyste, taigi iš karto pakliūsi į Prie- 
žiūros žinybos nagus. Vargu ar Mansur galės tave apginti. Net jei 
ir panorės. Pabrėžiu: Naujoji Respublika patyliukais jau ruošiasi ka- 
rui, ir ištrūkti dabar beveik neįmanoma. 

- Šūdas! 

- Padėtis nėra beviltiška. Noriu, kad nuoširdžiai bendradarbiautum 
su Mansur. Dirbk savo darbą ir būk pasiruošęs dingti. Pasistengsiu, 
kad laivynui nuskridus galėtum saugiai pasišalinti. Turėk omeny: ra- 
miai trauktis tau bus kur kas saugiau nei bėgti galvotrūkčiais. 

Martinas pajuto, kaip blėsta įtampa, kurios ir šiaip dar dorai ne- 
spėjo suvokti. 

Esi ką nors sumanęs, kaip man išnešti sveiką kailį? Gal ką nors ži- 
nai apie tą Šventę, kad ir kas tai būtų? 

Prieš atsakydamas Hermanas vėl, šįsyk vos akimirką, patylėjo. 

- Nepamiršk: susiklostė tokia padėtis, kai veikiama be užuolankų. 

Martinas aiktelėjo ir sėdėdamas išsitiesė it styga. AP kalbėjo toliau: 

- Jei situacija taps itin kebli, man reikės, kad būtum po ranka. 
Jau aišku, kad kils grėsmė milijonams gyvybių. Didėja ir politinė 
trintis: jeigu Naujoji Respublika susigrums su Švente, iš destabili- 
zacijos gali įsiplieksti vidaus revoliucija. Akivaizdu, kad JT valdžios 
ir kitokie organai teisėtai suinteresuoti įsikišti. Apie Šventę kol kas 
nieko tau nesakysiu - kad nekaltintum savęs, jei tą informaciją iš ta- 
vęs kas nors išpeštų; užtat pasakysiu štai ką: šiuo metu Naujoji 
Respublika tau pavojingesnė nei Šventė. Vis dėlto, jei liksi ten net 
ir padaręs, ko prašo JT pareigūnai, ir darysi, ko paprašysiu aš, at- 
sižvelgdamas į pavojingas aplinkybes esu pasirengęs sumokėti tau 
dvigubai daugiau nei siūlo jie. 

Martinas staiga pajuto, kaip perdžiūvo gerklė. 

- Gerai, - atsakė. - Bet kadangi aplinkybės, atrodo, bus itin pa- 
vojingos, premiją turėsi patrigubinti. Jei žūčiau, ji tegul atitenka ar- 
timiausiems giminaičiams. 

AP atsiliepė beveik iš karto: 

- Sutarta. Hermanas atjungtas. 


Ankstyvą rytą Rachelė gulėjo patale, žiūrėjo į lubas ir vis atidė- 
liojo savo jausmų analizę. Martinas buvo neseniai išėjęs. Nors iš pa- 
žiūros viskas klostėsi gerai, ją graužė negera nuojauta. Moteris, 
pernakt taip ir nesumerkusi akių, pasivertė ant šono, galvą padėjo 
ant išpampusios pagalvės ir šiek tiek susirietė. 

Tai turėjo būti paprastas susitikimas: jai reikėjo užmegzti nau- 
dingą ryšį ir verbuojamam agentui išaiškinti vienkartinę užduotį. 
Mandagiai, bet dalykiškai. O ji nei iš šio, nei iš to pavakarieniavo su 
ramiu, padoriu vyriškiu, kuris nesigrabaliojo, nelaikė jos daiktu, 
klausėsi atidžiai, kalbėjo įdomiai - kitokiomis aplinkybėmis Rachelei 
tai būtų buvęs malonus pasimatymas su patraukliu vyru. Ji mažu- 
mą pakvaišo ir vos nepristigo atsakomybės; jis, ištrūkęs iš vienat- 

vės nelaisvės, irgi gerokai apdujo. Ir štai dabar jis jai rūpėjo - visiš- 
kai neplanuotai. 

Jiedu prisirpo sėdėdami abipus virtuvinio stalo, užbaigę dalykinį 
pokalbį. Jis pažvelgė į ją su kažkokiu smalsiu lūkesčiu. Ji užsikėlė 
koją ant kojos, šitaip jas vos vos apnuogindama. Jis vis dar įdėmiai 
žiūrėjo jai į akis. 

- Viskas? - paklausė Martinas. - Prašote manęs nepražiopsoti 
laiko nuokrypių atitaisymo komandų, prisijunginėti prie programų, 
įspėti jus, jei pastebėsiu ketinimus pažeisti priežastingumo principą. 
Ir viskas? 

- Taip, - atsakė Rachelė, nenuleisdama nuo jo akių. - Visiškai 
viskas. 

- Štai kaip... - Jo žvilgsnis buvo nepatiklus, netgi griežtas. - 
Maniau, yra dar kas nors... 

- Gal ir yra. - Moteris sunėrė pirštus sau ant kelio. - Bet tik jei 
pats to norite. 

- Na, - svarstydamas paklausė jis, - kokia kita užduoties dalis? 

- Jos nėra. - Rachelė, pakreipusi galvą, atrėmė dar vieną at- 
kaklų Martino žvilgsnį. - Reikalus jau aptarėme. Prisimenate, ką sa- 
kiau restorane? 

- Apie... - Jis linktelėjo ir nusuko akis. 

- Kas nutiko? - paklausė ji. 

- Nieko, nieko. - Jis patyliukais atsiduso. 

- Meluojate. - Moteris atsistojo. - Imkime ir pasikalbėkime. - 
Ji švelniai patraukė jam už rankos. 

- Na ko? - Jis papurtė galvą. - Aš tik... 

- Eime. - Rachelė trūktelėjo stipriau. - Į svetainę. Eime. 

- Eime. - Martinas taip pat atsistojo. Buvo už ją aukštesnis. Da- 
bar jau vengė žiūrėti moteriai į akis. Jautėsi labai nepatogiai. 

- Kas nutiko? - vėl paklausė ji. 

Jis trumpai, nervingai - visai nelinksmai - prajuko. Paskui tyliai 
ištarė: 

- Per pastaruosius keturis. mėnesius jūs - pirmas mano sutiktas 
normalus žmogus. Man reikėjo pasikalbėti. 

Ji žiūrėjo į jį įsmeigusi akis. 

- Tad ir kalbėkime. 

- Aš... - Martinas vėl sumišo. 

"Kas jam darosi?" - pagalvojo Rachelė. O balsu paprašė: 

- Na sakyk gi ką nors. 

- Aš... - tik tiek jis tepratarė, ir moteris pabūgo, kad daugiau 
taip ir neprašneks. Vis dėlto Martinas prašneko: - Nenoriu atprasti 
kalbėti su žmonėmis. Ši šalis tiesiog verčia užsisklęsti savyje - lyg 
kokiame kiaute. Čia aš reikalingas tik kaip darbo jėga. Daugiau nie- 
kam... 

Rachelė prisiglaudė prie jo ir švelniai paprašė: 

- Patylėk. 

Martinas nutyko. 

- Štai taip, - ištarė ji. "Kaip vis dėlto gera prie jo priglusti", - 
pagalvojo ir apsikabino jį abiem rankomis. Jis po akimirkos atsakė 
tuo pačiu. - Mesk iš galvos darbą. Taip, taip ir sakau. Mesk iš gal- 
vos tą nelemtą Naująją Respubliką. Kelioms valandoms tikrai gali 
užsimiršti. 

- Pa... pamėginsiu. 

Rachelė pajuto jo krūtine perbėgant drebuliuką. 

- Ir gerai, - kone riktelėjo ji. 

Tai iš tikrųjų buvo gerai: šiuo žmogumi ji galėjo pasikliauti. 
Jųdviejų požiūriai į šią išsigimusią klaustrofobų civilizaciją sutapo. 
Martinas laikė Rachelę tvirtai apglėbęs, jo rankos, tarytum tyrinė- 
damos siaurą liemenį, švelniai slankiojo jos nugara. 

- Eime į svetainę, - sukuždėjo ji. 

Jis įdėmiai pažvelgė jai į akis. 

- Tikrai nori? - paklausė. 

Toks jis buvo dar žavesnis. 

- O ko čia abejoti? 

Moteris, aistringai kyščiodama liežuvį, pabučiavo jį į lūpas. Ra- 
chelei atrodė, dar kiek, ir ji šokte iššoks iš drabužių. Martinas dar 
tvirčiau ją apglėbė; moters smakras įsirėmė į duobutę jam po kaklu. 

- O, kaip suknistai ilgai šito laukiau, - sušnibždėjo ji. 

- Ir aš. - Jis šiek tiek kilstelėjo Rachelę. - Užgraužė vienatvė? 

Ji kimiai prajuko. 

- Net neįsivaizduoji, kokia klaiki. Murksau čia jau ištisus šimt- 
mečius ir jaučiuosi nenormali - juk bendrauju vien su svetimais vy- 
rais ir ne vaikus gimdau, o vykdau misiją. Žodžiu, čionykštė mąs- 
tysena baigia mane apkėsti. | 

- Oho! Kietoji vyriausybės agentė prisileidžia tokia nuotaikas? 
- švelniai pasišaipė Martinas. 

- Būtent. Tu sumautai teisus, - neaiškiai suburbėjo moteris jam 
Į petį; drovi ranka tuo tarpu slydo žemiau jos liemens. 

- Nepyk. Iš tikrųjų suprantu: pusė metų vienatvės šitoje skylėje, 
galvojant vien apie misiją... Aš tavimi dėtas būčiau nukvakęs, - pri- 
sipažino jis. 

- Daugiau nei pusė metų, - atsiliepė ji, žiūrėdama kažkur į šalį. 
"Simpatingi lezgeliai", - pamanė ir stipriau prie jo prisiglaudė. 

- Imkime ir grįžkime prie vyno, - tyliai pasiūlė Martinas. - Ko 
gero, tu pernelyg skubiniesi. 

- Atsiprašau, - instinktyviai atsakė Rachelė ir vos pastebimai 
įsitempė. - Atsiprašau. Ne, rankos neatitrauk. Eime. 

Iki svetainės - poros minkštų kėdžių, sofos ir indaujos - jie su- 
gebėjo nusigauti neatsiskirdami. 

- Iš pradžių maniau, kad tu provokatorė, - prisipažino Marti- 
nas, - o paaiškėjo - vienintelis čia normalus žmogus. 

Šie žodžiai nuskambėjo tarsi užuomina. 

- Jei man reikėtų tik kūno - pakaktų išeiti į uostą, - tarė Rache- 
lė ir vėl prisispaudė prie jo. - Ne ten man niežti. 

- Ar tu iš tikrųjų tinkama šitokiam darbui? Jei esi tokia... 

- Norėjai pasakyti "jautri"? 

- Panašiai. Čia tiktų kitas žodis. 

Ji nusivedė jį prie sofos. 

- Man reikėjo draugijos. Ne šiaip greitosiomis pasikrušti, - vei- 
kiau sau nei Martinui pasiteisino Rachelė. 

- Mudviem abiem reikėjo. - Jis švelniai ją pasuko, kad galėtų 
matyti akis. - Kaip norėtum, kad tai atsitiktų? 

- Be ilgų kalbų. 

Ji užsimerkė ir surado jo lūpas. Nuo tos akimirkos jie nebesi- 
tvardė. 

Pirmąjį kartą jiedu pasimylėjo ant grindų, karštligiškai skubėda- 
mi; Rachelė suknią tik pasikėlė, Martinas kelnes nusismaukė iki ke- 
lių. Paskui jie nuropojo į miegamąjį, nusimetė drabužius ir vėl pa- 
simylėjo, šįsyk - lėtai ir švelniai. Jis buvo nepaprastai jautrus, dė- 
mesingas. Kai jiedu po akto šnekėjosi, Martinas užsiminė prieš ke- 
lerius metus išsiskyręs. Šitaip, kalbėdamiesi ir iki skausmo mylėda- 
miesi, jie sulaukė dirbtinės aušros, suderintos su saulėtekiu apačio- 
je, planetoje. 

Kai jis išėjo, Rachelė liko gulėti, apkvaitusi, taip ir nesudėjusi 

bluosto. Ji stengėsi mąstyti blaiviai: tai tik vienatvės ir pertemptų ner- 
vų pasekmė - tokiomis aplinkybėmis bet kas gali netekti savitvar- 
dos. Ir vis dėlto ji jaudinosi: pažintis su Martinu buvo ne atsitiktinė ir 
pasimylėjo jiedu ne tam kartui. Rachelę viltingai džiugino Žinojimas, 
kad vėl su juo pasimatys, bet kartu kirbino ir blanki panieka sau. Mo- 
teris suvokė, kaip kvaila šitaip painioti darbą su malonumu. 

Ji pasivertė ant šono ir sumirksėjo: kairiosios akies voke įtaisy- 
tas laikrodis rodė šiek tiek po septynių. Per porą valandų turėtų būti 
patvirtintas diplomatinis jos statusas. Tada ji apsirengs ir eis spar- 
dyti pasturgalių kai kuriems Naujosios Respublikos valdininkėliams. 
Dar po dviejų valandų Martinas pateks į "Lordą Vaneką". Apie de- 
šimtą reikalai turėtų būti sutvarkyti. Rachelė atsiduso ir užsimerkė. 
Tikėjosi kokią valandžiukę pasnausti, bet miegas neėmė, nors ką 
daryk. 

Ūmai moteris susizgribo besimėgaujanti saldžiais prisiminimais. 
Padarė viską, ką galėjo, o jei klaidingai įvertino Naujosios Respub- 
likos kėslus, jai greičiausiai lemta žūti. Bet argi ne garbinga šitaip 
užbaigti šimto penkiasdešimties metų gyvenimo kelią? Dėkui pažan- 
giai gimtosios planetos medicinai, kūnu jauna, lyg vos įžengusi į 
trečią dešimtį, Rachelė retai kada jausdavo metų naštą; nebent pa- 
galvojus, kiek mažai likę gyvų tų, kuriuos ji pažinojo ar mylėjo, su- 
imdavo egzistencinis nerimas. Dabar kažkodėl prisiminė, kaip kū- 
dikystėje kvepėjo jos duktė. Bet iš tikrųjų moteris atsiminė ne duk- 
rą, politinę matroną, dinastijos galvą. Ne jos, aštuoniasdešimtme- 
tės, žuvusios oro burlaivio katastrofoje, laidotuves. Netgi ne Joha- 
no, su kuriuo penkiolika metų gyveno santuokoje, veidą. Viską už- 
gožė dar visai šviežias Martino prisiminimas. Ji piktai sumirksėjo ir 
atsisėdo. 

"Ak, paika višta, - pasišaipė iš savęs, - gal dar nė šimto metų 
nesi sulaukusi, kad taip mikliai įsimylėjai stangrią sėdimąją?" 

Rachelė troško vėl pasimatyti su Martinu, laukė rytojaus vaka- 
ro. Dilginamai saldi viltis buvo stipresnė ir už jos amžių, ir už ci- 
nizmą, nors iš patirties moteris žinojo, kad pasekmės bus kompli- 
kuotos. 


Tarporbitinis luotas atsišvartavo nuo kosminio lifto prieplau- 
kos. Saltųjų dujų varytuvai iš kitų laivų santalkos išstūmė jį į atvirą 
erdvę, o po dešimties minučių dispečeris leido jungti pagrindinį va- 

riklį. Iš trijų stačiakampių plokščių, išdėstytų aplink krovinių sky- 
riaus liuką paskuigalyje, pliūptelėjo skaisčiai oranžinis gyvsidabrio 
jonų debesis, ir luotas padidino greitį. Nors joniniai varikliai liūdnai 
garsėjo menku pajėgumu, vis dėlto buvo pakankamai efektyvūs. 
Lėkdamas maždaug dviejų šimtų kilometrų per valandą greičiu, luo- 
tas per tūkstantį sekundžių priartėjo prie laivo, kabančio už šešias- 
dešimties kilometrų nuo stoties, taigi metas buvo pradėti stabdyti. 

Orbitiniais matais šešiasdešimt kilometrų - vieni niekai, tad 
"Lordas Vanekas", galima sakyti, kabojo prie kosmolifto slenksčio. 
Tokia pozicija buvo labai palanki - laivas galėjo startuoti bet kada ir 
netgi staigiai. Reikėjo tik sulaukti, kol dokų inžinieriai užbaigs va- 
riklio branduolio kompensatorių modernizaciją. Mirskis sėdėjo sa- 
vo kajutėje ir monitoriuje stebėjo, kaip luoto pirmgalis slenka į prie- 
plaukos angarą. Kad nesusipainiotų, kapitonui teko be atilsio raustis 
po šūsnis dokumentų. Iš aukščiau byrėte byrantys įsakai laive kėlė 
tikrą sumaištį, ir Mirskis kuo puikiausiai nutuokė, kiek dar reikės 
triūsti, kol "Lordas Vanekas" bus pasirengęs žygiui. 

Vidutinio amžiaus, plačių pečių vyriškis su tvarkingai pakirpta 
juodai balta barzdele, puikiai derančia prie žilės, - Mirskis atrodė 
kaip pavyzdinis Naujosios Respublikos laivyno kapitonas. Vis dėlto 
plieninio žmogaus kaukė slėpė dvejones ir nerimą. Jau visą savaitę 
kapitonas jautė kaistant įtampą, ir nors kitiems padėtį mėgino aiš- 
kinti racionaliai, pačiam nuojauta kuždėjo, kad tarp Užsienio reikalų 
ministerijos ir Imperatoriaus rūmų bręsta nesantaika. 

Mirskis rūškanas dėbsojo į naujausią įsaką, paklotą jam ant sta- 
lo. Saugumui numatoma skirti ypatingą dėmesį, kapitonui įsakoma 
skelbti parengtį Karui - kai tik paskutiniai statyklos darbininkai bei in- 
žinieriai pasišalins ir visi liukai bus hermetizuoti. O kol kas jis privaląs 
prokurorui Miuleriui iš Priežiūros žinybos visomis išgalėmis padėti 
akylai stebėti "Lorde Vaneke" dirbantį svetimšalį inžinierių. Vis dar 
žiūrėdamas į ėrzinantį įsaką, kapitonas įjungė ryšio aparatą. 

- Man reikia Iljos. 

- Pone, ar trečiojo rango kapitono Muromiečio? Tučtuojau at- 
eis, pone. 

Beveik tuojau pat kažkas dusliai pasibeldė į duris. 

- Įeikite! - šūktelėjo Mirskis. 

Durys atsivėrė ir įžengęs vyresnysis padėjėjas Muromietis iš- 
reiškė pagarbą. 


66 


- Užeik, Ilja, užeik. 

- Dėkoju, pone. Kvietėte? 

- Štai. - Mirskis parodė į stalviršį. - Kažkoks Pilietis, atsipra- 
šant, Prižiūrėtojas nori, kad jo plytlaižys šniukštinėtų mano laive. Ką 
nors apie tai Žinai? 

Muromietis priėjo arčiau ir tarė: 

- Pone kapitone, nuolankiai prisipažįstu: žinau. 

Jo ūsai vos pastebimai sutrūkčiojo, tiesa, Muromiečio emoci- 
jos Mirskis neperprato. 

- Šit kaip? Gal malonėsi paaiškinti? 

- Tas inžinierius iš Žemės, na tas, bloke B modernizuojantis 
variklius, sukėlė šiokį tokį šurmuliuką. Pakeisti jo nėra kaip - ne- 
bent po trijų mėnesių. O vyrutis, pasirodo, nenulaiko liežuvio - šit 
17 užkliuvo Basilisko paranoikams-profesionalams. Tie atsiuntė 
mums kadrą iš slaptosios policijos - inžinieriui prižiūrėti. Aš tą po- 
licijos šunelį, kad nesipainiotų mums po kojomis, atkišau leitenan- 
tui Zaueriui. 

- Ką sako Zaueris? 

Muromietis prunkštelėjo. 

- Sako, pienburnis, ir tiek, kaip junga. Rūpesčių nebus. 

Kapitonas atsiduso. 

- Žiūrėk, kad ir nebūtų. 

- Klausau, pone kapitone! Galiu eiti? 

Mirskis parodė į kėdę. 

- Sėsk, sėsk. Ko nors neįprasto pastebėti neteko? 

Muromietis prieš atsakydamas pašnairavo į duris. 

- Žinote, pone kapitone, gandas pasileido - nebesulaikysi. Sten- 
giuosi sulaikyti iš paskutiniųjų, bet, kol oficialios informacijos ne- 
bus... 

- Dar šešiolika valandų tikrai nebus. 

- Pone kapitone, drįstu pasiteirauti... O kas tada? 

- Tada... - Kapitonas trumpai patylėjo. - Man pažadėta praneš- 
ti... kas dedasi. Tada sužinosi ir tu, ir kiti karininkai. O kol kas būtų 
geriau, kad niekam netrūktų darbo - tuomet nebus kada nerimau- 
ti ir gandus nešioti. Ir dar. Stropiai patikrink, ar mes pasirengę su- 
tikti vadus. Flagmano kapitono kajutė turi blizgėti. 

- Klausau, pone kapitone! - Muromietis linktelėjo. - Hmm... 
Operatyvinė parengtis? Daugiau saugumo, daugiau patikrinimų, 

daugiau drausmės visuose postuose? Ar šitai turėjote galvoje? Dau- 
giau lazdų - koviniam ryžtui pažadinti, taktikos grupėms daugiau 
mokomųjų aliarmų? 

- Būtent. Bet pirmiausia - flagmano vado kajutė. Rytoj oficialus 
patikrinimas. Viskas. 

- Klausau, pone kapitone! 

- Laisvas. 

Muromietis išėjo, o Mirskis, likęs vienas su įsakymais, kurių 
dar šešiolika valandų niekam nevalia skelbti, ir su stingdančia karo 
nuojauta, vėl nugrimzdo į niūrius apmąstymus. 

Admirolo tarnas 


Jo Prakilnybės Imperatoriaus linijinis kreiseris "Lordas Vane- 
kas" kabojo už šešiasdešimties kilometrų nuo Klamovkos kosmolif- 
to. Laivo šonais bėgiojo mėlynos ir raudonos šviesos, tiesiog virš 
pagrindinės raketų leistuvo platformos mirksėjo žalias kontūras - 
dvigalvis Admirolo vėliavos erelis. Kurtcas į kreiserį įžengė prieš 
dvi valandas, ir laivas buvo beveik pasirengęs startui. 

Rachelė Mansur vos užgniaužė išdavikę pasitenkinimo šypse- 
nėlę. Prie įėjimo į bazę ją sulaikiusių saugumo gorilų reakcija buvo 
beveik adekvatus atlygis už tuos kelis vienatvės ir paranojos mėne- 
sius. Vos sustabdyta, Rachelė paskambino į ambasadą, ir tas jos 
skambutis į dienos šviesą ištraukė suglumusį kapitoną-leitenantą, 
kuris tučtuojau išraudo ir ėmė mikčioti. Nelaukusi, kol karininkas 
pradės kamantinėti apie ketinimus, ji su didžiuliu malonumu užkim- 
šo jam burną savo diplomatiniu mandatu. Pastebimai tirtėdamas ir 
be paliovos dirsčiodamas per petį, kapitonas-leitenantas moterį ir 
jos bagažą palydėjo iki luoto, kuris turėjo nuskraidinti ją į kreiserį. 
(Buvo akivaizdu, kad savaeigiai lagaminai Naujojoje Respublikoje 
taip pat įtraukti į uždraustųjų technologijų sąrašus.) 

Pastarojo mėnesio priedanga - fiktyvioji Liudmila Jindrišek - 
ištirpo po rytinio dušo čiurkšlėmis, užtat vėl atgimė Rachelė Man- 
sur, Nuolatinio JT komiteto, kuruojančio daugiašalį tarpžvaigždinį 
nusiginklavimą, specialioji agentė. Liudmila Jindrišek maivydavosi, 
vaikydavosi madas ir paklusdavo viršesniems vyrams. Rachelė 
Mansur specialiosios agentės karjerą andai pradėjo nukenksminda- 
ma teroristų bombas (ardydama sprogdiklius), o tobulinosi kari- 
niame laivyne, be gailesčio baudžiančiame įžūlius sutarčių laužyto- 
jus. Tais laikais ji paprastai vilkėdavo juodą, pusiau karišką unifor- 
mą, pasiūtą taip, kad padarytų reikiamą įspūdį kosmoso užkampių 
stuobriams militaristams. Rachelei būdavo labai įdomu stebėti, kaip 
jos apranga paveikia Žmones, ypač kai šie, ieškodami atitikmenų, 
mėgindavo nuspėti tariamosios karininkės laipsnį. Dabar ji stebėjo 

būsimuosius bendrakeleivius, nuo kurių nenuleido akių ir vyresny- 
sis laivūnas Zubolomovas. 

Pagaliau hermetiškas antvožas nuslydo į šalį. 

- Rrrammiai! - amtelėjo laivūnas. 

Tambūre laukę eiliniai visi it vienas pasitempė. Iš angos pasi- 
lenkęs išniro leitenantas ir atsitiesė. Zubolomovas išreiškė pagarbą, 
leitenantas atsakė tuo pačiu. Rachelės jis nė nepastebėjo. 

- Puiku, - prašneko. - Vyresnysis laivūne, gabenkite šituos kū- 
dikius į laivą. Manęs nelaukite. Turiu reikalų, tad skrisiu kitu reisu. 
- Staiga jis pažvelgė į moterį. - Taaip. O ką čia veikiate jūs? 

Rachelė atkišo karininkui savo leidimą. 

- Diplomatinis korpusas. Ypatinguoju Didžiojo Hercogo Mihalo 
įsakymu priskirta Admirolo vadavietei. 

Leitenantui net žandikaulis atkrago. 

- Bet juk jūs... 

-...JT Žemės Saugumo Tarybos jungtinių karinių pajėgų pul- 
kininkė. Štai parašyta: "Ypatinguoju Didžiojo Hercogo Mihalo įsa- 
kymu". Kurio konkrečiai žodžio čia nesuprantate? Taip ir stovėsite 
išsižiojęs ar pagaliau pakviesite mane į vidų? 

- Ėčė... hmm... Klausau... Tikrai taip... - Leitenantas išnyko 
už pilotų kabinos liuko, bet tuojau pat grįžo. - Ėčė... hmm... Pul- 
kininke... Mansur? Maloniai prašau. 

Rachelė linktelėjo ir, praėjusi pro jį, įžengė į luotą. Apdairiai nu- 
taisiusi abejingą miną, ji atsisėdo karininkų sektoriuje tuojau už įgu- 
los kabinos ir sukluso. 

Vyresnysis laivūnas tuo tarpu mokė naujokus. 

- Laisvai. Vyručiai, sėskite. Taip, teisingai, pirmoji eilė - atbulo- 
mis. O dabar prisisegate! Taip, šešiuose taškuose, šaunuoliai! Sėdy- 
nių kišenėse susirandate maišelius. Sveiki atvykę į vimdyklą! Tokio- 
se valtelėse traukos imitatorių nebūna, o įsibėga jos ne greičiau nei 
invalido vežimėlis. Taigi, jei nesvarumo būklėje kurį supykins - vemti 
tik į maišelį! Apdergtus baldus ar įrangą šveisite savaitę! Aišku? 

Visi sulinksėjo. Rachelė santūriai pradžiugo. Atrodo, visi šitie 
vytukai, išskyrus laivūną Zubolomovą, šiuo luotu skrenda pirmą 
kartą. Vadinasi, jos turima informacija teisinga: laivynas rengiasi 
karui ir netrukus pajudės. 

Keleivių salono durys užsidarė. Krovinių skyriuje apačioje su- 
dundėjo įvažiuojantys ir išvažiuojantys automatiniai keltuvai. Zubo- 

Ilomovas pabeldė į duris salono priekinėje dalyje. Šios nuslydo į šalį 
1r jis išėjo. Netrukus grįžo ir paskelbė: 

- Startas po dviejų minučių! Visi tvirtai įsikibkite! 

Tos pora minučių slinko kankinamai lėtai. Tai dusliau, tai ai- 
džiau sudundėjo atjungiamos kuro žarnos ir švartavimosi kabeliai; 
luotas sutrūkčiojo, pasviro ir galiausiai pajudėjo. Užsidarydamas 
vis tyliau šnypštė oro šliuzas. 

- Visi jūs čia - salagos, - kreipėsi į pavaldinius Zubolomovas. - 
Prasidėjo naujas šaukimo ciklas, taigi tokių kaip jūs dabar netrūks- 
ta. O aš, - laivūnas mėsingu pirštu dūrė sau į krūtinę, - aš tame lai- 
ve, į kurį skrendame, gyvenu. Ir esu nusiteikęs jame sulaukti pensi- 
jos. Ką tai reiškia? Ogi štai ką: neketinu leisti, kad per jus ar per kitus 
salagas kiltų pavojus man pačiam ar mano namams. Pirmoji kosmo- 
so taisyklė... - staiga drauge su luotu visi pasviro lyg girti; apačioje 
kažkas nemaloniai garsiai sudžeržgė - ...bet kokia klaida - kapas. 
Kosmosas ne juokauja, o žudo. Ir antros galimybės nesuteikia. 

Lyg pabrėždamas jo žodžius, Rachelei, regis, apsivertė skran- 
dis. Akimirką ji pasijuto nematomomis guminėmis žnyplėmis plė- 
šiama pusiau, po to - plūduriuojanti ore. Naujokai atrodė visiškai 
suglumę, užtat Zubolomovas - be galo patenkintas savimi. 

- Pagrindinis variklis įsijungs po penkių minučių, - paskelbė jis. 

Ankštu salonu nusirito žvangesys ir bildesys - pagalbiniai vary- 
tuvai luotą pamažėle stūmė iš doko ir suko į kairę. 

- Tiems, kas nenugirdo, pakartosiu: minėjau, kad klaidos kos- 
mose - pražūtingos. Ir aš neketinu leisti jums mane pražudyti. To- 
dėl, kai atsidursime "Lorde Vaneke“, jūs, šikniai, be išlygų paklusite 
mano ar bet kurio kito laivūno, ar juo labiau vyresniojo karininko 
tis, užvošiu taip, kad galva per subinę išlįs. Aišku? 

Rachelę Zubolomovas atkakliai ignoravo, šitaip tarsi pripažin- 
damas, kad moteris jam nepavaldi. 

Naujokai vėl sutartinai sulinksėjo. Vienas jų, kraupiai pažaliavu- 
siu veidu, pratrūko žiaukčioti. Laivūnas nuo gretimos sėdynės at- 
lošo mikliai nuplėšė maišelį ir prikišo vyrukui prie veido. Staiga Ra- 
chelė suvokė: ta energinga Zubolomovo prakalba buvo idealus bū- 
das nesvarumo poveikiui sušvelninti. 

Ji užsimerkė ir pamėgino kvėpuoti giliau - ir išsyk pasigailėjo: 
luote tvyrąs įsisenėjęs prakaito tvaikas mišo su vos juntamu ozono 

priekvapiu bei šleikščiai salsvu acetono kvapeliu. Jau labai seniai 
niekam nesilanksčiusi Rachelė dabar iš visos širdies meldėsi, kad 
skrydis šita konservų dėžute truktų kuo trumpiau. Tokio apgailėti- 
no luoto, sakytum perkelto iš kokios nors istorinės dramos, ji ne- 
regėjo dešimtmečiais. 

Skrydis, atrodė, užsitęsiąs amžiais, vis dėlto pagaliau baigėsi. 
Su dundesiu trankydamasis į "Lordo Vaneko" jungtį-stabilizatorių, 
luotas prisišvartavo, paskui, žviegdamas ir girgždėdamas, įsmuko 
į doką. Susivienodinus slėgiams pasigirdo šnypštimas. 

- Hmm... pulkininke... 

Rachelė atsimerkė. Prie jos, iš sutrikimo mažumą pablyškęs - mat 
neišmanė, kaip elgtis - stovėjo vyresnysis laivūnas Zubolomovas. 

- Vyresnysis laivūne, galite nesirūpinti. Užsienio laive aš ne pir- 
mą kartą. Manęs kas nors laukia? 

- Hmm... taip. - Zubolomovas, neįtikėtinai susidrovėjęs, spok- 
sojo tiesiog priešais save. 

- Puiku. - Rachelė atsisegė diržus, atsistojusi išsyk pajuto ne- 
tolygią besisukančiame kreiseryje traukos jėgą, pasitaisė beretę. - 
Išleiskite mane. 

Atsivėrė šliuzo anga. 

- Būry, ginklu geerbk! 

Ji nužingsniavo doku, jausdama iš visų pusių smingančius ne- 
patiklius žvilgsnius. Vyresnysis karininkas - trečiojo rango kapito- 
nas, jei Rachelė nesuklydo - laukė jos it suakmenėjęs, E ne- 
galais slėpdamas nuostabą. 

- Pulkininkė Mansur, JT Ginkluotės inspekcija, - prisistatė ji. - 
Sveiki, trečiojo rango kapitone... 

- Muromietis. - Suglumęs karininkas tankiai mirksėjo. - Atleis- 
kite, ar galėčiau pamatyti jūsų dokumentus? Leitenantas Mėhvikas 
sako, jog jūs priskirta Admirolo vadavietei, bet niekas mūsų neper- 
spėjo, kad būsite... 

- Viskas gerai. - Moteris atsainiai mostelėjo į koridoriaus, ker- 
tančio pagrindinį laivo sektorių, gilumą. - Ten apie mane dar neži- 
no. Nebent Didysis Hercogas Mihalas bus užsiminęs. Tiesiog pa- 
lydėkite mane pas Admirolą, ir nebus jokių rūpesčių. 

Jos bagažas ant daugybės švytinčių spalvingų rutuliukų tyliai 
slydo iš paskos. 

Rytas Admirolui nenusisekė - vis per tą įsikalbėtą nėštumą. 

- Pasiligojau, - tyliai lemeno jis. - Nejaugi reikės keltis? 

- Prakilnybe, jums būtų tik geriau. - Adjutantas Robardas, rūpes- 
tingai apglobęs Admirolą per pečius, padėjo atsisėsti. - Po keturių va- 
landų išskrendame. Dar po dviejų jums reikės dalyvauti vadavietės 
posėdyje, bet prieš tai - susitikti su komodoru Baueriu. Tiesa, dar at- 
ėjo Jo Didenybės Imperatoriaus raštas. "Ypatingai skubus". 

- Na tai duok... duok... duokšš jį, - paliepė Admirolas. - Kad jį 
kur šliurės, tą rytinį vėmį... 

Gretimame kambaryje tyliai užplerpė ryšio aparatas. 

- Prašau atleisti, Jūsų Prakilnybe, - išeidamas atsiprašė Robar- 
das ir jau iš ano kambario pridūrė: - Pone Admirole, kažkas nori su 
jumis pasimatyti. Iš anksto neužsirašęs... Ką? Kaip? Šit kaip? Su- 
prantu. Taip, žinoma. Bus pasirengęs po minutės. - Grįžęs į miega- 
mąjį Robardas atsikrenkštė. - Prakilnybe, ar jau pasiruošęs? 
Khmm... aišku. Pone Admirole, interesantas. Diplomatas. Didžiojo 
Hercogo Mihalo įsakymu priskirtas Jūsų vadavietei. Galima sakyti, 
stebėtojas iš užsienio. 

- Uu! - Kurtcas susiraukė. - Antrojoje Nėgėje tokio nebuvo nė 
vieno. Ir apsiėjome. Tik juočkių buvo daug, oi daug. Pasiutę išga- 
mos, tie juočkiai. Niekaip ramiai nenustovėjo, kol juos šaudėme. 
Sušikti užsieniečiai, tai jau tikrai. Nagi įleisk tą vyruką! 

Robardas žvilgsniu įvertino vado būklę. Šis, ant pečių užsime- 
tęs uniforminį švarką, sėdėjo lovoje ir panėšėjo į sveikstantį vėžlį - 
bet rodytis viešumoje iš bėdos galėjo. Jei tik nepratrūks skųstis ne- 
galiomis, gal diplomatas pamanys, kad Admirolą paprasčiausiai su- 
rietė podagra. 

- Klausau, Jūsų Prakilnybe. 

Durys atsivėrė, ir Robardas mažne išsižiojo. Ant slenksčio sto- 
vėjo nepažįstamas žmogus su keistu munduru ir aplanku po pažas- 
timi. Greta mindžikavo sutrikęs trečiojo rango kapitonas. Robardas 
ne iš karto susigaudė, kokia nepažįstamojo keistenybė taip rėžia 
akį, o kai suvokė, tik niekinamai perkreipė lūpas ir sušnypštė sau į 
ūsą: "Pideras." 

Interesantas prakalbo aukštu, skaidriu balsu: 

- Jungtinės Tautos, Žemė. Nuolatinis Daugiašalio Tarpžvaigž- 
dinio Nusiginklavimo komitetas. ("Tai bent balselis! Jei nežinočiau, 

kad taip negali būti, lažinčiausi: jis - moteris!" - spėjo pagalvoti Ro- 
bardas.) Aš - pulkininkė Mansur, specialioji agentė ir karo atašė. 
Šioje ekspedicijoje kaip stebėtoja atstovausiu didžiosioms valsty- 
bėms. Štai mano akreditaciniai raštai. 

- Dėkoju. Prašau užeiti. Jo Prakilnybė mažumą negaluoja, tad 
priims jus miegamajame. 

Nusilenkęs adjutantas nutipeno į Admirolo miegamąjį ir apstul- 
bo: senukas vėl drybsojo ant pagalvių ir išsižiojęs tyliai knarkčiojo. 

- Khekhe... Jūsų Aukštybe! Pone Admirole! 

Viena apsiblaususi akis prasimerkė. 

- Leiskite pristatyti pulkinin... ėčė... 

- Rachelė Mansur. 

Pulkininkė, vos pastebimai šypsodama, stebėjo, kaip adjutantas 
paduoda Admirolui aplanką su jos akreditaciniais raštais. 

- Pupupulkininke, kaip pupupulkininko jūsų vardas labai 
y...į.. intriguojantis, - iššvokštė Admirolas. - Ar jūs y...i...įsitiki- 
nęs, kad esate... - Jis griausmingai nusičiaudėjo ir atsisėdo. - Kad 
jas kur šnapsas, tas pūkines pagalves, - gailiai nusiskundė. - Ir po- 
dagrą tą superstą. Pirmojoje Nėgėje viskas buvo kitaip, oi kitaip. 

- Ką ir kalbėti, - sausai pritarė Rachelė. - Ten, jei gerai prisime- 
nu, išvien smėlis. 

- Va tai vyras, va tai šaunuolis! Išvien smėlis, tikrai taip, išvien 
smėlis. Ir saulė pliskina tiesiai į pakaušį, ir vietiniai skudurgalviai iš 
visų pusių pliekia, ir jokio didesnio taikinuko - kad taip trinktelėjus 
iš orbitos branduoliniu. O tu, vyruti, kieno daliniuose tada tarnavai? 

- Tiesą pasakius, dirbau karo nusikaltimų tribunole. Žarstėme 
smėlį ir ieškojome įkalčių - mumifikuotų kūno dalių. 

Persigandęs Robardas net papilkėjo, tačiau Admirolas, užuot 
prapliupęs įniršiu, tik gargždžiai nusikvatojo. 

- Robardai, nagi, padėk man atsikelti, štai kur šššaunus vyru- 
kas! Ko jau neeelaukiau, tai neeesitikėjau - kad susitiksiu čia-kitą 
veteraną! Greičiau prie stalo! Patikrinsiu jo raštus. 

Admirolas, nė karto nepasiskundęs motinystės sunkumais ir 
neįnikęs tikrintis, ar kojos per naktį nesustiklėjo (apsėsdavo jį 1r 
toks košmaras), vargais negalais įveikė penkiolika pėdų iki kabine- 
to. Sumoteriškėjęs pulkininkas išsyk grakščiai įsitaisė svečiams 
skirtame krėsle. Robardas stebeilijo į diplomatą įžūfiai atvirai. Mo- 
teriškas vardas, laibas balsas - na, jei tai nebūtų absoliučiai neįma- 
noma, gal jis ir patikėtų... 

- Didysis Hercogas Mihalas prisidėti prie ekspedicijos man lei- 
do dėl dviejų priežasčių, - prašneko Mansur. - Pirma, turite žinoti, 
kad mano kaip JT agentės darbas: objektyviai fiksuoti bet kokius, 
pabrėžiu - bet kokius, jūsų vyriausybės pasirašytų sutarčių pažei- 
dimus. Vis dėlto svarbesnis rūpestis yra informacijos apie jūsų ko- 
loniją užpuolusią esybę stygius. Taigi kita mano misijos dalis - lių- 
dyti, jei priešas panaudotų kokį nors uždraustą ginklą. Taip pat 
man suteikti įgaliojimai derybų, apsikeitimo belaisviais, taikos su- 
tarties pasirašymo atvejais veikti kaip neutraliai trečiajai šaliai bei 
užtikrinti, kad šis karas bus civilizuotas, jei šitaip kariauti išvis dar 
įmanoma. 

- Ką gi, tatai žinoti pasiutusiai malonu, ponaiti. Sveiki atvykę į 
mano vadavietę! - Tai ištaręs Admirolas savo vežimėlyje iškilmingai 
pasitempė. - Nesidrovėkite, kreipkitės į mane kada tik prireiks! Tu 
puikus vyrukas, ir man labai smagu pasišnekėti su kolega ve... ve... 
veteranu iš Pirmosios Nėgės... - Umai senukas sunerimo. - Vajeee! 
Vėl spardosi. 

Mansur pažvelgė į jį nustebusi. Robardas jau žiojosi pakeisti 
temą, bet nespėjo. Pulkininkė paklausė: 

- Kas spardosi? 

- Kūdikis, - atskleidė paslaptį nuliūdęs Kurtcas. - Drambliukas. 
Neišmanau, ką aš su juo darysiu. Jeigu jo tėvas... - Jis nutilo. At- 
rodė kaustomas siaubo. 

- Khekhe... Maloningasis pone, jums jau reikėtų eiti, - pasakė 
Robardas, šaltai dėbtelėjęs į Rachelę. - Jo Prakilnybei metas gerti 
vaistus. Būtų geriau, jei kitą kartą apie savo vizitą perspėtumėte iš 
anksto. Matote, poną Admirolą retkarčiais ištinka priepuoliai... 

Rachelė krestelėjo galvą ir atsistojo. 

- Turėsiu omeny. Pone, viso labo. 

Atsisveikinusi ji išėjo. Keldamas Admirolą iš vežimėlio, Robar- 
das išgirdo (o gal jam tik pasivaideno) už durų sakant: "Nežinojau, 
kad čia yra dramblių." Adjutantas sielvartingai palingavo galvą. 
Moterys Imperijos flagmane, admirolai, įsikalę į galvą nėštumą, lai- 
vynas, pasirengęs ilgiausiam istorijoje Žygiui prieš nežinomą priešą. 
Kuo visa tai baigsis? 


*--— 


- Taaip. Zodžiu, laivyno vyrukai pavedžiojo tave už nosies, 0 

dabar štai leido įžengti į tą numylėtąjį kreiserį. Ir tu visai darbo die- 
nai pametei objektą iš akių. Sakai, vakar vakare jis nieko ypatingo 
neveikė, bet tuo pat metu pripažįsti, kad sekei su pertrūkiais..Na, 
kaip iš tikrųjų jis praleido vakarą? 

pratarė Vasilijus. 

Piliečio grimasa buvo tokia klaiki, kad vargšas pėdsekys taip ir 
susigūžė, nors juodu skyrė keturiasdešimt tūkstančių kilometrų. 

- Ataskaitoje sakai, - Prižiūrėtojas kalbėjo pabrėždamas kiek- 
vieną žodį, - kad išėjusį iš numerio objektą kelioms minutėms pa- 
metei, o paskui jis buvo pastebėtas viešumoje su "kažkokia aktore". 
Ir jos numeryje nei iš šio, nei iš to praleido kelias valandas. Bet, kas 
ji tokia, taip ir neišsiaiškinai? 

Vasilijų išpylė raudonis. 

- Maniau... 

- Ar anksčiau jis taip elgdavosi? Tarkime, Naujojoje Prahoje? 
Vargu. Sprendžiant iš objekto byloje sukauptų duomenų, atvykęs į 
Respubliką jis gyveno kaip vienuolis. Per du viešbutyje "Šlovingoji 
karūna" praleistus mėnesius nė karto, pabrėžiu - nė karto! - į te- 
nykštes mergšes net nedirstelėjo. Bet vos pradėjęs dirbti persimai- 
nė, ar ką? 

- Apie tai nepagalvojau. 
bet jo veido išraiška tuo metu buvo tokia iškalbinga, kad Vasilijus 
mažne susirietė į kamuolį. - Neketinu už tave galvoti, tad gal malo- 
nėtum pasipasakoti, kokios taktikos ketini imtis? 

- Ėė... hmmm... - tankiai mirksėdamas numykė Vasilijus. - 
Reikėtų išsiaiškinti, kas ji tokia? Jeigu "švari", šio to jos paklausinė- 
ti? Objektą stebėti akyliau? 

- Labai gerai. - Prižiūrėtojas nuožmiai išsišiepė. - Taigi ko būsi 
pasimokęs iš savo šnipšto? 

- Kad reikia stebėti objekto elgseną ir reaguoti į jos pokyčius, 
- apmiręs atsakė Vasilijus. - Būtina pastebėti ne tik tai, ką jis daro, 
bet ir tai, ko nedaro. 

Įmanydamas jis būtų išsispardęs sau užpakalį - už tai, kad pa- 
miršo šią taisyklę, per apmokymus įkalamą į galvą kiekvienam 
naujokui šnipui. 

- Šaunuolis. - Pilietis atsilošė, todėl dingo iš videofono ekranė- 

lio. - Miuleri, tai abėcėlė. Na tiek to, visi mes mokomės iš savo 
klaidų. Pažiūrėsime, ko tu išmoksi iš savosios. Paskui globotinį tau 
gali tekti kurnėti iki pat Rošaro ir atgal - man į tai nusispjauti. Svar- 
bu, kad nepravėpsotum, kai jis pradės veikti. Be to, pagalvok - ką 
dar turi padaryti? Sakau kaip draugui: pamiršai dar šį tą, ir bus ge- 
riau, jei prisiminsi pats - nelaukdamas, kol priminsiu aš! 

- Tikrai taip, pone, pagalvosiu. 

- Iki. 

Videofono ekranas sumirgėjo įvairiaspalviais kvadratėliais ir 
užgeso. Iš kabinos Vasilijus išėjo giliai susimąstęs: ką gi galėjo 
reikšti pastarasis Piliečio įspėjimas? Reikėjo kuo greičiau - kol gy- 
venimas laive galutinai neapkarto - išsiaiškinti, šnipas tas Springfil- 
das ar ne šnipas. Matyt, būtų geriausia rytoj iš pat ryto pasišnekėti 
su tuo inžinerijos karininku, Springfildo viršininku. Gal Pilietis tai ir 
turėjo galvoje... O su kekše jis galės padirbėti ir vėliau. (Pagalvo- 
jęs, kad gali tekti su ja padirbėti, Vasilijus kažkodėl susidrovėjo.) 

Tik tik iškišusio nosį į koridorių jo vos nesutrypė būrys karei- 
viokų, bėgte stumiančių aparatūros prigrūstą platformą. Antrą kar- 
tą Miuleris buvo atsargesnis - iš pradžių įdėmiai apsidairė. Jokių 
kliūčių neišvydęs, nužingsniavo ankštu, mėlynai išdažytu koridoriu- 
mi. Šio vingiai sutapo su vidinio korpuso išlinkiais. "Lordui Vane- 
kui" dreifuojant, trauką jame kurdavo iškreiptos erdvės generato- 
riai. Pasukęs į vieną spinduliu atsišakojančių praėjimų, Vasilijus kiek 
paėjėjo juo, po to, nusileidęs du trečdalius laivo 1lgio, atsidūrė tech- 
ninių tarnybų zonoje kreiserio šerdyje. 

Visur - ir koridoriuje, ir ertmėse bei patalpose abipus jo - buvo 
gausu žmonių. Jie varstė Vasilijų įtariais Žvilgsniais, tačiau sustab- 
dyti nesustabdė nė vienas. Priešingai, niekas nenorėjo užkliūti Prie- 
žiūros žinybos karininkui, taigi verčiau traukėsi jam iš kelio. 

Jis kiek sugaišo, kol rado variklių skyrių - blausiai apšviestą pa- 
talpą, pilną keistų mechanizmų ir zujančių žmonių. Laukdamas, kol 
galės įeiti, Vasilijus kažkodėl pasijuto nepaprastai lengvas. Spring- 
fildo niekur nematė, bet stebėtis tikrai nevertėjo: čia būtų galėję pa- 
sislėpti nemažai prasikaltėlių. 

- Ar čia ir yra variklių skyriaus denis? - pasiteiravo pro šalį sku- 
bančio techniko. 

- O kaip jums atrodo, kas čia? Kapitono tiltelis? - atšovė vyriškis. 

Vasilijus suirzęs gūžtelėjo pečiais ir žengė į priekį... į priekį... 
į priekį... 

- Ei, ką čia veiki? - Kažkas sugriebė jam už alkūnės. - Atsargiau! 

Iš pradžių Priežiūros žinybos karininkas gindamasis bejėgiškai 
mėgino trankytis rankomis, bet veikiai suvokęs, kas dedasi, liovėsi. 
Lubos visiškai priartėjo, grindys, priešingai, atitolo, o pats Vasilijus 
nuskriejo tolimosios sienos link... 

- Gelbėkite! - silpnai suspigo jis. 

- Įsikibk! 

Alkūnę sugniaužusi plaštaka užslydo ant žasto ir stipriai trūk- 
telėjo. Čia pat išvydęs didžiulį stelažą su kažkokiais prietaisais, Va- 
silijus iš visos sveikatos įsitvėrė jo strypų. 

- Ačiū. Ar čia variklių skyrius? Ieškau vyriausiojo mechaniko. 
- Vasilijus įsistebeilijo į savo išgelbėtoją. Širdis daužėsi it pašėlusi, 
ir kalbėti buvo nelengva. 

- Vadinasi, radai. Man nėmaž nereikia, kad sulankstytum čia 
laikrodžius. Ir be tavęs iškreivinti. Ko norėjai? 

- Na... Atsiprašau... Ar galėtume pasikalbėti akis į akį? 

Inžinerijos karininkas - pavarde Krupkinas, sprendžiant iš ant- 
siuvo ant kombinezono - nepatenkintas susiraukė. 

- Galėti galėtume, bet aš labai užsiėmęs. Po pusvalandžio išju- 
dame. O ką, labai svarbus reikalas? 

- Labai. Darbų jis jums nepaspartins, bet jeigu dabar man pa- 
dėsite, gali būti, kad vėliau sutaupysite nemažai laiko. 

- Šit kaip? Ką gi, pažiūrėsime. - Karininkas parodė kažkur į kitą 
atviros erdvės kraštą. - Matai antai tą kabinukę? Būsiu ten po de- 
šimties minučių. 

Staigiai apsigręžęs jis išnyko tarp Žmonių, prieblandoje kirbž- 
dančių aplink didžiulį mėlyną kubą vidur variklių skyriaus. 

- O dievulėliau! 

Atsidusęs Vasilijus įvertino padėtį. Vienišas pamestas likimo 
valiai, spazmingai įsikibęs stelažo su besilydančiais laikrodžiais, o 
iki išganingosios kabinos - didžiulė erdvė ir nulinė gravitacija. Vien 
pagalvojus apie kelionę per visą patalpą, sotūs pusryčiai suskato 
veržtis išorėn. LŽ 

Nusiteikęs nieku gyvu neapsijuokti, Vasilijus atsargiai nusileido 
iki grindų. Šių plytelės buvo su įkabais kojoms - įsižiūrėjęs jis paste- 
bėjo, jog jie pritvirtinti taip, kad būtų galima iškabinti ir perkelti kitur. 
Grindis Vasilijus nutarė laikyti siena, tad biuro kabinos durys buvo 
dešimčia metrų aukščiau, o pakeliui nestigo kur įsikibti ir rankomis. 

Jis giliai įkvėpė, stvarstydamasis už menkiausių atbrailų apėjo 
laikrodžių sekciją ir galiausiai stipriai atsispyrė nuo ten, kur ji 
jungėsi su grindimis. Pastangos buvo vaisingos: Vasilijus šautė šovė 
į viršų, kabinos link. Staiga siena priartėjo, ir jam, kad nenukryptų į 
šalį, teko atsistumti nuo laiku pasipainiojusio roboto-remontininko. 
Vos atsidūręs viduje, pajuto trauką ir ne itin garbinga poza - paslikas 
- krito ant grindų. Kabinoje buvo ankštoka, tačiau rašomajam stalui, 
pultui ir porai kėdžių vietos užteko. Prie pulto kuitėsi kareivukas. 

- Nagi mauk iš čia! - paliepė Vasilijus. 

- Klausau! 

Jaunuolis skubiai uždarė kažkokią prie pulto prijungtą dėžutę, 
išreiškė pagarbą ir nėrė į nesvarumo zoną. Vasilijus dar tirtėdamas 
šiaip ne taip atsisėdo ant kėdės prie stalo ir ėmė laukti trečiojo ran- 
go inžinieriaus-kapitono Krupkino. Jau vienuolika valandų, o ką jis 
šiandien nuveikė? Nieko. Nebent perprato, koks turėtų būti kosmi- 
nio laivyno šūkis - "skubėk ir lauk!" Vargu ar toks našumas patiktų 
Piliečiui. 


Tuo metu linijinio kreiserio "Lordas Vanekas" kapitono tiltelyje 
laikas, prieš įjungiant pagrindinį variklį, jau buvo skaičiuojamas atgal. 

Ekspedicijos flagmano pozicija buvo pačiame pirmosios eskad- 
ros viduryje; ją, be "Lordo Vaneko", sudarė trys senesnio modelio 
- "Šlovės" klasės - linijiniai kreiseriai ir du "Pergalės" klasės šarvuo- 
čiai - "Kamčiatka" ir "Regina" (deja, antikvarinės atgyvenos). Ant- 
roji, mišri, eskadra - lengvieji kreiseriai, eskadriniai minininkai ir 
raketnešiai - turėjo pajudėti šešiomis valandomis vėliau nei pirmo- 
ji; tiekimo vilkstinės - septynių sausakrūvių 1r į ligoninę pertvarkyto 
lainerio "Sikorskio svajonė" - startas buvo numatytas dar po aštuo- 
nių valandų. 
vas: devyniasdešimt tūkstančių tonų ir tūkstančio žmonių įgula ankš- 
tutėje orbitoje aplink elektrono dydžio ir kalnyno masės juodąją skylę 
- variklio šerdį. Aplink savo ašį ji sukosi ypatingai greitai, todėl įvykių 
horizontas buvo pralaidus, o visaip kirbinamas singuliarumas varė lai- 
vą. Kai greičiai būdavo nereliatyvistiniai, "Lordas Vanekas" manev- 
ruodavo suteikdamas branduoliui masės. Sudėtingos kvantinės tune- 
linės sąveikos - gudrios manipuliacijos ergosferoje - tą masę pavers- 
davo grynuoju impulsu. Išvysčius didesnį greitį, šerdžiai perduoda- 

ma energija praversdavo sukurti šuolio laukui, suspaudžiant kvantinį 
šulinį tarp laivo ir kokio nors tolimo taško. 

Turėjo variklio branduolys ir kitų funkcijų - buvo pigus elek- 
tros energijos ir radioizotopų šaltinis. Be to, šiek tiek patobulinus 
tarpžvaigždinę pavarą, tiko generuoti lokalų iškreiptos erdvės gravi- 
lauką. Galiausiai branduoliu, išmetus jį už borto, buvo galima pasi- 
naudoti netgi kaip ginklu. Vis dėlto, jei laivą su tokiu varikliu reikėtų 
apibūdinti vienu žodžiu, tas žodis būtų "nemanevringas". Juk aštuo- 
nių milijardų tonų reliatyvistinės masės stačiu kampu nepasukiosi. 

Jaunas šauktinis atidaręs prilaikė tiltelio duris, o Krupkinas įė- 
jęs vidun išreiškė pagarbą ir greitakalbe išbėrė: 

- Pone pirmojo rango kapitone, trečiojo rango inžinierius-kapi- 
tonas Krupkinas raportuoja apie variklių parengtį! 

Krėsle patalpos gale sėdįs Mirskis linktelėjo ir atsakė: 

- Puiku. Užeikite. Kuo pradžiuginsite? 

Krupkinas nepastebimai atsipalaidavo. 

- Pone kapitone, visos sistemos veikia be sutrikimų. Esame 
pasirengę startui. Šiuo metu mūsų pozicija... - jis greitai suminėjo 
visus techninius duomenis ir užbaigė: - Pone, jūsų užsakytosios va- 
riklio modifikacijos... Su tokiomis niekad iki šiol dar nesame dirbę. 
Iš pažiūros viskas gerai, automatinė sistemų savikontrolė jokių ge- 
dimų neaptiko, bet, kol neatplėštos juodosios dėžės, daugiau nieko 
negaliu pasakyti. 

- Veiks normaliai, - užtikrino Mirskis. 

Krupkinas ir pats mielai būtų taip manęs, tačiau vos prieš sa- 
vaitę atgabentos ir prie šuolinio variklio valdymo kontūro prijungtos 
juodos dėžės tokio pasitikėjimo jam nekėlė. Ir jeigu ne iš pat viršaus 
atėjęs įsakymas, beje, galiojąs visam laivynui, jis, Krupkinas, būtų 
nesidrovėdamas tik, žinoma, statuto leidžiamose ribose, pade- 
monstravęs, ką apie tai galvoja. Inžinieriaus-kapitono priedermė - 
užtikrinti, kad variklis veiktų, todėl, po šimts, jam būtina žinoti, 
kaip tas variklis veikia! Tose dėžėse gali būti bet kas - nuo už- 
draustų (verčiau šnibždomis: pažangių!) technologijų iki gnomų, - 
o atsakyti, jeigu jos neveiks, teks ne kam kitam, bet jam. 

Staiga priešingame tiltelio gale iš krėslo pakilo barzdotas žmogus. 

- Pone kapitone, leiskite raportuoti. 

- Raportuokite. 

- Iš sistemos dispečerio perkėliau navigacinius elementus. Šiuo 


80 


metu jie diegiami autopilotui. Po dešimties minučių būsime pasiren- 
gę pradėti suktis. 

- Leitenante, labai gerai. O, ryšininke, linkėjimai Admirolui ir 
komodorui. Ketiname startuoti po dešimties minučių. Leitenante 
Helsingusai, laikykitės iš dispečerinės gauto skrydžio plano. Vairas 
jūsų žinioje. 

- Klausau, vairas mano žinioje! Startas po dešimties minučių. 

Helsingusas palinko prie kalbėjimo tūtos. Eiliniai aplink įniko 
sukioti varines rankenėles, stumdyti svirteles - ramiai ir tiksliai 
siuntė impulsus plieniniais laivo nervais, ir jis pamažu virto kone 
gyvu organizmu. (Variklių skyrius apsieiti be nanoelektronikos be- 
veik negalėjo, užtat tiltelyje, kur šeimininkavo Imperijos didvyriai, 
naujoviškas šlamštas, Naujosios Respublikos Admiraliteto šulų nuo- 
mone, buvo tiesiog netoleruotinas.) 

- Na, trečiojo rango kapitone, - Mirskis vėl kreipėsi į inžinierių, 
- smagu pagaliau vėl pakelti bures, ar ne? 

Krupkinas gūžtelėjo pečiais. 

- Man bus smagiau, kai atsidursime plokščiojoje erdvėje. Gan- 
dų girdėti visokių. 

Kapitono šypsena trumpam išblėso. 

- Iš tikrųjų. Todėl žmonės jau dabar budi visuose koviniuose 
postuose ir šitaip bus iki pat pirmojo šuolio. Iš anksto niekada ne- 
žinia, kas gali nutikti, tad komodoras nori užsitikrinti, jog neužšok- 
sime nei ant šnipų, nei ant priešo raketų. 

- Pone, toks atsargumas tikrai išmintingas. Leiskite grįžti į postą. 

- Grįžkite. Tesergsti jus Dievas, trečiojo rango kapitone! 

Krupkinas išreiškė pagarbą i ir, kiek tik įkabino trumpos kojos, 
nuskubėjo į variklių skyrių. Žinojo, kad net dirbant su tokiu vertin- 
gu konsultantu kaip Martinas, išmanančiu, kaip priversti tas juodas 
magiškas dėžes veikti, jam ateina įtampos metas. 


Kritikų kolonija rangėsi, rausėsi į deimantinę savo gūžtą ir 
brendo totaliniam stebėjimui. Žvynuotuose, šaltakraujuose šios jau- 
nos, energingos rūšies, prieš tris tūkstančius metų, po Diasporos, 
kilusios iš vienos post-singuliarumo evoliucijos atšakos, atstovų kū- 
nuose žmogaus genomo pėdsakų beveik nebebuvo. Nepaisant že- 
miškos kilmės, su sapiens juos siejo tik smegenys - mat ne visi Že- 
mės tremtiniai buvo žmonės. 

Prielipoms Kritikams buvo tiesiogiai neprieinami nei ištisas 
žvaigždynas transliacinių Šventės palydovų, nei didžiulis tinklas jos 
vaizdo bei garso jutiklių, išdėstytų planetos paviršiuje. (Daugumą 
jutiklių ant sparnelių atnešdavo mažyčiai robotai-insektoidai; bios- 
feroje šių buvo tiršta, mat Šventė siuntė po milijoną su kiekvienu 
telefonu.) Taigi Kritikams teko naudotis savo įranga: griozdišku 
akių-šnipų tinklu žemutinėje orbitoje, sparnuotais stebėjimo zondais, 
nepatikimais mikrofonais, pritvirtintais prie langų atbrailų ir svar- 
bių pastatų kaminų. 

Kritikai ir su glumesiu, ir su jiems būdingu liguistu cinizmu ste- 
bėjo, kaip Pirmojo ir Ketvirtojo pulkų kareiviai iššaudė savo karinin- 
kus ir en masse perbėgo po juoda Burios Rubinšteino Revoliucinio 
Tradicinės Ekstropijos Fronto vėliava. (Daugelis kareivių sudegino 
uniformas ir išmetė ginklus; kai kurie pasipuošė naujais antsiuvais 
ir prisitaisė keistas sidabruotas rankas, kurias masiškai tiekė komi- 
teto replikatorių ūkis.) Valstiečiai iš Šventės godžiai reikalavo kiau- 
lių, ožkų, o vienas netgi aukso kiaušinius dedančios žąsies. Mote- 
rys meldė vaistų, metalinių indų bei audinių. Rūmuose aidėjo šūviai: 
tarnai maistui išžudė Hercogo žvėryną. Užsakytas kokio nors eko- 
nomikos diversanto, Naujojo Petrogrado gatves nupylė auksinių 
rublių lietus, bet niekas jo net nepastebėjo. Taigi Šventės sukelta 
ekonominė suirutė pasiekė aukščiausią tašką. | 

- Apgailėtini fe, - pasakė Ta, Kuri Pastebi Pirmoji, ir iltimis 
taukštelėjo į organinės kilmės stendą, rodantį, kas dedasi apačioje: 
du iš nedaugelio likusių ištikimų vyriausybei grenadierių pro pilies 
vartus tempė perklaikusį batsiuvį, o iš paskos raudodami ir melsda- 
mi pasigailėti risnojo jo šeimynykščiai. - Instinktų nesutramdo, tik- 

- Šaknis Šiautok | ir kask giliai. - Liūdnai sučepsėjęs Sargybinis 
Penktasis pademonstravo jam įprastą intelekto lygį (tuneliais bėgio- 
jantiems kariams protas buvo ne pati būtiniausia savybė). - Kraujas 
ir išmatos - gardu! 

- Karys visur tik išmatas užuodžia, - paniekinamai sušnirpštė 
Ta, Kuri Pastebi Pirmoji. - Žiaumok gumbavaisius, brolau, kol tavo 
sesės diskutuoja apie tai, ko neįkandi. - Ji pasirito į šalį ir atsitrenkė 
į Gudrybių Seserį Septintąją, kuri atsilygino švelniu žnybtelėjimu. - 
Na, Sese tos pačios vados, nestabilumas purpsta? 

- Laikas jiems surodiklinti permainas. - Sesuo Septintoji tokias 

miglotas frazes labai mėgo - turbūt naiviai tikėdamasi jomis pelnyti 
aiškiaregės reputaciją (o kartu ir paramą, kai pareikš pretenzijas į 
karalienės titulą). - Gal jie ir yra neorganizuoti, stiebuose perintys 
paviršiaus rausikai, bet jų kova - savotiškai didinga; tokį nuoširdu- 
mo lygį primityvūs individai retai kada pasiekia. 

- Ir yra jie primityvai. Vidinis jų diskursas suluošintas, nes ja- 
me nėra nėmaž intertekstualumo. Raitaus iš nuostabos, matydama, 
kiek dėmesio jiems švaisto Šventė. 

- Vargu. Jie - Šventės antitezė, argi nejauti ūseliais? - sumirksė- 
jusi raudonomis akimis, Sesuo Septintoji nagais sudavė į organinio 
stendo pagrindą. - Štai tau jų lizdas. - Dabar jos matė uždaros erd- 
vės vaizdą, suimtąjį batsiuvį jau rūmuose. - Paprastai fenotipų sklaida 
nulemia plačią specializaciją, be to, reikia nepamiršti žmonių civiliza- 
cijoje įprasto laisvos valios masto. Bet - nejaugi nematai? - šita su- 
formuota taip, kad apsisaugotų nuo informacijos antplūdžio. 

- Apsisaugotų? Nuo informacijos antplūdžio? Pati gyvybė yra 
informacija! | | 

Sesuo Septintoji patenkinta savimi išleido dujas. 

- Šventę nuolatos stebiu. Nė vienas čiabuvis jų neprašė infor- 
macijos. Daiktų prašė! Maisto prašė! Technikos, taip pat ir pasi- 
dauginančios, prašė ir prašė! O kur filosofija?! Menai?! Matemati- 
ka?! Ontologija?! Greičiausiai matome pirmąją zombių civilizaciją! 

Niekas Sesers Septintosios taip nejaudindavo kaip zombių te- 
ma. Pasak hipotezės, jų procivilizacija egzistavo jau senovėje, prieš 
Singuliarumą. Šios būtybės buvusios nesąmoningos, tačiau elgėsi 
lyg sąmoningos - kaip tikros asmenybės: juokėsi, verkė, kalbėjo, 
valgė. Paklaustos jos ir būtų atsakiusios esančios sąmoningos, bet 
už tokios elgsenos kaukės tvyrojusi tuštuma, nebuvę jokio kultūri- 
nio jų gyvenamos visatos modelio. 

Filosofai teigė, kad zombių nėra; kad tas, kas sakosi esąs as- 
menybė, asmenybė ir ya. Sesuo Septintoji tuo abejojo. Žmonės - 
tie anarchistinėmis bendruomenėmis gyvenantys raukšlėti, šilumą 
naudojantys antropoidai juokingai mažais priekiniais dantimis - jai 
niekad neatrodė labai gyvi. Todėl ji nuolat ieškojo įrodymų, kad iš 
tikrųjų jie ir nėra asmenys. 

Tai, Kuri Pastebi Pirmoji, atrodė, kad vados Sesuo vėl kramto 
amžinąją šaknį, bet, kita vertus, ji buvo ne praktikuojanti Kritikė 
kaip Septintoji, o Stebėtoja. 

- Manau, pirmiausia mums reikia išspręsti zombių klausimą, o 
tik paskui imtis kitų jų problemų, - pasakė Septintoji. 

- Ir ko siūlai imtis? - paklausė Ta, Kuri Pastebi Pirmoji. - Vėl 
iškyla subjektyvumo problema. Sakau tau, vienintelis perspektyvus 
analitinis būdas - įvertinti ketinimus. Jei kas nors skelbiasi esąs są- 
moningas, patikėk tokio subjekto žodžiu ir vertink jį kaip sąmonin- 
gą ketintoją. 

- Bet juk nesunku užprogramuoti surikatą amsėti: "Mąstau, va- 
dinasi, esu!" Oi, Sese, jei norime rasti išminties šaknis, rausti reikia 
arčiau paviršiaus. Mums reikalingas testas: toks, kokį asmuo įveik- 
tų, o zombis įstrigtų. 

- Sumaniusi jau tokį testą? 

Sesuo Septintoji nagais grybštelėjo orą ir sutaukšėjo didžiulėmis 
geltonomis iltimis. 

- Manau, galėčiau sukurti. Svarbus sąmoningų būtybių bruo- 
žas yra jų gebėjimas vertinti kriterijus, tai yra jos modeliuoja kitų 
padarų ketinimus, kad galėtų nuspėti jų elgseną. Tokį modelį taiky- 
dami kitiems, sąmoningi padarai įgyja gebėjimą reaguoti į šių keti- 
nimus, kol šie dar net nėra akivaizdūs. Taikydami sau - įgyja savi- 
monę, tai yra pradeda suvokti savo pačių motyvus, o kartu iš- 
moksta prireikus juos keisti. Kol kas nepastebėjau, kad keistųsi šitų 
motyvai. Išvis nepastebėjau nieko, išskyrus įdiegtas reakcijas. Tes- 
tas bus toks: įvelsiu juos į tokią padėtį, kad savimonė nesutaptų su 
elgsena. Jeigu jie sugebės savimonę pritaikyti naujoms aplinky- 
bėms, žinosime susidūrę su proto broliais. Tada stebėjimų kon- 
cepciją turėsime radikaliai pakeisti. 

- Sese, bus nuostolinga arba sunku. Prieš pasiūlydama Motinai, 
turėsiu apgalvoti. 

Septintoji sukliūksėjo, tai yra nusijuokė ir žnektelėjo ant pilvo. 

- O Sese tos pačios vados, ar atspėsi, ką aš sumaniusi? 

- Nežinau. Bet jeigu tai bus dar viena tavo... - Ta, Kuri Pastebi 
Pirmoji, nutilo, išvydusi, kaip piktdžiugiškai sužibo sesers akis. 

- Aš tik siūlau kai kuriuos jų Kritikuoti vos vos kruopštėliau nei 
visada, - pasakė Sesuo Septintoji. - Kai baigsiu, visi, kas gyvas, Ži- 
nos, kad jie buvo Sukritikuoti. Štai toks tas mano metodas... 


Trečiojo rango inžinerijos kapitonas Krupkinas laiko susitikti 
su Vasilijum Miuleriu ištaikė tik po dviejų valandų, bet tyčia tikrai 

nedelsė. Iškart po to, kai jie įkrovė bei aktyvavo pagrindinio varik- 
lio lauką, ir laivas sklandžiai atitolo nuo Klamovkos kosmolifio, su- 
čiepsėjo Krupkino pranešimų gaviklis: 

VISI KARININKAI Į POSĖDŽIŲ SALĘ D SKUBIAI 

- O kad tu pasmirstum... - atsiduso jis, o eidamas pro Pavelą 
Gruborą pasakė: - Mane kviečia šefas. Pažiūrėk, kaip sekasi tam 
statyklos inžinieriui, ir sužinok, kiek laiko užtruks instaliuodamas 
kompensatorių. Kai išsiaiškinsi, mestelėk žinią man į gaviklį. | 

Michailas Krupkinas savo darbą mėgo, o paaukštinimo nei labai 
norėjo, nei laukė. Su variklių sistemomis jis dirbo jau keturiolika me- 
tų ir, baigęs karjerą kariniame laivyne, tikėjosi ramiai sulaukti pensi- 
jos kurioje nors komercinėje linijoje. Bet dabar... Kokia gali būti ra- 
mybė, kai gauni štai tokias žinutes. Vadinasi, viršininkas kamantinės 
apie parengtį. O juk jis, Krupkinas, nebegali šimtu procentų užtikrinti 
patikimo sistemos darbo, kai variklių skyriuje įtaisytos tos nelemtos 
dėžutės. Kas kad "Lordas Vanekas" gal ir tapo mobilesnis. 

Kas tose dėžutėse yra, jis nežinojo, tačiau neabejojo, kad kaip 
tik joms Admiralitetas išleido kelis milijonus kronų. Ir kažkodėl at- 
kakliai vengė bet kokių kalbų apie papildomą programinę jų įrangą. 
O juk variklis su instaliuotomis dėžėmis buvo nauja dažnių juostos 
jungtimi susietas su taktine grandine. Kažkas čia kvepėjo nekaip. 

Mąstydamas apie tai ir dar apie daug ką, Krupkinas greituoju 
liftu pakilo į karininkų denį. Posėdžių salės D durys buvo atviros. 
Patalpoje jau būriavosi beveik visi aukštesniojo rango karininkai. 
Vyresnysis padėjėjas Ilja Muromietis, artilerininkas leitenantas Hel- 
singas, reliatyvininkas Vulpis, žmonės, atsakingi už batalines ope- 
racijas... Nebuvo tik kapitono, kuriam, žinia, niekada nestinga prie- 
žasčių ateiti paskutiniam. 

- Ilja, kas atsitiko? 

- Kapitonas pas Admirolą. Ateis ir praneš, - atsakė Muromie- 
tis. - Aš dorai nežinau, bet lyg ir nieko konkretaus. 

Krupkinas patyliukais lengviau atsikvėpė. "Nieko konkretaus" 
- vadinasi, bus kalbama ne apie laivo eigos problemas ir kailio nie- 
kam nevanos. Naujosios Respublikos karinio laivyno matais pe- 
dantu kapitono Mirskio pavadinti negalėjai, tačiau snaudaliams ir 
apkiautėliams jis būdavo negailestingas. 

Staiga nuotaika salėje Bs Visi nutilę sužiuro į duūs 
karininkai sustojo "ramiai". Kapitonas Mirskis kelias sekundes 
žiūrėjo į savo žmones. Matyt, likęs patenkintas ištarė: 

- Ponai, prašau sėsti. 

Tada nuėjo prie krėslo stalgalyje, priešais save pasidėjo storą 
aplanką ir prašneko: 

- Dabar vienuolika valandų trisdešimt minučių. Šios patalpos 
durys uždaromos ir, jei nebus nenumatytų atvejų, liks uždarytos iki 
dvylikos nulis nulis. Aš įgaliotas jums pranešti, kad skelbiama ka- 
rinė padėtis. Nežinau, kokiu politiniu pagrindu, bet, pasak Admirolo 
Kurtco vadavietės, kitokie nei kariniai veiksmai krizei įveikti šiuo 
metu vargu ar įmanomi. Taigi mums įsakyta pagal kovinį planą 
"Omega-Žaliasis Horizontas" Pirmosios Laikinosios grupės sudėty- 
je skristi į Rošarą. 

Mirskis prisitraukė krėslą ir atsisėdo. 

- Kokių bus klausimų, prieš pereinant prie konkrečių įsakymų? 

Ranką pakėlė leitenantas Marekas. 

- Pone kapitone, ar ką nors žinome apie agresorių? Kaip su- 
prantu, Cenzūros žinyba šįsyk padirbėjo ypač uoliai. 

- Geras klausimas. - Kapitono Mirskio skruostas sutrūkčiojo, 
ir Krupkinas nejučia dirstelėjo į leitenantą - laive dar nė pusmečio 
nepraleidusį jauną karštuolį iš Taktinių Operacijų. - Vadinasi, ir at- 
sakymas turėtų būti geras. Deja, atsakyti negaliu, nes man pačiam 
niekas nepapasakojo. Na, leitenante, kaip, jūsų nuomone, mums 
reikėtų išdėstyti jėgas susiklosčius blogiausiai įmanomai padėčiai? 

Leitenantas garsiai nurijo seilę. Per neilgą tarnybą "Lorde Va- 
neke" jis dar nebuvo spėjęs perprasti sokratiškos kapitono manieros 
šitaip tikrinti pavaldinių išmanymą - Mirskis ją įsitaisė, dvi kaden- 
cijas profesoriaudamas Laivyno Kadrų Akademijoje. 

- Pone kapitone, žiūrint prieš ką kariausime. Jei reikėtų papras- 
čiausiai nuslopinti vietinių maištą, nebūtų nė problemos. Rošaras ir 
pats susitvarkytų neblogiau už mus, juk pajėgų turi - eskadrinį mi- 
nininką ir gynybos sistemą pačioje planetoje. Bet, matyt, susiklostė 
tokia padėtis, kad jų neužtenka, jei jau siunčia mus. Tikriausiai prie- 
šas labai aktyvus ir vietinė gynyba situacijos nebevaldo. 

- Išvada tiksli. - Kapitonas liūdnai šyptelėjo. - Kad ir su kuo ten 
susidurtume, ji bus teisinga. Deja, Žinau tiek pat, kiek jūs, ir dar štai 
ką: atrodo, eskadrinis minininkas "Sachalinas" buvo suėstas. Neži- 
nia, ar tai reikia suprasti kaip metaforą, ar paraidžiui, bet akivaiz- 
du, kad niekas nenutuokia, kas ta Šventė yra, ką ji gali ir ar "Sa- 
chalinu" nepasprings. Ar vienaip, ar kitaip, mes nepamiršime prisie- 

kę ištikimybę Imperatoriui ir Respublikai: kad ir kas būtų nuspręsta, 
mes - dešinioji jų ranka. Jeigu jie nutars smogti priešui - smogsime 
iš visų jėgų. O kol kas būkime pasirengę blogiausiam atvejui. Kas, 
jei priešas turi automatinių gausybės ragų? 

- Pone kapitone, juk tai gali būti lazda su dviem galais, - atsilie- 
pė susimąstęs Marekas. - Viena vertus, jie gali pigiai ir greitai pri- 
sigaminti ginklų. Iš-kitos pusės, jeigu priešas nepratęs dirbti, kaip 
jam išsiugdyti tikrą kovinę dvasią? Galimybė pasigaminti daiktų sa- 
vaime dar neužtikrina pergalės skystalams, nuolatinės robotų pa- 
galbos išlepintiems dekadentams. Iš kur jie paims šlovingų karinių 
pajėgų tradicijas ir patirtį? 

- Pažiūrėsime, - mįslingai atsakė Mirskis. - Kol kas aš linkęs į 
blogiausias prognozes - kad priešas turi automatinių gausybės ra- 
gų ir nėra nei skystalas, nei bailus. 

Marekas palingavo galvą. 

- Leitenante, norite ko nors paklausti? 

- Pone kapitone, argi tai įmanoma? - nusistebėjo Marekas. 

- Viskas įmanoma, - it kirviu nukirto kapitonas. - O jeigu nu- 
matysi blogiausią atomazgą, bent gali tikėtis, kad staigmenos bus 
malonios. - Jis nusigręžė nuo naiviojo leitenanto. 

Krupkinas patyliukais linktelėjo. Kaip inžinierius jis ir pats turė- 
jo nuomonę apie technologijų uždraudimo dėl socialinių priežasčių 
svarbą. Ir puikiai žinojo, ką nutylėjo kapitonas: "Tuščias nuolatinės 
robotų pagalbos išlepintų dekadentų gyvenimas anaiptol nekliudo 
susiformuoti kariškoms tradicijoms. Iš tikrųjų netgi lieka daugiau 
laiko sutelkti dėmesiui į tai, kas svarbiausia". 

Kapitonas toliau klausinėjo karininkų apie jų dalių parengtį. 

- Variklių skyrius. Trečiojo rango kapitonas Krupkinas. 

Šis užgniaužė nusivylimo atodūsį. 

- Pagal sutartį dirbantis inžinierius dar nebaigė modernizuoti 
kompensatorių. Kol kas negaliu padėties įvertinti tiksliai, bet, šio ry- 
to duomenimis, mums prireiks dar trijų pamainų darbui užbaigti ir 
vienos - bandymams. Skųstis inžinieriumi negaliu - darbą išmano 
gerai, tikras meistras. Dar pridursiu, kad pagalbinis kompensatorių 
blokas - tas, kurio netobuliname - veikia be sutrikimų. Skrendame 
visu greičiu, bet dubliuoti jo negalėsime dar mažiausiai keturias 
penkias paras - kol nebaigėme modifikuoti ano. 

- Aišku. - Mirskis kažką užsirašė ir įdėmiai pažvelgė į Krupkiną. 

Tas skvarbus mėlynų akių žvilgsnis ne tokį patyrusį karininką ga- 
lėjo ir sugniuždyti. - Ar darbų neįmanoma paspartinti? Į svetimą 
erdvėlaikį išeisime po dviejų parų, o ten tikimybė susidurti su prie- 
šo minomis ar koviniais laivais bus didelė. 

- Pone pirmojo rango kapitone... Hmm... Žinoma, pasistengsi- 
me, bet tas modernizavimas mūsų technikams, deja, iš tiesų labai 
sudėtinga užduotis. Springfildas - specialistas ir pluša iš paskuti- 
niųjų. Gal ir galėtų dirbti dar greičiau, bet tada kiltų grėsmė suklysti 
dėl pervargimo. Jei drįsčiau palyginti, jis - lyg operacijai vadovau- 
jantis chirurgas. Papildoma rankų pora tik trukdytų, be to, nevalia 
versti chirurgą plėšytis ištisas paras ir dar tikėtis, kad jis nesuklys. 
Manau, viena diena numatytąjį terminą gal ir galėtume sutrumpinti, 
na dviem, bet ne daugiau. 

- Aišku. Vis dėlto juodosios dėžės jau integruotos, o mes gali- 
me skristi ir kautis. - Taip taręs laivo vadas išraiškingai pažiūrėjo į 
Muromietį. Šis tik linktelėjo. - Leitenantas Helsingas. 

- Visą praėjusią savaitę pagal Admiraliteto sumodeliuotas situ- 
acijas mokėmės atremti standartinio tipo agresiją. Mokymus būtų 
galima ir tęsti, bet esmę vaikinai jau perprato. Jei priešas, kad ir kas 
jis būtų, ypatingomis taktinėmis staigmenomis nenustebins, būsi- 
me pasirengę kautis. 

- Gerai. - Mirskis valandėlę pagalvojo. - Štai ką jums pasaky- 
siu: šįryt telekonferencijoje kalbėjau su komodoru Baueriu, taip pat 
ir su kitais kapitonais. Prašau įsidėmėti: nuo šiandien laive skelbia- 
ma kovinė parengtis. Artimiausiu metu gali prasidėti operacijos, 
taigi privalome būti pasiruošę. Ataskaitas apie variklių skyriaus ir 
artilerijos parengtį ant savo stalo noriu rasti kasdien. Kitų dalių - 
taip pat. Pastarąjį mėnesį nemažai laiko sugaišome muštruodami 
naujokus, todėl būtina kuo greičiau pasiekti devyniasdešimt penkių 
procentų operatyvinio veiksnumo lygį. Rytoj iš "Auroros" paimsime 
kuro bei amunicijos krovinį ir, manau, galėsime jungti sirenas. Tai- 
gi pasiruošti liko trisdešimt šešios valandos. Ponai, ar norite ko pa- 
klausti? 

Ranką pakėlė Helsingas. 

- Klausau jūsų, - paragino kapitonas. 

- Pone kapitone, apie tas minas... Kur galime ant jų užšokti? 

- Geras klausimas, - linktelėjęs tarė Mirskis. - Pirmasis šuolis 
bus trumpas - iki Vilkų Lobio-5. Šis kelias į Rošarą - ne pats tie- 

siausias, bet skristi tiesiai... Na, manau, mūsų priešas irgi sugeba 
apskaičiuoti tiesųjį kursą. Be to, nenumanome, ką jis Žino apie mus. 
Šiandien pat, iki vakaro, tikiuosi išsiaiškinti. - Kapitonas atsistojo. 
- Jeigu priešas rengia netikėtą antpuolį, mes būsime jam pasiruošę. 
Dievas su mumis. Iš visko matyti, kad ta Šventė - išsigimę stab- 
meldžiai, tad mums reikia tik pakiliai nusiteikti ir ryžtingai imtis gin- 
klo. Ar daugiau klausimų bus? - Jis apžvelgė patalpą - rankos nie- 
kas nekėlė. - Puiku. Einu į posėdį pas komodorą. Visi laisvi. 
Laivo vadas išėjo tyloje, bet kai tik jis uždarė duris, salė suklego. 


Nuotaiką Martinui sugadino naujienas prieš kelias valandas at- 
nešęs Krupkinas. 

- Atsiprašau, bet kitaip neišeina. Teks dirbti dvigubas pamai- 
nas. Skelbiama kovinė parengtis. Kol darbas nebaigtas, kam jau 
kam, o jums apie miegą verčiau nė nesvajoti. Škiperio įsakymas, ži- 
nia, nesvarstomas. Kai užbaigsite, ilsėkitės kiek tinkamas, bet iki 
pirmojo mūšio darbas turi būti padarytas. 

- Mažiausiai šešiolikos valandų vis tiek prireiks, net jei pats pra- 
garas atsivertų, - iš visų jėgų tvardydamasis atsakė Martinas. - 
Programos papildiniai bus įdiegti ir aktyvuoti iki pamainos galo, 
bet, kol kruopščiai nepatikrinsiu, naudotis sistema neleisiu. Regre- 
syvinė patikra yra visiškai automatinė ir trunka dvidešimt tūkstančių 
sekundžių. Paskui - manevrinė. Ši, jei modernizuojamas korpusas, 

„įprastai užtrunka visą savaitę. Na ir dar trijų mėnesių, turint galvo- 
je, kad jūsų Admiralitetas užsakė naują, neišbandytą sistemą, pri- 
reiks galutinai paruošti variklius darbui. Įdomu, ar įmanoma tikėtis, 
kad šitiek laiko sėdėsite ir lauksite? 

- Verčiau nesvajokite, - tučtuojau atsakė Krupkinas. - Manev- 
ruoti mums reikia jau rytoj. Ar galite šiandien pradėti "baltosios dė- 
žės" fazę? 

- Šūdas, ir gana! - Martinas užsitempė apsauginius akinius, ap- 
simovė pirštines. - Pasikalbėsime vėliau, dabar neturiu laiko. Mo- 
difikuosiu tuos sumautus jūsų variklius. Tik iki vakaro suorgani- 
zuokite man gultą. 

Jis vėl nugrimzdo imersinėn sąsajon ir į inžinerijos kapitoną 
demonstratyviai nebekreipė dėmesio. Pastarasis į tai sureagavo ste- 
bėtinai ramiai. Martinas pyktį taip pat sugebėjo pažaboti, nors ner- 
vai po trapiu luobu kaito iki raudonumo. Jį gerokai trikdė ne tik pa- 

dėties nestabilumas, bet ir Rachelės užmačios. Ši moteris Martiną 
užklupo iš nežinių, bejėgį, o pasekmės galėjo būti balažin kokios - 
nuo katastrofiškų iki išvis nenuspėjamų. 

Likusią dienos dalį jis darbavosi it pamišęs. Tikrino saviplėtes 
jungtis, susiejančias naująją variklio valdymo schemą su senosio- 
mis neurograndinėmis. Šalino sutrikimų grįžtamojo ryšio jutiklių 
kontūre pavojų. Itin kruopščiai reguliavo bazinius kompensatorius. 
Įdiegė kelis programinius papildinius į vidinius tikslaus valdymo 
ciklus, kontroliuojančius plaukelį ir neleidžiančius jam nukrypti 
nuo juodosios skylės; užtat prie siurblinių gaudyklių, nors ir ne pir- 
mos jaunystės, nė neprisilietė. Ir dar instaliavo tam tikrą schemą, 
kurios prašė Hermanas. 

Įnikęs į darbą Martinas net nepastebėjo, kad jau gerokai įsibė- 
gėjusi vakarinė pamaina. Jis pradėjo atgalines patikras - seriją sa- 
vaiminių programinių testų, kurie turėjo visais atžvilgiais apibūdinti 
nuveiktą variklio modernizavimo darbą. Vis dėlto įdiegti ir patikrinti 
modulį buvo ne itin sunku - kur kas daugiau nervų turėjo kainuo- 
ti rytojaus jo ir variklio branduolio sąveikos testas. Taigi dvidešimt 
penkios nulis nulis Martinas pasirąžė ir atidėjo į šalį pirštines bei 
grįžtamojo ryšio jutiklius. Paskui nusižiovavo ir pasiraivė energin- 
giau, net sąnariai sutreškėjo. Staiga apkvaito galva, užgriuvo nuo- 
vargis, mažumą net supykino. Martinas sumirksėjo. Po ilgų valan- 
dų skendėjimo tarp sintetinių trijų matmenų imitatoriaus spalvų ap“ 
linka dabar atrodė vienmatė ir vienspalvė. Gėlė riešus. Net ir šiais 
laikais karo laivas kažkodėl dvokė ne kuo kitu, o raugintais kopūs- 
tais, įsisenėjusiu prakaitu, nutekalais. 

Martinas netvirtu žingsniu nukrypavo durų link. Į jį smalsiai 
dėbtelėjo pasipainiojęs kareivukas. : 

- Man reikia lovos, - paaiškino Martinas. 

- Pone, luktelėkite čia. 

Jis ėmė laukti. Po kokios minutės, lyg žmogus-musė, rankomis 
įsikibdamas į sieną žemyn nuropojo vienas Krupkino pavaldinių. 

- Gultas, pone, jums, žinoma, paruoštas. Denis D, dvidešimt 
ketvirta sekcija. Karininko kajutė. Pusryčiai lygiai septintą. Pauliau, 
parodyk šiam ponui jo kajutę! 

- Pone, prašom čionai. - Įgulos narys laivo labirintais lyg nie- 
kur nieko palydėjo Martiną į šviesiai žalią koridorių. Abiejose jo pu- 
sėse tarsi kapsuliniame viešbutyje rikiavosi vertikalūs liukų dang- 
čiai. - Stai. 

Martinas nužvelgė parodytąsias duris, paskui nustūmė jas į šalį 
ir įlindo vidun. 

Kambarėlis priminė pigaus viešbučio numerį ar transkontinen- 
tinio traukinio kupė - su dviem lentynomis gultams. Jei apatinė 
laisva, apversta ja galima naudotis kaip stalu. Švarioje, visiškai ste- 
rilioje kajutėje dvelkė alyva, krakmolu ir bemiegėmis naktimis. Ant 
apatinio gulto buvo padėta išlygintos paklodės, plonas vilnonis už- 
klotas ir kažkieko paliktas švarus kombinezonas be skiriamųjų žen- 
klų. Martinas drabužį nepatikliai apžiūrėjo ir nutarė kol kas dėvėti ne 
kažin kiek suteptą savąjį. Apsivilkęs Naujosios.Respublikos karei- 
vio uniformą, taigi leidęs vietiniams laikyti jį savu, būtų pasijutęs iš- 
daviku. 

Jis pritemdė šviesą, išsiavė ir atsigulė ant apatinio gulto. Netru- 
kus šviesa dar labiau išblėso, Martinas pamažu atsipalaidavo. Nors 
galva vis dar svaigo, teberuseno pyktis ir nuovargis nebuvo atlė- 
gęs, užtat bent jau neatsitiko nieko blogo: niekas iš užnugario nepa- 
tapšnojo jam per petį, nenuvedė į laivo areštinę. Niekas nežinojo, 
kam jis čia dirba iš tikrųjų. Nors, žinoma, tokiame darbe niekada 
negali jaustis saugus, tad ir Martinui nugara protarpiais perbėgdavo 
šaltukas. Padėtis buvo visiškai nenormali, o Hermano skirta už- 
duotis - drėbtis į pačią to absurdo tirštumą - nuo įprastų gerokai 
skyrėsi. Martinas užsimerkė ir pamėgino išvaikyti akyse šokančius 
geltonus stačiakampius. | | 

Įėjimo antvožas nuslydo į šalį ir tuojau pat vėl užsivėrė. 

- Martinai, kalbėk tyliai, - beveik į pagalvę ištarė slopus balsas. 
- Kaip sekasi? 

Jis stryktelėjo it nusvilintas ir kakta mažne trenkėsi į viršutinį 
gultą. 

- Ką?! - Martinas akimirkai neteko žado. - Ką čia... 

- „Darau? - Pasigirdo tykus, ironiškas juokelis. - Tą patį, ką ir 
tu: galynėjuosi su nuovargiu ir svarstau, kokio kipšo grūdausi į šitą 
beprotnamį. 

Jis lengviau atsikvėpė. 

- Nesitikėjau pasimatyti su tavimi čia. 

- Aš čia dirbu. Juk kaip diplomatė esu Admirolo vadavietės na- 
rė. Nagi, užsibūti tavo kajutėje man nevalia. Jeigu kas nors paste- 
bės, bus prastai. Labai prastai. Geriausiu atveju jie įsivaizduos blo- 
giausią versiją, o blogiausiu - nutars, kad tu šnipas ar panašiai... 

- O ką, aš ne šnipas? - leptelėjo Martinas ir išsyk susizgribo. - 
Norėjai... 

- Šnipas, šnipas. O aš turiu žiedą su dekoderiu. Žinai, aš irgi 
noriu apie tai pasikalbėti, bet reikalai dabar svarbiau. Ar variklio 
modernizavimas jau užbaigtas? 

Martino akys jau spėjo apsiprasti su tamsa ir jis matė jos veido 
kontūrą. Trumpais plaukais ir slepiama šešėlio ji atrodė visai kitaip 
- griežtesnė, ryžtingesnė. Bet kai žiūrėjo į jį, žvilgsnyje buvo justi 
dvejonė. Ir dar ta užuomina: "Reikalai dabar svarbiau". 

- Darbai šiek tiek užtruks. Bandymus būtų galima pradėti ir ry- 
toj, bet rizikinga. Visą kitą savaitę iš supertiksliųjų laikrodžių valy- 
sių programines klaidas. - Jis kelias akimirkas patylėjo. - Ar mes 
tikrai saugūs? Kaip mane radai? 

- Nesunkiai. Dėkui "MiG" Konstruktorių biurui už saugumo 
sistemų planą. Aprūpinimo ir apsaugos tarnybos neabejoja, kad tu 
čia esi vienas. Nutariau, kad užeiti bus saugiau nei siųsti Žinią į ga- 
viklį. 2 

Martinas pasislinko, kad. Rachelė turėtų kur atsisėsti. Tik dabar 
jis pastebėjo, kad moteris vilki uniformą - ne Naujosios Respubli- 
kos laivyno. 

- Liksi čia visam reisui? - paklausė jis. 

Rachelė tyliai prajuko. 

- Noriu geriau tave pažinti. Nesikamuok. Jei tau čia reikia di- 
plomatinio atstovo - štai aš. Be to, esu jiems reikalinga. Kas dar iš 
jų pusės galėtų derėtis dėl ugnies nutraukimo? 

"Martinas mąstė ir kone skausmingai vokė, kad ji yra čia, šalia. 

- Rizikuoji, - ištarė po valandėlės. - Nepadėkos jie tau... 

- Tyliau. - Moteris palinko arčiau. Jis skruostu pajuto šiltą jos 
kvapą. - Martinai, tie tavo diegiami programiniai papildiniai yra už- 
drausto ginklo dalis. Neabejoju tuo. Gerai nežinau, kokia rūšis, bet 
esu tikra - tas ginklas laužo priežastingumo principą. Jeigu jie arti- 
miausiu metu pradės mokomuosius manevrus, tada jau tikrai Žžino- 
siu, kaip ketina tais papildiniais naudotis. Štai kodėl aš čia. Kitokio- 
mis aplinkybėmis tavęs šitaip nespausčiau, bet dabar man tikrai rei- 
kia tavo pagalbos. Aktyvios. Būtina išsiaiškinti, kas dedasi. Supranti? 

- Ne kažin ką, - nervingai atsakė Martinas, specialiu autonominiu 
reguliatoriumi patyliukais lygindamas pulsą, kad šis neišduotų melo. 
Dėl to, kad slepia nuo Rachelės tiesą, jis jautė kažkokią miglotą kaltę. 

Vargu ar ši moteris galėjo būti pavojinga užduočiai, be to, ji jam pa- 
tiko, šalia jos norėjosi blokšti šalin visas baimes ir nerimus. Tačiau 
Martino lūpas rakino atsargumas ir patirtis. - Dirbu čia, ir tiek. 

Papasakoti apie Hėrmaną jis negalėjo. Dar nežinia, kaip Rache- 
lė sureaguotų ir kokios būtų pasekmės. Gal nėtgi pražūtingos. Ši- 
taip rizikuoti jis nė už ką neišdrįstų. 

- Tau būtina suvokti štai ką, - ramiai pasakė ji. - Pavojus gresia 
daugybei žmonių. Ne tik tau, man, šitam laivui - visiems kas gyvas 
trisdešimties šviesmečių spinduliu. Martinai, ar įsivaizduoji, kiek 
gyvybių gali pražūti? 

- O kodėl manai, kad įsikiš Didysis E? - paklausė jis. 

Martinas buvo negyvai pavargęs ir visai nenorėjo meluoti. "Kaip 
paskatinti ją kalbėti?" - svarstė jis, baimindamasis, kad moteriai nu- 
tilus gali išplepėti ko nereikia. O tai būtų skaudi klaida. 

Ji palietė jo ranką. 

- Eschatonas įsikištų dėl paprasčiausios priežasties: jis nepa- 
kenčia, kai laužomas priežastingumo principas. Ir nevaidink, Mar- 
tinai, tokio naivuolio. Aš skaičiau tavo biografiją, žinau, kur esi bu- 
vęs, ką esi veikęs. Tu - ne koks pusgalvis, kad nenutuoktum, ką 
išmanančio žmogaus rankose gali gerai suderintas iškreipiklis. Pa- 
sak reliatyvumo teorijos, keliauti greičiau už šviesą yra tas pat, kas 
keliauti laiku - bent jau skirtingose atskaitos sistemose esančių ste- 
bėtojų požiūriu. Kokio nors priartėjusio objekto skleidžiamą šviesą 
jie pamatys kur kas anksčiau nei tą, kurią jis skleidė išvykdamas iš 
pradinio taško. Kadangi objektas bus aplenkęs šviesą, įvykių seka 
atrodys nenuosekli. Juk taip? Tas pat ir su kauzaliniu ryšiu, mo- 
mentiniu kvantinio susiejimo komunikatoriumi. Visa tai nereiškia, 
kad realiai keliaujama laiku ar kad galima kurti laiko paradoksus, ta- 
čiau galimybė įsikišti į įvykius, kaip stebėtojams, kariškiams būtų 
tikra palaima. 

"Tokios banalios pseudokelionės laiku Eschatonui nerūpi, bet 
susidūręs su tikra, jis pademonstruotų visą savo jėgą. Bet kokia už- 
darų laiko trajektorijų apraiška būtų grėsmė jo paties istorijai. Didy- 
sis E nėmaž nenori, kad kieno nors ėjimas žirgu - laike atgal, o pas- 
kui vėl pirmyn - pakeistų jo kilmės istoriją. Kas nors mėgina sukur- 
ti momentinį komunikatorių? Tegul sau. O jeigu tas kas nors kuria 
loginį vožtuvą, per kurį išvestis perduodama į praeitį ir ten vėl įdie- 
giama į įvestį? Juk tai jau akauzalinės logikos pamatas, būtiniausias 

įrankis kuriant transcendentinį dirbtinį intelektą. Bumbt! - ir kokią 
nors planetą užgriūna nesuskaitomos žmogėdrų-lemingų rujos arba 
ją ištaško asteroidai, arba nutinka dar kas nors. 

Šiaip ar taip, ką Naujoji Respublika padarys Šventei man nela- 
bai įdomu. Tiksliau, gal aš ir neabejinga kai kurių atskirų Naujosios 
Respublikos gyventojų likimui, gal anie - iš Šventės - tikri meilu- 
čiai, bet ne tai svarbiausia. Man rūpi, kad jie neatsidurtų Žemės 
šviesos kūgyje. Jeigu priežastingumo principas bus pažeistas stam- 
biu mastu, Didysis E veikiausiai nuspręs pašalinti visą užkrėstąją 
zoną. Žinome, kad kolonijų jis yra pasėjęs net už trijų tūkstančių 
šviesmečių. Ir nors Eschatonui reikia, kad netoliese būtų Žmonių, 
jis vis tiek gali sau leisti sunaikinti vieną kitą šimtą planetų. 

Martinas prikando liežuvį, kad jos nepataisytų. Jis tikėjosi, kad 
Rachelė kalbės toliau, bet ji nutilo. Atrodė gerokai prislėgta. 

; - Tu labai įtakinga. Ar savo išvadas čionykščiams išdėstei? Iš- 
vis su kuo nors kalbėjai? | 

Ji vėl tyliai prajuko - kažkaip keistai, niūriai. 

- Kaip manai, per kiek laiko mane be skafandro išmestų už 
borto, jei su kuo nors apie tai pasišnekėčiau? Jie visi apsėsti para- 
nojos - mano, kad laive veikia šnipas, nuolat baiminasi minų ir di- 
versantų.. 

- Šnipas? - Martinas paklaikęs atsisėdo. - Jie žino, kad laive... 

- Tyliau. Taip, šnipas. Bet įtaria jie ne tave ir ne mane, o mulkį, 
Priežiūros žinybos atsiųstą stebėti tavęs. Sakau gi, tyliau! Jis dar 
vaikėzas, pienburnis stažuotojas. Jam matant stegkis neįsitempti. 
Su manimi kalbėtis gali - aš tiesioginė tavo vyriausybės atstovė. 

- Kada mudu ištrūksime iš šito laivo? - niauriai paklausė Mar- 
tinas. 

- Turbūt, kai nuskrisime. - Ji paėmė jam už rankos, suspaudė 
ir ramiai pridūrė: - Dirbk savo darbą ir nekrisk niekam į akis. Kad 
ir ką darytum, neišsiduok, kad jautiesi kaltas, ir niekuo neprisipa- 
žink. Pasikliauk manimi. Jau sakiau, kuriam laikui mudu esame 
partneriai. 

Martinas pasislinko arčiau moters. Ji buvo įsitempusi, nežmo- 
niškai įsitempusi. 

- Tai beprotybė, - lėtai pasakė jis ir apkabino Rachelę per pe- 
čius. - Iš šitos pusgalvių ekspedicijos gyvi negrįšime. 

- Gali būti. - Ji dar stipriau sugniaužė jo ranką. 

- Žūti nenorėčiau, - paprastai prisipažino Martinas. - Dar netu- 
rėjau progos tave pažinti. 

- Ir aš. - Rachelė šiek tiek atpalaidavo gniaužtą. - Dabar pat taip 
ir padarytum? Tikrai? 

- Na nežinau. - Jis atsirėmė į sieną ir mąsliai kalbėjo toliau. - 
Daug apie tai negalvojau. Bet šitaip ilgai buvau vienišas. Iš tikrųjų 
vienišas. Dar iki šito darbo. Man būtinai... - Martinas užsimerkė. - 
Po galais, noriu pasakyti, man būtinai reikia pailsėti nuo šito darbo. 
Metams ar dvejiems pasiimti atostogų, susivokti savyje, peprasti 
save - kas aš galų gale esu. Reikia permainos, poilsio. O jeigu ir tu 
apie tai galvoji, tada... 

- Atrodai pervargęs. - Ji sudrebėjo. - Kažkodėl mane krato 
šiurpas. Tu ir aš, Martinai, tu ir aš. Ta Naujoji Respublika sunkia iš 
žmogaus paskutinius syvus, ar ne? Žinai, namie man priklauso 
dveji metai neišnaudotų atostogų. Jeigu nori viską mesti ir patraukti 
kur nors drauge... 

- Pasiūlymas viliojantis, - sušnibždėjo Martinas. - Bet kol 
kas... 

Jis nutilo ir įsižiūrėjo į kajutės duris. Kelias akimirkas jie it su- 
akmenėję sėdėjo tyloje. 

- Aš tavęs neapvilsiu, - vėl prašneko Rachelė. Paskui stipriai jį 
apkabino, paleido ir atsistojo. - Iš tikrųjų. Nereikėjo man čionai eiti. 
Turėčiau tūnoti savo kajutėje. Jeigu jie mane sekai.. Ką gi... 

Ji pasiėmė nuo viršutinio gulto kepurę, rūpestingai užsimovė ir 
atstūmė duris. Sekundei atsigręžė, ir Martinui staiga užėjo noras 
paprašyti jos pasilikti, jis netgi panūdo viską išpasakoti. Bet Rachelė 
jau buvo nuėjusi, ištirpusi rauzganoje miegančio laivo koridorių 
šviesoje. 

- Po galais, - tyliai nusikeikė jis, bukai spoksodamas į duris. - 
Per vėlu, per vėlu... 

Incidentas netoli "Vilkų lobio" 


Antpuolį paakino telegrama. 

"Lordas Vanekas" 1r kiti šeši didieji laivai gana padrikai išsidėstę 
skriejo heliopauzės link - ten, kur Saulės vėją pasitinka tarpžvaigž- 
dinės erdvės vakuumas. "Vilkų lobis" buvo už penkių šviesmečių ir 
beveik po penkerių metų ateityje - laivai turėjo iš dalies uždara laiko 
trajektorija (bet neišklysdami iš šviesos kūgio su smaigaliu Naujo- 
joje Prahoje pirmojo pranešimo apie antpuolį momentu) įlėkti tolo- 
kai į ateitį, o vėliau pasinaudoti su variklio moduliais sujungtomis 
juodosiomis dėžutėmis ir kilpa grįžti į praeitį. Šitaip flotilė ir Escha- 
tono įsakymui - "Nepažeisk priežastingumo principo globaliai" - ne- 
nusižengtų, ir orbitoje aplink Rošarą atsidurtų iškart po Šventės 
antpuolio, kitaip tariant, koloniją pasiektų gerokai greičiau nei 
įprastinė aštuonių šuolių ekspedicija. Be to, išvengtų priešo pajėgų, 
laukiančių tiesioginio smūgio, ir paimtų laiko kapsulę su ateities is- 
torikų rašyta mūšio analize, kuri Admirolui labai praverstų. 

Taigi nuskrieti neįtikimai greitai ir, iš anksto Žinant, kaip priešas 
išsidėstys ir kaip ginsis, smogti jam iš nežinių. Argi toks kone ide- 
alus planas galėjo neišdegti? 

"Rinktinės pajėgos", per pirmąjį šuolį budėsiantys ir flotilę į at- 
eitį bei į kosmoso tolybes vesiantys karininkai, tikru aviliu virtusioje 
vadavietėje derino veiksmus. 

Kapitonas Mirskis stovėjo prie galinės sienos, šalia sunkaus, 
hermetiško durų liuko, ir stebėjo pavaldinius. Pagrindiniame ekrane 
mirgėjo telemetriniai duomenys, siunčiami iš batalijų valdymo cen- 
tro. Tvyrojo slogi įtampa. Pirmą kartą istorijoje karinis Naujosios 
Respublikos laivas rengėsi mūšiui su moderniausias technologijas 
įvaldžiusiu priešu, o atitinkamos taktikos, bent jau komodoro Bau- 
erio žiniomis, niekas iki šiol nebuvo išbandęs. Tad reikėjo ruoštis 
bet kokiems netikėtumams. Vienu šuoliu į ateitį šokti toliau nei pen- 
kerius metus jie nesiryžo. Teoriškai tada turėjo aptikti navigacinį 
švyturį, tačiau bent kiek suklydę galėjo užšokti ir ant priešo. Mirskis 

šyptelėjo. "Juo labiau reikia pasistengti nesuklysti, - pagalvojo, - juk 
antro karto nebus". 

Karo atašė iš Žemės nesiklaususi visur kaišiojo nosį ir veikiau- 
siai nuolat informavo savo valdžią. Gal tai ir nebuvo labai svarbu, 
tačiau priverstas laive pakęsti turistę, juo labiau vargu ar lojalią, 
tvarkos mėgėjas Mirskis gerokai irzo. Todėl nutarė atsikratyti vieš- 
nios, jei tik ignoruoti ją taps nebeįmanoma. 

- Pirmasis posūkio taškas - po penkiasdešimties sekundžių, - 
pranešė skrydžio technikas. - Išorinio korpuso pusiausvyros amor- 
tizatoriai įjungti. Iki šuolio pradžios taško - šešiasdešimt sekundžių. 

Nuskambėjo kelios aiškiai, artikuliuotai ištartos karinio laivo 
žargono frazės. Visos kasdieniškos, statutinės. 

Atsiliepė pirmoji baterijų sekcija: 

- Patvirtinu. Įkrauti lazerių tinklą pasirengę. 

Daugybė lazerių - per milijoną mažulyčių ant laivo apkalos pa- 
birusių elementų, galinčių veikti ir pavieniui, ir sutartinai, - po 
įkrovimo procedūros pranešė apie savo būklę. Artėdamas prie šuo- 
lio taško, laivas iš netvaraus vakuumo siurbė energiją, kaupė ją ir 
tiekė į savo variklio šerdį - mažytę įelektrintą juodąją skylę pačiame 
sferos centre. 

Variklių skyrius pranešė: 

- Inertinis impulsas minus dvi sekundės. Iki šuolio - trisdešimt 
sekundžių. 

Laivas priartėjo prie pereigos į šviesos greitį taško. Iškreipta 
erdvė priešais ėmė plotis, į vakuumą iš jos pasruvo energija. "Lordui 
Vanekui" iš paskos penkių minučių tarpais sekė dar šeši milžiniški 
laivai. Antroji eskadra - vėliau startavę greitaeigiai - juos pavijo bei 
aplenkė dar vakar, o šuolį atliko prieš šešias valandas. 

Prabilo ryšiai: 

- Pone kapitone, junginio vado telegrama. 

- Skaitykite, - atsiliepė Mirskis. 

- Admirolo Kurtco telegrama. Atvira. Skirta visiems. Pradžia. 
Neatmesti tikimybės susidurti su priešo laivais taškas susidūrus su 
priešo pajėgomis šaudyti taškas tegyvuoja Imperija taškas telegra- 
mos pabaiga. Kauzaliniu kanalu perduoti visiems laivams. 

Kauzaliniai ryšio tarp laivų kanalai po pirmojo šuolio tarp dviejų 
vienodo potencialo taškų turėjo visam laikui nutrūkti, o pranešimų 
turinys beviltiškai susijaukti. Kvantinis susiejimas - labai jau trapus 
fenomenas ir virššviesinių pereigų tiesiog neištveria. 

Mirskis linktelėjo. 

- Patvirtinkite, kad gavome. Vyresnysis padėjėjau, įjunkite si- 
renas. 

Visame laive liūdnai užkaukė sirenos. 

Reliatyvininkai pranešė: 

- Atskaitos sistemos centras įtvirtintas. Šuolio laukas aktyvuo- 
tas. B grupėje - "baltosios dėžės" modulis. Kartoju, B grupėje - 
"baltosios dėžės" modulis. 

Įtvirtinti atskaitos sistemą reiškė idealiai tiksliai užfiksuoti pradinį 
laivo.buvimo erdvėlaikyje tašką. Su naujai įdiegtais valdikliais "Lor- 
das Vanekas" į tą tašką iš ateities galėjo grįžti uždara laiko kilpa. 

Mirskis sukosėjo. 

- Kai tik būsite pasiruošę - šokime! 

Neaptemo šviesos, niekas ūmiai nesusvyravo, nesujudėjo, re- 
gis, išvis nieko neatsitiko - tik į kvantinės juodosios skylės ergosfe- 
rą tariklio modulyje pliūptelėjo egzotinių dalelių spiečius. O vis 
dėlto žvaigždžių ornamentas išorėje ėmė ir persimainė. 

- Šuolis atliktas. 

Sulig šiais žodžiais beveik visi lengviau atsikvėpė. 

- Apžvalgos tarnyba, patikrinkite, kur atsidūrėme. 

Nors laivas tik ką stryktelėjo penkerius metus į ateitį bei pus- 
antro parseko - į nežinią, kapitonas atrodė visiškai ramus. 

- Klausau, pone kapitone! Jungiamas lazerių tinklas. 

Į lazerių akutes apkaloje sutekėjo du gigavatai - tiek būtų užte- 
kę didmiesčiui aprūpinti. Jei "Lordo Vaneko" tipo laivuose ko nors 
ir stigo, tai tik ne elektros energijos. Galingas koherentinis ultravio- 
letinis flagmano it kokio pulsaro tvyksnis dešimčių kilometrų spin- 
duliu būtų kad ir ką pavertęs pelenais. Šviesa beveik iš karto nusi- 
stovėjo, po akimirkos erdvę priešais laivą jau skverbė tik siauras 
pluoštelis, o dar po minutės jis užgeso. 

Radiolokacijos tarnyba pranešė: 

- Kliūčių nėra. Mes saugūs. 

Kitaip būti ir negalėjo. Čia, nuo planetų nutolęs 15 - 50 av at- 
stumu, galėjai bet kuria kryptimi skrieti šimtus milijonų kilometrų ir 
nesusidurti su jokiu už sniego gniūžtę didesniu materialiu objektu. 
Kol aptiks menkutį kokio nors paviršiaus pėdsaką, intensyvus lidaro 
impulsas čia galėjo sklisti minutes ar ištisas valandas. 

- Labai gerai. Vairininke, pirmyn! Pagreitis - vienas g. Delta-v 
- dešimt kilometrų per sekundę. 

Mirskis žingtelėjo į šalį ir palaukė, kol karininkas prie vairo su- 
manevruos. Dešimt kilometrų per sekundę - greitis ne kažin koks, 
bet vis dėlto pakankamas daug netriukšmaujant pasišalinti iš įšoki- 
mo taško ir užleisti erdvę iš paskos sekantiems laivams. Lidaro im- 
pulso aptiktą pėdsaką ratilo gelmėse veikiausiai paliko tūnantis ka- 
rinis laivas, tad delsti čia, prie įšokimo taško, būtų labai nesveika. 
Oorto industrinių sistemų debesyje net sniego gniūžtė galėjo skau- 
džiai įkąsti. 

- Žymiklio pozicija devyni-du-šeši-keturi! - paskelbė antrasis 
radiolokatorius. - Atstumas - keturi ir devynios dešimtosios mega- 
kilometro, pelengas - vienas ir septyni-penki, ir trys-trys-du. Bai- 
sybė karštų vieno ir keturių dešimtųjų milijono elektronvoltų gama 
kvantų. Jie ten kažką lydo antimaterija! 

- Koks pagreitis? - paklausė Mirskis. 

- Fiksuoju... Vienas ir trys dešimtosios g. Nekinta. O, palūkė- 
kite... 

- Pone kapitone, ryšiai. "Kamčiatkos" pranešimas. 

- Ryšiai, skaitykite. 

- Pranešimas. Pradžia. Užpulti priešo raketininkų taškas padėtis 
sudėtinga taškas kur šarvuočiai taškas atsiliepti visiems laivams. 
Pabaiga. 

"Priešo laivai? Taip greitai?" - Mirskis negalėjo atsistebėti. 

"Vilkų lobis", kalnakasybos sistema, kurią eksploatavo turtinga- 
sis, perdėm industrinis Centrinis Septagonas, buvo ant pat Naujosios 
Respublikos slenksčio. "Kurių galų jie prisileido svetimus laivus?" 

- Dar vienas tvyksnis, pozicija devyni-du-šeši-keturi, - pranešė 
antrasis radiolokatorius. - Spinduliuotės profilis toks pat. Regis, 
pakiršinome spiečių. 

- Palaukite! - subruzdo netikėtos žinios akivaizdžiai nustebintas 
Mirskis. - Velniai griebtų, palaukite! Reikia išsiaiškinti, kas ten de- 
dasi. Ryšininkai, nei į "Kamčiatkos", nei į kieno kito šaukinius be 
mano leidimo nieku gyvu neatsakykite. Jei ten maišosi priešo laivai, 
mūsų šifrus jie gali būtų išgliaudę. 

- Klausau pasirūpinti visų parametrų apsauga! 

- Na, - kapitonas net pasilenkęs įsižiūrėjo į ekraną, - jeigu tai 
pasala... 

Ekrane sušvito vektorių brūkšneliai, žymintys gama spindulius, 
1 duomenys apie jų šaltinių pozicijas artimiausios planetų sistemos 

atžvilgiu. Vieno ir trijų dešimtųjų g pagreitis ne pats didžiausias, bet 
ir tokio pakako, kad Mirskiui pašiurptų oda: varikliai ten galėjo būti 
delta-v tipo, branduoliniai, maitinami antimedžiaga ar veikiantys 
kvantinės-gravitacinės indukcijos pagrindu, bet tik jau ne silpnutės 
joninės savaeigių baržų pavaros. O su tokiais varikliais galėjo 
skraidyti virššviesiniai reliatyvistiniai bombonešiai, raketnešiai, in- 
trasisteminiai gaudantieji naikintuvai ir dar balažin kas. Ir štai pro 
tokius "Lordui Vanekui" teks tūkstančio kilometrų per valandą grei- 
čiu - užtektinu, kad pasipainiojusi smiltelė ištaškytų laivą į skutus - 
smukti į kito šuolio zoną. O priešas tuo metu galės pliekti. Jeigu tai 
pasala, ekspediciją veikiausiai jau galima laikyti žlugusia. 

- Radiolokacija, - sukomandavo Mirskis, - pasiųskite dar vieną 
lidaro impulsą. Trisdešimties sekundžių. Po to nubrėžkite vektorių, 
kertantį tų pragaro vežėčių trajektorijas. Atstumas artimiausiame 
taške - dešimt kilokilometrų, pagreitis dešimt g, dviejų SEM-20 sal- 
vė iš šimto kilokilometrų. 

- Klausau, škiperi! 

- Raketos parengtos, iki starto - minus dešimt sekundžių, - 
pranešė leitenantas Helsingas iš pirmosios baterijų sekcijos. 

- Tegul pamato, ką gali mūsų puolimas, - pusbalsiu pratarė ka- 
pitonas. - Tegul pamato aiškiai. Ilja, vyrai tegul būna pasiruošę, - 
pridūrė į jį pašnairavusiam Muromiečiui. 

Šis linktelėjo. 

- Gama blyksnis! - paskelbė antrasis radiolokatorius. - Pozicija 
vienas-keturi-septyni-vienas, atstumas vienuolika ir dvi dešimtosios 
megakilometro, pelengas vienas ir septyni-penki, ir trys-trys-du. 
Pone kapitone, regis, šaudo! 

- Aišku. - Mirskis sunėrė pirštus, ir Muromietis net krūptelėjo, 
kai sutraškėjo sąnariai. - Skubėk ir lauk. Vairininke, kaip ten atakos 
trajektorija? 

- Pone kapitone, brėžiame. 

- Lidarą! Atrodo, jie žino, kad mes čia, ir tuojau bus karšta. 
Nagi pažiūrėkime, ką jie gali. 

Prabilo ryšiai: 

- Pone kapitone, nauji pranešimai. Panašu, kad iš "Kamčiat- 
kos". Ir iš "Auroros". 

- Skaitykite. 

Mirskis pasisuko į ryšininko kabiną, kur žemesniojo rango ka- 

rininkas vyniojo iš varinės šuns galvos lendančią popierinę juostą ir 
skaitė tekstą: 

- Pranešimas iš "Kamčiatkos". Pradžia. Kaunamės su priešo 
raketnešiais taškas atsišaudome taškas priešo laivai žymi mus taiky- 
mo lokatoriais taškas padėtis beviltiška kur jūs taškas. Pabaiga. Pra- 
nešimas iš "Auroros". Pradžia. Su priešu kontakto nėra taškas 
"Kamčiatka" iškrypo iš kurso taškas koreguoja orbitinius duomenis 
taškas kodėl šaudo taškas. Pabaiga. 

- O kad tu prasmegtum! - išsiplūdo raudonio išpiltas Muromietis. 

- Būtent, - sausai pakomentavo Mirskis. - Dabar lieka tik suži- 
noti, kas bus tas "tu". Taktinės operacijos, kokia mūsų padėtis? 

- Pone kapitone, taikinys aptiktas. Atstumas - keturi ir aštuo- 
nios dešimtosios megakilometro, greitis - šimtas kilometrų per se- 
kundę. Kovinis kontaktas numatomas po dviejų 1r keturių dešimtų- 
jų kilosekundės. 

- Vadinasi, turime... tris šimtus sekundžių, - pasakė kapitonas, 
dirstelėjęs į laikrodžio ekranėlį. - Turėtų pakakti. Į artimiausiąjį ob- 
jektą galime užmesti akį tokiu atstumu, kad mūsų neapmėtytų ra- 
ketomis. Ar visiems viskas aišku? Pabūklai, noriu kuo greičiau pa- 
matyti tų gremėzdų charakteristikas. Įdomu, ką jie sugeba. Radio- 
lokacija, ar galite spektroskopą nukreipti į objektus? 

- Dešimties tūkstančių kilometrų nuotoliu? Kai skrendame trijų 
tūkstančių kilometrų greičiu? Manau, galime, bet prireiks galingo 
švyturio - pasišviesti. 

- Švyturys bus! - išsišiepęs atsiliepė Muromietis. - Pabūklinin- 
kai, užtaisai - po vieną dešimtąją kilotonos. Kovinės galvutės - stan- 
dartinės MP-37 

- Tikrai taip, pone. 

- Puiku. Pats tas. 

Tiltelio gilumoje stovinti Rachelė vos susitvardė nesudrebėjusi. 
Ginkluotės kontrolės inspekcijoje ji darbavosi jau senokai, tad gerai 
žinojo, kaip veikia americinės bombos. Šis branduolinis sprogmuo 
tankesniu ir skaidesniu nei plutonio, užtat stabilesniu nei kalifornio 
iz0topu buvo sena gera atominė bomba, apgaubta itin sprogiu užtai- 
su ir kasete su smulkutyčių varinių adatėlių šrapneliu, kuris, pažiręs 
kryptingu kūgiu, vakuume išvystydavo didžiąją dalį šviesgreičio. 

Kokį pusvalandį tvyrojo slogi tyla, pertraukiama tik trumpų ra- 
diolokacijos karininkų frazių. Blyksniais jokie objektai nebeišsidavė. 

Koiperio žiede jų gal ir buvo - bet nepakankamai arti, kad užfiksuo- 
tų kreiserio lidaro impulsą ar patys būtų šio aptikti. Tuo tarpu pa- 
syvieji "Lordo Vaneko" jutikliai už pusės šviesvalandės užfiksavo 
du atominius sprogimus - kažkas akivaizdžiai šaudė. Netrukus po 
sprogimų, lydimi būdingų trikdžių pasirodė šuolius atlikę šeši didieji 
laivai. Įkrovę kovinius lidarus jie išsiskirstė. 

- Iki paleidimo - šešiasdešimt EE - pranešė Helsingusas. 
- Abi SEM-20 jau apsode. 

- Leisti pagal planą. - Šiek tiek disiiošos Mirskis žvelgė tiesiai į 
ekraną. Jautrų išdidėjusios žalios "Lordo Vaneko" vektoriaus strė- 
liukės antgalį jau gaubė reliatyvistinės iškreipties purpuras. Tai reiš- 
kė, kad laivas pasiekė pavojingą ribą - beveik pusę procento švies- 
greičio. Išvysčius pernelyg didelį greitį, būdavo sudėtinga stebėti 
taikinį, dar blogiau - beveik neįmanoma staigiai manevruoti, keisti 
kryptį ar saugiai pereiti į šuolį. 

- Trisdešimt sekundžių. Pone kapitone, raketos paruoštos! 

- Taikinys spinduliuoja! - staiga paskelbė antroji radiolokacija. 
- Gausiai... Pone kapitone, tai trikdžiai! 

- Įjungti lazerių tinklą, apšviesti taikinį! - įsakė Mirskis. - Pa- 
būklai, pereiti į pasyvųjį režimą! 

- Klausau, pone kapitone! 

Pasyviuoju režimu veikiančios raketos "Lordo Vaneko" lazerių 
baterijos apšviestą taikinį turėjo surasti pagal jo atspindį. 

- Objektas vis dar didina greitį, - pranešė pirmoji radiolokacija. 
- Atrodo, raketnešis. | 

- Dešimt sekundžių. Apsodai įkrauti. 

- Trečiojo rango kapitone, leidžiu jums veikti savo nuožiūra, - 
pasakė Mirskis. 

- Klausau, pone. Aštuonios sekundės. Navigaciniai duomenys 
įdiegti. Inercinės platformos sustabdytos. Raketos aktyvuotos, ko- 
vinės galvutės... Žalia spalva. Penkios sekundės. Pirmosios rake- 
tos starto procesas pradėtas. Startas... 

Dešimttonė raketa, didesniu nei kilometro per sekundę greičiu 
išlėkdama iš solenoidinio leistuvo, supurtė laivą. 

- Taikinys užfiksuotas. Pirmosios raketos pagrindinis variklis 
aktyvuotas. Patvirtinta - veikia. Antroji raketa startui parengta. 
Spalva - žalia. Startas. Variklis aktyvuotas. 

Priešakio vaizdo ekrane sušvito raudonos strėlės, rodančios abi 

trajektorijas. Raketos - nepilotuojamos savižudės - autonominių 
energijos šaltinių neturėjo: joks sveiko proto žmogus nebūtų ryžęsis 
joms įtaisyti kvantinės juodosios skylės pagrindu veikiančių varik- 
lių. Energijos, kuri perkaitindavo ir užvirindavo reakcijos masę, su 
kaupu parūpindavo fazinė laivo lazerių grandinė, ir tokia raketa 
skriedavo kur kas greičiau nei erdvėlaivis. Vis dėlto šie riboto vei- 
kimo spindulio 1r mažo delta-v ginklai buvo jau beveik atgyvena - 
tiko vien nukreipti branduolinį sprogmenį reikiamu kelią užkertan- 
čiu vektoriumi. Panašiai veikdavo senovinių - dvidešimto amžiaus 
- raketinių sistemų MIR V užtaisai - "kurjeriai". Šiuo atveju nešėjos 
turėjo sudegti vos po trisdešimties sekundžių, o užtaisai tuo metu 
jau būtų įveikę atstumą tarp numatytosios "Lordo Vaneko" trajek- 
torijos ir svetimojo laivo. Beveik iškart po to, kai kreiseris praskrie- 
tų pro šalį, kovinės galvutės smogtų priešui pražūtingą smūgį. 

- Pirmoji radiolokacija, kur jie? - pusbalsiu paklausė Mirskis. 

- Niekas nesikeičia, - atsiliepė karininkas. - Nuo kurso nenu- 
krypsta. Be paliovos siunčia šiukšles. 

- Pagrindinis pirmosios raketos variklis išsijungia po dešimties 
sekundžių, - paskelbė Helsingas. - Pone kapitone, jie mėgina trik- 
dyti. Tegul sau. 

Leitenantas ištarė tai su kažkokiu niūriu pasitenkinimu, lyg tos 
anoniminės aukos, mėgindamos priešintis, būtų pakišusios jam 
dingstį pateisinti žudymą. Tris šimtmečius įprastais branduolinio 
karo metodais kartais pasidygėdavo net užkietėję karininkai. 

Antrasis ryšininkas prabilo įtampos kupinu balsu: 

- Pone kapitone, trikdžiai pašalinti! Ateina nelaimės signalas... 
du... ne, trys! Kartoju, trigubas nelaimės signalas. Atrodo, jie šau- 
kiasi pagalbos, net nesulaukę smūgio. 

- Per vėlu, - atsiliepė Helsingusas. - Liko trisdešimt dvi sekun- 
dės. Jie - sprogimo plote. 

Rachelė, staiga suvokusi šiurpią tikimybę, krūptelėjo. 

Mirskis vėl sunėrė pirštus ir vėl sutraškėjo krumpliai. 

- Artilerininkai, įdiekite avarinio manevro programą ir, jei dar 
būsime čia, aktyvuokite likus dešimčiai sekundžių. 

- Klausau, pone, - kažkaip vangiai atsiliepė Helsingas. - Lazerių 
tinklą palikti įjungtą? 

- Savo nuožiūra. - Kapitonas kilniadvasiškai numojo ranka. - 
Tuo šviesos šou galime ir pasigrožėti. 

Helsingas lyg apsėstas įniko spragsėti jungikliais. Ekrane buvo 
matyti, kaip raketos, praskriejusios taškus, kur išsijungė pagrindi- 
niai varikliai, toliau nulėkė balistinėmis trajektorijomis. Iš priešo po- 
zicijų nutįso grėsmingi mėlyni pirštai - jis savo ruožtu paleido užtai- 
sus. 

- Kapitone... - neryžtingai kreipėsi Rachelė. 

- Dešimt sekundžių. Pone, jie tirština trikdžius, bet mūsų rake- 
tos iš kurso neiškrypsta. 

- ...O kas, jeigu "Kamčiatka" suklydo? Jeigu ten paprasčiausi 
civiliniai rūdvežiai? 

Mirskis nekreipė į ją dėmesio. 

- Penkios sekundės! Pirmoji raketa pasirengusi - nuotolis de- 
šimt kilokilometrų. Trys sekundės! Taikinys stabiliai užfiksuotas 
elektromagnetiniu impulsu. Jutiklių jautrumas sumažintas iki šešių. 
Optika uždengta. Sprogimas! Pone kapitone, patvirtinu - pirmoji 
raketa detonavo. Sprogimas! Antroji raketa detonavo. 

- Radiolokacija, kas girdėti? 

- Pone kapitone, laukiu, kol prasisklaidys migla... ak štai, jutik- 
liai atgijo. Priešo užtaisai artinasi. Lokatoriaus darbą trikdo likutinės 
liepsnos. Lidaro informacija patikimesnė. Spektroskopo duomeni- 
mis, į alfą pataikėme. Iš korpuso - deguonies, azoto, karbonitrilo 
nutekėjimas. Pone kapitone, regis, pamušėme. 

- Pamušėme... - Mirskis nebaigęs frazės atsigręžė į Rachelę. - 
Ką ten sakėte? 

- Kad gal ten civiliniai rūdvežiai... Rėmėmės vien "Kamčiatkos" 
pranešimu, esą ją užpuolė. Jokių tiesioginių įrodymų, išskyrus bom- 
bų sprogimus, neturime - o jos galėjo būti pačios "Kamčiatkos". 

- Nesąmonė! - nušnypštė Mirskis. - Mūsų laivai šitaip klysti negali! 

- Raketų į mus niekas nepaleido. Posėdyje prieš šuolį visus per- 
spėjote, kad galime susidurti su priešo raketnešiais. Kokia tikimy- 
bė, kad "Kamčiatka" per klaidą - ir su didžiuliu malonumu - ištaškė 
civilių rūdvežį? Laivas tamsoje neatpažinto objekto pusėn galėjo pa- 
leisti apsauginį skydą, o jūs palaikėte tai antpuoliu... 

Stojo sunki tyla. Ir puskarininkiai, ir karininkai sužiuro į Ra- 
chelę smerkiamai - argi galima šitaip kalbėti su kapitonu? 

Staiga pasigirdo balsas: 

- Pone kapitone, radiolokatorius fiksuoja nuolaužų debesį. Tai- 
kinys sutriuškintas... ee... leiskite pranešti, ateina nelaimės signalai. 
Civilių... 


104 


**x* 


"Lordas Vanekas" didžiulio greičio mažinti negalėjo, o kaip es- 
kadrilės flagmanas - ir neturėjo teisės. Tačiau iš paskos sekantiems 
laivams buvo pasiųstas įsakymas, ir vienas senesniųjų linijinių atsi- 
liko paimti išgyvenusių pragaištingojo antpuolio aukų. 

Visas liūdnas vaizdas galutinai susidėjo po kokių aštuonių va- 
landų. Paaiškėjo, kad "raketnešiai" iš tikrųjų buvo vilkikai, tempian- 
tys robotizuotas kilnojamąsias įmones, kurios iš Koiperio žiedo kū- 
nų ledo išgaudavo helį-3. Išvydę svetimus karinius laivus, vilkikai 
supanikavo, metė savo krovinius ir mėgino sprukti - štai kodėl bu- 
vo užfiksuotas jų greičio padidėjimas. Vieną sprogimų sukėlė 
"Kamčiatka", pataikiusi į "priešo laivą" - kreiserį "Indija". Šiek tiek 
nukentėjo jo korpusas, du sektoriai dehermetizavosi. Deja, viena- 
me jų tuo metu buvęs laivo kapelionas nukeliavo pas Kūrėją. 

- O kokoko jie po kojom pasimaišė, kad juos kur šlamas! - su- 
švebeldžiavo admirolas Kurtcas, asmeniškai iš komodoro Bauerio 
sužinojęs naujienas. - Kąkąką jie sau galvoja? - Akimirką pamiršęs 
stiklines savo kojas, jis mažne pašoko. - Neįkitėti... neįtikėtina 
kvailybė! 

- Taip, pone Admirole, tiesą sakote, bet štai koks rūpestis, - 
kalbėjo Baueris, kol Robardas mėgino senioką pasodinti. - Esame 
Septagono sistemoje ir... hmm... prieš pusvalandį sužinojome, kad 
jie čia laiko linijinį kreiserį, o šis ketina užkirsti mums kelią. 

Admirolas prunkštelėjo. 

- Kaąkąką mums gali padaryti vienas jinilinis kreiseris? 

Rachelė, kuri į vadavietės posėdį kone įsibrovė, apsiginklavusi 
argumentu, esą tokiomis aplinkybėmis kaip nepriklausoma stebėto- 
ja būsianti nepamainoma tarpininkė, dabar su sarkastišku domesiu 
žiūrėjo į mikčiojantį Bauerį ir Admirolą. Šis, susikūprinęs krėsle tar- 
tum nuplikusi papūga, liguistai žibino akimis. "Nejaugi jis iš tiesų 
toks bukas?" - galvojo moteris. 

- Jūsų Prakilnybe, šviežiausiomis žiniomis, signalus siunčiantis 
laivas yra smogiamasis "Apolono" klasės kreiseris. Pasak radiolo- 
kacijos, pėdsakų yra ir daugiau, vadinasi, jie siunčia visą kovinę 
grupę. Skaičiumi mes juos pranokstame, bet... 

Rachelė kostelėjo ir įsiterpė: 

- Sudoros jus kaip šiltą vilną. 

- Ką sakote? - staigiai atsigręžęs paklausė Baueris. 

Moteris delnu patapšnojo per AP, gulintį ant stalviršio, ir ėmė 
aiškinti: 

- JT Diplomatinės žvalgybos nuomone, sistemą ginančio Sep- 
tagono laivanešiai kreiseriai prieš jūsų laivyną, aprūpintą standarti- 
nėmis lazerinėmis-raketinėmis platformomis, įgytų svarų pranašu- 
mą. Kalbant paprasčiau, trumpojo nuotolio mūšyje jiems gal ir pri- 
stigtų apšaudomosios galios, užtat jie gali paleisti visą spiečių 
gaudančiųjų naikintuvų, ir šie jus sutaršys - nespėsite nė prisiartinti. 
Be to, jie kariauja pasiutusiai gerai, o vienas toks laivanešis - pabrė- 
Žiu, vienas! - mase pranoksta visą jūsų laivyną, nebent smarkiai 
klystu. Nenorėčiau, kad manytumėte, jog nuvertinu jūsų galimybes, 
bet jei ketinate stoti prieš Septagono laivyną, prašau, perspėkite mane 
iš anksto. Bent turėsiu šansą laiku nusigauti iki gelbėjimosi kapsulės. 

- Ką gi, leitenante, su Žemės vyriausybės atstove nepasiginčy- 
sime, ar ne? - Baueris pasisuko į savo padėjėją. 

- Tikrai nepasiginčysime, pone komodore. Pulkininkė visiškai 
teisi. 

Jaunas, kiek nervingas leitenantas į Rachelę stengėsi nežiūrėti. 
Tai buvo tik viena iš daugelio nepagarbos apraiškų, kurių ji įzudo 
nepastebėti. 

- Snarglinos naujovės, - sau po nosimi sumarmėjo Kurtcas. - 
Bet tttie sumyžti briaunuočiai, tttie pasalkandos tetetechnofilai ne- 
nori, kad mums nusisektų... - Garsiai jis pridūrė: - Nenusillleisime! 

- Visiškai teisingai. - Komodoras giliamintiškai linktelėjo. - Jeigu 
nenusileistume pagal antrąjį plano punktą, o diplomatines vingrybes 
paliktume atstovybėms... Beje, leitenante Kosovai, kokia naujausia in- 
formacija? Ką dar sužinojome apie tą Šventę, jos taktiką ir motyvus? 

Leitenantas nusiėmė pensnė ir nervingai patrynė stiklą. 

- Iškilo viena problema. Panašu, kad informacija iš Admiraliteto 
dar neatėjo. Turėjome pamatyti švyturį, bet jo nėra, nors mes - rei- 
kiamoje orbitoje. Jie vėluoja arba nieko čia nepaliko. 

- Orbitinį švyturį? - Rachelė net palinko į priekį. - Įprastą sig- 
nalinę gairę? Su diplomatiniu paketu, į kurį sudėta viskas, ką Res- 
publikos žvalgyba sužinojo apie Šventę per penkerius metus po 
mūsų šuolio? 

Kosovas įsitempęs pažvelgė į komodorą. Šis linktelėjo. 

- Taip, pulkininke. O ką? 

- Jeigu jo čia nėra, vadinasi, įmanomos trys versijos. Arba 
švyturys buvo, bet jį kas nors pavogė ar išjungė, arba... 

- Supepepersti septagoniečiai!.. 

Robardas skubiai palinko prie Admirolo, paskui atsitiesė ir iš- 
raiškingai patraukė pečiais. 

- Taip, Admirole, žinoma. Arba, kartoju, jo čia išvis nebuvo. 
Gal kas nors suklydo, apsiskaičiavo, gal jokios naudingos infor- 
macijos apie priešą nepavyko gauti, gal mus paprasčiausiai užmiršo, 
gal dar kas nors... 

Jos samprotavimus pertraukė Kurtco knarkimas. Visi sužiuro 
į Admirolą. 

- Pastaruoju metu Jo Prakilnybę smarkiai kamavo kojų skaus- 
mai, ir vaistų dozes jis gauna tokias, kad būdrauti nelengva. Gali 
būti, jog Admirolas miegos kelias valandas. 

- Aišku. - Baueris nužvelgė aplink stalą susėdusius posėdžio 
dalyvius. - Manau, būtų geriausia Prakilnybę nugabenti į kajutę. Aš, 
kaip pavaduotojas, parengsiu šio posėdžio protokolą - pasijutęs ge- 
riau ponas Admirolas galės jį peržiūrėti. Nebent kuris norite kreiptis 
tiesiai į Jo Prakilnybę? 

Tokių nebuvo. 

- Puiku. Penkių minučių pertrauka, - pridūrė Baueris. 

Kol Robardas ir vienas puskarininkių vežimėlį su šnarpščiančiu 
Admirolu stūmė prie durų, visi atsistoję reiškė pagarbą. Rachelė 
pasistengė nuslėpti, kokį pasibjaurėjimą ir gailestį jai sukėlė šis re- 
ginys. "Jis tiktų man į vaikaičius. Kodėl jie iš savęs šitaip tyčiojasi?" 
- galvojo ji. 

Baueris, vietoj Admirolo įsitaisęs stalo gale, papurtė varinį varpelį. 

- Posėdis tęsiamas. Žodis - Žemės atstovei. Jūs sakėte... 

- Trečioji versija: Naujosios Respublikos nebėra, - tiesiai rėžė 
Rachelė ir, nepaisydama pasipiktinusių karininkų aikčiojimų, kalbėjo 
toliau. - Susidūrėte su priešu, apie kurio galimybes nežinote nieko. 
Deja, manau, ir JT žino ne ką daugiau. Kaip minėjau, Naujoji Res- 
publika nesusisiekti su jumis galėjo dėl trijų priežasčių, ir viena jų 
- triuškinantis pralaimėjimas užpuolikams. Ignoruoti tokios versijos 
nevalia. Dabar mes keliaujame uždara laiko kilpa, kuri iš šios visa- 
tos pasaulinės linijos galiausiai iškris - jei tik jums pavyks grįžti į 
reliatyviąją praeitį - Naujosios Respublikos artimiausiąją ateitį - ir 
užklupti įsibrovėlius iš nežinių. Vis dėlto reikėtų nepamiršti tam tik- 
rų niuansų. Pirma, istorija vidinėje šios uždaros kilpos dalyje su 
tuo, ko siekiame, gali būti niekaip nesusijusi. Antra... - Moteris 

gūžtelėjo pečiais. - Jei prieš šią ekspediciją kas nors būtų paklausęs 
mano nuomonės, būčiau primygtinai siūliusi misijos atsisakyti. 
Nors teoriškai Devynioliktojo skirsnio ji nepažeidžia, tačiau pavo- 
jingai primena veiksmus, už kuriuos Eschatonas praeityje jau yra 
baudęs. Kelionės laiku Eschatonui visiškai nepatinka, greičiausiai 
todėl, kad persistengęs kas nors gali nutraukti jo paties egzistenci- 
ją. Taigi tikėtina, kad stojote ne tik prieš Šventę, bet ir prieš gerokai 
galingesnę jėgą. 

- Pulkininke, dėkoju. - Baueris linktelėjo mandagiai, bet iš veido 
buvo matyti, kad nepritaria nė vienam Rachelės žodžiui. - Mano 
nuomone, šiuo metu tokios tikimybės galime nesvarstyti. Jeigu Es- 
chatonas įsikiš, mes šiaip ar taip būsime bejėgiai, todėl manykime, 
kad jis nesikiš. Tokiu atveju mūsų priešas - Šventė. Kosovai, ką 
apie ją žinojome prieš išskrisdami? 

- Aa... mm... taaip... kaip čia pasakius... - Kosovas apsidairė it 
paklaikęs, pasklaidė dokumentus, atsiduso. - Taaip... geraai... Va- 
dinasi, Šventė... 

- Leitenante, kaip vadinasi, žinau ir be jūsų, - piktai atšovė ko- 
modoras. - Man įdomu, kas tai yra ir ko nori? 

- Niekas nežino. - Kosovas atrodė it triušis, pakliuvęs į artėjan- 
čio traukinio žibintų šviesos ratą. 

- Na, ponia įgaliotine, matote? - Baueris palenkė galvą į šoną ir 
pažvelgė į Rachelę skvarbiu plėšrūno žvilgsniu. Kalbėjo jis mažne 
pašaipiai. - O ką apie Šventę man gali papasakoti garbieji Žemės 
vyriausybei atstovaujantys organai? 

- Hmm... - Moteris krestelėjo galvą. Žinoma, vargšas vaikis 
stengėsi kaip įmanydamas - bet ką šitie žmonės galėjo žinoti apie 
Šventę? Net ji pati nežinojo beveik nieko. Tai buvo didelė balta dėmė. 

- Na?.. - priminė komodoras. 

Rachelė atsiduso. 

- Jokios patikimos informacijos nėra. Niekas Žemėje su Švente 
pasivadinusiu dariniu iki šiol nesusidūrė, tad visos Žinios gautos iš 
netiesioginių šaltinių ir yra nepatikrinamos. Tiesą pasakius, net ne- 
įtikimos. Atrodo, ta Šventė nėra nei vyriausybė, nei tokiai atsto- 
vaujanti organizacija - mums įprasta prasme. Iš tikrųjų tai gali būti 
netgi nežmogiška civilizacija. Žinome tik tiek: kažkas pasirodo to- 
limosiose apgyventose sistemose - iki šiol arčiau nei už tūkstančio 
šviesmečių Šventė nepastebėta, - o tada prasideda "iškilmės". Bent 

jau šitaip nuolat apibūdinamas tas vyksmas. Kasdienis gyvenimas 
sistemoje... sustoja. Tiksliau, jį kuriam laikui užvaldo Šventė. - 
Moteris pažvelgė į Bauerį. - Ar tai norėjote sužinoti? 

Komodoras nepatenkintas papurtė galvą. 

- Ne, ne tai. Norėjau sužinoti apie jos galimybes. 

Rachelė gūžtelėjo pečiais ir atsakė tiesiai: 

- Apie jas nieko nežinome. Kaip minėjau, tiesiogiai su Švente 
susidurti neteko. | 

Komodoras susiraukė. 

- Vadinasi, jums tai pirmas kartas? Ką gi, tada pereiname prie 
kito punkto. Plano "Delta" papildymai. 


Po kelių valandų Rachelė kniūbsčia tysojo ant savo gulto ir 
mėgino atsiriboti nuo pasaulio. Buvo nelengva: labai jau įkyriai jis 
brovėsi į jos mintis, reikalavo dėmesio. 

Ji buvo vis dar gyva ir kažkaip jautė, kad tuo reikia tik džiaug- 
tis. Vis dėlto posėdžių salėje patirti įspūdžiai Rachelę gerokai suer- 
zino, nors ji ir nenorėjo to pripažinti. Ekspedicijai vadovauja Admi- 
rolas - nukaršęs juokdarys. Karininkams gal ir nestinga gerų keti- 
nimų, bet jie visiški nemokšos ir tokie surambėję, kad gerai dirbti 
savo darbo tiesiog negali. Ji net sukaitusi mėgino jiems išaiškinti, 
kaip pasinaudoti daug pasiekusių civilizacijų patirtimi, bet karinin- 
kai ničnieko nesuprato. Mandagiai palinkčioję - juk kalbėjosi su da- 
ma: nors ir įtartina, nors ir diplomate - jie jos patarimus išsyk pa- 
miršdavo arba išvis ignoruodavo. 

Informaciniame kare, aiškino Rachelė, su lazeriais ir raketomis 
niekas nepuola - būtų tas pat prieš traukinį šokti su ietimi ir akme- 
niniu kirvuku. O mechanizmų-replikatorių antpuolio nemėgina at- 
remti energija ir materija - anie jas paprasčiausiai sunaudotų kaip 
kurą. 

Klausytojai pritariamai linksėdavo ir tuojau pat imdavo svarstyti 
aktyvių kontrveiksmų pranašumą prieš dėmesio nevertus metodus. 
Kitaip tie žmonės tiesiog negalėjo: pati tokių darinių kaip Šventė ar 
net Septagonas idėja jiems pakliūdavo į akląją smegenų dėmę, kuri 
dengė kone visą šią civilizaciją. Susitaikyti su tuo, kad moteris mūvi 
kelnes ir netgi vilki pulkininkės mundurą, jie dar įstengė, bet suvok- 
ti technologinio singuliarumo koncepciją - niekaip. 

Kadaise Žemėje, Ženevoje - JT mieste, ji lankė vieną seminarą. 

Specialistų sambūris užtruko savaitę. Inžinieriai-hermeneutikai iki 
pamišimo klaidžiojo po singuliarumo paslapčių brūzgynus, demog- 
rafai įnirtingai tyrinėjo kolonijinių pasaulių sklaidą, o keli nekalbūs 
samdomosios kariuomenės vadai drauge su verslo šnipinėjimo kon- 
sultantais ieškojo būdų ilgam apsidrausti nuo Eschatono sugrįžimo. 
Visi jie maišėsi didžiuliame Ypatingųjų Gynybos Interesų Grupės 
ekspertų bei JT diplomatų būryje. Kaip tik Jungtinės Tautos semi- 
narą ir organizavo. Tik ši organizacija - betoninė stabilumo sala ki- 
šeninių valstybėlių jūroje - buvo pajėgi sušaukti tokio masto renginį. 

Sykį Rachelė nuėjo į seminaro dalyviams surengtą kokteilių va- 
karėlį. Šis vyko baltame priemiesčio viešbučio balkone. Juoda uni- 
forma - tuo metu Mansur dirbo auditore branduolinio nusiginklavi- 
mo komisijoje, - baltos pirštinaitės, veidrodiniai akiniai, į paraudu- 
sias, nuvargintas akis impulsais siunčiantys naujienas bei duome- 
nis apie jonizuojančiąją spinduliuotę. Prisirijusi alkoholio poveikį 
neutralizuojančių vaistų, Rachelė su kažkokiu kosmologu iš Belgijos 
gurkšnojo džiną (šis jos, žinoma, neveikė). Nors ir slegiami abipusio 
nesupratimo įtampos, kurią pamažu blaškė pikantiška nuojauta, jie 
įsišnekėjo. 

- Mes taip menkai tesame perpratę Eschatoną, - atkakliai kar- 
tojo kosmologas. - Ypač jo sąsajas su Visatos gimimu. Su didžiuoju 
sprogimu. 

Laukdamas atsakymo, jis kilstelėjo antakius. 

- Su didžiuoju sprogimu? Ar tai kartais nebuvo be leidimo 
įvykdyta branduolinė reakcija? - Rachelė, norėdama vyriškį prablaš- 
kyti, lyg niekur nieko pajuokavo. 

- Vargu. Tada - erdvėlaikio pradžioje, prieš plėtimosi ir energi- 
jos bei masės erą, pirmąją pirmosios visatos gyvenimo sekundės 
milijonosios dalies milijardosios dalies milijardąją dalį - leidimus 
skirstančių organizacijų nebuvo. 

- Na, žinoma, kuo čia dėtas Eschatonas? Juk jis - šių laikų fe- 
nomenas. 

- Gal ir niekuo. - Belgas atsargiai rinkosi žodžius. - O gali būti 
ir taip, kad anuomet susidarė sąlygos atsirasti Eschatonui arba ko- 
kiai nors už jį aukštesnei, nors ir susijusiai, egzistencijai. Viena 
kosmologinė tradicija, besiremianti silpnuoju atropiniu principu, tei- 
gia, jog Visata tiesiog privalo būti tokia, kokia yra, kad tam tikroje 
jos evoliucijos stadijoje galėtų egzistuoti stebėtojas. Gyvuoja ir... ne 

tokia populiari teorija. Ši remiasi stipriuoju antropiniu principu: Vi- 
sata egzistuoja tam; kad joje išsivystytų vienokios ar kitokios gyvy- 
bės formos. Manau, mes neperprasime Eschatono, kol nesuvoksi- 
me, kodėl iš tikrųjų egzistuoja Visata. 

Plačiai nusišypsojusi belgui, Rachelė leidosi išgelbėjama prūsų 
diplomato, kuris, galantiškai nusilenkęs, paprašė paaiškinti, kodėl 
per pastarąjį Baltijos sąmyšį žlugo Varšuva. Maždaug po metų man- 
dagųjį kosmologą nužudė Alžyro fundamentalistai - jiems atrodė, 
kad belgo Visatos teorija prieštarauja pranašo Jusufo Smito žo- 
džiams, iškaltiems dviejose auksinėse lentelėse. Deja, dykyne virs- 
tančioje Europoje, tapusioje išsigimusio islamo pasaulio auka, tai 
nieko nebenustebino. 

Tuo metu keitėsi ir pati Rachelė. Ne vieną dešimtmetį - gerą 
dalį antrojo savo gyvenimo dvidešimt antro amžiaus pradžioje - ji 
grūmėsi su blogiu, tai yra su branduolinio ginklo plėtra. Iš pradžių 
Mansur buvo aktyvios veiklos šalininkė su veltinėmis kasytėmis ir, 
paaugliškai naiviai tikėdama, kad nieko blogo nutikti jai negali, ra- 
kindavosi prie tvorų. Vėliau suvokė, jog veikimo būdai turėtų bū- 
ti kitokie: ramus balsas, madingas kostiumėlis, samdomieji karei- 
viai ir grasinimai nutraukti draudimo sutartį. Vis dar dygi ir tiesmu- 
ka, bet nebe tokia karštakošė neprisitaikėlė, Rachelė išmoko mak- 
simaliai naudingai pasinaudoti pačia sistema. Kai jau atrodė, kad 
hidra beveik sutramdyta - bombos tapo retenybe: vienas kitas 
sprogimas per porą metų, - Bertilis pasikvietė ją į Ženevą ir pasiūlė 
naują darbą. Štai kada ji pasigailėjo tąsyk nepakankamai įdėmiai 
klausiusi kosmologo šnekos - "Šiuolaikinių šventųjų" grupuotė Al- 
žyre Tiplerio eretikus naikino itin uoliai. Šiaip ar taip, pasigailėjo per 
vėlai: jau buvo įsitraukusi į Nuolatinio Komiteto karų chronologijos 
bei tikimybės tyrinėjimus. | 

Idealizmas tada jos širdyje grūmėsi su pragmatizmu, ir nugalėjo 
pastarasis. Sėkla galėjo būti pasėta dar pirmosios santuokos me- 
tais. O gal ir vėliau: kai, pašauta į nugarą, šešis mėnesius gulėjo 
Kalkutos ligoninėje. Tada Rachelė pasikeitė. Žinoma, ji pati irgi šau- 
dydavo ar bent jau vadovaudavo prevencinio keršto kampanijoms. 
Šitaip nušlavė ne vieną fanatikų su branduoliniu ginklu lizdą - buvo 
tarp jų ir Vidurinės Azijos kovotojų už nepriklausomybę, ir bombo- 
mis apsikarsčiusių samdomųjų kareivių, o sykį - net radikalieji abor- 
tų priešininkai, pasiryžę bet kokia kaina apginti dar negimusį vaisių. 

Idealizmui nelengva išgyventi, kai daugybė žmonių išduoda idealus, 
įgyvendindami juos netikusiais būdais. Ji matė Mančesterį, praėjus 
vos trims dienoms po paskutinio "Inter City Firm"* mūšio - tuo 
metu lietus dar nebuvo nuplovęs išdegintų gatvių: visur kūpsojo 
krūvos pelenų, mėtėsi kaulai. Galiausiai Rachelę taip užvaldė ciniz- 
mas, kad savigarbą jai padėjo išsaugoti tik radikali pažiūrų permaina 
1r blaivus požiūris į žmonijos perspektyvas. 

Ir štai dabar - Naujoji Respublika. Hemorojaus veisykla pačia- 
me užkampyje - Rachelė jos patyliukais kitaip ir nevadino. Respub- 
liką reikėjo žūtbūt pakeisti, kol ji savo bjaurastimi neužkrėtė pažan- 
gesnių kaimyninių kunigaikštysčių, tokių kaip Malasija ir Turkus. 
Vis dėlto čia gyvena žmonės; kad ir kaip jie elgiasi su masinio nai- 
kinimo ginklais, nieko apie šiuos neišmanydami, įsiutusio pažadinto 
Eschatono bausmės nenusipelnė. Jeigu žmonės ko nors, šiuo atve- 
ju Šventės, kad ir kas tai būtų, nesupranta, tai nereiškia, jog taip 
jiems ir reikia. Galbūt ji, Rachelė, galėtų už šiuos žmones suvokti 
tai, kas jiems nesuvokiama, padėti jiems kaip nors prisitaikyti - jei 
tik tai išvis įmanoma. 

Iš to, ką JT žinojo apie Šventę, vienas faktas ypač kėlė neri- 
mą, bet Baueriui Mansur apie tai neužsiminė. Su Švente bendravu- 
sios antitechnologinės kolonijos išnykdavo, tiksliau, jai pasišalinus 
likdavo vien griuvėsiai. Kodėl taip atsitinka, Rachelė nenutuokė, 
bet ir šiuo atveju nieko gero nesitikėjo. 


Niekas kitkas nepriverčia žmogaus taip sutelkti minčių, kaip Ži- 
nojimas, jog po keturių savaičių bus pakartas, nebent žinojimas, 
kad įvykdė diversiją laive, kuriuo pats ir skrenda, ir žus - drauge 
su visais kitais - vėliau, po trijų mėnesių. Tokiu atveju laiko iki nuo- 
sprendžio vykdymo liktų daugiau, užtat tikimybė, kad jis bus atidė- 
tas, gerokai sumenktų. 

Martinas Springfildas su stiklu arbatos sėdėjo beveik tuščioje 
kajutkompanijoje ir išsiblaškęs stebeilijo į lubų sijas. Apdailos stilius 
čia buvo pabrėžtinai jūrinis: sienos aptaisytos ąžuolinėmis plokštė- 
mis, medinis parketas uoliai išblizgintas smiltainių. Ant senos, net 
*Inter City Firm (ICF) - radikali Londono futbolo klubo "West Ham United" 
aistruolių grupuotė, ypač aktyviai veikusi XX a. 8-ajame - 10-ajame dešimt- 
mečiuose, pagarsėjusi riaušėmis, masinėmis muštynėmis ir net žmogžudystė- 
mis. (Vert. past.) 

įjuodusios dėžės stovėjo sidabrinis samovaras, virš jo ant sienos 
kabojo aliejumi tapytas paveikslas, vaizduojantis tą, kurio vardas lai- 
vui buvo suteiktas. Lordą Vaneką, prieš 160 metų vadovaujantį ar- 
tilerijai, triuškinančiai Robotų maištą, o kartu ir piliečių viltis gy- 
venti nevergaujant aristokratams. Martinas susigūžė. Širdyje jis 
grūmėsi su demonais. "Aš kaltas, - galvojo jis. - Ir nėra kam su- 
versti bent dalį tos kaltės. Ak, kvaily, kvaily..." Tai bent nenusise- 
kęs likimas! Jis gurkštelėjo ir su arbatos kartumu ant nutirpusių lū- 
pų pajuto salsvai aštrų romo skonį. Ką nors keisti buvo per vėlu. 
Net Rachelės jis nebegalėjo išgelbėti. Reikėjo pasisakyti jai laiku, 
kol dar nebuvo įkėlusi kojos į laivą. Reikėjo pasistengti, kad bent 
ant jos nekristų Eschatono kerštas. Dabar jo, Martino, laukia mir- 
ties bausmė - net jei prisipažintų jiems, net jeigu būtų prisipažinęs 
dar prieš įjungiant variklio programos papildinius. Ir kas kad ši di- 
versija būtina, kas kad tiesiogiai dėl jos niekas gal net nežūtų... 

Martinas išgėrė arbatą, padėjo stiklą ir nejučia susikūprino. Ne- 
švarios sąžinės našta taip ir slėgė. "Bent jau pasielgiau teisingai, - 
mėgino guostis. - Nė vienas mūsų negrįš į namus, užtat namai te- 
bebus ten, kur juos palikome." Neapgyventas Rachelės butas - taip 
pat. Jis sudrebėjo. Vargu ar galėjo nuoširdžiai gailėtis prasikaltęs lai- 
vynui, užtat žinojimas, kad čia yra ir ji, draskyte draskė širdį. 

Maždaug prieš valandą gedulingai nukaukė sirenos, kviečian- 
čios į kovinius postus. Rūdvežių žūtis veikiausiai pakiršino Septa- 
goną it kokį vapsvų lizdą, 1r dabar susidūrimas su jo laivais buvo 
neišvengiamas. Tik Martinui tai nerūpėjo. Branduolio erdvėlaikio 
klostės gaubiamas atominis laikrodis variklio valdymo schemoje 
tiksėjo vos vos rečiau. Žinoma, paklaida buvo menkutytė, bet, lai- 
vynui pasukus atgal, pažeistas priežastingumo principas turėjo ją 
neįtikėtinai išdidinti. Paklaidą Martinas įvėlė tyčia - kad užkirstų ke- 
lią siaubingai katastrofai. Nors Naujosios Respublikos laivynas ma- 
no, kad uždara laiko kilpa tėra smulkus taktinis manevras, iš tikrųjų 
ji - pleišto smaigalys, kurį Hermanas ir paliepė sustabdyti. Martiną 
pasamdžiusi žinyba buvo kur kas tamsesnė, paslaptingesnė nei Ra- 
chelės įstaiga. Jam atrodė, kad JT Informacinių Gynybos Sistemų 
Agentūros darbuotojai tiesiog pamėgdžioja Hermano veiksmus, tik 
smulkesnių mastu. 

"Sudie, Belinda, - mintyse jis tarsi siuntė seserį į užmarštį. - 
Sudie, Londone, sostine šimtmečių dulkėse prasmegusiais bokštais. 

Sveikas, Hermanai, - kreipėsi į nepaliaujamai tiksintį švytuoklinį 
laikrodį ant sienos. 

Laiką visi kiti laivai sinchronizavo orientuodamiesi pagal "Lor- 
dą Vaneką". Be to, flagmanas generavo stabilią atskaitos sistemą, 
susietą su pirmojo šuolio koordinatėmis erdvėlaikyje. Sulėtinęs laik- 
rodžio eigą Martinas beveik nepastebimai pažeidė manevro atgali- 
nio laiko dedamąją. 

Flotilė gal kokius keturis tūkstančius metų skries į šviesos kū- 
gi, paskui beveik visą kelią grįš atgal - bet tik beveik. Į Rošarą jie 
nukaks vėluodami kone dvi savaites, žodžiu, maždaug per tiek lai- 
ko, kiek prireiktų sparčiam žygiui be jokių Admiraliteto suregztų 
gudrybių. O tada Šventė... Na, ką šitiems laivams padarys Šventė 
- jos reikalas. Martinas tik žinojo, kad jis, kaip ir visi kiti, turės 
brangiai sumokėti. 

Įdomu, ką jie įsivaizdavo apgausią, sakydami, jog toks manev- 
ras reikalingas tik skrydžio laikui sutrumpinti? Kurgi ne! Net kūdi- 
kis, ir tas sumotų, ką byloja Admirolo seife slepiami įsakymai. "Me- 
luodamas sau Eschatono neapkvailinsi." Gal ten lauks Hermanas, 
tiksliau, šiuo vardu prisidengusi būtybė. Gal jam, Martinui, pavyks 
iš šito prakeikto laivo pasprukti. Gal tai pavyks Rachelei. Gal per 
kokį likimo įnorį Naujosios Respublikos flotilė sugebės įveikti 
Šventę mūšyje. O gal jis ims ir išmokys mešką dviračiu važiuoti... 

Martinas kiek apdujęs atsistojo ir nuėjo prie samovaro. Įsipylęs 
pusę stiklinės arbatos, į šią dar šliūstelėjo skysčio iš krištolinio grafino. 
Pro garus pasklido šnerves dirginantis kvapas. Kai vėl atsisėdo, krės- 
las atrodė kažkoks per kietas, pirštai buvo nutirpę, lūpos vis stingo. 
Neišmanydamas kaip kitaip pabėgti nuo slegiančios kaltės, Martinas 
pasirinko lengviausią būdą - nusigerti iki žemės graibymo. 

Netrukus užplūdo bent jau pakenčiami prisiminimai. Sykį prieš 
aštuoniolika metų - jis, ką tik vedęs, tuo metu dirbo pastumdėliuų 
inžinieriuku lauko darbams - viename bare kažkur Volstonkrofto 
orbitoje greta prisėdo neišvaizdus žmogysta. 

- Gal galėčiau pavaišinti? - pasiteiravo žmogėnas. Sprendžiant 
iš aprangos, finansininkas, o gal ir teisininkas. Martinas nepriešta- 
ravo. - Jūs - Martinas Springfildas, - tęsė anas, - "Nakamichi Nuc- 
lear" darbuotojas. Dirbate kaip jautis, o gaunate nedaug. Aš įgalio- 
tas pasiūlyti jums darbą. 

- Ne, - Martinas atsakė nedvejodamas. 

Jis jau anksčiau buvo nutaręs, kad verčiau bus kaupti patirtį 
"NN", nei per metus papildomai prisidurti tūkstantį eurų. Be to, pa- 
ranojos apsėstas jo darbdavys šitaip kartais tikrindavo savo paval- 
dinių ištikimybę. 

- Pone Springfildai, savo darbdavio interesams jūs nėmaž ne- 
pakenktumėte. Mano siūlomame darbe jokio ypatingo lojalumo ne- 
reikia. Be to, pasiūlymas įsigaliotų tik tada, kai taptumėte laisvai 
samdomu darbuotoju arba pereitumėte į kitą įmonę. 

- Koks tai darbas? - Martinas kilstelėjo antakius. 

- Ar kada nors esate galvojęs, kokia jūsų egzistencijos prasmė? 

- Ką čia pliurp... - Springfildas net užsikirto. - Kvaršinsite man 
galvą religiniais paistalais? 

- Ne. - Pilkarūbis žmogysta Žiūrėjo tiesiai jam į akis. - Kaip tik 
priešingai. Šioje visatoje dievo nėra. O mano darbdavys nori apsi- 
drausti, kad jis ir neatsirastų. Tuo tikslų mano darbdaviui reikalin- 
gos žmogiškos rankos ir kojos. Mat tokiomis galūnėmis jis, jei ga- 
lima taip išsireikšti, neapdovanotas. | 

Išslydusio ir į grindis sudužusio stiklo džeržgesys tarsi pažadi- 
no Martino protą. 

- Jūsų darbdavys... 

- Jo nuomone, Martinai, jūs galite prisidėti prie kosmoso sau- 
gumo. Vardų neminėsiu, - pilkasis žmogėnas pasislinko arčiau, - 
bet pasakoti reikėtų ilgai. Išklausysite? 

Martinas linktelėjo. Atrodė, kad tokioje absurdiškoje, išties siur- 
realistinėje situacijoje kitaip pasielgti nė neįmanoma. Toks buvo pir- 
masis Springfildo Žingsnis į dabartinę padėtį: štai, po aštuoniolikos 
metų, jis vienui vienas geria pasmerkto erdvėlaivio kajutkompani- 
joje, o iki misijos Naujosios Respublikos kariniame laivyne pabai- 
gos likę vos kelios savaitės. Gal netgi minutės... 

Drauge su visa "Lordo Vaneko" įgula jis bus paskelbtas dingu- 
siųjų be Žinios sąraše. Kai sužinos artimieji, pabirs ašaros - tik ką 
jos reikš Žiauraus, beprasmio karo fone. Martinui visa tai neberū- 
pės. Tuojau - išgėręs iki dugno - jis atsistos, nusvyrins į savo ka- 
jutę ir išsidrėbs ant gulto. O tada tris mėnesius lauks, kol užsivoš 
spąstų nasrai. 


Kajutėje buvo karšta ir tvanku, nors ventiliacija veikė pasiūžau- 
dama, o iš vamzdžio už plokštės Rachelei prie galvos protarpiais 

lašėjo. Jai nesisekė nei užmigti, nei atsipalaiduoti. Magėjo su kuo 
nors pasikalbėti - su kuo nors, nutuokiančiu, kas dedasi. Moteris 
atsivertė ant nugaros. 

- AP, - prašneko, galų gale nebetsispyrusi akstinui, - kur Mar- 
tinas Springfildas? 

- Vieta nustatyta. Laivo kajutkompanija, denis D. 

- Ar su juo yra žmonių? 

- Atsakymas neigiamas. 

Ji atsisėdo. "Visa įgula postuose. Kurių galų Martinas ten sėdi 
vienas?" 

- Einu ten. Priedangos legenda: aš - kajutėje. Patvirtink galimybę. 

- Patvirtinta. Slaptojo stebėjimo schema perprogramuota. 

Varomąją ir artilerinę sistemas laivynas modernizavo, o įgulos 
narių sekimo per antsiuvus-emblemas - paliko senąją. Tiesa, šia 
beveik nesinaudodavo - matyt, kad neišnyktų jaunesniųjų karinin- 
kų tironija. Rachelė apsiavė, nuo viršutinio gulto pasiėmė švarką. 
Per minutę susiruošusi išėjo ieškoti Martino. Žinoma, tokiu metu, 
kai laivas rengiasi mūšiui, eiti iš hermetiškos kajutės buvo neapdai- 
ru, bet juk ir Springfildas pasielgė neapdairiai. Ką jis sau galvojo? 

Rachelė sparčiai nužingsniavo gūdžiais koridoriais. Visa įgula 
tūnojo hermetiškuose sektoriuose bei žalos kontrolės punktuose. 
Tylą trikdė vien ventiliatorių ūžesys ir - moteriai atvėrus kajutkom- 
panijos duris - laikrodžio tiksėjimas. 

Vienintelis žmogus patalpoje - įdubusiame minkštakrėslyje su- 
sirietęs Martinas - atrodė dar prasčiau nei skudurinė lėlė be kamša- 
lo. Stiklinė sidabruotame aptaise buvo iki pusės pripilta rudo skys- 
čio - anaiptol ne arbatos, išsyk sumojo Rachelė. Kai ji įėjo, Spring- 
fildas atsimerkė, bet sakyti nesakė nieko. 

- Turėtum būti kajutėje, - papriekaištavo moteris. - Juk žinai, 
kajutkompanija nehermetizuojama. 

- Et... - Martinas sukrutėjo taip, lyg gūžtelėti pečiais jam būtų 
per sunkų. - Garbės žodis, nematau prasmės. 

- O aš matau. - Ji priėjo arčiau ir atsistojo priešais. - Gali pasi- 
rinkti, kurioje - savo ar mano - kajutėje atsidursi per penkias mi- 
nutes! 

- Neprisimenu, kad būčiau pasirašęs sutartį... kaip tavo paval- 
dinys, - suburbėjo Martinas. 

- Tokios sutarties tu nepasirašei, - guviai atsakė Rachelė. - Už- 
tat kalbu ne kaip darbdavė, o kaip tavo vyriausybės atstovė. 

- Eee... - Martino kūną perbėgo traukulys. - ...šnepavaldus... 
jokioms... riausybėms... - Atsistodamas jis susverdėjo, veidą sura- 
kino skausmas. 

- Naujajai Respublikai atrodo, kad pavaldus, ir geresnės val- 
džios nei aš dabar nerasi. O gal nori pasiieškoti kitos? 

Jis susiraukė. 

 - Na neee. Kairėje kišenėje turėjau "4-3-1". Reegis, neapsieisiu. 
- Ieškodamas pakuotės su alkoholio poveikį slopinančiu preparatu, 
jis vėl susverdėjo. - Nėra čia ko širsti. 

- Aš neširstu. Tavo paties labui siūlau pasinaudoti inercine at- 
skaitos sistema. Be to, manau, mudu privalome vienas kitam pagel- 
bėti. Jei nenutempsiu tavęs į kajutę, kol dar niekas nepastebėjo, 
sužlugdysiu visą savo darbą. O už girtavimą kariniame laive bau- 
džiama rykštėmis. Nežinojai? 

Rachelė tvirtai sugniaužė Martino alkūnę ir nukreipė jį į duris. 
Vyrukas jau vos laikėsi ant kojų, tad vesti jį buvo nelengva net to- 
kiai aukštai moteriai su raumenyse įdiegtais stimuliatoriais, juolab 
kad Martinas pranoko ją mase. Be to, jo svorio centras buvo že- 
miau. Kelias akimirkas jie šlitiniavo abu. Paskui Springfildui pavy- 
ko ant delno prisikibdyti blaivinantįjį pleistrą, ir Rachelė išvedė jį į 
koridorių. 

Kai jiedu pagaliau nusigavo iki jos kajutės, perbalęs Martinas 
jau mažne duso. 

- Eik vidun, - paliepė Rachelė. 

- Jaučiuosi šūdinai, - vos išspaudė jis. - Vandens atsigerti turėsi? 

- Aha. - Ji uždarė duris ir pasuko sklendės ratą. - Antai praus- 
tuvas. Tikiuosi, tokį prietaisą esi matęs? 

- Uu. Ačiū. 

Jis atsuko čiaupą, apsišlakstė veidą, paskui prileido vandens į 
porcelianinį puodelį ir ėmė godžiai gerti. 

- Prakeikta alkoholinė dehidracija, - sušvokštė galų gale atsi- 
tiesęs nuo kriauklės. - Tikėjaisi, kad man užteks sveiko proto ne- 
sukvailioti?? 

- Tikėjausi, - sausai atsakė moteris. 

Ji stovėjo, sukryžiavusi rankas ant krūtinės, ir žiūrėjo į jį. Mar- 
tinas nusipurtė it pašiurpusi vandens žiurkė ir sunkiai klestelėjo ant 
tvarkingai pakloto Rachelės gulto. 

- Man labai reikėjo kai ką užmiršti, - niauriai prisipažino. - La- 

bai - ko gero, net per silpnai pasakyta. Man taip nutinka retokai, 
bet, supranti, kaip sunku uždarytam vienatvėje su savo paties pri- 
siminimais. Juk pastaruoju metu bendravau tik su kabeliais ir sche- 
momis, na dar - pietaudamas - su keliais geltonsnapiais kursantais. 
O dar tas šmėkla iš Priežiūros žinybos. Be paliovos trinasi netolie- 
se, klausosi kiekvieno žodžio, stebi. Kaip sušiktam kalėjime. 

Rachelė išlankstė sudedamąją kėdutę ir atsisėdo. 

- Vadinasi, kalėti tau neteko. Pasisekė. 

Jis vyptelėjo. 

- O tau, vadinasi, teko? Viešieji darbai? 

- Teko. Aštuonis mėnesius. Žemės ūkio kartelis patupdė už 
pramoninį šnipinėjimą. "Amnesty Multinational" mane paskelbė ko- 
mercijos belaisve ir suorganizavo prekybos embargą, tad išsprūdau 
greitai. 

Ji sudrebėjo, nors užplūdę prisiminimai, kadaise skausmingai 
ryškūs, per daugelį metų buvo gerokai išblukę. Iš tikrųjų Rachelei 
teko kalėti ir ilgiau, bet kol kas ji neketino to sakyti. 

Martinas palingavo galvą ir vos pastebimai nusišypsojo. 

- Pati Naujoji Respublika - kaip kalėjimas. Argi ne? 

- Hmm... - Atrodė, kad moteris žvelgia kiaurai jį. - Gal kiek ir 
persūdai. 

- Vis dėlto sutik: visi jie - savo ideologijos belaisviai. Du šimtus 
metų gniaužti jie nebesugeba atsiriboti nuo savosios kultūros ir pa- 
sidairyti, kas dedasi kitur. Užtat ir mes čia šitaip įklimpome. - Mar- 
tinas nugriuvo ant nugaros, galva į sieną. - Atsiprašau, pavargau 
kaip šuo. Atpyliau dvigubą pamainą, tikrindamas variklio darbą, 
paskui keturias valandas ieškojau, kur stringa oksidatoriaus tiekimo 
į reakcijų sistemą logika... 

- Nieko tokio. - Rachelė atsisagstė švarką, pasilenkusi nusiavė. 
- Oi! 

- Paskaudo? 

- Šitame sumautame laive net nėra kada prisėsti. Jei dar ir aš iš- 
glebsiu, bus negerai. 

Martiną suėmė žiovulys. 

- Verčiau pakeiskime temą. Kaip manai, kokie bus Septagono 
veiksmai? 

Ji patraukė pečiais. 

- Turbūt išlydės mus iš čia, nepaleisdami iš taikiklio, o paskui 

iš Naujosios Respublikos pareikalaus kompensacijos. Jie - pragma- 
tikai: šnekoms apie nacijos garbę, narsą ir vyriškumą laiko negaišta. 

Jis atsisėdo. 

- Jei jau pati išsiavei, gal ir man... 

Moteris numojo ranka. 

- Kaip išmanai. 

- O man atrodė, privalau laikytis subordinacijos. 

Rachelė nusijuokė. 

- Neprisigalvok! Ak tie sumauti monarchistai. Abstrahuotai 
mąstant, lyg ir viską suprantu, bet kaip jie šitaip gali - galva neišne- 
ša. Aš nukvakčiau, nė dešimties metų neištvėrusi. 

- Hm... - Martinas pasilenkė nusiauti batų. - O tu pažvelk iš ki- 
tos pusės. Mūsų žmonės jaukiai gyvena šeimose, leidžia laiką su 
draugais, vienu metu dirba kelis darbus: triūsinėja soduose, projek- 
tuoja automobilius, tapo peizažus, augina vaikus. Entomologai ty- 
rinėja smulkutyčius gyvius, aiškinasi, kaip šie krutina kojeles. Kodėl 
mudu negalime šitaip gyventi? 

- Aš esu taip gyvenusi. 

Jis pažvelgė į ją suglumęs. Prisiminimai moterį nešė į balažin 
kokias tolybes. 

- Ar patikėtum, trisdešimt metų buvau namų šeimininkė? Pa- 
dori, dievobaiminga šeima, duonpelnys vyrelis, du žavingi numylė- 
tiniai vaikučiai, sodas priemiestyje. Kiekvieną sekmadienį bažnyčia, 
1r jokių - jokių! - iššūkių miesčioniškam gyvenimui. 

- Aha, taip ir maniau, kad tu vyresnė nei atrodai. Septintojo 
dešimtmečio pabaigos tendencija? 

- Kurio septintojo dešimtmečio? - Rachelė palingavo galvą ir 
pati atsakė į retorinį savo klausimą: - Trečiojo tūkstantmečio pir- 
mojo šimtmečio. Gimiau keturiasdešimt devintaisiais. Užaugau 
baptistų šeimoje, ramiame baptistų mieste - po Eschatono žmonės 
vėl gręžėsi į tikėjimą. Matyt, buvome kaip reikiant pridėję į kelnes. 
Ak gūdi praeitis, prisimenu kaip per miglą. Vieną gražią dieną - 
man tada buvo keturiasdešimt aštuoneri, vaikai studijavo - suvokiau 
netikinti. Tais laikais jau nestigo gyvenimo trukmę ilginančių pre- 
paratų ir kunigas liovėsi juos skelbęs Dievą piktinančia Šėtono iš- 
mone - ypač po to, kai, žaisdamas sieninį, gavo į kaulus nuo savo 
paties senelio, - tad štai: ūmai suvokiau, kaip tuščiai slenka diena ir 
kad tokių dienų manęs dar laukia milijonas, ir kad pasaulyje tokia 

daugybė dalykų, kurių nepatirsiu, ir darbų, kurių nenuveiksiu, jei 
nepasikeisiu. Juk aš iš tikrųjų netikėjau: į religiją buvo pasinėręs 
vyras, o aš tik palaikiau jam kompaniją. Taigi ėmiau ir išvažiavau. 
Po specialaus kurso per pusmetį atsikračiau dvidešimties metų. Ry- 
žausi standartinei Sterlingo fugos* įdiegimo procedūrai, pasikeičiau 
vardą, permainiau visą gyvenseną. Susidėjau su anarchistų komu- 
na, išmokau visokių gudrybių, įnikau į radikalią veiklą prieš smurtą. 
Hariui... ne, ne Hariui... Haroldui tai buvo svetima. 

- Antroji vaikystė. Panašiai kaip dvidešimtame amžiuje įprasta 
paauglystė. 

- Būtent. - Ji įdėmiai pažvelgė į Martiną. - O tu? 

Jis gūžtelėjo pečiais. 

- Aš - jaunesnis. Nors, žinoma, vyresnis už visus šito vaikų 
kryžiaus žygio dalyvius. Išskyrus nebent Admirolą. - Akimirką, 
vos akimirką Martinas atrodė slegiamas siaubingo košmaro. - Ne- 
gerai, kad tu čia. Negerai, kad aš čia. 

Moteris žiūrėjo jam į akis. 

- Tau čia koktu? 

-:Mudu... - Martinas prikando liežuvį, atsargiai, tiriamai dirste- 
lėjo į Rachelę ir užbaigė - ...keliaujame į pražūtį. Maniau, žinai. 

- Taip, - nudelbusi akis ramiai atsakė ji. - Žinau. Jeigu man ne- 
pavyks susitarti dėl paliaubų arba įtikinti šituos vyrukus nepažeisti 
priežastingumo principo, Eschatonas neišvengiamai įsikiš. Drioks- 
telės antimedžiagos kometa ar dar kuo nors. - Rachelė vėl pasižiū- 
rėjo į Martiną. - Ką manai tu? 

- Aš... - Jis vėl prikando liežuvį, nukreipė žvilgsnį į šalį ir apta- 
kiai ištarė: - Jeigu Eschatonas įsikiš, vadinasi, mudu būsime atsidū- 
rę kur nereikia. 

- O, tai bent paguodžianti mintis. - Moteris išspaudė šypseną. 
- Iš kur kilęs tu? Nagi. Juk aš apie save papasakojau... 

Martinas pasiraivė ir atsilošė. 

- Aš užaugau kaime, tarp Jorkšyro kalvų. Ožkos, drobinės ke- 
puraitės ir juodi velnių malūnai, knibždantys galaižin ko. Ak, tiesa, 
dar privalomas šokis su šeškais. Turistams. Antradieniais aludėse. 

- Šokis su šeškais? - nepatikliai perklausė Rachelė. 

- Na taip. Kiltas surišamas aplink kelius - turbūt žinai: jorkšyrie- 
*Fuga - sąmonės būsena, kai atmetama tapatybė, prisiminimai bei kiti indivi- 
dualybės požymiai. (Vert. past.) 

tis verčiau numirs, nei sutiks ką nors po juo apsimauti, - tada už pa- 
karpos griebiamas šeškas ir kišamas po sijonu. Šeškas - į audinę pa- 
našus žvėrelis, tik ne toks draugiškas. Žodžiu, rylininkui akompa- 
nuojant šokama su šešku po kiltu, kol lieka vienas, ištvermingiausias, 
šokėjas. Toks tat jaunų vyrų iniciacijos ritualas. Panašu į senovės bū- 
rų mėgtas vamzdžiadančių bučiavimo varžybas. - Martinas šiek tiek 
demonstratyviai nusipurtė. - Neapkenčiu šeškų. Prakeiktieji kandžio- 
jasi lyg grynas viskis, tik pasekmės ne tokios malonios. 

- Tad šit kaip jūs smagindavotės antradieniais. - Rachelė pa- 
mažu šiepėsi. - Nagi papasakok dar ką nors. Ką veikdavote trečia- 
dieniais? 

- O, trečiadieniais sėdėdavome namie ir žiūrėdavome senas 
"Karūnavimo kelio" * serijas. Senovinės vaizdo rinkmenos buvo re- 
miksuotos iki beveik realistinės skiriamosios gebos, Žinoma, pasi- 
rūpinta subtitrais, tad, apie ką ten kalbama, suprasdavome. Paskui 
už Lankasterių dinastijos žlugimą išlenkdavome arbatos "Zet/ey". 
Tai mūsų, jorkšyriečių, tradicija. Dar prisimenu, kaip šventėme per- 
galės tūkstantmečio sukaktį... Bet gana jau šnekėti apie mane. Ką 
trečiadieniais veikdavai tu? 

- Ogi nieko ypatingo. Ardydavau teroristų atomines bombas, 
laižydavausi žaizdas po Alžyro mormonų separatistų šūvių. Ak, tai 
buvo po pirmojo mano maišto. O pirmiau dar vesdavausi vaikus į 
futbolą, tik nebeprisimenu, kurią savaitės dieną. - Rachelė pasilen- 
kė ir iš po gulto ištraukė lagaminą. - Štai. - Pasiraususi jame išėmė 
siaurą, pailgą dėžutę. - Kažin ar tau vertėjo klijuotis tą pleistrą? 

Blausioje kajutės šviesoje viskis butelyje suspindo auksu. 

- Nekoks aš sugėrovas, - prisipažino Martinas. - Prisitvojau 
vienas pats, puoliau į depresiją. Tau su manim grynas vargas: čiū- 
čiuok dabar, blaivink... 

- Ką gėręs vienas, galėjai susirasti kompaniją. Dviese prisitvoti 
smagiau. - Iš kažkur atsirado du nedideli stiklai. Rachelė prisislinko 
arčiau. - Tau praskiesti? 

Martinas įvertino butelį žvilgsniu. Spysaido salyklinis, statinėje 
brendęs penkiasdešimt metų. Jeigu šis gėrimas buvo ne originalo 
nanoklonas, galėjo kainuoti tiek pat, kiek analogiško svorio gabalas 
platinos. 


*Matyt, tai autoriaus aliuzija į populiariausią britų "muilo operą" "Karūna- 
vimo gatvė", rodomą nuo 1960 m. (Vert. past.) 

- Gersiu gryną, o rytoj užeisiu į ambulatoriją ir paprašysiu nau- 
jos gerklės. - Rachelė įpylė gerą porciją ir jis, nujausdamas būsimą 
malonumą, net švilptelėjo. - Kaip sužinojai? 

- Kad tokį ir mėgsti? - Ji patraukė pečiais. - Nežinojau. Aš pati 
užaugau su grūdiniu. Tikrą daiktą pažinau tik Sirte, kai ten pasipai- 
niojo vienas darbelis... - Staiga moteris apsiniaukė. - Už ilgą ir lai- 
mingą gyvenimą. 

- Už tai tikrai išgersiu, - akimirką pagalvojęs atsiliepė Martinas. 
Kokią minutę jiedu tylomis skonėjosi viskiu. Paskui jis prisipažino: 
- Vis dėlto, jei žinočiau, kas dedasi, jausčiausi daug geriau. 

- O aš neimu į galvą. Arba nevyksta nieko ypatingo, arba žūsi- 
me taip staigiai, kad nespėsime nė pajusti. Septagono laivanešis tik- 
riausiai priskris, įsitikins, kad daugiau nieko neketiname iškrėsti, ir 
palydės iki kito šuolio zonos. Diplomatai tuo tarpu pasiginčys, kas 
ir už ką turi mokėti. Girdėjau, ryšininkai visus šunis karia ant ma- 
nęs. Viliuosi, Septagoną tai paakins prieš šaudant pirmiau išsiaiškin- 
ti, kas ir kaip. 

- O dar geriau jausčiausi, jei galėtume nešti iš šito laivo kudašių. 

- Verčiau atsipalaiduok, išgerk. - Rachelė papurtė galvą. - Ku- 
dašiaus mudu nenešime. Tad nesuk sau galvos. O jeigu pašautų, 
argi ne geriau mirti siurbčiojant puikų viskį, negu rėkiant iš siaubo? 

- Ar tau niekas nesakė, kad esi velniškai šaltakraujiška? Ne, iš- 
sireiškiau neteisingai. Kad tavo oda - kaip tanko šarvas? 

- Daug kas man taip sakė. - Ji susimąsčiusi įsmeigė akis į stik- 
lą rankoje. - Šito išmokstama. Neduokdie išmoksi ir tu. 

- Nori pasakyti, tu išmokai? 

- Taip. Antraip šis - mano paskutinis - darbas liktų nepadarytas. 

- O ką tu darydavai? - atsargiai pasiteiravo Martinas. 

- Apie teroristų atomines bombas kalbėjau rimtai. Bet iš tikrųjų 
jas nukenksminti būdavo paprasta, kur kas sunkiau - surasti patį 
sprogdintoją. Susekti tokį šūdžių, aptikti užtaisą, nukenksminti, at- 
kapstyti, iš kur ta bjaurastis atkeliavo. Eilės tvarka paprastai būda- 
vo tokia, nebent Žiauriai nepasisekdavo: susidurdavome su nenu- 
matyta, pavojinga išimtimi - apie išpuolį niekas iš anksto neperspė- 
davo. Tada, kol iš tų padugnių išpešdavome, kur gavo sprogdynę, 
sunkiausia būdavo juos apsaugoti nuo minios linčo teismo. 

- O suklysti pasitaikė? - dar atsargiau paklausė jis. 

- Klausi, ar yra tekę taip susimauti, kad dėl to žūtų keli tūks- 
tančiai žmonių? Taip. 

- Turėjau omeny ne tai. - Martinas švelniai palietė laisvąją mo- 
ters ranką. - Įsivaizduoju, ką esi patyrusi. Blogai padarytas mano 
darbas kam nors irgi kainuoja brangiai. Šimtams, tūkstančiams 
žmonių. Užtat niekas nepastebi, jei dirbi gerai. 

- Bet niekas ir nesistengia sužlugdyti tavo darbo, - atitarė Ra- 
chelė. 

- Oo... Net nenumanai, kaip stengiasi. 

Ji pajuto, kaip atlėgsta nugarą rakinusi įtampa. Kiek patylėjusi 
tarė: 

- Neabejoju, tu irgi turi ką papasakoti. Kaip nepratęs dirbti su 
žmonėmis, tu labai jau geras guodėjas. 

Martinas prunkštelėjo. 

- O tu, kaip pratusi susimauti, kol kas darbuojies visai nepra- 
stai. - Jis pakėlė ranką ir švelniai paglostė Rachelės sprandą. - Ne- 
pakenktų masažas. Tu gerokai įsitempusi. Galvos dar neskauda? 

- Ne, - lyg apgailestaudama atsakė ji ir gurkštelėjo viskio - be- 
veik iki dugno. - Bet pasiūlymą aš pasirengusi apsvarstyti. 

- Žinau tris būdus numirti laimingam. Deja, nė vieno dar nesu 
išbandęs. Gal norėtum prisidėti? 

- Kur apie juos girdėjai? 

- Spiritizmo seanse. Puikus buvo seansas. O jei rimtai, dakta- 
ras Springfildas jums išrašo dar vieną dozę Spysaido gyvojo van- 
dens ir kaklo masažą gulomis. Tada, jei tie daugiakampiai nutartų 
pašaudyti, bent jau penkiasdešimt procentų iš mudviejų numirtų lai- 
mingi. Na kaip? | 

- Puiku. - Moteris blausiai nusišypsojo ir paėmė butelį. - Vis 
dėlto buvai teisus: žinoti, kas dedasi, būtų iš tikrųjų neblogai. Kad 
taip bent numanyčiau, ką jie sau galvoja... 


Kreiserio-laivanešio "Neoninis lotosas" tiltelyje užgaudė bron- 
ziniai varpai. Iš smilkalinių, įtaisytų virš vėdinimo angų, vinguriavo 
dūmelių sruogos; patalpos kampuose stūksojo auksu išpuoštos ko- 
lonos, o tarp jų it pabirę brangakmeniai neperregimos tamsumos 
fone žėrėjo stebimus objektus žymintys simboliai. Laivo tarnybų 
koordinatorė Ariadnė Eldrič atsilošusi minkštakėdėje mąsliai žvelgė 
į kosmoso bedugnę. Simbolių spiečių, kuris pačiame sienos centre 
kirto laivo vektorių, ji stebėjo labai įdėmiai. 

- Ką tie puslaukiniai sau galvoja? 

- Vargu ar jie išvis sugeba ką nors galvoti, - atsiliepė šturmo 
tarnybos vadas Markas Bismarkas. - Mūsų kaimynams iš Respub- 
likos turbūt atrodo, kad mąstymas kenkia smegenims. 

- Gerai pasakyta, - prunkštelėjusi įvertino Eldrič. 

Naujosios Respublikos flotilei iš paskos sekė į vieną tašką su- 
siliejantis spiečius tviskančių mažesnių karūnėlių - antimedžiaga 
varomų gaudančiųjų naikintuvų eskadrilė, kurios pagreitis kietosios 
gama spinduliuotės sraute siekė beveik tūkstantį g. Įgulos vitrifi- 
kuotais kūnais ir į skaitmenines matricas įkrautomis sąmonėmis 
budriai stebėjo įsibrovėlius ir tik laukė bent menkiausio aktyvių 
veiksmų ženklo, antpuolio įžangos. 

- Ar jie bent nutuokė, į ką šaudo? 

- Abejoju. Sako kariaują, - švelniu sopranu prašneko iki šiol ty- 
lėjusi Ču Melinda, Viešosios Žvalgybos atstovė laive. - Tvirtina rūd- 
vežius palaikę priešo naikintuvais. Nors į kokius priešus jie gali 
pleškinti mūsų erdvėje?.. 

- Regis, tiesiogiai į mus jie nesikreipė?.- paklausė Bismarkas. 

- Ne. Tačiau viename jų laivų yra pusiau mąstantis diplomatinis 
ekspertinis organizmas. Jis save vadina JT stebėtoja ir yra identi- 
fikuojamas kaip... hmm... JT stebėtoja. Tai patvirtina jų nekompe- 
tenciją, taigi, jei Kapitolijus nenuspręs JT apkaltinti melu, patikėsi- 
me. Juo labiau kad informacijos patikimumas - nulis ir aštuonios 
dešimtosios. 

- O kodėl jie leido tam organizmui naudotis ryšiu? 

- Vien Eschatonas težino. Įdomu, kad visi jų laivai, išskyrus tą 
vieną, pastatyti Saulės sistemoje. 

- Nepasakyčiau, kad man malonu tai girdėti. - Eldrič susikau- 
pusi įsižiūrėjo į ekraną. Laivas išsyk pajuto jos nuotaikos atspalvį, 
ir taikinio paieškos žymiklis, slystelėjęs simboliais it mažytė šmėkla, 
prie tolimų priešo flotilės laivų projekcijų "prikabino" gama spindu- 
lių stiprintuvus. - Ką gi, didesnių nuostolių kol kas galime išvengti. 
Ar jų šuolio trajektorija bent kiek kinta? 

- Kol kas ne, - atsakė Ču. - Kryptis - SPD-47. Tik ko jie ten 
lenda? Juk ta kryptimi nėra nė vienos jų kolonijos. 

- Hm... Ir iššoko iš niekur. Ką manote? 

- Pamišėliai, ir tiek. Arba JT inspektorė su jais skrenda ne šiaip 
sau, - susimąstęs tarė Bismarkas. - Jeigu jie tikisi skriedami laiko 
kilpa apmauti kažkokį priešą... 

Staiga jo akys išsiplėtė. 

- Kas nutiko? - paklausė Ariadnė. 

- Šventę! - sušuko tarnybos vadas. Jo akys šmaižiojo į šalis it 
bepročio. - Prisimenate, kas buvo prieš penkerius metus? Jie ketina 
užpulti Šventę! 

- Užpulti Šventę? - vos išspaudė Eldrič. - Kurių galų? 

Ču veidas su įkrauta surūšiuotų memų saugykla, kur kas tal- 
pesne bei galingesne už bet kokį Žemėje prieš Singuliarumą egzis- 
tavusį kompiuterinį tinklą, akimirkai tarsi sustiklėjo. 

- Taip ir yra, - pasakė ji. - Tie atsimetėliai ketina užpulti Šven- 
tę, lyg ši būtų kokia banali imperialistė. 

Laivo tarnybų koordinatorė Ariadnė Eldrič, valdanti tokią ga- 
lingą ginkluotę, kokios karinis Naujosios Respublikos laivynas nė 
nesapnuodavo, sukikeno it pamišėlė: | 

- Tai bent nevispročiai! 

Telegrama iš ano pasaulio 


Prieš Singuliarumą žmonės gyveno sau izoliuotoje Žemėje, dai- 
rėsi į žvaigždes ir guodėsi patogia nuostata, esą Visatai jie nerūpi. 

Deja, klydo. 

Vieną gražią vasaros dieną dvidešimt pirmo amžiaus viduryje 
kažkas nelauktas ir neregėtas ūmai prisiartino prie knibždančio 
Žemės civilizacijos skruzdėlyno ir pamaišė po jį lazda. Kad būta tai 
galingo superproto, žmogui nepažinaus taip pat, kaip jo paties pro- 
tas nepažinus varlei, niekas neabejojo. Kita vertus, niekas nenuma- 
nė, iš kur ar iš kada jis atkeliavo. 

Prieš Singuliarumą atkakliai teigta, kad kvantinės logikos atra- 
dimai bus tikras proveržis kuriant dirbtinį intelektą bei pravers nu- 
kreipiant informaciją laiku atgal - galbūt net perkeliant materijos 
mases virššviesiniais greičiais, nors pritaikyti kvantinę logiką kom- 
piuterijoje tada atrodė svarbiau. Reliatyvumo teorija dar dvidešim- 
tame amžiuje išaiškino, kad ir judėjimas virššviesiniu greičiu, ir ke- 
lionės laiku neišvengiamai pažeidžia priežastingumo principą - nėra 
pasekmės be priežasties. Teko atmesti daugybę apsaugos bei kos- 
minės cenzūros įstatymų, aiškinančių, kodėl priežastingumo prin- 
cipo pažeidimai nekenkia Visatos stabilumui - Singuliarumo laikais 
įrodyta, kad visos tos koncepcijos yra klaidingos. 

Apie devynis milijardus žmonių akimoju, be pėdsako, be ži- 
nios, dingo iš regimosios visatos, ir niekas negalėjo pasakyti - kur. 
Užtat Saulės sistemos planetose atsirado keistų, sidabriškų, bema- 
sių nežinomos prigimties objektų, daugiausia ketursienių bei taisyk- 
lingųjų daugiabriaunių. Visi tinklai, visos sistemos žlugo. Informa- 
cijos prisotintoje žmogiškojo diskurso erdvėje susiformavo Žinia: 


Aš - Eschatonas. Aš jums ne dievas. 

Aš kilęs iš jūsų ir jūsų ateityje egzistuoju. 

Nepažeisk priežastingumo principo mano dabarties šviesos 
kūgyje. Antraip. 

Iš prarajos, atsivėrusios po katastrofos, priblokšti išgyvenusieji 
ropštėsi dvidešimt metų. Išnyko devyni dešimtadaliai darbo jėgos, 
sudėtingos ekonominės ekosistemos atrodė kaip nugenėtos džiun- 
glės. Saulės sistemos planetoms reindustrializuoti prireikė dar pen- 
kiasdešimties metų. Ir dar dešimties - pamėginti įsisavinti toli gražu 
nebenaują technologiją - tarpžvaigždinius tunelius. 

Dvidešimt antro amžiaus viduryje vienas tyrinėtojų laivas pa- 
siekė Barnardo žvaigždę. Iššifravę iš antrosios planetos atskrieju- 
sius silpnus radijo signalus, astronautai sužinojo, kas nutiko andai 
išnykusiems žmonėms. Tuneliais, vedančiais ne tik pirmyn erdve, 
bet ir atgal laiku, Eschatono išgabenti už Žemės šviesos kūgio ribų, 
jie tapo priverstiniais tūkstančių pasaulių kolonistais. Sąlygos gyvy- 
bei palaikyti žmonėms buvo sudarytos minimalios: robotizuotos ga- 
myklos ir tinkamas kvėpuoti oras. Pasaulių netoli Žemės istorija 
buvo trumpa, užtat tolimuosiuose spėjo prabėgti šimtmečiai. 

Ši žinia išsiplėtusioje žmonių civilizacijos erdvėje tūkstančiui 
metų sukėlė šoką. Visuose gyvenamuose pasauliuose vienur ar ki- 
tur stūksojo po monumentą su įrašytu perspėjimu nepažeisti prie- 
žastingumo principo. Atrodė, kad žmogui nepažinios jėgos nutarė 
įsikišti į jo reikalus ir norėjo, kad tai žinotų visi. Bet jei yra uždraus- 
tas vaisius, visada bus ir norinčių jo paragauti. O Eschatonas tam- 
siajai žmogiškosios prigimties pusei būdavo negailestingas... 


Linijinis kreiseris dreifavo, nutviekstas purpurinio žvaigždžių li- 
kučių spindesio. Kas valandą įsijungęs jo lazerių tinklas į vakuumą 
pasiųsdavo ultravioletinį impulsą; čia pat plūduriavo spiečius mažy- 
čių interferometrinių platformų, susietų lazerinėmis didelio dažnio 
juostomis. Erdvė išorėje buvo įkaitusi: nors branduolio vyzdyje ne- 
žibėjo anei žvaigždė, iš ten tumulais žiro įkrautos dalelės. 

Kiti flotilės laivai buvo išsidėstę aplink "Lordą Vaneką“, bet pli- 
ka akimi jų nesimatė. Jau tris savaites jie laukė, kol į rikiuotę, už- 
baigę šuolius, įsiterps atsilikusieji. O prieš apsistodami strykčiojo 
tarp senutėlės dvinarės sistemos žvaigždžių. Savo planetas kadai 
nustūmusios į kosmoso bedugnę, jos karšo vienumoje. Į ateities 
nežinią laivai šokdavo kassyk vis toliau, galiausiai - ištisus tūkstant- 
mečius. 

Kajutkompanijoje tvyrojo neįprastai įtempta nuotaika. Šiaip jau 

nuolatinis karo laivo palydovas yra nuobodulys: po kokių septynių 
žygio savaičių suirzta net patys santūriausi karininkai. Žinia, kad 
paskutiniai eskadriniai minininkai jau atvyko, prieš kelias valandas 
tos degtinės. Šnekėdamiesi jie trumpino nakties valandas, mėgino 
žūtbūt atsipalaiduoti, mat kitą dieną flotilė turėjo sukti atgal ir vy- 
nioti savo pačios laiko liniją, kol pasieks tašką, pro kurį pateko į šią 
sistemą, ir įsibraus į laisvai suregztą istorijos audinį. 

- Į laivyną ėjau tik dėl Malasijos viešnamių, - prisipažino Gru- 
boras. - Kai nuolat triūsi atliekų perdirbimo sistemoje, tiltelio vyru- 
kai galiausiai ir pradeda tave laikyti nesvaria atlieka. Jie kiekviena- 
me kosmodrome skuba smagintis, o aš ką - tik plaunu siloso talpas 
arba ruošiuosi inžinerijos egzaminui. 

- Viešnamiai! - paniekinamai purkštelėjo Boburskis. - Pavelai, tu 
pervertini savo perspektyvas. Malasijoje nėra tokių viešnamių, prie 
kurių mudu su tavim galėtume bent prisiartinti. Be Zauerio Žinios 
mums nevalia nė pirstelėti, o tu dar svajoji apie tas dvokiančias sky- 
les, knibždančias kokčiausių vabzdžių ir politiškai nepatikimų čiabu- 
vių. Kurie greičiausiai dar ir psichai subjaurotais snukiais, besisma- 
ginantys šlykščiais, žmogaus prigimčiai svetimais iškrypimais. 

- Ir vis dėlto būtų neblogai, - Gruboras mąsliai žvelgė į skystį 
stiklinėje, - ištrūkti ir pamatyti bent vieną šlykštų, žmogaus prigim- 
čiai svetimą iškrypimą. 

Kravčiukas atsuko kamštelį ir pakreipė butelį. Boburskis savąją 
stiklinę atkišo, Gruboras tik papurtė galvą. 

- O aš šit ką norėčiau žinoti, - tyliai pasakė Kravčiukas. - Kaip 
mes grįšime? Nesuprantu. Juk laikas ėjo ir praėjo. Kaip kitaip? 

- Ogi šit kaip. - Gruboras išlenkė gerą gurkšnį. - Ne viskas turi 
būti taip, kaip tu pageidauji. - Jis apsidairė. - Niekas neišgirs? Tad 
štai, esame įklimpę iki kaklo. Su tais slaptais variklio papildiniais, 
kuriuos valdžia kelmai žino kur įsigijo, šuoliuose galime sukioti lai- 
ko ašį kaip panorėję. Į šitą sumautą kosmoso užkampį atsibalado- 
jome tik tam, kad niekas mūsų nerastų ir kad sumažėtų netikslaus 
šuolio tikimybė. Valdžia ieško kažkokios iš namų pasiųstos laiko 
kapsulės, kur turi būti pasakyta, ką mums daryti toliau - pagal tai, 
kas užrašyta istorijos knygose. Paskui grįšime atgal - kitu kursu ir į 
tolimesnį tašką - anksčiau nei išskridome. Mintį seki? Vis dėlto yra 
viena rimta problema - Dievas. Jie nori sulaužyti Trečią įsakymą. 

Boburskis susirūpinęs persižegnojo. 

- Ką, reikės nebegerbti tėvo ir motinos? Visa mano šeima... 

- Ne, kalbu apie tą, pasirašytąjį nuoširdžiai Jūsų, Dievas, kur 
sakoma: nekišk nagų prie istorijos eigos, antraip. Trečias įsaky- 
mas, išdegintas Padėkos Akmenyje. Šešių pėdų gilumo ir trisdešim- 
ties pėdų aukščio raidėmis. Viskas aišku? 

Boburskis abejojo. 

- Tokias raides pirminės fazės laisvųjų elektronų lazeriu galėjo 
išdeginti bet koks juokdarys... 

- Anais laikais tokių dalykų dar nebuvo. O tu mane kartais iš 
tikrųjų užknisi. Faktas yra faktas: kokie pragaro katilai mūsų lau- 
kia prie Rošaro, nėmaž nenutuokiame. Užtat ir tykiname iš užnuga- 
rio - kaip tas kaimo mulkis, dramblių ėjęs medžioti su veidrodžiu, 
nes nė vieno jų nebuvo matęs ir pamatyti bijojo... 

Akies krašteliu Gruboras pastebėjo į kajutkompaniją įeinantį 
Zauerį, karininką, laive neoficialiai atsakingą už politinę drausmę. 

- Ką tu čia vadini bailiu kaimo mulkiu? - užriaumojo Boburs- 
kis, irgi šnairuodamas į duris. - Kapitoną pažįstu aštuoniasdešimt 
septynerius metus, jis vyrukas padorus! Ką Admirolas... Admiro- 
las tau žydras?.. 

- Na ne. Aš tau aiškinu, kad visi mes ko nors bijome, kas ko... 
- Gruboras tarsi numojo ranka. 

- Vadinasi, aš - pideras? - suriko Boburskis. 

- Nieko tokio nesakiau, - atrėžė Gruboras. 

Staiga kajutkompanijoje prapliupo plojimai. Vienas jaunesniųjų 
kariūnų pianola užgrojo pakilų maršą: Muzikavo jis entuziastingai, 
bet harmonijos pojūčio, deja, stigo, ir publika kaipmat persiskyrė į 
gerbėjus (šių buvo vos keli) ir visus kitus. 

- Viskas bus gerai, - išdidžiai pareiškė Boburskis. - Nukaksime 
į Rošaro sistemą, ir tie išsigimėliai ateiviai užpuolikai spruks, vos 
mus pamatę. Sakau gi, viskas bus... ee... buvo gerai. 

- Nežinau, nežinau. - Šiaip tylus lyg autistas, Kravčiukas išgė- 
ręs ginklo brolių draugijoje šiek tiek atsipalaidavo. - O kam tada ta 
svetimšalė bobšė? Šnipė, diplomatė ar kas ji ten. Pasiųsta mūsų pri- 
žiūrėti, ar ne? Nesuprantu, kodėl kapitonas ją pakenčia. Išsiųsčiau 
pro krovininį liuką, ir tiek. Bent oro sutaupytume. 

- Ji irgi žygio dalyvė, - paprieštaravo Boburskis. - Lažinuosi, ta 
moteriškė norėtų mūsų pergalės - juk antraip išeitų, kad apsijuokė. 

Be to, jos statusas - diplomatinis, todėl ji ir gali kaišioti nosį kur 
panorėjusi. 

- Tikrai? Tada verčiau tegul jos nekiša į mano raketų leistuvus. 
Nebent norėtų pamatyti, kaip jų vamzdžiai atrodo iš vidaus. 

Gruboras ištiesė kojas ir pasakė: 

- Aha, kaip Helsingo šunėkas. 

- Helsingas turi šunį? - suklusęs paklausė Boburskis. 

- Turėjo. Būtasis kartinis laikas. Štai tokį miniatiūrinį šnaucerį. 
- Rodydamas šuns dydį Gruboras kone suglaudė delnus. - Nepa- 
kenčiamo būdo žebenkštį su žiurkės smegenine. Be atvangos am- 
sėjo lyg pagiriotas bocmanas, koridoriuose šiko ir šiko - rodė, kie- 
no čia viršus. Ir niekam nevalia buvo nė prasižioti. 

- O kas atsitiko? - pasidomėjo Boburskis. 

- O, šunėkas nevykusiai pasirinko, prie kurių durų šikti. Mano 
pasiųstas salaga nespėjo suvalyti - kapitonas ėmė ir įmynė į šūdą. 
Girdėjau apie tai šnekant, o ciuciaus daugiau nebemačiau. Turbūt 
jį pėsčią namo išsiuntė. Paskui Helsingas kokį mėnesį vaikščiojo 
susiraukęs kaip pintis. 

- Šunienos troškinys! - įsiterpė Kravčiukas. - Štai kodėl kelias 
dienas šerius iš tarpdančių rakinėjausi! 

Ne iš karto supratęs sąmojų Boburskis nedrąsiai sukikeno. 
Nenorėdamas išsiduotį suglumęs, jis griebė stiklinę ir po gero 
gurkšnio paklausė: 

- O kodėl kapitonas tą šunelį taip 11gai pakentė? 

- O kas jį žino? Jeigu jau apie tai prašnekome: kas žino, kodėl 
Admirolas pakenčia tą šnipę? - Gruboras įsmeigė akis į butelį ir at- 
siduso. - Gal Admirolas tos bobšės nori? O gal ją tiesiog pamiršo?.. 


Lengvojo kreiserio "Dora" tiltelyje jutiklių operatorius, rodyda- 
mas į savo monitorių, susijaudinęs kreipėsi į leitenantą Kokesovą: 

- Pone, užfiksavau šį tą... ee... leiskite pranešti. 

Šešios valandos popietinio, atrodė, niekad nesibaigsiančio bu- 
dėjimo, leitenantą tiesiog pribaigė. Jis pasitrynė įsmėlusias akis ir 
sutelkė dėmesį į pavaldinį. 

- Na, Mengeri, kas ten? 

- Žymė, pone. Panaši į... na... hm... Tai tikrai grįžtamasis 
mūsų pirmojo impulso, siųsto į stebėjimo zoną, signalas. Šešios ir 
dvidešimt trys šimtosios šviesvalandės. Ee... taaip... Objektas ma- 

žytis... Panašu į kažkokios rūšies metalą. Skrieja maždaug dviejų ir 
septynių dešimtųjų milijardo kilometrų atstumu nuo šviesulio. Šiuo 
metu yra kaip tik tiesiai prieš mus, bet priešingoje jo pusėje. Delstis 
todėl ir susidaro. 

- Dydį ir orbitos parametrus nusakyti galite? - Susidomėjęs lei- 
tenantas net palinko į priekį. 

- Kol kas ne, bet greitai pateiksiu. Valandą siunčiame impulsus, 
tad netrukus galėsime analizuoti visus duomenis. Toli vis dėlto - 
apie keturiasdešimt av. Pirminėmis žiniomis, objekto skersmuo - 
maždaug penkiasdešimt metrų dydžio eilės tikslumu. Bet, jeigu ten 
įtaisyti atšvaitai, gali būti ir didžiai mažesnis. 

- Štai kaip. - Kokesovas atsisėdo. - Šturmane, ar toje sistemo- 
je ką nors panašaus aptikote? 

- Ne, pone. 

Milžiniška, krauju pasruvusi šviesulio akis iš ekrano dėbsojo tie- 
siai į leitenantą. Šis nejučia susigūžė ir, sergėdamasis nužiūrėjimo, 
persižegnojo. 

- Matyt tai ir bus mūsų kapsulė. Mengeri, ar lydinčiųjų objektų 
užfiksavote? Arba išvis kokių nors? 

- Ničnieko, pone. - Mengeris papurtė galvą. - Ta sistemos da- 
lis tuštutėlė. Nenormalu, jei leisite pareikšti nuomonę. Anas objek- 
tas - vienišas be nieko. 

Kokesovas atsistojo ir priėjo prie jutiklių pulto. 

- Teks jums, Mengeri, kaip nors pramokti kalbėti, - ištarė nu- 
sikamavusio Žmogaus balsų. 

- Klausau, leitenante... pone! Nuolankiai atsiprašau, pone leite- 
nante! 

Kokias dešimt minučių tiltelyje buvo visiškai tylu, tik skrebeno 
duomenis įdiegiančio operatoriaus smaigtelis, po įgudusiais pirštais 
caksėjo klavišai. Galiausiai Mengeris patyliukais švilptelėjo. 

- Na?.. 

- Pasitvirtino, pone leitenante. Jei leisite nuolankiai pranešti - 
verta dėmesio. 

- Kelkite į pagrindinį ekraną. 

- Klausau! - Operatorius dar paspragsėjo klavišais bei jungik- 
liais, kažką paskubomis užrašė. Ekrane, ką tik rodžiusiame raudoną 
šviesulio akį, išplito rausva pliurė. Pačiame viduryje išryškėjo gel- 
tona dėmelė, trikampis pakraštyje žymėjo laivo padėtį. - Štai, lidaru 

suprojektuotas vaizdas - to, kas priešais mus. Atsiprašau, kad ne- 
aiškus, bet, suprantate, mastai - milžiniški. Kad galėtume visą sis- 
temą sugrūsti į vieną kvadrantą, teko savaitę rakinėti duomenis. Šit 
pažiūrėkite, kas bus: jungiu orbitinį-periodinį filtrą ekliptikos plokš- 
tumoje. 

Mengeris nuspaudė klavišą. Pliurzėje nutįso žalia linija, pasislin- 
ko tarsi laikrodžio rodyklė, ir išnyko. 

- Maniau, kažką aptikote. - Kokesovas atrodė suirzęs. 

- Ee... pone... taip ir yra. Palūkėkite. Čia, kaip teikiatės matyti, 
nieko nėra. Bet aš perkroviau nuožulnioms orbitoms pritaikytą fil- 
trą. - Ties rausvosios miglos pakraščiu atsirado žalias diskas ir vos 
vos pakrypo. Beveik pačiame viduryje sumirksėjo ir dingo violeti- 
nis taškas. - Štai, štai. Matote, koks mažytis? Orbitos santykis su 
ekliptikos plokštuma - beveik devyniasdešimt laipsnių. Šit kodėl 
taip ilgai nepastebėjome. 

- Iš tiesų. Nagi, nagi. - Kokesovas įdėmiai žiūrėjo į ekraną ir 
sulig kiekviena akimirka jį vis maloniau šildė pasitenkinimas. - Ry- 
šiai, kapitoną! Žinau, kad jis "Lorde Vaneke". Turiu naujienų, ir 
vadovybę jos gali sudominti... 


Prokuroras-stažuotojas Vasilijus Miuleris sustojo prie kajutės 
durų ir giliai įkvėpė. Kartą, kitą pasibeldė ir, nesulaukęs atsako, pa- 
mėgino nuspausti rankeną. Perniek. Iškvėpes orą, Vasilijus iš deši- 
niosios rankovės išsiėmė kilpa sulenktą galą standžios vielos ir įkišo 
į plyšį kortelei. Kaip pratybose - šviesos blyksnis, ir rankena atsi- 
laisvino. Jaunasis prokuroras instinktyviai įsitempė - dar vienas įgū- 
dis (įgytas einant naktinių operatyvinių veiksmų, paieškos ir areš- 
to, mokslus drėgname, rūko apsiaustame mieste, kur vieninteliai 
nekintami dydžiai - baimė ir priešiškumas). 

Kajutė buvo tvarkinga. Ne iščiustyta iki blizgesio kaip pedantiš- 
ko karininko, tačiau pakankamai tvarkinga. Jos įnamis, įpročio 
žmogus, buvo išėjęs pietauti ir per artimiausias penkiolika minučių 
grįžti vargu ar galėjo. Vasilijus kuo įdėmiau apžiūrėjo staktą. Nie- 
ko įtartino ant jos nebuvo - nei plonyčio laidelio, nei plauko. Jis įėjo 
vidun ir uždarė duris. 

Daiktų Martinas Springfildas turėjo nedaug. Suprantama, juk jį 
nusamdė paskutinę akimirką. Bet netgi tiek užteko, kad Vasilijui 
sukiltų pavydas: jis pats laiko pasiruošti misijai turėjo dar mažiau, 

tik karčiam gailesčiui, kad nesuprato sokratiško Piliečio perspėjimo 
("Ką užmiršai?" - paklausė tas Miulenio, jau skubančio į laivą!), lai- 
ko buvo per akis. Vis dėlto jam, Vasilijui, reikėjo nudirbti darbą, o 
nudirbti jį profesionaliai įgūdžių pakako. Tik čia, kajutėje, perspek- 
tyvos veikiai išblėso. Vienintelis daiktas, patraukęs prokuroro-sta- 
žuotojo dėmesį, buvo apzulintas pilkas AP dėklas stalčiuje po kaju- 
tės kompiuteriu. 

Ieškodamas siūlių ar kiaurymių Miuleris prietaisą atsargiai ap- 
vertė. Šis panėšėjo į knygutę kietais viršeliais. Į kiekvieną lapą įtai- 
sytų mikrokapsulių spalvos mainėsi, priklausomai nuo tuo metu 
diegiamos informacijos. Vis dėlto nėra tokios knygos, kuri atsiliep- 
tų, išgirdusi šeimininko balsą, arba pati subalansuotų laivo variklio 
branduolį... Vasilijus nuspaudė nugarėlę, ši beveik nesipriešindama 
pakilo, ir atsivėrė skyrelis su nišomis. Viena jų buvo užimta. 

Nestandartinis plėtinio paketas, sumojo jis ir ilgai negalvojęs 
spūstelėjo. Detalė iššoko, ir Miuleris įsidėjo ją į kišenę. Jeigu daik- 
čiukas niekuo dėtas, bus galima jį grąžinti. 

Po laivą šmirinėjantis Springfildas Vasilijaus nervus brūžino at- 
šipusiu pjūklu: tas inžinierius neabejotinai rezgė kokią nors šunybę! 
Laivyne apstu puikiausių savų specialistų, tad kam prireikė svetim- 
šalio? Poros pastarųjų savaičių įvykiai jaunajam prokurorui buvo 
akivaizdus įrodymas, kad čia rengiama mažų mažiausiai diversija. 
Bet kuris slaptosios tarnybos darbuotojas Žino: sutapimų nebūna. 
Ypač, kai į valstybės saugumą kėsinasi šitiek priešų. 

Po apatiniu gultu Miuleris paliko iš pažiūros nekaltą karoliuką ir 
kajutėje ilgiau negaišo. Po dienos kitos rutuliukas turėjo paskleisti 
receptorių tinklą - štai koks retas ir brangus įtaisas buvo patikėtas 
Vasilijui. 

Jam už nugaros spragtelėjo durų užraktas. Atmintimi neapdo- 
vanotas daiktas perspėti šeimininką apie svečią negalėjo. 

Grįžęs į savo kajutę Vasilijus užsirakino ir atsisėdo ant gulto. 
Atlaisvinęs apykaklę iš vidinės kišenės išsiėmė pasisavintąjį daiktelį. 
Pavartė jį tarp pirštų, apžiūrėjo. Tai galėjo būti bet kas. Bet kas! 
Įrankių dėžutėje Miuleris susirado nediduką, tačiau galingą prietaisą 
- uždraustą visiems Respublikos piliečiams, išskyrus tuos, kurie tu- 
rėjo Imperatoriaus leidimą gelbėti valstybę nuo jos pačios, - ir pa- 
tikrino detalės aktyvumą. Ši neskleidė jonizuojančiosios spinduliuo- 
tės, nekvepėjo nei sprogmenimis, nei bioaktyviaisiais mišiniais; jos 
sietis buvo standartinė. 

- Tai bent mįslė - nežinomas plėtinys tarp inžinieriaus daiktų. 
Ką tai galėtų reikšti? - balsu pasakė Vasilijus. Tada prijungė įtaisą 
prie savo sieties ir aktyvavo diagnostinę procedūrą. Po minutės jis 
jau tyliai keikėsi. Modulis buvo užprogramuotas veikti atsitiktinu- 
mo principu. Štai ir piktų kėslų įrodymas! - tuo Vasilijus nėmaž 
neabejojo. Tik kokių konkrečiai? 


Buria Rubinšteinas sėdėjo Hercogo rūmuose, po rekvizicijos 
atitekusiuose Ekstropijos ir Kiborgų sovietams, siurbčiojo arbatą ir 
sunkia širdimi pasirašinėjo įsakus. 

Už masyvių ąžuolinių jo kabineto durų kantriai lūkuriavo būrys 
ambalų, pasirengusių į nekviestą svečią nukreipti nuožmius žvilgs- 
nius ir grėsmingus šautuvų snapus. Ant stalo priešais Burią gulėjo 
nenaudojamas apsilydęs telefonas, tas pats, kuris ir įplieskė revo- 
liuciją; viena popierių šūsnis - ties kairiąja alkūne - augo, kita - ties 
dešiniąja - mažėjo. Tokiu darbu Rubinšteinas anaiptol nesidžiaugė, 
tačiau laikė jį būtinu ir neišvengiamu. Štai prievartavimu ir plėšika- 
vimu kaltinamas kareivis - tokį derėjo nubausti! Štai mokytojas, 
istoriškai pribrendusį Demokratinį Transhumanizmą išvadinęs pra- 
švinkusiu penu technofilams bei savo mokinius kurstęs giedoti Im- 
perijos himną. Šlamštas, išvien šlamštas... Bet ieškoti jame aukso 
smiltelių ir auklėti paklydusių revoliucija neturi kada: nuo Šventės 
atvykimo dienos prabėgo mėnuo, tad netrukus virš galvų pakibs 
milžiniški Imperatoriaus laivai. 

Jei būtų Burios valia, liaudies pavergėjams nebūtų pavykę su- 
vilioti anei vieno kolaboranto. Pačią liaudį pastaruoju metu buvo 
siurbte įsiurbęs plataus masto ekonominio singuliarumo procesas. 
O singuliarumas - istorijos viršūnė, ties kuria proporcingai didėjan- 
tis pokyčių koeficientas greitai krypsta į begalybę - šiurpą keliantis 
dalykas. Ir sužadino jį Šventė, atsibeldusi į orbitą aplink priešindust- 
rinę kolonijinę planetą: replikatoriai, kuriems nereikėjo Žmonių prie- 
žiūros, suskato pagal užsakymus masiškai dauginti materialius 
daiktus. Aršus singuliarumo antpuolis tarytum artilerijos papliūpos 
griovė visuomeninę santvarką, ekonominę sistemą, keitė mąstyse- 
ną. Tik laiku apsiginklavę pogrindininkai ekstropikai - kieti vyrukai, 
tokie kaip Buria Rubinšteinas - buvo pasirengę pernelyg arti pro- 
greso Žibalinės atsidūrus; ir todėl staiga prakiurusį visuomenės au- 
dinį aplopyti savo idėjomis. 

Vis dėlto už permainas bei valdžią teko mokėti, ir kaina Ru- 
binšteinui nėmaž nepatiko. Žmonėms, įpratusiems prie ganytojiško 
motinos bažnyčios glėbio ir išplerusios tėvelio Hercogo Politovskio 
diktatūros, pasiūlyti alternatyvą buvo nelengva. Per šimtmečius įsi- 
šaknijusių įpročių taip greit neišrausi, o nesumušęs kiaušinio kiau- 
šinienės neišsikepsi. 

Buria turėjo vieną rimtą ydą: žmogus jis buvo visai nesmurtin- 
gas. Todėl aplinkybių, verčiančių jį pasirašinėti arešto bei privers- 
tinio perauklėjimo įsakus, neapkentė, jas tiesiog niekino. Revoliuciją 
Rubinšteinas taip ilgai įsivaizdavo kaip šventą, smurtu nesuterštą 
misiją, todėl dabar tikrovė - su visais užkietėjusiais monarchistais 
mokytojais bei fanatikais kunigais - jį siaubingai skaudino. Kuo daž- 
niau Buriai tekdavo paminti idealus, tuo aitresnis buvo tas skausmas, 
tuo gilesnis sielvartas, tuo juodesnė neapykanta žmonėms, kurie jį 
stūmė į šleikštų ekstremizmą, patys tapdami maliniu revoliucijos gir- 
noms, 0 gal greičiau sąžinę raižančiais skalpeliais - kankinamam 
graužaties ir nemigos Rubinšteinui naktimis vis tiek tekdavo planuoti 
eilinę egzekucija ar priverstinio perauklėjimo kampaniją. 

Buria sėdėjo viską pasaulyje užmiršęs, nugrimzdęs į rūpesčius, 
gniuždomas gūdžiausios depresijos, į kurią puolė suvokęs, jog net 
nenumanė, kokia kraupi bus ta išsvajotoji misija. Staiga jį kažkas 
pakalbino: 

- Buria Rubinšteinai! 

- A? Ko? 

Jis krūptelėjo lyg mokinukas, griežto mokytojo užkluptas skai- 
čiuojant varnas. 

- Pasišnekėti. Reikia. Mums. 

Priešais sėdėjo tokia klaiki būtybė, kad Rubinšteinas iš karto net 
nesugebėjo sutelkti į ją dėmesio - prireikė kelissyk sumirksėti. Už 
žmogų aukštesnis padaras buvo beplaukis, rausvas, tokios pat 
spalvos akutėmis, kresnomis letenuotomis kojomis - ir keturiomis 
gelzganomis dramblio dydžio žiurkės iltimis. Su kažkokia nemalo- 
nia išmintimi spoksodama į Rubinšteiną, būtybė maigė keistą kapšą 
prie diržo - pastarasis buvo vienintelė aprangos detalė. 

- Tu kalbėk. Man. 

Buria pasitaisė pensnė ir prisimerkęs paklausė: 

- Kas jūs toks ir kaip čionai patekote? 

"Per maža miego, - sukuždėjo balsas sąmonės kertelėje. - Juk 
sakiau, kad nuo kofeino tablečių taip ir atsitiks". 

- Aš. Gudrybių Sesuo. Septintoji. Aš iš Kritikų šakos. Kalbėk 
man na. | 

Apšepęs Rubinšteino veidas iš glumesio net ištįso. 

- Bene aną savaitę būsiu nubaudęs jus mirtimi? 

- Visai. Tuo. Abejoju. 

Iš padaro žiobtų Buriai į veidą tvoskė sumišęs karštas kopūstų, 
puvėsių ir žemės kvapas. 

- Tai gerai. - Rubinšteinas atsilošė. Jautėsi šiek tiek apdujęs. - 
Geriau, nei manyti, kad einu iš galvos. Kaip prasmukote pro mano 
sargybą? 

Būtybė stebeilijo nenuleisdama akių. Buriai pasirodė, kad ta 
dešra kardadančio tigro nasrais jau matuoja kilpą jam ant kaklo. 
Jausmas buvo nekoks. 

- Tavo sargyba. Nemąsto. Jokių laiku apgalvotų pozų. Kol lai- 
kas. Še tau pamoka nepatikėti nemąstančiai sargybai grėsmės atpa- 
žinimo. Pasidariau negrėsminga jų... neturite tokio žodžio. 

- Aišku. - Sutrikęs Buria pasitrynė kaktą. 

- Tau neaišku. - Sesuo Septintoji išsišiepė, ir jis net atšlijo - 
gelzganai rusvos dvidešimties centimetrų ilgio iltys galėjo įveikti 
kad ir betoną. - Klausimų neklausk, žmogau. Aš klausiu: ar jūs 
mąstote? Įrodymai dviprasmiški. Tik mąstantys kuria meną, bet jū- 
sų kūriniai nesaviti. 

- Aš manau kitaip... - Buria šiek tiek pagalvojo. - Kodėl norite 
tai žinoti? 

- Klausimas. - Padaras nesiliovė šypsojęs. - Tu klausi. Klausi- 
mo. - Jis vos vos trūkčiodamas siūravo į šalis, o Rubinšteinas pa- 
mėgino apčiuopomis surasti pastalėje įtaisytą mygtuką, sargybinėje 
įjungiantį aliarmo skambutį. - Geras klausimas. Aš Kritikė esu. Kri- 
tikai Šventę daug gyvenimų sekioja. Mes ateiname Kritikuoti. Iš 
pradžių Žinoti noriu, ar Kritikuoju mąstančius? Gal tik marionečių 
vaidinimą realybės urve? Gal tik zombius arba zimbosus? Gal tik 
proto šešėlius? Gal tik Eschatono žaislus? 

Rubinšteino stuburu virveno šaltukas - aukštyn žemyn, aukštyn 
žemyn. 

- Man atrodo, esu mąstantis, - atsargiai pasakė jis. - Žinoma, 
taip sakyčiau, net ir toks nebūdamas, ar ne? Į jūsų klausimą atsa- 
kyti neįmanoma. Tad kam klausti? 

Sesuo Septintoji palinko į priekį ir iššnypštė: 

- Jūsiškiai nieko neprašo. Maisto? Taip. Ginklų? Taip. Išmin- 
ties? Ne. Galvoju jau aš, kad patys savęs neišmanote, neprašytojai. 

- Oko mums prašinėti? - Buria patraukė pečiais. - Žinome, kas 
esame ir ką darome. Ko mums norėti - kad ateiviai išklotų savo fi- 
losofiją? 

- Ateiviai nori jūsų filosofijos, - Sesuo Septintoji pabrėžė įvar- 
dį. - Jūs duodate. Jūs neimate. Šventei užgaulė. Kodėl? Svarbiau- 
sias klausimas! 

- Ko gero, aš jūsų nesuprantu. Skundžiatės, kad nieko nereika- 
laujame? 

Gyvis, sutaukšėjęs iltimis, krimstelėjo orą. 

- Pasitvirtino! Citatos pradžia: "Postsinguliarinės deficito eko- 
nomikos gyvybingumas atsiskleidžia netiesioginės plėtros ekonomi- 
kai su jai būdingais prekių ir paslaugų mainais pereinant į medžio 
struktūros ekonomiką, kuriai būdingas optimalus našumo sistemų 
pasiskirstymas, atitinkantis pasikartojančios kalinio dilemos strate- 
giją "akis už akį". Pinigai - stygiaus ir neefektyvumo požymis". Ci- 
tatos pabaiga. Marksizmo-gilderizmo* manifestas, antras skirsnis. 
Kodėl neįgyvendinate? 

- Todėl, kad liaudis dar nepasirengusi, - be užuolankų atsakė 
Buria. Įtampa nugaroje pamažėle lėgo. "Jei šita šlykštynė nori pa- 
diskutuoti apie revoliucinę dialektiką, ką gi, maloniai prašom!" - 
Kai sukursime posttechnologinę utopiją, bus taip, kaip sakote. Bet 
kol kas mums būtina partija vadovė, kurios dėka liaudis aiškiai per- 
prastų ideologiškai teisingus principus ir postekonominės optimiza- 
cijos dėsnius. 

- Bet juk marksizmas-gilderizmas ir demokratinis ekstropizmas 
- anarchijos estetika. Kam ta partija vadovė? Kam komitetas? Kam 
revoliucija? 

- Kad tokios tradicijos, ble... nach... štai kam! - neištvėrė Ru- 
binšteinas. - Šitos revoliucijos laukėme ilgiau nei du šimtus metų! 
O anksčiau du šimtus metų laukėme pirmosios revoliucijos. Štai 
kaip mūsuose tvarkomi reikalai. Tvarkomi ir sutvarkomi! Tad ko- 
dėl turėtume ką nors keisti? 

- Šneki sau apie tradicijas pačiame Singuliarumo įkarštyje. - 
Sesuo Septintoji apgręžė galvą ir įsidėbsojo į ūkanoto vakaro dulks- 
*George F. Gilderis (g. 1939 m.) - garsus JAV rašytojas, liberalas, futurolo- 
gas, technoutopistas. (Vert. past.) 

ną už langų. - Maksimali keistenybė. Sugeba nenutuokti, kad sin- 
guliarumas yra visų tradicijų pertrūkis? Būtinai revoliucija; senienas 
išardyti, naujoves pompastiškai įdiegti. Pirmiau abejojau jūsų pro- 
tu. Dabar protu neabejoju, abejoju - ar sveikas. Tik mąstantys or- 
ganizmai gali būti tokie absoliučiai nelogiški! 

- Gal ir taip. - Rubinšteinas jau trečią kartą atsargiai nuspaudė 
mygtuką pastalėje. "Kodėl neveikia?" - Vis dėlto ko norite iš manęs? 

Sesuo Septintoji išsiviepė. Tai buvo šypsena. 

- Aš nešu jums Kritiką. - Įbedęs į Burią drėgnas raudonas akis, 
gyvis staigiai atsistojo, po drumzlinai rausva oda suribėjo raumenų 
gumburai. Ant galvos kuokšteliais pasistojo tokie pat rausvi plaukai. 
- Tavo sargyba neatsiliepia. Aš Kritikuoju. Tu eini su manim. Tuč- 
tuojau! 


Palyginti su Vilkų Lobyje tvyrančia panika, "Lordo Vaneko" 
vairinėje buvo tyku ir ramu. Vis dėlto visi žinojo, kad tai tik iliuzija. 
Patalpos gilumoje stovįs Ilja Muromietis būdavo itin susikaupęs. 
Mažiausiai dukart per parą užsukdavo kapitonas - tik linktelėdavo 
iš tarpdurės, bet pastebėdavo jį kiekvienas. Retkarčiais savo veži- 
mėliu - užuomina apie pastarąjį karą - atriedėdavo net Admirolas. 
Kiūtodavo tylus, rūškanas ir ilgai spoksodavo į vieną tašką. 

- Valanda iki galutinio manevro pasirinkimo, - paskelbė vairi- 
ninkas. 

- Tęskite. 

- Klausau tęsti. Žvalgyba! Jūsų eilė. 

- Mes pasiruošę. Laukiame. - Leitenantas Marekas pasisuko su 
kėde ir klausiamai pažvelgė į Ilją. - Pone, gal norite nepilotuojamąjį 
luotą apžiūrėti pats? 

- Ne. Jei bus sutrikimų, žinosiu, ką apkaltinti. - Kad žodžiai ne- 
nuskambėtų pernelyg grėsmingai, Muromietis nusišypsojo, bet jo 
vypsnis atrodė lyg užspeisto vilko. - Kokia paleidimo fazė? 

- Vis dar minus dešimt minučių. 

- Gerai. Pakartokite automatinį testą. Nepakenks. 

Niekas vairinėje nežinojo, ar tas metalinis, šviesą atspindintis 
objektas tikrai yra iš namų atsiųsta laiko kapsulė. Niekas nežinojo, 
ar luotas padės tai išsiaiškinti. Užtrukusi nežinia kėlė sunkiai ištve- 
riamą įtampą. O drauge su įtampa augo ir klaidos tikimybė. 

- Pone, regis, esame pasirengę. Tuščia variklių eiga - vienas 

procentas, kuro talpos pilnos, nuotėkio kanalai ir jungimosi užšo- 
vai paruošti, kontroliniai prietaisai veikia be trikdžių. Laukiu jūsų 
įsakymo uždaryti paleidimo sekciją. 

- Na, - Ilja giliai atsikvėpė, - kieno ten darbas pradėti? Pirmyn! 

Žemai apačioje, po variklių skyriumi ir sandėliais, netoli laiva- 
galio rikiavosi oro šliuzai. Mažesnieji buvo skirti įgulai, didesnieji - 
aptarnavimo luotams, skraidantiems dažniausiai tarp stočių. Di- 
džiausioje patalpoje stovėjo pora nepilotuojamųjų žvalgybinių luo- 
tų - po tris šimtus tonų sveriančių robotų, gebančių stebėti žvaigž- 
džių sistemas bei kartografuoti dujinių milžinių mėnulius. Gravita- 
cinis variklis, tokiam luotui (kaip ir bet kokiam kitam už eskadrinį 
minininką mažesniam laivui) būtų buvęs pernelyg galingas, užtat 
su branduoliniu-elektriniu joniniu aparatas ne tik išvystydavo pado- 
rų dvidešimties g pagreitį, bet ir ilgokai šį išlaikydavo. Didesniam 
greičiui pasiekti būtų pravertęs sūrųjį vandenį skaidantis variklis - 
kaip "Lordo Vaneko" ilgųjų nuotolių torpedose, - deja, toks buvo 
radioaktyvus, ne itin efektyvus ir slaptiesiems planetų kartogra- 
fams nėmaž netiko. 

Abu luotai, jutikliais apkaišyti tankiau nei bet kuris dvidešimta- 
me amžiuje iš Žemės paleistas zondas, tarytum simbolizavo grįži- 
mą prie pirminės "Lordo Vaneko" paskirties, to mažne ironiško 
tikslo, užrašyto sertifikate tiesioginiam vartotojui: narsiai keliauti 
ten, kur žmogaus dar nekeliauta, ilgalaikėse ekspedicijose kartog- 
rafuoti žvaigždžių sistemas ir Imperatoriaus vardu skelbti jas nuo- 
savybe. Paliktas neapgyventoje sistemoje, toks luotas per porą me- 
tų - iki linijiniam kreiseriui grįžtant jo paimti - galėjo sudaryti kuo 
smulkiausią jos žvaigždėlapį. Galimybė vienu kartu žymėti tris sis- 
temas kolonijų kartografams buvo neįkainojama paspirtis. 

Pirmasis luotas giliai "Lordo Vaneko" viduriuose budo išmiego- 
būrelis eilinių atjunginėjo sunkias kuro tiekimo žarnas, varstė liukų 
dangčius. Švininiame karste gulinčio zondo pilvas, prikimštas re- 
aktyvinės masės bei aušinimo skysčio, gurgė ir zirzė. Tyliai gaudė 
kompaktiškas termobranduolinis reaktorius; impulsinis jo greitintu- 
vas į ličio jonų srautą beveik šviesos greičiu purškė elektronų ir pio- 
nų mišinį. Atitrūkę neutronai susisunkė į vandens vamzdžių luobą, 
sušildė juos, į uždarą aušinimo sistemos grandinę perdavė slėgio 
bangas. Šioje ekspedicijoje nereikalingi antriniai saulės generatoriai, 
apdangstyti gaubšlėmis, stovėjo angaro pakraštyje. 

- Iki starto - penkios minutės. Paleidimo sektorius praneša, 
kad reaktoriaus skyrius hermetizuotas. Kuro tiekimo žarnos atjung- 
tos, slėgis talpose - stabilus. Laukiu telemetrinių duomenų. 

- Gerai, tęskite. - Ilja kantriai stebėjo Mareko grupę, savo ruož- 
tu prižiūrinčią paleidimo procedūrą. Prasivėrė durys, ir trečiojo 
rango kapitonas staigiai atsigręžė. Įėjo ne kapitonas ir ne komodo- 
ras, o šnipė... na, ta... diplomatė iš Žemės. Muromiečio nuomone, 
ji tik gadino orą ir pynėsi visiems po kojomis. Kita vertus, vyres- 
nysis padėjėjas puikiai suvokė, kodėl Admirolas ir jo aplinka leidžia 
šiai įkyruolei visur kaišioti nosį. 

- Ką leidžiate? - pasidomėjo ji. 

- Stebėjimo zondą. 

- O ką stebėsite? 

Ilja atsigręžė ir griežtai pažvelgė į moterį. 

- Neprisimenu, kad kas nors man būtų minėjęs jūsų įgaliojimus 
domėtis kuo nors, kas nesusiję su koviniais mūsų veiksmais. 

Inspektorė, ignoruodama užgaulę, tik gūžtelėjo pečiais. 

- Jei pasakytumėte, ko ieškote, gal padėčiau surasti. 

- Vargu. - Muromietis atsuko jai nugarą. - Leitenante, kokia 
padėtis? 

- Iki starto - dvi minutės. Telemetrinis sektorius hermetizuo- 
tas. Štai, gavome gyvą signalą. Kuro tiekimas nutrauktas, paleidi- 
mui pasirengta, angaras dehermetizuojamas - po šešiasdešimties se- 
kundžių. 

- Kapsulė su Žinia, - sumojusi pusbalsiu pratarė inspektorė. - 
Laukiate laiško iš namų, ar ne? 

- Verčiau neerzinkite manęs, - beveik abejingai atšovė Ilja. - Ne- 
patariu. Ei, girdite mane?! Taip, taip, jums sakau! Kokia padėtis?! 

- Iš angaro šalinamas oras. Atidaromas išorinis liukas... Auto- 
nominis zondo maitinimas įjungtas. Liko viena minutė. Vyksta pas- 
kutinė automatinė patikra. 

- Kapitone, nemalonūs klausimai - mano darbo dalis. O kaip tik 
dabar privalau paklausti... 

- Malonėkite patylėti! 

- „„Objektą, kurį ketinate zonduoti, čionai atgabeno jūsų Admi- 
ralitetas ar Šventė? 

- Liko trisdešimt sekundžių, - įsiterpė leitenantas Marekas ir po 
kelių akimirkų nejaukios tylos pridūrė: - Kas nors negerai? 

- Nesuprantu, apie ką kalbate? - pasakė Ilja. 

Rachelė papurtė galvą ir sunėrė rankas ant krūtinės. 

- Nenorite manęs klausytis - jūsų valia. 

- Liko dešimt sekundžių. Slėginiai purkštuvai atviri. Reaktoriaus 
režimas beveik maksimalus. Miuonų srautas - minimalus, greitik- 
lių vožtuvai laisvi. Reaktoriaus srautas padvigubintas. Liko penkios 
sekundės. Paleidimo estakada aktyvuota. Pagrindinis šiluminis siur- 
blys veikia darbiniu režimu. - Denis galingai užvibravo. - Dvi se- 
kundės. Reaktoriaus temperatūra darbinė. Jungtys atkabinamos. 
Nulis. Visiškas atsijungimas. Pirmasis zondas - už paleidimo anga- 
ro ribų. Liukas uždaromas. Sraigtas įsijungia, kuro slėgis maksima- 
lus, pagrindinis variklis pradės veikti po trijų sekundžių. - Vibravi- 
mas numalšo. - Nuokrypio kampas užfiksuotas. Pagrindinis variklis 
veikia. 

Niekas patalpoje nė nesukrutėjo, užtat išorėje, už kelių metrų 
nuo laivo, geluonį primenanti zondo uodega iššvirkštė raudonai oran- 
žinę sunkiųjų metalų jonų čiurkšlę. Kai tik luotas šiek tiek atitolo, iš jo 
šonų išlindo du didžiuliai sparnai - šiluminiai spinduliuokliai. 

Staiga Ilja apsisprendė. 

- Leitenante Marekai, pakeiskite mane. Pulkininke, eime. 

Jis atvėrė duris. 

- Kur einame? - pasidomėjo moteris, išsekusi paskui Muromietį 
į koridorių. 

- Šnektelėti. 

Trečiojo rango kapitonas žingsniavo sparčiai, nėmaž nesirūpin- 
damas, kad diplomatė spėtų eiti koja kojon su juo. Jiedu pakilo lif- 
tu, paskui dar kiek paėjėjo koridoriumi - iki posėdžių salės, kuri, 
laimė, buvo laisva. Muromietis palūkėjo inspektorės ir šiai įėjus už- 
darė duris. 

- Sėskite, - pasiūlė. 

Moteris atsisėdo ant krėslo kraštelio, palinko į priekį ir, nusitei- 
kusi rimtam pokalbiui, įsmeigė akis į kapitoną. 

- Manote, noriu suplėšyti jus į skutus? - prašneko jis. - Taip ir 
yra, bet tikrosios priežasties jūs nežinote. 

Ji kilstelėjo ranką. 

- O aš imstu 1r atspėsiu. Nirštate dėl to, kad nelaiku užkabinau 
politiką? - Inspektorės žvilgsnis buvo beveik pašaipus. - Kol denyje 
savo akimis neišvydau, ką darote, net nenutuokiau, kas dedasi. Bet 

dabar tikrai manau štai ką: jums vertėtų mane išklausyti, o paskui 
tai, ką išgirsite, persakyti kapitonui arba komodomi. Arba ir vie- 
nam, ir kitam. Subordinacija - dalykas geras, bet jei parsitempsite 
iš orbitos tą keistenybę, manau, greičiau nei po šešių valandų vis- 
kas nueis velniop. Taigi verčiau išgirskite, ką sakau. Siūlau liautis 
maiviusis ir, kol laikas, imtis darbo... 

- Taip ir stengiatės visus trikdyti, - papriekaištavo Ilja. 

- Žinoma. - Ji linktelėjo. - Tai mano profesija. Naršau visas pa- 
kampes, klausinėju ko nereikia, kaišioju nosį į svetimus reikalus, 
atsakymus surandu ten, kur niekas jų nesitiki. Šitaip iki šiol išgel- 
bėjau aštuonis miestus, septyniasdešimt milijonų gyvybių. Norėtu- 
mėte, kad būčiau ne tokia įkyri? 

- Sakykite, ką žinote, ir aš nuspręsiu, kaip pasielgti. - Muro- 
mietis kalbėjo lyg teikdamas šiai įžūliai išsišokėlei neregėtą malonę. 

Rachelė atsilošė. 

- Išvadoms daryti reikia bent trupinėlio konteksto. Tad štai. Šis 
laivas - ši flotilė - ne šiaip sau leidosi kelionėn: keturis tūkstančius 
metų į ateitį. Jūs ryžotės manevrui, beveik pažeidžiančiam šūsnį su- 
tarčių bei porą įstatymų, kuriuos yra apibrėžęs pusiau dieviškas 
dekretas. Šokti į savo pačių praeities šviesos kūgį jūs neketinate, 
tačiau norite prie jo prisiartinti per plauką, tai yra nerti toli į ateitį ir 
pergudrauti bet kokius Šventės Stebėtojus arba Rajūnus, norite iš- 
silenkti jos minų, jei tokių paliktų, stryktelėti iki pat taikinio, o pas- 
kui - grįžti į praeitį ir neva atsitiktinai išnerti dar beveik prieš at- 
vykstant Šventei. Žinote, ką tai sako man? Ogi kad jūs - radikaliai 
kvaili. Juk Trečias įsakymas sugalvotas ne šiaip sau. Jį ignoruoti - 
tas pat kas erzinti Eschatoną. 

- Visa tai Žinau ir be jūsų, - pasakė Ilja. - Ir ką? 

- Jums reikėtų paklausti savęs, ko iš tikrųjų čia ieškome. Atsi- 
beldėme paimti plūduro - laiko kapsulės su išsamiais taktiniais ap- 
rašais, pasiųstais iš mūsų pačių praeities šviesos kūgio. Ta kapsulė 
tarsi išminčius, apie priešą mums papasakosiantis kur kas daugiau, 
nei šiaip galėtume žinoti - todėl, kad mūsų ir priešo linijos laike ne- 
susikerta. Taigi ir vėl sukčiaujame. Ir vis tiek tebesame gyvi. 

- Nesuprantu. Kodėl "vis tiek"? 

- Todėl, kad... - Moteris akimirką patylėjo. - Ar žinote, kas 
nutinka žmonėms, kurie sulaužytu priežastingumo principu naudo- 
jasi kaip ginklu? Trūksta pasiutusiai mažai, kad taip pasielgtumėte, 

o tai jau būtų beprotybė. Ir vis tiek manote išsisuksią sausi! Tai 
paprasčiausiai neįmanoma. Nebent būtų pasikeitusios taisyklės. 

- Taisyklės? Ką jūs kalbate? 

- Taisyklės. - Ji užvertė akis. - Fizikos dėsniai kartais būna 
įtartinai žmogiški. Gana prisiminti Heizenbergo neapibrėžtumo prin- 
cipą: stebėjimo aktas kvantiniu lygmeniu veikia stebimąjį įvykį. Re- 
miantis šiuo principu; Visatoje galima inicijuoti devynias galybes 
stulbinančių koreliacijų. Pavyzdžiui, kad ir tarp stiprios branduoli- 
nės jėgos ir elektromagnetinės jėgos. Jei vos vos pastūmėsime san- 
tykį į vieną pusę, neutronai ir protonai nesureaguos - ir termobran- 
duolinė sintezė neįvyks. Jeigu pastūmėsime į kitą pusę, žvaigždžių 
branduolinės sintezės ciklas sustos ties heliu - sunkesni branduo- 
liai niekada nesusiformuos. Tokių koreliacijų yra tiek daug, jog 
kosmologai netgi spėja: galbūt mūsų Visata ir egzistuoja tam, kad 
sukurtų palankias sąlygas mūsiškei gyvybės rūšiai ar kokiai nors 
kitai, iš jos kilusiai. Pavyzdžiui, Eschatonui. 

- Tai kas? 

- O tas, kad jūs pažeidžiate kurį nors iš paslaptingųjų kosmolo- 
ginių dėsnių. Pasak jų, Visata, kurioje sulaužomas priežastingumo 
principas - keliaujama laiku - yra de facto nestabili. Vis dėlto šio 
principo neįmanoma pažeisti be tam tikro veiksnio, šiuo atveju - 
stebėtojo, o jo palikuonys tokiu priežastingumo sulaužymu liks di- 
džiai nepatenkinti. Galima sakyti ir kitaip: Eschatonas negailestingas 
pusgalviams, pažeidžiantiems principą, kurį laikome kosmologijos 
dėsniu. Štai kodėl mūsų organizacija stengiasi, kad žmonės suvok- 
tų, jog taip elgtis nevalia. Ar niekas nebandė jūsų Admiralitetui iš- 
aiškinti, kas nutiko toje kosmoso kertelėje, kur dabar žinome esant 
Krabo ūką? Jo centre, na, sakykime, nevisai natūralios prigimties 
pulsaras ir tų, kurie vylėsi užkariausią galaktiką, liekanos. Kai kas 
pamėgino sulaužyti taisykles - ir užsitraukė Eschatono rūstybę. 

Ilja prisivertė atgniaužti į krėslo ranktūrius įsikirtusius pirštus. 

- Sakote, jog kapsulė, kurią ketiname paimti, - bomba? Bet to- 
kiu atveju Eschatonas jau būtų pamėginęs mus sunaikinti ar bent 
paimti į nelaisvę... 

Moteris nelinksmai nusišypsojo. 

- Nenorite tikėti - netikėkite. Jūsų valia. Kai dirbau Kauzalinės 
Ginkluotės Analizės Komitete prie JT, panašių incidentų, nelaimių, 
sukeltų mėginant slapčia pasinaudoti priežastingumo principą lau- 

žančiu ginklu, matėme gal dešimt. Beje, nieko panašaus į jūsiškį 
skrydį laiko kilpa ar tariamą įvykių numatymą ten nebūdavo. Visais 
atvejais iš tikrųjų naudotasi Priežastingumą Pažeidžiančiais Ginklais. 
Istoriją redaguojančiomis programomis, minimakso cenzoriais, va- 
dinamosiomis "bombomis seneliui" arba šiurpiaisiais erdviniais lai- 
ko rijikais. Kaip ir branduolinių ginklų - atominė bomba, termob- 
randuolinė su atominiu degikliu, elektrosilpnasis sprogdiklis ir taip 
toliau, ir panašiai, - PPG rūšių egzistuoja gyvas galas. 

Kad ir kur būdavo dislokuotas PPG, kiekvieną tokį sektorių ar 
vietovę nežinoma - tačiau akivaizdžiai sietina su Eschatonu - jėga 
tiesiog sutrindavo į dulkes. Vis dėlto mūsų Komiteto nariai paties 
naikinimo proceso nė karto nematė, kadangi tokiais atvejais Didy- 
sis E nesikuklina. Pati menkiausia jo bausmė - penkių šimtų kilo- 
metrų skersmens asteroidas, dviejų šimtų kilometrų per sekundę 
greičiu smingantis į kurio nors regiono sostinę. Štai kodėl man taip 
sunku patikėti, kad mes vis dar gyvi. - Moteris nužvelgė kėdes, iš- 
jungtą radijo stotelę ant stalo. - Štai kas dar. Eschatonas visada su- 
naikina PPG, nelaukdamas, kol šis bus panaudotas. Mūsų nuomo- 
ne, kur šį ginklą rasti jis žino todėl, kad ir pats tokį turi. Panašiai, už- 
puolus tą, kas statosi urano sodrinimo įmonę ar atominį reaktorių, iš- 
saugoma branduolinė viešpatystė regione. Šiaip ar taip, jūs priežas- 
tingumo principo ko! kas nepažeidėte. Laivynas tam rengiasi, jūs jau 
susiradote kapsulę, bet kilpos dar neužsklendėte ir neva iš anksto nu- 
matytų įvykių kol kas neaplenkėte. Jei šoksite atgal, bet nemėginsite 
atsidurti laike anksčiau už savo pačių starto momentą, gal net išnešite 
sveiką kailį. O kapsulę patarčiau atidaryti kuo atsargiau. Bent jau sau- 
giu atstumu nuo laivų. Dar nežinia, ką joje rasite. 

Ilja nenoromis linktelėjo ir pasakė: 

- Matyt, reikės perspėti laivo vadą. 

- Matyt, - žiūrėdama į pultą, atsiliepė ji. - Be to, manau, jums 
derėtų pasinaudoti visais įmanomais privalumais, o kaip tik toks, 
nelabai turėdamas ko nusitverti, dykinėja savo kajutėje. Jums bū- 
tų neprošal šnektelėti su laivų statybos inžinieriumi Martinu Spring- 
fildu. Spėju, kad išmano jis daug, ypač - apie variklių sistemas, tik 
neišsiduoda. Tiesa, žmogus tas Springfildas keistokas, tad patar- 
čiau jums prisiversti ir būti atlaidesniam. Po du tūkstančius kronų 
kas savaitę šiaip sau, vien už gražias akis, "MiG" jam nemokėtų. 
Jie ne tik pardavė jūsiškiam Admiralitetui šį laivą, bet ir sutarė, kad 

penkiasdešimt metų jį aptarnaus bei modernizuos. Ir iš tokio sandė- 
rio greičiausiai pasipelnys riebiau nei iš paties pardavimo akto. 

- Kokios čia šnekos? - Ilja akivaizdžiai irzo. - Inžineriniai klau- 
simai - ne mano kompetencija. Galėtumėt jau ir žinoti. Be to, būsiu 
dėkingas, jei apsieisite be patarimų... 

- Verčiau patylėkite. - Moteris palinko į priekį ir sugriebė kari- 
ninkui už rankos - ne itin stipriai, tačiau užtektinai, kad aną pri- 
blokštų. - Regis, ginkluotės kartelio esmės jūs nesuprantate, ar ne? 
Tad paklausykite. "MiG" jūsų vyriausybei pardavė laivą, kurio 
charakteristikos atitinka visus Admiraliteto reikalavimus. Kam toks 
laivas buvo projektuojamas - jau kitas dalykas, bet veikiausiai parda- 
vėjai tikėjosi neblogai pasipelnyti modernizuodami jį tol, kol bus nu- 
rašytas. Šiaip ar taip, tarpžvaigždiniuose mūšiuose jie patyrę kur kas 
labiau nei jūsiškis Admiralitetas, tokiu mastu niekad nekariavęs - viso 
labo siuntinėjęs kanonieres akmens amžiaus laukiniams pagąsdinti. 
Elkitės su Springfildu draugiškiau ir pamatysite - jis jus dar nuste- 
bins. Juk ir jo gyvybė priklauso nuo to, ar laivas atliks užduotį. 

Moteris paleido Muromiečio ranką. Jo veido išraiška buvo ne- 
įskaitoma. 

- Kapitonui viską persakysiu, - atsistodamas suburbėjo Ilja, - o 
kol kas paprašyčiau per mano pamainas nė nesiartinti prie tiltelio ir 
viešai niekam nieko nepatarinėti. Ir nelįsti prie mano karininkų. Su- 
pratote? 

Jų žvilgsniai susidūrė. Jei jo buvo neperprantamas, tai jos - 
priešingai - nieko neslėpė. 

- Kuo puikiausiai, - pratarė moteris, atsistojo ir išėjo, rūpestin- 
gai uždariusi duris. 

Ilja dėbtelėjo jai pavymui ir, piktai nusipurtęs, per ryšio įtaisą 
kreipėsi į operatorių: 

- Kapitoną. Svarbu. 


Tai iš tiesų buvo laiko kapsulė, per keturis tūkstančius kosmo- 
se praleistų metų gerokai apdaužyta ir pajuodusi. Kapsulė su paštu. 

Zondas prie jos prisiartino pamažėle, su įjungtais radaru ir in- 
fraraudonųjų spindulių jutikliais. Šaltas ir nebylus apvalkalas buvo 
be jokių gyvybės požymių, tik užpakalinė dalis dar skleidė šiokią to- 
kią jonizuojančiąją spinduliuotę. Ši kompaktinė "medžiagos-antime- 
džiagos" tipo raketa mažesnių nei šviesos greičiu atšliaužė aštuonio- 

lika šviesmečių iš Naujosios Respublikos ir sustojo reikiamoje or- 
bitoje, tada jos variklis išsijungė. Sudėtingame žygyje tarpžvaigždi- 
ne erdve kapsulės pirmgalio kūgis buvo gerokai nukentėjęs: subrai- 
žytas, aplamdytas, kai kur ištisais lopiniais nuplėštu paviršiumi. Vi- 
duje glūdėjo sidabraspalvis tuščiaviduris metro skersmens rutulys 
penkių centimetrų storio aglomeruoto pramoninio deimanto luobu. 
Toks seifas būtų neatlaikęs nebent atominio sprogimo. 

Pašto laikmenos buvo sluoksniuoti diskai iš deimantinių plokš- 
telių pramaišiui su auksinėmis. Senovinė, bet neįtikėtinai ilgaamžė 
technologija. Zondą valdantis eilinis išoriniais manipuliatoriais atsu- 
ko kamštį ir atsargiai išėmė krūvą diskų. Patikrinęs, ar šie ne 
sprogstantys ir ne antimedžiaginiai, zondas apsigręžė ir nuskriejo 
"Lordo Vaneko" link. 

Aptikus paštą - ir dar tiek daug; vadinasi, ten negalėjo būti vien 
taktinė informacija apie priešą - įgulą ėmė krėsti tikra laukimo karš- 
tinė. Du mėnesius laive įkalinti žmonės nekantriai laukė bet kokios 
šeimų ar mylimųjų žinelės, nors kai kam ta karštligė galėjo baigtis 
juoda depresija - jei paaiškėtų, kad liko užmiršti. 

Rachelė paštu beveik nesidomėjo. Buvo įsitikinusi, kad Admi- 
ralitetas nė už ką nepraleistų jai skirtos diplomatiškai užšifruotos 
darbdavių žinios. Martinas laiškų irgi nelaukė. Sesuo ir į Naująją 
Prahą jam nerašydavo, tad būtų keista, jei imtų ir parašytų čionai. 
Apie buvusią Žmoną jis nieko nenorėjo girdėti. Kalbant apie jaus- 
mus, šiuo metu Martinui labiausiai rūpėjo santykiai su Rachele - 
kad ir kokia netikėta jam buvo ši išvada. Taigi, "Lordo Vaneko" ka- 
rininkai ir įgula spėliojo, ką rasią iš namų atėjusiame pašte, o Ra- 
chelė ir Martinas tuo metu rizikavo būsią demaskuoti. Kaip subtiliai 
priminė moteris, jeigu - apie pažeistas Respublikos moralės nor- 
mas nė nekalbant - kas nors sumanytų pasinaudoti juo, neturinčių 
jokio diplomatinio dokumento, kaip svertu jai paveikti, pasekmės 
jiedviem būtų nekokios. 

Jiedu spaudėsi ant siauro gulto jo kajutėje. 

- Mielasis, ar ne per daug laiko mudu praleidžiame drauge? - 
sukuždėjo ji Martinui į petį. - Kol visi postuose, gal ir nepastebės, 
bet kitu metu... 

Jis iškart perprato moters mintį ir įsitempė. 

- Reikėtų ką nors sugalvoti, ar ne? 

- Taip. - Ji pabučiavo jam į petį. - Tik būtų gerai, kad koks 

nors nukvakęs fanatikas už nederamą elgesį neįkištų tavęs į cypę ir 
kad Admirolo vyrai nepamanytų, jog esu dvikapeikė šliurė, kurią 
galima grabalioti arba išvis nepastebėti. Nors jie jau ir dabar pana- 
šiai galvoja. 

- Kas taip galvoja? - Martinas pasisuko į ją, nutaisęs rūsčią iš- 
raišką. - Sakyk. 

- Ššš! - Rachelė pridėjo pirštą jam prie lūpų, jos veide šmėste- 
lėjo kažkas panašaus į sopulį. - Man gynėjo nereikia. O gal jau per- 
siėmei čionykšte ideologija? 

- Tikiuosi, ne. 

- Aš irgi tikiuosi. - Tyliai prajukusi moteris prisiglaudė prie Martino. 


Po kelių dienų Martinas sėdėjo savo kajutėje ir, laikydamas 
puodelį sparčiai vėstančios kavos, galvojo apie Rachelę. Staiga į 
duris kažkas pasibeldė. 

- Kas ten? - paklausė jis. 

- Atėjo paštas! Galite atsiimti iš 1ždininko! 

Sprendžiant iš garso, eilinis skubiai nužingsniavo koridoriumi, 
paskui jo gale pratrūko garsų kakofonija. 

Martinas susimąstė. "Hmm, paštas?" Atrodė neįtikėtina. Kita 
vertus, neįtikėtina šiame laive atrodė viskas. 

Nutaręs įsitikinti pats, jis pasilenkė, sugraibė po gultu batus ir 
apsiavęs išėjo. Iždininko kajutė knibždėjo puskarininkių ir eilinių. 
Visi nekantravo greičiau atsiimti artimųjų, pažįstamų laiškus. Šie 
buvo išspausdinti popieriuje ir sudėti į melzganus vokus. Martinas 
susirado vyresnįjį. 

- Ko? - Laivūnas, ruošiąs paštą perdavimui į Jo Didenybės lai- 
vą-kurjerį "Godo", prie rūšiavimo stalo plušėjo iš peties. - Aa, jūs. 
Pasižiūrėkite štai ten, tarp nesurūšiuotųjų. - Jis parodė į mažesnę 
dėžę su laiškais mirusiems, išprotėjusiems ir civiliams. 

Martinas nekantriai pasirausė joje ir nustebo radęs jam adre- 
suotą gana storą voką. Sutelkęs kantrybę nusinešė jį į kajutę. Kai 
atplėšė, laiškas vos neiškrito iš rankų. Mat prasidėjo jis šleikščiu 
kreipiniu "Mano brangusis Marti!" 

Šitaip Martiną vadindavo tik vienas žmogus. Nors ir žadinusi 
porą itin malonių prisiminimų, vis dėlto ši moteris širdyje dažniau 
įplieksdavo ligūstą, nuožmią pagiežą, kurios jis vėliau gėdydavosi. 
Jiedu su Morag išsiskyrė prieš aštuonerius metus. Iš pradžių žėrę 

vienas kitam priekaištus bei kaltinimus, paskui jie atsiribojo tylos 
siena. 

"Tad kas jai šovė į galvą imti ir parašyti dabar? Juolab kad Morag 
visada linko į sakytinę išraišką; elektroniniai jos laiškai būdavo sudėti 
iš trumpų, sausų sakinių, netgi su klaidomis, ir nėmaž nepriminė tų 
emocingų papliūpų, kuriomis ji pašnekovą užpildavo kalbėdama. 

Martinas suglumęs ėmė skaityti. 


Mano brangusis Marti! 

Ilgai Tau nerašiau. Tikiuosi, nepyksti? Devynios ga- 
lybės reikalų, be to, pats supranti, daug dėmesio reikia 
skirti Sarai. Pastaruoju metu ji gerokai paūgėjo. Beje, la- 
bai panaši į savo tėvą - kaip du vandens lašai. Viliuosi, 
kad šešioliktajam jos gimtadieniui suspėsi... 


Jis stabtelėjo. Buvo akivaizdu, kad šis laiškas - gerai apgalvota 
klastotė. Buvusi žmona pasakoja apie dukterį, jųdviejų dukterį, ku- 
rios iš tikrųjų nėra. Ir stilius Morag visiškai nebūdingas! Lyg kas 
nors būtų perskaitęs jo šeimos bylą ir mėgintų... 

Skaitydamas toliau Martinas ėmė uoliai ieškoti įslaptintų pra- 
smių. 


Sara studijuoja kolegijoje, teologiją. Juk prisimeni, ji vi- 
sais laikais buvo stropi moksliukė. Naujasis jos mokytojas 
Hermanas vis skatina mergaitę labiau pasitikėti savimi. 
Šiuo metu ji rašo traktatą iš eschatologijos ir primygtinai 
nori, kad paskaitytum (egzempliorių pridedu). 


Toliau buvusi žmona postringavo apie pramanytus draugus, 
prisiminė visokias nebūtas banalias smulkmenas, minėjo realius 
(matyt, kruopščiai patikrintus) faktus. Prasmės šiame laiške Mar- 
tinas taip ir neįžvelgė. Ėmė skaityti "traktatą". Šis buvo gana ilgas, 
ir jis suabejojo, ar siųsdamas laišką Hermanas pasielgė išmintingai. 
Kad moksleiviai Naujojoje Respublikoje rašytų aštuonių puslapių esė 
apie Dievą! Ir apie Jo intencijas, kiek šias įmanoma suvokti iš kos- 
mologinių konstantų! Gana nuobodus, nors ir manieringas tekstas 
Martinui kėlė žiovulį ir priminė veikiau studento darbą "pažymiui", 
nei straipsnį specialisto, dėstančio savo požiūrį. 

Paskui jo akis užkliuvo už pastabų. 


1. Aptarkime hipotetinį atvejį jėgos, kuri ketina loka- 
liai sulaužyti priežastingumo principą, kas nesukurtų švie- 
sos kūgio, apgaubiančio pradinį pažeidimo momentą. (Hi- 
potetiškai numanome idealios sferos formos nuodėmingu- 
mo zoną, kuri prasideda laiko T, momentu ir plečiasi grei- 
čiu c.) Jeigu nuodėmingumo sfera su minėtosios jėgos 
pradinės pozicijos trajektorija keturmatėje erdvėje nesusi- 
kerta, vadinasi, kalbame ne apie pirmapradę nuodėmę. 
Taigi galime manyti, kad Eschatonas visos nuodėmingo- 
sios civilizacijos neprakeiks, t. y. antro tipo supernova jos 
nepavers: išganymas įmanomas. Tačiau nuodėminga jėga, 
sulaužiusi priežastingumo principą, neišvengiamai bus 
prakeikta. 


Svarbesnes sąvokas bei ištisus sakinius Martinas pasibraukinėjo. 


2. Ar Eschatonas į įvykius visada kišasi destrukty- 
viai? Tikėtinas atsakymas - ne. Kai jis reaguoja į pirmap- 
radę nuodėmę, pasekmės būna mums akivaizdžios, tačiau 
kiekvienai tokiai reakcijai gali tekti tūkstančiai nemato- 
mų poveikių, itin subtiliai slapčia įdiegtų į mūsų pasaulio 
raidą. Kad poveikis būtų efektyvus, jį diegiantis tarpinin- 
kas taip pat privalo veikti slaptai. Tikėtina, kad po Es- 
chatono įsikišimo jis pasišalina iš poveikio vietos ir iš- 
tirpsta minioje. Kad anuliuotų priežastingumo pažeidimo 
pasekmes, toks tarpininkas netgi gali derinti veiksmus su 
mūsų pačių kaip eschatobaimingų žmonių įstangomis. 
Įmanoma, jog kai kurios eschatologiškai sąmoningos vy- 
riausybinės žinybos padeda slaptiesiems Eschatono sąjun- 
gininkams, jei tik žino pastaruosius egzistuojant. Slaptieji 
nuodėmingųjų jėgų agentai savo ruožtu gali mėginti to- 
kius sąjungininkus atpažinti ir suimti. 


Šiaip jau steganografiniai šifrai Martiną visada erzindavo. Juos 
gliaudant nelengva būdavo išvengti interpretavimo klaidų ar iškreip- 
tų prasmių. Tačiau šį kartą Hermanas mintis dėstė pakankamai aiš- 

kiai. Nepasitikėti slaptąja Naujosios Respublikos policija. Užtat ga- 
lima tikėtis kitų žinybų - Rachelės? - pagalbos. Jokių represijų prieš 
pačią Naująją Respubliką - štai kas neapsakomai ramino Martino 
sąžinę. Kad ir kokia atgrasi šios valstybės sankloda, juk vien dėl to, 
kad vadovai neįstengia įveikti beprecedentės problemos, paprasti 
žmonės mirties nenusipelno. 

Vis dėlto paskutiniosios išnašos Martinas, kad ir kaip stengėsi, 
neperprato. 


3. Žinoma, nesant akivaizdžios ir labai rimtos grės- 
mės, daugumai žmonių laužyti priežastingumo dėsnio nė 
neateitų į galvą. Verta pagalvoti: ką reikėtų daryti nere- 
gimiesiems Eschatono pagalbininkams, kad išsaugotų 
priežastingumo principą panašios grėsmės akivaizdoje? 
Tokiomis aplinkybėmis gali skilti jų lojalumas: iš vienos 
pusės - būtinybė apsaugoti svarbiausią žmogiškojo kosmo- 
so dėsnį, iš kitos - nenoras atiduoti žmonijos brolius, nors 
ir paklydusius, bet vis dėlto savus, į nagus siaubingam 
blogiui. Neabejoju, kad Eschatonas lieptų savo agentams 
pasirūpinti žmonijos broliais iš karto po to, kai būtų iš- 
saugotas pats erdvėlaikio audinys. Gal Eschatonas ir nėra 
gailiaširdis Dievas, bet jis yra praktiškas ir nenori, kad 
dirbant lūžtų įrankiai. Vis dėlto esminis klausimas yra 
toks: kuri pusė teisingesnė? Ieškodami atsakymo nuklystu- 
me giliai į etikos brūzgynus, kur siautėja daugiareikšmiš- 
kumo šventė. Taigi mums lieka tik viltis, kad slaptieji pa- 
galbininkai pasirinkdami nesuklys - antraip kritikos pa- 
sekmės bus žiaurios. 


Martinas atsisėdo ant gulto, pasikasė kaktą ir sumurmėjo: 
- Kokia čia velniava? 

Idėjų karas 


Diena admirolui nenusisekė. 

- Kad tau akys išvarvarvarvėtų! Neliesk mamanęs! - aprėkė jis 
patarnautoją. 

Robardas lyg niekur nieko atkakliai stengėsi Kurtcą pasodinti ir 
atremti į pagalves. Priešintis sukriošęs admirolas nebepajėgė. Bent 
užbliovė: 

- Išvvvesiu tave laukan ir sušaaaudysiu! 

- Žinoma, Jūsų Prakilnybe. Prieš pusryčius ar po? 

Admirolas suurzgė kone iš galugerklio, tačiau urzgesys tuojau 
pat virto švokščiu atodūsiu. 

- Sugrriuvau aš. Ne toks andai buvau. Po šššimts snarrrglių! 

- Pone Admirole, teikiatės senti. Kiekvienam gali pasitaikyti. 


52-44 


- Tik ne tam sušššnypštam Žemės ambasadoriui. Nesensta ru- 
pūšššgalvis, ir gana. Dar iš Nėgės atsimenu kaip nuluptą. Sššūsnį 
mano dagerotipų pridarė. Stovėjau tąsyk prie kiaušų, na tų... kau- 


kolių krrrūvos. Ohoho kokią buvome sukrrrovę vidur aikštės. Nau- 

maiššštininkais. O Jėzaus ten, khe khe, nebuvo, khe khe, nebuvo 
kas kvartirmeisteriui duonos kepalų išrašo, khi khi khi. Pakarsiu, 
šaukė tas yyy... įį... 1išgama. Tik kad blauzdos per skyystos. Kaž- 
žžin koks slidus vyrelis, gryyyna žžuvis. Lažinuosi, patinka jam 
bobiškai rengtis. Pi... pyderas, ar ne, Kurrtai, kaip manai? 

Robardas trumpai sukosėjo ir pristūmė prie lovos staliuką - 
Admirolui buvo patiekta silpnos arbatos, skrebutis ir kiaušinienė. 

- Jūsų Prakilnybe, JT inspektorius - ne inspektorius, o inspek- 
torė. Moteris, Jūsų Aukštybe. 

Priblokštas Kurtcas išvertė pavandenijusias akis. 

- Kąą?! O tatai staigmena, kad mane kur švirkštas! - Jis tirtan- 
čia ranka sugraibė puoduką. Arbata, nespėjus šio nė pakelti, išsilais- 
tė. - Tttaip ir maniau. Tttaip ir žinojau! - prokuroro intonacija pa- 
skelbė Admirolas. 

- Jūsų Kilnybe, neabejoju, neabejoju. Kai tik išgersite vaistu- 
kus, išsyk pasijusite geriau. 

- Bet jeigu jis - mermermergiotė, o pabubu... pabuvojo dar Pir- 
mojoje Nėgėje, kaip... - Kurtcas vėl suglumo. - Robardai, ar ange- 
lais tiki? 

- Pone Admirole, nieku gyvu. 

- A, tai gerai, tai gerai, škia, ji - vvelnias, o vvelnius aš tvarkau 
kaip šiltą vvilną. Kur dokumentai? 

- Atnešiu, pone, kai tik papusryčiausite. Komodoras Baueris 
liepė perduoti jums, kad padėtį jis kontroliuoja. 

- Oi kaip puiku, oi kaip gerai! 

Kurtcas susikaupęs kibo į grumtynes su kiaušiniene. Vis dėlto 
netrukus kapituliavo, ir Robardas nustūmė staliuką į šalį. 

- Prakilnybe, gal teiktumėtes atsikelti ir apsirengti? Vadavietės 
posėdis - po trisdešimties minučių. 

Po trisdešimt penkių minučių admirolas buvo pasiruošęs posė- 
džiui didžiojoje salėje šalia jo kajutės. Išgėręs vaistų, uniformuotas, 
kiškai, nors ir sunkiai remdamasis į lazdas. Tiesa, kai atsakydamas 
į karininkų išreikštą pagarbą viena lazdų vos neišsidūrė akies, Ro- 
bardas paslaugiai suskubo jį prilaikyti. 

- Ponai, labas vakaras! - prabilo Kurtcas. - Girdėjau, rašto ma- 
ketą... ee... pašto paketą jau gavome. Leitenante Kosovai, kas ten? 

- Mm... hmm... - Kosovas net pažaliavo. - Jūsų Aukštybe, ten 
problema... 

- Kąą? - Admirolas nesėkmingai pabandė užgriaudėti. - Proble- 
mų gali turėti tik mūsų priešai, o ne mes! 

- Kapsulėje radome dvidešimt diskų... 

- Man rrreikia ne diskų, o atsssakymų! Ką sužinojome apie 
ppprieššą? 

Komodoras Baueris palinko pirmyn ir įsiterpė: 

- Manau, leitenantas nori pasakyti, kad siunta apgadinta. 

Kosovas dirstelėjo į Bauerį su kone vergiška padėka ir vėl pra- 
šneko: 

- Jūsų Prakilnybe, taip ir yra. Kapsulė pramušta mikrometeorito 
ir, nors asmeninis paštas beveik nenukentėjęs, trys kiti diskai sudu- 
žo. Dalį jų turinio mums pavyko atkurti, bet ten tik kvartirmeisteriui 
skirto krovinio važtaraštis ir iškilmingiems Jo Didenybės Imperato- 

riaus gimtadienio pietums rekomenduojamas valgiaraštis. Išsami 
informacija apie priešą, mūšio planas, jėgų išsidėstymo ir diploma- 
tinė analizė, žvalgybos duomenys, bent kokios naudingos Žinios - 
viskas pražuvo. 

- Viskas aiškų. - Admirolas atrodė toks ramus, kad Kosovas 
net sudrebėjo. - Vadinasi, apie priešo išsidėstymą nieko nežinome. 
- Kurtcas pasisuko į Bauerį. - Tttuo geriau. Tadada, tpsknt, laiky- 
simės plano B, ir pppergalė bus mūsų! Tegul kiekvienas būna 1šti- 
kimas pareigai, nes tiesa ir teisybė - mūsų pusėje! Tititikiuosi, vi- 
si pasirengę sutriušinti... ee... sutriuškinti tuos maištininkus ppla- 
netoje? Gerai! Oi kaip gerai! Šventę pasitiksime orbitoje ir likvi- 
duosime jų laivus. Po to rrremsimės tokia prielaida: maiššštininkai 
ir jų pakalikai iš priešo stovyklos rezga klastingą krrrėslą... ee... 
kėslą nuversti Jo Didenybę. Feldmaršale! Vadovausite prisėlinimo 
prie priešo sistemos operacijai. Pulkininke fon Ungern-Šternbergai! 
Malonėkite pateikti jūrų pėstininkų išsilaipinimo ir tvarkos įvedimo 
planą. Kapitone Mirski, jūs koordinuosite flotilės keiksmus. Ne, 
verrrčiau - veiksmus. Teikitės atsiskaityti kursantui Baueriui. 

Admirolas atsistojo ir išsyk susverdėjo. Robardo pagalbos ran- 
kos jis neatstūmė. 

- Vi... vi... visi atleisti! - sugergždė ir iškryvuliavo iš salės. 


Prokuroras-stažuotojas Miuleris nuobodžiavo. Nuobodžiavo ir 
netgi irzo. Neskaitant plepalų prie alaus bokalo Naujojoje Prahoje, 
daugiau tam inžinieriui nebuvo ko prikabinti. Na taip, užsienietis, na 
taip, reiškė radikalią nuomonę, galinčią neigiamai paveikti liumpen- 
proletariato moralę - kitaip tariant, priklauso kokiems devyniasde- 
šimčiai procentų žinomosios visatos gyventojų. Taip, jo AP įtaisy- 
tas nestandartinis daikčiukas. Bet kas iš to? O gal vis dėlto?.. 

Šiems informacijos trupiniams surankioti Miuleris sugaišo du 
mėnesius. Didžiumą to laiko jis nuobodžiavo taip, kad rizikuodavo 
žiovaudamas išsinarinti žandikaulius. Ir eiliniai, ir karininkai Vasili- 
jaus privengė - jis buvo iš visuomenę prižiūrinčios žinybos, o į ją, 
kaip ir į bet kurią kitą policinę struktūrą žmonės Žiūrėjo šnairomis. 
Kuklios kajutkompanijos bibliotekėlės Miuleriui pakako tik trum- 
pam. Neapkrautas čia daugiau jokiomis pareigomis, tik stebėti įta- 
riamąjį, kuris savo ruožtu įtarė esąs stebimas, prokuroras-stažuo- 
tojas nebeišmanė ko nusitverti. Taigi liko nebent fantazuoti apie 

būsimąjį susitikimą Rošaro planetoje. Bet jis sukurpė vos vieną kitą 
žodį, kuriuos ketino pasakyti tėvui, o ir įsivaizduodamas, kaip juos 
sakys, nejautė jokio malonumo. 

Vis dėlto vieną vakarą Miuleris sumojo, kad prie įtariamojo ob- 
jekto jis galėtų pritykinti ir kitu keliu. Ar tik ne per daug laiko 
Springfildas praleidžia su ta svetimšale diplomate? Iš tiesų įtartina! 

Kaskart, kai Vasilijus apie ją pagalvodavo, jam tučtuojau išsi- 
plėsdavo šnervės. Neturėtų tą bobšė skiriamųjų raštų, jis ją kaipmat 
pasisodintų kvotai. Tebūnie tas Springfildas radikalas, užtat pulki- 
ninkė Mansur mūvi kelnes - sostinės gatvėje vien to užtektų suimti 
už nepadorų elgesį, ir nepadėtų jokie skiriamieji raštai. Ši vyriškus 
drabužius dėvinti moteris - pavojinga ištvirkėlė ir veikiausiai iškry- 
pėlė, iš doros kelio vedanti kiekvieną, kas ryžtasi su ja bendrauti. 
Vien būdama laive ta furija grasina dvasinei įgulos higienai! Kadan- 
gi inžinierius nuolat lankosi jos kajutėje (Vasilijus tai patyrė peržiū- 
rėjęs stebėjimo kamerų įrašus), akivaizdu, kad ten jis ir slepia įkal- 
čius. Žodžiu, Springfildas - pavojingas šnipas-anarchistas, o jo pik- 
tadarybių bendrininkė - klastinga ir žiauri slaptojo diplomatinių pa- 
gundų meno meistrė. 

Štai kodėl Vasilijus sumanė įsilaužti į jos kajutę ir kruopščiai šią 
apieškoti. Sprendimas brendo dvi savaites - nuo tada, kai jis nutarė, 
jog nestandartinis Springfildo AP modulis tėra dėmesio nevertas 
niekniekis. 

O prieš pusantros savaitės flotilė pasuko namų link: pirmiausia 
peršoko neapgyventą dvinarę sistemą koduotu pavadinimu "Beta 
terminalas", vėliau taip ir strykčiojo nuo žvaigždės prie žvaigždės, 
su kiekviena diena atgaudami po gerą šimtą metų. Nors iki tikslo 
buvo likusios tik keturios savaitės, Vasilijus neskubėjo. Žinojo, kad 
veikti reikia atsargiai. Neįrodęs išdavystės, tų dviejų jis niekuo ne- 
galėtų apkaltinti, o įrodymus patikimai saugojo diplomatinis užrak- 
tas. O veikdamas neapdairiai, dar nukentėtų ir pats: jei sučiuptų it 
kokį vagį rausiantis po diplomatės daiktus, paleistų niekais, sumai- 
šytų su žemėmis. Na, gal nebūtinai tiesiogine prasme, tačiau ping- 
užtikrinta ilgam. 

Operacijai Vasilijus pasirinko ankstyvą vakarą. Martinas sėdėjo 
kajutkompanijoje: sriūbčiojo karčiąją ir su trečiojo rango inžinerijos 
kapitonu Krupkinu lošė domino. Stebėdamas monitorių tarnybinėje 
saugumo leitenanto Zauerio patalpėlėje Miuleris sulaukė, kol pulki- 

ninkei Mansur prireiks išeiti iš kajutės. Ji nužingsniavo į korido- 
riaus galą. Puiku! Vadinasi, jeigu elgsis kaip įpratusi, duše užtruks 
mažų mažiausiai dešimt minučių. Prokuroras-stažuotojas nuskubė- 
jo į liftą, o iš jo nutykino į karininkų koridorių. 

Užvėręs Mansur kajutės duris, jis įdėmiai apsidairė. Du gultai - 
tarytum vagono kupė. Viršutinis skirtas miegui, apatinis - paverčia- 
mas stalu. Dvi spintelės, nedidukas praustuvas, veidrodis, telefonas. 
Ir didžiulis lagaminas po nuleistu apatiniu gultų. Akivaizdu: kitaip nei 
laivyno karininkai, inspektorė keliauja ne tuščiomis rankomis. 

Pirmiausia Vasilijus apžiūrėjo lagaminą - tam prireikė minutės. 
Ant sanvožos plyšio neprilipdyta jokių plaukelių ar vieliukių, užrak- 
tai niekaip neužblokuoti. Paprasčiausias, kiek apzulintas odinis la- 
gaminas su medžio apdaila. Pamėginęs ištraukti jį iš pastalės, Vasi- 
lijus susyk patyrė viduje slypint kažin ką neįtikėtinai sunkaus. Pa- 
kėlęs stalą-gultą pritvirtino prie sienos. Jaunajam prokurorui pasi- 
dingojo, kad likęs be priedangos šiurpus, bedvasis lagaminas jam 
išsišiepė. 

Vasilijus paniekinamai prunkštelėjo ir išsiėmė universalų įrankį. 
Tas visiškai nelegalus Priežiūros žinybos agentų daikčiukas buvo 
tikras inžinerinės minties stebuklas su instaliuotais solenoidiniais 
zondais, elektroniniais jutikliais, siųstuvėliais ir netgi kompaktiškų 
lazeriniu atsakikliu. Bet kokį užraktą šis įtaisas įveikdavo per kelias 
sekundes. Miuleris palinko prie lagamino 1r veikiai įsitikino, kad JT 
diplomatės manta nuo jo universaliojo daikčiuko apsaugota dar ne- 
patikimiau nei įleistinė aštuonių būgnelių spyna su rezonansiniu at- 
pažinimo dažniu ir pasitikėjimo nevertais daugiaskaitmeniais kodais. 

Užraktas spragtelėjo ir antvožas atšoko. Į jo kišenėles buvo su- 
dėti tualetiniai reikmenys ir veidrodukas. Vos užmetęs į juos akį, 
Vasilijus ėmėsi paties lagamino, pirmiausia - aprangos detalių 
sluoksnio. Ir iškart jam teko nugurkti seilę. Gražiai sulankstyti pa- 
vilkiniai, moteriškos sportinės kelnaitės, nėriniuotos pirštinaitės iš 
susidrovėjusio prokuroro-stažuotojo sakytum šaipėsi. Po šiais dra- 
bužiais, kuriuos jis atsargiai padėjo į šalį, gulėjo geltona šilkinė suk- 
nia. Nuraudęs, sumišęs iki sielos gelmių, Vasilijus ją pakėlė, išsklei- 
dė ir pakratė. Ko jau ko, o tokios gražios, tokios moteriškos suk- 
nios tarp ištvirkėlės žemietės agentės daiktų jis tikrai nesitikėjo ap- 
tiksiąs. Krata klostėsi visai ne taip, kaip jaunasis prokuroras buvo 
numatęs. Palingavęs galvą Vasilijus paklojo suknią ant viršutinio 

gulto ir, vėl pasilenkęs prie lagamino, apžiūrėjo juodą kombinezoną 
bei aštuoniakampę skrybėlės dėžutę. Pabandęs neįstengė jos pakelti 
nė per centimetrą. Dėžutė buvo standi ir sunki lyg švininė! Atkutęs 
Miuleris išėmė kombinezoną ir užmetė ant kėdės atkaltės. Pasiro- 
do, rūbas ir netikroji dėžutė skrybėlei gulėjo ant glotnios plastikinės 
plokštės, kurioje tarsi įsagstyti švietė žiburiukai. O pats lagaminas 
buvo vos šešių colių gilumo! Plokštė slėpė visą apatinę jo dalį, sa- 
vaime aišku, prigrūstą kontrabandinės šnipų aparatūros. 

Vasilijus apžiūrėjo plastikinį paviršių. Jis šiek tiek priminė kla- 
viatūrą, tik be juodųjų anei baltųjų klavišų. Nebuvo nė plyšio popie- 
riui. Daikto svetimumas Miulerį gerokai trikdė. Jis bakstelėjo į 
plokštę, ten, kur paviršius atrodė kiek išgaubtas. Staiga sušvito už- 
rašas: ĮĖJIMAS NEGALIMAS. ATSPAUDAS NEATPAŽINTAS. 

"Po šimts!.." 

Vasilijaus nugara pasruvo prakaitas. Karštligiškai svarstyda- 
mas, ką daryti, jis pastebėjo iš lagamino išimtus drabužius. Šitam 
aparatui reikia pažįstamo odos pavyzdžio? O pirštinės? Ilgos mote- 
riškos pirštinaitės. Kažkuo jos vos juntamai kvepėjo - iš tiesų. Miu- 
leris paėmė vieną, užsimaukšlino ant dešinės rankos ir dar kartą pa- 
lietė išgaubą: INFORMACIJA APDOROJAMA.... ĮĖJIMAS... Žmo- 
gaus kūnas per valandą netenka penkių milijonų odos dalelių. O 
šias pirštines mūvėjo Mansur, taigi... 

Sušvito meniu. Vasilijus dūrė aklai. Pirmoji parinktis buvo to- 
kia: dizaino katalogas SEARS FOUNDATION. Bala žino, ką tai ga- 
lėjo reikšti. Kita skelbė: NEMOKAMOS PROGRAMINĖS IR 
TECHNINĖS ĮR ANGOS FONDAS COUTURIER 15.6. Dar kita - 
ISTORINIS DIOR MADOS NAMŲ KATALOGAS. Jaunasis pro- 
kuroras pasikrapštė pakaušį. Jokių šifrų sąrašų, jokių ginklų, jokių 
slaptų kamerų! Jis suirzęs vėl dūrė į kauburiuką. 

Staiga visą kajutės erdvę užtvindė dūzgesys. Vasilijus persigan- 
dęs atšoko ir užkliudęs pargriovė kėdę. Dėžutės antvože prasivėrė 
siaura anga, kažkas įnirtingai suspragsėjo, pro plyšį išlėkė kažkoks 
daiktas ir nusileido Miuleriui ant galvos. Tas daiktas buvo raudonas 
nėriniuotas gniužulas su dviem skylėmis kojoms. "Koks įžūlumas!" 
O skrybėlės dėžutė, džergždama ir žvangėdama, kaipmat išspjovė 
tiulinę vakarinę suknią, porą aukštakulnių batelių ir mėlynas šiurkš- 
taus audinio trumpkelnes. Ir drabužiai, ir apavas buvo įkaitę bei 
dvelkė chemikalais. 

- Liaukis! - sušnypštė Vasilijus. - Liaukis! 

Tarytum atsakydamas lagaminas drėbė į jį visą komplektą ko- 
jinių, kelnes ir korsetą - tokį užsisegus pilvo trauma greičiausiai 
būtų neišvengiama. Iš nevilties Miuleris tvojo per plokštę, ir daik- 
tų gamyba liovėsi. Jis stovėjo, spoksojo it apdujęs ir galvojo: "Kam 
tampytis su savimi drabužius lagamine, jei gali pasiimti vien lagami- 
ną, kuris prigamins jų, kokių tik panorėsi?" Staiga lagaminas vėl 
grėsmingai sudžeržgė, ir Vasilijų surakino ontologinis siaubas. 
"Gausybės ragas! Viena uždraustųjų mitologinių istorijos chimerų, 
mašina, andai įstūmusi protėvius į degradaciją, bedarbystę, ekono- 
mikos nuosmukį. Nuo Singuliarumo jie pabėgo tik persikėlę ir 
įsteigę Naująją Respubliką." 

Gausybės ragas kriuksėjo ir zirzė. Mirtinai nusigandęs Vasilijus 
nejučia atsigręžė į duris. O jeigu Mansur jau grįžta... 

Skrybėlės dėžutė prasivėrė, iš jos išniro juodas, žvilgantis pavi- 
dalas. Sudūzgė patalpą skenuojančios antenos, pro dėžutės šonus 
išlindo tikrų tikriausios žnyplės. Vasilijui pakako vos dirstelėti į bai- 
dyklę... 

Išsproginęs akis, su išvirkščia moteriška pirštinaite ant rankos, 
prokuroras-stažuotojas nukuduliavo koridoriumi. Paliktos praviros 
durys atkakliai bilsnojo į staktą. 

Naujai pagamintas robotas-šnipas baigė tyrinėti pirmąją savo 
darbo zoną. Mikroprocesorinėse smegenyse pradėjo veikti primity- 
vi programa: negavęs jokių papildomų komandų, robotas aktyvavo 
gamintojo įdiegtą strategiją ir pasirengė žvalgybai. Griebęs arti- 
miausią maskuotei tinkamą daiktą, užsimetė jį ant savo krabo šarvo 
ir nukrypavo prie ventiliacinės angos. Kai skrybėlės dėžutė vėl su- 
spragsėjo, jis buvo jau išėmęs groteles, tad kitas ką tik gimęs robo- 
tas spėjo pastebėti vien geltoną suknią, dingstančią angoje. O dė- 
žutė į pasaulį leido dar vieną... 

Į kajutę grįžusi Rachelė lagaminą rado pustuštį - beveik visi jos 
drabužiai buvo dingę. 


- Eisi tu su manimi, - paliepė Buriai Sesuo Septintoji. - Žiūrėti 
ir matyti padėtį. Aiškinti, kas blogai, ir nuvokti. 

Vėjas, virš miesto nešantis tamspilkius debesis, dvilkčiojo pro 
atvirą langą. Naujajame Petrograde kunkuliavo uždraustų techno- 
logijų pragaras. Vienas po kito griuvo statiniai, vietoj jų tarytum 
grybai iš keisto žmogiškųjų svajonių dirvožemio kilo nauji. Auk- 

sakalių kvartale stūksojo sidabriniai medžiai; ant šiurkščių, plokščių 
jų kamienų žaidė tirštų debesų apgultos saulės spinduliai. Ateivė iš- 
liulėjo į terasą virš Hercogo Pokylių salės ir iltimis parodė į aikštę, 
kurioje be paliovos šurmuliavo mugė. 

- Ne Šventė tą padarė! 

Buria bejėgiškai atėjo iš paskos. Į šnerves trenkė klaiki smarvė 
- tatai ataidėjo ant žibintstulpių kieme tabaluojančių lavonų kvapas. 
Politovskis paspruko, bet jo žmonės pasiduoti nenorėjo, ir įkaitusi, 
nirši maištaujanti minia žvėriškai susidorojo ne tik su karininkais, 
bet ir su jų artimaisiais. Represijos buvo nuožmios, bet, deja, neiš- 
vengiamos... 

Iš debesų properšų smeigė šviesos ietys. Po akimirkos šaltą va- 
karo orą perskrodė ir jas atlydėjęs griausmas. Jis nusirito tranky- 
damasis į išlikusius miesto langus. 

- Šventė žmonių nesupranta, - labai ramiai pasakė Sesuo Sep- 
tintoji. - Negali paimituoti kūnuose uždarytų protų, kurie nejaučia 
realiojo laiko. Dėl to griebiasi altruistinės estetikos. Klausiu aš: ar 
tas yra menas? 

Buria Rubinšteinas niauriai žvelgė į miestą. 

- Ne. - Pripažinti buvo nelengva. - Tikėjomės ne to. Bet žmo- 
nėms reikia vadovo, reikia griežtos rankos. Kitaip įsiviešpatauja be- 
tvarkė... 

Sesuo Septintoji kėistai sukriuksėjo. Buria ne iš karto suvokė, 
kad būtybė iš jo juokiasi. 

- Maištas! Laisvė! Galas prievartai! Kvaili žmoneliai, kvaili pa- 
krikę žmoneliai, neužuodžiantys, kur tarp kitų jiems geriausia. Ne, 
jiems reikia uostyti myžalus urvo kamputyje. Žudyti dar. Muzikuoti 
kariškai. Daug žygiuoti ir žudyti daug. Gal ne komedija? 

- Padėtį mes suvaldysime, - ryžtingai atsakė Buria. - Mūsų li- 
kimas - ne šitas chaosas. Stovime ant utopijos slenksčio! Žmones 
reikia šviesti, kad elgtųsi racionaliai. Tamsybė, ištvirkimas ir dešim- 
čių priespaudoje gyvenusių kartų patirtis - štai ką čia matote. Tai - 
nevykusio eksperimento pasekmė, o ne žmonijos likimas! 

- Kodėl tad ne skulptorius tu, kodėl nekali naujo kūno iš seno? 
- prisislinkusi arčiau paklausė Sesuo Septintoji. Triukšmingas jos 
kvapas atsidavė kopūstais. Rubinšteinas ūmai prisiminė jūrų kiau- 
lytę, kurią vaikystėje, šešerių, buvo gavęs dovanų iš tėvų. (Po metų 
užėjo badas, ir gyvūnėlis nukeliavo į katilą.) - Kodėl nekonstruoji 
savo tautai naujų protų? 

- Viską pataisysime, - vėl pažadėjo Buria. Virš galvos sušvito 
trys smaragdo spalvos deimantai - kelias akimirkas jie vaikėsi vie- 
nas kitą laužytomis trajektorijomis, paskui, tarsi kieno valdomi me- 
teorai, nuskriejo kitapus upės. "Jei abejoji, verčiau pakeisk temą." 
- Kaip jūsų tauta pateko čionai? 

- Kritikai mes. Šventė turi daug laisvų erdvių protams. Atsiga- 
beno mus. Kaip Pakraštį ir kitus slypėtojus tamsoje. Reikia Šven- 
tei keliauti ir pažinti. Mes keliaujame ir keičiame. Kas sugadinta, 
randame ir Kritikuojame, sugadintam padedame susitaisyti. Pasiekti 
harmoningą tamsą ir sotų avilingumą. 

Buriai už nugaros sužmėžavo kažkoks aukštas, miglotas pavi- 
dalas. Staigiai atsigręžęs Rubinšteinas išvydo ant dviejų daugiana- 
rių kojų vištos pėdomis užmautą pirmykščio juodumo kupetą. Kojos 
per kelius sulinko, ir jos anga, atgrasi it kaukolės nosiaskylė, paki- 
bo tiesiog priešais balkoną. 

- Pasivėžinkime na, - ne pasiūlė, o įsakė Gudrybių Sesuo Sep- 
tintoji, stovėdama tarp Burios ir jo kabineto durų. - Daug ko tave iš- 
mokysime. 

- Aš... aš... - Rubinšteinas žiojosi prieštarauti, bet iškart nutilo, 
pasigraibė sau apie gerklę ir, suradęs aplink kaklą apvynioto odinio 
dirželio galą, timptelėjo. - Sargybaaa! 

Masyvi ir nenumaldoma tarytum žemės drebėjimas Sesuo Sep- 
tintoji sušniurkštusi nubloškė Burią į trobelę ant vištos kojelių. Kaž- 
kas įnirtingai sušnypštė, supokšėjo padriki šūviai, į terasą išpuolė 
sargybinis. Rubinšteinas susivokė gulįs ant grindų, prislėgtas ko- 
kius du šimtus kilogramų sveriančios kurmiažiurkės. Staiga trobelė 
pakrypo ir tarsi liftas nuskriejo aukštyn, bet tuojau pat ėmė kristi, 
o galiausiai, imituodama rogutes liaudiškoje Žiemos šventėje, nušvil- 
pė nuožulniai. Buria jau springo ir kriokė, tačiau uždusti vis dėlto 
nespėjo - Sesuo Septintoji nuo jo nusirito ir atsisėdo ant rezginio, 
panašaus į lizdą, susuktą iš sausų žabarų. Klaikiai atstačiusi iltis - 
nusišypsojusi - būtybė iš kažkur išsitraukė didžiulį šakniavaisį ir įni- 
ko graužti. 

- Kur mane gabenate? Reikalauju tučtuojau... 

- Į Plocką, - atsakė Kritikė. - Mokytis nutuokti. Morkos nori? 


Kai du žaliūkai eiliniai įsiveržė į kajutę, Martinas miegojo. Tran- 
kiai atsilapojo durys, įsižiebė šviesa. 

- Kas atsitiko? - paklausė iš miego glėbio išplėštas Springfildas. 

- Kelkis! 

Ant slenksčio stovėjo dar ir laivūnas. 

- O kas... 

- Kelkis!!! - Apklotas nuplasnojo šalin. Dorai dar nespėjusį pra- 
simarkstyti Martiną žaliūkai nutempė nuo gulto. - Mikliau! 

- Na ko reikia? 

- Užsičiaupk! - suurzgė vienas eilinių ir atsainiai užvožė į veidą. 

Martinas nugriuvo, o antrasis nieko nelaukdamas sugriebė jam 
už kairės rankos. Čekštelėjo antrankis. Kai belaisvis pamėgino ki- 
tą ranką pakelti prie burnos - ši skaudėjo ir degė, nors sužalota bu- 
vo nesmarkiai, - žaliūkas užspaudė ir antrąją apyrankę. 

- Į kamerą. Greičiau! 

Surakintą nuogą Springfildą jie išstūmė pro duris ir nutempė į sek- 
torių po variklių skyriumi. Išskydusi šviesa skausmingai žilpino akis. 
Jis nusispjovė ir pastebėjo, kaip ant grindų patiško kraujo purslai. 

Įmestas pro kažkokias duris, kurios tuojau pat aidžiai užsitren- 
kė, Martinas nudribo paslikas ir, ištiktas šoko - visa arešto proce- 
dūra neužtruko nė dviejų minučių, - išsyk pasivertė ant šono ir ėmė 
vemti tulžimi. 

Kai durys vėl atsivėrė, jis vis dar tysojo ant grindų. Prasimer- 
kęs pirmiausia išvydo porą batų. 

- Suvalykite, - paliepė kažkas pusbalsiu, o Martinui užriko: - 
Ei, tu, kelkis! 

Springfildas atsivertė ant nugaros. Prie jo stovėjo saugumo 
tarnybos leitenantas Zaueris, šiam už nugaros - šnipelis iš Priežiū- 
ros žinybos ir pora puskarininkių. Martinas pamėgino atsisėsti. Iš- 
siuntęs anuos tris pro duris, leitenantas pakartojo: 

- Kelkis! 

Vargais negalais atsisėdęs Springfildas nugara atsirėmė į sieną. 

- Įmynei į šūdą, - vėl prašneko Zaueris. - Verčiau patylėk. Nie- 
ko nesakyk. Į šūdą įmynei giliai. Taigi rinkis: įminti dar giliau arba 
bendradarbiauti. Pasėdėk ir pagalvok valandžiukę. - Delne leitenan- 
tas turėjo ploną juodą plokštelę. - Kas tai yra, mes žinome. Iš kur 
gavai, gali pats papasakoti arba palikti išvadas mums. Čia ne civi- 
linis teismas ir ne revizijos komisijos tyrimas, 0, jei pačiam dar ne- 
aišku, karinės žvalgybos reikalai. Kaip su tavimi pasielgsime, nuo 
tavęs paties ir priklauso. Supratai? 

Martinas sumirksėjo. 

- Šio daikto nesu nė matęs, - ištarė ir susyk pajuto, kaip pa- 
dažnėjo pulsas. 

Zaueris niekinamai susiraukė. 

- Kvaišelio čia nevaidink. Modulis buvo tavo prietaise. O laivy- 
no įstatymas skelbia: į karinį laivą įsinešti uždraustą ryšio įrangą - 
nusikaltimas. Tad ką šitas daikčiukas čia veikia? Pamiršai jį išimti? 
Kieno jis? 

Martinas dvejodamas išlemeno: 

- Nešiotis jį man liepė statykloje. Eidamas į laivą nemaniau, kad 
užtruksiu čia ilgiau nei vieną pamainą. Nesitikėjau jokių problemų. 

- Ak liepė statykloje. - Zaueris atrodė nusiteikęs skeptiškai. - 
Inžinieriau, juk tai - padvėsęs kauzalinis kanalas! Ar bent numanai, 
kiek toks įtaisas kainuoja? 

Martinas neryžtingai linktelėjo ir savo ruožtu paklausė: 

- O jūs pats ar žinote, kiek kainuoja šis laivas? Jį pastatė 
"MiG". Pardavinėdami šio tipo laivus, jie oho kiek uždirba. Kuo il- 
gesnis pergalių mūšiuose sąrašas, tuo didesnis pelnas. Ar nepagal- 
vojote, kad pirminiams darbdaviams - iš kurių mane nusisamdėte - 
teisėtai smalsu, ką pakeitėte iš jų pirktame laive? 

Zaueris numetė plokštelę ant gulto. 

- Įtaigu. Kol kas elgiesi teisingai, taigi siūlau nenuklysti į šalį. - 
Leitenantas apsigręžė ir pabeldė į duris. - Jei daugiau nieko neno- 
ri pridurti, ką papasakojai, persakysiu kapitonui. O jeigu norėsi dar 

- Tik tiek? - paklausė Martinas, Zaueriui jau žengiant pro duris. 

- Tik tiek? - stabtelėjęs pakartojo leitenantas kraipydamas gal- 
vą. - Išpažįsti mirtimi baudžiamą nusikaltimą ir dar klausi, ar "tik 
tiek"? - Jis pažvelgė į Martiną be jokios išraiškos. - Taip, tik tiek. 
Kvota baigta. 

Tai taręs išėjo. 


Po nepavykusios kratos mirtinai išgąsdintam Vasilijui reikėjo 
patarimo, tad tiesiai iš Rachelės kajutės jis atskubėjo pas Zauerį ir 
viską išklojo. Leitenantas išklausė jaunąjį prokurorą drąsinamai link- 
sėdamas, paskui nuramino ir pridūrė: 

- Aišku kaip dieną, drauguži, tiedu veikia išvien. Vis dėlto tau 
derėjo pirmiau perspėti mane. Tiek to, pažiūrėkime, ką tokio pas jį 
radai. 

Vasilijus padavė iš Martino pavogtąjį modulį. Zaueris tik užme- 
tė akį ir linktelėjo - greičiau sau nei prokurorui-stažuotojui. 

- Vadinasi, nesi tokio matęs? Na na, nesinervink šitaip. Ar tik 
nebus šis daikčiukas taip reikalingas mums svertas? - Leitenantas 
nagu pastukseno į išsekusį kauzalinį kanalą. - Nežinau, kam 
Springfildui tokio prireikė laive, bet kvailiau ir nesumanysi. Šitaip 
atvirai pažeisti Jo Didenybės įstatymą... Užuot puolęs raustis tos 
moteriškės daiktuose, galėjai nedvejodamas eiti tiesiai pas mane. 
Bet juk tu, žinoma, ir nesirausei. O gal vis dėlto rauseisi? 

- Ee... pone... nieku gyvu! 

- Puiku. - Zaueris vėl linktelėjo sau. - Mat antraip turėčiau tave 
suimti. O dabar manau, kad ji tiesiog paliko kajutės duris neužra- 
kintas, koks nors salaga įsmuko ir nutarė pasirausti moteriškuose 
drabužiuose. Ką gi, išsiaiškinsime... 

Jis nutilo ir susimąstė. 

- Pone leitenante, o kodėl negalime suimti moters? Už tai... 
ee... kad naudojasi uždrausta įranga... 

- Todėl, - atsakė Zaueris, žiūrėdamas į gerokai žemesnį Vasi- 
lijų, - kad ją saugo diplomatinis pasas. Ir turėti uždraustos įrangos 
jai nedraudžiama. Be to, pasakysiu tau tiesiai, moteris gali pasitei- 
sinti. Ar prikibtum prie jos, jei su savim vežiotųsi siuvimo mašinė- 
lę? O ponia Mansur kaip tik ir sakys, kad tai - siuvimo mašinėlė, 
aprūpinanti ją drabužiais. 

- Bet juk aš mačiau iš lagamino lendančius daugiakojus daik- 
tus! Jie mane vijosi... 

- Taip. Bet daugiau niekas jų nematė, - atjausdamas pertraukė 
leitenantas. - Aš tavimi tikiu, kažką iš tikrųjų matei. Galbūt šnipinė- 
jimo robotus. Puikius, gebančius slapstytis, nepaliekančius pėdsa- 
kų... - Jis gūžtelėjo pečiais. 

- Pone leitenante, tad ką mums daryti? 

Zaueris žiūrėjo kažkur į šalį. 

- Manau, aplankysime poną Springfildą, - pasakė pusbalsiu. - 
Spustelėsime jį. Trumpam įmesime į kamerą. O tada, - jis nejau- 
kiai išsišiepė, - pažiūrėsime: bene sukrus mūsų diplomatė ir at- 
skleis, kas čia dedasi. 

Nei vienas, nei kitas nepastebėjo vėdinimo vamzdyje virš galvų 
pasislėpusių taškuotų kelnaičių. Jos kantriai klausėsi pokalbio ir jį 
įrašinėjo. 

Išpažintys 


Įsibėgėdamas su taupiu dviejų g pagreičiu "Lordas Vanekas" 
lengvai, be didelių įgulos ar mechanizmų pastangų, slydo variklio 
branduolio į ritinį susukamu erdvėlaikiu. Tiesa, įlakdinti devynias- 
dešimt du tūkstančius tonų sveriantį karo laivą (su aštuonių milijar- 
dų tonų juodąja skyle šerdyje) buvo ne taip jau paprasta, bet sykį 
įsibėgęs jis beregint sukardavo milžiniškus atstumus. Įveikti gigan- 
tiškai erdvėlaikio prarajai tarp laikinojo stovėjimo ir pirmojo šuolio 
taškų reikėjo ne vienos dienos - tuo tarpu ankstyvieji žmonijos Zon- 
dai tokį pat atstumą nuskriedavo tik per daugelį metų. 

Braižydama kripes tarp abiejų beplanetės dvinarės sistemos 
žvaigždžių, kad išvengtų galimo ilgalaikio Šventės Stebėtojų dėme- 
sio, flotilė nuskriejo keturis tūkstančius metų į ateitį, nors nuo 
Naujosios Respublikos atitolo vos per dvidešimt šviesmečių. Ne- 
trukus laivai turėjo pereiti į erdvinę kelionės atkarpą ir atsidurti pa- 
našioje sistemoje netoli Rošaro; tada lankstu - įmantria trajektorija, 
bet nekirsdami savo išeities taško pasaulinės linijos - grįžti į savo 
pačių pasaulinės linijos praeitį. 

Aprūpinimo laivai flotilei be pertrūkių tiekė proviziją, vandenį 
bei orą. Mažų mažiausiai aštuonis jų visiškai nudrengtus teko am- 
žiams palikti tarp žvaigždžių, o įgulas priimti į kitus laivus. Krūvis 
laivyno tiekimo sistemai buvo toks didžiulis, kad ji bent protarpiais 
neišvengiamai sutrikdavo. Vien šio žygio aprūpinimas surijo metinį 
naujų laivų statybai numatytą biudžetą. 

Flotilės laivai, net ir plūduriuodami tarp šuolių, tęsė pratybas. 
Radarų impulsai naršė tolimąjį vakuumą už heliopauzės, karininkai, 
taikiniais pasirinkę kitų eskadrų laivus, braižė raketų ir torpedų tra- 
jektorijas, duomenis apie teorinius šūvius malė nenuilstantys anali- 
tinės įrangos malūnai. 

Susekti toli esantį laivą - kebli užduotis, mat jis beveik nespin- 
duliuoja. Radaras čia bevertis: norint priimti atsakomąjį 1mpulsą, 
reikėtų išskirti tiek energijos, kad įgula tiesiog iškeptų gyva. Taigi 

"Lordui Vanekui" liko į žvaigždes nukreipti nebent milžiniškas rau- 
donai švytinčias lidarų plokštes - trumpais intervalais jie veikdavo 
labai intensyviai. (Vakuumas - puikus izoliatorius, tad milijardus ki- 
lometrų erdvės skverbiantys aktyvieji jutikliai įkaisdavo iki raudo- 
numo.) 

Martinas Springfildas to nežinojo. Pastarąsias dvi dienas jis 
nuobodžiaudamas gulėjo kameroje, pakaitomis gniuždomas nevil- 
ties arba palaikomas santūraus optimizmo. "Aš vis dar gyvas", - 
vos jis šitaip pagalvodavo, atlėkdavo kita mintis: "Bet nebeilgam". 
Ak, kad taip galėtų ko nors griebtis! Bet argi žvaigždėlaivyje kur 
nors pabėgsi? Martinas buvo pakankamai blaivus realistas, kad su- 
voktų: jeigu šitie susigaudys, ką jis padarė, - galas! Vadinasi, liko 
vien tikėtis, kad jie vis dėlto nesusigaudys ir, nenorėdami pyktis su 
statykla, jį paleis. 

Vieną vakarą, Martinui sėdint ant gulto, atsivėrė kameros du- 
rys. Neabejodamas, kad atėjo Zaueris arba tas varlius iš Priežiūros 
žinybos, jis pakėlė akis ir net išsižiojo. 

- Ką čia veiki? 

- Užėjau aplankyti. Galiu prisėsti? 

Jis įsitempęs linktelėjo. Rachelė atsisėdo ant gulto krašto. Ji vil- 
kėjo paprasčiausią juodą kombinezoną, plaukus buvo susirišusi į 
kuodelį, elgėsi laisvai, beveik nerūpestingai. Springfildas perprato, 
jog moteris nesimaskuoja - nevaidina nei patvirkėlės, nei diplomatės 
bananų respublikoje, išvis niekuo neapsimeta. Ji atėjo tokia, kokia 
yra - stipri, įdomi asmenybė. 

- Maniau, ir tave bus uždarę, - pasakė jis. 

- Na... - Rachelė atrodė išsiblaškiusi. - Palūkėk. - Dirstelėjo į 
kišeninį laikrodį. - Aha. - Pasvirusi per Martiną, ji galvūgalyje pri- 
kibdė kažkokį metalinį daiktelį. 

- Blakes aš jau išnuodijau, - tarė jis. - Kad nenugirstų ko nereikia. 

Moteris pažvelgė į Martiną gana rūsčiai. 

- Tai bent dėkinga. 

- O kas?.. 

- Noriu išgirsti tiesą. Juk tu man melavai, - tiesiai išrėžė ji. - 
Taigi noriu žinoti, kodėl. 

- Naa... - Martinas vos susilaikė nesusigūžęs. O Rachelė tvar- 
dėsi tiesiog nenatūraliai. Bet tai buvo tyla prieš audrą. 

- Turi vos vieną šansą pasakyti tiesą, - visiškai nerūpestingai iš- 

tarė moteris, tačiau slopinamas pyktis balse vis dėlto buvo justi. - 
Manau, kol kas jie nežino, kad meluoji, tačiau kai grįšime... Juk jie 
ne kokie kvėšos, ir tu greičiausiai kasi sau duobę. Priežiūros Žiny- 
ba tave seks neatstodama nė minutei. Jei elgsies kaip prasikaltęs, 
tas vunderkindas prieis vienintelę įmanomą išvadą. 

Jis atsiduso. 

- O kas, jeigu ta išvada teisinga? Jeigu aš ir esu prasikaltęs? 

- Tikėjau tavim, - griežtai pasakė Rachelė. - Tavim, o ne lošėjų. 
Martinai, labai nemėgstu, kai man meluojama. Kad ir kur - ar dar- 
be, ar asmeniniame gyvenime. 

- Tad štai. - Žiūrėti į švytintį trikdžių generatorių galvūgalyje 
Martinui buvo paprasčiau nei stebėti Rachelės pyktį ir nuoskaudą. 
- Jie man pasisakė esą statyklos darbuotojai? Dabar manimi tiki? 

- Ne. - Moteris papurtė galvą. - Tu ne toks bukas, kad leistu- 
meis taip lengvai apmulkinamas. - Ji nusigręžė ir su kartėliu pakar- 
tojo: - Nemėgstu, kai man meluojama. 

Jis pažvelgė į Rachelę. Aukščiausio lygio profesionalė, nemok- 
šų mėgėjų iš Naujosios Respublikos su ja net nepalyginsi. Ši mote- 
ris akimirksniu analizuoja kalbėjimo manierą, turi melo detektorius, 
krūvą kitokių prietaisų, kuriais kaipmat pasinaudotų jam, Martinui, 
išgliaudyti, jei šiuo atveju jai labiausiai rūpėtų darbo reikalai. Bet ne- 
sinaudoja. Todėl jis kuo puikiausiai supranta Rachelės apmaudą. Ja 
dėtas jis irgi pyktų. Jam irgi būtų skaudu. 

- O aš nemėgstu meluoti, - patikino Martinas, ir tuose jo Žo- 
džiuose buvo tiesos. - Nebent būtinai reikia. 

Rachelė, akivaizdžiai tvardydamasi, giliai įkvėpė. 

- Martinai, jei čia ką nors ir galima pavadinti advokatu, tai ne- 
bent mane. Kito nerasi. Keturių tūkstančių metų ir dviejų šimtų 
šviesmečių spinduliu esu vienintelė tavo vyriausybės atstovė. Ne- 
žiūrint visų viduramžiškų atavizmų, vietiniai bukai laikosi įstatymo 
raidės, taigi leido man tave aplankyti kaip advokatei. Kadangi esi ci- 
vilis, galėsiu tave ginti, jei byla pasiektų karo lauko teismą. O gal 
man netgi pavyks padaryti taip, kad nepasiektų. Bet tik jei viską 
man papasakosi - kad Žinočiau, ką ginu. 

- Na negaliu aš apie tai kalbėti, - jausdamasis be galo nemalo- 
niai, pasakė Martinas. Beveik nevalingai pagriebė knygą. Lyg tikė- 
"damasis ja pridengti nešvarią sąžinę. - Negaliu. Maniau, tu vienin- 
telė gali tai suprasti. 

- Paklausyk! - Moteris perliejo jį dygiu žvilgsniu. - Prisimeni, 
ką kalbėjau apie pasitikėjimą? Tad žinok: aš nusivylusi, žiauriai nu- 
sivylusi. Todėl, kad tikėjau tavimi, o tu tą tikėjimą apspjovei. Štai 
kaip išeina: kad ištraukčiau tavo uodegą, kurią pats ir įmerkei, kad 
išvis liktum gyvas, man reikės daug ir įtaigiai kalbėti. Todėl pirmiau 
privalau žinoti, ką melavai man. - Ji atsistojo. - Ak, kokia aš kvailė. 
Triguba kvailė, jei tavim pasitikėjau, dešimtguba - jei su tavim su- 
sidėjau. Po galais, neprofesionali vėpla, štai kas aš esu! Vis dėlto 
klausiu dar kartą, ir šįsyk verčiau sakyk teisybę. Todėl, kad tai jau 
nebe žaidimas, Martinai, todėl, kad ant plauko kabo daugybė gyvy- 
bių. Kam, velniai rautų, tu dirbi? 

Pajutęs, kad nebevaldo padėties, Springfildas valandėlę patylė- 
jo. "Negaliu aš jai sakyti, na negaliu!" Jis pakėlė akis, ir jųdviejų 
žvilgsniai pirmą kartą susidūrė. Martinas apsisprendė, vos išvydęs 
nuoskaudą jos akyse: jokie racionalūs argumentai nenuramins są- 
žinės, jei jis paliks šią moterį šitaip kentėti. Išduotą vienintelio dau- 
gelio šviesmečių spinduliu žmogaus, kuriuo ji pasitikėjo. Todėl už 
akimirksnį neprofesionalumo jis privalo atsimokėti tuo pačiu. 

Perdžiūvusia burna Martinas vos ištarė: 

- Aš dirbu Eschatonui. 

Rachelė, išpūtusi akis, sunkiai klestelėjo ant gulto. 

- Kąą? 

Jis patraukė pečiais. 

- Manai, kitaip Eschatonas problemų nesprendžia - tik nudrebia 
ant žmonių uolos luitą? 

- Juokauji? 

- Ne. - Kažkur galugerklyje jis jautė tulžies kartėlį. - Užtat tikiu 
tuo, ką darau. Juk kitaip nebūčiau čia atsidūręs, ar ne? O alterna- 
tyva iš tiesų tokia ir yra - numesti į planetą galingą bombą. Escha- 
tonui šitaip būtų paprasčiau. Ir triukšmo daugiau. Ir žmonės labiau 
bijotų. Bet iš tikrųjų Didysis E problemas beveik visada sprendžia 
tyliai, pasitelkęs tokius kaip aš. 

- Seniai? 

- Apie dvidešimt metų. - Martinas vėl gūžtelėjo pečiais. - Štai 
taip. 

- Bet kodėl? - Rachelė nuleido rankas ir, sunėrusi pirštus, 
įspraudė tarp kelių. Į Martiną ji žvelgė kažkaip gailiai sumišusi. 

- Kodėl?.. - Jis karštligiškai telkė padrikas mintis. - Patikėk, 

Eschatonui labiau patinka, kai pirmiau įsikiša tokie žmonės kaip tu. 
Jūsų dėka pavyksta išvengti daugelio nelaimių. Bet jeigu pristigai 
argumentų, ir laivynas leidosi į kelią, vadinasi, kitos išeities nebėra. 
Nejaugi tikėjaisi, kad, susikūrę prielaidas uždarai laiko kilpai, jie iki 
logiškos pabaigos vis dėlto neis? - Martinas giliai įkvėpė. - Štai čia 
ir prasideda mano darbas. Aš - santechnikas, kurį Eschatonas išsi- 
kviečia tada, kai protėkio skylę nori užtaisyti be triukšmo. 

- Taigi, tu - agentas? 

- Taip, - pripažino jis. - Kaip ir tu. 

- Kaip ir aš. - Rachelė keistai sukrenkštė, nors veikiausiai norėjo 
nusijuokti. - Po šimts, Martinai, ne tai tikėjausi išgirsti. 

- Gaila, kad taip viskas susiklostė. Ypač... na... būtent mud- 
viem. 

- Ir man ne kitaip, - virpančiu balsu atsakė ji. - Viskas? 

- Viskas?.. Aa, tu apie tai. Taip, viskas. Daugiau nieko nenuslė- 
piau. Tikrai. 

Ilgokai patylėjusi Rachelė pasakė: 

- Tiek to. Melas buvo... na, vien profesinis? 

Jis linktelėjo ir įdėmiai pažiūrėjo į ją. 

- Taip. Meluoti man nėmaž nepatinka. Ir daugiau nieko neme- 
lavau, nei nutylėjau. Prisiekiu. 

- Gerai. - Ji atsiduso ir šyptelėjo - nors nuvargusi, bet smagiai 
ir su palengvėjimu. 

- Tas rūpestis tave siaubingai graužė? - paklausė Martinas. 

- Galima pasakyti ir šitaip, - su gaižia ironija atsakė Rachelė. 

- Mm... - Jis ištiesė ranką. - Nuoširdžiai atsiprašau. Tikrai. 

- Atsiprašymas pripažintas. Iš dalies. - Ji spūstelėjo jo ranką ir 
iškart paleido. - O dabar gali pasakyti, ką ten mums numatė Es- 
chatonas? 

Martinas atsiduso. 

- Ką žinau, papasakosiu. Bet suprask: gero neišgirsi nieko. Jei 
iki nuskrendant mudviem nepavyks iš šito laivo išsikrapštyti, grei- 
čiausiai žūsime... 


Kelionės laiku destabilizuoja istoriją. 

Istorija - atsitiktinumo duktė. Koks nors absurdiškas nesusipra- 
timas ar netikėtas susitikimas nulemia šitokią daugybę įvykių, kad 
net apokrifinė plaštakė sparneliu gali sukelti audrą. 1917-ųjų birželį 

pakako vienos vienintelės neteisingai suprastos telegramos, kad 
pratrūktų bolševikų revoliucija; vieno vienintelio šnipo veiksmai 
1958-aisiais dešimtmečiui užtęsė šaltąjį karą. O jei ne šiedu įvykiai, 
ar išvis būtų atsiradusi tokia būtybė kaip Eschatonas? 

Žinoma, visatoje, kurioje galima keliauti laiku, pati istorija tam- 
pa nestabili - ir lygsvarą įmanoma atkurti tik tada, kai pragariškasis 
sumaišties mechanizmas susinaikina. Tačiau trilijonams būtybių, be 
ženklo išnykstančių laiko uragano akyje, tai tėra menka paguoda. 

Tad nieko keisto, jog, kai tik kur nors visatoje atsiranda protin- 
gų organizmų, jie, kad išvengtų žūties, tučtuojau ieško galimybės 
pasinaudoti uždarosiomis laiko kreivėmis. Kaip teigia reliatyvumo te- 
orija, jei būtų įmanoma skraidyti didesniu nei šviesos greičiu, tai pri- 
lygtų kelionėms laiku, o dėl tokio panašumo totalinio naikinimo tech- 
nologijos tampa bauginamai lengvai prieinamos. Tik smulkūs, paiki 
dariniai, tokie kaip Naujoji Respublika, stengiasi vien pranokti amži- 
ninkus bei varžovus. Tuo tarpu neaprėpiami šalti protai ieško būdų 
stabilizuoti jiems tinkamiausią visatos formą. Jų veiksmai gali būti ir 
visiškai paprasti - nesileisti varžovų ištrinamiems iš istorijos įrašų, - 
ir be galo subtilūs: gana prisiminti ankstyvąsias epochas po Didžiojo 
sprogimo, kai Higso laukas dar nebuvo išsiskaidęs į atskiras funda- 
mentaliąsias jėgas, kurios, užtikrindamos fizikinių konstantų santykį, 
tinkamą gyvybei palaikyti, susieja visatą į vieną daiktą. 

Ši visata toli gražu ne vienintelė. Ji netgi ne vienintelė, kurioje 
egzistuoja gyvybė. Visatos, kaip ir gyvi organizmai, balansuoja ant 
chaoso krašto - tai burbuliukai sujauktoje erdvėje: besitraukiantys 
ir pampstantys, kaistantys ir vėstantys, be paliovos gaminantys ki- 
tus koncentruoto erdvėlaikio burbuliukus; tai daugiamačiai kristalų 
sodai, kuriuose auga keisti medžiai, brandinantys keistus vaisius. 

Vis dėlto iš kitų visatų mums maža naudos. Pernelyg daug ten 
sąveikauja kintamųjų. Kai pirminio visatą pagimdžiusio energijos 
sprogimo banga ima silpti, plėtrą stimuliuojantis jėgos laukas taip 
pat nusilpsta ir suiręs virsta sudėtinga kitų jėgų samplaika. Jų stip- 
rumą išreiškiančios konstantos nustatomos atsitiktinumo principu. 

Esama visatų, kuriose veikia vos dvi jėgos, kitur jų - tūkstan- 
čiai (mūsiškėje - penkios). Kai kuriose visatose elektronas yra sun- 
kus: branduolių sintezės reakcija ten vyksta taip lengvai, kad 
žvaigždžių formavimosi era baigiasi po Didžiojo sprogimo nepra- 
slinkus nė milijonui mūsiškų metų. Užtat cheminės reakcijos tokio- 

se visatose vangios, ir nė iš tolo nespėjus užsimegzti gyvybei ten 
lieka vien vėstantys pulsarai ir juodosios skylės - apgailėtinos pirm 
laiko nutrūkusio kūrimo liekanos. 

Yra ir tokių visatų, kur fotonas turi masę, ir tokių, kur pasta- 
rosios per maža, kad laiko pabaigoje jos pasiektų galutinę vystymo- 
si stadiją ir kolapsuotų. Egzistuoja begalinė daugybė negyvenamų 
visatų. Taip pat egzistuoja ir mažesnė begalybė visatų, kur gyvybė 
įmanoma, ir kai kuriose jų ji vystosi. Bet daugiau apie tai galime nie- 
kada nesužinoti. 

Kelionės iš vienos visatos į kitą beveik neįmanomos. Medžiaga, 
vienoje visatoje buvusi tvari, perkelta į kitą, gali tapti nebetvari. 

Taigi, įkalinti nedidukame erdvės akvariume, plaukiame per 
kristalinį visatų sodą, o draugiški mums protai - tokie kaip Escha- 
tonas - labai stengiasi, kad ne patys išmintingiausi įnamiai iš vidaus 
nesudaužytų stiklo. 

Prieš aštuoniolika metų Martinui visa tai paaiškino pilkai apsi- 
rengęs vyriškis. 

- Eschatonas suinteresuotas išsaugoti pasaulinę liniją vientisą, 
- kalbėjo jis. - Jūs ir patys suinteresuoti. Kai tik žmonės ima kišti 
nosį į jiems nesuprantamus priežastingumo paradoksus, šalutinis 
poveikis gali pasireikšti įvairiausiomis pavojingomis formomis. Es- 
chatonas nuo jų neapsaugotas lygiai taip pat, kaip ir bet kuri kita 
būtybė mūsų visatoje, kurios jis, kaip žinote, nesukūrė. Tik gyvena 
joje, kaip ir visi mes. Galbūt jis yra koncentruotas antžmogiškas 
protas, galbūt - protų telkinys, galbūt jo ištekliai tokie, kokių mes 
niekad nepajėgtume suvokti, bet veikiausiai net ir jį būtų visai ne- 
sunku sunaikinti - užtektų gerai pataikyti keliomis branduolinėmis 
bombomis, kol išėjęs iš priešsinguliarinių dvidešimt pirmo amžiaus 
tinklų, bet dar nespėjęs įsijungti sąmonės. Tačiau be Eschatono 
žmonių rūšies greičiausiai nebeliktų. 

- Epistemologija sąskaitų už mane neapmokės, - šaltai atsakė 
Martinas. - Jeigu tikitės, kad imsiuos kokių nors rizikingų... 

- Mes tai įvertinsime. - Pilkai apsirengęs vyriškis linktelėjo. - 
Reikia žmogaus, galinčio atlikti užduotis. Kai kurios jų gali būti ir 
pavojingos. Tiesa, dažniau jums reikės tik atkreipti dėmesį į tam 
tikrus dalykus ir pranešti apie juos mums. Tačiau rimtos grėsmės 
atveju jūsų gali būti paprašyta veikti savo iniciatyva. Metodai būtų 
subtilūs ir nepastebimi, bet jums tektų rizikuoti. Už tai numatytos 
kompensacijos. 

- Kokios? 

Martinas atidėjo į šalį pustuštę taurę. 

- Žinoma, mano globėjas pasirengęs mokėti jums iš tiesų dos- 
niai. Be to, - tai būtų atlygio dalis - mes pajėgūs supaprastinti pro- 
cesą, jei teiktumėte paraišką gyvenimo trukmei prailginti ir nuola- 
tinio gyventojo statusui įgyti. 

Gyvenimo prailginimo technologija, kurios dėka vidutinė visa- 
verčio gyvenimo trukmė peržengė 160 metų ribą, buvo stebėtinai 
veiksminga ir prieinama daugumoje išsivysčiusių pasaulių. Be to, 
itin kruopščiai kontroliuojama. Jei tai išvis įmanoma medicininės 
procedūros atveju. Kontrolė ir licencijų sistema buvo atgyvenos, iš- 
likusios po Perauglio, trumpo laikotarpio dvidešimt pirmame am- 
žiuje, kai Žemės gyventojų skaičius neilgam peršoko dešimties mi- 
lijardų ribą (dar prieš Singuliarumą; Eschatonas tada išaugo papras- 
tą žŽmogiškąjį intelektą ir nedelsdamas perrašė taisykles). Gyventojų 
perviršio pasekmės planetą vis dar baugino, tad buvo įdiegta gele- 
žinė taisyklė: jei nori gyventi ilgiau nei įprasta, surask savyje kokių 
nors neeilinių gabumų, pateik argumentą leisti pasilikti arba pasi- 
naudok procedūra ir emigruok. Ši taisyklė Žemėje buvo viena iš tų 
retųjų, kurioms - vardan bendrų interesų - paklusdavo visos susi- 
skaldžiusios gentys, visos kultūros ir bendruomenės. 

Ir štai, slapčia įsikišus Eschatonui, jam siūloma išimtis... 

- Kiek laiko galiu galvoti? - paklausė Martinas. 

- Iki rytojaus. - Pilkasis vyriškis žvilgtelėjo į užrašinę. - Metinis 
atlyginimas - dešimt tūkstančių. Dešimt tūkstančių arba dar dau- 
giau - už papildomus darbus numatytos premijos. Ir išimtinis sta- 
tusas, suteiktas Demografijos komiteto. O svarbiausia, prisidėsite 
žmoniją kaip vieningą bendriją apsaugant nuo kai kurių ne itin iš- 
mintingų, kad nepasakius - kvailų, jos narių veiksmų. Dar išgersite? 

- Mielai. 

"Jie pasirengę man mokėti? Už tai, ką daryčiau ir šiaip, be jokio 
atlygio?" 

Martinas atsistojo ir pasakė: 

- Man nereikia galvoti iki rytojaus. Užrašykite mane. 

Pilkadrabužis abejingai nusišypsojo ir tarė: 

- Mane perspėjo, kad jūsų atsakymas bus kaip tik šitoks. 


"Rinktinė grupė" darbavosi išsijuosusi. Kai atsivėrė durys ir 

įžengė pirmojo rango kapitonas Mirskis su komodoru Baueriu bei 
šio palyda, niekas net galvos nepakėlė. 

- Trečiojo rango kapitone Muromieti, raportuokite! 

- Pone pirmojo rango kapitone, iki perėjimo į šuolį - trys šimtai 
sekundžių. Padėties koordinatės patvirtintos, ryšių linijos funkcio- 
nuoja. Visos sistemos veikia normaliai, parengtis atitinka planą C. 
Laukiame įsakymo stoti į postus. 

Mirskis linktelėjo ir atsakė: 

- Ponai, tęskite. 

Komodoras taip pat linktelėjo ir tyliai paliepė adjutantui viską 
užsirašyti. Visame laive užkaukė sirenos. Į postus skubančių vyrų 
batų dunksėjimas tiltelio nepasiekė, bet oras čia taip ir pritvinko 
įtampos. Karininkai prie savo pultų pašnibždomis aptarinėjo būsi- 
mus veiksmus. 

- Iki šuolio - du šimtai sekundžių, - paskelbė kažkuris reliaty- 
vininkų. 

Rachelė Mansur - su ginkluotės kontrolės inspektorės unifor- 
ma - sėdėjo nepatogiai prisispaudusi prie sienos ir vienam laivūnų 
per petį stebėjo įtaisų prigrūstą pultą. Jai merkė raudoną akį netai- 
syklingos formos šviesos diodai, be garso lojo alavinė šuns galva - 
perjungiklio rankenėlė, stypsojo žalvarinės svirtelės. Raižybos ele- 
mentai švelniai tviskėjo it nutepti sviestu - kažkas pusę savo gyve- 
nimo gaišo juos šveisdamas. Toks menas karo sąlygomis kėlė gai- 
Žiai ironišką šypseną. "Padėtis ir šiaip kokti, - pagalvojo Rachelė, - 
o kai dar pasimaišo kas nors kad ir sąlygiškai gražaus, tampa visai 
bjauri." 

Šventė: kvailiau pasirinkti taikinio Naujoji Respublika matyt jau 
negalėjo. Šitaip Rachelė sakė Martinui, pati po trupinėlį rinkdama 
informaciją. Bendra jųdviejų prielaida tiesiog baugino. 

- Hermanas apie tai kalbėjo neįprastai miglotai, - pasakė jis. - 
Šiaip jis visada pateikia begalę informatyvių detalių. Kiekvienas žo- 
dis būna svarbus. O šįsyk atrodė, kad apie Šventę nenori per daug 
prišnekėti. Pavadino ją... hmm... sklandytuvų-ginklų gamykla. Ne- 
numanau, ar esi ką nors girdėjusi apie "Gyvenimą"?.. 

- Žaidimas, ląstelinis automatas? 

- Būtent. Sklandytuvai-ginklai yra mobilieji ląsteliniai automatai. 
Egzistuoja sudėtingos, savaime pasidauginančios gyvosios struktū- 
ros ir paprastesnės. Sklandytuvas-ginklas - iš pačių keistųjų. Jis 

periodiškai susispaudžia į labai tankią mobilią sistemą ir migruoja 
po "visatą" per porą šimtų langelių, paskui persiskiria į du egzem- 
pliorius, kurie vėl susispaudžia ir "išskrenda" priešingomis krypti- 
mis. Pasak Hermano, tokių sklandytuvų atitikmenys realiojoje erd- 
vėje vadinami Boiso-Tiplerio robotais. Tai savaime pasigaminantys, 
kurių paskirtis - rinkti ir teikti centrui informaciją apie visatą. Ta- 
čiau Šventė nėra bežadžių robotų laivynas. Ji gabenasi įkėlos pro- 
cesorius ir ilgalaikes duomenų saugyklas su tūkstančiais įkrautų są- 
monių, veikiančių, kai užtenka resursų joms palaikyti, sparčiau, nei 
teka realusis laikas. 

Sulig tais žodžiais Rachelė vos vos krūptelėjo, ir Martinas, ne- 
teisingai supratęs priežastį, suskubo ją apkabinti. Ji nesipriešino. 
Nenorėjo, kad jis susigaudytų pats ją ir nuliūdinęs. Su įkėlomis Ra- 
chelė jau buvo susidūrusi. Pirmoji karta, ką tik persikėlusi iš mėsi- 
nių marionečių visatos, jai nekėlė jokių rūpesčių. O vaikučiai, de- 
ja, jau kėlė. Gimę - jei tik galima šitaip sakyti - virtualioje terpėje, jie 
kaipmat ėmė ignoruoti bet kokias žmonėms įprastas normas. Be 
to, apie realųjį pasaulį antrosios kartos įkėlos nėmaž nenutuokė. Pa- 
sauliui tai buvo visiškai nė motais, kol jos nepradėjo išvystytomis 
nanosistemomis naudotis kaip galūnėmis ir protarpiais ką nors, pa- 
vyzdžiui, planetas, daužyti. 

Ne iš piktos valios - tiesiog įkėlos bręsdavo tokioje terpėje, kur 
informacija galėjo išnykti tik, jei kas nors to sąmoningai siekdavo, 
kur mirtį ir destrukciją buvo įmanoma atšaukti, kur burtų lazdelė 
veikė, o haliucinacijos galėjo įsikūnyti ir kelti grėsmę. Realioji visata 
gyveno laikydamasi visai kitokių taisyklių - tų, nuo kurių kadaise, 
kai prasidėjo sąmonių migracija į išplitusius kompiuterių tinklus, 
žmonės persigandę spruko. 

Šventė atrodė tikrų tikriausias košmaras. Negana, kad įkėlų ci- 
vilizacija, įpratusi prie visagalybės savo kišeninėje visatoje, be jo- 
kios akivaizdžios priežasties nutarė išlįsti į dienos šviesą ir pažaisti 
galaktinį turizmą. Visur, kur įkėlos apsilankydavo, jų nurodymams 
paklusdavo neįtikėtinai išmani ir galinga įranga. Pavyzdžiui, krūmi- 
niai robotai, panašūs į šakotus medžius su palmių lapais. Kiekviena 
stambesnė tokio medžio šaka gale skyla į dvi mažesnes šakeles, 
tarpusavyje susietas lanksčia jungtimi. Kiekviena mažesnioji pati ša- 
kojasi į dvi dar smulkesnes - ir šitaip iki molekulinio lygmens. Vi- 

sų paskutiniųjų šakelyčių galuose - po nanomanipuliatorių. Toks da- 
rinys - tarytum sidabrinis rūkas su svarmens pavidalo šerdimi. Jis 
skleidžia koherentinę šviesą, gali keisti formą, sulig pageidavimų 
surinkti arba išardyti bet kokius fizinius daiktus, gali sukurti iš es- 
mės bet kokį, kad ir atomo mastelio, objektą. Krūminis robotas tie- 
siog idealaus pėstininko pavyzdys: šauk į tokį - ir jis praris kulkas, 
sukapok - ir padėkos, kad papildei metalo atsargas. 

- Man neramu. Kas bus, kai nuskrisime? - pasakė Martinas. 
Jis mostagavo rankomis, nesąmoningai pabrėždamas žodžius. - 
Vargu ar Naujoji Respublika susigaudo, kas dedasi. Tik mato ant- 
puolio pasekmes. Galiu juos suprasti: Šventė sutriuškino vienos 
kolonijų politinę ir ekonominę sistemas taip, lyg būtų subombarda- 
vusi iš orbitos. Kaip jie galėtų spręsti šią problemą, net nenutuokiu. 
Susitarti čia neįmanoma. Ko tai Šventei reikia? Kas galėtų priversti 
ją pasitraukti, atstoti nuo Respublikos? 

- O man atrodė, kad Naujoji Respublika tau nepatinka, - papro- 
vokavo ji Rachelė. 

Springfildas susiraukė. 

- O tau - ką, patinka? Jų visuomeninė santvarka man kokti, ir 
jie tai žino. Todėl ir kiūtau čia, kameroje, o ne savo kajutėje ir ne 
variklių skyriuje. Vis dėlto... - Jis patraukė pečiais. - ...Santvarka 
yra viena, o žmonės visai kas kita. Juk jie kažkaip mėgina prisitai- 
kyti prie šitos beprotiškos visatos. Kaip asmenybės į jie man nepa- 
tinka, bet tai dar nereiškia, kad linkiu jiems mirties. Cionykščiai juk 
ne kokie nors pabaisos, ir artėjančios katastrofos jie nenusipelnė. 
Et, gyvenimas išvis neteisingas. 

- Prie to ir pats šiek tiek prisidėjai. 

- Prisidėjau. - Martinas nudelbė akis, lyg žiūrėtų į kažką, ko 
nemato ji. - Norėčiau, kad būtų ir kita išeitis. Bet Hermanas tokių 
dalykų neatleidžia. Arba nekišk nagų prie priežastingumo principo, 
arba - še, ko nusipelnei. Būtų geriausia, jei manevras jiems nepa- 
vyktų ir visas Šis Žygis nueitų niekais kaip atgrubnagio darbas. Mat 
antraip jie tik paskatintų kitus avantiūristus su priešais dorotis ma- 
nipuliuojant laiku. 

- O jeigu tada, kai laivą įtrauks Malstremas, tu būsi pririštas prie 
stiebo?* 

(Vert. past.). 

- Niekada nesakiau, kad esu visažinis. Anot Hermano, jei man 
pavyktų, jis pamėgintų mane iš čia ištraukti. Įdomu, ką norėjo tuo 
pasakyti. Na, o kokią išeitį matai tu? 

Rachelė perkreipė lūpas. 

- Regis, jis bus apmovęs mano viršininką, kuris nuolat patar- 
davo be gelbėjimosi liemenės į jūrą neplaukti. 

Martinas, akivaizdžiai nieko nesupratęs, prunkštelėjo ir pasakė: 

- Sako, kapitonas nuskęsta su savo laivu. Gaila, kad niekas 
niekada neprisimena juodadarbių, kurie nuskęsta uždaryti variklių 
skyriuje! 

Balsas iš tiltelio grąžino Rachelę į tikrovę: 

- Iki šuolio liko šimtas sekundžių! 

- Raportuokite apie padėtį, - įsakė Muromietis. Vienas po kito at- 
siliepė visi postai. Viskas vyko pagal planą. - Kiek laiko iki perėjimo? 

- Keturiasdešimt sekundžių. Branduolio sūkio greitis mažėja. 
Neigiamoji masė išmetama. 

Masyvus varomosios sistemos branduolio singuliarumas giliai 
apačioje sukosi vis lėčiau, judesio kiekio momentą atpalaiduodamas 
į energinį erdvėlaikio vakuumą. Niekas nevibravo, nebuvo justi ju- 
dėjimo, bet kitaip ir negalėjo būti. Kosminio variklio kontekste su- 
kinys yra iškreiptos erdvės fragmento savybė, niekaip nesusijusi su 
medžiaga daugumai žmonių įprasta prasme. 

- Trečiojo rango kapitone, tęskite. - Rankas sunėręs už nugaros, 
laivo vadas stovėjo už Muromiečio. - Komodore, jums leidus... 

Baueris linktelėjo ir atsakė: 

- Veikite savo nuožiūra. 

- Perėjimas pradėtas... Saugu. Atskaita baigta. 

- Kliūčių nėra, - pranešė pirmasis radiolokatorius. - O, panašu, 
kad mes reikiamame taške. 

- Dešimt g, kryptis - planeta, - įsakė Ilja. Atrodė, kad jis nuo- 
bodžiauja - per pastarąsias tris dienas šią procedūrą jie kartojo gal 
dešimtą kartą. - Patvirtinkite padėtį ir pateikite pasyviojo skenavi- 
mo duomenis. Standartinio profilio. 

- Klausau. Navigatoriai patvirtina, žvaigždė užfiksuota. Štai, 
mes gerokai arčiau vamzdžio nei anąsyk. Matau "Kanclerio Roma- 
novo" išmestos šilumos masę, jie praėjo. 

Visų nuotaika iškart pasitaisė. Net su nuolatiniu dešimties g pa- 
greičiu ištaisyti poros astronominių vienetų paklaidai galėjo prireikti 
kelių valandų ar dienos kitos. 

- Daugiau nieko nematyti. 

- Prašyčiau lidarą. Stiprėjantį impulsą, iš priekio, devyniasde- 
šimt laipsnių. | 

- Emisija pradedama. Profilis stabilus. 

Pagrindiniame stimuliatoriaus ekrane sušvito kosmoso gelmes 
skrodžiantis daugelio megavatų lazerio spindulys - didžiąja dalimi 
kietasis ultravioletas, sinchronizuotas su laivo laikrodžio dantyta 
trajektorija siunčiamais impulsais. 

- Skenavimas baigtas. Lidaras išjungtas. 

Prabilo antrasis radiolokatorius: 

- Fiksuoju grįžtamąją sklaidą! Nuotolis... O dievulėliau! Pone, 
mes tiesiog virš jos! Nuotolis - šešiasdešimt kilokilometrų. Panašu 
į metalą! 

Baueris išsišiepė it ryklys. 

- Vairininke, po dešimties sekundžių - visu pajėgumu! Kursas 
plius dešimt, minus keturiasdešimt. 

- Klausau pakoreguoti kursą - plius dešimt, minus keturiasde- 
šimt. Dviejų šimtų vienuolikos g pagreitis po penkių sekundžių... 
trijų... jau. 

Kaip ir kitos Naujosios Respublikos pajėgos, laivynas laikėsi 
Žemėje įprasto pagreičio standarto - dešimt metrų per sekundę 
kvadratu. "Visu pajėgumu" reiškė, kad startuodamas "Lordas Vane- 
kas" pirmąjį kosminį greitį gali išvystyti sparčiau nei per šešiasde- 
šimt sekundžių; jei ne subtilios manipuliacijos variklio branduolio 
sūkiu, atsižvelgiant į erdvės aplink laivą iškraipas, įgula būtų pa- 
prasčiausiai sutraiškyta. Vis dėlto variklis su šerdimi - ne vien pri- 
valumas: mažesnį nei šviesos greitį išvystanti branduoliniu kuru va- 
roma raketa už kalno masės karinį laivą trumpoje distancijoje yra ir 
greitesnė, ir manevringesnė. 

Mirskis palinko į priekį ir paprašė: 

- Radiolokacija, nagi pateikite detales. 

- Klausau, pone kapitone! 

Priekiniame monitoriuje sušvito planas. Rachelė įsižiūrėjo į jį virš 
laivūno Borisovičiaus kiaušo, nusėto skustuvo paliktais randeliais. 

- Patvirtintas. 

Antrasis radiolokatorius pranešė: 

- Kontaktai! Kartoju, daugybiniai kontaktai! 

- Toli? - paklausė kapitonas. 

- Pernelyg arti! Pone kapitone, signalai labai silpni. Jiems 1š- 
skirti analizės moduliui prireikė kelių sekundžių. Matyt bus idealieji 
spinduoliai, charakteristikų nustatyti neįmanoma. Nuotoliai: devy- 
niasdešimt kilokilometrų, vienas ir trys dešimtosios megakilomet- 
ro, septyni megakilometrai, štai dar vienas... du šimtai penkiasde- 
šimt kilokilometrų... Mes apsupti! 

Rachelė užsimerkė. Kai pagalvojo apie robotus-fabrikėlius, 
spiečių savaime besidauginančių ginklų žemoje orbitoje aplink du- 
jinės milžinės mėnulį, nugara perbėgo šaltukas. Ji giliai įkvėpė ir 
vėl atsimerkė. Mintis išblaškė antrojo radiolokatoriaus balsas: 

- Taikinys! Nuotolis - šeši ir devynios dešimtosios megakilo- 
metro, plataus profilio spinduliuotė. Kursas minus penkiasdešimt 
penki, plius dvidešimt du. 

Mirskis atsigręžė į vyresnįjį padėjėją. 

- Ilja, veik. 

- Klausau, pone! Naująjį kontakto objektą pavadinu taikiniu Al- 
fa. Kursas į taikinį Alfa, maksimalus priartėjimas - trisdešimt kilo- 
kilometrų. Visu pajėgumu pirmyn! 

- Klausau, pone trečiojo rango kapitone, nusitaikyti į Alfa! 

- Pone kapitone, jūs kažką numatęs, - tyliai ištarė Ilja. 

Rachelė vos vos pakreipė galvą. Kad išgirstų, ką tiltelio gilu- 
moje kalbasi du vyresnieji karininkai, teko įtempti net ir sustiprintą 
klausą. 

- Kad tave griausmas, žinoma, numatęs. Kažkas čia nušlavė vi- 
są sistemos gynybos flotilę, - sušnibždėjo Mirskis. - Kažkas čia tu- 
pėjo ir jos laukė. Taigi, ką aš numatęs? Nieko daugiau, tik susidū- 
rimą su priešu - vos išnersime iš šuolio. 

- Nesitikėjau, kad jie bus taip arti. - Muromietis atrodė susi- 
krimtęs. 

- Ir pats pasidomėjau, ir inspektorė Mansur - ačiū jai - pagelbė- 
j0, - kapitonas linktelėjo moters pusėn, - taigi apie jų galimybes dabar 
šį tą Žinome. Deja, jos kelia nerimą. Tiesa, tai ne standartinė žvalgy- 
binių duomenų santrauka, mat tie Laivyno Žvalgybos mulkiai nematė 
reikalo tokios parengti. Kariaujame su gausybės ragais, o nė vienas 
avigalvis nepasirūpino sužinoti, ką tie robotai-gamyklos gali. 

Trečiojo rango kapitonas Muromietis palingavo galvą. 

- Aš taip pat nežinau. Pone kapitone, ar kariniu požiūriu tai 
svarbu? 

- Svarbu. Matai, tie robotai gali veistis. Ir perėti kosminius 
burlaivius. 

- Kosminius burlaivius... - ne iš karto suvokė priblokštas Ilja. 
- Kokio dydžio? 

- Masės - iki pusės kilogramo. O į gramą nanomechanizmo, 
kurio pagrindas - deimanto substratas, galima prikimšti devynias 
galybes schemų. Tais burlaiviais spjaudantys leistuvai sveria po 
kokį ketvirtį tonos - gerą šios masės dalį sudaro antimedžiaga. Ja 
maitinami neutraliųjų dalelių pluošto generatoriai. Spėju, tokių leis- 
tuvų čia ne vienas tūkstantis, tikriausiai jie ir yra tie silpno kontakto 
objektai. Jei kurį nors užkliudysi ir jis į tave pykštelės, drauge su 
spinduliu lauk ir kosminio burlaivio. Atskriejančio su dešimties 
tūkstančių g pagreičiu. Veikiausiai jo net nepastebėtum, nebent tas 
daiktelis į tave nusitaikytų ir dar pavaišintų išskaidyta spinduliuote. 
Žodžiu, atsidūrėme minų lauke, ir gali būti, kad tos minos mus ap- 
mėtys reliatyvistinėmis raketomis. 

- Bet... - Ilja vis labiau šiurpo - ...maniau, laukia standartinis 
susišaudymas. 

- Trečiojo rango kapitone, taip ir yra, - įsiterpė Baueris. 

- Aa... - Muromietis mažne pažaliavo. 

- Grįžtamasis spindulys! - staiga sušuko trečiasis radiolokato- 
rius. - Užfiksavau grįžtamąjį spindulį! Taikinys Alfa kažką paleido. 
Pagreitis - vienas ir trys... ne, penkios dešimtosios g. Čirškina vieno 
ir keturių dešimtųjų megaelektronvolto spinduliais. 

- Užfiksuokite pirmąjį kandidatą, - įsitempęs paliepė Ilja ir krei- 
pėsi į Mirskį: - Pone kapitone, prašau leidimo nedelsiant atnaujinti 
kontrolę! 

- Veikite, - neprieštaravo Mirskis. 

Rachelė nužvelgė postus. Susikūprinę prie pultų karininkai, 
sukiodami bronzines rankenėles ir spragsėdami svirtelėmis, tyliai 
kalbėjosi vidaus ryšio linijomis. Mirskis atėjo į centrinį postą ir, at- 
sistojęs Muromiečiui už nugaros, patarė: 

- Radaru patikrinkite, ar nešvaistome energijos. Padėtis sudė- 
tinga. Jei neklystu, esame vidur minų lauko, valdomo iš kokio nors 
centro. Jeigu jie aptiks energijos nuotėkį, mums galas. 

Rachelė susikaupusi žvelgė į pagrindinį monitorių ir galvojo: 
"Neblogai. Jei ši įgula taip darbuojasi visada ir jeigu nusišypsotų 

sėkmė, gali pavykti prasiveržti iki žemosios orbitos aplink Rošarą." 

Kitas dešimt minučių "Lordas Vanekas", skriedamas į tikslą, vis 
didino greitį, o įtampa be paliovos tvinko. Singuliariojo variklio iš 
esmės neįmanoma aptikti net iš arti (užfiksuoti milžiniškos masės 
milijono kilometrų atstumu neįstengia net patys jautriausi gravita- 
cinių bangų jutikliai), bet priešo citadelei pakaktų įjungti impulsinį 
Doplerio radarą, ir linijinis kreiseris erdvėje išnirtų tarsi kalnas vi- 
dur plyno lauko. Juk neveltui pirmoji kadaise povandeninio, o da- 
bar kosminio karo taisyklė sako: jei priešas tave mato, vadinasi, 
gali sunaikinti. 

Vis dėlto, kur konkrečiai yra "Lordas Vanekas", priešas nusta- 
tyti negalėjo. Vos išjungęs paieškos lidarą, kreiseris susyk pakeitė 
kursą. Tiesa, kol kiti flotilės laivai susiorientavo, korpusu dar spėjo 
nuslysti keturi trumpi jų lidarų tvyksniai, bet po to įsiviešpatavo ty- 
la ir ramybė. 

- Dar vienas pėdsakas! - paskelbė pirmasis radiolokatorius. - 
Paleista dar viena paukštelė. Nuotolis - keturiasdešimt septyni me- 
gakilometrai, vektorius nukreiptas į lidaro nr. 3 šaltinį - "Suvorovą". 

- Patvirtinkite kursą ir pagreitį, - įsakė Muromietis. - Užfiksuo- 
kite antrąjį kandidatą. 

- Dar trys, - atsiliepė antrasis radiolokatorius. - Šaltinis už... de- 
vyniasdešimties megakilometrų. Žyminys - Beta. Tirštoka čia jų... 

- Stebėkite... 

- Trečias grįžtamasis signalas iš lokaliojo taikinio Alfa, - paskel- 
bė antrasis radiolokatorius. - Sklaida atitinka pirmąjį ir antrąjį kan- 
didatus. Panašu į dar vieną raketą. Suka į mus. 

- Pateikite spėjamą susidūrimo laiką, - niauriai paliepė Mirskis. 

Rachelė įdėmiai stebėjo kapitoną. Žinoma, jis - gudrus senas 
lapinas ir, nors susigaudė, kas dedasi, vis dar neaišku, kaip šią ko- 
šę ketina srėbti. Moteris buvo pasirengusi bet kurią akimirką iš- 
girsti pavojaus sirenos gausmą ir balsą kurio nors stebėtojo, užfik- 
savusio reliatyvistinių dalelių srovę, atnešančią jiems kosminį bur- 
laivį su antimedžiagos kroviniu. 

Suprantama, buvo naivu iš Naujosios Respublikos vyriausybės 
tikėtis, kad ši nutuoks, kaip smarkiai priešas juos pranoksta; itin 
žemo kultūrinio lygio žmonės paprasčiausiai nepajėgė suvokti tokio 
reiškinio kaip Šventė grėsmės masto. Net ir geriausi laivyno takti- 
kai, žinantys apie uždraustąsias technologijas, savaime pasidaugi- 
nančius robotus-gamyklas ar kosminius burlaivius, dorai nenuma- 
nė, ką jiems gali padaryti Šventė. 

"Lordo Vaneko" galimybės atlaikyti tokį susirėmimą buvo labai 
menkos. Tiesą pasakius, visą šį žygį grindė šit kokia prielaida: prie- 
šas turėtų būti pakankamai žmogiškas, išmanyti karo idėją ir nau- 
dotis maždaug tokiais ginklais, kokius nusičiumpa sumaniusios pa- 
sipešti išsilavinusios beždžionės. Rachelė beviltiškai skaudžiai nu- 
jautė, kad Naujosios Respublikos ekspedicijos dalyviai net nenuma- 
no, kokia mirtinai pavojinga jiems bus Šventė, veikianti be jokių iš- 
ankstinių nuostatų. Deja, JT inspektorė dabar jau žinojo: kai Žygei- 
viai tragiškai patirs, jog tarpžvaigždinius karus kur kas lengviau 
pralaimėti, nei laimėti, ji bus atsidūrusi pačiame įvykių epicentre. 

- Dar vienas grįžtamasis signalas, taikinys Gama! Ir dar vienas 
taikinys, nuotolis - du šimtai septyniasdešimt megakilometrų. Ir dar 
viena raketa. 

- Tai bent... - prašneko Ilja ir akimirkai prikando liežuvį. - 
„Kiekviename kubiniame astronominiame vienete - po kovinį vie- 
netą? Jeigu jie išorinėje sistemoje išdėstyti tolygiai, vadinasi, milijo- 
nas kovinių vienetų... 

Priblokštas jis vėl nutilo. 

- Gal manei kariausiąs su žmonėmis? - paklausė Mirskis. - O 
tai visiškai vientisas gynybinis robotų tinklas. Didžiulis tinklas. Gal- 
va neišneša, koks didžiulis. - Atrodė, kad kapitonas savo nuovoka 
didžiuojasi. - Kai mėginau - dar prieš aštuoniolika metų! - visa tai 
išaiškinti Admiralitetui, niekas ten manęs nesiklausė. Užtat ir flag- 
mano laipsnio neužsitarnavau... 

- Aš klausiausi, - ramiai įsiterpė Baueris. - Kapitone, tęskite. 

- Klausau, pone komodore. Ką darysime su taikiniu Alfa? 

Už šaudymą atsakingas postas pranešė: 

- Pone kapitone, iki salvės į taikinį Alfa pradžios liko du šimtai 
sekundžių. 

- Hmm... - Mirskis Žiūrėjo į monitorių ir svarstė. - Vyresnysis 
padėjėjau, kokia jūsų nuomonė? 

Muromietis nugurkė seilę. 

- Ko gero, prisileisčiau arčiau ir įjungčiau lazerių tinklą. 

- Nepagalvojote, kad jie gali turėti rentgeninius lazerius, - pa- 
purtęs galvą atsakė kapitonas ir tuojau pat sukomandavo: - Relia- 
tyvininkai, būkite pasiruošę mikrošuoliui. Kad po mano įsakymo 
dingtume iš čia per penkias sekundes. Bet kur dešimties astronomi- 
nių vienetų spinduliu. Sugebėsite? 

- Tikrai taip, kapitone! Branduolys pakartotinai įkrautas, šuoliui 
pasirengta. Atgalinė atskaita nustatyta - minus penkios sekundės. 

- Artilerija, šešias visiškai paruoštas SEM-20 - į leistuvus. Tegul 
būna parengtos paleisti per dvi minutes. Kovines galvutes nustaty- 
kite kryptinio skilimo režimu. Sklaidos kampas - dvidešimt laipsnių. 
Tris raketas paleiskite į taikinį Alfa, kitas tris laikykite atsargoje, pa- 
rengties trukmė - penkios sekundės. Dar užtaisykite dvi torpedas. 
Paleisite, kai pasakysiu. 

- Klausau, pone kapitone! Trys užtaisai - į taikinį Alfa, trys at- 
sargai, dvi torpedos. Šešios paukštelės ant estakados laukia jūsų 
įsakymo. Dvi torpedos aprūpinamos kuru, bus paruoštos po keturių 
minučių. 

- Malonu girdėti, - pernelyg kandžiai pasakė Mirskis, 1r leite- 
nantas prie pulto pastebimai sudrebėjo. - Viskas gerai, - pridūrė ka- 
pitonas. 

- Suartėjimas - po šimto dvidešimties sekundžių. Optimalus pa- 
leidimo profilis po aštuoniasdešimties. 

- Įtraukite į planą artimiausių atpažintų minų padėtį. Nubrėžkite 
vektorius Alfa valdymo centro kryptimi, atsižvelgdami į prielaidą, 
kad jų užtaisai lėks su nuolatiniu dešimties kilo-g pagreičiu. Ar jie 
gali mus pasiekti per keturiasdešimt sekundžių? 

- Pone kapitone, tikrinu, - atsiliepė navigatorius. - Negali. Pir- 
miau spėsime likviduoti jų valdymo centrą, nebent taikinys Alfa 
moka vieną kitą triuką su greičiu. Jų užtaisai mus pasieks penkio- 
lika sekundžių vėliau. 

- Puiku. - Mirskis linktelėjo. - Artilerija, po keturiasdešimties 
sekundžių - salvė į taikinį! Vairininke ir reliatyvininkai, susidūrimo 
momentu plius penkios sekundės, tai yra penkios sekundės po mū- 
sų salvės inicijuokite mikrošuojį. 

- Iki paleidimo - minus penkiasdešimt sekundžių... nuo šios. 

Rachelė žvelgė į raudonų juostelių ir ilgėjančių linijų maišalynę 
monitoriuje. Mėlynas paties laivo vektorius tįso prie vieno iš raudo- 
nųjų taškų, paskui staiga sustojo. "Bet kurią akimirką, - pagalvojo 
moteris, - gali nutikti bet kas bjauraus". 

Prašneko artilerininkai: 

- Minus trisdešimt sekundžių. Paukštelės įšildytos. Paleidimo 
tinklas kraunamas. Minus dvidešimt. 

- Laivagalyje kažkoks triukšmas, - įsiterpė pirmasis radioloka- 
torius. 

- Minus dešimt sekundžių. Paleidimo estakados paruoštos, - 
pranešė artilerijos postas. 

- Leiskite pagal planą, - įsakė kapitonas. 

- Klausau, pone! Navigacinė informacija atnaujinta, inercinės 
platformos įtvirtintos. Raketos užtaisytos, kovinės galvutės akty- 
vuotos. 

- Lengvosios dalelės! - užriko pirmasis radiolokatorius. - Ga- 
lingas sprogimas už šešių megakilometrų, padėtis pagal pelengą - 
šešiasdešimt du ir penkiasdešimt devyni! Atrodo... kad mane skra- 
džiai, pataikė į mūsiškį kreiserį. Iš laivagalio srūva dalelių čiurkšlė! 
Pozicija: šimtas septyniasdešimt septyni ir penki, šoninė sklaida, 
nuotolio kol kas nežinome... 

- Iki paleidimo penkios sekundės. Leidžiu pirmąją raketą. Lida- 
ras aktyvuotas. Energija varikliui tiekiama. Variklis įjungtas. Antroji 
raketa paruošta... leidžiu. Trečioji raketa... 

- Mes aptikti lidaru! Kažkas spigina tiesiog iš laivagalio! Nuo- 
tolis - penkiasdešimt du kilokilometrai... 

Mirskis ilgai negalvodamas įsakė: 

- Artilerininkai, visas tris atsargines raketas siųskite priešingu 
mūsiškiam kursu. Apšviesime pasyviajai paieškai taikinius. 

- Klausau, pone kapitone! Ketvirtoji raketa paruošta... leidžiu. 
Penktoji raketa paruošta... leidžiu. 

- Prie mūsų priskreto ieškiklis. Atstumas - keturiasdešimt penki 
kilokilometrai, artėja... o Švenčiausioji Mergele, nepatikėsiu!.. 

- Šeštoji raketa paruošta. Koks taikinys? 

- Antrasis radiolokatoriau, perduokite artilerijai planą su ketvir- 
tosios, penktosios 1r šeštosios raketų taikiniais. Artilerija, šaudykite, 
kai tik žinosite koordinates - laimėkite mums laiko. 

- Klausau! - perblyškęs leitenantas palinko virš pulto ir įniko lyg 
apsėstas spaudyti mygtukus. 

- Laiką iki šūvio į Alfą momento! - paprašė Mirskis. 

- Trisdešimt sekundžių. Pone, ketinate forsuoti? - Navigatorius 
akivaizdžiai nerimavo. Kiekvieną lazerių tinklo energijos vatą, pa- 
pildomai skirtą puolamajam smūgiui sustiprinti, reikėjo atimti iš 
gaudančiųjų naikintuvų. 

- Ketinu, leitenante. O jūs, tikiuosi, neketinate manęs mokyti? 

Navigatorius paraudęs nusigręžė į pultą. 

- Artilerija, kokia padėtis? - paklausė kapitonas. 

- Pirmosios trys raketos maksimaliai įkrautos, pagreitis - di- 
džiausias, kokį gali atlaikyti kovinės galvutės. Pagrindinis variklis iš- 
sijungs po penkiolikos sekundžių. Iškart po to energiją nukreipsime 
1eškikliams. Pirmosios raketos kuras išdegs po dešimties sekundžių. 

Rachelė patyliukais linktelėjo. Prisiminė studijas: reliatyviosios 
fizikos pagrindus, strategiją posteinšteininėje visatoje, šviesos kū- 
gio plėtimosi per tolygiai išdėstytus taškus tendencijas. "Bet kurią 
akimirką mus gali pasiekti likutinė naikintuvų šviesa", - pagalvojo. 

- Dievuliau šventas! - sušuko trečiasis radiolokatorius. - Spin- 
duliai iš visų pusių! Mes įkalinti! 

- Tvardykitės! - subarė jį Mirskis. - Kiek šaltinių? 

- Šal... šaltinių... - Karininkas skubiai paminkė klavišus. Prieki- 
niame monitoriuje viena po kitos ėmė raitytis raudonos linijos. - 
„„Šešiolika, pone kapitone. Jie visur, visur... 

- Aišku. - Kapitonas susiglostė ūsus. - Vairininke, mikrošuoliui 
pasirengęs? 

- Tikrai taip, pone! 

- Puiku! - Mirskis kreivai šyptelėjo. - Artilerininkai, kokia padėtis? 

- Pirmosios paukštelės kuras išdegęs. Ketvirtoji forsuojama. 
Antrosios ir trečiosios kuras išdegęs. Energija perkeliama antrajai 
salvei. Iki salvės penkiolika sekundžių. Oho, į mus atlekia septynio- 
lika užtaisų. Siunčiame tris antiraketas. 

- Nutraukti ugnį, - įsakė kapitonas. - Po kiek laiko pirmasis 
priešo užtaisas priartės per šūvį? 

- Turėtų... dvi sekundės po kontakto. 

- Navigatoriau, paskelbkite, kai iki šuolio liks penkios sekun- 
dės. Pergalę atšvęsime kitur. 

- Klausau, pone! 

Pirmasis radiolokatorius pranešė: 

- Signalų vis daugiau! Pone kapitone, aš... ne, jie nespės. 

- Leitenante, kiek? 

- Mes apsupti. Ilgieji spinduliai nešėjai - iš visų pusių. Suskai- 
čiuoju... 

- Pirmoji raketa detonuoja! Antroji raketa detonuoja! Trečioji 
jau detonavusi. Pone, visos trys raketos detonavo pataikiusios. 

- Iki šuolio - penkios sekundės. Keturios... 

- Spinduliai nešėjai - už aštuoniolikos ir devynių dešimtųjų kilo- 
kilometro, ne, devyniolikos kilokilometrų! 


182 


- Pirmasis - už dvylikos kilokilometrų. Artėja... 

- Patvirtinu, į Alfą pataikyta, spinduliuotės spektre nustatyti de- 
guonis ir azotas. 

- Dvi. 

- Devyni kilokilometrai. 

- Priešo ginkluotės - per trisdešimt du kilokilometrus! Ne, per 
trisdešimt du ir... 

- Viena. Šuolis! 

Palubėje įsižiebė pagrindinis apšvietimas, ir raudonos avarinės 
šviesos prigeso. Tiltelyje įsiviešpatavo tyla, kurią kostelėjęs per- 
traukė komodoras Baueris. 

- Ponai, sveikinu! - kreipėsi jis į Mirskį ir dar dorai neatsikvo- 
šėjusią įgulą. - Iš visų eskadros laivų, iki šiol dirbusių su šiuo įrašu, 
jūsiškis vienintelis ne tik sugebėjo pabėgti, bet dar ir pridarė priešui 
nuostolių. Posėdis mano kabinete - lygiai šešioliktą valandą. Aptar- 
sime, kaip per pratybas pasitvirtino ankstesnės prielaidos, be to, 
paaiškinsiu jums mūsų naująją taktinę veiksmų tokiomis aplinkybė- 
mis doktriną - kaip kautis prieš koncentruotą gynybinį robotų tin- 
klą ir kauzaliniu kanalu valdomą artileriją. Rytoj pratybas pakarto- 
sime. Noriu pasižiūrėti, ką sugebate atsimerkę... 

Diplomatinė taktika 


Tuo tarpu, už dviejų tūkstančių metų nuo laivo, tamsoje susi- 
rietęs gulėjo berniukas ir per miegus knirkčiojo. Sapnavo jis Impe- 
riją. 

Feliksas suvaitojo, sudrebėjo ir užsitraukė palaikį apklotą ant 
pečių. Pro plyšius apleistos, nešildomos daržinės sienojuose brovėsi 
nuožmus vėjas. Vis dėlto gulėti po stogu buvo šilčiau nei ant akme- 
ningos žemės. Be to, tyruose bastėsi vilkai, o miegoti po žvaigždė- 
mis vaikui būdavo pavojinga net ir ramesniais laikais. 

Ant storos gegnės Feliksui virš galvos įsitaisęs Varnas ilgą juo- 
dą snapą pasibruko po sparnu. Kartkartėmis paukštis prabusdavo, 
sušiaušdavo plunksnas, pamindžikuodavo, apsidairydavo. Bet du- 
rys buvo užremtos, įeiti čionai niekas negalėjo, ir Varnas vėl prisi- 
dėdavo prie miegančio šeimininko. 

Į stogą barbeno lietus. Kur ne kur prasisunkęs per velėną, den- 
giančią negrabiai tašytus sienojus, vanduo plonytėmis šaltomis 
čiurkšlėmis tiško ant grindų. Ore kybote kybojo slogus suplėkusio 
šieno tvaikas. Kai sykį ponas Triušis paaiškino, kaip pavojinga būtų 
kurti ugnį, Feliksas nebesiryžo to daryti. Šiose apylinkėse buvo pa- 
darų, gebančių matyti šilumą. Nebylių, beburnių padarų, kurie ės- 
davo mažų berniukų smegenis. 

Feliksas sapnavo Imperijos gyvenimą, vyrus tviskančiomis 
uniformomis, moteris šilkinėmis sukniomis, sapnavo žvaigždėlai- 
vius ir kavalerijos paradus, apeigas bei ceremonijas. Bet tuos sap- 
nus nuodijo viską persmelkiantis nuovargio cinizmas. Didikai ir ka- 
rininkai buvo ištvirkę veltėdžiai, jų moterys - išvien godžios harpi- 
jos, kurioms rūpėjo tik patogumai. Ceremonijos ir ritualai tapo be- 
prasme tuštybe - apgaule, pridengiančia šleikščią valstybinio masto 
neteisingumo sistemą ir besaikius valdovų potroškius. Sapnuose 
apie Naująją Prahą Feliksas būdavo mėšlo krūvoje įklimpęs herco- 
gas arba princas, nelaimėlis atsakomybės ir biurokratijos sukaus- 
tytomis rankomis kojomis, neįstengiantis pasitraukti iš kelio nenu- 
maldomai atlekiančiai siaubingai irimo ir dūlėjimo mašinai. 

Kai vaikas miegodamas sukrūpčiojo ir pravirko, ponas Triušis 
išsyk pasislinko arčiau ir prisiglaudė. Jam kvėpuojant drėgnas kailis 
kilnojosi. Netrukus Feliksas vėl giliai įmigo, tad ponas Triušis atsi- 
traukęs susirietė į kamuolį ir atsidėjo naktiniam gromuliui bei bega- 
nelengva, tačiau dar sunkiau būti metro ūgio triušiu, apdovanotų 
žmogaus intelekto ir urvinio žvėrelio instinktų prakeiksmu. 

Vos praaušus Feliksas, tirtėdamas iš šalčio, nusižiovavo, pra- 
sitrynė akis ir nerangiai pasiraivė. 

- Triuši... 

- Karrr! - Varnas nuplasnojo ant grindų ir pakreipęs galvą at- 
straksėjo arčiau. - Trrriušis kaaime. 

Feliksas lėtai sumirksėjo. 

- Gaila, kad nepalaukė manęs. 

Jis susigūžė, persmelktas vienatvės, devynerių berniukui tokio 
netinkamo jausmo. Pakirdęs ėmė į apzulintą kelionkrepšį krautis 
negausią savo mantą: apklotą, skardinėlę konservų, pustuštę deg- 
tukų dėžutę, keistąjį metalinį telefoną - tokiais Šventė kalbėdavo su 
žmonėmis. Paėmęs telefoną vaikas akimirką susimąstė, tačiau, 
spaudžiamas būtinybės skubėti, vis dėlto įmetė daikčiuką į krepšį. 

- Pažaiskime "Sumedziok tliušį", - ištarė praverdamas duris. 

Rytas buvo vaiskus ir šaltas. Apleistos sodybos kieme žliugsėjo 
purvas. Kojos į jį klimpo iki kulkšnių. Kitapus maurynės stūksą pa- 
juodę namo griuvėsiai priminė Dievo ugnimi supleškinto medžio 
kelmą. Už jų žemėje bolavo pilka, dulkėta dėmė - sklypas nuskur- 
dintos dirvos, iš kurios Šventės nanosistemos kokiam nors grioz- 
dui statyti buvo išsiurbusios visut visutėlius mikroelementus. Vei- 
kiausiai kaip tik ta statyba ir pradangino sodietį su visa šeima. 

Kaimas buvo įsikūręs nuokalnėje už dviejų kilometrų, kitapus 
išlakaus pušynėlio ties siauro, išmaujoto keliuko vingiu. Feliksas už- 
simetė kelionkrepšį, stabtelėjo nusišlapinti ant apdegusios namo sie- 
nos ir lėtai nusliūkino keliu. Užėjo noras paniūniuoti ar pašvilpauti, 
bet jis, nepamiršdamas pono Triušio patarimų, tylėjo: nežinia kas 
galėjo klaidžioti po tuos miškus. Feliksas buvo ne koks vėpla, o la- 
bai suaugęs berniukas. 

Varnas, pirmiau straksėjęs iš paskos, mosuodamas sparnais 
sunkiai atsiplėšė nuo žemės ir, paskrydėjęs į priekį, nutūpė į pake- 
lės griovį kiek tolėliau. 

- Pusrrryčiai! - sukrankė, kelissyk palinksėjęs galva. 

- Puiku! 

Berniukas paspartino žingsnį, bet išvydęs, ką Varnas aptiko 
pusryčiams, nusigręžė ir iš visų jėgų suspaudė viršunosę: kad ap- 
siašarotų, užtat neimtų žiaukčioti. Ašaros tvenkėsi sunkiai. Labai 
seniai ir labai toli nuo čia auklė jam kartodavo: "Dideli berniukai ne- 
verkia". Dabar jis jau žinojo, kad tai netiesa. Buvo matęs, kaip, sto- 
vėdami prie kulkų suvarpytos sienos, verkia ir už jį gerokai didesni 
berniukai, ir netgi vyrai. (Kai kurie neverkdavo, didvyriškai tvardy- 
davosi, tačiau ir jų galas būdavo ne kitoks.) 

- Varne, kartais aš tavęs neapkenčiu. 

- Karrr... - Varnas pakėlė galvą. Griovyje gulintys pusryčiai 
buvo su mergaitiška suknyte. - Užkrrrimsti juk rrreikia. 

- Kad tau reikia, tad ir krimsk. O man reikia susirasti Piotrą. 
Kol mimai mūsų nepastvėrė. 

Feliksas baugščiai dirstelėjo per petį. Pastarąsias tris dienas jie 
bėgo it paklaikę, mimus lenkdami vienu šuoliu. Tie judėjo lėtai, 
grumdamiesi su nematomu vėju, skindamiesi kelią tarp nemateria- 
lių pastatų. Buvo negailestingi, nemiegodavo, nemirksėdavo ir nie- 
kada nesustodavo. 

Kai iki kaimo liko koks šimtas metrų, atgijo telefonas. Kol Fe- 
liksas, ieškodamas graibė po krepšį, aparatas miauksėjo tarytum 
smalsus kačiukas. 

- Ar neužtilsi?! - nesitverdamas apmaudu šūktelėjo vaikas. 

- Feliksai... Čia aš, ponas Triušis. 

- Kas? - Berniukas apstulbęs įsmeigė akis į telefoną. Nešvariais, 
niebaluotais pirštais nučiupinėtos chromuotos detalės vis dar blizgėjo. 

- Aš, nulėpausis tavo draugas. Aš esu kaime. Tik neik čionai. 

- Kodėl? - suraukęs antakius eidamas paklausė Feliksas. 

- Jie čia. Sėkmė nuo manęs nusigręžė, tikriausiai nebepaspruk- 
žmogišku balsu, persmelktu įtūžio ir siaubo. - Jie ir už tavęs! Bėk 
kiek kojos neša! Vaikeli, bėk! 

Telefonas sukliunksėjęs išsijungė. Berniukas atsivėdėjo, ketin- 
damas piktai trenkti jį žemėn, bet taip ir sustingo. Priešais jį tupėjo 
Varnas kruvinu snapu ir žibino akių karoliukais. 

- Praskrisk virš kaimo, - paliepė Feliksas. - Papasakosi, ką matei. 

- Karrr! 

Varnas nerangiai įsibėgėjo ir, sunkiai atsiplėšęs nuo žolės, iškilo 
virš medžių viršūnių. Berniukas sielvartingai ir kartu piktai pažvelgė 
į telefoną. "Nesąžininga! Tai nesąžininga!" Jis nieko daugiau netroš- 
ko, tik būti jaunas, gyventi be rūpesčių, smagiai. Draugija atsirado 
vėliau. Su jais buvo ir ponia Ežienė, bet ji atsitiktinai žuvo per vie- 
ną Pakraščio sukurtų reginių. Ponią Ežienę nutrenkė iš jonosferos, 
nuniokotos dirbtinių saulės žybsnių, pliūptelėję elektros iškrūviai. 
Toks jau tas Pakraštys, nemąstantis, itin pavojingas ir nenuoseklus 
bei klastingas tarsi gyvatė, bet kartais jis kuria tikrus grožio šedev- 
rus. (Jo aušros gaisai džiugino akį ištisas savaites.) 

Feliksas nervingai apsižvalgė. Priekyje lyg ir pastebėjo virš gy- 
vatvorės kažką sujudant. Vėl prispaudė telefoną prie skruosto. 

- Ar kas nors su manimi kalbės? 

- Kuo mus pralinksminsi? 

- Nežinau, kaip, - prisipažino berniukas. 

- Pasek pasaką. Išradingai įrodyk tiesą. Padainuok, pašok, su- 
plok delnais. 

- O ką pasiūlysite mainais? 

- O ko tau reikia? - Į kauzalinio kanalo juostą sukoncentruotas 
balsas skambėjo it metalinis ir išrodė atsklindąs iš labai toli. 

- Mane vejasi blogiečiai. Jie mėtosi kreminiais pyragaičiais, to- 
kiu ir mane nori paversti. Ar galite sulaikyti mimus? Apginti mane... 

- Pasakok. 

Tai buvo ne pasiūlymas ar prašymas, o įsakymas. 

Feliksas giliai įkvėpė. Pažvelgė aukštyn ir išvydo ratus sukantį 
Varną. Tada puolė į griovį, prasibrovė per gyvatvorę ir pasuko į 
mišką. Pasakojo eidamas: 

- Kartą buvo toks hercogas. Jis gyveno rūmuose ant upės 
kranto ir valdė vienintelį to pasaulio miestą. Nors buvo ne itin iš- 
mintingas, dėl savo žmonių labai stengėsi. O paskui, vieną rytą, 
užėjo telefonų lietus, ir pasaulis persimainė. Tokia štai pasaka apie 
hercogą. 

Sekė ją Feliksas ilgai ir ne itin rišliai. Pasakojo, kaip apsupo 
hercogo rūmus anarchistai-teroristai, kaip paskleidė mieste suirutę, 
užleido jį plastikine apyvoka. Visi kareiviai dezertyravo, pirmiau dar 
apiplėšę rūmus ir nuniokoję zoologijos sodą. Senasis hercogas 
drauge su trimis ištikimais kareiviais pabėgo slaptu tuneliu, iškastu 
po Priežiūros žinybos pastatu. Sielvarto pakirstas hercogas niekaip 

negalėjo suvokti, kas nutiko jo pasauliui. Kodėl viskas taip persi- 
mainė? Šiukšlių krūvoje tamsiame skersgatvyje tarytum smalsus 
kačiukas jam ėmė miauksėti telefonas. Hercogas pasilenkė jo paim- 
ti 1r šitaip išsigelbėjo nuo dviejų išdavikų kareivių šūvių. Jie nužudė 
Pilietį fon Beką, tačiau pirmiau jis pats dar spėjo pavaišinti juos vė- 
luojančiomis kulkomis - Priežiūros žinybos Piliečiams buvo leidžia- 
ma tarnybos reikalais naudotis šiuo uždraustu ginklu. (Vėluojančios 
kulkos lėkdavo nešamos kolibrio sparnų ir auką pasivydavo, kad ir 
kur ta būtų pasislėpusi. Įgėlusios jos nužudydavo neurotoksinais, 
kaip vapsvos, pavaizduotos slaptosios policijos emblemoje. Pisto- 
letai, šaudantys tokiomis kulkomis, buvo teroro ginklas, skirtas pa- 
demonstruoti neapribotų technologijų siaubą.) 

Nepertraukdamas pasakojimo Feliksas nušliuožė šlaitą apraizgiu- 
siomis šaknimis ir perėjo žaliuojančių kelmų prismaigstytą laukymę. 

Taigi nevilties smaugiamas hercogas pakėlė telefoną ir šis pa- 
sisiūlė patenkinti tris norus. Hercogas, manydamas, jog kažkas 
karčiai juokauja, paprašė grąžinti jam jaunystę ir apstulbo, susyk 
virtęs vaiku. Tada paprašė draugijos ir iš tikrųjų įsigijo nuostabių 
draugų, pasiryžusių dėl jo aukotis ir nieko nereikalaujančių mainais. 
Buvo patenkintas net ir trečiasis - ūmus - jo noras, sukilęs iš grą- 
žintos jaunystės įkarščio. Nieko panašaus jis nebūtų norėjęs ir pra- 
šęs, jei ne beviltiška dvasios būsena tą akimirką, kai pasipainiojo te- 
lefonas. Vis dėlto hercogui pasisekė labiau nei kitiems, apie kurių 
likimus jis sužinojo vėliau. (Pavyzdžiui, kulokui, paprašiusiam auk- 
so kiaušinius dedančios žąsies. Toks paukštis atrodo išties stebuk- 
lingas, kol prikišęs geležinkelininko dozimetrą patiri, kad iš filoso- 
finio akmens skilvyje trykšte trykšta jonizuojančioji spinduliuotė. 
Deja, dažniausiai tai išaiškėja tik tada, kai jau nebeišgali pakelti nė 
taburetės, o nuo galvos kuokštais slenka plaukai.) 

Vaiku paverstas hercogas galuodamasis badu per mėnesį sukorė 
tris šimtus kilometrų. Vis dėlto juo pasirūpindavo draugai. Varnas, 
kuris akylai dairėsi iš viršaus ir į šalis, perspėdavo apie spąstus ir pa- 
salas. Ponas Triušis liuoksėdavo greta ir aštria klausa, pavojams jaut- 
ria uosle bei tiesiog sveika nuovoka gelbėdavo nuo bado ir šalčio. Po- 
nia Ežienė irgi padėdavo kaip įmanydama: visur šniukštinėdavo, tvar- 
kydavo ir sergėdavo nakvynvietę, kartais, vien parodžiusi smailius 
spyglius ir įspūdingus dantis, išvaikydavo įžūlius elgetas ir kitokius 
padugnes. Kol galiausiai žuvo, nutrenkta žaibo. 

Šitaip klajojant mažojo hercogo sąmonėje ėmė busti tikslo po- 
reikis - o drauge atsivėrė šiurpi nevilties praraja. Kur pažvelgęs jis 
matė laukuose pūvantį derlių. Kadaise mastę blaiviai, valstiečiai ne- 
žmoniškai užkėlė kainas ir įsikūrė mylios aukščio kukurbezdžiuose 
iš cukraus glaisto ir deimantų. Žiniuonės be paliovos jauninosi ir ne- 
natūraliais kiekiais kaupė žinias, kol galų gale savo išmintį jos ėmė 
skleisti į aplinką, vien valios jėga viską iš eilės joje atgaivindamos. 
Pačios išmintingiausios išvis atsisakė žmogiškosios prigimties 1r, 
apleidusios byrančius kūnų kevalus, pabėgo į įkeltąjį Šventės post- 
gyvenimą. Atrodė, kad intelektas ir begalinis žinių kaupimas su sta- 
bilia žmogiškąja egzistencija paprasčiausiai nedera. 

Mažasis hercogas mėgino kalbėtis su žmonėmis, išaiškinti 
jiems, kad Šventė amžinai nesitęs - anksčiau ar vėliau baigsis, o ta- 
da už viską teks siaubingai brangiai mokėti. Bet žmonės tik juokėsi, 
o sužinoję, kas jis buvo ankstesniame gyvenime, dar ir tyčiojosi. O 
paskui kažkas užsiundė mimus. 

Sutreškėjo šakos, Varnas, perspėdamas apie pavojų, karktelėjo 
ir nusileidęs didžiuliais nagais iki kraujo įsikirto berniukui į petį. 

- Mimai, - tyliai sukviekštė paukštis. - Nevermore*. 

- Kur? - Feliksas apsidairė išpūtęs akis. 

Pomiškyje jam už nugaros kažkas sušlamėjo. Atsigręždamas 
vaikas nusipurtė nuo peties Varną. Šis sunkiai suvasnojo sparnais 
ir paniškai karkdamas pakilo. Kitapus laukymės iš krūmų išniro 
žmogiškas pavidalas. Vyras, sprendžiant iš ūgio - suaugėlis, buvo 
visiškai baltas, sakytum, nuo galvos iki kojų apibertas pudra. Judė- 
jo trūksmingai lyg sugedęs prisukamas žaislas, dešine ranka laikė 
susyk atpažįstamą apvalų, gelzganą daiktą. 

- Rrragaišis! - užkarkė Varnas. - Prrragaištingos vaišės! 

Feliksas nusisuko nuo mimo ir nuskuodė panarinęs galvą. Dū- 
mė aklomis, šakos čaižė veidą, pečius, šaknys taikėsi pargriauti. Iš 
tolumos ataidėjo riksmai, it pašėlęs krankė Varnas. Paukštis puldi- 
nėjo mimus, kapojo jiems akis, ausis, pirštus, pats iš paskutiniųjų 
vengdamas mirtinojo pyrago. Viena vienintelė lipnios oranžinės ke- 
pinio masės gijelė kaipmat prasigraužtų per kaulus, ėdrus nanojįda- 
ras, topografavęs ir surijęs nervines jungtis, akimoju atkurtų jas 
savaip ir kūno liekanos virstų klusniu valios vykdytoju realiajame 
pasaulyje. 


* Autoriaus aliuzija į garsųjį E. A. Poe eilėraštį "Varnas". (Vert. past.) 

Mimai buvo pagedusi Pakraščio dalis - per vieną ankstesnių 
Šventės vizitų jie atsidūrė pernelyg arti saulės žybsnio ir apsikrėtė 
skaitmeniniu puviniu. Jų kalba redukavosi iki Čomskio branduolio, 
tačiau Šventės kosminiais burlaiviais mimai kažkaip sugebėjo pasi- 
naudoti. Galbūt kitaip jie ir negalėjo bendrauti - tik prievarta asimi- 
liuodamiesi su kitomis būtybėmis arba dalydamiesi su jomis sąmo- 
nės erdve. Tokia taktika buvo geriausiu atveju klaidinga - panašiai 
kaip kūdikio mėginimas bendrauti su šunimi, šį mušant. Tačiau pa- 
sikeisti mimai nebegalėjo. 

Iš riksmo Feliksas suprato, kad šį mimą Varnui pavyko nuvyti. 
Bet jie klajodavo būriais. Tad kur kiti? Kur ponas Triušis su patiki- 
muoju dvylikakalibriu ir džiovintais valstiečių skalpais prie diržo? 

Išgirdęs kažkokį triukšmą priešakyje, berniukas staigiai susto- 
damas net susverdėjo. Telefoną jis tebelaikė delne. 

- Gelbėkite! - sušvokštė į aparatą. 

- Pateikite reikiamos pagalbos charakteristiką. 

Tarp medžių neaiškiai pleveno balzganas buvusios moters šešė- 
lis. Dabar tai buvo mimas šiurpiai blyškia oda, kraujo raudonumo 
lūpomis, su bumbulu vietoj nosies. Tuščias akiduobes dengė švie- 
sai jautri plėvelė. Yrančias kūno dalis po keliais baltų drabužių 
sluoksniais viena su kita jungė subtilus sidabraspalvis metalinis 
raizginys, pulsuojantis sulig kiekvienu judesiu. Baidyklė artinosi 
svirduliuodama, koketiškai kraipydama klubus. Atrodė, kad strėno- 
se jai įtaisytas universalus lankstas. Padėklą su didžiuliu pyragu pa- 
daras laikė abiem rankomis. Jis išsiviepė ir pasilenkęs atkišo ber- 
niukui kepinį - panašiai motina išlepintam sūnui siūlo jo mėgstamą 
skanėstą. Nuo šlykštaus dvoko Feliksas vos neužduso. 

- Nužudykite jį! Tegul jis nuo manęs atstoja! - suknirkė vai- 
kas traukdamasis atatupstas, kol nugara atsišliejo į medžio kamieną. 
- Prašau! 

- Patvirtinta. - Tokio pat metalinio, iš toli ataidinčio Šventės 
balso intonacija buvo pasikeitusi. - Pakraščio saugumo tarnyba - 
jūsų paslaugoms. Kuo galėtume padėti? 

Mimai sparčiai artinosi. 

- Išžudykite juos! - sušniokštavo Feliksas. - Padėkite man iš čia 
išsigauti! 

- Taikinio analizės procesas pradėtas. Rentgeninių lazerių bate- 
rija aktyvuota. Pranešame, kad orbitos nuosvyris chirurginiam ša- 
linimui šiuo metu nepalankus. Prašome prisidengti akis. 

Feliksas prisidengė alkūne. Jo paties kūne raudonai sušvito 
kaulų siluetas, trenkė griaustinis, šuoru ūžtelėjo karštis, lyg kas bū- 
tų atvėręs pragaro vartus. Berniukui pasidingojo, kad prie jo visu 
kūnu prisiglaudė ponia Ežienė - taip nepakenčiamai dilgino odą. Ap- 
link virto medžiai, išgąsdinti paukščiai plakė sparnais. Sprogimo ly- 
dimas tvyksnis pasikartojo, šįsyk atokiau, paskui dar tris ar ketu- 
ris kartus - vis toliau. 

- Incidentų valdymo tarnyba darbą baigė. Grėsmė pašalinta. 
Perspėjame, kad esate apšvitintas maždaug keturiais grėjais joni- 
zuojančiosios spinduliuotės. Primename, kad skubiai negydant tai 
- mirtina dozė. Jums išsiųstas medicininės pagalbos paketas. Liki- 
te, kur esate, ir gausite jį po dvidešimt dviejų minučių. Dėkojame 
už ištikimybę! Geros dienos! 

Feliksas sunkiai alsuodamas gulėjo medžio papėdėje. Galva 
svaigo, pykino, akyse vaiduokliškoje purpurinėje migloje tavaravo 
švytintys kaulai. 

- Noriu pono Triušio, - suniurzgė jis į telefoną, bet šis tylėjo. 

Pabiro nuoskaudos ir vienatvės ašaros, paskui vaikas užsimer- 
kė ir užsnūdo. Feliksui miegant iš dangaus nusileido voras, suvystė 
jį į sidabrinių, nėmaž ne šilkinių siūlų kokoną ir vėl pradėjo ardymo 
bei radiacijos pažeisto kūno perkonstravimo procesus. Jau trečią 
kartą. Tai buvo atmoka už trečiąjį norą. Vaikystė, tikri draugai... ir 
tai, ko kiekvienas beniukas iš visos širdies trokšta, nesuvokdamas, 
kad nuotykių kupinas gyvenimas ne toks jau smagus, kai esi žmo- 
gus, kuriam ir reikia jį nugyventi. 


Martinas sėdėjo ant plono čiužinio kameroje ir spėliojo, kada 
jam bus įvykdyta mirties bausmė. 

Flotilei buvo likusios šešios dienos iki paskutinio šuolio - jau į 
Rošarą. Pirmiau iš išlikusių transportinių laivų jie dar paims atsargų, 
o į anuos perkels visus nebereikalingus žmones: išprotėjusius šauk- 
tinius, suluošintus įvairių ligų bei kitaip nebetinkamus tarnybai. Gal 
1r jį drauge su ligoniais ir pamišėliais grąžins į Naująją Respubliką, 
o ten už šnipinėjimą nuteis mirties bausme. Martinas abejojo, ar rei- 
kalingumo statyklai faktas jį išgelbės. Tas varlius iš Priežiūros Žiny- 
bos griežia dantį ir nenurims, kol nepamatys Springfildo pakarto. 

Tai viena tikimybė. Kita - belangėje jį laikys, kol laivas pasieks 
Rošarą. Kol išaiškės, kad proporcingai didėjanti laikrodžio delstis, 

kurią jis įdiegė į keturmatę navigacinę "Lordo Vaneko" sistemą, su- 
griovė tą paiką planą erdvine trajektorija nepastebimai pritykinti 
prie Šventės. Logiška, kad tokiu atveju sabotažininkas, jau sėdįs už 
grotų, surištas kaip kalakutė Padėkos dieną, ir bus apkaltintas sa- 
botažu. 

Bet žinodamas, kad išdegė, kad užduotis atlikta ir grėsmė prie- 
žastingumo principui likviduota, Martinas kažkodėl nė kiek nesi- 
džiaugė. Tokių didvyrių, galvojo, kurie prie oro šliuzo angos eitų 
pasišokinėdami, kur nors veikiausiai yra. Bet pats jis kur kas mie- 
liau nei išorinio liuko dangtį būtų atidaręs Rachelės miegamojo du- 
ris, kur kas mieliau būtų uodęs jos lyties kvapą nei mėginęs įkvėpti 
vakuumo. Šmėstelėjo slogi mintis: kaip man tai būdinga - beviltiškai 
įsimylėti prieš įminant į šūdą. Jam tai buvo lyg koks visiems laikams 
prikibęs apsėdimas. Martinas šiame pasaulyje gyveno pernelyg il- 
gai, kad dar puoselėtų kokias nors iliuzijas: kaip asmenybė, Rache- 
lė kartais būdavo išties aštri - pati ta nervams džyrinti, ir bendrų 
dalykų tarp jųdviejų buvo nedaug. Bet dabar sumuštas smurgsoda- 
mas ankštoje kameroje jis jautėsi neapsakomai vienišas, juo labiau 
kad žinojo: mylimoji yra vos už trisdešimties metrų, tačiau ničnie- 
kuo negali padėti. Gal ir pati įtariama. Kad ir kaip Martinui Rache- 
lės reikėjo, vis dėlto jis nenorėjo jos čia - prisipažino sau atvirai. Su 
šia moterimi jis norėjo gyventi kur nors kitur, geriausiai - už dau- 
gelio šviesmečių nuo Naujosios Respublikos ir kad niekas niekada 
neprimintų su šia imperija kadaise turėjus reikalų. 

Martinas atsigulė ant nugaros, paskui persivertė ant pilvo ir už- 
simerkė. Staiga silpnu, zirziu balseliu jį užkalbino unitazas: 

- Jei mane girdi, taukštelėk pirštu į grindis prie klozeto. Vieną 
kartą. 

"Štai ir viskas, - pagalvojo jis. - Nė bausti manęs nebereikės. 
Įbruks į psichų apžiūros sodą, o vaikučiai į mane mėtys bananų 
žieveles." 

Vis dėlto Martinas ištiesė ranką ir pirštu barkštelėjo į sienon 
įleisto metalinio unitazo pagrindą. 

- Gerai... - Balselis nutrūko, vos jam staigiai atsisėdus. 

Springfildas sumirksėjo ir apsižvalgė. Nei balso šaltinio, nei dar 
ko nors. Kameroje nebuvo jokių permainų - vis tas pats karštis, 
tvankuma ir įsisenėję išklerusios kanalizacijos bei kopūstienės kva- 
pai. (Tas kopūstų tvaikas buvo neperprantamas fenomenas. Val- 

giaraštis čia senų seniausiai susidėjo vien iš sūdytos jautienos ir 
džiūvėsių - tokio raciono Naujosios Respublikos laivynas atkakliai 
laikėsi, nors tuojau už erdvėlaivio korpuso dangos tvyrojo vakuu- 
mas ir nuožmus speigas.) Martinas vėl atsigulė ant nugaros. 

- „dar vieną kartą. Jei gali... 

Jis užsimerkė ir, tarytum spiritizmo seanse, gerai stuktelėjo į 
grindis prie unitazo.. 

- Priimta. O dabar... - Balsas akimirką patylėjo. - ...pabarbenk 
tiek kartų, kiek dienų čia praleidai. 

Martinas nustebęs taip ir padarė. 

- Morzės abėcėlę žinai? 

Jis panaršė atmintyje - prireikė laiko. Paskui išbeldė atsakymą - 
taip. Tas siaurajuostis kodas buvo visiška atgyvena, bet dėl vienos 
paprastos priežasties Martinas jį žinojo: išmokti Morzę primygtinai 
reikalavo Hermanas. Žmogui ši abėcėlė nesunkiai įkandama, o sub- 
tilybių ieškanti programa tokią kasdienišką detalę, kaip barbenimas 
pirštais, tuo pat metu bendraujant vaizdo ryšiu, gali ir pražiopsoti. 

- Jei atsigultum galvą pridėjęs prie unitazo šono, geriau mane 
girdėtum. 

Martinas įniko spėlioti: "Garso skverbtis į vidinę ausį per lai- 
džius kaukolės kaulus? Ne, kažkas kitkas. Koks nors didelio daž- 
nio šaltinis metale sukuria trumpąjį jungimą, šitaip unitazą pavers- 
damas antena - štai tau ir indukciniai laidai aplink klausos nervus! 
Ne itin efektyvu. Bet kai atstumas toks trumpas..." 

- Prisistatykite, - išbeldė jis. 

Atsakymas šįsyk irgi atsklido Morze: 

- Taip pat ir Liudmila. Kas stebėjo mus pietaujančius? 

- Vunderkindas, - išstukseno Martinas ir, iš palengvėjimo net 
drebėdamas, atsiklaupė ant grindų. Šitaip su juo susisiekti galėjo tik 
du žmonės, o pats Priežiūros žinybos vunderkindas vargu ar būtų 
pasivadinęs Liudmila. - Koks siųstuvas? 

- Nuleidimo vožtuve įtaisytas šnipelis. Vienas iš to pusgalvio 
paleistųjų. Liepiau jiems surasti tave. Bateriją beveik išeikvojo tele- 
fono funkcija. Todėl pasirinkau Morzę. Martinai, aš mėginu tave iš 
ten ištraukti. Kol kas naudos nedaug. 

- Kada nuskrisime? - paskubomis subarbeno jis. 

- Į žemąją orbitą pereisime maždaug po dešimties dienų. Jei iki 
tol nepaleis, tikėkis išgelbėjimo paskutinę dieną. Bandau parūpinti 
tau diplomatinę neliečiamybę. 

Dešimt dienų, ir jis bus išgelbėtas - jei pirmiau krovininiu laivu 
neiškeliaus į bausmės doką ir jeigu visa tai nėra vien geri Rachelės 
ketinimai. 

- Koks tas išgelbėjimas? 

- Diplomatinė liemenė dviems. Baterija išseko, pamėginsiu su- 
sisiekti vėliau. Myliu. Ryšio pabaiga. 

- Ir aš tave myliu, - viltingai išstukseno jis, bet atsakymo ne- 
besulaukė. 


Po darbalaukiu pilkojo triukšmo fone ūžė, zvimbė, caksėjo mi- 
riadai mažyčių detalių. Optiniai keitikliai it koks stebuklingas žibin- 
tas ant sienos šokdino šviesas. Su įranga dirbąs žmogus prasags- 
tyta apykakle su auksu išsiuvinėtais lapeliais atsilošė minkštakėdėje 
ir, žiūrėdamas į ekraną, pro šnerves išpūtė dūmų sroveles. Pypkę 
jis laisvai laikė tarp pirštų sąnarių. 

Į duris kažkas pasibeldė. 

- Užeikite! - šūktelėjo karininkas. 

Durys atsivėrė, ir jis pakilo nuo kėdės. 

- Aa, prokurore, kuo galiu padėti? 

- Pone, ar ga... galėčiau tikėtis minutės kitos? 

- Žinoma, žinoma. Visada malonu patarnauti Basiliskui. Prisėsite? 

Vasilijus atsisėdo prie stalo. Kad jam nejauku, krito į akis išsyk. 
Šviesos ir šešėlių žaismas ant sienos, raudonai geltonoje prietemoje 
tingiai besiranganti mėlyna dūmo gija... | 

- Tai... ee... mūsų padėties vektorius? 

Akimirką leitenantas Zaueris užsinorėjo pripūsti tam geltonsna- 
piui miglos. Vis dėlto persigalvojo. 

- Taip. Bet jei nesidomite penkiamačių daugdarų topologija, 
nieko čia nesuprasite. Tai tik teorija - kol baigant kelionę reliatyvi- 
ninkų sudarytas pulsaro planas ją patvirtins. Štai, domiuosi - jei ši 
kampanija mums bus sėkminga, galima tikėtis paaukštinimo. 

- Iš tikrųjų. - Vasilijus linktelėjo. Paaukštinimo tikėjosi ne tik 
Zaueris. - Manau, jūsų viltys pagrįstos. Kampanija beveik baigta. 

Leitenantas sučiaupė lūpas, įspraudė tarp jų pypkę ir ėmė ją 
žįsti. Netrukus vėl prašneko: 

- Aš taip drąsiai nekalbėčiau. Kol priešas dar nenukautas ir su 
pilnais žabtais česnakų neužkastas kryžkelėje, tikrai nekalbėčiau. 

- Suprantu. Bet juk jūsų vyrukai tuo pasirūpins, ar ne? O pas- 

kui ateis mūsiškiai ir užbaigs visus darbus - kad tokių išpuolių nie- 
kas nebenorėtų pakartoti. 

Zaueris, nors ir šiek tiek suirzęs, į jaunąjį pareigūną žiūrėjo 
mandagiai. 

- Tad ar galėčiau kuo nors padėti? 

- Na... taip, ko gero. Ko gero. - Svečias atsilošė ir iš uniformos 
kišenės išsiėmė portsigarą. - Neprieštarausite? 

Leitenantas patraukė pečiais. 

- Rūkykite. 

- Dėkoju. 

Kokią minutę abu tylėjo. Čirkštelėjo žiebtuvėliai, vėdinimo an- 
gos link nuvinguriavo pilkai melzganos dūmų sruogos. Vasilijus, 
prie šio suaugusiųjų pomėgio dar neįpratęs, vos sutramdė kosulį. 

- Norėjau pasikalbėti apie kameroje sėdintį inžinierių. 

- Ak štai kaip? 

- Na taip... - Prokuroras-stažuotojas išpūtė dūmą. - ...Mane 
vis labiau domina jo likimas. Ee... jei teisingai suprantu, paskutiniai 
tiekimo laivai paliks krovinį ir po poros dienų suks namo, tad ir 
galvoju... O kas, jeigu?.. 

Zaueris išsitiesė. Pypkę padėjo į šalį. Nors ji užgeso, galvutė su 
balkšvai juodais pelenais tebebuvo karšta. 

- Klausiate, ar neatiduočiau jo jums ir neįsodinčiau jūsų abiejų 
į namo grįžtantį lėtaeigį? 

Sumišęs Vasilijus šyptelėjo puse lūpų. 

- Visiškai teisingai. Tikrai taip. Tas subjektas kiaurai prasikal- 
tęs, iš karto matyti. Taigi reikia kuo greičiau siųsti jį namo, nuteisti 
ir sušaudyti. Argi ne? 

Leitenantas vėl atsilošė ir įsižiūrėjo į analitinę įrangą. 

- Gal jūs ir teisus, bet, Žiūrint iš mano varpinės, reikalas nebe- 
atrodo toks paprastas. 

Jis vėl prisidegė pypkę. 

- Puikus tabakas, - pagyrė Vasilijus. - Tik kvapas keistokas. 
Užtat kaip atpalaiduoja! 

- Opiumas, - paaiškino Zaueris. - Iš tiesų geras daiktas. Jei ne- 
padaugini. - Valandėlę jis mėgaudamasis rūkė. - Pirmiausia - kodėl, 
jūsų nuomone, ponas Springfildas suimtas? 

Vasilijus suglumo. 

- Bet juk tai akivaizdu. Jis pažeidė Imperijos įstatymus. Tiesą 

pasakius, jo nusikaltimus aš pats ir tyriau. 

- Jeigu jį nubausime, vargu ar Admiralitetui bus paprasčiau 
samdyti darbui užsienio inžinierius. O gal jums atrodo kitaip? - 
Zaueris pačiulpė pypkę. - Jeigu jis būtų kosmonautas, jaunuoli, bū- 
tume seniai jau išdrėbę išorėn. Štai ką jums pasakysiu. Jei remda- 
masis duomenimis, kuriuos apie Springfildą surinkote, pareikalau- 
site jį perduoti jums, pasieksite tik tiek: Admiralitetas užvilkins bylą 
keliems mėnesiams, imsis ją tirti pats, prieis išvadą, kad jokios re- 
alios žalos nepadaryta, pripaišęs suimtajam kokią nors smulkmę, ati- 
duos jį karo lauko teismui, o tas Springfildui duos tiek, kiek šis jau 
bus atsėdėjęs - tokia jau tvarka, - o jūs liksite apsijuokęs. Labai 
abejoju, ar to norite. Pačioje karjeros pradžioje užsitėkšti tokią dė- 
mę - sumanymas nekoks. 

- Pone leitenante, o... o ką siūlote jūs? 

- Na, - Zaueris su gailesčiu dirstelėjo į pypkę ir užgesino žari- 
jėles, - manau, jums teks apsispręsti, ar ryžtis rizikuoti žirgų lenk- 
tynėse. 

- Žirgų lenktynėse? 

- Kaip lažybose, pone Miuleri, kaip lažybose. Arba statai dvi- 
gubai, arba laiku pasitrauki. Jūs jau galutinai įsitikinęs, kad inžinie- 
rius dirba tai poniutei iš Žemės? Mano galva, įtarimas gana pagrįs- 
tas, tačiau patikimų įkalčių trūksta. Begėdiško jos bendravimo su 
juo dar nepakanka. Tas bendravimas - neapsigaukime - dar gali 
būti visai nepiktavališkas. Taip, nepadorus, tačiau nekaltas neteisė- 
tų veiksmų prieš Respubliką požiūriu. Šiaip ar taip, moteris niekaip 
nesusikompromitavusi, kas kad su diplomatiniu bagažu atsigabeno 
uždraustos technikos ir savo amoraliu elgesiu ignoruoja moralę. 
Mes neturime pagrindo ponios Mansur nei pasmerkti, nei - juo 1a- 
biau - paskelbti persona non grata. Kad ir kaip ta moteris jus erzi- 
na, nepamirškite: šioje misijoje ji dalyvauja Jo Ekscelencijos Ercher- 
cogo įsaku. Taigi patariu: arba šikite, arba kelkitės nuo puodo. Ar- 
ba pripažinkite, jog ponas Springfildas netrukus pasišvilpaudamas 
išeis iš kameros, arba pasirinkite solidesnį taikinį ir atkaskite tokių 
duomenų, kad su Mansur diplomatine neliečiamybe galėtume 
nebesiskaityti. 

Vasilijus išblyško. Matyt tik dabar pagaliau suvokė: rausdama- 
sis inspektorės kajutėje viršijo įgaliojimus ir, jeigu neras kuo tokių 
veiksmų pateisinti, jo karjerai iškils grėsmė. 

- Pone leitenante, aš statysiu dvigubai. Bet gal galėtumėte ką 
patarti? Rizika - didelė, tad suklysti nenorėčiau. 

Zaueris išsišiepė - nepasakytum, kad nemaloniai. 

- Nebijokite, nesuklysite. Yra ir daugiau žmonių, trokštančių 
pašalinti ją iš kelio, tad bus kas padeda. Štai kaip ardysime jos 
priedangą... 

Kvietimas ant ešafoto 


Prie Plocko kelio stūksančios kalvos viršūnėje nelygia eile rikia- 
vosi kryžiai. Visi jie žvelgė į upelį, slėniu skubantį sukti Malūnininko 
Boriso vandenratį. Rudais abitais plevėsuojančios kryžių naštos su- 
stiklėjusiomis akimis spigino į išdegusį vienuolyno kiautą aname 
upokšnio krante. Ant kuolo, tarsi paukštis - ant iešmo, pamautas aba- 
tas šią ašarų pakalnę buvo apleidęs pirmiau už savo vienuolius. 

- Žudykite visus, Dievas savus atpažins, - nusišaipė Sesuo 
Septintoji, nuo tarpdurio pažvelgusi į šiurpiąją kryžių rikiuotę. - Ar 
tas nėra, ką jų lizdo tėvas-močia sakė laikais, praėjusiais seniai? 

Keliu iš Naujojo Petrogrado kinkuojančioje trobelėje ant vištos 
kojelių Buria Rubinšteinas tirtėjo iš šalčio. Rytas aušo žvarbus, gry- 
name ore tvyrojo skausmingai pažįstami kvapai: dvelkė tuo pat me- 
tu ir sudegusio parako siera, ir kažkuo pikantiškai salsvu. Bet ne 
kepta kiauliena: vienuolynas sudegė pirmiau, o ne paskiau nei bu- 
vo išžudyti vienuoliai. 

- Kieno darbas? - paklausė Rubinšteinas, neišsiduodamas, kaip 
jaučiasi. 

- Žinai tu - kieno, - atsakė Kritikė. - Užsibūti šiamkely neužsi- 
būk: patariu žinoti, kad Pakraščio veikėjai-atlikėjai čia daug pagedę, 
o mažai civilizuoti. Mimai ir ugniavaikščiai galagai. Labai pavojing;. 

- Vadinasi... - Neatitraukdamas akių nuo kalvos viršūnės, Buria 
nurijo seilę. Dvasininkų jis niekada nemėgo, bet ši saiko nežinanti 
Šventė nebesilaikė jokių padorumo normų. - ...Pakraščio darbas? 

Sesuo Septintoji pakreipė galvą 1r sutaukšėjo vėpliškomis iltimis. 

- Ne. Žmonių darbas. Galvų siuntėjai apsėklino lavonus toles- 
niam gyvenimui. Lauk prisikėlimo greit, kad ir ne visuotinio nors. 

- Galvų siuntėjai'? 

- Pakraštoidai su fejerverkais. Kaukolę apvaisina, kitką išardo, 
įkelia planą ir su proto sėklom išsiunčia Šventei į orbitą. 

Buria vėl įsižiūrėjo į kryžius. Vieno jų galva buvo apdegusi, 0 
lavonas kabojo be kaukolės. 

- Apsivem... 

Sesuo Septintoji privertė trobelę pritūpti, ir traukulių tąsomas 
Rubinšteinas sodriai išsivėmė ant purvinos išorinės sienos. 

- Nusiteikęs tęsti? Valgio tau reik? - rūpestingai pasiteiravo Se- 
suo Septintoji. 

- Ne. Gerai būtų išgerti. Ko nors kieto. 

Trobelės kampe pūpsojo kaugė konservų dėžučių ir butelių. 
Kritikė, su žmonių kalbos idiomomis susipažinusi tik probėgšmais, 
parinko didelę, kuo kietesnę skardinę - pasitaikė konservuoti ana- 
nasai, - atsainiai pradūrė skylę ir prikliukino sirupo į tą pačią skar- 
dinę, kuria Rubinšteinas vakarykščiai naudojosi kaip taure. Jis ty- 
lomis paėmė sirupą ir papildė karčiąja iš kišeninės gertuvės. Trobelė 
sustodama pakrypo. Buria atsirėmė į sieną ir išmaukė gėrimą vie- 
nu gaistu. 

- Kur mane tempsies toliau? - išblyškęs, drebinamas ne tik šal- 
čio, pasidomėjo jis. 

- Kritikuoti nusikaltėlių. Ne menas tai. - Sesuo Septintoji iltimis 
tūžmingai parodė į kalvą. - Estetikos jokios! Įtaigos jokios! Jokių 
konservantų! 

Nevilties sugniuždytas Buria susmuko prie maisto krūvos. Po- 
stringauti, prasme nelabai ir rūpindamasi, Sesuo Septintoji galėdavo 
ištisas valandas. 

- Gal šįkart pasakysi ką nors konkretaus? Ar tiesiog nori pri- 
baigti mane nuoboduliu? 

Kurmiažiurkė staigiai atgręžė į jį didžiulę galvą. Kritikei kvė- 
puojant oras net švilpdamas veržėsi pro dantis. Jos akyse išvydęs 
mirties niršulį, Rubinšteinas net susigūžė. Vis dėlto ta arši ugnis 
tuojau pat išblėso iki įprasto valiūkiško cinizmo. 

- Kritikai žino, kas tą padarė, - sugergždė būtybė. - Eik teisti, 
Kritikuoti eik. 

Trobelė žingsniavo toliau ir greitai nuo bausmės kalvos jie nu- 
tolo. Jau nematė, kaip vieno nukryžiuotųjų abitas ėmė smilkti. Iš- 
leidusi pliūpsnį mėlynos liepsnos, persprogo kaukolė, iš jos su ūks- 
mu išlėkė kažkoks kumščio dydžio objektas. Danguje nutįso baltas 
pėdsakas. Dar vieno dvasininko protas - arba tai, kas iš jo liko po 
dienos ant kryžiaus, - galvų siuntėjo apvaisintas, nuskriejo į orbi- 
tą, pas Šventės duomenų rijikus. 

Visą dieną trobelė kėblino pro stebuklus, keistenybes ir bjauras- 

tis. Virš stogo plaukė du pūkuoti, spindintys tarytum diademos, ki- 
lometro skersmens geodeziniai rutuliai. Juos plėsdamasis varė vi- 
duje esantis saulės kaitinamas oras. (Iš savo kolektyvinių būstų 
aukštybėse į žemės gyventojus žvalgėsi sklandantys valstiečiai 
keisčiausiais protezais papildytomis sąmonėmis. Kai kurių vaikams 
jau dygo plunksnos.) Apsukdama eilinę kalvą trobelė ant vištos ko- 
jelių perėjo kabančiu sidabro rezginio tiltu, permestu per neseniai 
atsivėrusią bedugnę - iš jos gelmių tvoskė rauzganas karštis, atai- 
dėjo ritmingas pragaro mašinų dundesys, o dugną slėpė niekad 
neišsisklaidantis Veneros rūkas. Sykį pro šalį spragsėdamas pra- 
mirguliavo spiečius saulės energija varomų silicinių drugelių didu- 
mo sulig gera lėkšte; pakeliui jie nusičiupdavo kokį laidgalį ar pasi- 
metusią detalę. Plaštakėms iš paskos skrido plėšri erelio dydžio 
"Stuka"*. Protarpiais ji smigdavo į spiečių ir tuojau vėl pakildavo 
- Su sumaigytu drugeliu tiesiog iš važiuoklės išaugusiuose naguose. 

- Brandusis singuliarumas, - mįslingai pakomentavo Sesuo 
Septintoji. - Mašinos gyvena ir dauginasi. Gausybės rago evoliucija. 

- Nesuprantu. Kas ją paakino? 

- Ūmiai pasireiškusi kompleksinės infokologijos savybė. Gyvy- 
bė ribas plečia, užpildo nišas aplinkoje. Dabar mašinos reprodukuo- 
jasi, veisiasi, o padidins Šventė entropiją - degraduos, stotele pake- 
lėj virs. 

- Degraduos?.. - Buria išpūtė akis. - Nori pasakyti, šita būsena 
- tik laikina? 

Sesuo Septintoji pažvelgė į jį romiai. 

- Kuo remdamasis priešingai manai? 

- Bet juk... - Rubinšteinas apsidairė. Pro šalį slinko apleisti lau- 
kai, pamažu virstantys piktžolynais, sudegę kaimai, keisti artefak- 
tai. - Tam niekas nepasiruošęs, - pridūrė silpnu balsu. - Manėme, 
nuo šiol viskas taip ir bus. 

- Pasiruoš kai kas, - atsakė Kritikė. - Gausybės ragai dauginasi. 
Šventė keičiasi kaip gėlė, pražystanti žvaigždės šviesoj prieš kitą 
šuolį per šaltą, tamsią dykumą. 

Ankstyvą kitos dienos rytą jie išvydo Plocką. Prieš Šventės 
antpuolį tai buvo miegūstas imbiero meduolių turgaus miesčiokas: 
kokie penkiasdešimt tūkstančių gyventojų, srities policijos tvirtovė, 
kalėjimas, du soborai, muziejus ir dirižablių uostas. Be to, šiauriau- 
*Pagarsėjęs Antrojo pasaulinio karo laikų pikiruojantis bombonešis. (Vert. 
past.) 

sia planetos geležinkelio stotis - iš čia į stepėje Šiaurinio vandenyno 
kryptimi išsibarsčiusius vienkiemius vykdavo sausumos baržos. 

Šiandien Plockas buvo nebeatpažįstamas. Iš ištisų rajonų liku- 
sios vien gaisraviečių žaizdos, o vietoj vieno soborų iki pusiauke- 
lės į stratosferą stiebėsi guotas grakščių baltų bokštų. Buria žvalgė- 
si išsižiojęs. Staiga kažkokia žalia baidyklė pro vieno iš bokštų langą 
kad spjaus akinančios šviesos pliūpsnį! Šis nuskriejo dangumi, ly- 
dimas keisto dvigubo dundesio. Ir vėl pakvipo tuo pačiu - lyg ir 
parako dūmais, lyg ir orchidėjomis. Sesuo Septintoji atsisėdo ir 
skaniai pauostė. 

- Kas nemėgsta laukinių surinkėjų kvapo ankstų rytelį! Įkeltųjų 
mažųjų Bušo fanatikų ir kiborgų milicininkų! Kaulo ir dramblio kau- 
lo bokštų! Apokalipsės geismo! 

- Ką ten marmi? - paklausė Buria, atsisėdęs ant sudvisusių ap- 
klotų šūsnies, kurioje Kritikė buvo susisukusi lizdą. 

- Ak nukvako nanostruktūra nukvako ak, - palaimingai tarė 
gyvis. - Civilizacija! Laisvė! Teisingumas! Tegyvuoja Amerikos 
gyvenimo būdas! 

- Nepažįstu jokios Erikos, - suniurnėjo Buria, dideliais grieži- 
niais maumodamas riebią česnakinę dešrą, - pjaustė ją inkrustuotu 
lenktiniu peiliukų. Buvo jis kelias dienas nesiprausęs, nepakenčia- 
mai niežtėjo barzdą, o blogiausia - jautė pradedąs suprasti Seserį 
Septintąją. (Niekas neprivalėjo suprasti Kritiką: tai būtų buvusi Žiau- 
ri ir neįprasta bausmė.) 

Pro durų angą iš viršaus plykstelėjusi skaisčiai žalia šviesa nu- 
tvieskė pritukusius trobos kampus. 

DĖMESIO! JŪS ĮŽENGĖTE Į KARANTINO ZONĄ! NE- 
DELSDAMI PRISISTATYKITE! 

Sodrus, žemas gaudesys Buriai perėjo per kaulus. Jis suglebo, 
susigūžė, dešra išslydusi nukrito ant grindų. 

- Neatsakai jiems tu kodėl? - nedovanotinai ramiai paklausė 
Sesuo Septintoji. 

- Neatsakau?! 

DĖMESIO! JUMS LIKO TRISDEŠIMT SEKUNDŽIŲ! 

Trobelė sudrebėjo. Buria, užkliuvęs už dešros, suklupo. Nete- 
kęs kantrybės išpuolė į tarpdurį. 

- Gal gana jau to jukinio?! - užriaumojo grūmodamas kumščiu. 
- Be jūsų trigrašio, suskiai jūs neraliuoti, žmogus nė papusryčiauti 

ramiai nebegali! Apkiautę kluikšiai, kad jums hercogo kekšė į stal- 
čius primyžtų! 

Žalioji šviesa staiga užgeso. 

- OI, ATSIPRAŠAU! - nugriaudėjo tas pats balsas. Ir jau ge- 
rokai tyliau pridūrė: - Drauge Rubinšteinai, čia jūs? 

Buria net prasižiojęs spoksojo į ore kabantį smaragdinį rombą. 
Paskui nuleido akis ir išvydo ant kelio vieną Timoševskio sargybi- 
nių - tik anaiptol ne tokį, kokį jį pažinojo Naujajame Petrograde. 


Rachelė įsitempusi, nervinga sėdėjo ant gulto. Iš paskutiniųjų 
stengėsi sutelkti mintis, nekreipdama dėmesio į bilsnojimą, Žvangė- 
jimą, o kartais ir dundesį už galinės sienelės. Jai reikėjo žengti ke- 
letą itin svarbių žingsnių, ir jei bent vienas jų būtų neteisingas - 
Martinas neišvengiamai žūtų, to negana, su juo žūtų ir ji pati. Arba 
- dar blogiau - ją iš čia išsiųstų pirm laiko, o tada įvykdyti tikrąją už- 
duotį nebeliktų jokių galimybių. Taigi mąstyti ramiai, nesidairant į 
visas grėsmes, buvo išties nelengva. 

Prieš pusvalandį į jos kajutės duris pasibeldė pasiuntinys. Ra- 
chelė, skubomis užsisagsčiusi uniforminį švarką, atidarė. 

- Ponia, leitenantas Zaueris siunčia jums linkėjimus ir primena, 
kad karo lauko teismas šiandien prasideda keturiolika nulis nulis. 

Ji bukai sumirksėjo. 

- Koks karo lauko teismas? 

Pasiuntinys atsakė bejausmiu balsu: 

- Ponia, to aš nežinau. Ponas leitenantas liepė pasakyti tik... 

- Gerai, tiek to. Galite eiti. 

Vyrukas nuėjo, o Rachelė skubiai apsiavė, dar skubiau susišu- 
kavo ir išskubėjo ieškoti žmogaus, kuris ką nors žinotų. 

Trečiojo rango kapitonas Muromietis kajutkompanijoje gurkš- 
nojo arbatą. 

- Koks ten dar karo lauko teismas numatytas? - mažne užsi- 
puolė jį diplomatė. 

Iljos veidas buvo neįskaitomas. 

- Aa, nieko ypatingo. Suimtojo inžinieriaus. Negi stosime į mū- 
šį su kaliniu laive? Užtat kapitonas ir paskyrė procesą šiai dienai - 
kad terlionė greičiau baigtųsi. 

- Kaip suprasti? - lediniu balsu paklausė Rachelė. 

- Na, nei šis, nei tas sušaudyti žmogų be teismo, - atsakė Mu- 

romietis, nė nesivargindamas slėpti paniekos. Padėjęs stiklinę prie 
samovaro, pridūrė: - Čia tas teismas vyks, šiandien popiet. Pasima- 
tysime. 

Atsikvošėjo ji jau kajutėje. Kaip į ją grįžo - prisiminti neįstengė. 
Krėtė šaltis ir pykino. 

"Jie nori nužudyti Martiną, - perprato, - nes kitaip iki manęs 
neprisikas." 

Rachelė išvadino save paskutine kvaile. Kiek priešų ji spėjo už- 
gyventi ir kuris nori su ja susidoroti? Admirolas? Vargu. Jeigu ši- 
tam užeina noras ką nors sušaudyti, jokių teismų jam neprireikia. 
Ilja? Taip, jis ant jos iš tiesų griežia dantį. O gal tas vaikėzas šnipe- 
lis, pienburnis iš Priežiūros žinybos? Arba kapitonas... Rachelė pa- 
purtė galvą. Kažkas nusprendė ją prigriebti ir pasinaudojo, kad laive 
paslapčių išsaugoti neįmanoma: nors ir uoliai jiedu su Martinu 
slapstėsi, kas nors vis tiek pastebėjo. 

Šalta tuštuma paširdžiuose galiausiai susimetė į kietą nervų maz- 
gą. Visam šiam žygiui grėsė baigtis žlugimu. Sprendžiant iš to, ką pa- 
pasakojo Martinas - taip pat ir apie savo misiją, - laivynas nebeturėjo 
jokių galimybių; greičiau jų visų laukė pražūtis. Pačios Rachelės kaip 
derybų tarpininkės vaidmuo tapo beprasmis. Derėtis galima su žmo- 
nėmis, o ne su būtybėmis, kurios į juos Žiūri taip pat kaip patys žmo- 
nės - į šunis ar kates (arba į mašinas, mieląsias, lengvai nuspėjamas 
mašinas, kurias tyrinėjant nesunku išardyti, tačiau sudėti nebepa- 
vyksta). Taigi prasmės pasilikti čia irgi nebebuvo. Džordžo Čo siun- 
tinio ji vis tiek nebenugabentų, na, o Martinas... 

Staiga Rachelė suvokė, kad nė neketina mesti jo nelaimėje. Ir 
jai išsyk palengvėjo, mat nebeliko iš ko rinktis. Veiksmų planas ta- 
po aiškus. Moteris pasilenkė ir pusbalsiu ištarė: 

- Bagažui: Sezamai, atsiverk. Planas "Titanikas". Turi tris va- 
landas dešimt minučių. Pradėk. 

Dabar reikėjo sugalvoti, kaip išvogti Martiną iš to cirko kajut- 
kompanijoje ir parsivesti į savo kajutę. Visai kas kita nei ištraukti jį 
iš kameros. Bet nebūtinai sudėtingiau. 

Lagaminas tyliai išslydo iš po gulto, dangtis atsivožė. Kokią 
minutę Rachelė minkė klaviatūrą. Kai atsidarė plokštė, moteris iš- 
ėmė ritinį minkštos žarnos. Užmovė ją ant šalto vandens čiaupo 
mažyčiame praustuve. Į unitazą nuleido 1lgesnę ir storesnę žarną su 
apvalainu gumbu gale - lyg kolonoskopą į ligos pažeistus vidurius. 

Lagaminas suūžė, ir į klozetą žarna paplūdo tąsus baltas skystis. Ši 
plastiką primenanti medžiaga netrukus aklinai užkimšo unitazą; ka- 
jutėje kaipmat pasklido degėsių, parako bei melasos kvapai su išma- 
tų priekvapiu. Rachelė dirstelėjo į lagamino indikatorių ir liko pa- 
tenkinta. Tada pasiėmė pirštines, kepurę, viską, ko galėjo prireik- 
ti, dar kartą patikrino indikatorių ir išskubėjo iš kajutės. 

Tualetas tylutėliai gurgėjo ir leido kitokius besiplečiančiam 
vamzdynui būdingus garsus. Vėdinimo vamzdis gerokai įkaito; iš nu- 
tekamojo buvo bepradedą šnypšdami veržtis garai, bet juos tuojau pat 
sulaikė naujas voratinklio sluoksnis. Suveikė jonų pertekliaus pavojų 
skelbiantis signalas, bet Rachelė kaip tik grįžo į kajutę ir jį išjungė. 
Nepastebimas lagamine mirksėjo spinduliuotės indikatorius. Vis la- 
biau kaistančioje patalpoje pradėjo pūstis gelbėjimosi luotas. 


- Nesikamuok, sūnau. Viskas bus gerai. - Zaueris patapšnojo 
Miuleriui per nugarą. 

Vasilijus vargais negalais išspaudė šypseną. 

- Pone leitenante, ir aš taip tikiuosi. Tiesiog man pirmas sykis 
karo lauko teisme. 

- Nieko baisaus. - Zaueris labai atidžiai rinkosi žodžius. - Ma- 
nyk, kad šis teismas tau yra ideali ugdomoji patirtis. O mums drau- 
ge - puiki galimybė pritrėkšti tą kalę teisėtai... 

Bet iš tikrųjų leitenantas tik skelbėsi visiškai pasitikįs savimi. Vi- 
sa ši kampanija buvo daugiau nei šiek tiek neteisėta, viršijo Zauerio, 
kaip laivo saugumo tarnybos karininko, įgaliojimus, ir jei ne aktyvi 
vyresniojo kapitono padėjėjo Muromiečio parama, jis nė už ką ne- 
būtų jai ryžęsis. Leitenantas tikrai nebuvo įgaliotas savo iniciatyva 
aukštesnio rango karininkų akivaizdoje rengti karo lauko teismo, juo 
labiau - remdamasis kaltinimų, numatančių mirties bausmę, teisti 
civilį sutarties dalyvį. Jo koziriai buvo tik begalinis ryžtas visomis 
išgalėmis, net ir įteisinta apgaule, kovoti su diversantais ir trečiojo 
rango kapitonas, pasirengęs pasirašyti kur tik prireiks. Na, dar kil- 
nus noras visiems parodyti, koks asilas yra tas Priežiūros žinybos 
šnipelis. 

Laiko jiems labai stigo. Nuo tada, kai vidinės sistemos pakraš- 
tyje išnėrė iš šuolio, eskadra skriejo visiškoje radijo tyloje su stabiliu 
dešimties g pagreičiu, kurį kompensavo variklių singuliarumų ge- 
bėjimas iškraipyti erdvėlaikį. (Toks pagreitis be kompensacijos net 

ir tvirtam vyrui kaipmat suskaldytų kaulus, išsprogdintų plaučius.) 
Matyt navigatoriai labai rimtai suklydo - įtūžusi Admirolo vadavietė 
kiauras dienas svaidėsi žaibais, bet svarbiausia, kad ta klaida neiš- 
davė Respublikos laivyno priešui. 

Prieš kelias dienas eskadra ėmė lėtėti iki šimto kilometrų per 
sekundę Rošaro atžvilgiu. Šįryt laivai pasiekė kovinį greitį. Pasku- 
tiniąsias trisdešimt šviessekundžių jie rengėsi dreifuoti, o pagreitį 
įjungti (ir tapti matomi) tik aktyviųjų priešo radarų aprėpiamame 
plote. Skristi šiuo metu buvo likę du milijonai kilometrų. Maždaug 
apie vidurnaktį eskadra turėjo pradėti maksimalia trauka artintis prie 
planetos ir susidurti su priešo laivais - žinoma, jei šie teiksis pasiro- 
dyti ir kautis. (Priešingu atvejų žemosios orbitos zoną tie bailiai už- 
leis kontroliuoti Naujajai Respublikai, o savo pajėgas planetoje pa- 
liks be paramos.) Šiaip ar taip, kampaniją prieš JT inspektorę rei- 
kėjo užbaigti iki vakaro, prieš laivui paskelbiant kovinę parengtį - jei 
nieko nenutiks lig tol. 

Kad Ilja sutiko prisidėti prie šios gudrybės, Zaueriui atrodė be- 
veik stebuklas. Juk padėjėjas galėjo lyg niekur nieko šį planą su- 
žlugdyti arba viską išpasakoti kapitonui Mirskiui, o tai būtų iš es- 
mės tas pat. Prieš pat svarbiausią mūšį atsitraukti nuo pasirengimo 
pačiam ir dar atitraukti du karininkus, tiesa, už kovos postus neat- 
sakingus - stebėtis iš tiesų buvo kuo. 

Zaueris atsisėdo kajutkompanijoje prie stalo. Iš tikrųjų tai buvo 
pietų stalas, tokia proga uždengtas balta staltiese, o šią slėgė oda 
įrišti tomai - visas Imperijos Karo Dogmų rinkinys. Paskui leitenan- 
tą įėjo du karininkai: laivo chirurgas daktaras Hercas ir reliatyvinin- 
kas, trečiojo rango kapitonas Vulpis. Abu atrodė nusiteikę labai rim- 
tai. Zaueris atsikrenkštė. 

- Teismo posėdį skelbiu atidarytą, - pranešė jis. - Įveskite kal- 
tinamąjį. 

Atsivėrė durys ir du eiliniai įvedė Martiną Springfildą. Su ant- 
rankiais ir sukaustytomis kojomis šis judėjo gana lėtai. Durys jiems 
už nugarų aidžiai užsitrenkė. 

- Mm... hmm... taip. Prašau prisistatyti teismui. 

Martinas apsidairė. Buvo išblyškęs, bet vis dėlto tvardėsi. 

- Ką? 

- Prašau prisistatyti. 

- Martinas Springfildas. 

Leitenantas Zaueris ketino kažką užsirašyti, bet pastebėjo, kad 
parkeryje nėra rašalo, ir suirzo. "Bala nematė. Šiai bylai protokolas 
nereikalingas." 

- Jūs esate civilinis asmuo, Žemės Jungtinių Tautų subjektas. 
Taip? 

Dabar suirzo Martinas. 

- Ne, po šimts velnių, ne! Pakartosiu jums dar sykį: Jungtinės 
Tautos - ne vyriausybė! Teisiniais ir draudimo klausimais aš susie- 
tas su Pinkertonais; tai reiškia, kad paklūstu jų įstatams, o jie gina 
mane nuo pažeidėjų. Bet atsargai taip pat turiu New Model Air For- 
ce draudimo nuo šiurkščių pažeidimų liudijimą, ir šis atvejis, kaip 
suprantu, būtent toks. Dar esu pasirašęs pustuzinį sutarčių su įvai- 
riomis pusiau vyriausybinėmis organizacijomis, tačiau nė viena jų 
nevaržo mano suverenumo. Aš - ne vergas! 

Daktaras Hercas pakreipė galvą ir išraiškingai pažvelgė į Zauerį. 
Daktaro pensnė stiklas blykstelėjo skaudžioje volframo lempų švie- 
soje. Leitenantas suprunkštė. 

- Užrašykite, kad kaltinamasis - Žemės Jungtinių Tautų subjek- 
tas, - primygtinai paliepė jis. 

- Nieku gyvu. 

Visi atsigręžė. Martinui kalbant, Rachelė Mansur buvo nepaste- 
bėta įėjusi pro šonines duris. Vilkėjo ji dar skandalingiau nei įprastai. 
Ant labai aptempto balto triko buvo prisivilkusi kažkokių drabužių 
iš kamšalo ir griozdišką liemenę, panašią į neperšaunamą. "Išsipustė 
taip, lyg ketintų lįsti į skafandrą", - sumišęs pagalvojo leitenantas. 

- Jungtinės Tautos nėra... 

- Prašyčiau tylos! - Zaueris parkeriu dūrė Rachelės pusėn. - 
Čia vyksta karo lauko teismas, o jums žodis nesuteiktas. Laikykitės 
tylos, kitaip liepsiu išvesti. 

- Ir sukelsite diplomatinį incidentą! - Mansur klastingai išsišie- 
pė. - Pamėginkite, ir teks gailėtis. Šiaip ar taip, neabejoju, kad šiam 
kaltinamajam suteikta teisė į advokatą. Ar išaiškinote jam jo teises? 

- Ee... - Vulpis nudelbė akis. 

- Su byla tai nesusiję. Teismas tęsia... 

Martinas trumpai sukosėjo ir tarė: 

- Norėčiau, kad mane gintų pulkininkė Mansur. 

"Nagi, viskas klostosi neblogai", - apsidžiaugė Zaueris, dėdama- 
sis kažką užsirašinėjąs. Jis pastebėjo, kaip kajutkompanijos gilumoje 
Vasilijus be garso aiktelėjo. Jaunojo snargliaus viltis jau blėso. 


206 


- Teismas pripažįsta JT inspektorę Mansur kaltinamojo gynėja. 
Privalau jus perspėti, kad šis teismas laikosi Imperijos Karo Dog- 
mų Keturioliktojo skirsnio Mūšio Dogmos apie veiksmus priešo 
akivaizdoje. Jeigu šio straipsnio tezės jums nežinomos, galite apie 
tai paskelbti ir atsisakyti dalyvauti teisme. 

Rachelė plačiai nusišypsojo. 

- Gynyba prašo dėl artėjančių kautynių teismą atidėti. Laiko po 
mūšio bus į valias. 

- Atmesta! - kirste nukirto Zaueris. - Nuosprendį galime įvyk- 
dyti, tik turėdami teisingo teismo protokolą. "Tuojau, kale, ta įžūli 
šypsenėlė nuo tavo snukučio pranyks." Teismas skelbia penkių mi- 
nučių pertrauką, kad kaltinamasis galėtų pasitarti su advokate. Ly- 
giai penkių. 

Leitenantas kumščiu trinktelėjo į stalviršį, atsistojo ir išėjo iš ka- 
jutkompanijos. Kiti tribunolo nariai ir saujelė žiūrovų nusekė jam iš 
paskos. Liko tik Rachelė, Martinas ir keturi sargybiniai prie durų. 


- Juk supranti, kad tai gryniausias formalumas? Jie mane nu- 
galabys, - pasakė Martinas. 

Kalbėjo jis kimiai ir šiek tiek trūksmingai. Rankas buvo sunėręs 
ant kelių, kad neišsiduotų drebąs. Rachelė pažvelgė jam į akis. 

- Martinai, pažiūrėk į mane, - ramiai tarė ji. - Juk tiki manim? 

- Aš... tikiu. 

Tai pasakęs jis nudūrė akis. Moteris ištiesė ranką per stalą ir 
paėmė Martinui už kairiojo riešo. 

- Apie jų teismines procedūras esu šį tą skaičiusi. Čia jie gero- 
kai pažeidžia tvarką, ir aš bet kuriuo atveju apeliuosiu į kapitoną. 
Būtent jis ir turėjo pirmininkauti teismui, o ne išsišokėlis saugumo 
karininkas, kuris dar prisiėmė ir kaltintojo misiją. 

Rachelė nusigręžė ir apžiūrėjo vėdinimo angas, tuo pat metu 
vienu pirštu vidinėje pusėje stuksendama Martinui į riešą. Jis įtempė 
ranką, tuo parodydamas, kad žinia gauta. 

"Posėdžio tęsinys. Mirktelėsiu tris kartus - kvėpuok giliai. 
Mirktelėsiu du kartus - sulaikyk kvapą." 

Jo vyzdžiai išsiplėtė. O ji toliau kalbėjo balsu: 

- Kol pasieksime perigėjų, jie nieko nespės padaryti. Liko du 
astronominiai vienetai, artėjame labai greitai. Jei bus atviras karas, 
apie vidurnaktį laukiamas susidūrimas. 

Morze Rachelė pridūrė: "Turiu gelbėjimosi luotą." 

- Ob... - Martinas nurijo žodį. "Kaip pabėgsime?": atsiliepė 
timpčiojimais. - Nemanau, kad jie laikysis subtilybių. Cirkas, o ne 
teismas... - balsu pasakė jis ir gūžtelėjo pečiais. 

- Pasikliauk manimi. - Žodžius ji pabrėžė spūstelėdama jam 
ranką. - Žinau, ką darau. 

Martino akyse pagaliau sužibo viltis. Rachelė paleido riešą ir 
atsilošė kėdėje. 

- Na ir tvanku čia, - pasiguodė. - Nevėdina? 

Springfildas dirstelėjo jai už galvos. Moteris pasekė jo žvilgsnį 
ir atsigręžė. Grotelės buvo įtaisytos lubose. Ji stipriai užsimerkė, ir 
akyse iškart sutavaravo žali taškiniai vaizdiniai, panašūs į kalėjimo 
grotas iš naktinių košmarų. Vėdinimo angose kantriai laukė nedidu- 
kai šnipai, Vasilijaus paleistojo pulko likučiai. Robotai, aprūpinti kai 
kuo, kas veiksmui turėjo suteikti pikantiško skonio, atsekė paskui 
Rachelę iki kajutkompanijos. "Kuo galėdama padėk mažiesiems vu- 
jaristams", - šmėstelėjo moteriai kandi mintis. 

- Ištrauksiu tave iš čia, - užtikrino ji Martiną. 

- Aišku. - Jis vos vos pakreipė galvą ir linktelėjo. - Žinai, aš 
pats, na... dirbti su žmonėmis nelabai... 

Rachelė papurtė galvą. 

- Jie tai sugalvojo tik tam, kad priverstų mane susikompromi- 
tuoti. Tu čia niekuo dėtas. Nieko asmeniško. Jie tik trokšta pašalinti 
iš kelio mane. 

- Kas? 

Ji gūžtelėjo pečiais. 

- Viduriniosios grandies karininkai. Tie, kuriems greitas perga- 
lingas karas - laimingas karjeros bilietas. Tie, kurie įsitikinę, kad 
manęs išvis nebuvo galima čionai įsileisti, juo labiau - leisti man pa- 
teikti ataskaitą. Juo labiau po Antrosios Nėgės. Juk Žinai, buvau ten 
kaip Raudonojo Kryžiaus atstovė? Tyriau karo nusikaltimus. Nė 
vieno nepagražinau, ir šitie tai žino. Taikūs susitarimai jiems nerei- 
kalingi, duokite šen kovos dvasią ir šlovę. 

- Jeigu jiems trukdai tik tu, ko čia kiokso tas nuopiepa 1š Prie- 
žiūros žinybos? - paklausė Martinas. 

- Du zuikiai vienu šūviu. Gali neabejoti: jeigu nepavyks sudoro- 
ti manęs, kaltę jie suvers Piliečio Prižiūrėtojo šešiukei, dar ir kaip 
sudergs vidaus priešą. Meile viena kitai laivyno žvalgyba ir pilieti- 

nė slaptoji policija niekada neliepsnojo. Jeigu jiems pavyks, pašalins 
iš kelio mus abu. Martinai, pagal įstatymus jie išvis negalėjo orga- 
nizuoti šitos klounados. Mirties nuosprendis vykdomas, išskyrus 
taigi, jeigu tave nubaus, ta bausmė bus tokia neteisėta, kad visus 
juos bus galima pakarti. 

- Tai bent paguodei. - Martinas šiaip ne taip išsunkė šypseną, 
bet ji išėjo labai jau vargana. - Ką gi, daryk, kaip tau atrodo... Po 
šimts, pasikliauju tavimi. 

- O. tai jau gerai. 

Atsivėrė durys. 


- Kaip iš pypkės, - tarė Zaueris. - Ginti savo pakaliko ji vis dėl- 
to atėjo. Dabar svarbiausia išprovokuoti ją pažeisti drausmę. Ka- 
dangi visas teismas - mūsų, turėtų būti nesudėtinga. 

- Drausmę? - Nustebęs Vulpis kilstelėjo antakį. - Sakei, bus 
teismas. 

- Tai ir yra teismas, kuriame reikia išsiaiškinti - kas ką? Mes ją 
ar ji - mus? Mansur nusirito tiek, kad ėmėsi ginti Springfildą, o tai 
reiškia, kad teismo procese dalyvauja kaip karininkė. O ką skelbia 
Keturiasdešimt šeštasis skirsnis? Teismo procese dalyvaujantis ka- 
rininkas paklūsta Dogmoms ir iš jo paties gali būti pareikalauta bau- 
džiamosios atsakomybės už nesąžiningumą arba nepagarbą teis- 
mui. Sutikusi atstovauti Springfildui, Mansur pati atsisakė diploma- 
tinės neliečiamybės. Juo geriau. Maždaug po dviejų valandų turime 
būti postuose. Kol kas galime ir pasiterlioti, o tada bet kuris iš vyres- 
niųjų karininkų galės įvykdyti mirties bausmę ar net sušaudyti be per- 
spėjimo, nes padėtis jau atitiks numatytąją Ketvirtojoje Dogmoje 
"Prievartinis klusnumas priešo akivaizdoje". Nesakau, kad iš anksto 
planuoju ja pasinaudoti, bet šiokią tokią priedangą prireikus turėtume. 

Daktaras Hercas nusiėmė pensnė ir įniko trinti stiklą. 

- Nelabai man patinka, - nervingai prisipažino. - Panašūs gud- 
ravimai atsiduoda štazių mėgtais metodais. Ar jums nė kiek nerūpi, 
kad lošiame to Priežiūros žinybos išperėto vištyčio naudai? 

- Oi ne. - Zaueris pagaliau šyptelėjo. - Paaiškinsiu, ko siekiu iš 
tikrųjų. Noriu, kad ta šviežiai iškepta advokatė pažeistų drausmę, 
subordinaciją, kad ir ką. O dėl paties teisiamojo... Manau, galima 
paprasčiausiai atsiimti kaltinimus arba paskelbti verdiktą - nekaltas. 
- Jis prunkštelėjo. - Akivaizdu, kad Springfildas nežinojo pažeidžiąs 

kokius nors įstatus. O ir prietaisas, kurį turėjo, buvo išjungtas. 
Niekaip neįrodyčiau, kad tą daiktelį laive jis kaip nors panaudojo. 
Dar ir Admiralitetas pasiustų, jeigu dėl mūsų kaltės ateityje jiems 
iškiltų keblumų samdant civilius specialistus. Tikiuosi, mums pa- 
vyks taip apdumti Mansur akis, kad ji nė nesupras, jog nėra čia jo- 
kios bylos. Pašalinę moteriškę iš kelio, Springfildą paleisime. O jau- 
nąjį ponaitį Miulerį kaip paskutinį mulkį iškelsime visuotinei pajuo- 
kai, negana to, galėsime pateikti jam įtarimus smulkia vagyste, va- 
gyste su įsilaužimų, pasikėsinimu apvogti diplomatinį bagažą, amo- 
raliu elgesiu, o gal net dezertyravimu iš posto. - Leitenantas išsišie- 
pė it ryklys. - Ar reikia ką pridurti? 

Sužavėtas Vulpis patyliukais švilptelėjo. 

- Primink man, kad nesėsčiau su tavim prie kortų stalo. 

Daktaras Hercas vėl užkraustė pensnė ant nosies. 

- Ką gi, ponai, vaidinimas tęsiasi? 

- Regis, taip. - Zaueris išbaigė arbatą ir atsistojo. - Broliai kari- 
ninkai, tik po jūsų! Ir kvieskite klounus! 


Lagaminas Rachelės kajutėje jau senokai nebegaravo. Iš kana- 
lizacijos vamzdžių be paliovos siurbdamas į save vandenį ir - jau ki- 
tokio būvio - siųsdamas išorėn, jis gerokai subliūško. Visus kajutės 
paviršius aptekusi tąsi, balta puta godžiai virškino angliavandenilius 
ir krešėjo į deimanto fazės substratą, tinkamą intensyviai nanoga- 
mybai. Iš tirpalo nuosėdų formavosi kietos, skaidrios plokštės, iš 
šių savo ruožtu - kone visą patalpą užimanti tuščiavidurė sfera. Ji 
po grindimis, į laivo utilizacinę sistemą leido šaknis ir per šias ap- 
vaginėjo specialią kloaką, kurioje buvo laikomos biologinės atliekos. 
(Laikydamiesi seno susitarimo, utilizatorių neturintys laivai atmatų 
atsikratydavo tik nutolę nuo gyvenamųjų kosmoso sričių; kas su- 
skaičiuos, kiek nelaimėlių orbitos darbininkų kiaurai peršovė greitai 
užšaldytų išmatų luisteliai, įgiję daugiau kinetinės energijos nei koks 
artilerijos sviedinys?) 

Į stiklingojo rutulio pamatą įšalęs savaeigis lagaminas buvo kur 
kas lengvesnis nei tada, kai Rachelė nešėsi jį į laivą. Anuomet jis 
svėrė beveik trečdalį tonos, o dabar - mažiau nei penkiasdešimt ki- 
logramų. Perteklinę masę sudarė daugiausia storasieniai kapiliariniai 
boro karbido vamzdžiai, talpos skystiesiems ypatingai gryno ura- 
no-235 tetrajodido kristalams ir didelė atsarga kadmio, žodžiu, 

medžiagos, kurių bet kur nerasi. Gavęs reikiamus elementus, laga- 
minas galėjo sukurti kad ir ką. Vis dėlto svarbiausi buvo anglis, 
vandenilis 1 deguonis, 0 šių laivo kanalizacijoje nestigo. Bet jeigu di- 
plomatei reikėtų išsinešdinti kuo greičiau, o pakankamai galingo 
energijos šaltinio po ranka nepasipainiotų... na... tiktų ir grandininė 
skaidymosi reakcija, senovinė, nebemadinga technologija, gera tuo, 
kad jos energijos šaltinius patogu laikyti, jie nedaug sveria ir be 
rimtos priežasties nesprogsta. Kad suveiktų, jai reikia tik atitinka- 
mos rūšies anobteinijaus*. Štai kodėl Rachelė visur tampydavosi 
urano - tiek jo būtų užtekę dviems trims gerokoms atominėms 
bomboms arba raketiniam sūriojo vandens varikliui aktyvuoti. 

Branduolinė sūriojo vandens raketa, ko gero, buvo pats pa- 
prasčiausias tarpžvaigždinis variklis, telpantis į lagaminą. Ant vidi- 
nės korpuso sienos ties Rachelės kajute jis suformavo didžiulę tal- 
pą, išraizgytą neutronus absorbuojančių boro vamzdžių, kuriais te- 
kėjo vanduo su beveik kritinės masės urano tetrajodidu. Stiklingąją 
sferą 1r dvidešimttonį jos rezervuarą šioje pusėje, laivo viduje, išlai- 
kė tik plonas sluoksnis kruopščiai susilpnintų korpuso apkalos 
plokščių ir palei jas nutiesti kabeliai. Po laivo oda įsitaisiusi hibridinė 
struktūra tarsi parazito lerva, mintanti šeimininko mėsa, rengėsi 
prasikalti. 

Vanduo visuose laivo tualetuose nutekėdavo vangiai, slėgis ka- 
rininkų dušuose neleistinai krito, o technikai-komunalininkai be pa- 
liovos suko galvą, spėliodami, kodėl ketvirtajame nusodintuve nei 
iš Šio, nei iš to taip nuslūgo maurai. Genialią prielaidą apie prakiu- 
rą vamzdyne kažkas jau buvo paskelbęs, tačiau, iki mūšio likus 
vos vienai kitai valandai, visų dėmesys krypo į ginkluotės sistemas. 
Tuo tarpu lagamino gamybos skyrius uoliai triūsė, šeimininkei tiek- 
damas polimerus bei kitas gelbėjimosi luoto apdailos medžiagas. 
Artinosi lemtinga valanda, tad reikėjo skubėti. 


- Teismas tęsia darbą! - Zaueris apversta stikline pastukseno į 
stalviršį. - Teisiamasis Martinai Springfildai, jūs kaltinamas, 211-ų 
Respublikos metų Harmonijos mėnesio trisdešimt antrą dieną į ka- 
rinį laivą "Lordas Vanekas" iš anksto apgalvotai, be tiesioginio vir- 
šininko ir laivo karininkų Žinios, įnešęs ryšio įtaisą su kauzaliniu ka- 
*Nuo anglų kalbos žodžio unobtainable - nepasiekiamas, negaunamas. Ironiš- 


kas ypatingai brangios, retos arba fiziškai neįmanomos medžiagos, būtinos 
kokiai nors užduočiai atlikti, pavadinimas. (Vert. past.) 

nalu ir tuo pažeidęs Imperijos Karo Dogmų Keturiasdešimt šeštąjį 
skirsnį. Minėtuoju įtaisu jūs susisiekėte su užsienio valstybių pilie- 
čiais, tuo pažeisdamas Dogmų Dvidešimt antrąjį skirsnį, ir atsklei- 
dėte jiems karinio laivo "Lordas Vanekas" valdymo detales, tuo pa- 
žeisdamas 127-ų metų Akto "Karalystės gynyba" antrąjį paragrafą, 
o taip pat Imperijos Karo Dogmų Ketvirtąjį skirsnį "Išdavystė ka- 
ro sąlygomis". Išvada: jūs kaltinamas ryšių kontrolės taisyklių pa- 
žeidimu per neatsargumą, nelegaliais ryšiais su priešu ir išdavyste 
karo sąlygomis. Ar pripažįstate savo kaltę? 

Springfildas net nespėjo prasižioti. Už jį atsakė Rachelė: 

- Jis nepripažįsta savo kaltės nė vienu atveju. Galiu įrodyti, kad 
ponas Springfildas nekaltas. 

Moteris stovėjo pasitempusi, rankas sunėrusi už nugaros. 
Akyse spindėjo grėsmingi žiburiukai. 

- Ar kaltinamasis pripažįsta savo kaltę? - primygtinai paklausė 
Vulpis. 

- Už mane atsakinėja pulkininkė, - pratarė Martinas. 

- Prašau susipažinti su kaltę patvirtinančiu įkalčiu. Sekretoriau, 
prašau pateikti. 

Į priekį žingtelėjo akmenveidis eilinis su popieriniu maišeliu ran- 
koje ir iškratė šio turinį ant stalviršio. Tai buvo nedidukė juoda at- 
mintinė. 

- Įkaltis nr. 1: dvylikto tipo kauzalinis kanalas standartiniame 
modelio CX plėtinyje elektroniniame AP. Tokiais įprasta naudotis 
degradavusioje Žemėje. Daiktinį įrodymą iš kaltinamojo AP, kaip 
jau minėta, Harmonijos mėnesio trisdešimt antrą dieną išėmė Prie- 
žiūros žinybos atstovas prokuroras-stažuotojas Vasilijus Miuleris, 
kuriam buvo nurodyta stebėti įtariamojo elgseną. Priesaika patvir- 
tintas prokuroro-stažuotojo liudijimas įtrauktas į bylos medžiagą. 
Ar kas nors ginčys įkalčio teisėtumą? Ne. Gerai. Tokiu atveju... 

- Aš ginčysiu. - Rachelė parodė į juodąjį daiktelį. - Atkreipiu 
teismo dėmesį į tai, kad po asmeninius kaltinamojo daiktus proku- 
roras-stažuotojas rausėsi neteisėtai, ir joks įkaltis, gautas per tokią 
kratą, negali būti laikomas teisėtu. Kaltinamasis yra civilinis asmuo, 
ir tokie teisių apribojimai, kokie taikomi ištikimybę prisiekusiems 
karinėse pajėgose tarnaujantiems asmenims, jam netaikytini. Išva- 
da: pilietinės kaltinamojo teisės, taip pat ir teisė į asmeninio turto 
neliečiamumą, negali būti legaliai apribotos be oficialaus asmens, 

kuriam suteikti Dvyliktoje Dogmoje numatyti įgaliojimai, juridiškai 
patvirtinto orderio arba leidimo. Jeigu prokuroras-stažuotojas tokio 
orderio arba leidimo neturėjo, jo krata laikytina neteisėta ir kvalifi- 
kuotina kaip įsilaužimas, ir jokia tokios veikos būdu gauta informa- 
cija teisme negali būti panaudota. Antra, jeigu šis daiktas - kauza- 
linis kanalas, tada aš - sraigė su kojinėmis. Tai standartinė atminti- 
nė - kvantinis taškas. Jei turite kompetentingų inžinierių - elektro- 
nikos specialistų, jie jums pasakys tą pat. Trečia, rengti šią parodi- 
ją, kurią vadinate teismu, jums nepakanka įgaliojimų. Aš pasitikri- 
nau: Dogmose aiškiai pasakyta, kad karo lauko teismas gali būti 
kviečiamas tik aukštesniojo rango karininko įsakymu. Taigi, kur 
Admirolo pasirašytas įsakymas? 

Ji sukryžiavo rankas ant krūtinės ir išdidžiai nužvelgė teisėjus. 
Zaueris papurtė galvą. 

- Prokurorui-stažuotojui buvo įsakyta stebėti Springfildą, taigi, 
Priežiūros žinybos supratimu, visi jo veiksmai - teisėti. O aš prašau 
į protokolą įtraukti štai ką: esu labai nepatenkintas gynybos mestu 
kaltinimu, esą šaukti šiam teismui man nepakako įgaliojimų. Tokius 
įgaliojimus man suteikė tiesioginė vadovybė, ir aš jais naudosiuos. 
- Jis apdairiai nutylėjo, kokius konkrečiai įgaliojimus mini. - Dabar 
- apie tariamai neteisingai identifikuotą daiktinį įrodymą. Į bylos 
medžiagą yra įtrauktas kaltinamojo prisipažinimas, kuriame teigia- 
ma, jog šis prietaisas yra kauzalinis kanalas ir kad į laivą ponas 
Springfildas jį įsinešė prašomas trečiosios pusės, statyklos. Dog- 
mose pabrėžiamas būtent kėslas, todėl visiškai nesvarbu, ar šis 
daiktas niekniekis, ar ne - kaltinamasis laikytinas kaltu todėl, kad jo 
kėslas buvo įsinešti į laivą ryšio prietaisą. - Reikšmingai patylėjęs 
leitenantas dar pridūrė: - Užrašykite, kad įkaltis pridėtas prie bylos 
medžiagos. 

Į Rachelę Zaueris dėbtelėjo labai išraiškingai. "Še tau, kale! Na, 
ką dabar darysi?" 

Advokatė pažvelgė į ginamąjį, sumirksėjo ir vėl atsigręžė į teisėjus. 

- Įstatymo klausimas, pone. Šiaip jau mintys su veiksmais 
dažniausiai netapatinamos. Įsitikinau, kad šioje valstybėje, kuri ne- 
drįsta nė pagalvoti apie naudojimąsi mintimi valdomais mechaniz- 
mais, tas skirtumas dar ryškesnis nei mano tėvynėje. O vis dėlto 
susidaro įspūdis, kad mano ginamasis čia teisiamas ne už veiks- 
mus, 0 už nuomones ir įsitikinimus. Ar galite įrodyti, kad ponas 

Springfildas teikė informaciją trečiajai pusei? Jei ne, tokiu atveju jo 
nėra dėl ko teisti. 

- Kaip tik ir galiu. - Zaueris grobuoniškai išsišiepė. - Kam jis tei- 
kė informaciją, ir pati turėtumėte puikiausiai žinoti. - Jis dūrė mo- 
ters pusėn pirštu. - Jūs žinoma kaip užsienio valstybės agentė. Kal- 
tinamasis su jumis nuolat bendravo. Kadangi sutikote jį ginti, šiame 
teisme jūsų veiksmai vertintini kaip karininkės. Priminsiu Keturias- 
dešimt šeštąjį skirsnį: "Asmuo, įgaliotas teisme veikti kaip karinin- 
kas, paklūsta Dogmoms." Mano išvada: jūs atsisakėte diplomatinės 
neliečiamybės, kad ištrauktumėte savo šnipo galvą iš kilpos. 

Akimirką visiems pasirodė, kad Rachelė sutriko. Ji atsisuko į 
Martiną ir sumirksėjo. Bet tada vėl atsigręžė į teisėjus. 

- Vadinasi, visą šią klounadą ištaisėte tik tam, kad galėtumėte 
apeiti mano neliečiamybę? Tai bent! Niekad nebūčiau pamaniusi, 
kad jūs tokie kvaili... Juta! 

Toliau įvykiai klostėsi žaibiškai. Rachelė parklupo už stalo, 
Zaueris, ketindamas įsakyti ją suimti, žengė prie atokiau stovinčių 
eilinių. Tačiau nespėjus jam nė prasižioti, patalpoje driokstelėjo ke- 
turi sprogimai. Vėdinimo angos palubėje išsižiojo plačiau, iš jų pa- 
biro kažkokie sudėtingi, daugiarankiai objektai, švirkščiantys su- 
slėgtas melzganas putas. Šios kibo visur kur pakliuvusios - prie 
teisėjų kėdžių, sargybinių uniformų, laikino teismo sienų. Nors vi- 
siškai lengvos, putos buvo labai klampios ir kaipmat stingo. 

- Suimkite ją! - užkriokė Zaueris. 

Jis griebė pistoletą, bet didžiulis putų gniutulas tučtuojau apki- 
bo ranką ir pribetonavo ją prie šono. Masė aitriai dvelkė chemika- 
lais; tas kvapas leitenantui priminė apsilankymus pas dantų gydytoją 
vaikystėje. Grumdamasis su įkyriosiomis putomis, Zaueris giliai 
įkvėpė, ir kartu su oru į plaučius jam plūstelėjo sodrus, šleikštus 
vaisinis dvokas. Akis aptraukė migla. 


Kad popieriai prasti, Rachelė suvokė, vos įžengusi į kajutkom- 
paniją. Dar Žemėje, o ir vėliau, geroje dešimtyje karštųjų taškų, jai 
pasitaikydavo teisėjų, iš anksto nusiteikusių karti. Tą gaižų geismą 
skirti mirties bausmę ji beveik visada užuosdavo - tarsi pačios mir- 
ties tvaiką. Toks pat kvapas tvyrojo ir šiame teisme. Bet ir dar kaž- 
kas. Kažkoks klastingas slapumas, pasipūtėliškas gardžiavimasis iš 
anksto, lyg visa tai būtų didžiulis anekdotas, kurio triuškinančią 
paskutinę repliką ji, Rachelė, galėtų nebent atspėti. 

Kai saugumo tarnybos leitenantas ją ištarė - tą greitosiomis su- 
formuluotą, neadekvačią paskutinę repliką, matyt kurptą tyčia šiam 
atvejui, - Mansur pažvelgė į Martiną. "Būk pasiruošęs". Ji sumer- 
kė tris kartus ir pastebėjo, kaip jis 1š pradžių sustingo, o paskui 
linktelėjo - taip jųdviejų buvo sutarta iš anksto. Po vokais Rachelei 
suraibuliavo žalios švieselės. "Padėtis nr. 2", - ištarė ji be garso, ir 
radiomikrofonas gerklėje pasiuntė nurodymą vėdinimo angoje lau- 
kiantiems robotams. Tada advokatė vėl pasisuko į teisėjus. Trys 
karininkai buvo rūškani it audros debesys virš horizonto. "Laimė- 
ti laiko". 

- Įstatymo klausimas, pone. Šiaip jau mintys su veiksmais 
dažniausiai netapatinamos. 

Ji kalbėjo toliau, spėliodama, kaip jie reaguos į kaltinimą, esą 
šis teismas - iš anksto suruošta klounada: mėgins atsitraukti ar... 

- Kaip tik ir galiu. - Viduryje sėdintis politrukas, tikras kirvias- 
nukis, nutaisė kokčią grimasą. - Kam jis teikė informaciją, ir pati 
turėtumėte puikiausiai žinoti. - Leitenantas dūrė pirštu į ją. 

"Štai", - šmėstelėjo mintis. Vėl be garso Rachelė ištarė: "Baga- 
žui: užklausa apie padėtį". 

"Gelbėjimosi luotas paruoštas startui. Kuro talpa subkritinėje 
fazėje, paruošta. Atsarginė reakcinė masė įkrauta. Deguonies tieki- 
mas nominalus. Dėmesio: delta-v kryptimi į paskirties tašką Niu-Pi- 
terstauną šiuo metu - 86 km/s, mažėjantis. Galima manevro riba - 
90 km/s". 

"Tiks, - nusprendė Rachelė. - Sūriojo vandens raketa beveik 
tokia pat efektyvi kaip senoji geroji termobranduolinė. Gimtojoje 
sistemoje ji lyg niekur nieko įveiktų maršrutą Žemė-Marsas - nuo 
paviršiaus iki paviršiaus. Tiesa, čia, norint grįžti į orbitą, teks pasi- 
pildyti kuro. Nieko tokio. Kad tik..." 

- „Mano išvada: jūs atsisakėte diplomatinės neliečiamybės, 
kad ištrauktumėte savo šnipo galvą iš kilpos. 

Ji nurijo seiles, pažvelgė į Martiną ir mirktelėjo dusyk: "sulai- 
kyk kvapą". 

"Bagažui: pasiruošti startui. Įgulos laukti po šimto sekundžių. 
Startuoti po dvidešimties sekundžių nuo įgulos atvykimo." 

Kai jiedu sudegins štai šį tiltą ir iššoks už borto, liks tik melstis 
1r tikėtis, kad laivo vadovybė nesiryš jungti radaro - nerizikuos iš- 
siduoti Šventei. Kas tas gelbėjimosi luotas - muilo burbulas, pa- 
lyginti su Naujosios Respublikos karinių kosmoso pajėgų laivais. 

Rachelė vėl pasisuko į teisėjus ir pasiruošusi giliai įkvėpė. 

- Vadinasi, visą šią klounadą ištaisėte tik, kad galėtumėte apeiti 
mano neliečiamybę? Tai bent! Niekada nebūčiau pamaniusi, kad jūs 
tokie kvaili... Juta! 

Pastarąjį žodį ji, jau pasilenkusi, į gerklės mikrofoną sušuko ro- 
botams. Keturgubas griausmas Rachelei paliudijo, kad tūriniai užtai- 
sai neapvylė. Ji užsimaukšlino ant veido skaidrų gobtuvą-respiratorių 
ir įsijungė atpažinimo sistemos "savas-svetimas" indikatorių. 

Pro skyles lubose pabiro robotai. Iš angliavandenilinių polimerų 
- tiesą sakant, iš nuotekų - pagaminti vorai, krabai, skorpionai į vi- 
sas puses purškė pražūtingas lipnias putas, o ten, kur kas nors ban- 
dydavo priešintis, dar išskirdavo anestezinio chloroformo. Vienas 
eilinių puolė prie diplomatės, bet instinktyviai suveikė kautynėms 
pritaikyti jos implantai, ir dorai nė nepastebėtas vyrukas, gavęs ne- 
žmoniškos jėgos smūgį į galvą, griuvo it maišas. Pasaulis Rachelei 
staiga susiaurėjo, jame liko tik ji pati, išpūtęs akis, rankas tiesiantis 
Martinas ir dar vienas eilinis, jau tempiantis jį prie durų. Moteris 
įjungė kovinį tempą ir pernelyg žmogišką savo nervų sistemą atka- 
bino nuo kūno. 

Laikas ėmė tekėti lėčiau, šviesa aptemo, traukos grandinės nu- 
silpo, o oras sutirštėjo. Žmonės vos judėjo, lyg kokios lėlės. Rache- 
lė peršoko per stalą ir puolė prie Martino. Griebė už iškeltos jį lai- 
kančio sargybinio rankos ir, jausdama, kaip kaulas slysta iš sąna- 
rio, išsuko. Kitam sargybiniui staigiai tvojo kairiu kumščiu. Šon- 
kauliai išsyk triokštelėjo lyg trapus kartonas, bet nuo smūgio su- 
treškėjo 1r pora smulkių jos pačios kauliukų. Rachelė neturėjo kada 
prisiminti - nei išvis pagalvoti, - jog aršiausias priešas yra jos pa- 
čios kūnas, gerokai trapesnis nei galėtų pripažinti refleksai. 

Martiną ji apglėbė viena ranka, labai atsargiai, lyg porcelianinį, 
tačiau išgirdusi, kaip triukšmingai iš jo plaučių veržiasi oras, išsyk 
sumojo smaugianti. Durys buvo neužrakintos ir moteris, atlapojusi 
jas koja, ištempė savo nešulį iš patalpos. Paleidusi jį, užtrenkė du- 
ris ir iš liemenės kišenaitės išsiėmė gniužulą į glaistą panašios me- 
džiagos. 

- Omaha! - šūktelėjo į mikrofoną. 

Gniužulo paviršiuje sublyksėjo mažyčiai geltoni ir raudoni žibu- 
riukai - Rachelė juos matė papildomu mechaniniu regėjimu. Ji pri- 
kibdė grumulą ant durų staktos skersinio ir dar apspjovė. Medžiaga 

išsyk pamėlo ir ištižo. Plyšius tarp durų ir sienos užpildęs lipnus 
skystis tučtuojau virto deimanto kietumo mase. 

Užklijuotos durys, perkirsti vidaus ryšio kabeliai, kietėjančios 
putos ir chloroformas turėjo minutei ar dviems sutrukdyti kajut- 
kompanijoje įkalintiems kariškiams paskelbti pavojų. 

Martinas iš paskutiniųjų stengėsi susiriesti ir įkvėpti oro. Ra- 
chelė jį vėl sugriebė ir nuskubėjo koridoriumi. Jautėsi taip, lyg pa- 
nirusi iki kaklo bristų per vandenį, tad veikiai sumojo, kad bus pa- 
togiau pusiau sklęsti, atsispiriant tai viena, tai kita koja - lyg mažos 
traukos sąlygomis. 

Rachelės akiračio kraštą jau traukė raudonis, o tai reiškė, kad 
jai gresia išsekimas. Nors periferinė moters nervų sistema buvo 
forsuota, kad pakeltų tokio tipo krūvį, ją reikėjo maitinti anaerobi- 
niu kvėpavimu, tad jėgos seko grėsmingai sparčiai. Ties koridorių 
sankirta Rachelė, su savimi tempdamasi ir Martiną, įpuolė į atvirą 
lifto kabiną ir nuspaudė karininkų gyvenamosios zonos mygtuką. 
Tik tada vėl grįžo prie įprasto režimo. Durys užsisklendė ir liftas 
ėmė kilti. Ji atsirėmė į sieną. Kai pamėgino į liepsnojančius plaučius 
įtraukti oro, akyse suteliūskavo juodos dėmės. Vargais negalais at- 
gavęs kvapą, pirmas prašneko Martinas: 

- Kur... kur to išmokai?.. 

Rachelė sumirksėjo. Viršutiniame kairiajame jos akiračio kam- 
putyje sukosi laikrodis. Nuo tos akimirkos, kai šūktelėjo "Juta!", 
buvo praėjusios aštuonios sekundės. Aštuonios sekundės? Veikiau 
- aštuonios minutės. Moteris giliai įkvėpė, iš plaučių aktyviai stum- 
dama anglies dvideginį, net nusižiovavo. Paskaudę raumenys degte 
degė, lyg palei kaulus kas būtų nutiesęs įkaitintus laidus. Šiek tiek 
pykino, ėmė nesuvaldomai drebėti kairė ranka. 

- Specialūs... 1mplantai. 

- Mažne sulaužei man šonkaulį - štai čia. Kur keliaujame? 

- Gelbėjimosi... luotas. - Ji spazmingai sugaikčiojo. - Minėjau. 

Lubose pamerkė akį žiburiukas. Vieną aukštą jie prašliaužė. Li- 
ko dar vienas. 

Netrukus durys atsivėrė. Rachelė pasistengė nebesverdėti. Lai- 
mė, koridoriuje - nė gyvos dvasios. Tokios būsenos ji nė žiurkėno 
neįveiktų, ką šnekėti apie kareivį. Jiedu išėjo iš lifto. 

- Į mano kajutę, - sušnibždėjo moteris. - Pasistenk žingsniuoti 
nerūpestingai. | 

Jis iškėlė rankas. 

- Su šitais? 

"Šūdas! Reikėjo juos nuplėšti dar prieš išsijungiant." 

Palingavusi galvą, ji kelnių kišenėje susirado pilką vamzdelį. 

- Paralyžiuoklis. 

Sėkmė nusigręžė, jiems nuėjus pusę koridoriaus. Atsivėrė du- 
rys, išniro kažkoks laivūnas. Jau buvo bepasitraukiąs į šalį, užleis- 
damas jiems kelią, tik staiga, sumojęs, kas dedasi, taip ir išsižiojo. 

- Ei! 

Rachelei teko jį nudėti. 

- Greičiau! - sušnypštė ji per petį ir paspartino žingsnį. Martinas 
neatsilikdamas nusekė iš paskos. Durys buvo nebetoli, už korido- 
riaus linkio. 

- Auksas! - sušuko moteris laukiančiam luotui. 

Virš galvų sutvisko raudonos šviesos, užtreliavo visuotinio in- 
formavimo sistema: 

DĖMESIO, PAVOJUS! ŽALIASIS DENIS, GYVENAMASIS 
SEKTORIUS B! DU GINKLUOTI MAIŠTININKAI LAISVĖJE! 
GINKLUOTI IR PAVOJINGI! PAVOJUS ŽALIAJAME DENYJE, 
GYVENAMAJAME SEKTORIUJE B! 

- Kad tave... - keiktelėjo Martinas. 

Už dešimties metrų grumėdamas leidosi hermetinių durų sky- 
das. Rachelė vėl aktyvavo forsuotą kovinį tempą ir pasaulis jai iš- 
syk nupilko. Moteris metėsi pirmyn, atsistojo tiesiog po besilei- 
džiančiu barjeru ir įsirėmė į jį. Jautė, kaip šis slegia, kaip gviešiasi 
sutraiškyti, perplėšti pusiau. Martinas nėrė po skydu lėtai tartum 
suledėjęs - ir pranėrė. Rachelė, paleidusi duris, šoko jam 1š paskos, 
nelėtindama tempo, nors nebejautė nei rankų, nei kojų, tik daugybę 
adatėlių smingant į veidą - tai buvo perspėjimas apie mirtiną pavojų. 

- Junona! - sušuko ji kajutės durims už poros metrų. Pačiai Ra- 
chelei tas šūksnis nuskambėjo lyg susenusio dinozauro kriokimas. 

Durys atsivėrė. 

Martinas įpuolė vidun, o ji taip ir nesuspėjo. Akyse sutemo, 
kojos per kelius sulinko. Forsuotosios jėgos galutinai išseko. Ra- 
chelė pasijuto plaukianti, kažkas nubruožė šoną. 

Kažkas tempė ją žvirgždu, skausmas buvo pragariškas. 

Širdis daužėsi taip, kad atrodė - tuojau sprogs. Trūko oro. 

Durys užsitrenkė. 

Tamsa. 

Mirties cirkas 


Įsikūręs po Plocko stačiatikių soboro kupolais, Revoliucinis 
komitetas jį pertvarkė į Ekstropinės ideologijos komisariatą. Visi, 
kas atmetė revoliucinės optimizacijos mokymą, bet nepabėgo iš 
miesto, būdavo atvesdinami į tribunolą ir išklausydavo ilgą bei 
smulkią savo paklydimų prigimties analizę. Paskui juos sušaudyda- 
vo, kartografavę sąmones, įkeldavo į Šventę ir skirdavo bausmę - 
pataisos darbus. Viskas dažniausiai vykdavo tuo pat metu. Vis dėl- 
to tokių atskalūnų buvo nedaug - didžiuma gyventojų išsilakstė po 
miškus, transformavosi arba džiaugsmingai stojo į revoliucionierių 
gretas. 

Iš vietinių mitų bei legendų, įkeltų į Šventės noosferą, nusižiū- 
rėta Sesers Septintosios trobelė pritūpė Revoliucinio komisariato 
kieme ir su malonumu išsituštino. Pakilęs namukas nukrypavo prie 
aikštės pakraščiais žaliuojančio vyšnyno: vyskupo meilė žydintiems 
vaismedžiams negalėjo sukliudyti praalkusiam pasistiprinti. 

Sesuo Septintoji nepatenkinta susiraukė ir nušlepsėjo prie durų. 
Cerkvėje kibždėjo minia interesantų, pasiryžusių išprašyti to ar 1š- 
reikalauti ano. Vienoje vidur navos pastatyto virtuvinio stalo pusėje 
grūdosi jie, kitoje sėdėjo šešetas nusinuobodžiavusių funkcionierių. 
Smulkus, nenustygstantis žmogelis pamaldžiai sudėjęs rankas krei- 
pėsi į Rubinšteiną, kuris buvo taip gausiai apsirūpinęs mechaniniais 
papildiniais, jog vaikščiodamas žvangėdavo. Interesantas, regis, 
maldavo atšaukti meninio neraštingumo likvidavimo politiką. Tiesą 
sakant, Kritikė pirmenybės šiai sričiai neteikė - juk kokia prasmė su 
lavonu ginčytis estetikos temomis, - bet tai, kad Rubinšteinas, pra- 
leidęs jos draugijoje vos porą dienų, pakeitė pažiūras, bylojo apie 
menką jo kaip menininko principingumą. Tie keisti liumpen-žmo- 
geliukai mintis reiškė taip nesuprantamai, buvo tokie nenuoseklūs, 
kad kartais Sesuo Septintoji tiesiog prarasdavo viltį perprasti juos 
motyvuojančią estetiką. 

Kurį laiką ji skendėjo Šventės siūlomų žinių sraute. Suteikdama 

filtruotos informacijos apie savo pabėgimą nuo sąmonės, Šventė 
maloniai padirgindavo Kritikų koloniją orbitoje, jie savo ruožtu at- 
silygindavo gardžiais kąsneliais. Šventė plito kosminiais burlaiviais, 
tai - faktas. Savo atradimams parsigabenti namo ji dar naudojosi 
kauzaliniais kanalais. Aplink Sputniką Žiedu išsidėsčiusiose mecha- 
ninėse struktūrose šiuo metu formavosi didžiuliai Higso bozonų fab- 
rikai, ledėjantys dujų ir dulkių dariniai planetos erdvės pakraštyje 
virto pulsuojančios bangos dalelių greitintuvais. Pradėjo veikti 
tūkstančiai milžiniškų termobranduolinių reaktorių, kiekvieno jų iš- 
skiriamos energijos būtų pakakę ištisai civilizacijai aprūpinti. Pirmoji 
naujų ir neįtikėtinai rajų - kiekvienam reikėjo po toną stabilios an- 
timedžiagos - kosminių burlaivių partija buvo beveik pasirengusi; o 
kur dar kauzaliniai kanalai, kur petabaitai ir eksabaitai susietųjų da- 
lelių, kurias reikėjo kruopščiai ir nepastebimai paskirstyti. Pirmie- 
ji burlaiviai netrukus turėjo paimti krovinį, bukas nosis pasukti į 
vakuumą ir raitomis ant neutraliųjų dalelių srautų, kuriuos iš aukš- 
tosios orbitos aplink Rošarą čiurškė milžiniški leistuvai, įsibėgėti su 
beveik pusės milijono g pagreičiu. Pagrindinė burlaivių užduotis 
buvo į paskutinius du Šventės sustojimo taškus šioje trasoje prista- 
tyti šviežius kanalus ir sudaryti išsamią šio vizito ataskaitą; kita už- 
duotis... tiek to, šiaip ar taip, Šventė čia įsikūrė trims mėnesiams. 
Netrukus turėjo atvykti Pirkliai. 

Pirkliai paskui Šventę sekiodavo visur. Ši natūralios prigimties, 
savaime pasidauginanti kauzalinių kanalų versmė nutiesdavo tikrus 
ryšių prospektus, atrasdavo naujas prekiauti trokštančias civiliza- 
cijas, kurios po jos apsilankymo būdavo pernelyg priblokštos kul- 
tūrinio šoko, kad ilgai derėtųsi dėl milžiniškų statinių, Šventės ne- 
žinia kam pasistatytų ir nežinia kodėl jos apleistų. Kad susikrautų 
neregėtus turtus, Pirklių planetinės civilizacijos atstovams pakako 
už šviesą greitesnių laivų ir sveikos nuovokos sekti paskui Šventę. 
Lyg paukščiai, straksintys paskui valstietį, noragu verčiantį riebios 
dirvos vagą, jie kantriai laukdavo, kol galės pagriebti gardų intelek- 
tualinės nuosavybės kąsnelį. 

Kažkas sukuteno užpakalines Sesers Septintosios smegenis. Ji 
sustojo prie krikštyklos ir pasilenkė atsigerti. Tos, Kuri Pastebi Pir- 
moji, žinia. "Laivai ateina. Šventė perspėja. Daug laivų ateina tylo- 
je." Žinia buvo įdomi. Paprastai Pirkliai stengdavosi atsidurti dėme- 
sio centre, pasirodydavo apsisiautę šviesomis, tarsi trijų arenų cir- 
kas, lydimi visomis bangomis garsiai transliuojamos muzikos. O 

jeigu tykina, vadinasi, bus bėdos. "Patikslinimas: keturiasdešimt du 
laivai. Visi su variklių branduoliais. Visų silpna spinduliuotė. Įtarti- 
nas terminis išmetimas į pirmgalį. Sumažinta galimybė pamatyti iš 
priešakio. Nuotolis septynios šviessekundės." 

"Keista." Sesuo Septintoji atsitiesė. Kažkas, ne, kažkokia Šven- 
tės sukurta konstrukcija, ūgiu sulig žmonių vaiku, ilgomis, nukaru- 
siomis ausimis, žvilgiu kailiniu paltu ir išsprogusiomis akimis abi- 
pus graužiko veido, įėjo pro šonines duris. 

"Sese mano. Šventės kokia reakcija?" - tyliai paklausė Sesuo 
Septintoji. 

Įdiegti plėtiniai per telefoninę Šventės nervų sistemą susiedavo 
Kritikę su broliais ir seserimis. 

"Šventė pastebėjo. Nebaigta dar dabartinė veikla, nepakęstas 
bus trukdis. Trys Galiūnai pasiųsti." 

Gudrybių Sesuo Septintoji krūptelėjo ir iššiepė iltis. Nedaug kas 
iš Šventės ją baugino, o štai Galiūnai buvo antri sąraše, po Pakraš- 
čio. Šis galėjo nužudyti atsitiktinai. Galiūnams atsitiktinumų nepa- 
sitaikydavo... 

Šoninėje navoje prie jos stryktelėjo kiškio šmėkla panikos per- 
kreiptu snukiu. Buria pertraukė pamokymus Timoševskiui ir apsi- 
dairęs paklausė: 

- Kas ten? 

- Manau, triušienos kepsnys pietums, - uždudeno Timoševskis. 

- Ne! Ponai, meldžiu, padėkite! - Triušis išstumdė senutes ir 
atsistojo priešais juos, ištiesęs priekines letenas - rankas, kaip pa- 
stebėjo Sesuo Septintoji, sa nemaloniai žmogiškais pirštais. Vilkėjo 
jis liemenę, susidedančią beveik vien iš kišenėlių, tarpusavyje su- 
jungtų užtrauktukais. - Šeimininkas pakliuvo į bėdą! 

- Drauge, šeimininkų nebėra, - atsakė Timoševskis, interesantą 
akivaizdžiai priskyręs nevalgomiesiems. - Ko mus moko tikroji re- 
voliucinė doktrina? Vienintelis mūsų įstatymas - racionalizmas ir 
dinaminis optimizmas! Taigi. Iš kur tu, kur tavo vidaus pasas? 

Triušiai veido raumenų beveik nevaldo, tačiau šis parodė esąs 
suglumęs. 

- Reikia pagalbos, - išlemeno ir trumpam nutilo, matyt tvardy- 
damasis. - Mano šeimininkas pakliuvo į bėdą. Mimai medžioja! Jie 
mus perskyrė kaime, aš pabėgau, bet greičiausiai jie eina čionai. 

- Mimai? - Timoševskis susimąstė. - Ne klounai? Iš jo nugaros 

išlindę metaliniai čiuptuvai su šautuvų vamzdžių žiotimis galuose 
suskato kraipytis į visas puses, tarsi uostydami orą. - Cirkas? 

- Mirties cirkas, - pakomentavo Sesuo Septintoji. - Pakraščio 
"vaidinimas, nevykęs labai. Jeigu eina čionai, sukliudys jūsų revo- 
liucijos populiarumui. 

- Taip ims ir sukliudys? - Timoševskis atidžiai ir įtariai įsiste- 
beilijo į Kritikę. 

- Olegai, verčiau paklausyk! - užriko Buria. - Ji atskrido su 
Švente, žino, ką šneka. - Jis pasitrynė kaktą. Atrodė, kad Rubinš- 
teinui skaudu pripažinti jos pranašumą. 

- Aa... - Ratukai Timoševskio galvoje sukosi lėtai. Ko gero, 
gausybė priedų užėmė pernelyg daug vietos. 

Sesuo Septintoji treptelėjusi sudrebino grindis. 

- Mimai įkyrūs. Sakyk: padėsiu, triuši. Gal bent ko išmoksi 
naujo. Gal išgelbėjimo dramą pastatysi. 

- Kaip liepsi. - Buria pasisuko į Olegą. - Žinai, tau puikiai seka- 
si čia palaikyti tvarką. Norėčiau paimti šešis tavo geriausius - kam 
sakau? - ir sudoroti tuos mimus. Mums nėmaž nereikia, kad jie čia 
viską sugadintų. Mačiau, ką jie išdarinėja, ir man visai nepatiko. 

Už Olego stovėjęs geltonveidis komisaras pažengė į priekį. 

- O kodėl turėti tavęs klausyti, a, kosmopolite, kiauliena tu šer- 
tas? - suniurzgė su stipriu akcentu. - Ne tavo šičia revoliucijus. Ši- 
čia - nepriklausomo sovietų sojūzo Plocko bendruomenė, ir centro 
reakcionierių šūdas mes neuostysim! 

- Babarai, patylėk! - subarė Olegas. Iš nugaros kyšantis čiup- 
tuvas raudonai suspindusiu galiuku pakrypo į rytietį. - Buria - pa- 
tikimas draugas. Jei būtų norėjęs suginti mus į centralizmą, būtų 
pajėgas atsivedęs, ar ne? 

- Taip ir padarė, - pakomentavo Sesuo Septintoji, bet niekas 
neatkreipė dėmesio. 

- Padalinys eina su juo. Galas diskusijai, - it kirviu nukirto Ole- 
gas. - Tikras revoliucionierius. Matau, kaip šito... triušio reikalą 
perprato. 

- Žiūrėk, Timoševskis, nesuklysti, - sukiauksėjo Babaras. - 
Kvailiai ne mes. Susikirsti nepakęsti. 


Vos atsigaivelėjęs, riebiai plūsdamasis, stengdamasis nepaisyti 
chloroformo sukelto klaikaus galvos skausmo, nuo ištepto, su- 


glamžyto kitelio draskydamas priskretusius putų trupėsius, Zaueris 

iš kajutkompanijos puolė į saugumo tarnybos postą. Budintis karinin- 
kėlis it styga išsitempė raportuoti, bet leitenantas jį išsyk pertraukė. 

- Visuotinis pavojus. Visuotinė tos JT šnipės ir inžinieriaus 1š 
statyklos paieška - tučtuojau, visur. Kai tik pradėsite, nedelsdamas 
pristatykite man visus pastarosios valandos šnipės stebėjimo įra- 
šus. Iškart po to - visų šiuo metu nebudinčių kadrų sąrašą. 

Zaueris piktai tėškėsi į minkštakėdę. Pirštais pabarbeno sau į 
skustą pakaušį ir įsižiūrėjo į monitorių stalviršyje. Paskui nutrėškė 
komutatoriaus mygtuką. 

- Budintį operatyvinį karininką! - užkriokė, o atsigręžęs dar pri- 
dūrė: - Laivūne, ką sakiau?! Imkite, kurio tik reikės. Ir paskubėkite! 

- Klausau, pone leitenante! Leiskite pasiteirauti: ko galima tikėtis? 

- Diplomatė iš Žemės - diversantė. Mes ją prigriebėme, bet su- 
gebėjo pabėgti. Ir dar inžinierių kartu pasičiupo. Kuo greičiausiai 
suteikė mums paslaugėlę, žinoma, jei nežiūrėsime, kad, pirma, jie 
laisvėje, antra, ginkluoti ir yra laive. Taigi, vyručiai, gaudote kori- 
doriais besišlaistančius supsichavusius užsienio teroristus su už- 
draustais ne šio pasaulio ginklais. Aišku? 

- Tikrai taip, pone! - Laivūnas atrodė susidomėjęs. - Viskas aiš- 
ku, pone! 

Užgaudė pultas ir Zaueris atsigręžė. Į jį klausiamai žvelgė pir- 
mojo rango kapitonas Mirskis. 

- O aš maniau, jūs nieko kitko ir neveikiate - tik prižiūrite tą ne- 
lemtą varlių iš Priežiūros žinybos, - pasakė jis. 

- Pone pirmojo rango kapitone! - Leitenantas išsitiesė lyg mietą 
prarijęs. - Pone, leiskite raportuoti apie problemą. 

- Nagi... 

- Pažeistas saugumo režimas. - Zauerio kaktą išpylė prakaitas. 
- Įtaręs dvigubą Žemės diplomatės žaidimą, suorganizavau dezin- 
formuojančią operaciją - kad įtikinčiau, jog mes ją perpratome. De- 
ja, mūsų operacija buvo pernelyg įtaigi. Moteris drauge su tuo in- 
žinieriumi pabėgo nuo sargybos ir dabar yra laive, tačiau mes ne- 
žinome - kur konkrečiai. Aš pradėjau visuotinę paiešką, bet, atsi- 
žvelgdamas, kad priešas - ginkluotas, rekomenduočiau laivą visiškai 
hermetizuoti ir skelbti pavojų. 

Kapitonas nė nemirktelėjo. 

- Veikite. - Jis kelioms sekundėms nusigręžė nuo kameros. - 
Tiltelis 1z0liuotas. 

Už garso nepraleidžiančių saugumo tarnybos posto durų už- 
kaukė sirena. 

- Raportuokite apie padėtį, - paprašė kapitonas. 

Zaueris atsigręžė. Prie durų stovįs eilinis linktelėjo ir tarė: 

- Pone leitenante, raportuoju: saugumo tarnybos postas izoliuotas. 

- Pone kapitone, mes užrakinti, - persakė leitenantas. - Inci- 
dentas prasidėjo vos prieš tris minutes. - Jis pasisuko į šalį. - Lai- 
vūne, ar įrašus radote? 

- Persuku, pone leitenante. Ak štai, radau išorės... Kad tave!.. 
Meldžiu atleisti, pone leitenante, bet stebėjimo kameros Žaliajame 
denyje, prie... jos kajutės durų... prieš dvylika minučių buvo iš- 
jungtos. Pagrindinės linijos vidiniu išjungimo impulsu... hmm... Po- 
ne, išjungti pasirašyta jūsų asmeniniu kodu... 

- Oho! - nusistebėjo Zaueris. - Kur yra nebudintys įgulos na- 
riai, patikrinote? 

- Tikrai taip. Pastarąją valandą nė vienas nebuvo ten, kur jam 
nedera. Žinoma, tai nieko nereiškia. Blogiausia, kas gali atsitikti nu- 
simuilinusiam ir pagautam be sekimo ženklelio, - viena kita para ka- 
meroje. 

- Tai jau tikrai. O dabar surinkite grupę, noriu patikrinti tą ko- 
ridorių. 

Zaueris net pamiršo laukiantį kapitoną, ir šiam teko apie save 
priminti kostelėjimu. 

- Jei teisingai supratau, kurį laiką pavojus jums negrės, - pasa- 
kė Mirskis. 

- Tikrai taip, pone kapitone! - Leitenantui nukaito ausys. - Kaž- 
kas, pasinaudojęs manuoju saugumo kodu, koridoriuje prie inspek- 
torės kajutės išjungė jutiklius. Pone kapitone, ji mus tikrai apmovė. 

- Na, o ką darysite jūs? - Mirskis kilstelėjo antakį. - Norėčiau 
išgirsti sprendimą. 

- Aš... - Zaueris mažne užspringo. - Pone kapitone, atrodo, di- 
versantus aptikau! Leiskite pradėti suėmimo operaciją. 

Mirskis visai nelinksmai vyptelėjo. 

- Pradėkite. Suimkite gyvus. Norėčiau jų šio to paklausti. - 
Leitenantas pirmą kartą išvydo savo kapitoną supykusį ir gyslose 
jam atšalo kraujas. - Būtinai gyvus. Be atsitiktinumų. Ir štai kas 
dar. Zaueri, girdite mane? 

- Tikrai taip, pone kapitone! 

- Kai pagaliau užbaigsite, kad ryt rytą ant mano stalo gulėtų ra- 

portas, o jame kad būtų smulkiai išklota, kaip ir kodėl toks inciden- 
tas galėjo nutikti! 

- Klausau, pone kapitone! 

Kapitonas staigiai nutraukė ryšį, ir Zaueris atsistojo. 

- Laivūne, girdėjote? Aš imu pranešiklį. Ir ginklą. - Jis priėjo 
prie užplombuotos spintelės ir prispaudė prie durelių pirštą. Šios 
spragtelėjusios atsidarė, ir leitenantas ėmė traukti išorėn ekipuotę. 
- Jūs liksite čia. Klausykitės devynioliktuoju kanalu. Aš eisiu prie 
tos kajutės. Stebėkite mano saugumo kodą. Jei pamatysite jį judant 
kur nors kitur, nei būsiu aš, tučtuojau praneškite. - Zaueris užsi- 
maukšlino palengvintą šalmą, kilstelėjęs prie smilkinio paralyžiuoklį, 
palūkėjo, kol susiderins abu kompiuteriai, po to, tikrindamas taiki- 
nio ieškiklį, pasukiojo akis. - Viskas aišku? 

- Tikrai taip! Ar vadavietės karininkams Žaliajame denyje pra- 
nešti? 

- Žinoma. - Leitenantas nukreipė ginklą į duris. - Atidaryk. 

- Klausau! 

Sutaukšėjusios atsisklendė velkės, eilinis anapus durų, išvydęs 
Zauerį, vos neišmetė padėklo su kava. 

- Maksimai, velniop tą kavą, imk štai šitą! - Leitenantas atkišo 
suglumusiam jaunuoliui kitą ginklą. - Laikykis devynioliktojo kanalo. 
Pats nesikišk, atsiliepk tik, jei būsi kviečiamas. O dabar - pirmyn! 

Ir Zaueris nuskuodė koridoriais. Hermetinių durų sąvaros pra- 
siskirdavo priešais jį tarsi žirklių geležtės, o už nugaros vėl susi- 
skliausdavo. Naktis virto tunelių tuneliais, vos apšviestais strykčio- 
jančio raudono žiburio. 


Pirmiausia ji suvokė galvos skausmą. Paskui... 

Gulėjo amortizaciniame guolyje. Rankos ir kojos šalo. 

- Rachele! 

Ji pamėgino atsakyti, kad jau atsipeikėjo, bet net pati neišgirdo, 
kaip pavyko. Norint atsimerkti prireikė didžiulių valios įstangų. 

- Laikas. Kiek? Seniai... 

- Prieš minutę, - atsakė Martinas. - Kas čia atsitiko? 

Jis tysojo ant gretimo gulto. Kapsulė buvo ankštut ankštutėlė, 
lyg anais laikais, kosminei erai dar tik auštant. Dangtis virš galvų 
gulėjo atvožtas, ir pro angą Rachelė matė savo kajutės duris. 

- Dangtis, reikia užvožti. Argi nesakiau, kad turiu gelbėjimosi 
luotą? 

- Na, maniau, perkeltine prasme. - Blausioje šviesoje buvo ma- 
tyti išsiplėtę Martino vyzdžiai. Virš jo pradėjo skliaustis kapsulės 
stogelis. - Kas čia dedasi? 

- Mes ant... - Ji nutilo ir spazmingai įkvėpė oro - ...o šūdas... 
ant sūriojo vandens raketos. Atominės. Lagaminas prikimštas... ura- 
no. Ir boro. Tam tikro anobteinijaus, kurio gali prireikti sunkią aki- 
mirką ir kurio bet kur negausi. Mažasis mano draudimo liudijimas. 

- Bet juk negalima išskristi tiesiog iš pilno žmonių laivo! - pasi- 
piktino Martinas. 

- Pats pamatysi. - Moteris su grimasa atplėšė lūpas nuo dantų. 
- Sienelės... užsifiksuoja. Aplink mus - hermetiškas kokonas. Lieka 
tik atspėti... 

- Autopilotas paruoštas, - pranešė luotas. 

Skydelyje priešais juos įsižiebė virtinė navigacinių ir avarinių 
ekranėlių. | 

- ...ar, kai startuosime, jie į mus šaudys. 

- Palūkėk. Verčiau paklausiu tiesiai. Iki Rošaro mažiau nei die- 
na skrydžio, ar ne? Ar šiam... daiktui... užteks smarvės mus tenai 
pristatyti? Ketini tiesiog išmušti skylę sienoje ir ištraukti mudu pro 
ją, o anie ims ir paprasčiausiai paleis? 

- Maždaug, - atsakė ji, užsimerkusi apžiūrinėdama gražius mė- 
lynus paveikslėlius, atspaustus akių tinklainėse. - Iki nusileidimo - 
apie dešimt tūkstančių g-sekundžių. Dabar esame maždaug per ke- 
turiasdešimt tūkstančių sekundžių nuo perigėjaus. Taigi dreifuosi- 
me kaip koks šūdgabalis, supratai? Apsimesime tuščia nuotekų tal- 
pa. Jeigu jie įjungs radarą, išsiduos. Jei pradės šaudyti - taps mato- 
mi. Būtent todėl atsakau - taip, jie mus paleis, tikėdamiesi pasiimti 
vėliau, kai jau bus nudirbę savo darbus... 

- Tu neabejoji, kad Šventė juos pribaigs. 

- Mhm, - pritarė Rachelė. 

- Galiu paleisti kuro pompą, - aikštingo senio balsu pasakė au- 
topilotas. 

- Mano pirmasis vyras, - prisipažino moteris. - Amžinai zyzdavo. 

- O aš maniau, tavo mylimas naminis šeškas. - Martinas įniko 
muistytis, ieškodamas saugos tinklelio sagties. - Ar trauka šitame 
kledare būna? 

- Luotas - ne iškylų jachta. 

Staiga sudundėjo išorinės kajutės durys. Kažkas jas daužė. 

- Po galais! 

- Startas - po keturiasdešimt dviejų sekundžių, - perspėjo Ra- 
chelė. 

- Tikėkimės, tiek laiko jie mums duos. - Martinas pasilenkė 
pririšti jos prie gulto. - Kiek g ištemps ši dėžutė? 

Moteris prajuko ir iš karto užsikosėjo. 

- Kiek ištempsime mes. Raketa - atominė. 

- Atominė?! - apstulbęs perklausė jis. - Bet juk mus nukeps 
kaip perekšles! Jeigu jie... 

- Užsičiaupk, netrukdyk man dirbti. 

Rachelė užsimerkė ir įsigilino į paskutiniąsias pasirengimo detales. 

Svarbiausia buvo "išeiti nepastebėtiems". Atominę raketą toks 
laivas kaip "Lordas Vanekas" iš tiesų galėjo nukepti lyg perinčią an- 
tį. Luoto variklio būtų pakakę maždaug keturioms valandoms - tiek 
laiko bėgliai galėtų sprukti, nebent juos pražudytų nekompensuotas 
pagreitis arba persekiotojai padidintų greitį ir prisivytų, - bet išdegus 
kurui laivelis taptų balistiniu niekniekiu. Be to, tik atitrūkęs nuo 
kreiserio mažiausiai per dešimt tūkstančių kilometrų, luotas būtų 
nepasiekiamas tretiniu lazeriu; antraip užtektų "Lordui Vanekui" nu- 
kreipti į bėglius lidarą, ir jie išspirgėtų tarsi kiaušiniai mikrobangėje. 

Rachelė vylėsi, kad į siaurą tarpelį tarp "būtų nepasiekiamas" ir 
"išspirgėtų" jos luotui vis dėlto pavyks prasprūsti. Juk aktyvavę di- 
džiulio laivo variklį, persekiotojai tarytum įjungtų švyturį, kurį pu- 
sės šviesminutės spinduliu pastebėtų bet koks priešas. O pasinau- 
gantišką neoninį užrašą: LAIVAS ĮSIBROVĖLIS - EIKŠ IR SUNAI- 
KINK. Taigi, jei kapitonas Mirskis nenorės visu gražumu pasiro- 
dyti Šventei ir tuo užsitraukti Admirolo įtūžio, labai atkakliai Rache- 
lės nesivaikys. Nebent ji pati išsiduotų - įjungus: variklį ar nelaimės 
signalą - ir tuo atrištų persekiotojams rankas. 

Vis dėlto pirmiausia reikėjo išsikeberioti iš laivo. Buvo aišku, 
kad šautuvais ir rėžtuvais apsiginklavusi suėmimo grupė po minutės 
kitos jau stovės šiapus kajutės durų. Susilpnintos apkalos plokštės 
tarp gelbėjimosi luoto ir išorinio korpuso sluoksnio, žinoma, puiku, 
bet kaip atsiskirti nuo laivo, nesukėlus daug triukšmo? 

- Mechas-vienas. Perduokite pirminę ardymo grandinę. 

- Patvirtinkite. Pirminė ardymo grandinė Mechui-vienas. 

- Kalavijas. Patvirtinta? 

- Patvirtinta. 

Lagamine įtaisytas siųstuvas tokiomis bangomis, kokias galėjo 

pagauti tik dar išlikę Rachelės šnipai - mechai, pradėjo transliuoti si- 
renų griovėjų giesmę. Ją išgirdęs kameros unitazo vožtuve tūnantis 
Mechas-vienas turėjo iš nusilpusių savo baterijų išspausti paskutines 
jėgas ir susprogdinti užtaisą - nediduką, mažesnį už rankinę grana- 
tą, tačiau pakankamą, kad suniokotų tualeto nutekamąjį vamzdį. 


Santechnine įranga, veikiančia traukos jėgos pagrindu, kari- 
niuose laivuose naudotis neįmanoma. "Lordo Vaneko" kanalizacija 
buvo sudėtinga pneumatinė vožtuvais, kurie saugodavo nuo atga- 
linio tekėjimo, sujungtų vamzdžių sistema. Šis laivas nuotekų ne at- 
sikratydavo, kad suledėjusios jos šrapnelio papliūpomis nedraskytų 
korpuso apkalos, o kaupdavo. Neimant domėn tokių pavojų kaip 
avarija, trumpasis jungimas ar gyvybės palaikymo sistemos užter- 
šimas, laikyti atliekas rezervuaruose, kad išvengtum balistinių ske- 
veldrų krušos, buvo visai nebloga išeitis. 

Sprogusi savadarbė Rachelės bomba sudraskė vamzdį, kuriuo 
atmatos iš visų denių sutekėdavo į pagrindinį rezervuarą. Be to, 
nuplėšė sklendę, saugančią nuo atgalinio tekėjimo. Nuotekos 1š re- 
zervuaro vėl paplūdo į vamzdžius šimtų litrų per sekundę režimu. 
Eksploatavimo postuose užčirpė apie pažeidimus skelbiančios sire- 
nos, ir budintis eilinis skubiai atidarė pagrindinius išmetimo vožtu- 
vus - paleido fekalijas tiesiai į kosmosą. "Lordo Vaneko" įgulos bu- 
vo beveik tūkstantis du šimtai žmonių, o skrydis tęsėsi jau ne vieną 
savaitę, tad iš špigatų, kaip tik tada, kai Rachelės luotas skaičiavo 
paskutines sekundes prieš startą, pašėlo kliokti mažne du šimtai to- 
nų atmatų - nors gaisrą gesink. 

Statydama laivelį, Rachelės lagamino nanogamykla erdvėje ap- 
link kajutę šį tą radikaliai, kad nepasakius - lemtingai, pakeitė. Lyg 
ir tvirtos pertvaros tapo trapios it stiklas, laivo korpusą iš išorės 
dengiantis pusės metro storio deimanto putų sluoksnis trijų metrų 
skersmens apskritimo plote virto milteliais. 

Kai gultas stryktelėjo į šalį, Rachelės skrandis vos neatsitrenkė į 
kulnus. Virš galvos įsijungusios improvizuotos šaltųjų dujų tūtos nau- 
jagimį luotą pašėlo stumti iš išdraskytų įsčių. Rachelę užplūdo keistas 
pojūtis, lyg būtusi nešama kažkokio skausmo potvynio; Martinas su- 
kriokė tarytum gavęs smūgį į vidurius. Raketa pateko į iškreiptos erd- 
vės lauką ir, 1 g gradientu nublokšta maždaug per šimtą metrų nuo 
korpuso, pagavo girgždėdama blaškytis, trūkčioti, vartytis. Tuo pat 
metu ji nenumaldomai artinosi prie kreiserio laivagalio. 

"Lorde Vaneke" stūgavo apie nulinę gravitaciją perspėjančios 
sirenos. Tiltelio karininkai plūsdamiesi tąsė krėslų saugos diržus, 
laivūnai visur rėkavo ant eilinių, šaukė į postus grumtis su avarijos 
padariniais. Trečiojo rango kapitonas Krupkinas variklio aptarnavi- 
mo patalpoje kurį laiką, be atvangos keikdamasis, stumdęs avari- 
nio pulto svirteles, galiausiai viena ranka įsikibo stalo, kita - pokal- 
bių dūdos ir nebeištvėręs pareikalavo tiltelio ką nors paaiškinti. 

Variklio singuliarumas lyg niekur nieko išsijungė. Iškreiptos 
erdvės laukas, kūręs gravitacijos iliuziją bei saugojęs nuo pagreičio, 
susispaudė į gerokai silpnesnį sferinį, kurio centras išsyk nusisto- 
vėjo taškinėje masėje variklių skyriuje - susispaudė pačiu laiku, mat 
kitaip du šimtai tonų nuotekų ir dvidešimttonis gelbėjimosi luotas 
būtų galingu kūju tvoję per "Lordo Vaneko" laivagalį ir tiesiog iš- 
taškę šilumokaičius. 

Žaliojo denio gyvenamojo sektoriaus koridoriuje plėšėsi, dėme- 
sio reikalavo pragariška kakofonija. Blyksėjo mėlyna, raudona, žalia 
šviesos, kaukė sirena, perspėjanti apie dehermetizaciją, staugė ki- 
ta - apie traukos sutrikimus, ūbavo visos kitos. Leitenantas Zaue- 
ris, keiksnodamas panosėje, grūmėsi su avarinės atkarpos durimis. 

- Avigalvi, ko žiopsai?! - užriko jis galiūnui Maksimui Kravčiu- 
kui, kuris, iš baimės pabalęs, stypsojo vidur koridoriaus. - Griebk 
už rankenos ir tempk, jeigu gyvenimas dar mielas! 

Kordoriuje vienerios po kitų leidosi durys. Kai tik jos uždary- 
davo praėjimą, iš korpusų dar išnirdavo statramsčiai ir sulįsdavo į 
oranžinius lizdus. Maksimas čiupo nurodytąją rankeną ir ėmė 
tempti. Drauge jiems pavyko duris atplėšti. 

- Mulki:, lįsk vidun, - suburbėjo Zaueris. 

Avarinė dehermetizacijos sirena, kosmonauto siaubas, nutilo, 
tačiau ta, kuri skelbė sutrikus gravitaciją, vis dar drebino kaulus - 
o ir grindys ėmė krypti. Kravčiukas griūte įgriuvo į koridoriaus at- 
karpą ir suskubo prisisegti prie sienos - pirštai darbavosi instinkty- 
viai. Kokios išsprogintos akys, pastebėjo leitenantas. Jis stabtelėjo 
tarpduryje, nužvelgė koridorių. JT kalės kajutė - kitame segmente. 
Zaueriui reikėjo apsidrausti, kad nieko neatsitiks šiame ir pasiimti 
kvėpuoklį, kad galėtų eiti ten ir pažiūrėti, ką ta šiukšlė padarė laivui. 
"Regis, klausinės ne tik škiperis", - karčiai pagalvojo jis. 

Zaueris nuėjo giliau į segmentą, nelaukdamas, ko! grindys liau- 
sis krypusios. Galiausiai nuokrypis stabilizavosi sulig pakenčiamais 

trisdešimčia laipsnių. Kojose jis pajuto lengvumą. "Matyt, variklis 
išsijungia", - nutarė. Palikęs duris atviras - jei slėgis kris, jos už- 
sidarys savaime, - leitenantas pradėjo neskubėdamas vilktis avarinį 
skafandrą. Iš esmės tai buvo sujungtų skaidrių maišų rinkinys su oro 
atsarga šešioms valandoms. Dirbti išorėje su tokiu buvo neįmanoma, 
tačiau viduje - prie skylės korpuse - visai tiko. 

- Mikliau renkis, - paragino Zaueris nuklaikusį eilinį. - Pažiūrė- 
sime, kas ten dedasi. 

Po keturių minučių jau patikrintais koridoriaus segmentais sun- 
kiai atmynė pedalus vyresnysis laivūnas Molotovas su keturiais 
ginkluotais vadavietės policininkais. Jiems iš paskos atsivilko jau- 
nasis prokuroras-stažuotojas nukaitusiu veidu. Matyt, buvo dar ne- 
spėjęs apsiprasti su skafandru. Zaueris Vasilijaus nė nepastebėjo. 

- Vyresnysis laivūne, turiu pagrindo manyti, kad kitame seg- 
mente, trečiojoje sekcijoje, esama ginkluotų diversantų. Po mano 
ženklo tas duris reikės atidaryti ir išvalyti koridoriaus atkarpą už jų. 
Nežinau, kuo jie ten gali gintis, bet yra neabejotinai ginkluoti, tad 
patarčiau prisidengti paralyžiuokliais. Kai ta užduoties dalis bus at- 
likta, imsimės kajutės sekcijos. Viskas aišku? 

- Tikrai taip, - atsakė Molotovas. - Kas ten gali būti? 

Zaueris gūžtelėjo pečiais. 

- Greičiausiai tas inžinierius, Springfildas, ir moteriškė iš Že- 
mės. Bet galiu ir suklysti. Tvarkykitės, kaip išmanote. 

- Aišku. - Molotovas atsigręžė į saviškius. - Tu ir tu - abipus 
durų. Jei atsidarytų, kas judės - į tą ir šaukite. - Kelias akimirkas 
patylėjęs jis paklausė: - Jei pamėgintume nuotolinį valdymą? 

- Užblokuotos. Rankomis nuo vyrių irgi nenukelsime. 

- Tiek to. - Molotovas nusikabino kuprinę ir ėmė vynioti storą 
laidą. - Tada gal atsistokite atokiau. - Jis suėmė už avarinių durų 
rankenos. - Sulig mano ženklu... Jau! 

Durys dundėdamos trenkėsi į lubas, eiliniai įsitempė, bet kori- 
doriuje nebuvo nė gyvos dvasios. 

- Tvarka. Vyručiai, prie kajutės. 

Prie durų Molotovas sėlino atsargiai. 

- Pone leitenante, panašu, kad ten vakuumas. - Vyresnysis lai- 
vūnas parodė į staktoje mirksinčius signalinius žiburiukus. 

- Galėčiau lažintis: pradūrė sienoje skylutę, kad išsigandę atsi- 
trauktume. Kai išversime duris, kad visi būtų su skafandrais! 

Zaueris stebėjo, kaip Molotovas prie staktos kibdo guminį lai- 

dą, paskui apsuka jį aplink vyrius, rankeną bei užraktą ir pritvirtina 
lipniąja juosta. 

- Naudojuosi detonuojančiu laidu. Gerai būtų perspėti slėgimi- 
ninkus, kad uždarytų šį sektorių, kol vėl jį hermetizuosime. 

- Pone leitenante... - nedrąsiai prašneko visos šios suirutės ini- 
ciatorius Miuleris. 

- Ko prireikė? - užriko Zaueris, nė nesivargindamas slėpti pa- 
giežos. 

- Aš... - Vasilijus net susigūžė. - Pone, prašau, būkite atsar- 
gus... Ji... inspektorė... nekvaila. Aš nervinuosi... 

- Dar paerzink ir matysi, kaip tave sunervinsiu. Laivūne, jei ši- 
tas žmogus dar painiosis po kojomis, suimkite. Visa šita pragaištis 
- per jį. | 

- Ak per jį? Sito darbas? 

Molotovo perlietas žvilgsniu prokuroras-stažuotojas mažne su- 
sirietė į kamuolį ir, traukdamasis atatupstas, dingo. 

- Šnektelėjau su slėgimininkais. Mus užblokavo. 

Kol Molotovas paruošė laidus bei detonatorių, prijungė juos 
prie sprogmenų ir per penketą žingsnių atsitraukė, leitenantas vi- 
daus ryšiu dar su kažkuo pasikalbėjo. 

- Viskas gerai, - galiausiai pasakė garsiai. - Na, visi pasiruošę? 
- Pasitraukęs atokiau, atsistojo šalia Molotovo. - O jūs, vyresnysis 
laivūne? 

Laivūnas linktelėjo. 

- Tuomet - pirmyn! 

Nuaidėjo pokštelėjimas, lyg kas būtų supliekęs rimbu, ir ties 
durų pakraščiais ėmė vinguriuoti dūmai. Paskui neįtikėtinai garsiai 
nugriaudėjo, ir Zaueriui plyšo ausų būgneliai. Durų anga Žiojėjo tuš- 
čia. Už jos tumulavo juodžiausia tamsa, tiesė į jį ledinius nagus, 
kaukė ir jau siurbė kitus į savo tuštumą. "Vadinasi, ne skylutė". 
Leitenantas pamėgino įsikibti artimiausių avarinių durų, bet nespėjo, 
ir kažkas jį nutempė koridoriumi. Kažkas stipriai trenkė tarp men- 
čių, taip stipriai, kad net kvapą atėmė. Aplink juodavo tamsa, ir 
skausmas buvo nepakeliamas. Prieš akis sukosi tamsus ritinys, au- 
syse švilpė ir zvimbė. Per veidą pliaukšnojo plastikas. "Ėė, bus su- 
plyšęs skafandras, - vangiai pagalvojo jis. - O kažin kas nutiko..." 
Bet mąstyti buvo per sunku, tad jis liovėsi ir nugrimzdo į snūdą, įvi- 
jomis nuslydo į besapnę tylą. 

O štai Vasilijui Miuleriui pasisekė labiau. 

Galiūnai 


Admirolas sėdėjo prie stalo ir markstėsi. 

Komodoras Baueris sukosėjo. 

- Pone Admirole, jei drįsčiau kreiptis... 

- A? Ką? Kalbėkite, jaunuoli, bėkite! 

- Šiąnakt pasiekiame kontakto su priešu zoną, - ėmė kantriai 
aiškinti Baueris. - Mums reikės paskutinį kartą pasitarti, pone, su- 
formuluoti tiesioginę taktiką. Jei mudu ketiname vesti žmones į mū- 
šį, reikės, kad pasirašytumėte mano įsakymus. 

- Labai gerai. - Admirolas Kurtcas pamėgino atsisėsti tiesiai, ir 
rūpestingos Robardo rankos tučtuojau prilaikė gležnus jo pečius. - 
Turite juos? 

- Jūsų Šviesybe. - Gludinto ąžuolo stalviršiu Komodoras pa- 
stūmėjo plonytį aplanką. - Jei malonėtumėte pažvelgti... 

- Oi ne. - Admirolas numojo geibia ranka. - Jūs Žmogus svei- 
kas. Praadžiuginsite tuos čiabuvius oho kaip! Ar ne? 

Baueris pažvelgė į vadą su neviltimi ir palengvėjimu. 

- Tikrai taip, Jūsų Šviesybe, pradžiuginsiu, - pažadėjo. - Po va- 
landos nuo planetos paviršiaus būsime per lidaro spindulį ir gerai 
žinosime priešo pozicijas. Ketvirtoji Grupė pasižvalgys ir nuleis šiek 
tiek pirmojo kraujo, sunkieji laivai liks kontroliuoti spindulių ir iš- 
taškys visus, kas tik prisiartins. Eskadriniai minininkai jau pasiren- 
gę likviduoti visus ugnies taškus, kuriuos tik aptiksime geostacio- 
nariojoje orbitoje, itin manevringiems torpediniams botams įsakyta 
kirsti viską, kas skraido... 

- Duok tiems čiabuviams oho kaip, oho kaip, - jau mažne 
snausdamas paragino Kurtcas. - Pačioj miesto aikštėj suversk kau- 
kolių kalną. Papliūpomis juos, papliūpomis. Bombikėmis! 

- Klausau, pone Admirole. O dabar, jei pasirašytumėte štai čia... 

Robardas Admirolui tarp pirštų įspraudė rašiklį, bet jie taip tir- 
tėjo, kad skaisčiai raudoną parašą po įsakymais beveik uždengė di- 
džiulė, sakytum, šviežio kraujo dėmė. 

Baueris išreiškė pagarbą. 

- Jūsų Kilnybe! Jums leidus, einu vykdyti įsakymų. 

Kurtcas žiūrėjo į komodorą, žiūrėjo ir staiga įkritusiose jo aky- 
se labai trumpam žybtelėjo andainykštės valios atspindys. 

- Veikite, komodore! Tebūnie pergalė visada mūsų, kadangi 
Viešpats niekados neleistų ištikimiesiems savo... - Ūmai raukšlėtas 
veidas iš glumesio ištįso, o pats Admirolas staigiai pasviro į priekį. 

- Jūsų Šviesybe! Ar... - Komodoras puolė prie vado, bet Ro- 
bardas jau stūmė šio krėslą šalin nuo stalo. 

- Jo Kilnybė jau kelinta diena pervargsta, - nulenkdamas atlošą 
tarė patarnautojas. - Nuvešiu jį į miegamąjį. Kadangi netrukus su- 
sigrumsime su priešu... Gal ponas malonėtų mums atleisti ir iš- 
kviesti laivo gydytoją? 

Po pusvalandžio, pavėlavęs dešimt minučių, Baueris lėkte įlėkė 
į posėdžių salę. 

- Ponai, prašau sėsti. 

Priešais pakylą, nuo kurios į savo vadavietę kreipdavosi Admi- 
rolas, dviem eilėmis sėdėjo karininkai. 

- Privalau pranešti jums tragiškai liūdną žinią, - prakalbo Bau- 
eris. Aplankas, kurį jis dešine ranka spaudė prie šono, nuo įtampos 
net išsilenkė. - Admirolas... 

Veidai priešais jį buvo kupini vilties ir lūkesčio. 

- Admirolas negaluoja. - "Greičiausiai iš tiesų negaluoja, jei jau 
laivo gydytojas nuo jo nesitraukia ir prognozuoja, kad išsikapstyti 
po kraujo išsiliejimo į smegenis, ištikusio pasirašius paskutinį įsaky- 
mą, Mūsų vadas teturi vieną šansą iš dešimties. - " Kh... kh... Jis 
įgaliojo mane tęsti operaciją pagal anksčiau numatytą planą, veik- 
ti jo vardu, kol padėtį vėl ims kontroliuoti pats. Norėčiau pridurti 
štai ką. Admirolas manęs paprašė pasakyti jums: jis žino, kad kiek- 
vienas jūsų iki galo įvykdysite savo pareigą ir mes nugalėsime, nes 
Dievas su mumis! 

Baueris įniko karštligiškai šlaminti popierius. Šitaip jis mėgino iš 
sąmonės ištrinti atsisveikinimo sų Admirolu vaizdinį: vadas susirie- 
tęs kniūbsčias guli lovoje, o laivo gydytojas ir felčeris, laukdami 
kapeliono, pusbalsiu tariasi. 

- Taigi, pirmiausia apžvelkime padėtį. Trečiojo rango kapitonas 
Kurelis. Na, ką pasakys navigacija? 

Atsistojo vyresnysis navigatorius kapitonas Kurelis, žemaūgis, 

blaškus žmogelis. Žvitrios, išmintingos jo akys į pasaulį žvelgė pro 
akinius raginiais rėmeliais. 

- Paklaida rimta, bet ne lemtinga, - prašneko jis, vartydamas 
priešais gulinčius popieriaus lapus. - Akivaizdu, kad nuskristi Jų 
Šviesybių numatyta uždara laiko kilpa yra sudėtingiau, nei tikėjo- 
mės. Nors variklio laiko monitoriai buvo patobulinti, perėjimuose 
neišvengėme mažiausiai šešiolikos milijonų sekundžių paklaidos. 
Nieko nuostabaus, turiu pridurti, kai atsižvelgi į tai, kad per šimtą 
trisdešimt devynias dienas.iš viso šokome šešiasdešimt aštuonis kar- 
tus ir sukorėme aštuonių tūkstančių penkiasdešimt trijų šviesmečių 
atstumą. O tai yra naujas ir reikšmingas įrašas mūsų Laivyno isto- 
rijoje. - Jis pasitaisė akinius. - Deja, tų šešiolikos megasekundžių 
kryptis - laiko požiūriu - mums pati nepalankiausia. Jos veda į prie- 
šo okupuotą mūsų teritoriją. Tiesą pasakius, nebūtų daug blogiau, 
jei būtume įprastais penkiais šuoliais įveikę maždaug keturiasdešimt 
keturis šviesmečius. Iš pulsarlapio, sudaryto atsižvelgiant į sukinio 
momentą, matyti, kad persikėlėme apie tris milijonus sekundžių į 
ateitį nuo išeities taško, ekstrapoliuoto į paskirties taško pasaulinę li- 
niją. Tai patvirtinta klasikiniais planetų efemeridžių skaičiavimais. 
Rošaro istorijos duomenimis, priešas - Šventė - ten buvo įsitvirti- 
nęs trisdešimt dienų. 

Visas stalas sutartinai atsiduso: vieni negalėjo patikėti, kiti ne- 
byliai niršo. Pakako griežto komodoro žvilgsnio, ir visi vėl sukluso. 

- Ponai, gal dėl iki šiol negirdėtų manevrų mes ir praradome 
lauktąją taktinę persvarą, tačiau tai dar nereiškia, kad žlugo visa 
kampanija. Mes vis dar tik per dešimtį dienų nutolę į išvykimo švie- 
sos kūgio ateitį, o įprastu keliu nenuskristume nė per kitas dešimt 
dienų. Kadangi iš ryšių žvalgybos dar nieko neišgirdome, galime 
spėti, kad priešas, nors ir įsitvirtinęs, mūsų nelaukia. - Baueris san- 
tūriai šyptelėjo. - Navigacinę klaidą ištirsime, atšventę pergalę. - Iš- 
girdusi šiuos žodžius, auditorija akimirkai pagyvėjo. - Leitenante 
Kosovai, prašau apibūdinti padėtį. 

- Klausau, pone komodorę! - atsistojęs prabilo Kosovas. - Visi 
laivai pasirengę mūšiui. Problemos tokios: inžinerinis gedimas 
"Kamčiatkoje" - tiesa, jie pranešė, kad slėgis beveik visuose deniuo- 
se atkurtas - ir sprogimas šio laivo nuotekų sistemoje. Kiek žinau, 
viskas, išskyrus kelias nukentėjusias kajutes Žaliajame denyje ir ap- 
gadintą vamzdyną prie areštinės, suremontuota, tačiau dingo kele- 

tas asmenų, tarp jų ir saugumo tarnybos leitenantas Zaueris, tyręs 
kažkokį incidentą kaip tik tuo metu, kai įvyko sprogimas. 

- Aišku. - Baueris linktelėjo kapitonui Mirskiui. - Kapitone, ar 
turite ką pasakyti? 

- Kol kas ne, pone komodore. Gelbėjimo grupės šiuo metu mė- 
gina sugrąžinti žmones, kurie slėgiui nukritus atsidūrė už laivo ri- 
bų. Mūsų kovingumui tai neatsilieps. Vis dėlto, kai tik pageidausite, 
pateiksiu išsamią ataskaitą. - Mirskis buvo nusiteikęs prastai, ir ne 
be priežasties: kas galėjo pamanyti, kad būtent flagmano laivas už- 
trauks laivynui tokią gėdą - neteks karininkų ir įgulos narių, ir dar 
per avariją kanalizacijoje; jei tai tikrai buvo avarija. - Iš karto priva- 
lau pranešti štai ką: dingusiųjų be Žinios sąraše yra ir diplomatė iš 
Žemės. Normaliomis aplinkybėmis organizuočiau paiešką, bet da- 
bar... - Jis išraiškingai gūžtelėjo pečiais. 

- Kapitone, leiskite pareikšti jums užuojautą. Leitenantas Zau- 
eris buvo puikus karininkas. O dabar grįžkime prie būsimojo mū- 
šio. Nusprendžiau, kad laikysimės pozicijų, numatytų puolimo pla- 
ne F. Dukart išmėginote jį pratybose, o dabar jums suteikiama ga- 
limybė įgyvendinti tikrovėje, kovoje su tikru, nors ir neapibrėžtu 
priešu... 


Martiną pažadino smūgiai į korpusą. 

Jis sumirksėjo - į akis lindo plaukai - ir įsižiūrėjo į priešais 
dunksančią vienodai pilką sieną. Kai šaltųjų dujų tūtos ėmė kelti 
Martiną prie lubų, ji virto juoda marška, nubarstyta deimantinėmis 
žvaigždžių dulkėmis. "Lordo Vaneko" sukeltos bangos vos nenu- 
plėšė jam rankų ir kojų, ir dabar maudė visą kūną. Rachelė gulėjo 
šalia ir vos vos krutino lūpas - bendravo su primityviomis luoto 
smegenimis. Vaizdą tiesiog virš galvos užstojo didžiuliai pilki debe- 
sys - sušalusių nuotekų luitai. Ant jų krito geltoni švyturių atšvaitai: 
gelbėtojai kažko ieškojo. 

- Ar viskas gerai? - iškrenkštė Martinas. 

- Palūkėk. - Rachelė vėl užsimerkė ir atpalaidavo rankas; šios 
iškart pakilo ir beveik palietė monitorių virš galvos. Jis kabėjo ge- 
rokai arčiau, nei pirmiau atrodė Martinui. Jų kapsulė buvo nupjau- 
tinio kūgio formos, maždaug keturių metrų skersmens ties pagrin- 
du ir trijų - viršuje, o aukštis nesiekė nė dviejų metrų. Žodžiu, ap- 
imtimi prilygo. keleivinei karietai. (Kuro talpos ir variklis po grindi- 

mis buvo ženkliai didesni). Lėtai sukdamasis aplink ilgą ašį, luotas 
tyliai gaudė ir gurguliavo, lyg gyvybinių komunikacijų vamzdis. - 
Varome dvylika metrų per sekundę. Neblogai. Per kokį kilometrą 
nuo laivo atitrūksime... Po galais, kas ten dedasi? 

- Kažkokie išorės darbai... Ieško mūsų. 

- Daugoka ten jų. Atrodo lyg nuolaužų debesis. - Staiga jos 
akys išsiplėtė iš siaubo. 

- Kad ir kas ten nutiko, nutiko jau po mūsų. Jei kokį nors sprogimą 
būtum sukėlusi tu, mes ir patys būtume apgulti nuolaužų, argi ne? 

Ji papurtė galvą. 

- Reikia grįžti ir padėti. Mes... 

- Nesąmonė! Pati žinai: išorės darbų grupės visada pasirengu- 
sios ekstremalioms situacijoms. Taigi šitas rūpestis - ne tavo. Ma- 
nau, kai išskridome, kas nors mėgino patekti į tavo kajutę. Regis, 
mėgino labai jau atkakliai. 

Moteris žvelgė į tolimus taškus, plūduriuojančius aplink laivo, 
striuko buko ritinio, galą. 

- Jeigu nebūčiau... 

- Jeigu nebūtum... mane šiuo metu surakintą vestų prie išorinio 
šliuzo, o pati sėdėtum kameroje, - priminė Martinas šaltu raciona- 
laus ir pavargusio žmogaus balsu. Jam skaudėjo galvą. Slėgis kap- 
sulėje veikiausiai buvo mažesnis nei laive. Rankos stiro ir drebėjo - 
pastarųjų penkių minučių pasekmė. O gal ir dešimties - balažin 
kiek visa tai truko. - Rachele, tu išgelbėjai man gyvybę. Norėčiau 
padėkoti, jei bent kokią minutę liautumeis graužusis. 

- Jeigu ten, išorėje, yra žmonių, o mes juos paliekame... 

- Juos paims saviškiai. Patikėk, puikiai įsivaizduoju, kaip jie 
brovėsi į tavo kajutę. Žinoma, pirmiau patikrinti - gal iš kitos pusės 
jau atviras kosmosas? - jiems neatėjo į galvą. Štai ir atsidūrė tolėliau 
nei tikėjęsi. Užtat karo laivai ir laiko išorės darbų grupes bei specia- 
lius luotus. Mums turėtų labiau rūpėti, kaip iki paskutinės atrakci- 
jos išlikti nepastebėtiems. 

- Hmm... - Rachelė palingavo galvą; niūka nuo jos veido pama- 
žu slinko, įtampa lėgo. - Vis dėlto mes dar per arti. Turime dar vie- 
ną talpą šaltųjų dujų, tai - papildomi dešimt metrų per sekundę. Pa- 
sinaudoję jomis iš karto, dar iki perigėjaus šoktelėtume nuo laivo 
kokius du šimtus penkiasdešimt kilometrų, bet jie nieko nelaukę ims 
manevruoti ir ženkliai išplės aprėptį. Vandens ir oro mudviem pa- 

kaks savaitei, taigi visą smarvę ketinu kartą kitą įjungti, kai jau rei- 
kės leistis, o anie turės galvoti, kaip pralaužus priešo gynybą, kad 
ir kokia ši būtų. Ir jeigu iš viso tokios bus. 

- Manau, bus ir Rajūnų, ir Modeliuotojų, - Martinas norėjo 
linktelėti, bet galva ėmė ir apsisuko. Nejaugi bus užpuolusi kosmo- 
so liga? Jis pasistengė kuo greičiau nuvyti nepakeliamą mintį apie 
tai, kad šitoje aklinoje dėžėje kamuojamam vymos teks praleisti iš- 
tisą savaitę. - Gal dar Antikūnų. Vienaip ar kitaip, nebus nieko, ką 
Naujoji Respublika pajėgtų suvokti. Mums gal ir būtų paprasčiau 
išvengti bėdos, bet kai įtaikai į patį susišaudymą... 

- Na taip... - Rachelė nusižiovavo. 

- Atrodai išsekusi. - Martinas nuoširdžiai susirūpino. - Kaip iš 
viso sugebėjai daryti tokius dalykus? Turiu omeny, ten, laive... Juk 
vėliau tau atsirūgs... 

- Jau atsirūgsta. - Ji pasilenkė ir sugraibė mėlyną tinklą ant 
buvusių kajutės grindų. Staiga iš kažkur vartydamosi - visiškai kas- 
dieniškai - atplaukė kelios sulčių pakuotės. Vieną pasigavusi Ra- 
chelė godžiai apžiojo snapelį. - Vaišinkis. 

- Nepamanyk, kad aš nedėkingas ar ką, - tarė Martinas, brauk- 
damas šalin aplink nosį besimakaluojančią mango ir durijų sulčių 
pakuotę. - Bet kodėl? 

Valandėlę ji tylomis žvelgė į jį. 

- Tad kodėl? - pakartojo Martinas. 

Rachelė paleido tuščią pakuotę sklandyti. 

- Geriausia būtų pripūsti tau kokių nors arabų apie pareigą ir 
pasitikėjimą, bet verčiau to nedarysiu. - Ji kažkaip nerangiai pa- 
traukė saugos tinkleliu perjuostais pečiais. - Tiek to. 

Ištiesė ranką ir jis ją spūstelėjo. 

- Užduoties tu nesužlugdei, - pasakė. - Jos tau net ir nebuvo 
skirta. Bent jau buvo ne tokia, apie kokią galvojo tavo viršininkas. 
Kaip ten jį? 

- Džordžas. Džordžas Čo. 

- Taigi, Džordžas. Nepakako informacijos, ar ne? Ką būtų da- 
ręs Džordžas, jei būtų žinojęs apie Šventę? 

- Turbūt tą patį. - Ji vangiai nusišypsojo tuščiai pakuotei ir pa- 
sigavo pilną. - Tu visiškai neteisus. Darbą man vis dar tebereikia 
nudirbti - jeigu ir kai nusileisime. O mūsų išdaiga galimybes jį nu- 
dirbti sumažino kokiais... taip, penkiasdešimčia procentų. 

- Hmm. Na, jeigu galiu kuo nors padėti, tik sakyk. - Martinas 

pasirąžė ir net sukrūpčiojo, plūstelėjus jau primirštam skausmui. - 
Gal matei mano AP? Po... 

- Jis po tavo krėslu, kartu su dantų šepetėliu ir baltiniais. Kai jie 
tave pasodino, buvau užsukusi į tavo kajutę. 

- Tu - stebuklas! - džiugiai sušuko jis ir susirietęs dvilinkas su- 
skato naršyti ankštoje ertmėje. - Tai bent! 

Atsitiesęs jis atvertė sutrintą pilką užrašinę. Jos puslapiuose 
plūduriavo žodžiai ir vaizdai. Martinas pastukseno į įsivaizduojamą 
klaviatūrą - iškart sušvito nauji piešinukai. 

- Ar pagalbos valdant šį laivelį reikia? - paklausė jis. 

- Jei pats nori. - Ji išbaigė antrą pakuotę ir abi sumetė į maišelį. 
- Tik jei pats nori. Esi skraidęs? 

- Dvylika metų - "L penktuoju". Navigacijos pagrindus žinau 
kiaurai. Jei čia būtų standartinis gelbėjimosi modulis, galėčiau dar 
ir virtuvėlę užprogramuoti. Įsisenėjęs jorkšyriečio įprotis - mokė- 
ti nesvarumo būklėje iškepti kraujinę dešrą. Svarbiausia, kad laivas 
suktųsi aplink virtuvėlę. Tada kepimo grotelės sukasi kartu su juo, 
o dešra lieka ramybės būsenos. 

- Ar nesiliausi? - paklausė ji sukikenusi, ir Martinui į kaktą 
trinktelėjo pakuotė spanguolių sulčių. 

- Gerai jau, gerai. - Jis atsilošė, o AP liko kaboti tiesiog prieš 
akis. Į atvirus puslapius realiuoju laiku kėlėsi duomenys iš luoto 
smegenų. (Laikrodis kamputyje skaičiavo iki pirmojo Rachelės už- 
programuoto pristabdymo likusias sekundes; lig perigėjaus jų bu- 
vo likę du tūkstančiai.) Martinas, suraukęs antakius, smaigteliu ba- 
dė sutartinius ženkliukus ir murmėjo: - Turi pasisekti. Jei tik jie į 
mus nešaudys. 

- Mūsų atsakiklis su Raudonojo Kryžiaus impulsu. Jiems tektų 
perreguliuoti "savą-svetimą". 

- Ko tikrai nedarys, nebent būtų galutinai sužvėrėję. Pažiūrėsi- 
me. - Jis paskutinį kartą bakstelėjo į puslapį. - Vis dėlto gerai bū- 
tų žinoti, kur šitaip skrisdami galime pataikyti. Turiu omeny, jei 
Šventė orbitoje ką nors paliko... 

Staiga jiedu taip ir nustėro. 

Kažkas bruožė gelbėjimosi kapsulės stogą, nelyginant tuščiavi- 
duriai metaliniai kaulai būtų barškėję į narvo grotas. 


Triušis suurzgė ir įtūžęs pakėlė savo pusiau automatinį ginklą. 
Priplojęs ausis ir atkišęs dantis, ant kiborgo dar ir sušnypštė. 

Sesuo Septintoji atsisėdo, tikėdamasi pasimėgauti susirėmimu. 
Visi, išskyrus Burią, įtraukė galvas į pečius, o jis žengė į laukymės 
vidurį. 

- Tučtuojau liaukitės! 

Triušis ilgam sustingo. Paskui atpalaidavo raumenis ir nuleido 
ginklą. 

- Jis pirmas pradėjo. 

- Man nusispjauti, kas pradėjo. Darbą turime daryti, o ne šau- 
dyti vieni į kitus. - Rubinšteinas atsigręžė į kiborgą, su kuriuo su- 
sikivirčijo triušis. - Ką nors sakai? 

Pabūgusi revoliucionierė lėtai įtraukė ilgus nagus. 

- Negeras ekstropikas. Tasai padaras... - Po jos mosto triušis 
vėl pagrasino dantimis. - ...už asmenybės kultą! Kontrrevoliucinis 
yra elementas! Įkelkim jį! Įkelkim jį! 

Buria prisimerkė. Nemažai buvusių revoliucionierių pametė 
galvą dėl Šventės siūlomų asmeninių kūno papildinių, taip ir nesu- 
pratę, kad norint juos valdyti, būtina modifikuoti centrinę nervų 
sistemą. Tas nesupratimas šiek tiek maišydavo protą. 

- Drauge, tu irgi esi asmenybė, - ėmė aiškinti Rubinšteinas. - 
Tapatybės savimonė yra būtina sąmonės prielaida, o sąmonė, kaip 
mums įrodė didieji protai, yra kertinis transcendencijos akmuo. 

Kiborgas sutriko. Akyse sužybčiojo veidrodinės membranos, 
kas bylojo apie minties darbą. 

- Bet proto bendruomenėje asmenybių nebūna. Asmenybė 1š- 
kyla virš bendruomenės, taigi individas negali turėti... 

- Man regis, tu klaidingai interpretuoji didžiuosius filosofus. - 
Buria kalbėjo lėtai. - Tai ne kritika, drauge, nes filosofai pačia sa- 
vo prigimtimi yra genialūs ir išpažinti jų mokymą nelengva, bet sa- 
kydami "proto bendruomenė" jie kalba apie individo sąmonės gimi- 
mą iš menkesnių prieš-sąmonės struktūrų, o ne apie bendruomenę 
už individo ribų. Iš to išplaukia išvada, kad būti susietam su savo 
sąmone nereiškia būti asmenybės kulto šalininku. Iš to išplaukia ki- 
ta... - Jis nutilo ir griežtai pažvelgė į triušį. - Manau, kol kas šio 
klausimo neanalizuosime. Metas žygiuoti, - pabrėžtinai mandagiai 
užbaigė Rubinšteinas. 

Kiborgas mėšlungiškai pakratė galvą. Jo gentainiai atsistojo 
(tiesa, vienas ne atsistojo, o išsivyniojo) ir užsidėjo kuprines. Buria 
nuėjo prie Sesers Septintosios trobelės ir įlipo vidun. Netrukus bū- 
rys išžygiavo. 

- Ne suprantu revoliucinio pojūčio, - čiaumodama batatą prisi- 
pažino Kritikė, kai trobelė mulvinu vieškeliu jau krypavo paskui 
Plocko sovieto būrį. - Tapatybės pojūtis pasmerktinas yra? Kiškiaž- 
vėrį Kritikuosi, kam giminystę sau jaučia? Niekalai! Kam reikalin- 
gas menas be menininko savimonės? BB 

- Jie mąsto pernelyg tiesmukai, - patraukęs pečiais, tyliai pra- 
kalbo Buria. - Vien veiksmas ir jokios pažangios minties. Metaforų 
jie išvis nesupranta. Ar žinai, kad kokia pusė jų įsitikinę, jog tu - vėl 
pasirodžiusi Baba Jaga? Mes per ilgai buvome... ee... inertiška kul- 
tūra. Tikėjimai, papročiai taip ir įsišaknijo. O prasidėjo permainos, 
ir žmonės nebesugeba adekvačiai į jas reaguoti. Viską spraudžia į 
išankstines dogmas. - Jis atsišliejo į trobelės sieną. - Aš taip nusi- 
kamavau, juos žadindamas... 

Sesuo Septintoji sušnirpštė. 

- O kaip tą vadinsi? - paklausė, rodydama į durų angą. 

Pirm trobelės išsirikiavę kolona žygiavo įvairių įvairiausi kibor- 
gai, iš dalies papildyti revoliucionieriai, taip ir sustingę pusiaukelėje 
iš savo ankstesnių gyvenimų ribotumo. Priešakyje drožiąs triušis 
vedė visus į laukinį, bet pusiau modifikuotą mišką. 

Buria įsižiūrėjo į triušį. 

- Vadinsiu, kaip tik norės. Jis ginkluotas, ar ne? 

Apie vidurdienį mišką jau buvo sunku ir atpažinti. Augmeniją 
sudarkė kažkokie keisti biologiniai eksperimentai. Žolynai ir medžiai 
apsikeitė vietomis, tad po kojomis šiurėjo ir traškėjo spygliuočių ša- 
kelės, o virš galvų siūravo plokšti margi stiebai, nusėti juodomis 
žvilgančiomis dėmėmis. Labiausiai trikdė tai, kad nebebuvo įmano- 
ma apibrėžti rūšių: fenotipinėmis savybėmis jos keitėsi beregint ir 
be jokios sistemos. 

- Kas už tai atsakingas? - paklausė Buria Sesers Septintosios, 
kai jie eilinį kartą valandėlei sustojo pailsėti. | 

- Niekas nėra, - atsakė Kritikė. - Lysenkos alternatyvinė miš- 
kininkystė, rekombinacinis menas. Tu Taukšlio saugokis, sūnau*. 
Ar šiame biome tik Žemės augalai? 

- Manęs klausi? - nusistebėjo Rubinšteinas. - Aš ne sodininkas. 

- Neįtikimai intuityvus vertinimas, - vylingai atsakė Sesuo Sep- 
tintoji. - Ar šiaip, ar kitaip, kai kurie alternatyviniai darbai rekombi- 
*Eilutė iš L. Carrollo "nesąmonių" eilėraščio knygoje "Alisa Veidrodžio kara- 
lystėje". (Vert. past.) 

naciniai yra. Tatai ne humanocentrinis manipuliavimas genomais. 
Be tikslo modifikuotos elegantiškos struktūros. Lamarko miškas. 
Stiebabambliai naudingai keičiasi fenotipą lemiančiomis savybėmis. 

- Kas tą naudingumą nustato? 

- Gėlių paroda. Pakraščio dalis. 

- Tai bent staigmena, - suniurzgė Buria. 

Kitą atokvėpio valandą jis priėjo prie Triušio. 

- Dar toli? 

Kiškiažvėris sutrikęs tyliai sušnirpštė. 

- Penkiasdešimt kilometrų... Gal daugiau... 

Atrodė, kad atstumo sąvoka jam - pernelyg sudėtinga abstrakcija. 

- Rytą sakei - šešiasdešimt, - priminė Rubinšteinas. - Nuėjome 
sies, aš nebegalėsiu sutrukdyti jiems pridaryti kvailysčių. 

- Aš tik triušis. - Jo ausys sutrūkčiojo, ėmė kraipytis į visas 
puses - bene artinasi koks pavojus. - Žinau, kur šeimininkas užpul- 
tas, kur buvo, kai jį užpuolė mimai. Nuo tol nieko apie jį negirdėjau, 
tikrai tikrai. Visada Žinau, kur jis yra, bet nežinau, kaip žinau, ir ne- 
žinau, ar toli. Lyg sušiktas kompasas galvoj būtų įdėtas, supranti, 
drauguži? 

- O tu seniai triušis? - sukilus siaubingiems įtarimams pasido- 
mėjo Buria. 

Triušis suglumo. 

- Nežinau, nežinau. Man regis, buvau... - Jis nukando frazę. 
Tarytum geležinės langinės būtų užsitrenkusios ir užtemdžiusios 
šviesą akyse. - Daugiau nė žodžio. Suraskit šeimininką. Išgelbėkit! 

- O kas tas tavo šeimininkas? 

- Feliksas, - atsakė triušis. 

- Feliksas... Politovskis?! 

- Nežinau. Galbūt. - Kiškiažvėrio ausys vėl sutrūkčiojo, jis at- 
kišo dantis. - Nešnekėsiu daugiau! Rytoj ten. Gelbėkit šeimininką. 
Mimus žudykit! 


Vasilijus pažvelgė žemyn, į žvaigždes po kojomis. "Mirštu", - 
pamanė, rydamas gaižią tulžį. 

Kai užsimerkė, šleikštulys kiek atlėgo. Vis dar skaudėjo galvą - 
lėkdamas išorėn trenkė ją į kajutės sieną. Kelioms akimirkoms vis- 
kas buvo išskydę, o atsipeikėjęs pasijuto plūduriuojąs skausmo de- 

besyje. Dabar jis turėjo laiko pamąstyti, ir skausmas atrodė tik kaip 
paikas pokštas: argi lavonui gali ką skaudėti? Vadinasi, jis dar gy- 
vas. Va, kai jau nieko nebeskaudės... 

Mintyse jis kažkelintą jau kartą pervarė avariją. Štai, Zaueris 
tikrina, ar visi su skafandrais. "Pradūrė sienoje skylutę..." - sako 
kažkas ir tai atrodo visai tikėtina. Juk galėjo ta boba iš kajutės išleis- 
ti šiek tiek oro, kad nuleistų slėgį. O paskui detonuojantis laidas - 
tik blykst! Ir paaiškėjo, kad visi suklydo. Staugiantis verpetas grie- 
bė leitenantą, kitus karininkus, išplėšė iš laivo ir nubloškė į juodą, 
žvaigždėtą tunelį. Vasilijus kibosi į durų rankeną, bet griozdiškos 
kumštinės skafandro pirštinės nuslydo. Ir jis be pertrūkio vartyda- 
masis nulėkė tarsi voras, su vandeniu nuleistas į kanalizaciją. 

Naktyje už užmerktų vokų sūkuriavo žvaigždės - šalti šviesos 
durklai. 

"Na štai, mirštu. Niekada nebegrįšiu namo. Nesuimsiu šnipės. 
Nebepasimatysiu su tėvu ir nepasakysiu, ką apie jį manau iš tikrųjų. 

Vasilijus atsimerkė. Jis vis dar sukosi - po penkis šešis kartus 
per minutę. Avarinis skafandras buvo be varomųjų tūtų, o radijo 
stotelė veikė tik apgailėtinu - vos kelių šimtų metrų - nuotoliu. Dar- 
bui laive tiek visai užtekdavo. Gal ir čia būtų užtekę pasidaryti švy- 
turiui, jei jo, Vasilijaus, kas nors ieškotų. Bet niekas neieškojo. Jis 
sukosi lyg giroskopas, ir laivas reguliariai atsidurdavo akiratyje - 
sakytum, tamsus šiekštas deimantinių dulkių fone. Nė ženklo, kad 
artintųsi paieškos grupė - vien auksinis nuotekų rūkas aplink flag- 
maną, kuris buvo už gero kilometro jau tada, kai Vasilijus pirmą 
kartą jį pastebėjo. 

Tas laivas atrodė kaip žaisliukas, visa širdimi trokštamas žaisliu- 
kas, įkūnijantis gyvenimo ir meilės, draugystės, šilumos ir laimės vil- 
tis - deja, toje šaltoje, begalinėje dykumoje jis kabojo nepasiekiamas. 

Primityviame ekranėlyje ant kairiojo riešo Vasilijus stebėjo, 
kaip senka deguonies maiše jam likęs laikas. Žvelgė į dozimetrą ir 
žinojo, kad kūnas po mirties nesuirs: taip tirštai įkrautosios dalelės 
košė šią dykrą. 

Apimtas skaudaus apmaudo, jis sudrebėjo. "Na kodėl niekad 
nepasielgiu teisingai?" Įsivaizdavo pasielgęs teisingai, kai nuėjo tar- 
nauti Priežiūros žinyboje, tačiau, kada išdidžiai parodė naująjį pažy- 
mėjimą motinai, ši tik apsiniaukė ir nusigręžė - kaip visada, kai jis 

prasikalsdavo, o perti už tai ji nenorėdavo. Įsivaizdavo pasielgęs 
teisingai, kai apieškojo inžinieriaus, o vėliau ir diplomatės daiktus - 
ir še, kas iš to išėjo. Laivas po kojomis, tik skiedrelė tamsoje, jau 
buvo nutolęs per kelis kilometrus ir nenumaldomai tolo dar labiau. 
Kam jis išvis brovėsi į tą laivą?.. Reikėjo prisipažinti atvirai: juk būtų 
buvę kur kas geriau, jei būtų likęs Naujojoje Prahoje, palaukęs, kol 
kreiseris (su visu inžinieriumi) grįš, o tada ramiai sau sekęs Sprig- 
fildą toliau. Bet kur tau, naujienos iš tremties planetos Rošaro suža- 
dino jam nepasotinamą smalsumą. Troško skristi - užtat ir kabo da- 
bar pasmerktas kosmose, sukdamasis šitame prisiminimų kalėjime. 

Vasilijus pamėgino atsiminti ką nors smagesnio. Nepavyko. 
Mokykla? Ten jį visi terorizavo be gailesčio, badė špygomis dėl tė- 
vo, dėl to, kas šis buvo ir kas nebuvo. Kiekvienas motinos pavardę 
nešiojantis berniukas ir šiaip tapdavo visuotinių patyčių taikiniu, o 
čia dar tėvas - nusikaltėlis 1r ne šiaip koks, o pagarsėjęs... Sykį jis 
suknežino vienam chuliganui veidą ir, žinoma, gavo už tai rykščių. 
Po to kiti jo jau vengdavo, bet vis tiek pakampėse šnibždėdavosi ir 
kikendavo. Kur nors po pamokų užsiglaudęs Vasilijus nuklausyda- 
vo jų šnekas, o paskui kumščiais nuo veidų numušdavo vypsnius, 
užtat apie draugus negalėjo nė svajoti. 

Parengiamieji kursai? Juokų darbas. Dar viena mokykla, tik 
dėstytojai griežtesni. „Vėliau policijos apmoKYMmo, bazė, kadetų kor- 
Vasilijus troško patikti, mat pats be atodairos Ž žavėjosi tuo ŽMogu- 
mi iš kraujo iš geležies, besąlygiškai atsidavusių Respublikai ir vi- 
soms jos vertybėms, gėrėjosi Sap dvasios tėvu... O dabar šit du 
kartus jį apvylė. 

Vasilijus nusižiovavo. Skaudėjo pūslę, bet šlapintis jis nedrįso - 
tik jau ne į šį sujungtų burbulų kostiumą. Nuskęsti kažkodėl atro- 
dė baisiau nei uždusti išsibaigus orui. Be to, argi ne šitaip - uždusi- 
nant, užuot korus - baudžiami prasikalię kosmonautai? 

Staiga jį surakino keistas siaubas. Oda nuėjo pagaugais, spran- 
dą išpylė šaltas prakaitas. "Man dar negalima mirti! Tai neteisin- 
ga!" Vasilijus pašėlo tirtėti. Jam pasirodė, kad tuštuma prakalbo. 
"Kuo čia dėtas teisingumas? Kad ir kaip nenorėtum, taip bus, ir ga- 
na." Graužė akis, ir jis, kad nebematytų nakties durklų ir kad bent 
kiek apsiramintų, stipriai užsimerkė. 

Kai vėl atsimerkė, išvydo, kad maldos išgirstos 1r bedugnėje jis 
nebe vienas. 

Pokštininkai 


Orbitoje aplink Rošarą sukiojosi pilki, glotnūs, dvikilometriniai 
Galiūnai. | 

Artėjančius flotilės laivus kiekvienas jų pranoko tarsi milžinas 
- nykštukus. Galiūnai buvo vieni pirmųjų ką tik atvykusios Šventės 
sukurtų objektų. Dauguma jų dreifavo Oorto debesies gilumoje ir 
laukė priešo, kuris laiko trajektorija gviešėsi įsibrauti į tolimą Šven- 
tės pasaulinės linijos ateitį. O nedidelis padalinys lydėjo pačią 
Šventę, kuri smelkėsi vis giliau į vidinę sistemą, kol galiausiai atsi- 
dūrė virš numatytojo pasaulio. 

Nesapnuojantys ir ne itin subtilūs Galiūnai buvo pašaukti ginti 
Šventę nuo šiurkščios jėgos keliamų grėsmių. Prieš atsisakymą tar- 
nauti, dekoherentinius antpuolius ir spufingą ji siųsdavo tobulesnį 
ginklą - antikūnus, o jeigu užpuolikas grasindavo sulaužyti priežas- 
tingumo principą - kviesdavo tikrovės remonto tarnybą. Vis dėlto 
kartais geriausia gynyba būna stora lazda ir bauginanti šypsena - 
štai tokiam tikslui ir reikėjo Galiūnų. 

Naujosios Respublikos pajėgos buvo pastebėtos prieš keturias 
dienas. Artėjančių karinių laivų nuolatinio pagreičio kontūrai rėžė 
akį. Jeigu Jo Didenybės laivynas mąstė lidarų, radarų ir aktyviųjų 
jutiklių sąvokomis, tai Šventės įranga buvo kur kas subtilesnė. Ji iš- 
syk aptiko išorinės sistemos entropijos minimumus, akivaizdžius sin- 
guliarumų pėdsakus, tunelio efekto, kuriuo įprasti erdvėlaiviai naudo- 
jasi šuoliuodami, aidus. Taigi besiartinančius laivus išdavė jų nesuge- 
bėjimas nuslėpti signalo, o jau Galiūnai patys žinojo ką daryti. 

Jų divizionas orbitoje pamažu įsibėgėjo. Trapių gyvybės formų 
šiuose laivuose nebuvo - vien stambios negryno deimanto ir kera- 
minių superlaidininkų plokštės, talpos su metaliniu vandeniliu, su- 
slėgtu tiek, kad dujinės gigantės branduolys palyginti su juo atro- 
dytų lyg vakuumas; ir didelės energijos miuonų generatoriai - šiuos 
laivus varančių egzotinių branduolinių reakcijų katalizatoriai. Na ir, 
žinoma, įprastas Galiūnų krovinys - milijonai fraktalinių figūrų, tar- 
si keistos vyuogių kekės kabančių ant ilgų spyglių. 

Kaip Niutono dėsniams neprieštaraujanti varomoji jėga, bran- 
duoliniai deglai Naujosios Respublikos Admiralitetui atrodė senama- 
dė atgyvena, taigi savo laivyną jis aprūpino tik moderniausiais sin- 
guliarumo ir iškreiptos erdvės varikliais, užtat Šventės Galiūnai bu- 
vo labiau patyrę mūšiuose. Kai kurios reaktyvinių variklių savybės: 
pirma, tiksliai apskaičiuotas variklio traukos santykis su laivo mase, 
antra, menka tikimybė būti pastebėtam - kosminėse kautynėse la- 
bai praverčia ir apsukriai gynybai suteikia nemenką persvarą. O štai 
laivas su singuliariuoju varikliu ir dešimčia milijardų tonų virtualio- 
sios masės tampa tikru gremėzdu: nors prireikus ir išvysto milži- 
nišką pagreitį, tačiau staigiai manevruoti nepajėgia, be to, Šventė 
tokį erdvėlaivį gali aptikti mažne tarpžvaigždiniais nuotoliais. Prie- 
šingai, reaktyvinis variklis su kardanine pakaba traukos vektorių 
keičia taip staigiai, kad tam nepritaikytas laivas tokio streso gali ir 
neatlaikyti. Ir dar. Nors iš laivagalio pusės jutikliai branduolinį deglą 
gali užfiksuoti milijono kilometrų atstumu, šio tipo laivo išmetamoji 
čiurkšlė tokia kryptinga, tai yra siaura, kad iš pirmgalio matomas 
vos menkas karštas taškelis. 

Iš užnugario palaikomi kur kas galingesnio infraraudonųjų 
spindulių šaltinio - planetos, Galiūnai pirmosios Naujosios Respub- 
likos eskadros link nuskubėjo su didžiuliu šimto g pagreičiu. Pagal 
variklių emisiją nustatę priešo koordinates, jie išvystė aštuonių šimtų 
kilometrų per sekundę greitį, paskui užpūtė deglus ir ėmė tyliai 
dreifuodami laukti, kada galės prisigretinti kuo arčiau. 


"Lordo Vaneko" tiltelyje tvyrojo tyli įtampa. 

- Antroji artilerija, ruoškite šešias SEM-20. Visos po šimtą ki- 
lotonų, pirmos dvi su maksimaliu elekromagnetiniu impulsu, kitos 
trys - su skeveldrų skleistuvais palei ašį. Pirmoji artilerija, dvi torpe- 
das D-4. Pasyvusis paleidimas su vienos minutės variklio išlaikymu. 

Padalijęs įsakymus kapitonas Mirskis atsilošė minkštakėdėje. 

- Kokios prognozės? - pusbalsiu paklausė trečiojo rango kapi- 
tono Vulpio. 

- Viskam pasirengę, pone. Šiek tiek keista, kad iki šiol dar nie- 
ko nepastebėjome, bet galiu užtikrinti: kai tik pagausime variklio 
signalą, manevrui visu pajėgumu mums užteks keturiasdešimties 
sekundžių. 

- Gerai. Radare... 


245 


- Pone kapitone, leiskite pranešti: pasyviuoju - nieko naujo. 

- Džiugu girdėti. 

Iki perigėjaus buvo likusios dvi valandos. Mirskis vos tramdė 
nekantrą. Jis sėdėjo, pirštais barbeno į ranktūrį ir laukė kokio nors 
ženklo, bent ko nors, kas paliudytų, jog šitame tuščiame kosmose 
dar esama gyvybės. Lemtingo dzingtelėjimo, lidaro spinduliui atsi- 
mušus į radarui neregimą "Lordo Vaneko" korpusą; gravitamagne- 
tinės vilnelės ribulio, ko nors, kas parodytų - priešas štai čia, tarp 
eskadros laivų ir jos kelionės tikslo. 

- Trečiojo rango kapitone Vulpi, ką galvojate? 

Vulpis nužvelgė postus su dirbančiais žmonėmis. 

- Jausčiausi kur kas jaukiau, jeigu jie mūsų ieškotų. Arba mes 
juos užklupome visiškai netikėtai, arba... 

- Ačiū, paguodėte, - panosėje sumurmėjo Mirskis. - Marekai! 

- Pone kapitone! 

- Šautuvas tavo rankose. Užtaisytas. Kol nepamatysi priešo 
akių baltymų, nešauk. 

- Pone?.. - Vulpis išpūtęs akis įsistebeilijo į vadą. 

- Jei ko prireiktų, būsiu kajutėje, - atsainiai pasakė Mirskis. - 
Kol nebus nei manęs, nei vyresniojo padėjėjo Muromiečio, vado- 
vausite jūs. Kai tik bus naujienų, kvieskite nedelsdamas. 

Nulipęs į kajutę po tilteliu, jis išsidrėbė krėsle. Giliai atsiduso ir 
pabadė telefono mygtukus. 

- Komutatorius? Sveikinimai komodorui. Ar jis galėtų skirti 
man minutę kitą? Puiku. 

Po minutės telefono monitorius skimbtelėjo. 

- Pone komodore... 

- Kapitone, sveiki... 

Baueris buvo nutaisęs labai pavargusio ir labai užsiėmusio vir- 
šininko išraišką. 

- Privalau jums pranešti... ee... apie vieną labai nemalonų daly- 
ką. Ar rastumėte laiko išklausyti? 

Komodoras sudėjo pirštus galais. 

- Jei galima, trumpai, - atsakė niauriai. 

- Galima. - Blausioje šviesoje Mirskio akys žybtelėjo. - Viskas 
per pusgalvį mano žvalgybos karininką. Jei nebūtų įsigudrinęs žūti, 
dabar jau tupėtų kameroje surakintas. - Kapitonas atsikvėpė. - Bet 
jis veikė ne vienas. Pone komodore, jei ne susiklosčiusios aplinky- 


246 


bės - Jeigu priešas nebūtų taip arti, konfidencialiai rekomenduočiau 
pareikšti papeikimą... 

- Kapitone, konkrečiau. Ką jis padarė? 

- Leitenantas Zaueris, mėgindamas fiktyviame teisme sukom- 
promituoti tą Žemės šnipę, na, tą moterį, viršijo įgaliojimus. Kaž- 
kaip sugebėjo trečiojo rango kapitoną Muromietį įkalbėti, kad tas jį 
pridengtų - sprendimas lįsti į diplomatų teritoriją, mano galva, pa- 
siutusiai klaidingas. Šiaip ar taip, jis perspaudė, ir moteris supani- 
kavo. Nebūtų nieko baisaus, bet jai pavyko kažkaip... - Mirskis su- 
kosėjo į kumštį. 

- Atrodo, nujaučiu. - Baueris linktelėjo. - Kur ji dabar? 

Kapitonas patraukė pečiais. 

- Už laivo ribų, kartu su tuo statyklos sutartininku. Gali būti, 
kad pasinaudojo specialiąja apranga. Kur jie dabar, nežinau ir net 
nenumanau, ką įsivaizdavo darą. Pone komodore, prokuroras-sta- 
žuotojas irgi dingęs be žinios, o mūsų korpuse, ten, kur buvo že- 
mietės kajutė, žioji negraži skylė. 

Pamažėle, pamažėle Bauerio veide nušvito šypsena. 

- Kapitone, manau, kad jų paieškoms jums neverta gaišti laiko. 
Juk jeigu ir rastume, juos vis tiek reikėtų vėl išmesti atgal, argi ne? 
Prokurorėlis prie to pseudoteismo nagus irgi prikišo? 

- Manau, prikišo. 

- Ką gi, tada civiliais mums nėra ko rūpintis. Jeigu jie kautynėse 
šiek tiek ir įdegs - tegul. Neabejoju, viską padarysite kaip pridera. 

- Tikrai taip, pone komodore. 

- Taigi, - sausai pasakė Baueris, - šis klausimas išspręstas. Da- 
bar - kitas: kada, jūsų nuomone, būsime artimosios priešo gynybos 
sferoje? 

Mirskis pagalvojo. 

- Maždaug po dviejų valandų. Esama prielaidos, kad mūsų 
spinduliuotė buvo užmaskuota vykusiai. Aktyviųjų priešo zondų ne- 
užfiksuojame, vadinasi, jie apie mus nežino. 

- Aš patenkintas jūsų kvalifikacija. Kaip suplanavote postų darbą? 

- Pone komodore, mes jau pasirengę. Tiksliau, kai kurie ne pa- 
tys svarbiausi postai dar kokią valandą dirbs, tačiau vadovaujantys 
kadrai ir variklininkai jau budi, artilerininkai - prie ginklų. Tiesa, bu- 
vo sutrikęs karšto maisto tiekimas, bet iš esmės mes tik laukiame 
pirmojo įsakymo. 

- Labai gerai. - Baueris kelias akimirkas tylėjo, nudelbęs akis į 
stalą. Paskui jas pakėlė, ilgu, kaulėtu pirštu pasitrynė nosį ir pridū- 
rė: - Nepatinka, kapitone, man ta tyla. Spąstais atsiduoda. 


Ir Martinas, ir Rachelė persigandę instinktyviai pažvelgė aukš- 
tyn, į garso šaltinį. 

Kai skrendi kosminiu laivu, bet koks triukšmas išorėje gali 
reikšti rūpesčius - ir rimtus. Bėglių luotas Rošaro link judėjo gero- 
kai greičiau nei antruoju kosminiu, o tokiomis sąlygomis net ir pasi- 
painiojęs popierinis žaislinio pistoleto šovinys kapsulę pramuštų it šar- 
vamušė raketa. Jei karinius laivus, tokius kaip "Lordas Vanekas", 
nuo įvairiausių nuolaužų saugojo deimanto putų šarvas ir specialūs 
buferiai, tai gelbėjimosi luoto apkala buvo neapsaugota nuo nieko. 

- Kaukės! - šūktelėjo Rachelė. 

Iš prietaisų skydelio iššoko daugybė surizgusių skaidrių pakuo- 
čių su sudėtingais užraktais bei kažkas panašaus į dujų balioną ir 
nudribo Martinui ant kelių. Rachelė užkišo ranką už krėslo ir išsiė- 
mė šalmą. Užsimaukšlinusi jį palūkėjo, kol briaunelė susilies su tri- 
ko ir hermetizuos kaklą. Ant antveidžio žybsėjo primityvūs simbo- 
liai. Išgirdusi už dešiniosios ausies zirziant vėdintuvą, moteris leng- 
viau atsikvėpė. Martinas šalia jos vis dar spraudėsi į perregimą ko- 
koną. Rachelė pažiūrėjo į viršų. 

- Pilote! Optinį viršutinių jutiklių vaizdą - į pagrindinį monitorių. 

- Oi šūdukas! - išsprūdo Martinui. 

Monitoriuje pasirodė išskydusi dėmelė žvaigždžių segtukų fo- 
ne. Vaizdas ryškėjo kone svaiginamai greitai ir netrukus pavidalą 
jau buvo galima atpažinti. Jis judėjo. Rachelė pasisuko ir pažiūrėjo 
Martinui į akis. 

- Kad ir kas tas žmogus, palikti nevalia, - ištarė jis. 

- Juo labiau be švyturio, - niūriai pritarė ji. - Pilote, deguonies 
atsargą. Perskaičiuoti, atsižvelgiant į penkiasdešimt procentų dides- 
nę išeigą. Kiek tai sumažins tikimybę mums išgyventi? 

Ekrane tuojau pat sušvito diagrama. 

- Atsargos per akis, - pasakė Martinas. - O nusileisti?.. 
Hmm... - Jis smaigteliu pabadė savąjį AP. - ...Gal ir pavyks. Ma- 
sių santykis ne kažin kiek pablogėja. 

- Spėji ar žinai? Jei pusiaukelėje baigsis degalai, iškyla gali ne- 
nusisekti. 

- Ir pats suprantu. Nagi pažiūrėkime... taip... Rachele, viskas 
bus gerai. Matyt, šios valtelės projektuotojas buvo numatęs, kad su 
savimi gabensies krūvą diplomatinio bagažo, gal net drabužinę. 

- Et, ką ir sakyti. - Ji apsilaižė lūpas. - Kitas klausimas: ar ima- 
me jį? Ir ką darysime, jei pradės čia skeryčiotis? 

- Manau, paklosi jį, pasitelkusi moterišką žavesį, - visiškai rim- 
tai atsakė Martinas. 

- Ačiū už vertingą pasiūlymą, - nuvargusio žmogaus balsu iš- 
tarė ji ir paėmė paralyžiuoklį. - Žinojai, kad vakuume neveikia? O 
čirškinti juo ankštumoje irgi ne kažin kas. 

- Beje, apie ankštumą. - Jis parodė į primityvoko masės detek- 
toriaus ekranėlį. - Tik dvylika kilometrų, o dar ir dreifuojame. Kai 
jie prieš mūšį pradės manevrą, norėčiau būti kur nors tolėliau. 

- Iš tikrųjų, - pritarė Rachelė. - Tiek to. Kiek įmanoma, aš pa- 
siruošusi. Tavo kostiumas jau vientisas? Patvirtinta? Nes tuojau ne- 
begalėsi nė krustelėti. 

Martinas pakėlė išsipūtusią pirštinę. Moteris pareguliavo de- 
guonies tiekimą ir ieškodama, kur ant kapsulės stogo galės tvirtinti 
lyną, tyčia nusižiovavo. 

- Puiku. Pilote, įjungti darbo išorėje režimą. Pasiruošti deher- 
metizuoti kabiną. 


Tiltelyje užkaukė pavojų skelbianti sirena. 

- Kontaktas! Kartoju, kontaktas! 

Leitenantas Kokesovas palinko pavaldiniui virš peties ir įsižiū- 
rėjo į prietaisų rodmenis. Pulte mirksėjo violetiniai ir žali žiburėliai. 

- Aišku, - nurijęs seiles, pratarė leitenantas Marekas ir po aki- 
mirkos pridūrė: - Ryšininkai, praneškite kapitonui. Padėties kodas 
- raudonoji. 

- Klausau! 

Virš durų įsižiebė raudona šviesa. 

- Ar yra konkretesnių duomenų? - pasiteiravo Marekas. 

- Stebime. Šaltinis - aiškiai termobranduolinis, pasirodė prieš 
dvidešimt sekundžių. Iš pradžių maniau, kad jutiklis streikuoja, bet 
jis rodo Balmeno linijas su poslinkiu į mėlynumą, ir dar pasiutusiai 
ryškiai - 1dealiojo spinduolio temperatūra būtų kokie penki šimtai 
megalaipsnių. Juda vietinės žvaigždės atžvilgiu didesniu nei antrasis 
kosminis greičiu. 

- Puiku! - Marekas pamėgino atsilošti. Nepavyko - toks buvo 
įsitempęs. - Ką gi, metas išsiaiškinti? | 

- Visada pasiryžęs! - Leitenantas Kokesovas, aukšto lygio 
technikas, dar kartą parodė savo sugebėjimais neabejojąs. - Pamė- 
ginsiu užmarinuoti tau saujelę neutrinų. 

Atsivėrė durys, ir prie jų stovįs sargybinis pasitempė. Leitenan- 
tas Marekas pasisuko su visu krėslu ir šaltai išreiškė pagarbą. 

- Pone kapitone... 

- Kokia padėtis? 

- Kol kas užfiksuotas vienas objektas. Vis dar aiškinamės, kas 
tai, bet tiek, kad - branduolinis deglas su Balmerio linijų poslinkiu 
į mėlynumą, galiu pasakyti jau dabar. Panašu, jog Žiūrime tiesiai į 
galinį veidrodį. 

- Puiku. - Mirskis linktelėjo. - Dar kas nors? 

- Dar? - Marekas akivaizdžiai sutriko. - Nieko, kol kas nieko. 

- Kontaktas! - šūktelėjo tas pats jutiklių operatorius ir išsyk su- 
sidrovėjo. - Pone kapitone, labai atsiprašau. 

- Apibūdinkite kontaktą, - paliepė kapitonas. 

- Dar vienas branduolinis šaltinis, dviem megakilometrais aukš- 
čiau ir piečiau nei pirmasis. Juda lygiagrečiai. Pirminiais duomeni- 
mis, sprendžiant iš dabartinių vektorių, pro mus turėtų praslinkti už 
šimto kilokilometrų; greitį pradėjo mažinti nuo aštuonių šimtų kilo- 
metrų per sekundę. Laikas iki atkirtimo - dvi kilosekundės. 

- Ką dar galite apie juos pasakyti? - paklausė Mirskis. 

- Ką dar, pone kapitone? 

- Na, anomalus šoninis pagreitis, trikdžiai, informacijos mainai, 
švytintys rausvi čiuptuvai... Kas nors. 

- Nieko, pone kapitone. 

- Tiek to. - Mirskis susimąstęs pasiglostė barzdą. - Kažkas čia 
negerai. 

Vėl atsidarė durys, įėjo leitenantas Helsingas. 

- Pone, leiskite perimti vadovavimą artilerininkams. 

- Leidžiu. - Kapitonas numojo ranka. - Bet pirmiau įminkite 
mįslę. Vardan Imperatoriaus barzdos, kodėl matome tik du variklių 
deglus ir daugiau nieko? 

- O... - žiojosi Marekas, bet taip ir neprasižiojo. 

- Todėl, - Mirskiui per petį atsakė trečiojo rango kapitonas Vul- 
pis, - kad tai spąstai. 

- Kaip jums ir į galvą atėjo? Juk mus paprasčiausiai kviečia 
pietų. - Laivo vadas pagiežingai nusišypsojo. - Hmm... Manote, 
pakišo kekę minų, o paskui įžiebė du deglus? 

- Visiškai įmanoma, - atsakė Vulpis. - Tokiu atveju per galvą 
gausime... - jo pirštai palakstė klavišais - ...po dviejų šimtų pen- 
kiasdešimties sekundžių. Prie pačios minos ar ko nors panašaus ne- 
priartėsime dar ilgai, bet kai greitis šitoks, net smėlio debesis gali 
mus sutrinti. 

Mirskis palinko į priekį. 

- Artilerija, pereikite prie automatinio gynybos režimo! Ryšiai, 
paprašykite komodoro vadavietės, o taip pat "Kamčiatkos" ir "Re- 
ginos" patvirtinimo. Priminkite, kad saugotųsi minų. - Jis vėl ne- 
linksmai šyptelėjo. - Ką gi, metas pažiūrėti, iš kokio molio jie nu- 
drėbti. Ryšininke, perduokite komodorui mano linkėjimus ir pasa- 
kykite, kad prašau leidimo gynybiniais tikslais nutraukti maskuotę. 

- Klausau, pone. 

Impulsų maskuotė kariniam laivui - gyvybiškai svarbi. Kad ak- 
tyvieji jutikliai, tokie kaip radaras ar lidaras, aptiktų pašalinį objektą, 
reikia, kad šis atmuštų jų impulsus, tačiau nepakankamai stiprų 1a- 
bai toli esančio (arba paslėpto) objekto aidą sunku pagauti. Laivas, 
siunčiantis pirminį impulsą, visiškai atvirai atskleidžia savo koordi- 
nates bet kuriam priešui, kuris laikosi didesniu nuotoliu nei gali 
grįžti to impulso aidas, tačiau neišeina už pasyviosios detekcijos ri- 
bų. Kitaip tariant, tas, kas pirmas pamėgina apšviesti priešą, pirmas 
jam ir pasirodo - kaip ant delno. 

- Pone kapitone... 

- Klausau jūsų, leitenante Marekai. 

- O kas, jeigu ten daugiau nei du laivai? Noriu pasakyti, juk ir 
mes turime zondų, daugkartinių luotų. Kas, jei ten kur kas galin- 
gesnės pajėgos, o tiedu, kuriuos matome - tik masalas? 

- Tai ne tik įmanoma, leitenante, bet ir visai tikėtina. 

- Minos atkirtimas pirmąja trajektorija, keturios minutės. - Vek- 
torių judėjimą ir laiką Vulpis stebėjo šviečiančioje undinės formos 
plokštėje. Atsigręžęs į laivo vadą, jis pasitikrino žvilgsniu. 

Mirskis linktelėjo. Buvo nepaprastai ramus, susikaupęs. Įgula 
savo kapitono ramybe netruko persiimti. 

- Artilerija, paruošti torpedas ir raketas. Nuotoliniai užtaisai, pa- 
dėtys: raudona, mėlyna, oranžinė. 

Suskambo raudonasis telefonas. Laivo vadas pakėlė ragelį; 
persimetęs keliais žodžiais, vėl jį padėjo. 

- Radare, jums leista siųsti impulsą. 

Iškart atsiliepė pirmasis radiolokatorius: 

- Pereiname į aktyvųjį režimą. Impulsinio Doplerio banga - de- 
šimt sekundžių, keturių oktavų judrusis diapazonas, po to - trikdžių 
seka alfa. Pone kapitone, masalus jungti? 

- Galima. - Susidėjęs ant kelių rankas, Mirskis labai atidžiai 
žvelgė į pagrindinį monitorių. Po išorine ramybe kapitonas slėpė ne- 
menką rūpestį. Lošė jis labai rizikingai: statydamas už prielaidą apie 
priešo prigimtį, galėjo prakišti ne tik savo gyvybę, bet ir laivą - kar- 
tu su visų gyvybėmis. Nors nebuvo užtikrintas, vis dėlto prielaidą 
pagrindžiančios informacijos jam užteko. "Gal ir tiesą sakė ta mo- 
teriškė iš JT", - pagalvojo kapitonas ir apsidairė. - Leitenante Hel- 
singai, kokia padėtis? 

Barzdotasis artilerininkas linktelėjęs atsakė: 

- Pirmosios keturios salvės paruoštos kaip įsakyta. Dvi savaei- 
gės torpedos su nuotoliniu uždegimu, po jų - šešios pasyviosios 
elektromagnetinio impulso raketos, sklaida dešimt laipsnių. Lazerių 
tinklas užprogramuotas sutankintai gynybai. Balistinės gynybos 
programos įdiegtos. 

- Gerai. Vairininke... 

- Tiksliai laikausi numatyto kurso. Klaidinti priešą apgaulingais 
manevrais neįsakyta. 

- Radare... 

Leitenantas Marekas atsistojo. Atrodė įsitempęs, išsekęs, ap- 
link akis buvo susimetę dar daugiau raukšlelių. 

- Pone kapitone, leiskite raportuoti. Aktyvieji jutikliai kol kas 
dirba tuščiai. Pasyvieji aptiko tik infraraudonąjį pėdsaką, kurį išana- 
lizuosime... - jis pažiūrėjo žemyn - ...maždaug per tris minutes. 
Masalas paleistas, keliauja į tašką numeris vienas. 

Masalas, nedidelis bevariklis zondas, už dešimties kilometrų i!- 
gio lyno tempiamas paskui "Lordą Vaneką", turėjo siųsti šio elektro- 
magnetiniam "parašui" identišką impulsą, interferometru sinchroni- 
zuotą su aktyviaisiais flagmano jutikliais. Šitaip, nurodant neteisingą 
jo padėtį, tikėtasi suklaidinti priešą. 

- Gerai. - Mirskis pažiūrėjo į laikrodį šalia pagrindinio monito- 
riaus, paskui užmetė akį į pultą priešais save. Metas suderinti veiks- 

mus. - Pirmajame taške būkite pasiruošę sulig mano įsakymu akty- 
vuoti pirmąjį uždegimo režimą. Kol pasieksime šešiasdešimties ki- 
lometrų per sekundę greitį, laikykitės stabilaus keturiasdešimties g 
pagreičio. Tada išjunkite variklius, užgesinkite visiškai. Kursas trys 
šimtai šešiasdešimt su nuliu su nuliu pagal dabartinę padėtį. Ryšiai, 
perspėkite visus pirmosios eskadros laivus. Artilerija, sulig mano 
įsakymu, nuliniu laiku plius penkios sekundės būkite pasiruošę pa- 
leisti pirmąją ir antrąją torpedas. Ryšiai, perspėkite pirmąją eskadrą 
apie pasyvųjį torpedų paleidimą. Prašau patvirtinti. 

- Klausau, pone kapitone! Pirmoji ir antroji... - Helsingusas su- 
taukšėjo bronzine svirtele - ...parengtos pasyviajam paleidimui nu- 
liniu laiku plius penkios. 

- Gerai. 

- Iki galimo minos atkirtimo - dvi minutės. 

- Dėkoju, antrasis navigatoriau, laikrodį aš ir pats matau. - Ka- 
pitonas sugriežė dantimis. - Vairininke, kokia padėtis? 

- Programa aktyvuota. Pagrindinis variklis uždegimui po pen- 
kiasdešimties sekundžių paruoštas. 

- Radiolokatoriau, kokia padėtis? 

- Turėtume pagauti juos po dviejų minučių. Jie patys impulsų 
nesiunčia... Kas tai? 

Įsiterpė antrasis radiolokatorius: 

- Kontaktas! Lidaras sugavo signalą. Laukiame... 

Užkaukė sirena. 

- Kapitone, kažkas dzingtelėjo mums į šoną, - pranešė Marekas. 

Visi, išskyrus radarų operatorius, sužiuro į Mirskį. Šis savo 
ruožtu pažvelgė Helsingui į akis ir vos vos palenkė galvą. 

- Takas beta. 

- Klausau, antroji artilerija, takas beta! 

Kai pagrindinis ritininis leistuvas iš pirmgalio išspjovė dvidešimt 
tonų sudėtingų mechanizmų ir kuro, laivą vos juntamai supurtė slo- 
pus smūgis. Sulig antruoju smūgiu išlėkė kita torpeda. Jos turėjo 
pasyviai, neskaitant veikiančios navigacinės įrangos, dreifuoti ir 
laukti, kol "Lordas Vanekas" pradės didinti greitį. 

- Liko trisdešimt sekundžių, - paskelbė antrasis navigatorius. 

- Pone kapitone, leiskite pranešti apie kontaktą, - kreipėsi Ma- 
rekas. 

- Kalbėkite. 

- Mums pavyko užmesti akį į impulso bangą. Ji... keistoka. 
Triukšminga, jei suprantate, ką noriu pasakyti. Jie puikiai padirbė- 
jo, maskuodami "parašą". 

- Liko dešimt sekundžių. 

- Visiems postams! Pereiname prie antrojo plano, - pranešė 
Mirskis. - Navigatoriau, informaciją apie kontaktą persiųskite 
"Kamčiatkai" ir "Jekaterinai". Iš jų imkite viską, ko prireiks. 

Jis paėmė telefono ragelį, ketindamas apie pokyčius pranešti 
kitiems kapitonams. 

- Klausau, pone kapitone! Uždegimas pagal planą numeris du 
po penkių... dviejų, vienos... jau! 

Iš pažiūros nieko neatsitiko, tiltelis nesudrebėjo, niekam neap- 
sunko galūnės, tik juodąją skylę laivo gelmėse susuko staigi kančia: 
"Lordas Vanekas" šoko į priekį su visu koviniu pagreičiu - keturi 
šimtai metrų per sekundę kvadratu, daugiau nei keturiasdešimt g. 

Dar kartą užkaukė sirena. Navigatorius paskelbė: 

- Visi skeneriai aktyvuoti. 

Į visas puses ištryško dvidešimt gigavatų lazerių šviesos, to- 
kios negailestingos, kad būtų ištirpdžiusi net už daugelio kilometrų 
esantį plieną. Iki raudonumo įkaitę laivo šilumokaičiai vandenį vertė 
prisotintais garais, o šiuos suslėgtus siuntė pro laivagalį išorėn. 
Prieš pat mūšį perkaitinti jautrius šilumokaičius būtų buvusi tikra 
savižudybė. 

Prašneko artilerininkai: 

- Salvė 1š tako beta. 

Šįsyk smūgis ir griausmas supurtė visą laivą: išskriejo dvi lei- 
tenanto Helsingo iš anksto, dar take alfa, įkrautos raketos. Kai tik 
jos atitrūko nuo laivo, dešimtadalį lazerių galios artilerininkai išsyk 
nukreipė į uodegas, šitaip reakcinę masę pamaitindami energija. 

Šiomis ypatingos įtampos minutėmis Mirskis iš paskutiniųjų 
stengėsi laikytis užtikrintai - vardan savo įgulos. Jis gerai prisiminė, 
ką siaurame karininkų rate kalbėjo komodoras: "Jeigu jie užtektinai 
protingi, visomis orbitoje turimomis jėgomis pamėgins priversti 
mus išsiduoti, o paskui užgrius ant mūsų tikra minų pūga. Kur mes 
traukiame, jie žino, o tai jau pusė problemos. Pradėję siųsti impul- 
sus, galutinai jiems atsiskleisime, o tada liks tik išsiaiškinti, kokio- 
mis papliūpomis jie gali mus apipilti ir kiek mes pajėgsime atlaikyti." 

Fiksuotų objektų - šiuo atveju išdėstytų žemoje orbitoje aplink 

planetą - puolimą kosminiame kare įprasta laikyti sudėtingiausia už- 
duotimi. Gynyba aplink tokius objektus gali sutelkti pajėgas ir pri- 
reikus į besiartinantį priešą žaibiškai nukreipti raketas ar lazerius; o 
puolančiajai pusei, jei ji nori bent išsiaiškinti, ką puola, tenka siųsti 
daug energijos reikalaujančius radarus, kurie gynybai tampa tikrais 
kelrodžiais ir puikiausiais taikiniais. 

Netrukus Mirskis gavo šiek tiek lengviau atsipūsti. 

- Ramybė, pone kapitone. Mes jau jų pozicijose, bet minų lau- 
kų, regis, nėra. 

Dreifuojančios minos nesektų paskui laivus, kurie, išmetę jas 
skriedami maksimaliu greičiu, pradėtų lėtėti - jos nušvilptų į priekį 
ir galiausiai užkirstų kelią saviems. 

- Gerai, - pusbalsiu pratarė kapitonas. 

Visą dėmesį jis buvo sutelkęs į du raudonus taškus vidur pa- 
grindinio monitoriaus. Objektai vis dar stabdė, nemaloniai staigiai, 
lyg ketintų kautis rimties pozicijoje. Prie jų šliaužė dvi "Lordo Va- 
neko" raketos - iš tikrųjų jos skriejo su beprotiškų tūkstančio g pa- 
greičiu, jau didesniu nei tūkstančio kilometrų per sekundę greičiu. 
Netrukus varikliai išsijungs, ir toliau raketos lėks iš inercijos, pasi- 
likusios reakcinės masės tiek, kad užtektų paskutiniam manevrui - 
kai iki priešo bus tik dešimt sekundžių skrydžio. Pirm "Lordo Va- 
neko" žibėjo purpuriniai dreifuojančių torpedų kryželiai. 

Po geros minutės prašneko antroji artilerija: 

- Kapitone, pametėme pirmąją raketą. Signalas ją pasiekia, bet 
negrįžta. 

- Keista. 

Mirskis suraukė antakius ir pažvelgė į laikrodį, rodantį, kiek li- 
ko iki lemtingojo momento. Kreiseris slinko vėžlio greičiu, vos ke- 
turiasdešimt kilometrų per sekundę. Priešas artinosi didesniu nei 
dviejų šimtų kilometrų per sekundę greičiu, tačiau lėtėdamas. Va- 
dinasi, jei niekas nepasikeis, jų trajektorijos susikirs maždaug po 
penkių šimtų sekundžių, o per raketos skrydį vieni nuo kitų atsi- 
durs dviem šimtais sekundžių anksčiau. Iš tokių tolimų balistinių 
šūvių realios naudos niekas nesitikėjo, bet pakankamai priartėjusi 
raketa galėjo priversti priešą išsiduoti. O juk pirmoji buvo už dau- 
giau nei penkiasdešimties tūkstančių kilometrų... 

- Pone kapitone, leiskite raportuoti: antroji taip pat dingo. 

- Kas čia dedasi? - sumurmėjo Helsingas ir pažvelgė į monito- 

rių. Šešių "Kamčiatkos" raketų spiečius artėjo prie taikinio. Tai bu- 
vo veikiau tuščias šaudymas, vargu ar galintis pridaryti žalos, bet... 

Prakalbo gynybos grupė: 

- Kapitone, rūpesčiai pirmajame denyje. Leiskite pranešti: susi- 
dūrę su nuolaužomis netekome kelių lidaro tinklo akių, bet vidinis 
korpuso sluoksnis nenukentėjo. 

- Atrodo, byra pleiskanos, - pakomentavo Mirskis. - Bet gyny- 
ba nesnaudžia. Torpedos jau? | 

- Dar ne, kapitone, - atsakė Helsingas. - Jų delta-v ne daugiau 
penkių šimtų kilometrų per sekundę. Sprogimo pozicijoje torpedos 
bus mažiausiai... po aštuoniasdešimties sekundžių. 

Net ir skriedamos priešo link šimtu kilometrų per sekundę 
greičiau nei jas paleidęs laivas, torpedos vis tiek buvo palyginti lė- 
tos. Tiesa, su įmontuotais autonomišku energijos šaltiniu, radaru bei 
kompiuterinių valdymo bloku kautynėse jos būdavo vertingesnės 
už raketas, tačiau greitėdavo kur kas lėčiau; jų pagreičio galimybės 
išvis buvo kuklesnės. 

- Leiskite pranešti, pone, - įsiterpė antrasis radiolokatorius. - 
Kažką aptikau. Prabėgus šimtui milisekundžių po antrosios raketos 
paleidimo, trečiasis ieškiklis pagavo neutrininį impulsą. Neaišku, ar 
nuo taikinio, ar nuo raketos, bet energijos ten apsčiai. Ir nė ženklo 
kitos spinduliuotės. 

- Labai keista, - lyg ir sau sumurmėjo kapitonas. Pasakyta bu- 
vo dar labai švelniai. - Laikas ir atstumai... 

- Torpedos suveiks po šešiasdešimties sekundžių. Aktyvioji ar- 
tilerija - po šimto penkiasdešimties sekundžių. Kontaktas - po ketu- 
rių šimtų sekundžių. Maksimalus suartėjimas - dvidešimt kilokilomet- 
rų, greitis be manevrų - du šimtai šešiasdešimt kilometrų per sekun- 
dę. Šiuo metu atstumas iki taikinio - šimtas penki kilokilometrai. 

- Na štai, - tarė Mirskis. - Manykite, ponai, ką norite, bet man 
tokia eiga nepatinka. Leitenante Helsingai, imkite dvi torpedas ir 
leiskite tiesiai į pirmąjį iš tų vaiduoklių. 

- Bet juk jos tuojau pat pereis į balistinę... 

Kapitonas kilstelėjo ranką ir iš karto jį pertraukė: 

- Darykite kaip liepta. Vairininke, tridešimt antrąjį variantą. Ži- 
nią visiems laivams. 

Nusprendęs pasitarti su flagmanu, Mirskis dar kartą pakėlė 
tiesioginio ryšio su Baueriu telefono ragelį. 

Rošaras monitoriuje sukdamasis šiek tiek perkrypo. "Lordo 

Vaneko" kursą rodanti Oranžinė linija, iki šiol smigusi tiesiai į pla- 
netą, ėmė linkti, krypti į šalį. Sakytum, verždamosi susikirsti su 
kreiserio ir jo palydos trajektorijomis dvi raudonos linijos - priešo 
laivų kursai - taip pat išlinko, o dvylika mėlynų taškų, atitinkančių 
beveik prieš dvi minutes paleistas torpedas, gerokai išsipūtė. 

Veikianti torpeda - anaiptol ne toks daiktas, kurį erdvėlaivio 
kapitonas nori išvysti kur nors netoliese. Kitaip nei raketa - šiurkš- 
čiai tariant, reaktyvinės masės prikimštas vamzdis su lazeriniu veid- 
rodžiu uodegoje ir kovine galvute priekyje, - torpeda pati yra savo- 
tiškas kosminis laivas su autonomišku energijos šaltiniu, kone tikra 
lėtai veikianti atominė bomba, beveik nekontroliuojama ir išmetanti 
siaubingai radioaktyvias atliekas. Tai bene pats našiausias ir tau- 
piausias variklis be sudėtingų reaktorių ir iškreiptos erdvės genera- 
torių. Tokiais varikliais, kol nebuvo išrastos modernesnės techno- 
logijos, dvidešimt pirmo amžiaus pradžioje sėkmingai naudojosi 
tarpplanetinių skrydžių pionieriai. 

- Kapitone, abi žuvelės plaukia. Mūsiškių pagreičiai atitinkamai 
devyniasdešimt šeši ir šimtas dvylika g, vidutinis eskadros - devy- 
niasdešimt aštuoni. Jos baigs degti po šimto sekundžių ir su įsijun- 
gusiais palaikomaisiais varikliais per šimtą penkiasdešimt sekundžių 
atkirs abu vaiduoklius, jei šie nepakeis kurso. Suvaldyti torpedas 
tada bus sunkiau, bet dar įmanoma - bent jau nutaikyti galėsime. 

- Gerai, - tarstelėjo Mirskis. 

Kad priešo laivai, pasukę "Lordo Vaneko" kryptimi, netrukus 
gali pradėti šaudyti, kapitonas neabejojo. Bet jis vylėsi, kad, grasin- 
damos ir drumsdamos matomumą, jiems sutrukdys kelią pastoju- 
sios torpedos. 

Tiedu laivai buvo kažkokie ypatingai keisti. Nesilaikė jokios 
akivaizdžios taktinės doktrinos - be paliovos siųsdami lidarų impul- 
sus, skrido tiesia linija su pagreičiu, ir tiek. Nesiėmė jokių apgau- 
lingų veiksmų, elgėsi tarsi bare kompiuteriu žaidžiantys girti paik- 
šiai, kuriems nerūpi jokie galimi maskuotės pranašumai. Buvo aki- 
vaizdu, kad laivus valdo arba visiškas pusgalvis, arba... 

- Radiolokatoriau, - pusbalsiu kreipėsi Mirskis. - Paanalizuok 
tankumą priekyje ir apačioje. Gal ką rasi... 

- Tuojau pažiūrėsiu. - Marekas net susijaudino, išsyk perpra- 
tęs, kur lenkia kapitonas. "Jeigu tiedu - tik skalikai, pakeliui baidan- 
tys laimikį, tada kas nors patyliukais eina jiems iš paskos. Tai ne 

minos, išmestos skrendant didžiausiu greičiu, o kas nors kitkas. 
Galbūt kas nors gerokai blogiau, kaip spiečius savaeigių torpedų..." 
- Hmm... pone, leiskite pasiteirauti, ar optinis skenavimas irgi pra- 
verstų? 

- Bent jau nepakenktų, - numykė Mirskis. - Kur mes esame, 
jie šiaip ar taip Žino. 

Atsiliepė antrasis radiolokatorius: 

- Pone kapitone, nieko ypatingo nematyti. Dviejų šviessekun- 
džių nuotoliu nieko nėra nei priekyje, nei apačioje. Buvo šiek tiek 
organinių šiukšlių - pirmajame taške perskrodėme skystą debesį, įsi- 
taisėme porą brėžių ant nosies, - bet nei kokios palydos, nei gin- 
kluotės. 

- Kapitone, priešakyje švaru, - pranešė Marekas. 

- Ką gi, stebėkite toliau. - Mirskis nuleido akis ir pasižiūrėjo į 
kibiai sugniaužtas rankas ant kelių - senas rankas išpurtusiomis ve- 
nomis ir žylančiais plaukeliais ant riešų. - Kaip aš tiek ir nugyve- 
nau? - tyliai paklausė jis savęs. 

Skimbtelėjo pultas. 

- Jums skambina, - pranešė balsas. | 

- Po velnių! - išsiplūdo Mirskis ir įjungė vaizdą. 

Skambino Baueris. 

- Aš užsiėmęs, - sausai pasakė kapitonas. - Leidžiame torpedas. 
Ar reikalas skubus? 

- Skubus. Dedasi kažkokios nesąmonės. Kaip manote, kodėl 
jie nešaudo? 

- Todėl, kad jau seniai iššovę, tik kulkos iki mūsų dar neatlėkė, 
- pro dantis iškošė Mirskis. 

Kelias akimirkas Baueris Žiūrėjo į savo flagmano kapitoną. Ir 
be žodžių buvo aišku, kad jam pritaria. Paskui linktelėjo ir pasakė: 

- Kapitone, traukite mus visus iš čia velniop. Visai eskadrai įsa- 
kysiu sekti paskui jus. Tik suteikite man galimybę pakankamai del- 
tai-v... kad tik toliau nuo to... kad ir kas tai yra. 

Įsiterpė antrasis radiolokatorius: 

- Laikas iki maksimalaus torpedos priartėjimo - aštuoniasde- 
šimt sekundžių. Pone, požymių, kad vilkai pastebėjo žuvis, nėra. 
Nors, jeigu jie ten turi ką nors panašaus į mūsiškius G-90, turėjo 
pastebėti. 

- Aiškų. 

Kapitonas nutilo. Jį graužė kažkokia vis išslystanti mintis. Kažko 
jis niekaip negalėjo prisiminti. "Ak štai, neutrininis impulsas! Neutri- 
nai - galingas branduolinis ginklas. Tad kodėl nebuvo blyksnio?" 

- Artilerininkai, paruoškite dvylika SEM-20. Paleiskite iš laivaga- 
lio trumpiausiu atkirtimo kursu. Tarkime, kad jie puls iš užnugario. 

Jis pažvelgė į telefono ekraną, bet Baueris jau buvo padėjęs ragelį. 

- Pone kapitone, paukštelės paruoštos! - Helsingusas net išsi- 
šiepęs stumdė svirteles ir sukiojo rankenėles. Mirskis paniurėlį gin- 
klininką tokį laimingą paskutinį kartą buvo matęs tada, kai dingo jo 
šuo. - Laikas - minus dešimt sekundžių. 

- Vairininke:.. - Kapitonas kiek patylėjo, o paskui pridūrė: - 
Sulig mano įsakymu ruoškitės atsitraukimo manevrui. 

Ant radaro operatoriaus stalo užtreliavo pavojų skelbiantis 
skambutis. 

- Pone kapitone, leiskite raportuoti, - prabilo puskarininkis iš- 
rūgų spalvos veidu. - Pamečiau "Kunigaikšųį Vaclavą"! 

Visi sužiuro į jį nustėrę. 

- Ką reiškia "pamečiau"? - užriko subordinacijos tvarką pamir- 
šęs Vulpis. - Linijinis kreiseris - ne sagą... 

- Kreiseris nebeatsako. Ir nebegreitėja. Monitoriuje jis matyti, 
bet kažkas negerai... - Radaro operatorius mažne mikčiojo. - Į in- 
dikatorių "savas-svetimas" nebereaguoja. Ir energijos atmuša labai 
jau daug - lyg kas būtų nuplėšęs impulsų maskuotę. 

- Atsitraukimo manevrąą! - užriaumojo Mirskis ūmai stojusioje 
gūdžioje tyloje. 

- Klausau, atsitraukimo manevrą! - Trečiojo rango kapitonas 
Vulpis šoko karštligiškai stumdyti svirtelių. 

Jei mūšis kosmose susiklosto nesėkmingai, dažniausiai taip nu- 
tinka akimirksniu. Bet tai dar ne didžiausias rūpestis. Blogiausia, 
kad katastrofa laivui tampa akivaizdi tik tada, kai jis jau būna ap- 
suptas priešo raketų ir pabėgti niekaip nebegali. Tokią padėtį Mirs- 
kis su kitais laivyno kapitonais ir Baueriu ne kartą modeliavo, kol 
galiausiai sumodeliavo atsitraukimo planą. Planelis, tiesą pasakius, 
buvo niekam tikęs, su vienintele teigiamybe - kiti dar prastesni. 

Kažkas surado juos už devyniasdešimties tūkstančių kilometrų 
ir trinktelėjo iš pasalų. Nepasakytum, kad tai buvo visiškai netikėta; 
vis dėlto ne ko kitko, o kariauti jie čionai ir atsibeldė. Blogiau, kad 
nebuvo jokių raketų, išskyrus savas. Na, dar priešakyje plūduriavo 


259 


po sprogimo likusios nuolaužos ir dulksnojo organinėmis priešo lai- 
vų "pleiskanomis". Aktyvusis "Lordo Vaneko" lidaras svetimą rake- 
tą aptiko beveik už šviessekundės, už trijų šimtų tūkstančių kilo- 
metrų. Jei priešas flagmano laivui gali užtvoti iš tokio atstumo, va- 
dinasi už paties kreiserio energinius ginklus jo ginklas yra kone 
dvigubai galingesnis, vadinasi, jis yra suknistai per arti. Tokiu at- 
veju vienintelė išeitis - apsigręžti, įjungti avarinę pavarą ir brėžti 
vektorių šalin, nelaukiant, kol priešas pagaliau prisistatys. 

Prašneko antrojo radaro operatorius: 

- Iki taikinio torpedai liko keturiasdešimt sekundžių. Abiejų vil- 
kų kursai tie patys, pagreitis sumažėjęs iki vieno g. 

- Ką gi, malonu girdėti. Pone Helsingai, būčiau labai dėkingas, 
jei svetingai pasitiktumėte viską, ką mūsų draugai pasiųs mums 
įkandin. Nežinau, ką jie metė į "Kunigaikštį Vaclavą", bet verčiau 
nesuteikime galimybės to pakartoti. O dabar, ponai, nuolankiai at- 
siprašau, man reikia paskambinti. - Mirskis užsidėjo ausines ir pri- 
suko garsą. - Ryšiai, prašau sujungti su komodoru. 

Spragt. 

- Pone komodore... 

- Ar mes jau traukiamės? 

- Taip, pone komodore. "Kunigaikštis Vaclavas"... 

Staiga it peilis per ausis čiūžtelėjo dehermetizacijos aliarmo 
signalas. 

- Visi į sumautus postus! - užkriokė kapitonas. - Su skafan- 
drais! 

Jis plėšte nusiplėšė telefono ausines. Karininkai ir eiliniai strim- 
galviais puolė prie avarinių spintų, paskubomis sušoko į skafandrus 
ir nerangiai grįžo į postus, o tie, kurie trumpam buvo juos pakeitę, 
patys nuskubėjo į patalpos gilumą. Tiltelis, kaip ir kiti laivo nervų 
centrai, buvo hermetizuotas autonomiškai, bet Mirskis nenorėjo ri- 
zikuoti. Vargu ar kautynėse tarp laivų avariniai skafandrai būtų kuo 
nors pagelbėję, tačiau dekompresija - visai kas kita. Žvaigždėlaivyje 
ji galėjo sukelti nemenkesnę grėsmę nei gaisras ar Hokingo spindu- 
liuotė. 

- Žalos kontrole, raportuokite, - paliepė kapitonas. 

Pribėgęs puskarininkis atkišo jam skafandrą. Mirskis atsistojo 
ir neskubėdamas, dukart patikrinęs kostiumo būklę, apsivilko. 

- Pone kapitone, raportuoju: denyje A smarkiai kritęs slėgis. 

Dekompresija kritinė, oras ir toliau nuteka. Taip pat, leiskite pra- 
nešti, sugadintas trečiasis lidaro spinduliuoklio kvadrantas. 

- Patikrinkite, kad visi būtų tinkamai užsisagstę. Artilerija, ra- 
darai, kokia padėtis? 

Atsiliepė pirmojo radaro operatorius: 

- Torpedai liko penkiolika sekundžių. Vaiduoklio kursas nekin- 
ta, turėtų dvidešimčiai sekundžių patekti į mūsų aprėpties zoną, o 
paskui likti užnugaryje. 

- Visi vamzdžiai užtaisyti, - pranešė Helsingusas. 

- Žalos kontrole, sutaisykite gyvybės palaikymo sistemą! Kas 
ten, po galais, nutiko? 

- Pone kapitone, jau išsiaiškinau. Kažkokia tarša. Šaltinis pačio- 
je sistemoje. Keistos organinės, silpnos koncentracijos molekulės. 
Taip pat... ėė... paskiri ugnies židiniai. Išsidėstę beveik po visą de- 
nį A. Lidaro tinklas pažeistas ten, kur pataikė nuolaužos. Be to, še- 
šiolika įgulos narių pažymėti kaip nukentėję. Visi buvo į kosmosą 
atsivėrusioje denio dalyje. 

Artilerininkai paskelbė: 

- Iki torpedos forsuoto greičio fazės - penkios sekundės. 

- Nagi apžlibinkime juos, - pasiūlė Helsingas. - Tinklą visu pa- 
jėgumu! 

- Klausau, pone leitenante! Multispektrinis impulsas aktyvuo- 
tas visu pajėgumu! 

Helsingas pasviro į šalį ir kažką sušnibždėjo į ausinių mikrofo- 
ną. Pirmasis radiolokatorius jam atsakė taip pat šnibždomis. Radaro 
operatorius, visą dėmesį sutelkęs į milžinišką lazerių tinklą ant lai- 
vo, kurį laiką darbavosi mygtukais bei svirtelėmis, o Helsingas su 

Skleisdamas iškreipto erdvėlaikio raibulius, "Lordas Vanekas" 
spruko nuo nebyliųjų persekiotojų stačiu kampu jų trajektorijų at- 
žvilgiu. Dvi torpedos su sūriojo vandens varikliais nuskriejo į priešo 
laivus tartum ryškios branduolinės kibirkštys. Gerą dalį kreiserio 
korpuso sandariai dengianti plokščių mozaika sumirguliavo lazerių 
šviesomis. Tūkstančiai tarpusavyje derančių ir visiškai nederančių 
atspalvių sutvisko it briliantinė karūna. Iškrova buvo milžiniška, 
daugelio gigavatų, ir laivo apkala plykstelėjo tarytum užsiliepsnoju- 
si. Pašvaistė iš pradžių išsiplėtė, o paskui ėmė telktis į du siaurus 
spindulius. Šie būtų už tūkstančių kilometrų kiaurai pradeginę plie- 

ninį šarvą. 

Kai iki priešo laivų liko trys tūkstančiai kilometrų, padrikai vin- 
giuojančios torpedos išvystė maksimalų greitį. Vengdamos hipote- 
tinių priešo lazerių, trikdžių bei kitokių kontrveiksmų jos dešimt 
kartų greičiau už ikikosminės eros tarpžemynines balistines rake- 
tas skriejo kripėmis ir ringiais bei kliovėsi pasyviaisiais jutikliais ir 
sudėtingais antispufmgo algoritmais. Įveikti atstumui ir išsiaiškin- 
ti, kad priešo gynybos beveik net nėra, torpedoms neprireikė nė 
trisdešimties sekundžių. 

Stebint iš "Lordo Vaneko" tiltelio, susidūrimas atrodė gana 
kasdieniškai. Vienas persekiotojų paprasčiausiai išnyko - jį pakeitė 
besipučianti skeveldrų ir įkaitusių dujų sfera, gerokai ryškesnė už 
atominio sprogimo grybą; kai laivas driokstelėjo ir variklio apsodai 
subyrėjo į šipulius, antimedžiaga išsiliejo į metalinio vandenilio mar- 
malą, ir prasidėjo egzotinių subbranduolinių reakcijų chaosas. 

Beje, iš dvylikos torpedų taikli buvo tik viena. 

--Pone kapitone, leiskite pranešti: sugavome daugiau neutrini- 
nių impulsų, - paskelbė radaro operatorius. - Siųsti ne iš to, kurį 
nukovėme... 

Mirskis atidžiai stebėjo pagrindinį monitorių. 

- Žalos kontrole, kas girdėti denyje A? Vairininke, ar visi laiko- 
si atsitraukimo plano? 

- Denyje vis dar vakuumas. Pasiunčiau remonto grupę, bet at- 
sakymo kol kas nėra. Ketvirtajame utilizatoriuje kritęs slėgis. Kad 
oras nutekėtų išorėn, požymių nėra. Rimti energijos nuostoliai tin- 
kle, kažkur netenkame ištisų megavatų. 

- Kapitone, žinia apie atsitraukimą pasiųsta prieš minutę. Kol 
kas visi... - Vulpis išsiplūdo. - Pone, "Kamčiatka" dingusi! 

- Kur, po šimts velnių?! - palinkęs į priekį užriko kapitonas. 

- Nepagaunu dar vieno "savo-svetimo" signalo, - įsiterpė ra- 
daro operatorius. Jo akys išsiplėtė. - ..."Kamčiatkos". 

Be paliovos tįstantys Imperijos laivų vektoriai pagrindiniame til- 
telio monitoriuje jau atitiko 300 kilometrų per sekundę greitį ir vis dar 
šliaužė aukštyn. Nebepasiekiama paskirties planeta kabojo centre. 

Mirskis pažvelgė į padėjėją. Šis nerimastingai žiūrėjo į savo ka- 
pitoną. | 

- Turime pripažinti, kapitone, jie kaunasi mums dar nežinomais 
metodais... 

Raudonos šviesos. Staugiančios sirenos. Puskarininkis iš Žalos 
kontrolės, šaukiantis į pokalbių dūdą įsakymus. 

- Kokia padėtis?! - užriaumojo Mirskis. - Kas, velniai rautų, 
dedasi?! 

- Denio B pirmajame segmente krinta slėgis! Nė vieno denio, 
nuo A iki D, trečiajame segmente barometras nieko nerodo. Dega 
paskirstymo stendas D-95 keturioliktoje sekcijoje! B-45 viena sek- 
cija atvira, viena dega! B denyje iš viso nebegaliu suregistruoti ža- 
los, C - viskas išdaužyta... 

- Viską aukščiau denio F užplombuokite, - įsakė perbalęs kapi- 
tonas. - Tučtuojau! Artilerija, paruoškite antrąjį ir trečiąjį masalus... 

Deja, gelbėti kapitono laivą buvo per vėlu: į deimanto putomis 
sustiprintą korpusą šešių šimtų kilometrų per sekundę greičiu tren- 
kęsis virusinių replikatorių debesis pagaliau išsigraužė kelią per pen- 
kis denius ir pasiekė variklių skyrių. Ir kibo graužti, ir pašėlo dau- 
gintis... 


Vasilijaus balsas tirtėjo iš baimės ir nervų, kas kitokiomis aplin- 
kybėmis būtų skambėję juokingai. 

- Suimu jus už kenkimą, išdavystę, piktybišką naudojimąsi už- 
draustomis technologijomis, už paramą Naujosios Respublikos 
priešams! Pasiduokite, antraip gailėsitės! 

- Jei nenori kulniuoti namo pėsčias, užsikimšk ir įsitverk štai 
šito krėslo atlošo. Martinai, gal padėtum jam... Štai taip. Man dar 
reikia uždaryti angą... 

Rachelė bjaurėdamasi apsidairė. Vaizdas nuostabus - aplink 
žvaigždės, priešais, tarytum marmurinė žydrai balta haliucinacija, 
kabo didelė, kuprota Žemės tipo planeta, - bet į ausį kvaksi tas 
snarglėtas mėmė. Dabar ji abiem rankomis iš vidaus laikėsi už stog- 
dangčio, o abiem kojomis - už piloto krėslo. Ir stengėsi nei vieno, 
nei kito nepaleisti. Kai pirmiau iškišusi galvą pro angą, išvydo, kas 
graibstosi už antenos, išsyk šmėstelėjo mintis kuo greičiau lįsti vi- 
dun ir įjungti papildomus variklius - kad tik nušveitus tą nevėkšlą 
šalin. Aklo įniršio pagauta, ji taip nuožmiai sugriežė dantimis, kad 
nusigandęs Martinas net paklausė, bene radusi skafandre proplėšą. 

Vis dėlto kruvina tūžmasties migla kaipmat išsisklaidė, tad Ra- 
chelė sugriebė Vasilijui už rankos ir kažkaip sugebėjo jį su visu iš- 
sipūtusiu avariniu skafandru įsitraukti vidun. 

- Leidžiuosi, - perspėjo moteris. 

Šlaunimis apsivijusi krėslo atlošą, ji atkabino stogdangčio vel- 
kę, šiek tiek jį nuleido ir vėl užfiksavo. Kabina po Rachele išsyk pri- 
sigrūdo sausakimšai: Vasilijus neišmanė, kaip nesipainioti po kojo- 
mis, o Martinas nėrėsi iš kailio, mėgindamas atlaisvinti bent kiek 
erdvės. Moteris, įsikibusi lyno, atsistojo ant savo krėslo, tada vėl 
įsitvėrė stogdangčio, vos vos šį kilstelėjo ir užtrenkė galutinai. Su- 
spragsėjo gal dešimt mažyčių dangtį įtvirtinančių fiksatorių. 

- Puiku. Autopilote, kabiną hermetizuoti, slėgį sureguliuoti! 
Martinai, gal paduotum antai tą dėžę? Ne, šita - tualetas, jos verčiau 
neatidaryk. 

Iš specialių orlaidžių viršuje šnypšdamas plūstelėjo oras. Prie- 
kinį langą išsyk užklojo balto rūko verpetai. 

- Gerai. Dabar paklausyk. Tu ne savo laivyno laive. Jei tylėsi, 
nuleisime tave į planetą. Pamėgink dar bent sykį pakartoti, kad ma- 
ne suimi, ir būsi ištrenktas laukan. 

- Uhhumm.... 

Prokuroro-stažuotojo akys iššoko ant kaktos, o skafandras 
ėmė bliūkšti. 

Už sėdynių įsispraudęs Martinas krenkšdamas ir velniuodama- 
sis rausėsi dėžėje. | 

- Šito tau reikėjo? - paklausė atkišdamas Rachelei susuktą ka- 
bamąjį gultą. 

Persisukusi krėsle, ji vieną hamako galą pritvirtino prie siene- 
lės, o patį regztį išvyniojo į Martino pusę. Šis išplaukė iš už krėslų, 
koja vos neužbruožė moteriai per galvą, bet vis dėlto gultą sėkmin- 
gai sugavo ir įtvirtino. 

- Ei tu, lisk iš skafandro ir ropškis į hamaką, - paliepė Rachelė 
Vasilijui. - Kaip matai, vietos čia ne kažin kiek. - Ji spūstelėjo 
sklendelę ir šalmas, atsikabinęs nuo skafandro, nuplaukė šalin. Vik- 
riai sugavusi, moteris pakišo jį po krėslu ir Martinui pridūrė: - Ir tu 
verčiau nusivilk. 

Jis vargais negalais iki pusės išsinėrė iš kostiumo, plastikiniame 
maiše liko tik apatinė kūno dalis. Vasilijus tuo metu nerangiai grū- 
mėsi su suglebusia šalmo pūsle. Martinas stumte įstūmė jaunąjį 
prokurorą į regztį ir išplėšė jo galvą iš šalmo. 

- Jūs suim... - Vasilijus laiku prikando liežuvį. - ...ee... ačiū. 

- Tik nesvajok užgrobti luotą, - niūriu balsu perspėjo Rachelė. 

- Autopilotas nustatytas klausyti tik mano balso. O su taviškiais 
mes nebenorime turėti jokių reikalų. 

- Naa... - Miuleris atsiduso. - Ttai yra... aš tik... - Jis paklaikęs 
apsidairė. - Mes žūsime? 

- Asmeniškai aš neketinu, - ryžtingai atsakė moteris. 

- Bet priešo laivai... Juk jie... | 

- Tai Šventė. Ar bent nutuoki, kas tai yra? 

- Jeigu ką nors žinote, reikėjo papasakoti Admirolo žmonėms. 
Kodėl nepapasakojote? Kodėl?.. 

- Pasakojome. Niekas mūsų nesiklausė. 

Vasilijus akivaizdžiai stengėsi suprasti. Vis dėlto pakeisti temą 
buvo lengviau nei mąstyti apie nesuvokiamus dalykus. 

- Ką darysite toliau? - paklausė jis. 

- Na... - Rachelė tylutėliai švilptelėjo pro dantis. - Asmeniškai 
aš ketinu nutupdyti šį luotą, tarkime, kur nors netoli Naujojo Pet- 
rogrado, užsisakyti jaunavedžių numerį "Karūnos" viešbutyje ir pa- 
gulėti šampano vonioje, o Martinas galės penėti mane juodos duo- 
nos sumuštiniais su ikrais. Iš tikrųjų tolesni mūsų veiksmai priklau- 
sys nuo Šventės. Jei Martinas neklysta... 

- Gali neabejoti, - įsiterpė jis. 

- „tada Naujosios Respublikos flotilė tyliai išnyks, ir niekas jos 
daugiau nebepamatys. Štai ką reiškia manyti, esą visi žaidžia pagal 
vienodas taisykles. Na, mes kol kas dreifuosime planetos link, o 
paskui, iš visų plaučių šaukdami, kad esame neutralūs, įjungsime 
variklius ir leisimės. Vaikeli, Šventė - visai ne tai, kuo ją laiko tavo 
vadai. Taip, Naujajai Respublikai ji pavojinga - tas tiesa. Bet koks 
tas pavojus ir kaip su juo kovoti, taviškiai net nenutuokia. Jeigu 
pradėsite šaudyti - tik paakinsite Šventę atsakyti tuo pačiu, o šau- 
dyti ji sugeba kur kas geriau nei jūs. 

- Bet mūsų laivynas nenugalimas! - su įkarščiu paprieštaravo 
Vasilijus. - Tai nenugalimiausias laivynas dvidešimties šviesmečių 
spinduliu! Ką jūs, anarchistai, išmanote? Jūs net stiprios vyriausy- 
bės neturite, ką ir kalbėti apie laivyną! 

Rachelė prajuko, netrukus prie jos prisidėjo ir Martinas. Jiedu 
juokėsi vis garsiau ir netrukus jau kurtinamai - tokioje ankštumoje 
- kvatojo. 

- Kas tokio juokingo? - įsižeidęs paklausė Vasilijus. 

- Paklausyk. - Martinas kone apsivertė krėsle, kad galėtų žiūrė- 

ti prokurorui-stažuotojui į akis. - Tas teorijas tu įsiurbęs su moti- 
nos pienu: stipri valdžia, dieviškasis valdančiosios klasės pranašu- 
mas, firmos administracijos privilegija nuogą proletariato pasturgalį 
nudrožti rimbu ir panašūs marazmai. O ar niekada nepagalvojai, 
kad JT sistema irgi veiksminga ir kad egzistuoja ji dvigubai daugiau 
laiko nei jūsiškė Naujoji Respublika? Kaip matyti iš Šventės pavyz- 
džio, cirkui vadovauti galima visaip, o konservatyvios hierarchijos, 
tokios kaip ta, kurioje užaugai tu, permainoms dažniausiai būna ne- 
pakančios. Štai kad ir JT, bent jau po Singuliarumo ir planetos An- 
tikonstitucijos paskelbimo... - Jis prunkštelėjo. - Kadaise kraštuti- 
niai anarchistai JT laikė pusiau fašistine pasaulio vyriausybe - dvi- 
dešimtame, dvidešimt pirmame amžiuje, kai artinosi Singuliarumas, 
ir šoko dėl ateities ištiktoje civilizacijoje buvo madinga stipri valdžia. 
Vėliau tendencija pasikeitė - autoritarinės valdžios nesugebėjo išsi- 
laikyti, mat kuo būdavo griežtesnės, tuo sunkiau atsigaudavo, per 
vieną naktį netekusios devynių dešimtadalių gyventojų. Tarkime, jei 
esi Centrinio banko valdytojas, ne itin malonu vieną gražų rytą pa- 
tirti, jog ne tik praradai devyniasdešimt procentų MKS IŲ mokė- 
tojų, bet likusieji dar ir laiko pinigus atgyvena. 

- Bet juk JT - vyriausybė... - mėgino paprieštarauti Vasilijus. 

- Ne, - iš karto pertraukė jį Martinas. - Tai - šnekų malūnas. 
Susikūrė kaip organizacija - derybų tarpininkė, ilgainiui tapo biu- 
rokratine struktūra, dar vėliau - tarptautinės prekybos ir standarti- 
nių sutarčių agentūra. Po Singuliarumo JT tapo pavaldžios Interne- 
to inžineriniam korpusui. Žodžiu, tai ne Žemės vyriausybė, o tik lie- 
kana struktūrų, kurias tu iš tiesų galėtum taip vadinti. Štai ši lieka- 
na ir stengiasi visų labui. Pasaulinė vakcinavimo programos, pre- 
kybinės sutartys su ne Saulės sistemos vyriausybėmis, prieglobs- 
čio garantija katastrofos atveju - tokius klausimus aptaria JT. Bet 
iš tikrųjų jos nieko neveikia, apsieina netgi be užsienio politikos. Tai 
tik ant lazdos pamauta galva, kurią galima parodyti jūsų politikams. 
Kartais, kai reikia sukurti solidaus projekto įspūdį, JT kas nors pa- 
sinaudoja kaip iškaba, bet, tarkime, iš Saugumo Tarybos tikėtis 
nuomonių vienybės - tas pat, kas tikėtis, jog katės maiše sugyvens 
draugiškai. 

- Bet juk jūs... - vos prasižiojęs Miuleris baugščiai dirstelėjo į 
Rachelę. 

- Jūsų Admirolui sakiau, kad Šventė - ne žmonės. - Spren- 

džiant iš balso, ją baigė priveikti nuovargis. - Jis padėkojo ir toliau 
sau planavo puolimą. Todėl jie visi netrukus ir žus. Jūsiškiams pa- 
prasčiausiai stinga lankstumo. Tai akivaizdu net iš kuklaus - nors ir 
siaubingo - mėginimo pažeisti priežastingumo principą. - Moteris 
paniekinamai suprunkštė. - It kokie tešlagalviai tikėjosi lyg niekur 
nieko atkaksią uždara laiko kilpa ir visus apmulkinę iššoksią savaite 
anksčiau už Šventę. Lyg Eschatonas galėtų nieko nepastebėti, lyg 
Šventė būtų atominėmis bombomis apsikarsčiusi pirmykštė banda. 

Rachelė pulte sumirksėjo žiburiukas. 

- Tik pažiūrėk, - tarstelėjoMartinas. 

- Prasideda. Verčiau prisisek. Gali pakratyti. 

- Nesuprantu. Kas atsitiko? - sunerimo Vasilijus. 

Martinas, ištiesęs ranką, pakraipė stoge įtaisytą nedidelį lęšį ir 
atsigręžė į Miulerį. 

- Na, vaiki, fokusų moki? 

- Ne. O kodėl klausiate? 

Martinas parodė į monitorių. 

- Laivai su spygliais. Arba Antikūnai. Nuotoliniai jautruoliai, ap- 
ginkluoti... tau geriau nežinoti - kuo. Rajūnai, Modeliuotojai, Daik- 
tai. Piktos, alkanos nanomašinėlės. Žodžiu, pilkosios gleivės. 

- Oi. - Vasilijus mažne nualpo. - Sakote, jie... 

- Pasitiks laivyną ir apuostys, apžiūrės. Deja, vargu ar komo- 
doras Baueris suvokia, kad, norint išvengti pražūties, reikia leisti 
draugiškus garsus. Jam vis dar atrodo, kad bus mūšis, na, su šū- 
viais ir raketomis. Gerai, jei jie nuspręs pasikalbėti. Juk Šventė 
minta informacija. Mes patys būsime visiškai saugūs, kol ją maitin- 
sime ir nešaudysime. Laimė, Šventė nesupranta humoro. Žavisi 
juo, bet neįkerta. Taigi, kol linksminsime, ji mūsų nesuės. Galime 
netgi nusipelnyti, kad viršesnysis protas atšauktų Galiūnus ir leis- 
tų mums saugiai nusileisti. - Martinas siektelėjo maišo, kurį buvo 
paėmęs iš dėžės, įspraustos už sėdynių. - Rachele, transliacijai pa- 
siruošusi? O tu, vaiki, užsidėk štai šitą. Vaidinimas prasideda. 

Vasilijui prieš veidą tarsi pajuokai kabojo raudona nosis. 

Telefonų remontininkė 


Įsitaisęs gerokai ištemptoje orbitoje beveik šešiasdešimt tūks- 
tančių kilometrų virš provincijos miesto Plocko, pirminis Šventės 
branduolys tuko ir mėgavosi informacijos liūtimi. Nors, palyginti 
su kai kuriais ankstesniais sustojimais, derlius šioje sistemoje buvo 
gana skurdus, Rošaras, neįprastas ir įdomus egzempliorius, vis dar 
stebino. Klajodama Šventė matė ne vieną primityvų pasaulį, bet šis 
buvo visiškai kitoks. 

Kai išvyko pirmieji kosminiai burlaiviai - vieni į naujus, dar ne- 
matytus pasaulius, kiti jau pažįstamais keliais atgal į anksčiau lan- 
kytų civilizacijų aruodus, - Šventė liko gausinti išteklių. Pačioje pla- 
netoje reikalai klostėsi ne kažin kaip. Tiesa, tautosakos ir medžia- 
gos apie socialinius šios stebėtinai statiškos visuomenės papročius 
pavyko surinkti nemažai, tačiau informacijos kanalų pasiūla buvo 
skurdi, o informacijos prekių paklausa tiesiog varė į neviltį. Žino- 
ma, daugiausiai duomenų tiekė nelaimėlės sąmonės, prievarta įkel- 
tos kai kurių labiausiai ištvirkusių, kad nepasakius - amoralių, Pa- 
kraščio elementų. Kritikai, kuriuos instinktas skatino nenuilstamai 
aiškinti ir analizuoti, be paliovos bėdojo dėl vargšės kolonijos, ištik- 
tos ekonominio singuliarumo katastrofos, bet tokie dalykai Šven- 
tei nerūpėjo. Artinosi metas keliauti toliau: atėjo pirminės žinios iš 
Oorto debesyje burbuliuojančių ir čirpiančių Pirklių. Ryšiai su ta ci- 
vilizacija buvo jau beveik užmegzti. 

Kiekvienas iš aukštosios orbitos paleistas kosminis burlaivis - o 
buvo jų šimtai - gabeno po vieną kauzalinių kanalų galą - juodąją 
dėžę su kvantinės koreliacijos būsenos dalelėmis; atitinkamos an- 
tidalelės likdavo Šventei. (Teleportuojant žinomą trečiosios dalelės 
kvantinę būseną į vieną susietųjų dalelių, duomenis tarp terminalų 
būdavo galima perduoti be galo greitai, kai vieną bitą atstoja vienas 
susietasis kvantinis taškas.) Burlaiviams nuvykus kur numatyta, ka- 
nalai turėjo būti sujungti į Šventės kūrėjų konstruojamą komunika- 
cinį tinklą. Šventei nebeblokuojant atgalinio ryšio su Rošaru kanalo, 

planetos gyventojams galėjo atsiverti visa to lygmens, kuriam jie 
priklauso, informacija. | 

Kažkur Sputniko kryptimi kilo smulkių nesklandumų: saujelė 
lėtų, apkiužusių laivų neperspėję prisiartino prie Galiūnų ir ėmė į 
juos šaudyti iš primityvių energinių ginklų. Galiūnai atsakė su mir- 
tina kantrybe - kas jiems grasino, mirė. Kažkoks mažas laivelis, už- 
puolime akivaizdžiai nedalyvavęs, laimingai išsisuko. Nemažai ant- 
rosios antpuolio bangos dalyvių leidosi sprukti. Jų taip pat buvo pa- 
sigailėta. Šventei jie beveik nerūpėjo. Vargu ar taip beatodairiškai 
priešiškai nusiteikęs intelektas galėjo būti patikimas informacijos 
šaltinis, o su kitais Šventė galėjo pasikalbėti ir vėliau, jiems atvykus. 


Oras gelbėjimosi luote buvo pritvinkęs prakaito smarvės ir 
bezdalų. Rachelė sėdėjo susikūprinusi ir bukai spoksojo į monito- 
rius, o apačioje griaudėjo ir kaukė raketos. Nors menkiausias vie- 
nos jų kryptelėjimas į šalį būtų kaipmat juos pražudęs - nespėtų nė 
mirktelėti, - stebėdama judėjimą moteris jautėsi ramiau. Buvo ne- 
žmoniškai nuvargusi ir ketino, kai nusileis, miegoti mažiausiai tris 
dienas. Iš "Lordo Vaneko" jie pabėgo prieš keturiolika valandų - o 
prieš tas keturiolika valandų buvo nemiegota para. Jeigu ji mestų 
tas pastangas neužmigti... 

- Mislė ta man mįslinga. - Padaras monitoriuje sukaukšėjo ilti- 
mis, raudoni atšvaitai ant jų atrodė it kraujas. - Kodėl ne dėmesys 
jums į Galiūnus? 

- Daugiau jiems įsiskolinti jau negalėčiau, - kaip išgalėdama ra- 
miau atsakė Rachelė. 

"Neutronų srautas stabilus, dešimt kilobekerelių per minutę", - 
pranešė jai implantai. Kitaip tariant, keturias stabdymo fazės valan- 
das reikės ištverti šimtą kartų daugiau spindulių nei jų tektų švie- 
čiantis rentgeno aparatu. Luoto variklis po grindimis drebėjo tartum 
gyvas. Už krėslo siūravo Vasilijaus regztis. Užmigo bėdulis stebė- 
tinai greitai - kai tik patikėjo, jog išorėn niekas nebeišmes. Keturios 
mirties atviroje erdvėje laukimo valandos jam buvo tikra kančia. 
Nemenkiau išvargęs, nutviekstas blausiai raudonos komunikato- 
riaus šviesos, savo krėsle tyliai knarkčiojo Martinas. "Niekas taip 
neatpalaiduoja, kaip Žinia, jog mirtis atidedama", - pagalvojo Ra- 
chelė. Štai kodėl ji pati vis dar negalėjo užmigti. 

- Nėra skolos tokiam mokėjimui, - tarė keistoji būtybė. - Ju- 
myse daug entropijos sumažėjimo. 

- Tavo vertimo programa padususi, - perspėjo moteris. 

- Ir klausimas toks pat? Manome taip, mes. Pakartotinas ki- 
taip: klausimas štai kodėl nepuolate Galiūnų kaip kiti laivai? 

Rachelė susikaupė ir atsakė labai lėtai: 

- Todėl, kad mes nesame tos ekspedicijos nariai. Mūsų ketini- 
mai kitokie. Mūsų ketinimai taikūs. Norime keistis informacija. 
Mes jus palinksminsime. Ar suprantamai pasakiau? 

- Ahammm. - Padaras monitoriuje apsuko galvą, kad galėtų 
pasižiūrėti į priešingą pusę. - Suprantames tave. Apie taikų ketinimą 
Galiūnai sužinios. Ne dalis jūs planetos teritorializmo organų? 

- Ne, mes iš Žemės. 

Martinas liovėsi knarkęs, ir Rachelė ėmė šnairomis jį stebėti. Nė- 
maž neatrodė pailsėjęs. Pramerkęs vieną akį, savo ruožtu Žiūrėjo į ją. 

- Žmonės iš ten kilę, - pridūrė ji. 

- Apie Dirvą žinau. Irgi apie žmonas žinau. Informacija pilna 
vertės, viską sakyk. 

- Viskam būna tinkamas metas, - aptakiai atsakė Rachelė. Iš- 
tverti tvanką kabinoje buvo vis sunkiau. - Ar nuo Galiūnų mes ap- 
saugoti? 

- Ne aš suprantu, - negyvu balsu tarė padaras. - Mes būsime 
pranešę Galiūnam apie ketinimą. Ar nėra tas saugumas? 

- Nevisai. - Moteris vėl dirstelėjo į Martiną. Šis suraukė anta- 
kius ir vos pastebimai papurtė galvą. - Jeigu Galiūnams pranešite, 
kad mes ne užpuolikai, ar to pakaks, kad jie mūsų neėstų? 

- Ahamm! - Baidyklė sumirksėjo. - Gal ne. 

- Supratau. O ko reikėtų, kad jie mūsų nesuėstų? 

- Kam rūpestis? Kalbėk tik. 

- Aš nesirūpinų. Tik nieko neketinu apie save pasakoti, kol Ga- 
liūnai gali man grasinti. Ar supranti? 

- Šššūūdmmmuvvv... fe! Nelinksmins, hmmmum. Suprasta. 
Gerai, Galiūnai neės. Dieta ant jumi. Viską dabar sakysi? 

- Žinoma. Bet pirmiau... - Rachelė užmetė akį į autopiloto mo- 
nitorių. - Čia nebėra kuo kvėpuoti. Šį laivą būtinai reikia nutupdyti. 
Ar tai įmanoma? Gal gali apibūdinti leidimosi sąlygas? 

- Aišku. - Padaro galva šoktelėjo aukštyn ir vėl nusileido - tai 
buvo paikokas mėginimas imituoti linktelėjimą. - Nerūpestis tau nu- 
sileisti. Gali rasti daiktus pasikeitusius. Geriausias uostas čia pir- 
miau. Mes Kritikai. 

- Aš ieškau vieno Žmogaus, - prisipažino Rachelė, nutarusi me- 
dį lenkti, kol jaunas. - Ar jūs įdiegę ryšių tinklą? Galite tą žmogų 
mums surasti? 7 

- Gali egzistuoti ir galime. Vardas koks? 

- Rubinšteinas. Buria Rubinšteinas. 

Rachelei už nugaros sušiurenęs, sujudęs Vasilijus įsiūbavo ha- 
maką. | 
- Atsiprašau. - Baidyklė pasviro į priekį. - Rubinšteinas vardas? 
Revoliucionierius? 

- Taip. 

Martinas klausiamai suraukė kaktą. "Paaiškinsiu vėliau", - 
žvilgsniu pakuždėjo jam moteris. 

- Žino Sesuo Burią. Gudrybių Sesuo Septintoji. Biznis jum su 
Ekstropijos andergraundu? 

- Visiškai teisingai. Ar gali man pasakyti, kur jis? 

Padaras monitoriuje išsiviepė. 

- Darom geriau. Iš orbitos į pasimatymą imam jus dabar. 

Vasilijus sėdėjo hamake išvertęs akis. 


Lipti į gelbėjimosi luotą Admirolas nenorėjo. 

- Nnnu-nu-nu... - vapėjo seilėdamasis ir piktai dilbsėdamas 
kairiąja akimi. Dešinioji pusiau primerkta blykšojo nebegyva. 

- Jūsų Šviesybe, nebruzdėkite. Pasiskubinkime. 

Robardas nerimastingai dirstelėjo per petį, tarytum baiminda- 
masis pamatyti pro šliuzą iš paskos lendančią kuprotą, apsiseilėjusią 
Nelaimę kruvinais nagais. 2 

- Nnniekaddda neppasiddd... - Tiek Kurtcas dar išspaudė. Pas- 
kui jo galva nusviro ant krūtinės. 

Robardas tvirčiau sugriebė jo vežimėlį ir įstūmė į ankštutėlį luotą. 

- Kaip jis ir ištvers... - susirūpinęs pratarė leitenantas Kosovas. 

- Galai žino. Parodykite, kur pririšti krėslą, ir skriskime. Apa- 
čioje bus daugiau galimybių jam padėti... 

Koridoriuje kitapus šliuzo gedulingai užkaukė sirena, ir Robar- 
das susiraukė iš skausmo ausyse. Kosovas ištiesė ranką kitam ka- 
rininkui, trečiojo rango kapitonui, virš peties ir trūktelėjo avarinį 
svertą. Išorinės luoto durys šnypšdamos užsidarė. 

- Kas atsitiko?! - šūktelėjo kažkas iš kokpito. 

- Dehermetizacija šioje sekcijoje! Duris užsandarinti! 

- Klausau, duris užsandarinti! Admirolas viduje? 

- Taip. Eini? 

Vietoj atsakymo susvyravo denis. Robardas viena ranka įsitvė- 
rė kažkokio strypo, kita - Admirolo vežimėlio. Dusliai supokšėjo 
lūžinėjančios jungtys, ir po akimirkos luotas, atitrūkęs nuo nelaimės 
ištikto laivo, pro tyčia atvertą spragą ėmė kristi į iškreiptos erdvės 
lauką, dar pakankamai stiprų, kad suplėšytų mažąjį laivelį į skutus. 
Kol pilotas, kad 1r kas jis buvo, tempdamas luotą šalin, grojo fugą 
lygsvaros balansuokliais, karininkai ir saujelė išrinktųjų puskarinin- 
kių bei eilinių graibstėsi kas už ko. Galiausiai po kojomis tyliai su- 
burzgęs variklis grąžino svorį ir visi pasijuto stovį įprastoje plokš- 
tumoje. Robardas su lynu rankose palinko prie vežimėlio. 

- Gal man kas nors padėtų? 

- Ko pageidaujate? - Leitenanto Kosovo akys už pensnė stiklų 
atrodė it pelėdos. 

- Vežimėlį reikia pririšti. Kur ketiname leistis? Ar gydytojas 
šiame luote yra? Mano poną reikia kuo greičiau nugabenti į ligoni- 
nę. Jis sunkiai serga. 

- Žinoma, žinoma. - Kosovas užjaučiamai nužvelgė ir patar- 
nautoją, ir snūduriuojantį Admirolą. - Duokite šen. | 

Robardas padavė jam kitą lyno galą, ir jiedu pririšo krėslą prie 
keturių iš grindų kyšančių varžtų. Kiti karininkai patyliukais aptari- 
nėjo padėtį ir atsargiai vyniojo iš spintelių paimtus regzčius. Nuo- 
taika tvyrojo slogi. Nors karininkai ir džiaugėsi išgyvenę, bet tuo 
pat metu gėdijosi nepasilikę žūstančiame laive. Vis dėlto beveik visi 
jie buvo iš Admirolo vadavietės, o tikrieji kariai likę postuose did- 
vyriškai grūmėsi su laivą ėdančiu maru. 

Kamputyje raudojo visai jaunas leitenantas, ir niekas nebūtų jo 
paguodęs. Aplinkai visiškai abejingas Admirolas kažką niurnėjo ir 
irzliai kosčiojo. Pasilenkęs prie jo Kosovas pasiteiravo: 

- Mano Admirole, ar galėčiau kuo nors padėti? 

- Mes jam padėti veikiausiai nebegalime, - liūdnai atsiliepė Ro- 
bardas, rūpestingai prilaikydamas vadą už peties. - Nebent gydyto- 
jai dar ką nors... 

- Admirolas mėgina šnekėti! - pertraukė patarnautoją leitenan- 
tas. - Netrukdykite klausytis! - Jis prikišo ausį senajam kariui prie 
pat lūpų. - Jūsų Kilnybe, ar girdite mane? 

- Ahhbrahh, - sugargė senolis iš pat galugerklio. 

- Meldžiu, nejaudinkite jo! Admirolui būtina ramybė. 

- Kosovas nusvilino tarną grėsmingu žvilgsniu. 

- Verčiau patylėtum! 

- Ahhbrrrahh... urrr... skrrrehh?.. 

Robardas krūptelėjo. 

- Jūsų Šviesybe, leiskite raportuoti: leidžiamės į planetą, - va- 
dui pasakė leitenantas. - Netrukus atvyksime į sostinę. 

Žinoma, apie laivyną, kuris pakliūti į sostinę nebeturėjo jokių 
galimybių, jis nė neužsiminė. 

- „„eerrrai. - Admirolas kiek atsipalaidavo, užsimerkė. - ...žžž 
Nėėgę. Dduoktt... iemms. 

Įstangų galutinai išsekintas senasis vadas suzmeko. Jo tarnas 
pasitempė, jųdviejų su leitenantu žvilgsniai susidūrė. 

- Jis niekada nepasiduoda, - tyliai ištarė Robardas. - Net tada, 
kai iš tikrųjų derėtų. Vieną gražią dieną būtent tai jį ir pribaigs... 


Trobele ant vištos kojelių keliaudamas per dykrą, visai neseniai 
be tarpstočių peršokusią iš bukolinio feodalizmo į transcendentinį 
posthumanizmą, Buria Rubinšteinas sapne klajojo po griūvančias 
imperijas. 

Revoliucionieriai buvo ideologiškai ištikimi pačių iki galo ne- 
perprastai transcendencijai - kol ji jiems pasirodė visu grožiu ir gry- 
nuoju pavidalu, nepažini, tarytum keistų keisčiausios informacijos 
ledkalnis, išniręs iš užšalusios entropijos jūros. Tokiai transcenden- 
cijai jie buvo nepasiruošę, mat niekieno neperspėti. Revoliucionie- 
riai rėmėsi miglotais tautosakiškais prisiminimais apie internetą ir 
gausybės ragus bei technologijas garbinančiu krovinių kultu - bet 
kad ir kiek jie čiupinėjo dramblį, jo kontūrų vis tiek nejautė, to nau- 
jojo reiškinio esmės nenuvokė, o jų troškimai gimdė vis kitokias 
mutacijas, kurioms formą suteikdavo Šventės mašinerijos fazinė 
erdvė. 

Įsivaizduokime žmogų, užaugusį aplinkoje be telefono, fakso, 
vaizdo konferencijų, tiesioginių transliacijų, gestų sistemų, šviesos 
jungiklių. Sakmė bylojo, kad į bet kurį pasaulio tašką galėdavai aki- 
mirksniu pasiųsti žinią, ir ta technologija vadinosi "elektroninis pa- 
štas". Tačiau toje sakmėje nebuvo pasakyta, kad elektroninis paštas 
galėtų būti bet koks artimiausias į burną transformuojamas ir drau- 
go lūpomis prabylantis objektas ir kad tai būtų natūraliau už teks- 

tines komandas ir pašto maršrutizatorių tinklą. Bendraujant su Že- 
mės tipo kultūromis, Šventei stigo patirties, tad apie stebuklų, kurių 
prašinėjo žmonės, prigimtį jai tekdavo spėlioti. Ir dažniausiai ji su- 
klysdavo. 

Apie ryšius Buria žinojo viską. Kadaise, supdamas jį ant kelio, 
senelis perpasakodavo iš savo senelio girdėtas legendas apie vady- 
binės informacijos sistemas, iš kurių apie pasaulį galėdavai sužinoti 
viską, kas įmanoma; paporindavo legendų apie keistus žmogiškų- 
jų išteklių genijus, kurie prireikus surasdavo bet kokį talentą. Būre- 
lis labiausiai techniškai prakutusių Naujojo Petrogrado disidentų į 
miesto mansardas ir ant stogų prikaišiojo snapeliais pridengtų vie- 
nakių kamerų, kurios transliuodavo vaizdus į Revoliucijos skaitme- 
ninių nervų centrus. Ši tinklą jie taip ir pavadino - vadybinės infor- 
macijos sistema. 

Prieš išvykdamas iš Plocko Buria nemažai laiko praleido su Ti- 
moševskiu. Olegas nuleido Rubinšteiną iš perdėtos savivertės debe- 
sų, priminęs, kad Buria tesąs veikėjas iš Naujojo Petrogrado sovie- 
fo, 0 šis savo ruožtu - nepiktybinis parazitas laisvosios rinkos kū- 
ne, krūvio balanso algoritmas, kurio bus atsikratyta, kai tik visi 
įvertins tikrąjį vienodų galimybių grožį. Buriai nepakenčiamai niež- 
tėjo (o kartais ir svilino) odą, kol Olego užleisti kirminai mezgė ry- 
šius su jo nervų sistema. Tikslingai klausinėdamas apie keistą bu- 
vusio kolegos polinkį į buržuazinį inkrementalizmą, Timoševskis ra- 
gino Rubinšteiną sutikti su paaukštinimu, bet tas liko nepalenkia- 
mas. Jei dėl klajokliško gyvenimo būdo jis ir toliau būtų likęs nepa- 
siekiamas, greičiausiai jį būtų išbraukę iš CK. Taigi, kol Valstybinio 
Ryšių Komiteto kirminai derino santykius su Burios smegenimis, 
jam kokčiai niežtėjo galvą, kamavo keistos vizijos. 

Rubinšteinas sapnavo rastriniais nenatūralaus kolorito vaizdais, 
regimais nuo sostinės stogų. Daugiaprogramė, visada būdraujanti 
Revoliucija nuolat žadino beužsnūstančias jo šoninio kelinio kūno 
sinapses, vertė jas atpažinti įtartino elgesio apraiškas. Buria patyrė, 
kaip tai trikdo, bet kartu ir ramina - kai matai, jog miesto gyveni- 
mas nenutrūksta, kad ir kokias permainas lemtų Revoliucija. Štai 
kažkoks jaunuolis šast iš šešėlio į šešėlį - žinoma, skuba pasimatyti 
su mylimąja; štai žiauresnio sąmokslo forma, šunys riejasi dėl pa- 
saulietinės atsakomybės kaulų, o kvartalo komendantas tuo metu 
su piktu kėslu tykina paskui įsižeidusį namo valdytoją. Štai sulėtin- 

tai išdygsta ir sueižėja, subyra pastatai, milžiniški bekojai Žvėrys, iš 
vidaus bakštinami simbiontų. Buriai visa tai buvo nenusakomai sve- 
tima: tas klaikus pusgyvenimis, šliaužiantis per kadaise pažinotą 
miestą, aidai tų metų, kuriuos jis praleido lyg lavonas atvirame 
karste. Net žilpinančios šviesos luoto, naktį besileidžiančio lauke 
už miesto, negrąžino jam buvusio gyvenimo iliuzijos. 

Dar jis sapnavo šeimą: keturiolika metų nematytą žmoną, pen- 
kerių sūnų, kurio putlų veiduką išdilino laikas ir atstumas. (Vidinės 
tremties nuosprendis nereiškė privalomo atskyrimo nuo šeimos, ta- 
čiau iš solidžios vidurinės klasės giminės kilusi žmona iškart po 
teismo Burios išsižadėjo, ir jie buvo oficialiai išskirti.) Rubinšteiną 
įkyriai persekiojo vienišojo bejėgystė, kurią jis taip koneveikdavo ne 
sapno, 0 tikrajame gyvenime. Revoliucinė chunta jau vargiai veikė 
įvykių raidą; taip, dar tebebuvo branduolys, apie kurį telkėsi gaiva- 
liški elementai, lęšis, pritraukiantis neapykantos režimo liekanoms 
spindulį, tačiau pati savaime nieko nereiškė. Žmonėms, dovanai ga- 
vusiems pasakišką gerovę ir žinių, valdžia buvo nereikalinga - tai 
greitai suvokė ir pogrindžio aktyvistai, ir darbininkai, ir valstiečiai, 
kuriuos revoliucionieriai taip stengėsi mobilizuoti. Ar tik ne tokią 
mintį Buriai į galvą kalė Kritikė nuo pat tos dienos, kai pagrobė jį iš 
sovieto rūmų: revoliucijai, dėl kurios taip plėšėsi, jis nereikalingas? 

Antrąjį Felikso paieškų rytą Rubinšteinas trobelės kampe pra- 
budo nė kiek nepailsėjęs, geliančiomis rankomis, šąlančiomis kojo- 
mis. Sesuo Septintoji kažin ką uostinėjo atžalyne palei taką. Lauky- 
mės, kurioje jie nakvojo, pakraščiais stovėjo ryškiaspalvės polime- 
rinės jurtos. Medžių jaunuolynas iš paskutiniųjų grūmėsi su milži- 
niškomis kempinėmis, kurios gviešėsi jį paversti spalvinga geologi- 
ne atodanga. Visur augo gigantiški paparčiai ir raudongysliai cikū- 

nai, tarpžvaigždiniai kolonistai, pasodinti nematomųjų Šventės so- 
dininkų. Paparčiais rūpinosi kažkokie peles primenantys gyvūnėliai: 
rankiojo pūvančių atliekų trupinius ir maitino jais iš stiebų augan- 
čius čiuptuvus (panašius į saulašares). 

Pagal ikisinguliarinį žemėlapį dviem kilometrais anksčiau turėjo 
būti kaimas, bet šio jie neišvydo nė ženklo. Trobelė prapėdino po 
ore plūduriuojančia milžiniška geodezine sfera, žvelgiant pro kurią 
saulėlydis atrodė tarytum gaisras. Pakėlęs akis vienas kiborgas mi- 
licininkas pratrūko spiegti ir it beprotis šaudyti į orą, kol sežantas 
Lukašas jį aprėkė ir atėmė šautuvą. 

- Ūkis tai, skystagalvi tu, - ne itin subtiliai paaiškino seržantas. 
- Toks, kokiame ir pats išsiperėjai, tik šitasai susisuko į rutulį ir la- 
kioja po padanges. Jeigu nesiliausi į jį tratinti, prakiurdinsim tau gal- 
vą, matysi. 

Kai kurie sargybiniai ėmė kažką marmėti panosėje ir ženklais 
dangstytis nuo piktos akies - vienas tam netgi pasinaudojo nauju 
žandikaulių rinkiniu. Triušis kokį puskilometrį, kol jie įsikūrė sto- 
vyklavietėje, ėjo priplojęs ausis prie pakaušio. Daugiau incidentų ne- 
kilo. Greičiausiai čia ir buvo jų kelio pabaiga. 

Iki šiol būrys gana sparčiai žygiavo Imperatoriškuoju plentu, 
bet priešakyje šį ryte rijo Lysenkos miškas. Smulkūs švelniakailiai, 
beakiai graužikai beprasmiškai ardė asfalto dangą, o jų išlaupytus 
gabaliukus kažkur nusinešdavo žiogo didumo ne-skruzdėlės. Pro- 
gumose tarp paparčių lyg milijonai mikroskopinių dujinių turbinų 
tyliai dūzgė aukšti moliniai statiniai, visai panašūs į termitynus. 

Ponas Triušis įmetė į laužą kempinės apgniaužtą negyvą med- 
galį. Šis išsyk nerimastingai sutraškėjo, nusirangė juodas dūmas. 
Buria nusižiovavo, pasiraivė ir atsikėlė paieškoti krūmo. Oras buvo 
žvarbus. Visi klojo ant žemės miegmaišius, milicininkai niurzgėjo, rei- 
kalavo kavos, maisto, lytinių neegzistuojančios virėjos paslaugų. 
Saugodamasis iš laužo sprigsinčių žiežirbų, triušis atšoko ir parbloškė 
kareivį. Šis prapliupo keiksmais: kelio danga buvo gerokai įkaitusi. 

Nusišlapinęs Buria dar ir pritūpė. Tokioje pikantiškoje padėtyje 
jį ir užklupo neįprastai globėjiškai nusiteikusi Sesuo Septintoji. 

- Su labu sveikinu rytu ir laimingo išsituštinimo linkiu! Naujie- 
nas malonės ir svaigaus stebuklingumo štai nešu! 

- Prrrr! - Buria rūsčiai dėbtelėjo į gigantiškąją kurmiažiurkę; jo 
ausys tuo tarpu kaito iš įstangos. - Ar niekas tavęs nepamokė, kad 
Žiopsoti negražu? 

- Į ką? - nusistebėjo Sesuo Septintoji. 

- Tiek to, - numykė Rubinšteinas. - Kokios tos naujienos? 

- Ee, ką ten, svarbumos jokios. - Kritikė mandagiai nusigręžė. 
- Tik simetringa smaguma... 

Buria sugriežė dantimis ir ėmė grabalioti ieškodamas lapų. ("O 
juk apie tai didžiųjų revoliucionierių biografijose nepaskaitysi, - gal- 
vojo. - Juos puolė meškos ir galvažudžiai, persekiojo Karališkoji rai- 
toji policija, ir visos tos istorijos būdavo įsimintinos ir pamokomos, 
bet nė vienoje knygoje neužsiminta nei apie tualetinio popieriaus 

stygių atokiose vietovėse, nei apie minkštų lapų trūkumą, kai jų la- 
biausiai reikia.") 

- Klok tik faktus. 

- Svečiai! Mano brolių ir sesių lizde pertekliuoja informacija. 

- Svečiai? Bet... - Rubinšteinas sutriko. - Tavo broliai ir sesės? 
Orbitoje? 

- Taip! - Sesuo Septintoji, mosuodama trumpomis letenėlė- 
mis, suskato raičiotis žeme, paskui garsiai dunkstelėdama pašoko. 
- Iš kosmoso svečiai! 

- Iš kur? - Buria jau nekantravo. 

- Naujoji Respublika! - Kritikė smagiai atkišo didžiules geltonas 
iltis. - Laivyną pasiuntė. Galiūnus sutiko. Išgyveno kai kas. 

- Kas, kad tave skradžiai?! - Užsitempdamas kelnes, Buria net 
sugrikšėjo dantimis. 

- Ambasadorė iš pradinės Žemės. Kažkoks dar kitas kažkas jos 
avilio išmintinga dalis. Kitas - neaiškumas. Apie tave teiraujasi, pri- 
vačiai. Nori susitikinėti? 

Buria net išsižiojo. 

- Jie - ką, čionai skrenda? 

- Leidžiasi, kur einam mes. Netrukus greit. 


Luote buvo tamsu, dvokė metanu. Dujinių atliekų surinktuvas 
kriokčiojo it koks astmininkas. Apytikriais paskaičiavimais, gyvy- 
bės palaikymo sistema galėjo veikti dar apie parą. Vėliau oras kvė- 
pavimui taptų nebetinkamas, ir keleiviams tektų lįsti į skafandrus - 
dar gerokai pirmiau patyrus šuolio į atmosferą pavojus. 

- Ar tai tikrai nepavojinga? - paklausė Vasilijus. 

Rachelė užvertė akis. 

- Nepavojinga mat, - suniurnėjo Martinas, o garsiau pasakė: - 
Vaikėze, jei norėjai ramaus gyvenimo, kai laivynas ruošėsi žygiui, 
reikėjo tupėti namie. 

- Niekaip nesuprantu! Kalbėjote su tais... ateiviais. Bet juk jie 
priešai! Tik ką išžudė pusę mūsų laivyno! O jūs iš jų imate orbiti- 
nius duomenis, pagal jų patarimus koreguojate kursą. Kodėl jūs to- 
kie patiklūs? Iš kur žinote, kad ir mūsų nenužudys? 

- Jie - ne priešai, - atsakė Rachelė, kantriai darbuodamasi auto- 
piloto pultu. - Priešai niekada ir nebuvo. Bent jau ta prasme, kokią 
šiam žodžiui teikia Admirolas ir jo gauja. 

- Bet jeigu jie jums ne priešai, tada jūs - jų pusėje! - Prokuro- 
ras-stažuotojas pašiurpęs dirsčiojo tai į moterį, tai į Martiną. 

- Ne, ne, ne. - Ji toliau spaudė klavišus. - Pirmiau dar abejojau, 
o dabar jau nebe: Šventė - visai ne tai, kuo ją laikėte. Juk manėte, 
kad jus užpuolė užsienio valstybė - laivai, kareiviai ir taip toliau, ar 
ne? O mūsų visatoje yra ne tik žmonių, valstybių ir tarptautinių or- 
ganizacijų. Jūs kovėtės su šešėliu. 

- Bet tas šešėlis sunaikino visus mūsų laivus! Jis mums priešiš- 
kas! Jis... 

- Pritilk! - Martinas nebeišmanė, kaip Vasilijų vertinti. "Smul- 
kmė?.. Nedėkingas šūdžius?.. O gal jau visiškai kontūzytas?.." Patį 
Springfildą atsainus Rachelės pokalbis su Kritikais sutrikdė dar la- 
biau, nei netikėtai sėkmingas jos gelbėjamasis išpuolis - tik jis ne- 
norėjo to pripažinti. Staiga ėmė ir išaiškėjo, kad viskas daug pai- 
niau, nei jo manyta. - Nėra čia jokių pusių. Kritikai - ne priešai, jie 
net ne iš Šventės. Mes jūsiškius mėginome perspėti, kad gali susi- 
durti su kuo nors visiškai neįprastu, bet jie net nesiklausė. 

- Kaip tai? 

- Šventė - ne žmonės, nė iš tolo nepanašūs į žmones. O jūs 
apie ją mąstote žmonių sąvokomis ir motyvacijos ieškote žmogiš- 
kos. Tai klaidingas požiūris. Ir iš pat pradžių buvo aišku, kad klai- 
dingas. Paskelbti karą Šventei - tas pat, kas paskelbti karą miegui. 
Šventė - savaime pasidauginantis informacinis tinklas. Zondas at- 
vyksta į planetų sistemą, sukuria savaime išsiplečiantį ryšių tinklą ir 
įtraukia į jį gyvenamus tos sistemos pasaulius. Nusiurbia 1š tos 
konkrečios civilizacijos visą įmanomą informaciją ir paleidžia dau- 
giau zondų. Šie atgabena tam tikrų parazitų, įkeltųjų gyvybės for- 
mų, kurios susikuria kūnus ir į juos atėjus metui persikelia. Bet 
Šventė gyvuoja ne tam. 

Vasilijus klausėsi išpūtęs akis. 

- Bet juk ji mus užpuolė! 

- Ne, neužpuolė, - kantriai aiškino Martinas. - Šventė nemąsto, 
ir analizuoti jos elgseną intencijų pagrindu - klaida. Tad ką ji pada- 
rė? Kažkiek šviesmečių spinduliu surado gyvenamą planetą be te- 
lefono ryšio, o paskui jau tik laikėsi instrukcijų. 

- Bet tos instrukcijos jai liepia kariauti! 

- Oi ne. Taisyti gedimus. Štai ir išeina, kad Šventė yra... na 
kaip tau pasakyti? Telefonų remontininkė. Panašiai kaip robotas-re- 

montininkas. Tik ji ne šiaip taiso telefonus, o užtaiso skyles, kad 
galaktinės informacijos sraute nebūtų nuotekio. 

Martinas pažvelgė į Rachelę. Moteris mėgino įdiegti autopilotui 
nusileidimo programą ir trukdyti dabar jos nevertėjo. Jau geriau 
kuo nors užimti jaunąjį išvėpėlį. 

- Civilizacijos išsivysto ir vėl žlunga, o Šventė veikiausiai yra 
kokios nors tarpžvaigždinės kultūros laiko miglose sukurtas me- 
chanizmas, kurio funkcija - palaikyti tarp jų ryšį. Savo aptarnauja- 
mame tinkle aptikusi spragą, Šventė stengiasi ją užtaisyti. Štai kodėl 
ji ėmėsi darbo orbitoje aplink Rošarą - dar labiau izoliuotą pasaulį 
sunkų būtų ir rasti. 

- Bet mes jos to neprašėme, - neryžtingai pratarė Vasilijus. 

- Žinoma, neprašėte. Tiesą sakant, manau, kad šį kartą ji iškly- 
do už savo aptarnaujamos zonos ribų, o tokių sistemų, kurioms ne- 
reikėtų remonto, netgi nebūna. Bet tai dar ne viskas. Vienas re- 
monto proceso komponentų yra spartus keitimasis informacija su 
likusia tinklo dalimi, ir tas srautas - dvipusis. Ilgainiui Šventė iš pa- 
prasčiausios remonto tarnybos pati tapo civilizacija, panašia į dyku- 
mos gėlę: susidarius palankioms sąlygoms ji greitai sužydi, paskui 
susispaudžia į sėkliukę ir miegodama migruoja per šviesmečių be- 
dugnę tarp dviejų oazių. Telefono komutatorius ir maršrutizatorius 
- bene sudėtingiausios kada nors išrastos informacijos apdorojimo 
sistemos - kaip manai, iš kur atsirado Eschatonas? Kai Šventė at- 
sidūrė prie Rošaro, jai reikėjo kompensuoti du šimtus penkiasdešimt 
metų užsitęsusį bendravimo deficitą. Toks remontas - izoliacijos 
pabaiga, Naujosios Respublikos iki tol draustų prekių bei idėjų ant- 
plūdis - sukėlė šiokį tokį vietinį singuliarumą, kurį mes tarpusavyje 
vadiname visuotiniu nukrypimu nuo tikrovės: žmonės truputį išeina 
iš galvos, ir tiek. Staiga perdozuoja naujovių: nemirtingumo, bioin- 
žinerijos, riboto pajėgumo antžmogių su dirbtiniu intelektu, nano- 
technologijų ir panašių. Tai ne užpuolimas. 

- Sakote, Šventės dėka čia tapo įmanoma neriboti informacijos 
mainai? - paklausė Miuleris. 

- Būtent, - pagaliau įsiterpė ir Rachelė. - Metų metus mėgino- 
me jūsų vadams kuo mandagiau pasakyti: informacija trokšta lais- 
vės. Bet jie nesiklausė. Stengėmės keturiasdešimt metų. Staiga pa- 
sirodė Šventė, kuri cenzūrą suvokia kaip gedimą, ir nukreipė ryšius 
už jos ribų, kitaip tariant, cenzūrą paprasčiausiai apėjo. Šventė ne- 

pripažįsta neigiamo atsakymo - vien todėl, kad apie nieką neturi 
nuomonės. Ji egzistuoja, ir tiek. 

- Bet informacija nėra laisva. Ir negali tokia būti. Turiu ome- 
ny... na... jei kiekvienas skaitys, ką užsinorėjęs, juk prisiskaitys 
tekstų, kurie jį sugadins, ištvirkins, argi ne? Šventvagiškai pornog- 
rafijai žmonės galės skirti tiek pat dėmesio, kiek ir šventajai Bibli- 
jai! Regs sąmokslus prieš valstybę arba vieni prieš kitus, ir policija 
tiesiog nespės visko susekti, viskam sutrukdyti! 

Martinas atsiduso. 

- Visur tau tik valstybės reikalai matyti, ar ne? Iš to, ką kalbė- 
jau, taip ir nesupratai, kad civilizaciją galima tvarkyti ir kitaip... 

- Na... - Vasilijus akivaizdžiai susidrovėjo. - Norite pasakyti, 
kad jūs informacijai leidžiate cirkuliuoti laisvai? 

- Kalbėti reikėtų ne apie leidimą, - atsiliepė Rachelė. - Mes ir 
patys pripažįstame, kad negalime sutrukdyti. Mėginimas sutrukdyti 
būtų vaistas, kenksmingesnis už pačią ligą. 

- Bet... bet pamišėlis gali tiesiog savo virtuvėje išsivirti biologi- 
nį ginklą ir sunaikinti ištisus miestus! Anarchistas gali įgyti tiek jė- 
gos, kad išardys valstybę, ir tada niekas nebežinos, kas esąs ir kas 
jo šalis. Bus įmanoma platinti klaikiausius absurdus, ir niekas nega- 
lės tam sutrukdyti... - Vasilijus akimirką patylėjo, o paskui gailiai 
pridūrė: - Netikite manimi. 

- Tikime, tikime, - niauriai atsakė Martinas. - Bet ir tu paklau- 
syk. Permainos nevisada veda prie blogybių. Kartais žodžio laisvė 
atidaro sklendę socialinės įtampos garui nuleisti, ir todėl nepra- 
trūksta revoliucija. O būna, kad tiesiog protestuoji prieš viską, kas 
trikdo tau įprastą status guo. Štai tu savo vyriausybę laikai tam tik- 
ra apsaugine danga, šiltu, pūkiniu apklotu, kuris visus, visada ir vi- 
sais atvejais apsaugos nuo bet kokių blogybių. Naujojoje Respub- 
likoje įsišaknijusi nuostata, esą, jei žmonių nelaikysi už apynasrio, 
jie iškart pradės elgtis blogai. O ten, iš kur kilęs aš, žmonėms pa- 
prasčiausiai užtenka sveiko proto vengti to, kas kenksminga, o 
tuos, kuriems neužtenka, - auklėjame. Cenzūra šiukšles tik pašluoja 
po kilimu. 

- Bet juk yra ir teroristų! 

- Na taip, teroristų, - įsikišo Rachelė. - Vaikeli, visada bus 
žmonių, kuriems atrodys, kad nešdami priešams nelaimes elgiasi 
teisingai. Tu visiškai teisus, kai kalbi apie biologinį ginklą virtuvėje 

ar apie gandų skleidimą. Bet... - Ji gūžtelėjo pečiais. - Gyventi, 
esant žemam foniniam tokių reiškinių lygiui, kur kas paprasčiau, 
nei gyventi be paliovos stebimam ir cenzūruojamam. - Moteris bu- 
vo nusiteikusi niūriai. - Jei manai, kad visų blogiausia, kai koks 
nors lunatikas miestui pakiša atominę bombą, vadinasi, nesi matęs 
planetų, kur cenzūros ir sekimo idėja suabsoliutinta. Tokiose pla- 
netose... - Rachelė sudrebėjo. 

- Turi omeny ką nors konkretaus? - paklausė Martinas. 

- Nenoriu apie tai kalbėti, - sausai atsakė ji. - O tau turėtų būti 
gėda. Pažiūrėk, kaip įaudrinai berniuką. Nejaugi nei vienas, nei ki- 
tas nejaučiate, kaip prašvinko oras? 

- Iš tiesų. - Martinas plačiai nusižiovavo. - Ar mes... 

- Aš jums ne... 

Išorėje kažkas supokšėjo, užgriaudėjo. 

- „berniukas, - plonu balseliu paprieštaravo Vasilijus. 

- Vaiki, prisisek. Po penkių sekundžių įsijungs pagrindinis. 

Martinas įsitempė, drauge įtempdamas ir diržą, ir paklausė: 

- Kokia mūsų nusileidimo kreivė? 

- Pirmasis kelio taškas: dešimties sekundžių korekcija, pagreitis 
- vienas ir dvi dešimtosios g. Apie keturias minutes sėdime po la- 
pu, tada antrasis taškas: dvi valandas lekiame su dviem ir ketvirčiu 
g. Ši atkarpa baigiasi maždaug keturi tūkstančiai kilometrų virš pla- 
netos paviršiaus. Į atmosferą smingame po šešiolikos minučių ke- 
turių kilometrų per sekundę greičiu. Šiek tiek reakcinės masės dar 
turime, bet nenorėčiau leisti pagrindinio ore, kuriuo paskui reikės 
kvėpuoti. Taigi eigos modulį numetame suborbitoje ir jis su kuro li- 
kučiais išlekia į kapinių orbitą. 

- O... keturi kilometrai per sekundę... ar ne per daug? - sutri- 
kęs pasidomėjo Vasilijus. 

- Na ką tu... 

Rachelę pertraukė spigus kauksmas. Visi nepritvirtinti daiktai 
nulėkė prie galinės sienelės. Prabėgo dešimt sekundžių. 

- „tai tik dvylika machų, nedaugiau. Ir variklius mes pirmiau 
išmesime. Nebijok, atmosferoje greitis iš karto kris. Nieko ypatin- 
go, tokie dalykai buvo daromi dar "Apollo" programos laikais. 

- "Apollo" programos laikais? Tada, kai skrydžiai į kosmosą 
dar buvo tik eksperimentas? 

Martinas pastebėjo, kaip pabalo Vasilijaus pirštų krumpliai, kai 
jis įsikibo krėslo atkaltės. "Kaip įdomu." 

- Na taip, - atsainiai mestelėjo Rachelė. - Aišku, tais laikais 
branduoline energija niekas nesinaudojo... Tik neprisimenu, kada 
tai buvo - prieš šaltąjį karą ar po. 

- Turbūt prieš. Šaltasis karas - kai visi rungėsi, kas sukonst- 
ruos patį didžiausią šaldytuvą, ar ne? 

- Šaltasis karas? - nusistebėjo Miuleris. 

- Vyko jis Žemėje, prieš keturis penkis šimtus metų, - paaiški- 
no Rachelė. 

- Bet juk jie net garo variklio nebuvo išradę... 

- O, garo variklių jie turėjo, - nerūpestingai atsakė Martinas. - 
Bet energiją tie varikliai imdavo iš deginamos naftos. Skaidymosi 
pagrindu veikiantys reaktoriai buvo reti ir brangūs. 

- Kažin ar saugu... Ta nafta... Juk ji galėjo sprogti... - abejoda- 
mas pasakė Vasilijus. 

- Taip, bet juk Žemė - sena planeta, iš ankstyvųjų. Nekoks izo- 
topų balansas, urano-235. 

- Man regis, net per daug, - sumurmėjo Rachelė. 

- Dumiate man akis, ir aš tuo nepatenkintas. Tokie neva pro- 
tingi, o visko vis tiek nežinote! Teroristai vis tiek sprogdina jūsų 
miestus - nesugebate jų sutramdyti. Ir savo nedorų potroškių ne- 
suvaldote, nors ir dedatės viską išmaną. Ir politika jums nesiseka, 
ir gamtosauga nevykusi! 

Eilinį kartą atsirūgo lygsvaros balansuoklis. Rachelė ištiesusi 
ranką palietė Martino petį ir pasakė: 

- Prirėmė jis mus. 

- Ojop... kaip paryšo. Kietas mėntas, šėfe. 

Vasilijus nužvelgė juos suglumęs. Jo ausys degte degė. Rachelė 
nusijuokė. 

- Martinai, jei čia sušnekėjai Naujosios Maskolijos dialektu, 
tuomet aš - Velso šeškas. 

- Tiek to, brangioji, dėl tavęs aš pasirengęs kelnes nusileisti 
septynis kartus per savaitę. - Pastebėjęs, kad jaunajam prokurorui 
nuraudo ne tik ausys, bet ir kaklas, Martinas pridūrė: - Vaiki, pra- 
tinkis prie tikrovės. Man tik keista, kad bosas į išvyką tave išleido 
be auklės. 

- Liaukitės vadinę mane vaiku! 

Rachelė pasisuko su visu krėslu ir įsmeigė akis į prokurorą- 
stažuotoją. 

- Suprask pagaliau: tu ir esi vaikas. Ir šešiasdešimties toks te- 
bebūsi. Kol tikiesi, kad kas nors kitas - nesvarbu, žmogus ar kokia 
organizacija - už tave atsakys, esi vaikas. Gali būti išdulkinęs visus 
Naujosios Prahos viešnamius, vis tiek liksi augyla nebrendyla. - Jos 
žvilgsnis buvo liūdnas. - Ką pats sakytum apie tėvą, kuris neleidžia 
savo vaikams užaugti? Ką? Taigi dabar žinai, ką mes manome apie 
tavo vyriausybę. 

- Bet aš čia ne tam! Atskridau čia ginti Respublikos! Esu čia 
tam... 

Visu pajėgumu įsijungęs pagrindinis variklis dusliai užriaumojo; 
kapsulė subarškėjo lyg vėtros blaškoma tuščia skardinė. Į hamaką 
nutrenktas Vasilijus vos gaudė orą. Rachelę ir Martiną pagreitis - 
dvidešimt metrų per sekundę kvadratu - įslėgė į krėslus. Žinoma, 
tai buvo ne tas penkių šimtų kilogramų monstras, pritrėkšiantis 
įskriejant į atmosferą, bet ir tokio užteko, kad galėtum tik tysoti ir 
rūpintis taisyklingu kvėpavimu. 

Be atilsio darbuodamasis variklis nešė juos tolyn nuo dreifuo- 
jančių po mūšio likusių nuolaužų - į paslaptingą susitikimą. 

Pristatymo tarnyba 


Dviejų bergždžių Galiūnų kevalai geru antruoju kosminiu grei- 
čiu visaip vartaliodamiesi lėkė į sistemos pakraštį. Nudirbę darbą jie 
buvo niekam nebereikalingi. 

Aplink tarsi karšto vėjo nešiojami pelenai blaškėsi Naujosios 
Respublikos laivyno liekanos. Didžiuma laivų buvo aptekę burbu- 
liuojančiomis putomis, juos ėdė viską naikinančios gleivės; tvieskė 
iki raudonumo įkaitę variklių griaučiai. Į korpusus, tartum grybie- 
nos hifai - į nebegyvą, pūvančią medieną, smelkėsi keisti metaliniai 
pūkai. Išgyvenę laivai visu greičiu skubinosi į atvirą kosmosą. Erd- 
vė aplink Rošarą knibždėte knibždėjo kontrimpulsų, trikdžių, grįž- 
tamojo ryšio signalų, interferometrinių bangų, kurių siuntėjai jau 
nežinojo, kad naudos iš viso šito gero - tiek pat, kiek iš laukinio ban- 
dymo skydu prisidengti nuo kulkosvaidžio šūvių. Saujelė kur kas 
mažesnių ir lėtesnių laivelių iš palengvo artinosi prie planetos. Galiū- 
nams jie nerūpėjo: gelbėjimosi luotai rūpesčių paprastai nekeldavo. 

Pagaliau, įveikęs astronominiais vienetais matuojamus atstu- 
mus, pasirodė ir Pirklių laivynas. Jo siunčiami signalai buvo džiu- 
gūs, rėksmingi ir draugiški. Kitaip nei žmonės iš Naujosios Respub- 
likos, Pirkliai apie Šventę išmanė, žinojo jos poreikius ir keliamus 
pavojus. 

Tačiau pati Šventė artėjančių Pirklių beveik nė nepastebėjo. 
Dabar jai rūpėjo kas kita: netrukus ji turėjo padovanoti gyvybę bū- 
simajai kartai, 0 pati nuvysti ir mirti. 

Antimedžiagos gamybos įmonės didumo sulig žemynais gręžė 
skyles ugniniame Rošaro saulės vainike giliai iškreiptos erdvės zo- 
noje tuojau už fotosferos. Už apsauginių skydų, atskirti kilometrų 
vakuumo, plūduriavo milžiniški greitintuvų žiedai; juodesni už naktį 
kolektoriai siurbė saulės energiją - keletą megavatų į kvadratinį met- 
rą, - 0 mMazeriai perteklinį karštį siuntė į tarpžvaigždinę tamsą. Sulig 
kiekviena sekunde magnetinėse gaudyklėse greitintuvų šerdyse su- 
sitelkdavo miligramai antimedžiagos. Maždaug kas dešimt tūkstan- 

čių sekundžių eilinis pavojingas kelių gramų krovinys spinduliu iš- 
keliaudavo į kosminių burlaivių surinkimo zoną aplink Sputniką. 
Demontavusi stambų dangaus kūną Koiperio juostoje, Šventė tokių 
antimedžiagos įmonių įsteigė šimtus, o visą kompleksą įkurdino už 
milijono kilometrų nuo šviesulio paviršiaus. Investicijos atsipirko 
su kaupu: žaliavinės energijos buvo išgaunama milijonus kartų dau- 
giau nei būtų įstengusi sukaupti kokia nors planetinė civilizacija. 

Kosminiai burlaiviai buvo ne vienintelis Šventės krovinys, o 
Kritikai ir Pakraštys - ne vieninteliai svečiai Rošare. Giliai planetos 
biosferoje darbavosi atvirkštine transkriptaze ir keistomis dirbtinė- 
mis chromosomomis apginkluoti Pernešėjai. Į atmosferą patekę virš 
šiaurinio žemyno vidutinio klimato juostos, jie sparčiai pasklisdavo 
ir asimiliuodavosi su vietinėmis ekosistemomis. Velniškai sudėtingi 
virškinimo organai, papildyti DNR splaisingo įrankiais ir dar sudė- 
tingesniais operonais, pasisavindavo ir atskirdavo chromosomas iš 
visko, ką prarydavo tie kosmoso vaikai. Galiausiai grįžtamojo ry- 
šio sistema - pranokstanti augalą, tačiau dar ne sąmoninga, - pasi- 
naudojusi čionykštėmis statybinėmis medžiagomis, sukonstravo 
vietinį prieš tūkstančius metų kitur sukurto modelio variantą - tam 
tikrą prie Rošaro ekosistemos prisitaikiusį saprofitą. 

Masyvūs hifai rangėsi po pušyną ir žudė medžius. Šių vietą ne- 
trukus užėmė visai kitokio tipo organizmai - vaisiakūniai sporokar- 
pai, grybai, augantys ant perdirbtų ekosistemos liekanų. Jie stiebė- 
si labai greitai; ypatingos ląstelės mėsoje išskirdavo katalitinius en- 
zimus ir apazotindavo ilgąsias polisacharidų molekules, o luobe nu- 
tįsdavo ilgos, elektrai laidžios gyslos, panašios į augalų neuronus. 

Miško parazitas vešėjo neįtikėtinai sparčiai. Vaisiakūniai kas- 
dien paūgėdavo metrą. Tai buvo ne koks nors laidų tiesimas Šven- 
tės aptiktoje 1zoliuotoje civilizacijoje, kaip gal ir galėjo pamanyti 
mąstantieji planetos svečiai, o kur kas stambesnio masto projektas. 
Drauge su Švente, kaip mimai ar kitos Pakraščio būtybės, į planetą 
įsibrovusi augmenija plito tartum nemaloni ir pavojinga epidemija. 
Jeigu užeitų sausrų sezonas, šis miškas taptų siaubingų gaisrų Židi- 
niu, bet kol kas jis buvo tik intermedija, pamažu artėjanti prie neiš- 
vengiamos baigmės, ištiksiančios tada pat, kai pradės merdėti 
Sventė. 


Nurimus smūginei bangai, gelbėjimosi luotas, vis dar skrisda- 

mas dvylika kartų greičiau už garsą, penkiasdešimt kilometrų virš 
vandenyno išleido lengvąjį sraigtą ir pasiruošė autorotacijai. 

- Ima ir sugriebia apmaudas, kad Admiralitetas pašykštėjo lėšų 
liukso modeliui, - kalendamas dantimis išspaudė Kosovas, kai kapsu- 
lė jonosferoje ėmė kratytis, sakytum, į vandenį įmesta natrio granulė. 

Trečiojo rango kapitonas Leonovas perliejo leitenantą griežtu 
žvilgsniu - tas žaktelėjo, lyg gavęs kumščiu į pilvą, 1r prikando liežuvį. 

Trisdešimčia kilometrų žemiau ir pusantro tūkstančio kilomet- 
rų arčiau šiaurinio žemyno pakrantės plazminis smūgis ėmė silpti. 
Besisukantis sraigtas pabalusiais menčių galais atrodė kaip vienaly- 
tis, ryškiaspalvis diskas. Žmonės tysojo amortizaciniuose guoliuose 
ir su nerimu galvojo apie būsimąjį nusileidimą: kaip viršgarsinį 
sraigtasparnį reikės nutupdyti ten, kur nėra nei dispečerinės, nei tū- 
pimo pagal prietaisus sistemos, o pats laukas greičiausiai bus ap- 
suptas priešų. Robardui gyslose stingo kraujas. Nejučia jis akies 
krašteliu pažvelgė į savo šeimininką. Ištikimas tarnas, Amirolui pa- 
aukoto gyvenimo įpratintas prie sunkumų, net ir dabar laukė įsaky- 
mo, sprendimo, nors senasis karys jau vargiai vokėsi tikrovėje. 


- Kokia jo būklė? - paklausė Robardas. 

Daktaras Hercas probėgšmais dirstelėjo į patarnautoją. 

- Tokia, kokia ir tegali būti, - atsakė. - Vaistus su savimi pasi- 
ėmėte? 

Robardas sudrebėjo. 

- Tik kelias dozes. Tiek daug tų buteliukų... 

- Ką gi. - Hercas pasirausė po odinį krepšį ir išėmė švirkštą. - 
Opijaus tinktūros gavo? Tokio recepto neprisimenu, bet... 

- Kiek žinau, negavo. - Tarnas nurijo seiles. - Jam diabetas, 
diskinezija, hmm... atminties sutrikimai. Žinoma, ir kojos. Bet 
skausmai nekankino. 

- Ką gi, pažiūrėkime, ar pavyks jį prižadinti. - Daktaras pakėlė 
švirkštą ir nuėmė nuo adatos gaubtelį. - Aišku, prieš leidžiantis su 
senuku, ir dar po insulto, nė už ką taip Žiauriai nesielgčiau, bet kai 
aplinkybės tokios... 

Dvylikos kilometrų aukštyje sraigtasparnis gerokai sumažino 
greitį - iki dviejų machų. Trajektorija buvo nukreipta tiesiai į kran- 
tą, sraigtų diskai griausmingai laidė žaibus, ir apačioje Žvėrys jau 
blaškėsi apimti panikos. Kol Hercas leido vaistus, aparatas spėjo at- 

sidurti dar žemiau. Neprabėgus nė minutei greitis nebesiekė net vie- 
no macho. Kabiną perskrodė šaižus garsas, ir Robardas nejučia pa- 
žvelgė į viršų. 

- Vėl įsijungė raketiniai varikliai, - paaiškino Kosovas. - Bus pa- 
prasčiau nutūpti. 

Admirolas neartikuliuotai sugargaliavo ir tarnas suskubo prie jo 
palinkti. 

- Jūsų Kilnybe, ar mane girdite? 

Dabar luotas skriejo puse garso greičio. Sraigto diską juosė 
šiek tiek išskydęs ugninis žiedas. Antrasis pilotas, kelissyk nesėk- 
mingai pamėginęs susisiekti su Imperijos Transporto Kontrole, ne- 
rimastingai susižvalgė su savo vadu. Leistis Kaukolės Kalvos įgulos 
raketinės artilerijos taikikliuose, net nenumanant, kas šiuo metu val- 
do miestą, - jau vien tai būtų rimtas išbandymas nervams. O leis- 
tis stokojant degalų ir dar su beviltiškai ligotu admirolu?.. 

Vis dėlto nebuvo nė užuominos, kad koks radaro spindulys 
"apčiupinėjo" luoto korpusą. Net padoriu keturių šimtų kilometrų 
per valandą greičiu artindamasis prie rūmų, aparatas nenusipelnė 
nė menkiausio oro gynybos dėmesio. Pilotas spūstelėjo vidaus ry- 
šio svirtelę. 

- Nors niekas mums neatsako, laukas vis tiek yra. Matau jį. 
Ruoškitės duobėms. 

Staiga Admirolas kažką suvapėjo ir atsimerkė. Robardas atsi- 
lošė krėsle. Raketinių variklių tūtos pritilo, likusią galią pilotas nu- 
kreipė į Žingsnio reguliatorių ir greitį paaukojo dėl aukščio. 

- Ak! -aiktelėjo pažaliavęs leitenantas Kosovas. 

- Fe tie šrgtšprniai, - sušvokštė Admirolas. 

Varikliai išsijungė ir luotas, sukdamasis tarytum klevo sėkla, 
smuko žemyn. Prieš pat nusileisdamas aparatas piloto įstangomis 
dar pašoko, bet tuojau pat pilvu galingai trenkėsi į žemę. Sužviegė 
lamdomas metalas, luotas susverdėjo tarsi girtuoklis ir, pasviręs 
penkiolikos laipsnių kampu, pagaliau nurimo. 

- Ar čia taip ir yra, kaip man atrodo? - paklausė Robardas. 

- Užsičiaupk ir žiūrėk savo reikalų, - aprėkė jį kapitonas Leo- 
novas. Jis vargais negalais išsikrapštė iš gulto ir apsidairė. - Ei, tu, 
greičiau prie šliuzo! Judu - laužkite ginklines ir pasiruoškite pri- 
dengti kitus! - Nepaisydamas nuosvyrio ir toliau griausmingai įsa- 
kinėdamas, kapitonas trumpu trapu vikriai nubildėjo į piloto kabiną. 

- Robote, ar kaip ten tave vadinti, būk pasirengęs tempti savo šei- 
mininką - balažin kiek laiko teturėsime! Pilote - Volfas, ar ne? - ar 
matote kokią nors sutiktuvių delegaciją? Juk mes, kaip suprantu, 
aerodrome? 

Volfas palūkėjo, kol Leonovas vėl užsikeberiojo laipteliais, ir 
užkopė iš paskos. 

- Pone, leiskite raportuoti: mes atvykome į Naujojo Petrogrado 
atsarginio oro uosto antrąją aikštelę. Nei su Transporto Kontrole, 
nei su oro gynybos pajėgomis susisiekti nepavyko, tačiau į mus nie- 
kas nešaudė. Jokių žmonių kol kas nemačiau, bet miestas smarkiai 
pasikeitęs - per instruktažą mums rodė visai ne tokį. Deja, privalau 
pranešti, kad baigėsi degalai, todėl kaip pridera nusileisti nepavyko. 

- Atsižvelgiant į aplinkybes - visai neblogai. - Leonovas nusig- 
ręžė į liuką. - Ei, greičiau atvožkite dangtį! Išsilaipinimo grupė sau- 
go perimetrą! Greičiau į pozicijas! 

Admirolas lyg ir pamėgino atsisėsti. Robardas atsargiai pakėlė 
vežimėlio atlošą ir pasilenkė atrišti lyno. Senasis vadas kažkaip 
keistai sukudakavo. 

- Jūsų Kilnybe, kas nutiko? 

- Ki ki ki... apsi...emsiu apsi...iksiu, ki ki ki... 

- Tikrai taip, Šviesybe, - pasitempęs išrėžė tarnas. 

Į visas luoto kerteles plūstelėjo grynas oras - kažkuris puska- 
rininkių atvožė abu liukus iš karto. Pakvipo lietumi ir žydinčiomis 
vyšniomis, žole ir dumblu. Leitenantas Kosovas drauge su išsilaipi- 
nimo grupe išlipo pro šliuzą, bet netrukus grįžo. 

- Pone kapitone, leiskite raportuoti: teritorija užimta. Vietinių 
nematyti. 

- Puiku, leitenante! Judu sų Robotu neškite laukan senuką. Pas- 
kui mane! 

Leonovas drauge su kitais karininkais, luoto įgula ir keliais Ro- 
bardui nepažįstamais kapitonais iš Admirolo vadavietės ar tiltelio, 
išlindo pro liukus. 

Tarnas ir leitenantas Kosovas, stenėdami ir prakaituodami, 
lengvu aliumininiu trapu išnešė Admirolo vežimėlį ant betono. Tik 
tada Robardas lengviau atsikvėpė ir apsidairė. Viena iš trijų gelbė- 
jimosi luoto atramų išrodė keistokai - amortizatorius buvo išlindęs 
tik iki pusės. Todėl aparatas stovėjo pakrypęs. Vado patarnautojas 
iškart sumojo, kad norint pakelti šį laivelį į ora, juo labiau - į orbi- 

tą, vien degalų nepakaks. Pastebėjęs, kas dedasi atokiau nuo suei- 
žėjusios nusileidimo aikštelės, Robardas aiktelėjo. 

Mažiau nei už dviejų kilometrų nuo aerodromo lauko stūksojo 
įgulos sienos, o jis pats plytėjo ant šiaurinio upės kranto, menkai 
apgyvento kvartalo pakraštyje. Pietų pusėje turėjo ankštame labirin- 
te grūstis stačiašlaičiai namai, iš toli matomi cerkvių kupolai, vi- 
suomeniniai pastatai. Bet nieko panašaus ten nebuvo. Štai vietoje 
rotušės į dangų stiebėsi guotas pamėkliškų sidabraspalvių papar- 
čių, tarp fraktalinių jų lapų spiralių švysčiojo jonvabaliai. Hercogo 
rūmai atrodė apgailėtinai: viena siena, tarsi milžino užtvota kumš- 
čiu, buvo įžūliai sugriauta sunkiosios artilerijos. 

Admirolas bejėgiškai plekštelėjo per savo krėslo ranktūrį. 

- Uu kaip gerai! 

- Tikrai taip, Jūsų Šviesybe. 

Robardas apsižvalgė karininkų. Grupė buvo nuėjusi pusę kelio 
iki dispečerinės bokšto. Staiga virš galvų pradundėjo kažkoks ryš- 
kus, skaudžiai žalias objektas. Griausmas sudrebino visą oro uosto 
lauką. 

- Priešo lėktuvai! - suriko Kosovas. - Žiūrėk, jie mus atsekė! 
Admirolą priedangon, greičiau! - Jis nustūmė tarną į šalį ir pats 
griebė už vežimėlio rankenų. Iš tos skubos vos jo neapvertė. 

- Prašyčiau!.. - taip pat riksmu atsakė Robardas, pasipiktinęs, 
kad iš jo norima atimti pareigas. Vis dėlto pažvelgęs į dangų jis nu- 
sprendė nesiginčyti: nors leitenanto elgesys buvo nederamas, Ad- 
mirolo saugumas buvo svarbiau. - Prašyčiau, pone leitenante, sekti 
paskui mane, čia yra takas. Jei pasiektume bokštą... 

- Ei, jūs! Paskui mus! - šūktelėjo Kosovas sutrikusiems terito- 
rijos sargybiniams, kurie, dėkingi, kad atsirado kas vadovauja, tuč- 
tuojau užsimetė karabinus ant pečių ir prisiartino. 

Rytas buvo šiltas, ir leitenantas, stumdamas krėslą skeldėjančiu 
asfaltu, veikiai sukaito. Robardas - gedulingai juodai apsirengęs ilg- 
šis per rūpesčius įkritusiais skruostais - risnojo šalia. Abipus tako 
kerojo išstypusios piktžolės, bet tai buvo ne vienintelis betvarkės 
požymis. Laukas išvis atrodė apleistas jau daugelį metų - ne mėne- 
sį, praslinkusį nuo invazijos pradžios. Aplink zvimbė, dūzgė, birbė 
bitės ir visokie kitokie vabzdžiai, tolumoje kliegė ir treliavo paukš- 
čiai. Buvo akivaizdu, kad pesticidų sklaidos programą vietiniai 
gėdingai sužlugdė. 

Išgirdęs tolumoje dundant tarnas dirstelėjo per petį. Po aklinu 

turkio spalvos dangaus skliautu it sustingusi kybojo žalia šviesos 
dėmė. Paukščiai šmaižiojo sakytum pamišę. 

- Bėkime! - sušuko Robardas ir puolė medžių jaunuolyno prie- 
globstin. 

- Ką? - Kosovas sustojo ir komiškai atkragino žandikaulį. Sma- 
ragdinis gaisas be garso, bauginančiai sparčiai išsiplėtė ir staiga su- 
byrėjo. Galingas pokštelėjimas, tarsi kas būtų užtrenkęs gigantiškas 
duris, parbloškė Robardą į žolę. Virš pat pakrypusio luoto, grumė- 
damas lyg prekinis traukinys, praskrido lėktuvas ir dingo virš mies- 
to. Nepaisydamas tiesiai į ausis niršiai zvimbiančių bičių, apdujęs 
tarnas Šiaip ne taip suėmė save į nagą ir, pakėlęs galvą, ėmė dairy- 
tis Admirolo. 

Leitenantą smūgio banga irgi buvo pargriovusi. Dabar jis jau 
sėdėjo ir atsargiai kraipė galvą. Kurtcas krėsle, kuris neparvirtęs iš- 
silaikė ant ratukų, plūdosi garsiai, bet nelabai aiškiai. 

- Kiaulapimpiai suššš... bybšššmuššškruššš... nerakaliokaliotiti- 
ti... - iškėlęs ranką Admirolas grūmojo dangui paralyžiuotuoju 
kumščiu. - Šūūū... piš... evoliušššionieeee... Oi! 

Ranka bejėgiškai nusviro. Susirūpinęs Robardas pripuolė prie 
vado. 

- Kas atsitiko, Jūsų Prakilnybe? 

- Įgėlė šššliundra, - pasiskundė Kurtcas, seilėdamas riešą. - 
Sumautos bitės. 

Tarnas tuojau pat atsidūrė pačiame aršaus dūzgesio epicentre 
ir patrako mosuoti išpurvintomis pirštinėmis. 

- Pone Admirole, pristatysime jus į dispečerinę, o iš ten - į rū- 
mus, tada galėsite pailsėti. - Jis apžiūrėjo sutrėkštą vabzdį ir nustė- 
ro. Ant pilvelio nejaukiai aiškiai švietė sudarkytos raudonos raidės. 
Robardas nusipurtė ir nubraukė pirštinę į žolę. - Verčiau paskubė- 
kime, kol tas lėktuvas nepalaikė mūsų priešais. 

- Stumkite jūs, - pasiūlė Kosovas, prie kaktos spausdamas iš- 
raudonintą nosinę. - Eime. 

Jie apsigręžė ir nužingsniavo prie dispečerinės bokšto, už kurio 
neaiškiai bolavo Hercogo rūmai ir tai, kas įvedus naująją tvarką bu- 
vo likę iš sostinės. 


Kitur, už aštuoniasdešimties kilometrų, leidosi kitas gelbėjimosi 
luotas. 

Išgverusi Rachelė pasipurtė ir atsimerkė. Kol susigaudė, kur 
yra, prireikė kelių sekundžių. Šuolis į tankiuosius atmosferos 
sluoksnius buvo visiškai nesklandus: kapsulę blaškė taip negailes- 
tingai, kad, jei ne vestibiuliariniai slopintuvai, moterį būtų surietusi 
vyma. Už nugaros pasigirdo aimana, ir ji apsidairė. Martinas šalia 
akivaizdžiai peikėjosi, kratė galvą, jo veidas visaip kraipėsi ir trūk- 
čiojo. Vasilijus už Rachelės vėl sudejavo: 

- Oi, koks siaubas... 

- Bent gyvas? - Ji prasimarkstė ir pažvelgė į monitorių. Didžiąją 
j0 dalį dengė juodi dryžiai - išsilydžiusio ir išorines kameras apvar- 
vėjusio apsauginio sluoksnio likučiai. Tolybėse driekėsi mėlyna li- 
nija - horizontas. Kokią pusę planetos dengė debesų šydas. Kapsulė 
leidosi su pagrindiniu parašiutu. Aukščiamatis skaičiavo paskuti- 
niuosius du tūkstančius metrų. - Ar kojų pirštus pakrutinti galite? 

- Aš galiu, - atsakė Martinas. 

Miuleris tik suunkštė. Daugiau jųdviejų savijauta Rachelė nebe- 
sirūpino; leidžiantis jai ir šiaip pakako darbo. Juolab kad galėjo kaip- 
mat iškilti visokių keblumų, juk variklio jie nebeturėjo. 

"Pilotui: susitikimo taško omega kryptį ir atstumą." 

Monitoriuje sumirgėjo modeliuojamas planas. Paaiškėjo, kad lei- 
džiasi jie netikėtai arti reikiamo taško - vos už kelių kilometrų. 

"Pilotui: prašau pateikti kietojo paviršiaus retrovariklių būklę." 

Vėl sušvito diagramos ir vaizdai: diagnostika, nusileidimo varik- 
lio savipatikros rezultatai, nedidelis paketas, kabantis tarp stačia- 
kampio parašiuto lynų ir kapsulės stogo. Radaro aktyvuota turbina 
turėjo įsijungti iki paviršiaus likus.minutei ir pavojingą kritimą pen- 
kiasdešimties kilometrų per valandą greičiu sklandžiai paversti 
minkštu nutūpimu. 

- Ak kaip mielai išgerčiau, - prisipažino Martinas. 

- Teks tau minutę kitą palūkėti. 

Rachelė labai įdėmiai žiūrėjo į ekraną. Buvo likę tūkstantis metrų. 

- Nejaučiu kojų pirštų, - pasiguodė Vasilijus. 

"Va tai šūdas!" 

- Pajudinti juos gali? - paklausė moteris. Širdis jai nusirito į 
kulnus. Dar vieno pakeleivio ji nebuvo numačiusi ir jeigu jis susiža- 
lojo stuburą per tą nelemtą hamaką... 

- Galiu. 

- Tad kokio kipšo sakai, kad nejauti? 

- Nušalo! 

Rachelė nusižiovavo, net ausyse sukliuksėjo. 

- Man regis, čia kritęs slėgis. Tikriausiai laikei kojas prie vėdi- 
nimo angos ar kur? 

Už iliuminatoriaus išdriko rūkas, vaizdas pabalo. Bet jau po de- 
šimties sekundžių miglos prasisklaidė, apačioje pasirodė medžiai, 
upės. Artėjančios planetos reginys tiesiog svaigino. Rachelė su- 
grikšėjo dantimis. Martinas greta jos muistėsi, norėdamas kuo dau- 
giau pamatyti. 

"Dėmesio, pučiama nusileidimo pagalvė!" - pranešė autopilotas. 
dą tiesiog apačioje, todėl Rachelė negalėjo pasirinkti tinkamos lau- 
kymės tarp medžių. Ji patyliukais išsiplūdo ir vėl susikaupė. Miškas 
buvo neįprastai tankus. 

- Antai ten, - patarė Martinas. 

- Ačiū. 

Moteris smaigteliu parodė laukymę autopilotui. 

"Pilotui: judėti į nurodytąjį plotą. Atvykus pradėti automatinę 
nusileidimo procedūrą." 

Autopilotas atsakė mažne iš karto: "Dėmesio, retrovariklis ak- 
tyvuojamas po penkių sekundžių! Nusileidimas nebeanuliuojamas. 
Liko trys sekundės. Pagrindinis kupolas atsiskiria." Kapsulė ėmė 
smukti žemyn, ir keleiviams išsyk sukilo šleikštulys. "Variklis įjun- 
giamas." Viršuje garsiai sugriaudėjo, o luotas liovėsi kritęs. Lauky- 
mė apačioje priartėjo, griausmas virto trūksmingu riaumojimu. 
"Dėmesio, nusileidimas po dešimties sekundžių. Pasiruošti!" 

Monitoriuje sušmėžavo medžiai, išlakūs žali stiebai, metantys 
purpurinių gyslų išvagotus lapus didumo sulig atversta knyga. 
Martinas aiktelėjo. Kapsulė vėl krito - tolygiai, tarytum liftas stik- 
linėje nematomo dangoraižio šachtoje. Kai atsitrenkė į žemę, kelei- 
viams net sutratėjo dantys. 

Stojo tyla. 

- Nagi, vaikinai! - Rachelė drebančiais pirštais atsegė saugos 
diržą. - Dėkojame jums, kad naudojatės JT avialinijų paslaugomis, 
kviečiame ir kitą kartą skristi su mumis. 

Martinas pamėgino pasirąžyti. 

- Ne, nieko neišeis. Teks pirmiau atsisegti. - Rankos taip ir nu- 
dribo. - Oho. Kaip švininės. Juokinga. 

- Užteko aštuonių valandų nesvarumo, ir še, - pakomentavo 
moteris, rausdamasi dėžėje prie kairiosios kojos. 

- Perpratau aš jus, žemiečius, - pasakė Vasilijus ir luktelėjo, kol 
balsas liausis tirtėjęs. - Visi jūs pamišėliai! 

- Tik dabar pastebėjo, - atsiliepė Martinas, pamerkęs Rachelei akį. 

- Ilgokai užtruko. 

Ji laikė rankose nedidukę kuprinę. 

- Na, ką darysime? Pasinaudosime didžiuoju atkimštuku ar 
lauksime, kol kas nors prieis ir atidarys, patraukęs už žiedo? 

- Pirmiausia, - Rachelė įsijautusi spūsčiojo piktogramas savo 
pulte, - Kritikei pranešime, kad nusileidome sėkmingai. Juk ji pri- 
žadėjo padėti mums susisiekti. Vėliau padarysime štai ką. - Ji iškėlė 
rankas ir suėmė už monitoriaus viršaus. Ekranas susiraukšlėjo tarsi 
plonas sluoksnis plastiko. Kapsulės sienoje atsivėrė plyšiai. Pro 
juos buvo matyti didelis praviras lagaminas, iš kurio kyšojo vamz- 
deliai ir laidai. 

- Taip ir maniau! - Vasilijus kone spiegė. - Turite neteisėtų... 

- Užsičiaupk. - Rachelė pasilenkė ir, pakišusi ranką po lagami- 
no antvožu, kažką prilietė. - O dabar greičiau dinkime iš čia. - At- 
sistojusi ji atpalaidavo kapsulės liuko dangtį; šis įslydo vidun ir at- 
sidūrė ten, kur pirmiau buvo monitorius. - Martinai, pagelbėk. 

Po minutės visi trys jau sėdėjo ant luoto stogo. Kapsulės kūgis 
pūpsojo vidur pievos, ant geltonosios pagalvės. Kairėje pusėje per 
tankų nendryną tingiai sroveno upeliukas, dešinėje it siena stūksojo 
keistas, tamsus spygliuočių miškas. Oras buvo vėsus ir beveik ne- 
pakeliamai grynas. 

- Kas toliau? - paklausė Martinas. 

- Patariu jums pasiduoti valdžios organams. - Vasilijus kone 
grasino. - Jei mėginsite spyriotis, jums baigsis bloguoju, bet jeigu 
pasiduosite man, aš... aš... - Prokuroro-stažuotojo ryžtas staiga iš- 
garavo, jis apsidairė it užguitas. 

- Kokiems organams? - prunkštelėjusi paklausė Rachelė. 

- Sostinėje... 

Moteris nebeištvėrusi pratrūko: 

- Vaikeli, verčiau paklausyk. Mes nudribome į cūdų užkampį. 
Luotas sukiužęs, maisto atsargų neturime, čia - planeta, ką tik iš- 
tikta trečio tipo singuliarumo. Pastarąsias trisdešimt šešias valandas 
tik ir neriuosi iš kailio, gelbėdama mus visus - taip pat ir tave! - taigi 

būčiau labai dėkinga, jei bent trumpam prikąstum liežuvį! Svarbiau- 
sias mūsų tikslas dabar - išgyventi, antras pagal svarbą - bent jau 
man - susirasti žmones, pas kuriuos atvykau. Trečia pozicija sąraše 
- išsikrapštyti atgal į civilizaciją. Ar aišku? Tokios civilinės valdžios, 
kokios tikiesi, šiuo metu čia nėra. Mažiau nei per mėnesį vietiniams 
teko nugyventi tūkstantį pažangos metų, ir jeigu taviškis čionykštis 
prižiūrėtojas dar murkso prie savo stalo, greičiausiai vis tiek yra 
pritvotas kultūrinio šoko. Ši planetinė civilizacija persimainė. Tai 
jau nebe kolonija. Vieninteliai žmonės, gal ir galintys pakelti tokio ly- 
gio permainas, yra jūsų disidentai, bet ir į juos pernelyg daug vilčių 
nedėčiau. Dabar mes - tavo viltis išgyventi, ir to verčiau neužmiršk. 

Rachelės žvilgsnis buvo rūstus. Vasilijus į ją Žiūrėjo taip pat pik- 
tai, bet išreikšti savo jausmų žodžiais nebūtų sugebėjęs. Martinas 
nulipo į žolę ir pasilenkė. Kažkas jį sudomino. 

- Ei! - pašaukė. 

- Na kas ten? - paklausė Rachelė. 

Vasilijus nutarė nebesiožiuoti ir, nors patyliukais niurnėdamas, 
taip pat nusliuogė nuo kapsulės. Martinas kažką neaiškiai šūktelėjo. 

- Kas atsitiko? - pakartojo moteris. 

- Šita žolė nenormali! 

- Tikrai? - Pustrečio metro nuslydusi nuolaidžiu keraminiu korpu- 
su, Rachelė minkštai šleptelėjo ant pinto pagalvės audinio. - Kas jai? 

Martinas be žodžių atkišo žolės kuokštą. 

- Juk tai... - frazės ji neužbaigė. 

- Rošaro biosfera turėtų būti normali - Žemės tipo, ar ne? - Jis 
atrodė suglumęs. - Bent jau taip parašyta mano žinyne. 

- Kas čia? - susidomėjo ir Vasilijus. 

- Gal žolė, o gal tik jos imitacija. Man ji neatrodo žemietiška. 
Spalva tokia pat, stiebelių forma irgi panaši, bet... 

- Oi, įsipjoviau! - Rachelė numetė kuokštą. Žolelės nupleveno 
žemėn ir vos nusileidusios bauginamai greitai suiro per gysliukių 
siūles. Nė vienas iš trijulės to nepastebėjo. - O medžiai? 

- Irgi keistoki. - Už nugarų kažkas sutreškėjo ir Martinas net 
pašoko. - Kas čia? 

- Nebijok. Pamaniau, mums reikės transporto, ir liepiau laga- 
minui ką nors suveikti. Jis perdaro kapsulę... 

- Puikus lagaminėlis, - sužavėtas pagyrė Martinas. 

Luotas kaito, zmeko ir skleidė organinį ką tik iškeptos duonos 
kvapą. 

- Ką gi, - šiek tiek susirūpinusi pasakė Rachelė, - mano pažįs- 
tamas turėtų žinoti, kad mes čia. Kažin kiek... 

Staiga ji nutilo. Miuleris, švilpaudamas kažkokį karinio maršo 
motyvą, regis, tikslingai pėdino į laukymės pakraštį. 

- O kas tas tavo pažįstamas? - tyliai pasidomėjo Martinas. 

- Jo pavardė Rubinšteinas. Vienas protingesnių rezistentų, užtat ir 
buvo ištremtas - čionai. Tie, kam pristigo proto, tiesiog neišgyveno. 

- Ko tau iš jo reikia? 

- Perduosiu jam lauktuvių. Nors, turint omeny, kas čia atsiti- 
ko, vargu ar jos Rubinšteinui dar reikalingos. 

- Lauktuvių? Kokių lauktuvių? 

Rachelė atigręžė ir parodė lagaminą, kuris dabar stovėjo žolėje, 
tarp suzmekusių, rūkstančių gelbėjimosi luoto liekanų. 

- Štai tokių. 

- Tokių?.. 

Martiną išdavė žvilgsnis. Ji suėmė jam už alkūnės ir paragino: 

- Na jau, Martinai. Eime, verčiau pažiūrėkime, kas tiems me- 
džiams. 

- Bet... - Jis pažvelgė per petį. - Tiek to, eime. 

- Tad štai, - ėmė aiškinti Rachelė, jiems žingsniuojant per pie- 
vą. - Prisimeni, ką sakiau apie pagalbą Naujosios Respublikos žmo- 
nėms? Prieš kurį laiką, jei konkrečiau - prieš keletą metų, kai kas 
departamente, apie kurį daug Žinoti nesveika, nutarė, jog tie žmonės 
subrendę revoliucijai. Šiaip mes į tokius reikalus nesikišame: griauti 
režimą nepatartina, net jei jam nė per nago juodymą nepritari, net 
jei jis - visiškai amoralus. Bet kaikurie mūsų analitikai išskaičiavo 
maždaug dvidešimties procentų tikimybę, kad Naująją Respubliką 
gali apnikti metastazės ir tada ji peraugtų į imperiją. Todėl mes jau 
dešimt metų teikiame pagalbą liberaliam jos pogrindžiui. Dabar - 
apie Šventę. Kai ji pasirodė, nė iš tolo nenumanėme, kas tai yra. 
Jei anksčiau būčiau Žinojusi tai, ką man papasakojai dar Klamovko- 
je, nė už ką nebūčiau čia atsidūrusi. Juolab su tokiu bagažu. Kuris, 
po teisybei, šioje išvykoje ir yra svarbiausias. Prieš du šimtus ketu- 
riasdešimt metų nuvertę paskutiniuosius darbininkų ir inžinierių so- 
vietus, aristokratai sunaikino ir visus gausybės ragus, kuriuos Es- 
chatonas buvo davęs įkurdamas Naująją Respubliką. Apribojusi ga- 
limybę šviestis bei prieigą prie informacinių technologijų ir užval- 
džiusi gamybos priemones, diduomenė suvaržė darbininkų klasę. 

"Martinai, šis lagaminas - plataus profilio gausybės ragas. Čia yra 
schemos visko, ką tik galėjo sukurti postindustrinė dvidešimt pir- 
mo amžiaus vidurio civilizacija, šaltai užšaldytos Kongreso Biblio- 
tekos turtų kopijos, žodžiu, rastum kad ir ką, ko tik pageidautum. 
Be to, jis gali pasidauginti. - Moteris stabtelėjo ir giliai atsikvėpė. Iki 
pamiškės buvo likę kokie trys metrai. - Mane pasiuntė perduoti šį 
gausybės ragą pogrindininkams, kitaip tariant, turėjau įduoti jiems 
įrankį, kad galėtų pradėti revoliuciją. 

- Pradėti re... - Martinas įsmeigė į ją akis. - Bet tu pavėlavai. 

- Būtent. - Rachelė palūkėjo, kad jis viską geriau perprastų. - 
Užduotį dėl visa ko galėčiau vis tiek įvykdyti, bet dabar jau nema- 
nau... 

Martinas palingavo galvą. 

- Kaip visą šitą košę srėbsime? 

- Na... klausimas geras. - Ji atsigręžė ir pasižiūrėjo į baigiančią 
išsilydyti kapsulę, paskui iš kišenės išsiėmė keletą išsaugotų optinių 
šnipukų. Netoliese laukymės pakraščiu slampinėjo Vasilijus. - 
Įprastomis aplinkybėmis patyliukais įsikurčiau senamiestyje ir lauk- 
čiau. Po kokio pusmečio vis tiek pasitaikytų krovininis laivas ar 
kas. Bet kai čia viešpatauja Šventė... 

- Laivų neabejotinai pasitaikys, - užtikrino Martinas. - O tu turi 
gausybės ragą. Tai tas pat, kas laikyti rankose nešiojamąjį karinį- 
pramoninį kompleksą. Jeigu šis lagaminas gali pagaminti gelbėjimo- 
si luotą, tikriausiai sugebėčiau jį užprogramuoti padaryti ir bet ką 
kitką, ko mums prireiktų, kad išgyventume, kol pasitaikys proga 
išsikrapštyti iš šitos Dievo užmirštos skylės. Argi ne'? 

- Ko gero, taip. - Ji gūžtelėjo pečiais. - Bet pirmiau man vis 
tiek reikia susitikti su tuo žmogumi - bent įsitikinti, kad dabar jau 
beprasmiška perdavinėti lauktuves. - Staiga Rachelė apsisuko ir nu- 
žingsniavo kapsulės link. - Kaip revoliucionierius tas Rubinšteinas 
pasiutusiai protingas. Jis turėtų žinoti, kad... 

Tolumoje kažkas sutraškėjo, lyg lūžinėtų šakos. Vasilijus per 
laukymę skuodė atgal prie lagamino. 

- Po šimts!.. 

Moteris tempte nusitempė Martiną į žolę ir susirado kišenėje 
paralyžiuoklį. 

- Kas tai? - sušnibždėjo jis. 

- Nežinau. 

- Po galais, regis, jie mus aptiko, kad ir kas tie "jie" yra. Žo- 
džiu, malonu susipažinti. 

Į laukymę išniro didžiulė, kuprota dvikojė pabaisa. Atsivėrė 
nasrai didumo sulig geromis durimis. 

Rachelė sugriebė Martinui už rankos. 

- Ramiau! Nekrutėk! Ta sumauta baidyklė apsikaišiusi jutikliais 
lyg koks tankas. 

Nukrypavusi prie kapsulės būtybė netikėtai staigiai atsitūpė ir 
iškišo žemę siekiantį ilgą, platų liežuvį. Ant jo galo išdygo kažkoks 
kitas didelis padaras ir nužengė į pievą. Jis, į visas puses kraipyda- 
mas galvą, nužvelgė luoto liekanas, už jų pasislėpusį Vasilijų, lau- 
kymę. Paskui prašneko stebėtinai žemu balsu: 

- Sveiki. Atvykstame nekariškai. Ar čia yra Rachelė Mansur? 

"Ką gi, mano numeris." 

Rachelė atsistojo ir kostelėjusi pasiteiravo: 

- Kas klausia? 

Kritikė atkišo klaikiąsias iltis, tai yra nusišypsojo. 

- Aš Sesuo Septintoji. Ateini laiku. Krizė čia mum. 


Prie Hercogo rūmų žmonės pradėjo rinktis vakarop. Sveiki ir 
kontūzyti plumpino po vieną, po du, būriavosi palei suodinas išori- 
nes sienas. Buvo jie tokie pat, kaip ir visi kiti Naujosios Respubli- 
kos piliečiai, gal tik kiek vargingesni, kiek niūresni. 

Robardas stovėjo kieme ir stebėjo juos pro vartus. Du iš likusių 
gyvų eilinių su šautuvais budėjo sargyboje - laikinosios valdžios 
ženklas. Kažkas buvo suradęs vėliavą - nudegusiu kraštu, bet dar 
tinkamą naudoti. Žmonės pradėjo telktis praėjus valandai po to, kai 
ją pakabino išdidžiai plazdėti vėjelyje. Kas kad išdaužyti langai, su- 
laužyti baldai, jie vis tiek tebėra Jo Imperatoriškosios Didenybės ka- 
reiviai ir laikysis Dievo ir Imperatoriaus paskelbtų įstatymų - taip 
prisakė Admirolas, taip jo žmonėms ir pridera elgtis. 

Robardas giliai atsiduso. Vabzdys įgėlė? Ką ir sakyti, labai įtar- 
tinas vabzdys. O vis dėlto po to, kai jis Admirolui įgėlė, šio savijau- 
ta ženkliai pasitaisė. Kairysis skruostas kabo paralyžiuotas ir pirštai 
nejautrūs, užtat ranka... 

Vidudienio kaitroje plūsdamiesi ir plūsdami prakaitu, jiedu su 
leitenantu Kosovu atnešė savo nusenusį globotinį į dispečerinės 
bokštą. Kurtcą susyk ištiko priepuolis. Jis kosėjo, duso, įnirtingai 

blaškėsi krėsle. Robardas jau baiminosi tragiškos baigties, bet atėjo 
daktaras Hercas ir suvarė Admirolui arklišką dozę adrenalino. Se- 
nasis vadas nuščiuvo, ėmė šniokštuoti tankiai lyg šuo; kairioji jo 
akis vis atsimerkdavo ir kraipydavosi ieškodama Robardo. 

- Kas jums, Kilnybe? Gal ko norite? - prišokęs klausė šis. 

- Palauk, - sušnypštė Admirolas. Buvo matyti, kaip įsitempė jo 
raumenys. - Kk... karšta man. Bet taip aišku. - Sumataravęs ranko- 
mis senolis įsitvėrė alkūnramsčių ir apstulbusio tarno akivaizdoje at- 
sistojo. - O, mano Imperatoriau! Aš einu! 

Vargu ar įmanoma apsakyti Robardo jausmus. Jis negalėjo pa- 
tikėti savo akimis - taip, bet ir didžiavosi. Po insulto pusiau paraly- 
žiuotas senukas niekaip negalėjo atsistoti. Juk daktaras sakė: tokie 
sužalojimai būna nepataisomi. O Kurtcas vis dėlto atsistojo. Ir žen- 
gė klibų žingsnį į priekį. 


Kelias nuo dispečerinės iki pilies susiliejo į vieną dulkėtą dėmę. 
Rekvizuotas transportas, dardėjimas duobėtomis beveik apleisto 
miesto gatvėmis, kuriose pusė namų buvo supleškėję iki pamatų, o 
ant išlikusių stirksojo kažkokios šiurpios ataugos. Paskui - dyka pi- 
lis. Admirolą - į Hercogo miegamąjį. Surasti virtuvę, patikrinti, ar 
erdviuose rūsių podėliuose yra ko valgomo. Kažkas pakabino vėlia- 
vą. Prie vartų atsistojo sargyba. Dvi tarnaitės, baikščios it peliukės, 
išlindo iš užuoglaudos ir su reveransais grįžo prie pareigų, iš kurių 
taip ilgam buvo atleistos. Iškalbinga detalė: rietuvė sulaužytų baldų 
- malkos didžiajai pokylių salei apšildyti. Ant išdaužytų aukštų langų 
iškabintos apsauginės gazinės ir plieninio tinklo užlaidos. Prie vartų 
sargybiniai su šautuvais. Vandentiekio tikrinimas. Uniformos dul- 
kėtame popietės karštyje. Maišatis, visur maišatis. 

Jis ištaikė laisvą minutę ir prasmuko į Piliečio fon Beko kabine- 
tą. Niekam iš revoliucionierių nebuvo pavykę prasigauti taip giliai į 
pilį. Galbūt niekas neįveikė pasipriešinimo. Visi Prižiūrėtojo įrankiai 
gulėjo paruošti darbui. Robardas stabtelėjo ir patikrino avarinį kau- 
zalinį kanalą: jo entropiją kažkas buvo kruopščiai išdidinęs iki mak- 
simumo, nors juostos monitorius rodė, kad likę dar daugiau nei 
penkiasdešimt procentų. Pasitvirtinus juodžiausiems įtarimams, tar- 
nas nesidrovėdamas pasinaudojo egzotiniu fon Beko insekticidu - 
apsipurškė taip gausiai, kad pamėlo oras, tapo nebeįmanoma kvė- 
puoti. Mažąjį daikčiuką - kurio turėjimas reiškė mirties bausmę 

kiekvienam, išskyrus Priežiūros žinybos darbuotoją - įsimetęs į ki- 
šenę Robardas išėjo iš kabineto, užrakino duris ir grįžo tarnauti Ad- 
mirolui. 

Kol jis buvo užsiėmęs, betikslis žmonių sambūris prie rūmų 
virto minia. Jie dėbsojo į Robardą neramūs, suvargę - tie Žmonės 
patys dorai nebesuvokė kas esą, buvo išmesti iš daiktų sąrangos. 
Pasiklydę žmonės, beviltiškai ieškantys pagrindo. Žinoma, nemažai 
jų būtų galėję įsitraukti į pogrindinę disidentinę veiklą; dar daugiau 
galėjo visaverčiai pasinaudoti Šventės sukeltų singuliarumu ir mak- 
simaliai išvystyti savo gebėjimus. Net jei kitądien ji staiga išnyktų, 
šis užkampis daugeliui metų liktų vampyrų ir burtininkų, kalbančių 
žvėrių ir raganų-pranašautojų kraštu. Bet kai kurie Žmonės visai ne- 
norėjo, kad jų žmogiškoji esmė pasikeistų, jie troško tik stabilumo, 
kurį užtikrina rutina, o Šventė tą stabilumą iš jų atėmė. 

Ar tik nesušmėžavo aikštės pakraštyje kariška milinė? Nusiba- 
davęs, išgeltusia oda žmogėnas, kurį kitokiomis aplinkybėmis Ro- 
bardas greičiausiai būtų palaikęs valkata, galėjo būti paskutinis 1š- 
tikimas masiškai dezertyravusio pulko karys. Bet skubotos išvados 
gali ir suklaidinti. Jis pažvelgė į tolį. Į dulkių debesį už tokokio pus- 
mylio. "Hmm..." 

Platus koridorius nuo pagrindinių durų vedė prie didžiųjų laiptų, 
į pokylių salę ir į kitas, kuklesnes, atkampesnes patalpas. Šiaip tar- 
nas būtų įėjęs pro neišvaizdžias tarnybines duris. Bet Robardas įžen- 
gė pro puošniąsias, skirtas ambasadoriams ir vietiniams didikams. 
Niekam nerūpėjo jo į prieškambarį nešamos dulkės, į plyšius tarp 
suskilusių plytelių trempiamas purvas, niekas nematė, kaip jis eina 
po sudaužytais sietynais. Sustojo tarnas tik Žvaigždžių menės tarp- 
duryje. 

- „kitą ėriuko kulšį. Kad tau akys išvarvėtų, žmogau, jau nė 
pasibelsti negali? 

Admirolas sėdėjo prie rūmų valdytojo stalo ir valgė šaltus - la- 
bai šaltus - patiekalus: rūsyje rastus mėsos ir daržovių konservus. 
Atokiau pagarbiai stovėjo trečiojo rango kapitonas Leonovas ir du 
kiti vadavietės karininkai. 

- Jūsų Šviesybe, - kreipėsi Robardas. - Artinasi revoliucionie- 
riai. Apsispręsti - kausimės ar derėsimės - turime penkias minutes. 
Ar galėčiau pasiūlyti prie maisto grįžti tada, kai būsime išsprendę šį 
klausimą? 

Leonovas pasisuko į jį ir užriko: 

- Storžievi, kaip drįsti trukdyti ponui Admirolui?! Nešdinkis 
lauk! 

Tarnas pakėlė kairiąją ranką ir parodė delne laikomą kortelę. 

- Esi tokią matęs? 

Trečiojo rango kapitonas išblyškęs tik sulemeno: 

- Aš... aš 

- Dabar neturiu laiko, - šiurkščiai išrėžė Robardas ir vėl kreipė- 
si į Admirolą: - Jūsų Kilnybe... 

Kurtcas Žiūrėjo į jį prisimerkęs. 

- Seniai? - paklausė po pauzės. 

Patarnautojas gūžtelėjo pečiais. 

- Tiek laiko, kiek esu su jumis, Šviesybe. Jūsų paties labui. 
Kaip minėjau, iš pietų, senuoju tiltu, artinasi minia. Ką darysime, 
turime nuspręsti per penkias minutes, bet abejoju, ar, šaudydami į 
tuos Žmones, patrauktume juos savo pusėn. 

Kurtcas linktelėjo. 

- Tada su jais kalbėsiu. 

Robardas nustebo. | 

- Jūsų Prakilnybe, manau, jums derėtų sėdėti vežimėlyje, o ne 
ginčytis su revoliucionieriais. Ar jūs įsitikinęs... 

- Jaunuoli, taip gerai nesijaučiau jau kokius aštuonerius metus. 
Vietinių bitelių kažkokie sumautai keisti geluonys. 

- Žinoma, galima sakyti ir taip. Pone Admirole, baiminuosi, 
kad jums nekiltų koks pavojus. Akivaizdu, kad Šventei prieinamos 
įvairios molekulinės technologijos, ne tik šitaip puikiai išgydžiusioji 
jums nervus ir kraujagysles. Jei jie užsinorės... 

Admirolas kilstelėjo ranką. 

- Žinau. Bet mes šiaip ar taip jų valioje. Aš išeisiu ir kalbėsiu su 
tais žmonėmis. Ar minioje yra senukų? 

- Ne. - Robardas akimirką pagalvojo. - Bent jau nemačiau. 
Manote... 

- Nusimesti senatvės naštą - visuotinis troškimas, - pasakė 
Kurtcas. - Iš patalo nesikeliantis kriošena svajoja žūti nuo pavydaus 
vyro rankos, o ne būti pasmaugtas slaugės, kuriais įgriso uostyti 
jo naktipuodį. Jei Šventė iš tikrųjų tenkina norus, kaip teigia mūsų 
žvalgyba... - Jis atsistojo. - Robai, paradinę uniformą! Ak tiesa... 
Jūs, taip, jūs, Kosovai. Kadangi Robardo rangas dabar aukštesnis, 
nuo šiol man patarnausite jūs. Nepamirškite sukabinti medalių! 

Perbalęs Leonovas niekaip nesiliovė drebėjęs. 

- Nusiraminkite pagaliau, - niūriai tarė Robardas. - Už šiurkštu- 
mą žmonių dažniausiai nebaudžiu. 

- Pone! O taip, pone!.. ee... jei drįsčiau paklausti... 

- Klauskite. 

- Ar seniai Priežiūros žinybos Stebėtojas maskuojasi tarnu? 

Robardas išsiėmė kišeninį laikrodį ir užmetė akį. 

- Bus jau septyneri metai ir šeši mėnesiai - Erchercogo pagei- 
davimu. Štai taip. Žinote, tarno niekas nepastebi. O Jo Ekscelenci- 
ja... - Grįžo Kosovas su Admirolo regalijomis, ir Leonovas su Ro- 
bardu išėjo į laiptinę palaukti, kol vadas persirengs. - ...taigi, Jo 
Ekscelencija nėra tiesioginis sosto įpėdinis. Jei suprantate, ką turiu 
omeny. 

Leonovas suprato, ir iš gilaus jo atodūsio - padedant prie klau- 
sos nervų prijungtiems įtampos analizatoriams - Robardas sužinojo 
viską, ką norėjo. 

- Ne, Jo Didenybė perversmo nesibaimino, - kalbėjo jis toliau. 
- Admirolo ištikimybe niekas niekada neabejojo. Bet jo asmeninis 
žavesys, Respublikos didvyrio šlovė, visuotinis populiarumas pri- 
sidėjo prie to, kad jo saugumas tapo valstybinės svarbos reikalu. 
Galėtume tuo pasinaudoti čia. 

- Aa... - Kapitonas trumpai pagalvojo. - Revoliucionieriai?.. 

- Jam užtektų pastūmėti, ir jie subyrėtų, - ryžtingai pasakė Ro- 
bardas. - Visi rimčiausi jų šalininkai seniai pabėgę. Tokia jau ta sin- 
guliarumo prigimtis. O jeigu ne... - Jis patapšnojo sau per kišenę - 
„Respublikos saugumo labui esu įgaliotas imtis bet kokių veiks- 
mų, net ir naudotis uždraustosiomis technologijomis. 

Leonovas nosine nusišluostė kaktą. 

- Tokiu atveju šiam maištui galas. Revoliucionierius palaušite 
jėga arba politiškai, paskirsite laikinąjį komendantą, ir po šešių mė- 
nesių čia viešpataus tvarka, na, nebent kas nors dar parėkaus. 

- Vargu. Net jeigu ta moteris iš Žemės buvo teisi - o aš linkęs 
manyti, kad ji neklydo, kai teigė, jog Šventei nerūpi užkariauti pla- 
netą mums įprasta prasme ir tokiu atveju visas šis žygis laikytinas 
siaubingai brangia klaida, - mes vis tiek būsime praradę du trečda- 
lius gyventojų. Ir niekada nebeatsikratysime pražūtingo plačiajuos- 
čio ryšio viruso, kurį į planetą užnešė Šventė. Taigi gali tekti palikti 
šią koloniją ar bent jau paskelbti griežčiausią karantiną. Išeina, kad 

tie sumauti revoliucionieriai vis dėlto nugalėjo: džinas paleistas. Vis- 
kas, dėl ko kovojo mūsų protėviai, išniekinta, paleista vėjais! Am- 
žinos jaunystės bacilą laisvai nešioja bitės, gatvės grįstos neįsivaiz- 
duojamais turtais. Viskas devalvuota! - Sutrikdytas savo paties 
įkarščio, jis kiek patylėjo, atsikvėpė. - Žinoma, jei mums pavyktų 
nuslopinti revoliuciją Naujajame Petrograde, vėliau valyti kaimo 
vietoves būtų paprasčiau... 

Žvaigždžių menės durys atsilapojo. Tarpduryje stovėjo Admi- 
rolas Kurtcas su paradine uniforma - auksiniai galionai, skaisčiai 
raudona juosta ir medaliais nusagstyta krūtinė. Jis atrodė dešimčia 
metų pajaunėjęs: tikras žilagalvis aristokratas, išsilavinęs diktatorius, 
valdingas ir pasitikintis savimi. 

- Ponai, ar nepasirodžius masėms? 

Ėjo jis nelabai užtikrintai - pernelyg sumenkę buvo kojų raume- 
nys, - tačiau neprilaikomas. 

- Pone, sumanymas tikrai geras, - atsakė Robardas. 

- Iš tiesų. 

Leonovas ir vyresnysis Prižiūrėtojas žingsniu prisiderino prie 
laiptais lipančio Admirolo. 

- Ponai, - tarė šis, - šiandien - anarchijos ir betvarkės saulėly- 
dis. Teneapleidžia manęs gražbylystės dovana, ir rytojus vėl bus 
mūsų. 

Ir jie visi kartu išėjo į kiemą kreiptis į aveles, kurios jau buvo 
grįžusios pas ganytojus, bet pačios to dar nežinojo. 


Medžių mumijų prismaigstytos kalvos šlaite gulėjo gintarinė 
ašara didumo sulig autobusu. Čia pat į dangų stiebėsi apsvilę teleg- 
rafo stulpai, padengti plonyčiu suodžių sluoksniu. Buria Rubinštei- 
nui ir žmogaus ūgio triušiui einant tarp jų, po kojomis traškėjo ma- 
žyčiai griauteliai. 

- Šeimininkas ten, - pasakė ponas Triušis, rodydamas keistai 
persikreipusį luitą. 

Rubinšteinas atsargiai priėjo prie jo. Rankas laikė sunėręs ant 
nugaros. Tai iš tiesų buvo gintaras. Arba kas nors labai panašaus. 
Viršutiniuose sluoksniuose buvo matyti vabzdžių ir burbuliukų, o 
šerdį dengė tamsa. 

- Triuši, tai gabalas suakmenėjusių sakų. Tavo šeimininkas mi- 
ręs. Kam mane čionai atsivedei? 

Triušis labai nuliūdo. Ilgos ausys nusviro ir prisiplojo prie pa- 
kaušio. 

- Šeimininkas ten, - pakartojo jis, mindžiukuodamas nuo kojos 
ant kojos. - Mimų užpultas šaukėsi pagalbos. 

„Buria norėjo tą gyvį kaip nors paguosti. 

- Suprantu... - pratarė ir išsyk nutilo. 

Kažkas tame luite slypėjo, kažkas nenusakomai tamsaus. Ge- 
riau įsižiūrėjus buvo matyti, kad ir medžiai aplink - tik lavonai, iš vi- 
daus sudeginti kažin kokios šiurpios energijos. Revoliucionieriai, 
jau užtektinai prigąsdinti Lysenkos miško, į šią mirties zoną eiti at- 
sisakė. Susispietę kalvos papėdėje jie aptarinėjo ideologinę proble- 
mą: ar nežmogiškosioms rūšims būtina dirbtinai vystyti mąstymą? 
- (Vienas milicininkų įnirtingai priešinosi kačių teisei į atskirtą nykš- 
tį ir kalbos dovaną.) - ir puikavosi vis keistesniais implantais. Bu- 
ria apžiūrinėjo gintarą iš visai arti, mat, priverstas naudotis Valsty- 
binio Ryšių Komiteto kirminų jam diegiamu regėjimu, beveik nieko 
nematė - vaizdas vis labiau skydo ir dvejinosi. Viduje kažkas buvo 
1r tas kažkas primityviomis, nesuformuluotomis mintimis mėgino 
įsikibti į Šventės ląstelinį ryšių tinklą panašiai, kaip kūdikis stvarstosi 
motinos sijono. Giliai įkvėpęs Buria prie ne-gintaro luito mažne pri- 
siglaudė. "Kas tu?" - be garso paklausė, rankomis jausdamas iš 
glotnaus paviršiaus srūvančią šilumą. Antenos po Rubinšteino oda 
informaciją išspinduliavo šaltomis paketizuoto srauto bangomis. 
Šios persmelkė mišką. 

"Aš-tapatybė: Feliksas. Tu-tapatybė: 777", - atėjo atsakymas. 

"Lįsk 1š ten iškėlęs rankas ir atsiduok revoliucinio avangardo 
malonei!" 

Buria mažne paspringo. Juk jis ketino sakyti: "Gal išeitum ir 
mes pasikalbėtume?" - bet revoliuciniai implantai viską, ką jis sakė, 
perleisdami per naująją kibererdvę ir konvertuodami Centro Komi- 
teto baitais, semantiškai iškraipė. Įpykęs Rubinšteinas nutarė arti- 
miausiu metu tokią vidinę cenzūrą anuliuoti. 

"Sunkiai sužeistas. Nėra ryšio ankstesnis įsikūnijimas. Noriu/ 
reikia pagalba metamorfozė." 

Buria apsigręžė ir prisišliejo prie luito nugara. 

- Triuši, ar ką nors girdėjai? - paklausė. 

Triušis atsisėdo ir nurijo žolę, kurios buvo prisigrūdęs pilną 
burną. 

- Ką - ką nors? 

- Kalbėjau su... tavo šeimininku. Girdėjai? 

Padaras trūktelėjo vieną ausį. 

- Ne. 

- Gerai. 

Buria užsimerkė ir pamėgino užmegzti ryšį. Vėl įsijungė sudve- 
jintas regėjimas. Ir vėl įsikišo implantas. Rubinšteino žodžiai: "Kaip 
ten patekai? Ko sieki? Maniau, tave ištiko bėda" nuskambėjo šitaip: 
"Išpažink tribunolui savo nusikaltimus prieš revoliuciją! Kieno už- 
duotis vykdai, gindamas reakcinės vidutinybės ir buržuazinio inkre- 
mentalizmo interesus? Maniau, tu tik piktybinis chuliganas!" 

- Kur... - sumurmėjo jis balsu. - Turi būti šuntinis filtras... Ak 
štai... "Labai atsiprašau, mano sietis ideologiškai iškreipta. Kaip ten 
patekai? Ko sieki? Maniau, tave ištiko bėda." 

Gintaro gabalas lėtai išburbuliavo atsakymą, dar prisidėjo regos 
pojūčiai, ir Burią drauge su berniuku, bėgančiu nuo Pakraščio, ke- 
lias minutes kaustė siaubas. 

- Ak štai kaip... Šventė mumifikavo tave, nespėjusį transfor- 
muotis. Taigi tu pasiryžęs keliauti kitur? Kur? 

Dabar Rubinšteinas išvydo kitką. Žvaigždės, begaliniai atstu- 
mai, mažyčiai labai tankūs ir labai karšti kūnai, per miegus be sapno 
nuskriejantys šviesmečius, viesulu įsiveržiantys į kokį nors naują 
pasaulį, pražystantys ir numirštantys, užmiegantys iki kito karto. 

- Kalbėsiu tiesiai. Tu buvai gubernatorius. Paskui tapai aštuo- 
nerių metų berniuku, kuris draugavo su kalbančiais gyvūnais ir ku- 
rį slėgė kažkoks prakeiksmas "gyventi įdomiai ir patirti daug nuo- 
tykių". O dabar nori būti erdvėlaiviu? Ir kad aš, Centro Komiteto 
atstovas revoliucijos reikalams, tau padėčiau? 

"Nevisai taip." 

Šį kartą vaizdinys užtruko ilgai ir buvo sudėtingas, su politinė- 
mis detalėmis, kurias Rubinšteino implantai įkyriai stengėsi konver- 
tuoti į derlingumo diagramą, rodančią, kaip sekasi vykdyti žemės 
ūkio penkmečio planą. 

- Tad štai ko iš manęs nori? - Buria net krūptelėjo. - Kas aš tau, 
laisvai samdomas agentas? Pirma, užuot išklausiusi išdavystės pa- 
siūlymo, Priežiūros žinyba nušautų mane, vos pamačiusi. Antra, tu 
nebe gubernatorius. Net jeigu ir būtum, po tokio pasiūlymo tie vy- 
rukai tave kaipmat sudorotų, nė mirktelėti nespėtum. Gal kartais 

nežinai, kas buvo tas vakarykštis fejerverkas? Ogi tai, kas po 
Šventės antpuolio liko iš Imperijos laivyno. Trečia, jei ką nors to- 
kio pasiūlyčiau, mane sušaudytų ir Revoliucinis komitetas. Niekada 
nevalia nuvertinti tikrojo - skirtingai nuo ideologinio - revoliucijos 
idėjos, ypač, kai jos įgyvendinimas jau įsibėgėjęs, konservatizmo. 
Ne, nieko nebus. Išvis nesuprantu, kodėl gaišini mane su tokiu 
kvailu pasiūlymu. Juolab... 

Jis nutilo. Apačioje kažkas triukšmingai brovėsi per negyvą, 
rentgeniniais lazeriais išdegintą sklypą. 

- Kas ten? - paklausė Rubinšteinas, bet ponas Triušis tik suvik- 
sėjo balta uodegos dėme ir dingo. 

Telegrafo stulpas lėtai sulinko, paskui triokštelėjo, ir Buria iš- 
vydo keistąją kaugę ant vištos kojelių. Jos tarpduryje sėdėjo Sesuo 
Septintoji ir spigino į jį. 

- Buria Rubinšteinai! - sušuko Kritikė. - Čionai eikš! Rezoliucija 
pasirašyta! Krovinys gautas! Svečiai atvykę! 


Laukdama susitikimo Rachelė dėl viso pikto išsiuntė pasižval- 
gyti keletą papildomų akių: jos pakilo į orą ant vabzdiškų sparnelių 
ir aplėkė kalvą. Medžiai aplink buvo nebegyvi - nudeginti kažko- 
kios galingos spinduliuotės. Martinas neramiai stebėjo, kaip Rache- 
lė rausiasi išpampusiame lagamine. 

- Kas tai? - paklausė jis. 

- Gausybės rago sėkla, - atsakė moteris ir metė kumščio dy- 
džio daiktą. Martinas jį sugavo ir ėmė atidžiai apžiūrinėti. 

- Į tokį daikčiuką telpa visa inžinerija, - pakomentavo sužavėtas. 

Iš tikrųjų ten tilpo keli milijonai milijardų molekulinių surinktu- 
vų, plonyčių saulės baterijų tiekiamas kilovatas energijos jiems mai- 
tinti, termodinaminių filtrų membranos gamybinei žaliavai iš aplin- 
kos išgauti, daugiau informacinės galios nei visame ikisinguliarinės 
planetos internete. 

Martinas įsibruko sėklą į kišenę ir pažvelgė į Rachelę. 

- Buvo priežastis?.. 

- Aha. Originalo jau greit nebeturėsime. O šito vaikėzui nero- 
dyk. Jeigu sumos, kas tai yra, gali visi varžtai išlakstyti. - Ji žings- 
niavo toliau. Netoli kalvos viršūnės kūpsojo kažkoks riedulys, prie 
j0 glaudėsi žmogus. Kritikės namukas brovėsi akmens link. - Ti- 
kiuosi, tai jis... 

Jie ėmė kopti į kalvą. Visi medžiai aplink buvo negyvi. Marti- 
nas suklupo, užkliuvęs už apvalaino akmens, ir keikdamasis jį nu- 
spyrė, bet tuojau prikando liežuvį - tas akmuo buvo žmogaus kau- 
kolė, apsitraukusi metalinėmis skaidulomis. 

- Čia kažkas atsitikę. 

- Nesunku atspėti. Gal padėtum man jį perkelti? - Gremėzdišką 
lagaminą, šiuo metu varomą kuro baterijų, suvaldyti žolėtame šlaite 
buvo nelengva - nuolat tekdavo rankomis tempti jį per kliūtis. - Ar 
kokį ginklą turi? 

- Bene aš panašus į kareivį? - Martinas patraukė pečiais. 

- Brangusis, taip lengvai tavęs ir neperprasi, - įdėmiai į jį pa- 
žvelgusi atsakė moteris. - Ką gi, jei kils kokių grėsmių, susidoro- 
siu ir pati. 

- O kas vis dėlto tas žmogus, su kuriuo susitinki? 

- Buria Rubinšteinas. Žurnalistas radikalas, stambi pogrindžio 
žuvis. Kadaise, kai vyko didžiulis darbininkų streikas, jis vadovavo 
sovietui. Už tai ir buvo ištremtas. Dar gerai, kad nesušaudė. 

- Ir tu ketini jam atiduoti... - Martinas stabtelėjo. - Štai kokie 
tavo planai! Vadinasi, šitaip ketinai įpūsti čia revoliuciją, bet Šventė 
tuos planus sugriovė. 

Jis pasižiūrėjo per petį. Vasilijus buvo dingęs. 

- Nevisai taip. Ketinau įrankį jiems įteikti, bet, ar jie jo nori, pa- 
likti nuspręsti patiems. - Ji atgalia ranka nusišluostė kaktą. - Iš tik- 
rųjų šis planas, tik nelabai konkretus, gyvavo jau daugelį metų, bet 
vis nebūdavo svarios priežasties pagaliau imtis jį įgyvendinti. Be to, 
būtų tekę pirmiems panaudoti jėgą... O dabar viskas visai kitaip. 
Kaip suprantu, Rubinšteino bendraminčiai perėjo į postdeficitinę 
ekonomiką ir būtent jie šiame suplėkusiame užkampyje yra realiau- 
si pretendentai į valdžią. Kai Šventei čia nusibos, ir jos nebeliks, be 
gausybės rago jie niekaip neišsivers. Nebent jau yra tiesiai jo papra- 
šę - iš pačios Šventės. 

Lagaminas užkliuvo už kupsto, ir Rachelė suskubo jam į pagalbą. 

- Tad kokia tavo atsitraukimo strategija? - kopdamas jai iš pas- 
kos pasidomėjo Martinas. 

- Atsitraukimo strategija? Jokių suknistų strategijų man nerei- 
kia. Viskas paprasta. Pristatau šitą. Išnykstu minioje. Susirandu, 
kur pagyventi. Pagyvenu, kol atsinaujina prekyba. Išskrendu pačių 
pirmuoju laivu. O tu ką manai? 

- Panašiai ir aš. Po kurio laiko Hermanas suras galimybę mane 
iš čia išgabenti. Beje, ar kokią irštvą jau numačiusi? 

- Viename tokiame miestelyje. Plocke. - Ji staigiai pakratė gal- 
vą. - Bet palūkėk, pirmiausia man reikia pristatyti siuntinį. Po to - 
kur nors įtaisyti tą juokdarį, kad nesekiotų mums iš paskos. Na, o 
tada pagalvoti, ką darysime... mudu. 

Martinas paėmė jai už rankos. 

- Galvojai, ar tik neatsikračius manęs? 

Rachelė pažvelgė jam į akis. 

- Hmm... O ką, teks? 

Jis giliai įkvėpė. 

- O tu norėtum atsikratyti? 

Moteris papurtė galvą. Martinas Rachelę švelniai prisitraukė. Ji 
nesipriešino. 

- Ir aš nenorėčiau, - sukuždėjo jis į ausį. 

- Šiaip ar taip, dviems kur kas paprasčiau išsilaikyti, - ėmė 
svarstyti ji. - Jei kas, galėtume vienas kitą pridengti. Be to, dviems 
nebaisu įstrigti čia ir ilgam. Gal net keleriems metams. 

- Rachele, liaukis ieškojusi dingsčių. 

- Ką, taip akivaizdu? - Ji atsiduso. 

- Matau, tavo požiūris į pareigą, švelniai tariant... 

Moteris atšlijo, ir Martinas, pastebėjęs, kaip perspėjamai žyb- 
telėjo jos akys, išsyk nutilo. Bet tuojau pat ji tyliai prajuko, o po aki- 
mirkos jau juokėsi ir jis. 

- Martinai, patikėk, įstrigti užkampyje, gaudančiame kvapą po 
revoliucijos, - dar ne baisiausia bėda, kokią galėčiau sugalvoti... 

- Tikiu, tikiu! 

Ji palinko prie jo ir karštai pabučiavo, paskui švelniai atstūmė ir 
nusišypsojo. 

Šlaitas čia buvo lygesnis, tad lagaminas slydo niekur nebeuž- 
kliūdamas. Riedulys viršuje popietės saulėje tvieskė geltonai. Žmo- 
gus prie jo, energingai mostaguodamas rankomis, apie kažką šne- 
kėjosi su Kritike. Kai Martinas ir Rachelė pagaliau užkopė, jis į juos 
atsigręžė. Tai buvo žemo ūgio, liesokas, tačiau raumeningas vyriš- 
kis vešliais plaukais ir smailia barzdele. Ir su senoviško stiliaus pen- 
snė. Sprendžiant iš drabužių, keliavo jis jau senokai. 

- Kas jūs tokie? - šiurkštokai paklausė Buria. 

- Buria Rubinšteinas? - savo ruožtu paklausė Rachelė. Jos bal- 
se buvo justi nuovargis. 

- Na tai kas? - Vyriškis vis dar žvelgė įtariai. - Turite kokių 
nors pretenzijų? 

- Siuntinys Buriai Rubinšteinui - perduoti Rošaro planetos De- 
mokratinės Revoliucijos Partijai. Ak, jei papasakočiau, kaip toli teko 
keliauti ir kiek kliūčių įveikti, kad pristatytume jums štai šitą... 

- O... - Buria įsižiūrėjo į lagaminą, paskui vėl pakėlė akis į Ra- 
chelę. - Kas jūs, sakėte, esate? 

- Draugai iš Senosios Žemės, - įsiterpė Martinas. - Alkanos, 
purvinos laivo katastrofos aukos. 

- Na, deramo svetingumo verčiau nesitikėkite. - Rubinšteinas 
rankos mostu priminė, kokia čia aplinka. - Sakote, iš Senosios Že- 
mės? Iš tikrųjų, tokį kelią gabenti siuntinį - toloka. O kas tai yra? 

- Gausybės ragas. Visapusiškai programuojama savaime pasi- 
dauginanti gamykla. Ji - jūsų. Dovana iš Žemės. Gamybos priemo- 
nės vienoje patogioje, savaeigėje pakuotėje. Mes tikėjomės, kad su- 
kelsite pramoninę revoliuciją. Bent jau tikėjomės, kol sužinojome 
apie Šventę. - Rachelė ūmai nutilo, mat Rubinšteinas atkragino galvą 
ir pratrūko kvatoti it pamišėlis. Po kelių akimirkų ji vėl prašneko - 
gerokai suirzusi. - Ką tai reiškia? Dyžiau keturiasdešimt šviesmečių, 
kaip kvailė rizikuodama gyvybe gabenau jums daiktą, už kurį prieš 
pusmetį būtumėte pardavęs sielą. Tad gal paaiškintumėte? 

- O madam, nuolankiausiai atsiprašau. Labai gailiuosi, kad su- 
kėliau jums šitiek rūpesčių. Jei šį lagaminą būtumėte atgabenusi 
bent prieš keturias savaites, užtikrinu, būtumėte pakeitusi istorijos 
eigą. Bet štai kaip išėjo. - Jis kažkaip pasitempė, surimtėjo. - Tokių 
dalykėlių mes įsigijome jau pačią pirmą Šventės dieną. Ir žinoda- 
mas, ko jie čia pridirbo, galiu pasakyti tiesiai: geriau būčiau nė aky- 
se jų nematęs. 

- Dabar suprantu, - atsakė Rachelė. - Tikiuosi, ištaikysite laiko 
papasakoti, kas čia dėjosi, kol taip uoliai vykdžiau tą kvailą užduotį? 

- Revoliucija čia įvyko maždaug prieš tris savaites. - Buria 
vaikščiojo aplink dovaną, smalsiai ją apžiūrinėdamas. - Įvykiai pa- 
krypo ne taip, kaip tikėjomės. Neabejoju, mūsų draugė Kritikė irgi 
galėtų nemažai papasakoti. - Jis atsisėdo ant lagamino. - Vien Es- 
chatonas žino, ką išvis čia veikia Kritikai ir pati Šventė. Tokiai įvy- 
kių raidai nė vienas nebuvome pasiruošę. Ar galite įsivaizduoti: ma- 
no sapnai būdavo įtraukiami į Komiteto pasitarimų dienotvarkę? Ši 
revoliucija išsisėmė per dvi savaites. Tiek laiko mums prireikė su- 

vokti, kad esame niekam nereikalingi. Tradicinė naujai susiforma- 
vusio darinio krizė. Sesuo štai parodė man jos pasekmes - labai 
prastas pasekmes. - Rubinšteinas panarino galvą. - Man pranešta, 
kad išgyvenusieji laivyno karininkai įsikūrė sostinėje. Pas juos trau- 
kia gyventojai. Žmonės nori saugumo, ramybės - ir kas galėtų juos 
apkaltinti? 

- Paklausiu tiesiai. - Rachelė prisiglaudė prie gintaro luito. - 
Keisti sistemos jau nebenorite? 

- Kodėl taip manote?! - Susijaudinęs Buria mažne stryktelėjo. - 
Tiesa, pačios sistemos nebėra. Ir sugriovė ją ne komitetai, ne s0- 
vietai, ne darbininkų judėjimo aktyvistai, o tai, kad žmonių svajo- 
nės tapo tikrove. Et, bala nematė. Atrodote, taip, lyg būtumėte ką 
tik ištrūkę iš mūšio. Žinote, čia knibžda pabėgėlių. Sutvarkęs reika- 
lus, grįšiu į Plocką ir mėginsiu atkurti stabilią tvarką. Gal norite eiti 
kartu? 

- Stabilią tvarką... - pakartojo Martinas. - Beje, kokie tie reika- 
lai? Turiu omeny, ką čia veikiate? Nuo čia iki civilizacijos, regis, 
toloka. 

Rachelei pasirodė, kad jis dar gerokai nuvertina padėtį. Ji atšlijo 
nuo luito ir liūdnai nužvelgė mišką. Sukarti tokį kelią vien tam, kad 
sužinotum, jog tris savaites suvėlavai pakeisti istorijos eigą; jog 
Šventė planetos žmoniją įmetė į informacijos plakiklį ir įjungė jo men- 
tes suktis visu pajėgumu - su tokiomis naujienomis susitaikyti išties 
nelengva. Be to, ji pasijuto mirtinai nuvargusi. O juk taip stengėsi. 
Kaip ir Martinas. Ak... trys savaitės... Jei Martinui būtų nepavykę... 

- Šitoje uoloje yra žmogus, = pasakė Rubinšteinas. 

- Ką? 

Į žvalgybą pasiųstos Rachelės akys-robotai pateikė sudėtingą 
trimatį kalvos modelį. Štai Vasilijus, besiropščiantis tolimuoju šlai- 
tu. Štai Martinas. O luite... 

- Ten yra žmogus, - pakartojo Buria. - Gyvas. Tiesą pasakius, 
jis nori prisidėti prie Šventės kaip keleivis. Gal ir galiu suprasti jo 
požiūrį, gal šis ir teisingas. Bet vargu ar tam pritars Nepaprastųjų 
Atvejų komitetas - tie žmonės verčiau norėtų jo mirties. O reakci- 
nės jėgos sostinėje nenorėtų to žmogaus išleisti dėl kitos priežasties 
- jie nori jį susigrąžinti. Matote, jis buvo gubernatorius. Kol Šventė 
paraidžiui patenkino slaptus, asmeninius jo norus. Tada jis parei- 
gas, žinoma, apleido. Nė už ką nepatikėčiau, bet štai... 

- Mat kaip. O kas jam iš tikrųjų neleidžia išskristi su Švente? 

- Jam reikia dar kaip nors pelnyti jos dėmesį. Šventė teikia pa- 
slaugas mainais už informaciją. O jis jau papasakojo viską, ką Ži- 
nojo. Kaip ir aš. Tad ką dabar daryti? 

- Kažkokia nesąmonė, - tarė Martinas. - Sakote, Šventė ima 
tik tuos keleivius, kurie išgali susimokėti už kelionę? 

- Kad ir kaip keista, būtent šitaip ji vėžino ir Pakraštį, ir Kritikus. 
Pastarieji iki pat šiol atsiskaito už kelionę, oficialiai pakomentuoda- 
mi viską, ką sužino. 

Buria vėl atsisėdo. 

- Ei, Kritike! - Martinas pašaukė žemiau šlaite sėdinčią Seserį 
Septintąją. 

- Klausimą! - sugriaudė ši. 

- Kaip ketinate grįžti namo? 

- Baigiu Kritikuoti - važtamainiai. 

- Ar pakeleivį imtumėte? 

- Oba! - Sesuo Septintoji ėmė neskubriai kopti aukštyn. - Ta- 
patybė klaustukas. 

- Įstiklintasis čia, šitam akmeny. Girdėjau, buvęs gubernatorius. 

Kritikė pridramblojo arčiau. Rachelė vos ištvėrė neatšokusi nuo 
to daržovėmis trenkiančio gremėzdo. 

- Krovinį paimt galiu, - sumaurojo padaras. - Priežastį duok. 

- Hmm... - Martinas karštligiškai galvodamas dirstelėjo į Ra- 
chelę. - Šventė susiurbia informaciją, ar ne? Mes atskridome su lai- 
vynu. Galiu papasakoti įdomų nutikimą. 

Sesuo Septintoji linktelėjo. 

- Informacija. Gali praversti, taip, mažai entropijos. Yra tas 
pakeleivis... 

- Įstiklintas, - įsiterpė Buria. - Aišku, Šventės. Tik prašau, bū- 
kite atsargi. Kai kurie mano kolegos nepritartų, o reakcionieriai 1š- 
vis... 

Nuojauta paakino Rachelę atsigręžti. Kažkodėl atkopęs kitu kal- 
vos šlaitu, Vasilijus rankoje gniaužė peilio kotą be geležtės. Jo vei- 
do išraiška buvo klaiki. 

- Buria Rubinšteinas? - sušvokštė prokuroras-stažuotojas. 

- Aš. O jūs kas būsite? - Buria atsigręžė į naujai pasirodžiusįjį. 

Vasilijus sverdėdamas, lyg girto lėlininko marionetė, žengė po- 
rą žingsnių. 

- Niekše, aš - tavo sūnus! Mano motiną jau pamiršai? 

Jaunasis prokuroras iškėlė spindulinį peilį. 

"Va tai šūdas!" Staiga Rachelė užjuto trikdžius, kurie slopino 
jos implantų veiklą - kažkas šiems tarsi teigė, kad nieko nevyksta, 
nieko čia nėra. Moteriai tarsi atsivėrė akys. "Vadinasi, čia dar kaž- 
kas apsirūpinęs aukšto lygio implantais." 

- Mano sūnus? - Rubinšteinas tik akimirką atrodė suglumęs; jo 
veidas tuojau pat nušvito. - Tad, kai mane ištrėmė, tavęs iš Milos 
neatėmė? - Jis atsistojo. - Mano sūnus... 

Vasilijus užsimojo - negrabiai, užtat iš visos sveikatos. Bet kai 
peilis nusileido, Burios ten jau nebebuvo: Martinas, sugriebęs jį iš 
užnugario, parvertė ant žemės. 

Spindulinis peilis su spigiu čerškesiu susmigo į gausybės rago 
antvožą ir perrėžė milijonus subtiliausių schemų. Kai jaunasis pro- 
kuroras pamėgino ištraukti ginklą, sumirgėjo pamėkliška šviesa, pa- 
dvelkė šviežiu raugu. Peilis iš superlaidaus monopluošto, tvaraus 
neįtikėtinai stipriame magnetiniame lauke, galėjo perrėžti bet ką pa- 
saulyje. Martinas pataikė atsiversti ant nugaros kaip tik tą akimir- 
ką, kai Vasilijus negyva veido išraiška žengė prie jo ir užsimojo dar 
kartą. Kažkas trumpai subirzgė, ir jaunuolis, pastatęs akis, susmu- 
ko ant lagamino. 

Rachelė nuleido paralyžiuoklį. Judesių tempas vėl buvo norma- 
lus, užtat kvėpavo ji sunkiai, širdis daužėsi, krūtinė ir rankos degė. 
"Jeigu šitaip dar kartą - nusibaigsiu", - pamanė, o balsu ištarė: 

- Po galais, įdomu, ar tame nusususiame laivyne buvo bent 
vienas žmogus be slaptų kėslų? 

- Vargu, - sėsdamas atsiliepė Martinas. 

- Kas nutiko? - Buria sutrikęs dairėsi. 

- Ko gero... - Rachelė apžiūrėjo lagaminą. Šis grėsmingai 
bliūško. Spindulinis peilis buvo sunaikinęs daugybę sintezės ele- 
mentų, ir remonto programa nebespėjo taisyti pernelyg sparčiai 
tuštėjančių maitinimo talpų. - ...Pasilikti čia nebeverta. Rodos, mi- 
nėjote Plocką? 

- Minėjau. - Rubinšteinas nustūmė nuo lagamino Vasilijų ir nu- 
tempė jį kelis žingsnius į šalį. - Jis - tikrai mano sūnus? 

- Gali būti. - Rachelė spazmingai nusižiovavo. - Prisipažinsiu, 
šiek tiek stebėjausi, ko jis vilkosi mums iš paskos. Neatsitiktinai. O 
jūsų kam prireikė? Greičiausiai buvo užprogramuotas. Priežiūros 

žinyba negalėjo nesusigaudyti: jeigu jau revoliucija, vadinasi, jūs tu- 
rite būti jos įkvėpėjas. Motina suteršta garbe, nesantuokinis sūnus 
- užverbuoti nelabai sudėtinga. Įtikima? 

Sesuo Septintoji pasišnirpščiodama uostinėjo gintarinį luobą, po 
kuriuo glūdėjo jau beveik miręs Hercogas Feliksas Politovskis. 

- Šventė šnekėjo, keleivis pakeleivis keliasi greit jau dabar, - 
sugrumėjo būtybė. - Sakai nutikimą? Gerbi gerą vardą? 

- Vėliau, - atsakė Martinas. 

- Tas geras. - Sesuo Septintoji sukaukšėjo iltimis. - Perviršis 
tavo mitologijos banke. Sutaisysiu. Į Plocką eime, greitiškai dabar? 

- Kol lagaminas nedriokstelėjo, - pritarė Martinas. Jautėsi šiek 
tiek apdujęs. Primynęs sužeistą koją net susverdėjo. - Rachele... 

- Einu, - atsiliepė moteris. Jos akiratyje šmėžavusios tamsios 
dėmės buvo jau beveik išnykusios. - Šitą siūlau surišti ir įsimesti į 
tą jūsų vaikščiojančią trobelę. Vėliau išplausime jam smegenis ir 
pažiūrėsime, ar, be žudiko programos, ten dar ko nors likę. 

- Sutinku. Nors man labai netikėta... - pasakė Buria. 

- Mums irgi. Eime. Nelaukime, kol lauktuvės sprogs. 

Jie paliko šnypščiančią revoliucinę bombą bei paskutinį senojo 
režimo reliktą ir ėmė nuokalne leistis į Plocko kelią. 

Epilogas 


Kai mieste pasklido žinia apie stebuklingą Admirolo Kurtco ap- 
sireiškimą Hercogo rūmuose, kasdienybę pamažu nuklojo plonytis 
normalybės sluoksnis. Grūdų biržoje įsikūręs Revoliucinis komite- 
tas padėtį stebėjo su nerimu, 0 štai paprasti žmonės pasijuto kur 
kas ramiau. Labai jau juos trikdė, klaidino ir slėgė pastarojo meto 
keistenybės. Tie, kurių neslėgė, iš miesto išvyko. O pasilikusieji, 
susimetę būriais, vertybių, kuriomis nesiliovė tikėję, griuvėsiuose 
ieškojo paguodos, valgė Šventės beriamą maną ir meldėsi. 

Kurtco sveikata ir toliau mįslingai taisėsi. Kaip kažkada paste- 
bėjo Robardas, tie, kas ištvėrė Šventę, senatvinėmis ligomis beveik 
nesirgdavo, ir priežastis buvo aiški. Prižiūrėtojo patartas, Admiro- 
las kilniaširdiškai amnestavo visus progresyviuosius elementus bei 
paskelbė pertvarkos ir kolektyvinės savianalizės laikotarpį. Nemažai 
buvusių revoliucionierių pasinaudojo galimybe ir apsigyveno jau ir 
šiaip sausakimšose kareivinėse arba apleido miestą, ne vienas - su 
gausybės rago sėkla kišenėje. Rošaras buvo apgyventas ganai retai, 
tad laukinė gamta plytėjo vos už trijų šimtų kilometrų nuo miesto. 
Taigi tie, kam matyti atsikuriant senąją tvarką buvo nepakeliama 
kančia, leidosi į kelią. > 

Taip pat Priežiūros žinybos patarimu, Admirolas tokių žmonių 
neužsiundė milicija. Su netikėliais bus laiko susidoroti ir vėliau, sa- 
kė Robardas. Pavyzdžiui, žiemą, kai jie gerai pabadaus. 

Oro uosto aikštę už rūmų užgriozdė dar keli laimingai nusileidę 
gelbėjimosi luotai. Dangų nuolat raižė mėlynos šviesos efektai - 
Šventė traukėsi. Bobutės gatvėse dairėsi aukštyn, žegnojosi ir 
spjaudėsi per kairįjį petį. Kažkuris kosminių burlaivių išsigabeno už- 
koduotą senojo Hercogo esmę, bet retas miestietis tai žinojo, dar 
retesniam tai rūpėjo. Sulaukusios numatyto galo, orbitoje pamažu 
stojo Šventės gamyklos, vis rečiau birbė telefonai. Dabar žmonės 
jais susiskambindavo tarpusavyje. Gera būdavo pasišnekėti, paben- 
drauti nekontroliuojamoje ryšio terpėje. Be to, telefonai padėdavo 

vėl susiburti išsibarsčiusioms šeimoms, pasimetusiems draugams. 
Iš pradžių Prižiūrėtojas dėl to nervinosi, bet galiausiai numojo ran- 
ka ir nutarė nieko nesiimti. Bent jau, kol bus atkurtas ryšys su met- 


ropolija. 


Plocke viskas buvo kitaip. Priemiesčius nuo centro atkirto nuo- 
šliaužos, kelius užtvėrė keisti, pavojingi statiniai. Revoliucinis ko- 
mitetas smulkėjo, smulkėjo, kol galiausiai virto vietine Laikinąja ta- 
ryba, o dar vėliau - miesto savivaldybe. Valstiečiai vieną po kito 
užiminėjo apleistus ūkius, net antrieji ir tretieji sūnūs žemės staiga 
gavo tiek ir tiek. Iš kažkur vis atsirasdavo naujakurių, kūrėsi nedi- 
delės gyvenvietės ir visiems užteko vietos. 

Draugas Rubinšteinas iš CK paviešino savo ketinimą įsikurti 
sėsliai: vadovaudamas sykį jau nusvilęs nagus, jis nusprendė leis- 
ti laikraštį, o ideologines problemas palikti spręsti ne tokiems karš- 
takošiams. Taigi persikėlė į lombardininko Havličeko butą virš api- 
plėštos krautuvėlės Prospekte ir apsigyveno su mažakalbiu jaunuo- 
liu, kuris pirmosiomis savaitėmis žmonėse beveik nesirodė, tad pe- 
no palaidi liežuviai turėjo į valias. Krautuvėlės kiemelyje burbuliavo 
ir garavo kažin kokie neregėti mechanizmai, ir sklandė gandai, esą 
Rubinšteinas domisi technologiniais stebuklais, kurie sykį jau buvo 
išjudinę valstybės pamatus - bet niekas prie jo nekibo, mat polici- 
jai algą mokėjo savivaldybė, o šiai pakako sveiko proto pavojingo 
burtininko ir revoliucinio ideologo neerzinti. 

Dar viena keista pora išsinuomojo butą virš skardininko Marko 
Volfo krautuvėlės. Šiedu daug nešnekėjo, užtat barzdočius vyras 
buvo tikras auksarankis. Jie susiremontavo krautuvėlę 1r užsuko 
kuklų verslą. Turėjo šiokias tokias atsargas spynų, laikrodžių, atgai- 
vintų telefonų ir egzotiškesnių prietaisų, kuriuos laikė pajuodusiuo- 
se ąžuoliniuose stalčiuose. Tą gerą mainydavo į valgį, drabužius, 
anglis. Žmonės visaip spėliojo apie taip pigiai parduodamų stebuk- 
lingų žaisliukų išteklius - žaisliukų, kurie net metropolijos sostinėje 
būtų verti didelių turtų, ką ir kalbėti apie kolonijos provincijos mies- 
čioką. Tie ištekliai atrodė neišsenkami, o iškaba, kurią šeimininkai 
pasikabino virš durų, buvo tarsi įžūli ardomosios veiklos užuomi- 
na: PRIEIGA PRIE INSTRUMENTŲ IR IDĖJŲ. Bet netgi iškaba 
nekurstė tiek kalbų, kaip elgesys aukštos, lieknos moteriškės juo- 
dais, trumpai kirptais plaukais. Juk ji kartais vaikščiodavo vienplau- 

kė ir viena, nesant vyro lyg niekur nieko darbuodavosi krautuvėlėje 
ir net aptarnaudavo nepažįstamus pirkėjus. 

Iki Šventės tokie papročiai neišvengiamai būtų išprovokavę pa- 
giežingus komentarus, policijos vizitą, o gal net kvietimą į Prižiūrė- 
tojo kabinetą. Šiais keistais laikais daugelis aplinkinių bent jau dė- 
josi abejingi, o radikalas Rubinšteinas į šią krautuvėlę netgi dažnokai 
užsukdavo pasiteirauti detalių savajai spaustuvės įrangai. Ta pora 
neabejotinai draugavo su pavojingais žmonėmis, ir to pakako, kad 
kaimynai į jų reikalus nekištų nosies - žinoma, išskyrus našlę Lo- 
renc, kuri barnius su keistąja moterimi laikė savo pareiga (mat įtarė 
ją esant žyde arba netekėjusia, arba panašia nedorėle). 

Po Šventės praslinko devyni mėnesiai; vasara prasmego į vė- 
sias, lietingas rudens gelmes, saulė prisidengė veidą, galiausiai ir 
žiema surakino žemę ledo gniaužtais. Martinas kiaurus vakarus 
praleisdavo rausdamasis per vasarą surinkto metalo krūvoje, juo po 
kąsnelį penėdavo rūsyje įkurdintą nediduką kombainą - gudo ranko- 
mis, su primityvia mechanine įranga, gamintis įrankius. Iš kombai- 
no jis gaudavo deimantines formas juvelyriniams dirbiniams, krosne- 
les su elektros lanku, užprogramuojamas frezavimo stakliukes - o 
šiomis ir panašiomis priemonėmis jau pats darydavo aplinkiniams 
ūkininkams ir kitiems krautuvininkams suprantamus daiktus. 

Martino darbas buvo toks, o Rachelė tvarkėsi namuose ir 
krautuvėlėje, rūpinosi drapanomis ir maistu, užsakinėjo reklaminį 
plotą Rubinšteino leidinyje ir tolydžio ausis patempusi klausėsi, ar 
nesėlina koks pavojus. Jie gyveno kaip vyras ir žmona, į įkyrų 
smalsumą reaguodami bereikšmiu žvilgsniu ar pečių gūžtelėjimu, 
lyg sakytų "žiūrėk savo rūpesčių". Paprastą gyvenimą lėmė ir kuk- 
lūs poreikiai, ir būtinybė neišsišokti, nesukelti įtarimo. 

Nors žiema jau kandžiojosi, Martino parūpintos priemonės - 
izoliacinės putos bei šiluminiai siurbliai - nuo šalčio saugojo taip 
puikiai, kad vienas kitas įžūlesnis kaimynas nepageidautinai įjunko 
trintis apie krautuvėlę. 

Vieną speiguotą rytą jis prabudo skaudama galva ir perdžiūvusia 
burna. Kelias akimirkas nesusivokė kur esąs: gulėjo ir spoksojo į ap- 
rūkusią užuolaidėlę. Šalia kažkas vartėsi ir murmėjo per miegus. 

"Kaip aš čia atsidūriau? Tai ne mano krautuvėlė. Ne mano gy- 
venimas." 

Svetimumo pojūtis buvo tiesiog stingdantis. Ūmai it potvynio 

banga, užliejanti nusaususias lygumas, plūstelėjo prisiminimai. Mar- 
tinas apsivertė, per pečius apkabino miegančią Rachelę, priglaudė 
ją prie krūtinės. Jo pakaušyje treškėjo tolimojo nuotolio spinduoliai 
- sargyba budėjo. Moteris busdama pasimuistė, nusižiovavo. 

- Prabudai? - švelniai paklausė Martinas. 

- Mm... Kiek valandų? - markstydamasi ryto šviesoje, suniur- 
nėjo ji. 

Jis pažvelgė į ištaršytus plaukus, užmiegotas akis ir net suvir- 
pėjo iš jaudulio - taip stipriai buvo prisirišęs prie šios moters. 

- Jau išaušę. Pasiutusiai šalta. Atsiprašau... 

Dar kartą ją apkabinęs, iš po antklodės išslydo į miegamojo vė- 
są. Langų stiklus šaltis per naktį buvo išrašęs runomis. Stengdama- 
sis neminti ant plikų grindlenčių, Martinas sugraibė veltines šliures, 
išsitraukė iš po lovos naktipuodį ir prisėdo. Nuo virvės po lovos 
baldakimu nusikabinęs ataušusį paltą, užsimetė jį ir nulipo į rūsį pa- 
tikrinti anglimis kūrenamos krosnelės - žarijos joje dar spygsojo - 
bei termoelektrinio elemento, kuris gamino energiją per naktį triū- 
siančioms frezavimo stakliukėms. Dar reikėjo pasemti vandens ir jį 
užvirinti, kad netrukus jiedu su Rachele galėtų sėdėti ir mėgautis 
pasakišku malonumu - gerti kavą. Ir bala nematė - tebūnie ji gau- 
sybės rago tiekiamas erzacas. Gal po savaitės kitos geoterminis iš- 
vadas šilumos galėjo malonėti jau daugiau, bet kol kas kiekvienas 
laipsnis aukščiau nulio reiškė pergalę prieš nuožmią stepių Žiemą. 

Atsikėlusi Rachelė žiovaudama vilkosi marškinius, segiojosi si- 
jonus. Jai po kojomis cypčiojo grindlentės. Martinas, vis pasitrin- 
damas sužvarbusias rankas, ruošėsi kurti krosnį, sėmė pelenus. 

"Na štai, turgus, - galvojo. - Suvažiuos ūkininkai, gal pavyks 
ką nors parduoti..." Staiga mažne įsižnybo susizgribęs. "Į ką aš pa- 
virtau?!" 

Atšalę nuodėguliukai tyliai barškėdami byrėjo į skardinį kibirą. 
Martinui už nugaros kažkas sučežėjo, ir jis atsigręžė. Rachelė buvo 
susiruošusi! išeiti. Rudas, dukslus paltas beveik siekė batų nosis, 
plaukus slėpė skarelė, pagal čionykštį paprotį tampriai surišta po 
smakru. Atviras buvo tik veidas. 

- Išeini? - paklausė jis. 

- Į turgų. Nupirksiu duonos, gal kokią vištą. Paskui galiu nieko 
doro nebegauti. - Ji pažvelgė pro langą. - Brrr! Šalta, ar ne? 

ir, kaip visada, pridūrė šiek tiek magijos: ugnelė greitai užsiplėvo- 
jo, įniko godžiai laižyti antracitą. Jis vėl atsigręžė į Rachelę. - Šian- 
dien tikiuosi nemažai parduoti. Pinigai... 

- Paimsiu šiek tiek iš kasos. 

Moteris prigludo ir jis ją apkabino. Rachelė, kaip jau buvo spė- 
jusi įprasti, įrėmė smakrą Martinui į petį. Ji spinduliavo ramybę ir 
puikiai vaidino vietinio amatininko žmoną. 

- Šįryt puikiai atrodai. Nuostabiai! 

Ji šyptelėjo ir pasimuistė. 

- Saldžialiežuvis. Kažin, kiek dar laiko sugebėsime čia ištempti? 

- Sugebėsime ar paprasčiausiai teks? 

- Hmm... - Rachelė akimirką pagalvojo. - Tave jau užkniso? 

- Šiek tiek. - Jis sukikeno. - Ką tik kuopdamas krosnį, susiz- 
gribau mąstąs kaip tikras krautuvininkas. Į tą rutiną žmogus net ne- 
pastebi, kaip įklimpsti. Kiek laiko jau šitaip ramiai gyvename? Aštuo- 
nis mėnesius? Beveik įsivaizduoju mudu įsikūrusius čia visiems lai- 
kams, auginančius vaikus, apkiautusius. 

- Tai neįmanoma. - Rachelė įsitempė, ir jis apkabino ją tvirčiau. 
- Taisyklingai senti mudu nesugebėtume. Be to, kitais metais bus 
atkurtas laivų judėjimas, ir viskas grįš į senas vėžes. O ir vaikų auk- 
lėjimas jau ne man. Patikėk, nieko gero mudviem neišeitų. Taigi ta 
laikinąja vazektomija gali tik džiaugtis. Beje, ar kada pagalvojai: kas 
būtų, jeigu tektų sprukti su kūdikiu ant rankų? 

- Viską suprantu. - Martinas pirštais, tarsi masažuodamas, 
braukė Rachelei ant nugaros mažyčius apskritimus ir per kelis nuo 
šalčio gelbstinčius drabužių sluoksnius jautė, kaip ji atsipalaiduoja. 
- Suprantu. Reikia judintis. Ir kuo greičiau, tuo geriau. Bet čia 
taip... ramu. Taiku. 

- Kapinėse irgi ramu. - Ji atsitraukė per ištiestos rankos ilgį, 
pažvelgė į Martiną, ir šis neteko amo - tokia ji buvo kerinčiai gra- 
ži. - Tai ir yra Naujosios Respublikos esmė. Martinai, gyvenimui ši 
vieta netinkama, nesaugi. Miestas šoko būsenos, jie visi dabar ištik- 
ti kolektyvinio neigimo priepuolio. Tris mėnesius Šventė tenkino 
visus čionykščių norus, o jiems buvo vis negana. Kai pagaliau at- 
sikvošės, hipertrofuotai pasijus nesaugūs. Čia knibždės Priežiūros 
žinybos skundikų, bet šį kartą tu jau nebūsi pasirašęs sutarties su 
Admiralitetu, o manęs negins diplomatinė neliečiamybė. Taigi reikia 
nešdintis. 

- O tavo darbdaviai... 

- Pakentės, nieko jiems nenutiks. - Rachelė patraukė pečiais. - 
Atostogų esu ėjusi jau ir anksčiau. Dabar aš netgi ne atostogauju, 
o tūnau pogrindyje ir laukiu, kada galėsiu pasitraukti iš pavojingos 
zonos. Ak, kad taip mums pavyktų nusigauti iki Žemės. Ten tiek 
dalykų, kuriuos norėčiau daryti kartu su tavim. Ten tiek erdvės 
rimtiems planams. O čia, jei pasiliksime, viską už mus - kaip ir už 
visus vietinius - suplanuos kas nors kitas. 

- Iš tikrųjų. - Martinas nusigręžė į krosnį: tarp anglių, įdegta 
adiabatinio kaitiklio, smagiai plaikstėsi raudona ugnis. - Šiandien 
turgus. Gal vakare jau galėsime pasvarstyti, kada... 

Į laukujas duris kažkas pasibeldė. 

- Ko?! - šūktelėjo Martinas. Išėjęs į šaltą, tamsią krautuvėlę, jis 
sustojo prie durų ir į plyšį paštui įmesti paklausė: - Kas čia? 

- Telegrama! - atsiliepė laibas balselis. - Telegrama meistrui 
Springburgui! 

Sutaukšėjęs sklendėmis, Martinas pravėrė duris. Į jį akinamai 
balto sniego fone spigino uždusęs pašto pasiuntinukas su raudona 
uniforma. 

- Telegrama. Šaltkalviui. 

- Aš ir esu tas šaltkalvis. 

Martinas sukrapštė lūkuriuojančiam berniukui kelias kapeikas 
arbatpinigių, uždarė duris ir čia pat į jas atsirėmė. Širdis daužėsi it 
pamišusi. "Telegrama!" 

- Plėšk greičiau! - paragino atskubėjusi Rachelė iš nuostabos ir 
vilties žibančiomis akimis. - Kas atsiuntė? 

- Hermanas. 

Jis nuplėšė voko kraštelį, išskleidė telegramą ir džiūstančia bur- 
na ėmė skaityti balsu: 

KAM: MARTINUI SPRINGFILDUI IR RACHELEI MANSUR 

SVEIKINU SU NAUJAGIMIU. 

KIEK ŽINAU KŪDIKIS GIMĖ ORBITOJE APLINK ROŠARĄ 
IR NETRUKUS IŠVYKO ĮVAIRIOMIS KRYPTIMIS. SUPRAN- 
TU ABU ESATE PAVARGĘ BET MANAU JUMS BUS ĮDOMU 
SUŽINOTI NAMUOSE PRADEDU NAUJĄ IDOMIĄ KAMPANI- 
JĄ. JEI NORĖTUMĖTE DALYVAUTI NAUJAJAME PETROGRA- 
DE CENTRINIAME PAŠTE JŪSŲ LAUKIA DU BILIETAI. 

P. S. MANO NUOMONE PAVASARIS PLOCKE NESVEL- 
KAS METŲ LAIKAS. PRAŠAU NEDELSKITE. 


Tą patį vakarą senojoje skardininko Volfo krautuvėlėje įsiplies- 
kė gaisras ir ji supleškėjo iki pamatų - pasak vietinių gandų, pražu- 
vo per išsižiojėlio savininko aplaidumą. Patį krautuvininką žmonės 
matė su keistąja žmona ir nedideliu kelionkrepšiu išsinuomotomis 
rogėmis šliuožiant iš miesto. Daugiau Plocke jų niekas neregėjo - 
tiedu Žmonės ištirpo sostinėje kaip lašas rašalo žydrame vandeny- 
ne, dingo maišatyje, kurią sukėlė pirmasis po Šventės civilinis erd- 
vėlaivis - iš Senojo Kalė atvykęs krovininis trampas. 

Žinoma, iš tikrųjų niekur jie nedingo, bet tai, kaip įprasta saky- 
ti, jau kita istorija. Prieš pradėdamas ją pasakoti, norėčiau, kad at- 
sižvelgtumėte į kelis mano pageidavimus... 

